
AZ ANTIK VILÁG A Kr. e. 5. századtól a Kr. e. 3. 
századig A klasszikus kor Hellászban (Kr. e. 492- 
338) 


A Kr. e. 6. század végére történelmük új szakaszába léptek a legfejlettebb 
görög poliszok. A félévezredes archaikus kori társadalmi-gazdasági fejlődés 
megteremtette a demokrácia (népuralom) alapjait. Kleiszthenész reformja 
létrehozta a demokrácia alapintézményeit, és a rabszolgák felhasználása az 
árutermelésben (klasszikus rabszolgaság) lehetővé tette tömegek részvételét 
a kulturális és politikai életben. A virágkora felé haladó görög 
poliszvilágnak több mint két évtizedes gigászi küzdelmet kellett vívnia a 
függetlenségéért egy fiatal állammal, az  orientális (keleti) perzsa 
világbirodalommal, amely a közel-keleti világ örököseként, erőinek 
összefogójaként kísérelte meg magába olvasztani Hellászt. 

A görög-perzsa háborúk a görög világ társadalmi-gazdasági fölényét, a 
Perzsa Birodalom korlátait bizonyították. Az ókor sem volt a csodák világa. 
A gazdasági erő nagysága, a technika fejlettsége határozta meg a 
hadseregek nagyságát, felszereltségét - eredményességét, akárcsak 
napjainkban. Az erősebb népek, a fejlettebb hadseregek törvényszerűen 
legyőzték a gyengébbeket, függetlenül attól, kinek az oldalán állt az 
igazság. Ha a görögök meg tudták védeni szabadságukat, döntő csatákat 
tudtak nyerni a perzsák felett, ez csak azért történt, mert természetesen ők 
voltak az erősebbek. 

A görög-perzsa háborúk nemcsak Athén felemelkedését készítették elő, a 
periklészi . virágkort, hanem többé-kevésbé ennek elkerülhetetlen 
következményét, a peloponnészoszi háborút is. Athén flottaépítési 
programja nemcsak Hellászt mentette meg a perzsa terjeszkedéstől, hanem 
Athént másodrangú hatalomból igazi nagyhatalommá tette. A flottaépítés 
mélyreható változásokat hozott Athén belső társadalmi-politikai életében is, 
a periklészi demokrácia létrejötte elképzelhetetlen lett volna enélkül. A 
perzsák felett aratott plataiai győzelemtől (Kr. e. 479) a peloponnészoszi 
háborúig (Kr. e. 431-404) tartó ötven esztendő (pentékontaeteia) Athén és a 
poliszdemokrácia virágkora. A görög történelemnek ezt a klasszikus 
korszakát tekintjük át a következőkben. 


A görög-perzsa háborúk (Kr. e. 492-449) 


A keleti görög poliszok a Kr. e. 6. században 

A görögség mindig is szoros kapcsolatban állt a közel-keleti civilizációkkal, 
sőt a keleti és déli peremterület poliszai igen hamar orientális uralkodók 
hatalma alá kerültek. Naukratisz a fáraók alattvalója volt, Ciprust pedig Kr. 


e. 715-ben II. Sarrukinu (Szargon) Asszíriához csatolta. A Lüd Birodalom 
fénykorában — Kroiszosz uralkodása idején -  Miletoszt kivéve 
kiterjesztette uralmát a kis-ázsiai poliszokra is. 

Az archaikus kori görög gazdasági-társadalmi fejlődésben a kis-ázsiai ión 
poliszok jártak az élen. Az előnyös keleti kapcsolatok meggyorsították 
Milétosz, Szamosz, Epheszosz és más poliszok fejlődését. A lüdöktől való 
függés sem okozott törést Iónia fejlődésében. A városok autonómiája 
megmaradt. Az idegen uralom adó- és katonai terheit bőven kárpótolták az 
újonnan megnyílt lehetőségek. Azzal, hogy bekerültek a birodalomba, 
kitágultak az ión poliszok piacai. A fejlett lüd pénzgazdálkodás — itt jelent 
meg először a történelemben a vert pénz — segítette Iónia közvetítő 
kereskedelmét segítette Iónia közvetítő kereskedelmét 150 km-re 
feküdtek a lüd fővárostól, Szardeisztől, Naukratisz pedig mintegy 30 km-re 
Egyiptom akkori központjától, Szaisztól. 

A Kr. e. 6. század közepére lónia poliszaiban is felváltotta az arisztokrácia 
uralmát a türannisz rendszere. 

Egy világbirodalom peremvidékén (Iónia) 

A Kr. e. 6. század közepén új, minden korábbinál hatalmasabb birodalom 
kezdett formálódni a térségben, a Perzsa Birodalom. Már a mezopotámiai 
uralkodóknál is megvolt a világ egésze (,a négy világtáj urá"-nak nevezték 
magukat) feletti uralom igénye, de ezek a törekvések sohasem valósultak 
meg tökéletesen, a , világbirodalmak? alig terjedtek túl Mezopotámia 
határain. A perzsák nemcsak átvették és uralkodói ideológiájuk 
középpontjába állították a , világbirodalom"7-eszmét, hanem a feltételeik is 
sokkal kedvezőbbek voltak a korábbiaknál, hogy meg is valósíthassák azt. 
A villámgyors perzsa lovasság — a hadsereg alapja 

— pusztító nyílzáporaival feltartóztathatatlannak bizonyult, és a térség 
gazdasági-társadalmi fejlettsége elérte azt a szintet, hogy egyetlen 
birodalomba szervezhessék. 

A birodalomalapító, II. Kürosz (Kr. e. 559-530) Kr. e. 550-ben elfoglalta 
Ekbatanát, és beolvasztotta a médeket a perzsa államba. Sikertelenül 
próbálta meg feltartóztatni a perzsa terjeszkedést a fenyegetett államok 
(Lüdia, az Újbabilóniai Birodalom és Egyiptom) szövetsége. A lüd 
uralkodó, Kroiszosz megszervezte a szövetséget, és 549-ben támadást 
indított, de 3 év után állama megsemmisült. A lüd uralom alatt álló kis- 
ázsiai görög poliszok így kerültek perzsa függésbe 546-ban. 539-ben, az 
Újbabilóniai Birodalom megdöntésekor a föníciai kereskedővárosok 


ellenállás nélkül elismerték a perzsa uralmat. Bár a kis-ázsiai ión városok 
korábban kerültek a Perzsa Birodalomba, hamarosan háttérbe szorultak a 
birodalmon belül az önként meghódoló, kedvezőbb fekvésű, Föníciával 
szemben. Fönícia városai 1300-1500 km-re, Iónia 2700 km-re feküdt a 
birodalom nyugatibb központjától, Szúzától. 

II. Kürosz hódító politikáját követte fia, II. Kambüszész (Kr. e. 529-522) 
is. Amikor (Kr. e. 529-522) is. Amikor ben elfoglalta Egyiptomot, perzsa 
uralom alá kerültek az észak-afrikai görög városok, Küréné és Naukratisz, 
valamint az addig egyiptomi hatalom alatt lévő, görögök és föníciaiak lakta 
Ciprus is. 

A II. Kambüszész halálát követő súlyos válság csak rövid időre állította 
meg a perzsa terjeszkedést. I. Dareiosz királynak (Kr. e. 522-486) 19 
hadjáratot kellett vívnia a részeire szétesett birodalom helyreállítására. A 
birodalom megreformálása után újjászervezte a hadsereget ( a tízezer 
s halhatatlan?), és új hódításokba kezdett. 

Dareiosz a kelet-európai síkság déli pusztáin élő, a birodalmat betöréseikkel 
fenyegető nomád szkítákat akarta megbüntetni. Először az Égei-tenger 
európai oldalán élő és megosztott thrák törzseket igázta le, majd 514-513- 
ban az iónok támogatásával hadjáratot indított ellenük. A szkítákat nem 
sikerült megtörni, de az aranyban gazdag Thrákia a part menti görög 
városokkal együtt perzsa fennhatóság alá került. Így a Perzsa Birodalom 
terjeszkedése elérte Hellászt, és  Dareioszban egyre érlelődött az 
elhatározás, hogy e gazdag területet is birodalmához csatolja. 

A görög-perzsa ellentétek gazdasági okai 

A görög-perzsa ellentéteknek mély gazdasági okai voltak. A Perzsa 
Birodalom peremén lévő görög poliszok gazdasági fejlődését gátolta az 
orientális birodalom. Kellemetlen vetélytársaik voltak a birodalomban a 
kivételezett föníciai városok. Epheszoszt Szuzával Dareiosz királyi útja 
kötötte össze, és a kitűnő aranypénz, a dareikosz elősegítette a 
bekapcsolódást a birodalom kereskedelmébe. Ám ezekkel az előnyökkel 
szemben sokkal súlyosabb hátrányok álltak. Dareiosz birodalomszervező 
intézkedései nyomán e területeknek is évről évre megfelelő nagyságú 
pénzadót kellett fizetni, s ezenkívül egy sor természetbeni beszolgáltatást 
is a királyi udvar, a helytartói udvartartások és a tartományokban 
állomásozó perzsa hadsereg részére. 

Súlyos csapást jelentett a perzsa terjeszkedés a térségben Hellász számára 
is. Thrákia birtokbavétele után perzsa ellenőrzés alá kerültek a Hellászt a 


Fekete-tengerrel összekötő szorosok, Hellészpontosz, Boszporosz. Ezzel a 
fekete-tengeri kereskedelemben érdekelt poliszok (Athén, Megara) számára 
lezárult a szinte létfontosságú gabonabehozatal útja. A gazdag 
Thrákiával való kereskedelem megszűnése csapást jelentett sok polisznak. 
A Perzsa Birodalom is arra törekedett, hogy a megszerezhető gazdag 
területeket meghódítsa, és a fontos kereskedelmi útvonalakat ellenőrzése alá 
vonja. 

A görög-perzsa ellentétek politikai okai 

Még mélyebbek voltak a görög-perzsa ellentétek politikai okai. A Kr. e. 6. 
században a görög világ legfejlettebb részének tartott Iónia akkor került 
perzsa uralom alá, amikor a türannisz rövid átmeneti intézményét 
felválthatta volna egy szélesebb körű vagy mérsékeltebb demokrácia 
(népuralom). Iónia lakosságának többsége az 510-es években a népuralom 
híve volt. Természetesen az ókeleti állam keretein belül nem működhettek a 
demokrácia intézményei, a perzsa uralom a számára egyedül elfogadható 
türannoszok uralmát akarta meghosszabbítani. A hatalmát megőrizni, 
visszaszerezni akaró arisztokrácia és a türannoszok joggal számíthattak 
a Perzsa Birodalom fegyveres támogatására is a démosszal vívott 
küzdelmükben. Így a görög poliszokban a türannoszellenesség egyben 
perzsaellenességet is jelentett. 

Az ión felkelés (Kr. e. 500-494) 

Kr. e. 500-ban a fokozódó feszültség Milétoszban vezetett el a felkelés 
kirobbanásához, amely hamarosan kiterjedt egész Ióniára. 

Az 500-as évek végén a türanniszt felváltó demokráciában Naxosz 
felvirágzott. A hatalomból kiszorított oligarchák a milétoszi türannoszhoz, 
Arisztagoraszhoz fordultak segítségért. Ő a perzsa nagykirály 
hozzájárulásával és jelentős perzsa sereggel indult Naxosz szigete ellen, 
hogy megszerezze a Perzsa Birodalomnak, természetesen a saját közvetlen 
kormányzása alatt. A hadjárat — négy hónapi ostrom után — kudarcba 
fulladt, és Arisztagorasz, joggal tartva a kegyvesztéstől és a felelősségre 
vonástól, hirtelen fordulattal átállt a függetlenség híveinek táborába. 
Hatalmáról lemondva, felkelésre szólította fel népét. 

A felkelés kezdetben sikereket ért el; elűzték vagy lemészárolták a perzsa 
helyőrségeket. Arisztagorasz, felmérve a felkelés erőit és számítva a 
birodalom válaszcsapására, az európai görögökhöz fordult, hogy elnyerje a 
támogatásukat. 

Az európai görögség és az ión felkelés 


A spártaiak, belátva, hogy egy, a Perzsa Birodalom elleni sikeres hadjárat 
reménytelen, és mivel a szomszédos  Argosszal való állandó 
ellenségeskedés miatt nem akartak tengeren túli kalandra vállalkozni, 
elutasították a kérést. Athén és Eretria — akiknek életbe vágó érdeke volt a 
felkelés sikere, a perzsák kiszorítása az Égeikum térségéből, az esetleges 
súlyos következményeket át nem gondolva — húsz, illetve öt hajót küldtek a 
felkelők megsegítésére. 

Az így megerősödött felkelők a perzsa szatrapa székvárosáig, Szardeiszig 
nyomultak előre. A fellegvár kivételével a várost sikerült is elfoglalniuk 
(498). A tengerpartra visszatérő görögöket azonban Epheszosznál 
megverték az egyesített kis-ázsiai perzsa erők. Ekkor Athén és Eretria 
visszavonta hajóit. A felkelés így is továbbterjedt, más kis-ázsiai népek és a 
ciprusi görögök is csatlakoztak hozzá. 

Az ión felkelés leverése 

A perzsa erőfölény hamarosan érvényesült az ellenállás szétaprózott erőivel 
szemben. Bár az ión flotta győzött Ciprusnál a föníciaiak felett, a ciprusi 
görögök egy részének átállása miatt mégis vissza kellett vonulniuk. 
Arisztagorasz, előre látva a felkelés kudarcát, 497-ben a thrák partvidékre 
távozott, ahol azután a helyi törzsekkel vívott csatában életét vesztette. 

A felkelés sorsa Milétosznál dőlt el. Kr. e. 495-re ide koncentrálták erőiket 
a perzsák. Az egyesített ión flotta feladata lett volna a tenger felől 
biztosítani a város védőit. A túlerőben lévő föníciai-ciprusi-egyiptomi 
hajóhad 494-ben Ladé szigete mellett vereséget mért a felbomló, 
rendezetlen ión flottára. 

A ladéi vereség megpecsételte Milétosz és az ión felkelés sorsát is. A város 
eleste után sorra kerültek perzsa kézre a felkelésben részt vevő kisebb 
poliszok (494-3). Szamosz kivételével a perzsák az elfoglalt városokat 
lerombolták, Milétosz megmaradt lakóit a birodalom belsejébe hurcolták. A 
perzsa megtorlások elől sok kis-ázsiai görög vándorolt el. 

Ezzel az elnéptelenedett, lerombolt Iónia elvesztette az archaikus kori 
görög történelemben játszott  gazdasági-társadalmi-kulturális — vezető 
szerepét. A fejlődés súlypontja ettől kezdve áttevődött Hellászra és a 
nyugati görög területekre (Megalé Hellász — Nagy Görögország). 

Bár az a segítség, amit Athén és Eretria nyújtott a felkelőknek, jelentéktelen 
volt, mégis azt bizonyította a perzsa uralkodó köröknek, hogy tartós 
uralomra csak akkor rendezkedhetnek be, ha Hellászt leigázzák. Különösen 
az athéniak tarthattak I. Dareiosz bosszúhadjáratától. 


, Uram, ne feledkezz meg az athéniakról! — figyelmeztette egy rabszolga 
naponként az étkezésnél Dareioszt. Nem is feledkezett meg róluk. Gyorsan 
folytak a hadjárat előkészületei. Az athéniak sem felejtettek, amikor a 
színházban Phrünikhosz , Milétosz elfoglalása"? című tragédiáját adták elő, a 
nézőközönség sírásban tört ki. 

A görög-perzsa háborúk megindulása 

I. Dareiosz hadjáratai Hellász ellen 

492-es támadás félsikere 

Már az ión felkelés leverését követő évben — 492 nyarán — megindult az 
első szárazföldi és tengeri hadjárat Hellász ellen. A perzsa hadsereg 
Mardoniosznak, Dareiosz vejének a vezetése alatt haladt a thrákiai partok 
mentén. Amikor a flotta a khalkidiké-félszigeti Athosz hegyfoka körüli 
viharban 300 hajóját a legénységével együtt elvesztette, és a szárazföldi 
erők is súlyos veszteségeket szenvedtek a thrák törzsekkel vívott 
harcokban,  Mardoniosz feladta a hadjárat további folytatását. 
Helyőrségeket hagyott hátra a thrákiai partvidéken, és visszavonult. A 
perzsáknak így is sikerült az ión felkelés idején bizonytalanná vált 
uralmukat újra megszilárdítaniuk. I. Alexandrosz makedón király is 
elismerte uralmukat. 

491-ben I. Dareiosz diplomáciai eszközökkel is előkészítette az újabb 
hadjáratot. Követei sorra járták a görög poliszokat, és a behódolás jeleként 
, földet és vizet" követeltek a nagykirály nevében. Sok helyen — különösen a 
szigetvilágban — sikerrel jártak. Világosan mutatja ez, hogy a megosztott, 
egymással harcoló görög városállamokat a Perzsa Birodalom hadjáratai sem 
forrasztották egységbe az orientális támadással szemben. Azok a poliszok, 
amelyekben az arisztokrácia volt uralmon (Thesszália, Boiótia), a perzsa 
uralmat választották a válságos pillanatban. De még azokban a poliszokban 
is, amelyek ellenálltak, sokan ítélték meg úgy, hogy egy olyan 
világbirodalom van születőben, amely az egész civilizált világot magába 
fogja olvasztani. 

A két vezető állam, Athén és Spárta azonban visszautasította a 
követeléseket. A követeket a felháborodott tömeg - a diplomáciai 
szokásjogot megsértve — Athénban egy szakadékba, Spártában egy kútba 
dobta, biztatva őket, hogy ott találhatnak földet is meg vizet is. 

Marathón — Kr. e. 490. 

Athén és Eretria megbüntetésére 490 kora nyarán indított I. Dareiosz 
hadjáratot. A vezérek, Datisz és Artaphernész, hogy elkerüljék az Athosz- 


hegyfoki katasztrófa megismétlődését, a IKükládok szigetei között 
hajóztak nyugat felé. A hadtörténészek szerint legfeljebb 25 ezer 
elitkatonából állhatott az a perzsa expedíciós sereg, amely a kis-ázsiai 
Kilikiából elindult. A több száz hajóból álló flotta jelentős része a lovakat 
szállította a hadjárathoz. 

A perzsák, miután elfoglalták a Kükládok néhány szigetét, hétnapos ostrom 
után lerombolták Euboia legjelentősebb városát, Eretriát. Ez volt az 
egyetlen város, Athén mellett, amely segítséget nyújtott az ión felkelőknek. 
Innen a perzsák Attikába hajóztak, és a széles marathóni síkságon partra 
szálltak, hogy kihasználhassák a lovasságukat. Ezt a helyet a perzsákkal 
visszatérő volt türannosz, Hippiasz javasolta. Őt a perzsák azért vitték 
magukkal, mert Athén kormányzójának szánták, és számítottak az athéni 
híveire. 

A szigetekért vívott harcokban elesettek és a  helyőrségekben 
hátrahagyottak miatt a partraszállók létszáma mintegy 20 ezer fő 
lehetett. Velük szemben állt Kallimakhosz, az arkhón polemarkhosz és a 
10 sztratégosz (hadvezérek) parancsnoksága alatt 10 ezer attikai 
hoplita, valamint a Marathónnál hozzájuk csatlakozott ezer plataiai 
gyalogos. 

Az arkhón polemarkhosz és a sztratégoszi testület Miltiadész azon 
javaslatát fogadta el, hogy itt, Marathónnál ütközzenek meg a perzsákkal, és 
ne vonuljanak vissza, ne várjanak a spártaiakra. Miltiadész, a thrákiai 
Kherszonnészosz volt türannosza, még a szkíta hadjárat idejéből jól ismerte 
a perzsa hadviselést. Az athéniak olyan állásokat foglaltak el, ahonnan 
ellenőrizni tudták az Athénba vezető mindkét utat, és a dombok miatt a 
perzsa lovasság rajtaütésszerű támadásától sem kellett tartaniuk. 

Néhány napig farkasszemet nézett egymással a két hadsereg, majd amikor 
Miltiadész tudomást szerzett arról, hogy a perzsa lovasság nincs az 
állásaiban, döntő támadásra szánta el magát. A perzsák valószínűleg 
megkezdték hadseregük egy részének, közte a lovasságnak a behajózását, 
hogy a  Szunion-fokot megkerülve, Athén közvetlen közelében 
szállhassanak partra, és ott kényszerítsék ki az összecsapást. Ezt a kedvező 
pillanatot használta ki Miltiadész. Az éj leple alatt a hoplita phalanxok 
futva közelítették meg a perzsa állásokat, így hamarabb került sor a 
kézitusára, amely a nehézfegyverzetű, hosszú dárdás görögök számára volt 
kedvezőbb, és ezzel a perzsák nem tudták kihasználni lovasságuk mellett a 
másik erősségüket, az ellenfeleikre zúdított nyílzáport. 


A perzsák súlyos vereséget szenvedtek, de nem semmisült meg a 
hadseregük. Ezért képesnek tartották magukat arra, hogy Athénnál partra 
szállva a várost elfoglalják. Felismerte ezt Miltiadész is, és a sereget 
gyorsított menetben átvezette Attikán Athén alá. Így amikor a nagykirály 
flottája megjelent Phaléronnál, újra Miltiadész seregével találta 
szemben magát. A perzsák meg sem kísérelték a partraszállást, 
visszahajóztak Ázsiába. 

A hérodotoszi hagyomány szerint Marathónnál 6400 perzsa esett el, és csak 
192 görög, közöttük Kallimakhosz polemarkhosz is. Röviddel a harc után 2 
ezer spártai érkezett Attikába. Miután gratuláltak a győzteseknek, 
hazatértek. 

A marathóni győzelem komoly katonai siker volt, de még ennél is nagyobb 
volt a lélektani-politikai hatása. A félelmetes perzsa sereg vereséget 
szenvedett, ez hallatlanul megnövelte a görögök önbizalmát. Azok a görög 
poliszok, amelyek előzőleg behódoltak Dareiosznak, Marathón után újból 
kinyilvánították függetlenségüket. Ezzel csaknem egyidejűleg lázongásokra 
került sor Babilóniában és Egyiptomban, a távoli Núbiában pedig felkelés 
robbant ki. 

Hatalmi harc Athénban a 480-as években 

Dareiosz halála, Xerxész uralkodásának kezdeti nehézségei tízéves 
felkészülési időt biztosítottak a görögöknek, de ezt a , türelmi időt" csak 
Athén használta ki. A  480-as évek Athénban a közélet 
demokratizálódásának az évtizede. Éles politikai harc dúlt az 
arisztokrata és demokrata csoportok között. 

Az arisztokrata erők a rendkívül népszerű, arisztokrata származású, 
Spártabarát Miltiadésztől remélték korábbi hatalmuk visszaállítását. Így 
Miltiadész bukása egyben ezeknek a restaurációs (az eredeti állapot 
visszaállítása) törekvéseknek a bukását is jelentette. 

Miltiadész a marathóni győzelem után büntető hadjáratot indított Parosz 
szigete ellen, amely a perzsákat segítette Athénnal szemben. Sikertelenül 
próbálta a gazdag szigetet 100 talentum kárpótlás kifizetésére kényszeríteni. 
Amikor sebesülten hazatért, Xanthipposz vádat emelt ellene, és a 
népgyűlés súlyos, 50 talentomnyi pénzbírságra ítélte, amit később fia, 
Kimón fizetett meg, mert ő röviddel elítélése után — a hagyomány szerint — 
az adósok börtönében halt meg (489). 

Az ezt követő három évben a démosz, először élve az osztrakiszmosz 
fegyverével, — három feltételezett — türanniszpárti vezetőt küldött 


száműzetésbe. Ezek után a közélet főszereplői a demokrácia különböző 
irányzatait képviselő politikusok maradtak. Közülük is kiemelkedett 
Themisztoklész, a legenergikusabb, legelőrelátóbb politikus. Valószínűleg 
az ő javaslatára változtatta meg a 487-6-os arkhóni évben a népgyűlés az 
arkhónok választásának módját is. Ettől kezdve a 10 phülé 500 jelöltet 
választott a kilenc arkhóni helyre és az arkhóni testület jegyzőjének 
tisztségére. Közülük sorsolással jelölték ki az arkhónok személyét, és 
ezzel meg is szűnt ennek a tisztségnek a kiemelkedő jelentősége, hiszen a 
sorshúzás véletlene és nem a vezetői alkalmasság, rátermettség döntött. Az 
így választott arkhónok befolyása a népgyűlésre lecsökkent, hiszen 
tehetségével, szónoki képességeivel most már bárki maga mellé állíthatta a 
népgyűlés résztvevőit. Ezzel megnövekedett az athéni államon belül a 
sztratégoszok jelentősége, akiket továbbra is a rátermettek közül 
választottak ki. A sorsolt arkhón polemarkhosz súlya a hadsereg 
irányításában természetesen jelentéktelenné vált. 

A demokratikus intézményrendszer ilyen átalakítása jelezte a Xanthipposz 
képviselte irányzat gyengeségét, amely a kleiszthenészi rendszer 
megőrzésének a híve volt. Ezek után Xanthipposz osztrakiszmosza a 485- 
4-es arkhóni évben nem lehetett váratlan esemény. 

Ezt követőn ami megosztotta az athéni politikai életet, és egymással 
szembeállította a demokrata irányzatokat, az a perzsák elleni felkészülés 
mikéntje volt. 

Ariszteidész , a marathóni sztratégoszok egyike, a 489/8-as év egyik 
arkhónja köré csoportosultak azok az erők, akik Athént erős szárazföldi 
hatalommá akarták tenni. Természetesen a zeugitész parasztok és 
földbirtokos arisztokraták a hoplita hadsereg fejlesztésétől remélték 
érdekeik védelmét, gazdaságaik megvédését a perzsa  pusztítástól. 
Hivatkozhattak a nehézfegyverzetű hoplitahadsereg marathóni sikerére. A 
hoplitahadsereg megerősítése egyben az arisztokrácia politikai befolyását is 
növelte volna. 

Velük szemben Themisztoklész Athént a térség legjelentősebb tengeri 
hatalmává akarta tenni. Ehhez fűződtek a thészek (napszámosok), 
iparosok és a kereskedők érdekei is, hiszen csak ez biztosíthatta volna 
számukra hosszabb távon a munkát és a kereskedelmi lehetőségeket. De jól 
látta Themisztoklész azt is, hogy csak a legerősebb tengeri hatalomként 
szoríthatják ki a térségből a Perzsa Birodalmat. 


A két irányzat, a két politikus küzdelméből Themisztoklész került ki 
győztesen. 482-ben Ariszteidészt osztrakiszmosszal 10 évre száműzette, 
és még ebben az évben megszavaztatta a népgyűléssel a flottaépítési 
programot. A hajóépítés pénzügyi hátterét a nem sokkal korábban feltárt 
gazdag laurioni ezüstbányák bérleti díjai adták, amelyeket eddig 
szétosztottak a nép között. Ebből pár év alatt Athén 180, három- 
evezősoros hajókból (triérész) álló flottát építtetett, amellyel a 
legnagyobb görög tengeri hatalommá vált. A második, Korinthosz, 
mindössze 40 hajóval rendelkezett. A perzsákkal szembeszálló görög flotta 
felét adták az athéniak. További fölényt jelentett számukra, hogy a 
triérészek kis merülésű, könnyen manőverező hadihajók voltak, szemben 
az ellenfelek részben kereskedelmi hajókból átalakított hadihajóival, 
részben kevésbé mozgékony három-evezősorosaival. 

A görög-perzsa háborúk második szakasza 

A perzsák újabb kísérlete — Xerxész hadjárata 

Athén flottaépítése a legjobb, legutolsó pillanatban történt, ugyanis már 483 
óta folytak egy minden korábbinál nagyobb, Hellász elleni hadjárat 
előkészületei. Xerxész a kis-ázsiai Szardeiszben vonta össze legjobb 
szárazföldi csapatait, hidat építtetett a  Sztrümón folyón és a 
Hellészpontoszon, a thrák és makedón partvidéken élelmiszerraktárakat 
létesített. Flottája legénységével és a helyi lakossággal csatornát ásatott az 
Athosz-félszigeten keresztül, hogy a rossz emlékű hegyfokot ne kelljen 
hajóinak újból megkerülnie. 

A perzsa haderő nagyságát ma 180 000 főre teszik. A Kis-Ázsiában 
összevont flotta 1207 hajóból állt. Ennek legjelentősebb részét a 
föníciaiak jelentették 300 hadihajóval, Egyiptom, Ciprus és a kis-ázsiai 
partvidék városai (köztük az ión poliszok) adták a perzsa flotta további 
részét. Ezzel az erővel a görögök mintegy 30 000 katonát és 400 
hadihajót állíthattak szembe. 

Közben folyt a hadjárat ügyes diplomáciai előkészítése is. A jelentős 
katonai erőt képviselő szicíliai görögöket a karthágóiak — valószínűleg a 
perzsákkal összehangolt — támadása kötötte le. Jelentős görög államok 
(Epeirosz, Kréta, Argosz) perzsabarátságból, félelemből vagy csak 
közömbösségből  részvétlen semlegességgel figyelték a perzsák elleni 
küzdelmet. A delphoi jóshely is egyértelműen a perzsák mellett kötelezte 
el magát. Az a Delphoi, amely jóslatában Kroiszosznak még a 
szembeszállást javasolta, az ión felkelés idején Milétoszt mint , rossz tervek 


kezdeményezőjét" ítélte el, most vereséggel és pusztulással rémítgetett. 
Talán inkább ennek a , jövőbe látásnak?" köszönhette, hogy Xerxész seregei 
megkímélték, és nem az istenek beavatkozásának, amint azt a delphoi 
papok magyarázták. 

Az iszthmoszi gyűléstől Thermopülaiig 

Spárta és Athén , amikor tudomást szereztek Xerxész hadi készülődéseiről, 
előzetes tárgyalásra hívták össze mindazoknak a poliszoknak a képviselőit, 
amelyeknek a támogatására számíthattak a perzsák elleni harcban. A tanács 
— feltehetőleg a spártaiak vezetésével — az Iszthmoszon tartotta a gyűléseit. 
Ezért kapta az iszthmoszi szövetség (szümmakhia) nevet. A spártaiak 
tárgyaltak — sikertelenül — a megnyerni kívánt területekkel (Argosz, 
Korküra, Kréta és Szicília). 

Az iszthmoszi gyűlés az egyesítendő görög erők fővezérségét a spártaiakra 
bízta. Ez mutatja Lakedaimón erejét és feltétlen tekintélyét az ellenállásra 
vállalkozó poliszok között. Spárta rendelkezett a legerősebb szárazföldi 
hadsereggel, de a szövetségesek ragaszkodtak ahhoz, hogy övé legyen a 
közös flotta parancsnoksága is, jóllehet csak 10 hajót volt képes kiállítani, 
míg Athén 180-at a közel 400-ból! Mindenki a spártaiakban bízott. 

Ezek után kapkodónak, hozzá nem értőnek tűnik a spártai hadvezetés, ha 
nem tárjuk fel a spártaiak valódi, a háttérben meghúzódó kicsinyes célját, 
amely a szövetségesek erejét is felhasználva kizárólag csak Spárta és a 
Peloponnészosz védelmére szorítkozott. 

A thesszáliaiak azt kérték, hogy nyilvánítsák Thesszáliát is védettnek, és 
akkor híres lovasságukkal csatlakoznak a szövetségesekhez. Ellenkező 
esetben kénytelenek a perzsáknak meghódolni. Ezért a szövetséges haderőt 
— vagy annak egy részét — Észak-Hellász kapujához, a Tempé-völgybe 
indították. A thesszáliai lovasság azonnal csatlakozott is hozzájuk. Pár nap 
múlva a spártai hadvezetés mégis visszavonta a csapatokat, pedig Xerxész 
seregei csak a hellészpontoszi átkeléshez készülődtek a kis-ázsiai 
Abüdoszban. Ezzel máris átengedte — a védelem nélkül hagyott — 
Thesszáliát a perzsáknak, viszont csatlakozott a szövetségesekhez Phókisz, 
Thesszália esküdt ellenfele. 

Az újabb iszthmoszi gyűlés úgy határozott, hogy Thermopülainál 
kíséreljék meg a perzsák feltartóztatását. A szövetséges flottát az 
Artemiszion-fokhoz  — küldték, hogy a szárazföldi csapatokkal 
együttműködve akadályozza meg a perzsák betörését Közép-Hellászba. A 


perzsák is szárazföldi csapataik és flottájuk összehangolt bevetésére 
készültek. 

Thermopülai (Kr. e. 480) 

Thermopülai különösen kedvező adottságokkal rendelkezett a védelemhez. 
A tenger és a hegyvonulat között húzódó, az ókorban csak egy kocsiút 
szélességű szorost röviddel Xerxész érkezése előtt szállta meg egy 7-8000 
fős sereg a spártai király, Leónidasz vezetésével, hogy védőművek 
kiépítésével itt tartóztassák fel a perzsa sereget. A flotta 271 hajója (ebből 
147 volt athéni), a spártai Eurübiadész vezetésével, az Artemiszion-fokhoz 
vonult, és megakadályozta a perzsákat abban, hogy csapatokat 
szállíthassanak Thermopülai védőinek hátába. 

Thermopülai védőinek magvát 300 spártai és a velük lévő 3800 perioikosz 
és helóta alkotta. Leónidasz már az induláskor tisztában volt a rájuk váró 
sorssal — a hősi halállal. 300 fős spártai seregét olyan férfiakból válogatta 
ki, akiknek már volt gyermekük, így családjuk nem halt ki a családfő 
halálával. A spártaiak célja a szövetségesek bizalmának megtartása, 
megerősítése és mindenekelőtt időnyerés volt. Miközben jelképes 
nagyságú erői harcoltak északon, lázasan folyt a munka, hogy az 
Iszthmoszt falakkal eltorlaszolják. A spártai politika igazi célja az volt, 
hogy a nehezebben védhető Iszthmosznál vívják meg a döntő ütközetet a 
perzsákkal, és így akadályozzák meg a betörésüket a Peloponnészoszi- 
félszigetre. Ez a politika Közép-Hellász, tehát Athén feláldozását is 
jelentette. 

Már két napja folyt az egyenlőtlen küzdelem a Ihermopülai-szorosban. A 
hazájukat elszántan védő poliszpolgárok, jobb  védőfelszereléseikkel, 
hosszabb dárdáikkal sikeresen álltak ellen a perzsák meg-megújuló 
rohamainak, bár a győzelemre vagy az ellenség visszafordítására semmi 
esélyük sem volt. Xerxész nem tudta bevetni lovasságát, sem bekeríteni 
csapataival a görögöket. Végül árulás segített a perzsáknak. Amikor egy 
maliszi görög, Ephialtész, egy hegyi ösvényen Leónidasz csapatai hátába 
vezette a nagykirály elitcsapatát, az ún. halhatatlanokat, a védők sorsa 
megpecsételődött. Leónidasz látva, hogy bekerítik őket, a görög sereg 
visszavonulására adott parancsot. Maga azonban a spártaiakkal és az önként 
velük maradó theszpiaiakkal az elkerülhetetlen hősi halálig való 
helytállást választotta. Valamennyien elestek, de Xerxész mintegy 20 000 
katonájával fizetett a szoros bevételéért. A hősök később emelt síremlékén 


hajdan kőoroszlán hirdette Leónidasz dicsőségét, s külön felirat szólt a 
spártaiakról: 

, Itt fekszünk; vándor, vidd hírül a spártaiaknak: 

megcselekedtük, amit megkövetelt a haza." 

Ugyanekkor az Artemiszionnál a görögök háromszor is összecsaptak 
Xerxész flottájával. A kisebb, semmiképpen sem döntő tengeri 
ütközetekben a görögök bizonyultak jobbnak. Leónidasz vereségének hírére 
azonban a hajóhad is azonnal az Iszthmoszhoz akart vonulni, és csak az 
athéniek kérésére ejtette útjába Szalamiszt. Az athéni hajók parancsnoka, 
Themisztoklész a visszavonuláskor feliratokat vésetett a tengerszoros 
sziklafalaira, amelyek a perzsa oldalon harcoló iónokat elpártolásra 
biztatták. 

Szalamisz (Kr. e. 480) 

Az athéni népgyűlés, Themisztoklész javaslatára, a város kiürítését 
határozta el. A helyzet kilátástalannak tűnt számukra. Marathón után tíz 
évvel Athén a szárazföldön védtelen volt, hiszen hoplitahadserege helyett 
flottáját . fejlesztette, amely most spártai parancsnokság alatt az 
Iszthmoszhoz készült. Athén lakosságát a közeli Szalamisz és Aigina 
szigetén és Troizénben helyezték el, a fegyverforgató férfiak a hadihajókra 
szálltak. A perzsák benyomultak Attikába. Elfoglalták Athén fellegvárát, 
az Akropoliszt, maroknyi önkéntes védőjét lemészárolták, a várost 
kifosztották és felgyújtották. 

Miközben az Iszthmoszra visszavont görög sereg a spártai király, 
Kleombrotosz, Leónidasz testvére vezetésével falat emelve készült a 
védelemre, a 378 hajóra kiegészült görög flotta  Szalamisznál 
horgonyzott. Eurübiadész kísérletet is tett, hogy a flottát is visszavonja az 
Iszthmoszhoz, kiszolgáltatva a szigetekre menekült athéniakat és a 
szigetlakókat a perzsáknak. Csak Themisztoklész határozott fellépése 
akadályozta meg a flotta elhajózását — kijelentette, amennyiben harc nélkül 
feladnák Szalamiszt, az athéniak kiválnak az iszthmoszi szövetségből, és a 
flotta felével, 180 hajójukkal családjukat felvéve nyugaton (Szardíniában) 
keresnek maguknak új hazát. Amikor már ez is kevésnek látszott a 
szövetséges flotta visszatartására, az athéni sztratégosz döntő lépésre szánta 
el magát. 

Themisztoklész jól tudta, hogy csak itt, a szűk szalamiszi szorosban van 
esélye a görög hajóhadnak a győzelemre. A szövetségesek 380 hajójával 
szemben, amelynek fele kitűnő háromevezősoros hadihajóból állt, a perzsák 


oldalán Szalamisznál 450-500 hajó vonult fel. Mintegy 670 hajót a 
hellészpontoszi hajóhídba építettek be az 1207-ből, kb. 100 hajót az 
Artemiszion-fok körüli harcokban veszítettek el a perzsák. A föníciai, kis- 
ázsiai görög hajók egy része mély merülésű, nagy raktárterű kereskedelmi 
hajók voltak, amelyeket csak a hadjáratra alakítottak át hadihajóvá. Így az 
enyhe számbeli túlsúly kisebb harci értéket takart. 

Themisztoklésznek - a spártai hadvezetés ellenére - sikerült 
kikényszerítenie a döntő ütközetet. Szikinnosz nevű szolgáját Xerxészhez 
küldte azzal az üzenettel, hogy ha a nagykirály meg akarja semmisíteni az 
egyesített görög flottát, most kell támadnia, különben a görögök 
visszavonulnak az Iszthmoszhoz. A perzsa nagykirályt szolgáló flotta 
számbeli fölénye elbizakodottá tette Xerxészt. Még azon az éjjelen flottája 
többségét a Szalamisz szigete és Attika közötti szoroshoz rendelte, egy 
jelentős egységet pedig a Szalamisz és Megara közötti szoroshoz küldött, 
hogy a menekülő görög hajókat elfoghassa. Ő maga pedig egy partközeli 
hegyfokon állíttatta fel trónját, hogy személyesen követhesse alattvalói 
jutalomra vagy büntetésre méltó harcát. 

A görögök, amikor látták, hogy bekerítették őket, felkészültek az 
elkerülhetetlen harcra. A helyet nem ismerő, de magabiztosan támadó, 
nehézkes perzsa hajók gyakran egymást is akadályozták, egymásban tettek 
kárt. A szűk szalaimiszi tengerszorosban a görög hajóhad viszonylag 
könnyű és teljesen törvényszerű győzelmet aratott. 

A szalamiszi győzelem elsősorban az athéniak érdeme volt, Themisztoklész 
politikájának sikere, de nem döntő győzelem. Bár a perzsa flotta 
megsemmisítő vereséget szenvedett, Xerxész sokszoros túlerejű szárazföldi 
serege teljesen harcképes maradt. A nagykirály mégsem merte vállalni a 
további harcot. Seregének döntő részével gyorsan visszatért Kis- 
Ázsiába. Döntését erősítette Themisztoklész újabb üzenete: a görögök 
szalamiszi győzelmük után a hellészpontoszi hajóhíd lerombolására 
készülnek. A közeledő téli esők és viharok rendkívül megnehezíthették 
volna visszatérését birodalmába. Xerxész joggal tarthatott attól is, hogy 
szalamiszi kudarca hatására felkelések robbannak ki a Perzsa 
Birodalomban, elsősorban Ióniában. A thrák partvidéken perzsaellenes 
megmozdulásokra került sor,  Babilóniából felkelés híre érkezett 


Xerxészhez. Fővezérét, Mardonioszt jelentős sereggel — az iráni 
elitcsapatok egy részével — Thesszáliában hagyta telelni, hogy a 


következő évben folytathassa a Hellász elleni hadjáratát. 


A szalamiszi győzelem ( 480. szeptember) után egy hónappal a nyugati 
görögség is döntő vereséget mért Karthágóra. A szicíliai Himera mellett 
Gelón, Szürakúzai és Thérón, Akragasz türannosza állította meg a 
karthágóiakat, akik ezek után kénytelenek voltak feladni szicíliai 
hódításaikat. Ennek a győzelemnek hasonló jelentősége volt, mint a perzsák 
felett aratottnak Hellászban. Amikor a Kümé előtt vívott tengeri csatában I. 
Hierón, Gelón utódja legyőzte az etruszkokat (474), összeomlott a 
campaniai etruszk uralom. Megalé Hellász is felszabadult a külső 
fenyegetettségből. 

Plataiai és a Mükalé-hegyfoki csata (Kr. e. 479) 

Mardoniosz , miután Thesszáliában áttelelt, 479 nyarán akadálytalanul 
benyomult Attikába. Spártában továbbra is a csak kizárólag a 
Peloponnészosz védelmét akaró, önző politika uralkodott. Az athéniaknak 
újra Szalamisz szigetére kellett menekülniük, városukat másodszor 
pusztították el a perzsák. Mardoniosz a makedón királyt, I. Alexandroszt 
küldte az elkeseredett, szövetségesükben csalódott athéniakhoz. A perzsa 
vezér felajánlotta a békéért és az athéniak szövetségéért, hogy minden 
kárukat megtéríti, önállóságukat tiszteletben tartja, sőt más görög 
területeket is átengednek nekik. Amikor ezt a spártaiak megtudták, mindent 
megígértek az athéniaknak, csak át ne pártoljanak. Erre az athéniak 
látványosan hitet tettek az iszthmoszi szövetség, a görög ellenállás mellett: 
, Amíg a nap azon a pályán jár, amelyen most, az athéniak nem fognak 
kibékülni és szövetkezni a perzsákkal" — felelték Mardoniosz csábító 
ajánlatára. 

A spártaiak viszont, minthogy ezek után biztosak lehettek az athéniak 
hűségében, tovább folytatták az Iszthmosz elfalazását. Csak akkor 
indították el a peloponnészoszi haderőt Pauszaniásznak, a spártai király 
gyámjának parancsnoksága alatt Attika felé, amikor már komolyan kellett 
attól tartaniuk, hogy az athéniak mégis megegyeznek a perzsákkal. 
Mardoniosz a számára kedvezőbb Boiótiába vonult vissza. A két 
hadsereg Plataia város mellett került szembe. A döntő ütközetben a 
spártaiak a perzsákat (itt esett el Mardoniosz is), az athéniak a perzsákkal 
szövetséges görögöket verték meg, majd közösen elfoglalták a perzsák 
táborát is, jelentős zsákmányt szerezve. Körülbelül ugyanebben az időben a 
görögök egy másik nagy győzelmet is arattak a perzsák felett: az ión 
partokhoz áthajózott görög flotta Leotükhidasz spártai király és 
Xanthipposz athéni sztratégosz vezetésével a kis-ázsiai Mükalé- 


hegyfoknál megsemmisítette a perzsák még meglévő utolsó hajóraját. A 
vereség hírére Iónia és Aiolis ismét elszakadt a Perzsa Birodalomtól. 

Az athéni nagyhatalom kiépítése 

A perzsák felett aratott győzelem még nem jelentette a békét is. A kis-ázsiai 
görögök a perzsák szomszédságában éltek, így állandó veszélyben voltak a 
perzsáktól, akik nem voltak hajlandók elismerni vereségüket. Kr. e. 478- 
ban a spártai Pauszaniász a szövetséges flotta élén felszabadította 
Ciprus egy részét és Büzantiont a perzsa uralom alól. Ám a hellén 
parancsnokokkal olyan zsarnokian bánt, hogy azok az athéni részleg 
vezérét, Ariszteidészt kérték fel a parancsnokság átvételére. A spártai 
kormány visszahívta a kompromittált Pauszaniászt, és másik vezért küldtek 
helyette, de a tengeri főparancsnokság már Athén kezében maradt. 

A déloszi szövetség 

Athén Kr. e. 478-77-ben újabb perzsaellenes szövetséget szervezett meg, 
amelyben a nagyobb államok (pl. Leszbosz, Khiosz, Szamosz) katonákat 
adtak és hadihajókat szereltek fel, a kisebbek pénzbeli hozzájárulást fizettek 
be évente a szövetség pénztárába. A főparancsnoki és kincstárosi tisztség 
mindenkor az athéniak kezében volt. Kincstárként a Délosz szigetén lévő 
Apollón-templom. szolgált, s ugyanitt ülésezett a szövetség gyűlése, 
amelyben minden tagállamnak egy szavazata volt. Kezdetben 100, majd 
200, később már 400 város vagy sziget volt a tagja a déloszi szövetségnek. 
A déloszi szövetség tagállamai formálisan egyenjogúak voltak, a 
valóságban azonban kezdettől fogva Athén játszotta a vezető szerepet, 
hiszen a közös hajóhadnak több mint a felét Athén háromszáz triérésze 
képezte. Az, hogy a hajóhaddal alig rendelkező Spárta kezéből Athén vette 
át a tengeri hegemóniát, természetes volt, és nem is sértette igazán a 
lakedaimon kormányzat érdekeit. Annál inkább törekedett Spárta 
szárazföldi vezető szerepét állandósítani. 

Megpróbálták megakadályozni, hogy Athént és kikötőjét, Peiraeiust fallal 
körülvegyék. Arra hivatkoztak, hogy egy esetleges újabb perzsa támadás 
alkalmával az ellenség számára a falak erődként szolgálhatnak. Egy észak- 
görögországi polisz, Larissza belügyeibe való beavatkozással a spártaiak 
érdekszférája bővült volna. Az athéniakat ekkor Themisztoklész arra 
bíztatta, hogy gyújtsák fel a Pagaszi-öbölben lévő peloponnészoszi 
szövetség hajóit. A déloszi szövetségben a perzsák elleni háború athéni 
vezetői, Ariszteidész (akit Themisztoklész javaslatára visszahívtak a 


száműzetésből) és Themisztoklész játszottak vezető szerepet. A szalamiszi 
győző csillaga azonban hamarosan leáldozott. 

A perzsa háborúk után kiéleződő hatalmi harcban, amely Athén és 
Spárta között folyt, Themisztoklész következetesen szervezte a Spárta 
elleni koalíciót. Ebben a harcban — egyes források szerint — még a 
perzsákkal való szövetkezés is tervei között szerepelt. 

Amikor Athénban a Kr. e. 470-es években megerősödött Kimón 
perzsaellenes pártja, Themisztoklészt osztrakiszmosszal száműzték, és 
távollétében hazaárulás vádjával halálra ítélték. Themisztoklész kalandos 
úton Ázsiába menekült, ahol I. Artaxerszész nagykirály Magnészia 
szatrapájává tette. Uralma határozottan javára vált a  magnésziai 
görögöknek. Amikor azonban Artaxerszész felszólította, hogy vonuljon 
vele hadba Kimón ellen, hogy ne kelljen saját honfitársai ellen harcolni, a 
hagyomány szerint öngyilkos lett. Ietemét állítólag a hazaárulást kimondó 
tilalom ellenére titokban hazavitték Athénba, és ott temették el. Ariszteidész 
vagy négy évvel élte túl Themisztoklész bukását, de nem ő, hanem Kimón 
volt ebben az időben a legtekintélyesebb athéni államférfi. 

Kimón, aki a déloszi tengeri szövetség fenntartásában és 
kiterjesztésében több mint 15 éven át a főszerepet játszotta, a marathóni 
csata győztesének, Miltiadésznek volt a fia. Élete céljának a Kis-Ázsiában 
még fenyegető perzsa veszély megszüntetését tartotta. Kimón 
Ariszteidész sztratégosztársa volt a tengeri szövetség megalapításakor. Az 
apjára kirótt bírság megrendítette anyagi helyzetét, s ez csak akkor 
szilárdult meg, amikor féltestvérét Athén talán leggazdagabb embere, 
Kalliász vette feleségül. 

Először Thrákiában győzte le a még ott tartózkodó perzsa egységeket, majd 
Kisázsiába áthajózva mért megsemmisítő vereséget a perzsákra. A kettős 
diadalt a föníciai flotta nyolcvan hajójának megsemmisítése koronázta meg. 
A perzsa veszély megszűntével a déloszi szövetség is elvesztette eredeti 
rendeltetését. Ennek ellenére ezt Athén — ha kellett — fegyveres erővel is 
fenntartotta. Ilyen eset volt pl., amikor Thaszosz nem akart osztozni 
Athénnal a thrák tengerpart természeti kincseinek a kiaknázásában, és Kr. e. 
465-ben hátat fordított a szövetségnek. Kimón flottája azonnal 
megsemmisítette a thaszoszi hajóhad egy részét, hosszú ostrom után 
Thaszosz várát is bevették, falait lerombolták, megmaradt hajóit 
elkobozták, és lakóit súlyos pénzbüntetés fizetésére kötelezték. 


Spárta azt ígérte a segítségért hozzá forduló szigetlakóknak, hogy 
seregeivel betör Attikába, és így elvonja majd az athéniakat az ostromtól. 
Erre azonban nem kerülhetett sor, mert Kr. e. 464 nyarán egy nagy erejű 
földrengés szinte romokba döntötte Spártát, és az a veszély is fennállt, 
hogy a helóták és a spártaiak által leigázott messzéniaiak elnyomóik ellen 
fordulnak. Arkhidamosz spártai király lélekjelenléte (a katasztrófa sújtotta 
városban azonnal fegyverbe szólította a férfiakat) a helóták támadásától 
ugyan megmentette Spártát, de a felkelő messzéniaiakkal évekig nem 
boldogult a spártai haderő. Ez volt az ún. harmadik messzéniai háború. 
Ezért Spárta Athénhez fordult segítségért. Kimónnak sikerült is 
megszavaztatnia a népgyűléssel Spárta megsegítését, és maga állt a 
Messzéniába vonuló sereg élére. A háború azonban hosszasan elhúzódott. A 
spártaiak pedig nem minden alap nélkül féltek attól, hogy az attikai katonák 
demokratikus gondolatai meghallgatásra találnak katonáik között, és így 
szégyenszemre hazaküldték az athéni sereget azzal, hogy nincs szükség 
rájuk. Ez a sértő eljárás megpecsételte a Spárta-barát Kimón sorsát, akit Kr. 
e. 461-ben osztrakiszmosszal száműztek. 

A perzsa háborúk hatásai 

Hadszervezet 

A perzsa háborúk alatti zavaros években az athéni demokrácia 
intézményei csak akadozva működhettek, hiszen a különböző helyeken 
lévő lakosság összehívása lehetetlen volt. A nép bizalmát élvező 
sztratégoszok szava volt a döntő. Megnőtt viszont az areioszpagosz 
tekintélye, amely viszonylag kis létszámával könnyen összehívható volt. 
Mivel arkhonok csak a legmagasabb vagyoni osztályba tartozók lehettek (és 
a volt arkhonokból állt az Arész-dombi tanács, más néven areioszpagosz), 
befolyásuk növekedése egy időre megakadályozta a további 
demokratizálódás lehetőségét. Éppen ezért, amikor a Themisztoklész 
bukása után egy időre meggyengült radikális demokrata irányzat újra 
megerősödött, először is az areioszpagosz ellen fordult. A démosz egyik 
vezető alakja, Ephialtész, aki csak névrokona a thermopülai árulónak, 
például egymás után fogta perbe az  Arész-dombi tanács tagjait 
visszaélésekért. Periklész pedig rendszeresítette a héliaiai esküdtbírái 
számára a napidíjakat, ami szintén növelte a demokraták népszerűségét. A 
perzsa háborúk nemcsak a nagyhatalmi pozíciót teremtették meg Athén 
számára, hanem erősebbé tették a demokratizálódási folyamatot is. 


A régi, arisztokratikus Athén hadereje a nehézfegyverzetű gyalogság, a 
hoplita sereg volt. A hoplita saját költségén szerezte be felszerelését, és 
gondoskodott saját maga és esetleg a kísérő rabszolgák ellátásáról. 
Nyilvánvaló, hogy ez a sereg a vagyonosabb polgárokból, főként az 
arisztokratákból és a módosabb parasztbirtokosokból állott. Amíg ennek a 
rétegnek a feladata és kötelessége volt a hadviselés, addig az ő érdekeikhez 
igazodott az állam belpolitikája is. De megváltozott a helyzet akkor, amikor 
Athén tengeri hatalommá alakult át. Ezzel kezdett háttérbe szorulni a 
szárazföldi sereg jelentősége, és egyre inkább előtérbe került a flotta és 
legénysége. Ez utóbbi pedig már az alacsonyabb, a szegényebb 
néprétegekből került ki. Így aztán a tengeri hatalommá való átalakulás 
következménye a haderő demokratizálódása lett. 

Az athéni demokrácia kibontakozása csak még jobban elmélyítette az 
arisztokratikus Spártával szemben fennálló ellentéteket. 

Külpolitika 

Kimón bukása után az irányítást kézbe vevő demokraták első külpolitikai 
lépése a Spárta ellenségeivel, Argosszal és Thesszáliával való szövetkezés 
volt. Majd a Korinthoszi-öböl kijáratát foglalták el, így erősen korlátozták a 
spártaiak mozgásszabadságát, és összeütközésbe kerültek Korinthosszal is. 
Az viszont az athéniak számára is egyértelmű volt, hogy a korinthosziak a 
peloponnészoszi szövetség segítségével előbb-utóbb fegyveres támadással 
reagálnak majd Athén lépésére. Mégis, az attikaiak erőinek nem kis részét 
egy másik front kötötte le, ez pedig Egyiptom volt. 

Egyiptomban felkelés tört ki a perzsa uralom ellen , melynek 
támogatására felkérték Athént is. Az athéniak nem tudtak ellenállni a 
csábító lehetőségnek, amit az egyiptomi kereskedelemnek a föníciaiaktól 
való elragadása jelenthetett számukra. Így aztán Kr. e. 459-ben a Ciprus 
körül tartózkodó kétszáz athéni és szövetséges hajó a Nílus-torkolatba 
evezett, végzett az ott állomásozó perzsa flottával, majd Memphis egy 
részét is megszállta. De az ún. fehér fal erődben maradt perzsákat nem 
tudták legyőzni, ez évekre lekötötte az athéni fegyveres erők egy részét. 

Az 5. század athéni külpolitikájára ez a kétfrontos harc volt jellemző, 
melyet Athén váltakozó szerencsével folytatott hol a perzsák, hol pedig 
Spárta és szövetségesei ellen. De a győzelmeket Athén jól ki tudta 
használni, és az 5. század közepére a tengeri szövetség mellett az 
Iszthmosztól a Thermopülaiig kiterjedt szárazföldi területek álltak az 
attikaiak mellett, s hajóhaduk a Nílus-delta ura is volt. 


hajóhaduk a Nílus-delta ura is volt. 

ben jött létre, mely szerint a perzsáknak olyan távolságban kellett tartani 
magukat a Hellén (Égei)-tengertől, amilyet egy nap alatt egy ló befutott, s 
hadihajóval nem mehettek túl Thrákia partvidékén. 

A Spártával folyó háborúskodást egy harminc évre szóló (Kr. e. 446- 
445-ben kötött) béke zárta le. Ennek értelmében Athén kiürítette a 
megszállva tartott peloponnészoszi területeket. 

Mind a déloszi, mind a peloponnészoszi szövetség kölcsönösen elismerte 
a békekötés idején meglévő területek feletti jogát, és biztosította a két 
szövetség államainak az egymás kikötőiben való szabad kereskedést is. 


Periklész békekorszaka (Kr. e. 462-431) 


A klasszikus kor gazdasága 

A perzsa háború győzelmekkel záruló szakasza és a peloponnészoszi 
háború kitörése közé eső periódus a Kr. e. 5. századi Athén történelmének 
virágkora, amelyet az ókori történet Periklész kora néven tart számon. 

A perzsa háborúk után a görög poliszokban a gazdaság dinamikusan 
fejlődött, a kor legjelentősebb gazdasági központja Athén lett. 
Mezőgazdaság 

A klasszikus kor mezőgazdaságának szerszámait a késő archaikus korig 
elért technikai vívmányok határozták meg. A földművelésben a Kr. e. 5-4. 
századi haladás a következő: a  másodévenként ugaron hagyott 
gabonaföldekbe kerti növényeket vetettek, vagy áttértek a háromnyomásos 
gazdálkodásra (őszi, tavaszi gabona, ugar); gondosan megfigyelték az 
időjárást, kiterjesztették az öntözést, a belterjes művelési ágak előretörtek. 
A gabona életszükséglet volt, a görög anyaország száraz nyarai azonban 
nem kedveztek kiterjedtebb termesztésének. 

Így gabonából Athén 2/3 részben behozatalra szorult, elsősorban a Fekete- 
tenger vidékéről. Az olajbogyó és a szőlő azonban mindenütt megtermett. 
Az olívaolaj, amelyet főzésre és világításra használtak, Athén egyik fontos 
kiviteli cikke volt. Híresek voltak az Égeiszigetekről származó borok is. 
Termeltek gyümölcsöt (fügét), zöldséget (borsó, hagyma, káposzta, lencse 
és fokhagyma), virágot, amelyet koszorúnak viseltek, valamint fontos volt a 
méz, amely az egyetlen édesítőszer volt a  Mediterraneumban. 
Természetesen a halászat és az állattenyésztés is elterjedt. Szép számban 


tartottak juhot és kecskét. A szamarat és az öszvért teherhordásra 
tenyésztették, a disznót a húsáért. 

A gazdálkodás kisparaszti birtokokon folyt, amely nem tette lehetővé nagy 
létszámban a rabszolgák foglalkoztatását. 

Ipar és kereskedelem 

A gazdaságon belül azonban az ipari termelés volt a meghatározó. Az 
athéni kisüzemekben készített fémipari termékek, bőráruk, gyönyörű 
kerámiák a világ minden részébe eljutottak. Az iparban is az archaikus kor 
vívmányai terjedtek el. Több technikai találmányt eredményezett a 
művészet, építészet és hadügy fejlődése. Pl. Kallimakhosz szobrász 
feltalálta a futófúrót, csiga, hengerkerék, kisebb daruféle segítette a hajók 
rakodását. 

Az ipari nyersanyag kitermelése — agyag, márvány, ezüst, ércek és egyéb — 
a bányákban nagyszámú munkaerőt igényelt. Az ezüstbányákban sok ezer 
rabszolga mellett nagyszámú szabad munkaerő is dolgozott. 

A kereskedelem az élenjáró poliszokban kétségtelenül a legnagyobb 
lendülettel fejlődé gazdasági ág a klasszikus korban. Az athéni 
hajótulajdonos hajója általában a tavasz elején szállt tengerre hazai áruval 
(márvány, kerámia, fémtárgyak, olaj, bor) megrakodva. Rakományából 
mindenütt eladott, ahol tudott, s új árut vett fel, amin igyekezett nyereséggel 
túladni. Végül lehetőleg gabonával, szárított hallal, hajóépítő fával és 
egyéb, Athénban keresett importáruval tért meg ősz végén Peiraieuszba. 
Itt árubörze (deigma) szolgált az üzletkötések helyéül, a kikötő 
bejáratánál lévő gabonaraktárakból láthatták el magukat készlettel a kifutó 
hajók. A kereskedőhajók űrtartalma elérte a 300 tonnát, sebességükből napi 
140-150 kilométeres útra telt. A kikötőnegyed tele volt fogadókkal, 
kocsmákkal s különböző, árusok számára szolgáló üzlethelyiségekkel. A 
piacfelügyelők . (agoranomoszok) ügyeltek a kikötő rendjére, 
ellenőrizték a mérlegeket, a vámbérlő társaságok emberei szedték be a 
296-os be- és kiviteli vámot. A jól kiépített rakpartok, a hullámtörő gátak, a 
kikötői oszlopcsarnokok, a személyszállító hajók jól elkülönített mólói — 
így festett az 5-6. századi Meditermaeum legnagyobb kikötője. Nehezebb 
volt a helyzete a gyengén karbantartott szárazföldi utakon közlekedő 
kereskedőknek, akik a szomszédos poliszok termékeit hozták az athéni 
agorára (piacra), amelynek rendje ugyanolyan jól szervezett volt, mint a 
kikötőé. 


A pénz legtöbb helyen ezüstből volt — Spártában vasból, és az egyes 
érméket eredetileg a bennük foglalt ezüst súlya szerint nevezték. De ez 
korszakonként változott, és változóak voltak a súlyegységek is az egyes 
városállamokban. 

Egy athéni talentum mai értéke kb. 150 000 Ft. A mina és a talentum csak 
számolási egység volt, mint érme nem létezett. 

A korszak végére jelentős uzsora- és kereskedelmi tőke is 
felhalmozódott. A pénzmegőrzés és -átutalások intézése a bankárok dolga 
volt (a pénzváltó helyeket trapezáknak nevezték). De kölcsönzéssel a 
jámbor hívők ajándékaiból meggazdagodott szentélyek is foglalkoztak. 

A klasszikus kor társadalma 

Jogilag az attikai lakosság három csoportba tartozott. A nagyszámú 
rabszolga főleg hadifoglyokból került ki, de volt olyan is, akit pénzért 
vettek. Helyzetüket meghatározta a jognélküliség és az a tény, hogy 
gazdájuk tulajdonát képezték. Az attikai törvények viszonylag emberséges 
rendelkezései mellett is a rabszolga inkább tárgynak, mint személynek 
minősült. Jellemző helyzetükre, hogy Athénben azonos munkáért rabszolga 
és szabad azonos bérezést kapott. Persze rabszolgája keresetével a gazda 
rendelkezett. Athénban a rabszolgákat elsősorban nehéz fizikai munkára 
alkalmazták, és nagyobb részük a bányákba került, de voltak köztük 
olyanok is, akik a kézműiparban dolgoztak. Itt gazdájuk úgy tette őket 
érdekeltté a termelésben, hogy keresetük egy részét megtarthatták, amivel 
később megválthatták magukat, sőt esetleg műhelyt is vásárolhattak. 
Különösen kedvező helyzetben voltak az állami rabszolgák, akik 
rendőrként, írnokként, tanítóként vagy  küldöncként dolgoztak. Ők 
viszonylag könnyen megkereshették a felszabadításukhoz szükséges 
pénzösszeget. Persze nem minden rabszolga volt ilyen irigylésre méltó 
helyzetben. Az átlagrabszolga sorsa a szakadatlan munka volt, és éppen 
csak a létfenntartáshoz szükséges juttatásban volt része. Ez a kor tehát a 
klasszikus árutermelő rabszolgaság ideje, amikor a rabszolga munkája 
szerves részét képezte a termelésnek, de a meghatározó még mindig a 
szabadok munkája volt. 

A termelők másik fontos rétege a metoikoszok csoportja volt. Ezek a 
bevándorolt szabad idegenek politikai jogokkal nem rendelkezhettek, s 
földbirtokot sem vásárolhattak, de a demokrácia biztosította gazdasági 
tevékenységüket. A város mértékletesen adóztatta őket, és válságos 
helyzetben természetesen katonai szolgálatra kötelezte a metoikoszokat. Az 


athéni népgyűlés idegennek, azaz metoikosznak is adományozhatott 
polgárjogot, de ez csak rendkívül ritkán, főleg erősebb politikai 
megrázkódtatások idején fordulhatott elő. 

A teljes jogú athéni polgárok közéleti szereplése a tizenhetedik 
életévüktől kezdődött, mert ekkor hivatalosan bevezették őket apjuk 
démoszának listájára, és megkezdték kétéves katonai szolgálatukat. 
Politikai szereplésük húsz éves koruk után kezdődött. Kr. e. 451-ben 
Periklész egy új polgárjogi törvényt terjesztett elő. E szerint azok 
számítottak teljes jogú polgároknak, akiknek mindkét szülője is a város 
polgára volt. Ők rendelkeztek politikai jogokkal az athéni demokráciában. 
Választók és választhatók voltak. Harmincéves koruktól különböző 
tisztségeket viselhettek. Hadkötelezettségük hatvanéves korukban szűnt 
meg. A közéleti funkciót betöltő polgár napidíjat kapott, hogy a politikában 
való részvétele ne jelentsen számára megélhetési gondokat. 

A demokrácia (népuralom) érvényesülésének ez a foka egyedülálló az ókor 
történetében. Nézzük meg, milyen volt ez az alkotmány, mely számos 
reform után, Szolóntól Kleiszthenészen keresztül Periklészig alakulva 
megkapta végső formáját? 

A klasszikus kor államszervezete 

A klasszikus athéni demokrácia tiszta formájában mindössze ötvennyolc 
évig állt fenn (Kr. e. 462-404), bár alapvető intézményei már Kr. e. 508-ban 
készen álltak. 

Az államhatalom legfőbb szerve a népgyűlés (ekklészia) volt. Ez döntött 
az állam minden kül- és belpolitikai kérdésében, ellenőrizte az összes 
állami hivatalt, ez töltötte be a legfelső bíróság funkcióját. Az athéni 
népgyűlés színhelyén, a Pnüxön mindössze 6500 férőhely volt a Kr. e. 5. 
században, vagyis a kb. 30-40 000 athéni polgár többsége egyszerűen nem 
fért be a népgyűlésre. Az is igaz, hogy az Attika távolabbi vidékein lakó 
földművesek igen ritkán utaztak csupán azért Athénba, hogy a népgyűlésen 
részt vegyenek. Ezért aztán a népgyűlés állandó résztvevői főleg a városi 
szegények voltak. A valamennyi athéni polgárt a politikai döntésekbe 
közvetlenül bevonó ekklészia összehívása időnként történhetett csak meg; a 
részvétel ui. a periklészi aranykorban nem (csak 403-2 után) járt napidíjjal, 
és így a munkájukból élő kisemberek ritkán voltak népgyűlésbe hívhatók. 
Az egyes népgyűlések közötti időben az ügyeket az ötszázak tanácsa 
(bulé) intézte, amely minden munkanapon összeült, és a népgyűlésnek 
tartozott felelősséggel. Feladata volt 


az ekklészia számára a napirendet és a határozati javaslatokat 
előkészíteni, gondoskodott a határozatok végrehajtásáról. Az ötszázak 
tanácsába minden phülé ötven-ötven képviselőt küldött. Az év egy tizedén 
(prütaneia) keresztül egy phülé ötven tanácstagja állandó szolgálatban volt, 
élén a naponta sorsolt elnökkel, az episztatésszal. Ezek voltak a 
prütaniszok. 

A legfelső bírói szerv az esküdtszék (héliaia) volt, amelynek hatezer 
tagját (minden phüléből hatszázat) egy évre választották sorsolással. Ezek 
tanácsokra osztva üléseztek. Ők foglalkoztak a fellebbezési ügyekkel, 
megvizsgálták a leendő tisztségviselők alkalmasságát, ítéletet hoztak 
politikai perekben (hazaárulás, az államrend megdöntésének terve stb.). 
Tevékenységük roppant bonyolult volt, mivel a törvények nem voltak 
egységes gyűjteményben összefoglalva, ennek szükségességére csak a 
század végén jöttek rá. A bíróság előtt bárki vádat emelhetett, de 
személyesen kellett képviselnie a vádat, és személyesen kellett védekezni 
is. Ez a kötelezettség a hivatalos beszédíróknak igencsak kedvezett, mert 
nem minden athéni volt megáldva szónoki tehetséggel. 

A már említett, Kr. e. 462-ben hozott reformok alakították így az 
államszervezet működését. Ekkor ugyanis Periklész és  Ephilatész 
javaslatára minden politikai döntést az ötszázak tanácsára (buléra), az 
esküdtbíróságra (héliaia) és a népgyűlésre (ekklészia) ruháztak. Ezzel 
félreállították az  Arész-dombi tanácsot (areioszpagoszt), amelynek 
hatáskörében csak kisebb, családjogi ügyek maradtak meg. 

Athén nagy tekintélyű hivatali vezetőit, az arkhónokat a Kr. e. 5. század 
elején még csak az első két vagyoni osztályból lehetett választani (az 
ötszázmérősökből és a  háromszázmérősökből). Kr. e. 457-től a 
kétszázmérősökből is, de a negyedik vagyoni osztályhoz tartozó thészekből 
(napszámosokból) hivatalosan sosem, bár a gyakorlatban néha megtörtént. 
Kr. e. 487-től a tíz arkhónt babszemmel sorsolták. Így aztán teljesen a 
véletlen döntötte el, hogy ki tölt be egy-egy hivatalt. Alkalmasságukat az 
esküdtbíróság vizsgálta, s ez a következőképpen zajlott: megkérdezték 
tőlük, kik a szüleik, a nagyszülők is athéni polgárok voltak-e, milyen állami 
kultuszban vettek részt, voltak-e valamilyen hadjáratban, és rendesen 
fizetik-e az adójukat. A filozófus Szókratész írta, hogy , őrültség 
babszemsorsolással választani az állam vezetőit, amikor sem a kormányost, 
sem a fuvolást, sem az ácsot, sem pedig más mesterembert nem akarna 
senki babszemekkel kiválasztani, noha az ilyenekben jóval kisebb kárt 


okoznak a tévedések, mint az államügyekben". Ezért aztán megnőtt a 
választás útján betöltött hivatalok becsülete. Ilyen volt például a 
kincstárnok (tamiász) hivatala, akit a népgyűlés kézfelemeléssel választott 
a vagyonosabb polgárok közül, hiszen a kincstárnok saját vagyonával felelt 
az esetleges hivatali visszaélésekért. Egyazon tisztséget egy polgár csak 
egyszer viselhetett életében (bulé-tag is csak kétszer lehetett), ami a 
demokrácia szempontjából nem kívánatos személyi hatalom kifejlődésének 
állta útját. 

Sorsolták a műszaki és gazdasági szolgálatot teljesítő hivatalokat. Ide 
tartoztak a kikötők és hajógyárak gondnokai, a piacfelügyelők, az írnokok 
és a belső rend fenntartására felügyelő testület, amelyek gondoskodtak az 
utcák tisztaságáról, a középületek karbantartásáról, a piaci forgalom 
szabályainak betartásáról, a mértékek és súlyok ellenőrzéséről. Kiváltságos 
helyzetben voltak a katonai parancsnokok — az egyes phülék hoplitáit 
vezető tíz taxiarkhosz vagy az ezer lovas parancsnokságán osztozó két 
hipparkhosz -, mert őket többször is újraválaszthatta a phülé, szemben a 
többi hivatali állással, amelyet egyazon polgár csak egyszer viselhetett 
életében és megbízatása csak egy évre szólt. 

A legnagyobb tekintélye a tíz, egy évre választott sztratégosznak 
(hadvezérnek) volt. Ezt a hivatalt választás útján lehetett betölteni, és a nép 
bizalmát élvező sztratégoszt nyílt szavazással évről évre újraválaszthatták. 
Periklész Kr. e. 455 után ötször, majd folyamatosan Kr. e. 444-től 429-ig 
volt sztratégosz Athénban, és jelentős szerepe volt az athéni nagyhatalom 
kiteljesedésében. 

Periklész 

, Periklész tekintélyének titka elismert erkölcsi és szellemi fölényében 
rejlett, továbbá abban, hogy a legteljesebb mértékben 
megvesztegethetetlennek bizonyult, s bár a tömeget szabadsága korlátozása 
nélkül kormányozta, nem a tömeg irányította őt, hanem inkább ő a 
tömeget." (Thuküdidész) 

Kr. e. 495 körül született egy előkelő athéni családban. Rokonságban állt 
Kleiszthenésszel, az athéni demokrácia megteremtőjével. Politikai vezető 
szerepét nemcsak annak köszönhette, hogy olyan hosszan viselte a 
sztratégoszi tisztséget, hanem annak is, hogy mint szónok és politikus, 
egészen ritka képességekkel bírt. Periklészt nem tekinthetjük államfőnek, 
de rendelkezett olyan tekintéllyel és befolyással, hogy a többség majdnem 
mindig az ő javaslatait fogadta el. 


Azzal érdemelte ki a nép bizalmát, hogy a nép érdekeit szolgálta. 
Biztosította a politikai jogok gyakorlásának anyagi feltételeit úgy, hogy az 
esküdtek számára bevezette a napi 2 obulus fizetést, ilyen összeget keresett 
ugyanannyi idő alatt a munkás vagy a kézműves. A katonai szolgálatért 
fizetett térítést a békeidőkre is kiterjesztette. Természetesen ez a 
szolgálatban állókra, pl. a flotta őrhajóira vonatkozott. A színházlátogatásért 
is napidíjat fizetett, hogy az előadásokat szegény polgárok is látogathassák. 
Gondoskodott arról, hogy a nagy kiadásokkal járó költségek — hajók 
felszerelése, színházi játékok anyagi támogatása, ünnepségek rendezése — a 
gazdagokra háruljanak. Ezek voltak az ún. leitúrgiák. A közpénzekkel való 
gazdálkodást szigorúan ellenőrizte. 

A gazdasági életet felélénkítette az a nagyszabású építkezés, amely 
Athénben kezdődött. A hadvezéri hivatalon kívül ugyanis volt még 
Periklésznek egy meglehetősen szerénynek tűnő állami megbízatása is, 
amelyre többször is megválasztatta magát. Ő volt az athéni közmunkák 
felügyelője. Ebben a minőségében adott megbízást azokra az építkezésekre, 
amelyeknek megmaradt romjai mind a mai napig Athén legnagyobb 
büszkeségei. 

Periklész második felesége, Aszpaszia, milétoszi származású volt. Így 
gyermekük nem rendelkezhetett polgárjoggal. Periklész mindent megtett, 
hogy Aszpasziát elfogadtassa az athéniakkal. Sokan tisztelték Periklész 
feleségét, szépsége, okossága és közéleti szereplése miatt, ami nem volt 
jellemző a kor athéni asszonyaira. Periklész ellenfelei azonban kihasználták 
Aszpaszia idegen származását, erkölcstelenséggel vádolták, és azt állították, 
hogy rossz útra viszi az athéni nőket. A hagyomány úgy tartja, hogy 
Periklész csak azzal tudta megmenteni a feleségét, hogy könnyezve kérte az 
esküdtbírákat, ejtsék el a vádat. 

Közéleti szereplésével ellentétben állt magatartásának és jellemének 
arisztokratikus méltósága. Fölényes nyugalmából semmi sem tudta 
kimozdítani. , Egyszer egyik ellensége a nyilvánosság előtt szidalmazta 
Periklészt, de ő, mintha mi sem történt volna, nyugodtan folytatta tovább 
munkáját. Támadója azonban nem hagyott neki nyugtot egész nap, sőt még 
késő este hazamenet is elkísérte, és útközben folyton szidalmazta. Amikor 
aztán végre házának kapuja elé értek, odaszólt Periklész egyik szolgájának: 
vegyen egy fáklyát és kísérje haza az embert, nehogy még valami baja 
essék útközben." (Plutarkhosz: Periklész életrajza) 


Élete vége felé tört ki a peloponnészoszi háború. A háborútól és a 
járványtól megtört város az eseményekért Periklészt is okolta. Egy időre el 
is mozdították a vezető posztról, majd visszahívták, de ő is a pestis 
áldozatául esett, és Kr. e. 429-ben meghalt. 


A peloponnészoszi háború (Kr. e. 431-404) 


, E háború során olyan szenvedések sújtották Hellaszt, mint még soha 
máskor ennyi idő alatt. Soha ennyi várost még el nem foglaltak, fel nem 
dúltak..., soha még ennyi embert otthonából ki nem űztek, le nem 
gyilkoltak, kit a háború folyamán, kit a polgári meghasonulás miatt,... olyan 
dolgok, amelyekről korábban csak hallomásból vagy szóbeszédből tudott az 
ember, s amelyeket csak ritkán igazolt tapasztalás, most egyszerre 
elvesztették hihetetlen voltukat..." (Thuküdidész) 

A peleponnészoszi háború valóban lényegesen különbözött minden eddigi, 
a görög poliszok között megszokott összecsapástól. Huzamosabb ideig 
tartott, s történelmi jelentősége jóval nagyobb volt, mint a korábbi 
harcoké. A 27 évig tartó erőpróbába a görög világ csaknem valamennyi 
állama belekeveredett — sőt, még a perzsák birodalma is -, tehát a korabeli 
hellén világ méreteihez képest szinte egyetemes jellegűvé szélesedett. A 
háború következményei egyaránt végzetesen súlyosak mind a 
legyőzöttekre, mind a győztesekre nézve. Az összecsapás a poliszrendszer 
válságát jelezte, és a problémáit utána sem tudta megoldani egyetlen polisz 
sem. 

A peloponnészoszi háború előzményei 

A háború okai 

Az okok első és legfontosabb csoportja természetesen a két szövetség és 
vezető államaik (Athén és Spárta) közötti ellentétekhez köthető. A gondok 
egyik része gazdasági jellegű volt. A Kr. e. 5. században csupán két város 
törekedhetett arra, hogy a hellének gazdasági életében vezető szerepet 
töltsön be. Az egyik Korinthosz volt, mely város a görögség talán legfőbb 
kereskedelmi csomópontján, az Iszthmoszon feküdt. Ezzel kézben tudta 
tartani a  Peloponnészoszra irányuló kereskedelmet, sőt a nyugati 
görögséggel folytatott kereskedelemből is jelentősen gazdagodott. A másik 
gazdasági , nagyhatalom?" Athén volt, mely a  közép-görögországi 
terjeszkedések után egyre több szövetségesre tett szert Megalé Hellaszban 
és Szicíliában is. 


Mindez Korinthosz érdekeit veszélyeztette, s mivel a város a 
peloponnészoszi szövetség tagja — sőt Spárta és Thébai után legjelentősebb 
városa — volt, számított szövetségeseire. Akár fegyveres összecsapással is 
hajlandó volt érdekeit megvédeni, és Spárta, politikai tekintélyének 
megőrzése végett kénytelen volt támogatni ezt a célt. Ez volt tehát a 
gazdasági ellentét, mely a szövetségek összecsapásához vezetett. 

Ez volt tehát a gazdasági ellentét, mely a szövetségesek összecsapásához 
vezetett. 

Az okok másik része — a két koalíció között — politikai jellegű volt. Azt 
már láthattuk korábban, hogy a két vezető város (Athén és Spárta) 
társadalmi és politikai jellemzői alapvetően különböztek. Spárta 
szövetségesei — főként Théba — attól féltek, hogy Athén szárazföldön is 
terjeszkedni akar, s ennek érdekében felhasználja a peloponnészoszi 
szövetség államaiban a politikából kirekesztett népelemeket. A másik 
konfliktus lehetőségét az jelentette, hogy az Athénben és a déloszi 
szövetség államaiban élő arisztokrata csoportok  Spártától és 
szövetségeseitől várták a segítséget politikai pozícióik erősítéséhez. 

A két tábort tehát nemcsak gazdasági érdekeik különbözősége, hanem az 
ebből adódó kölcsönös félelmek is szembeállították egymással. Ezek voltak 
a háború kirobbanásának legfontosabb általános okai. 

Az ellentétek másik frontja Athén és a déloszi szövetségesek között 
húzódott. A , központosító? törekvések, az , athéni birodalom" kiépítése 
természetesen ingataggá tették a déloszi szövetséget, és Spárta számára 
később kedvező lehetőségeket teremtettek a peloponnészoszi háborúban. 
Spárta élt is ezzel, s többször próbálta az ellenfél poliszait egymás ellen 
uszítani. 

Az okok harmadik csoportját az Athénen belüli ellentétekben szokás 
keresni. A demokrácia ellenzéke  Periklészt okolta a háború 
, kiprovokálásával?. . Szerintük a  sztratégosz  megrendülő helyzetét 
igyekezett menteni, amikor külső sikereket próbált elérni. 

Látható tehát, hogy sok ellentét sodorta az összeütközés felé a hellén 
poliszokat, s a harcok kirobbanásához csak a megfelelő alkalom kellett. 
Mindez már a közvetlen előzmények közé tartozik. 

A közvetlen előzmények 

A háború kitörését elősegítő közvetlen előzmények közül 3 eseményt 
fontos kiemelni. Az első konfliktus Kr. e. 435-ben következett be 
Epidamnosz városa miatt. A gazdag kereskedővárosban belső viszály tört 


ki a demokraták és az arisztokraták között. Utóbbiak Korküra szigetére 
menekültek, s tőle — mint anyavárostól — kértek segítséget. A demokraták 
viszont, mivel előre látták, hogy az összecsapás elkerülhetetlen, 
Korinthoszhoz fordultak, mely meg is ígérte, hogy katonailag támogatni 
fogja őket. A harc változó sikerrel folyt, ezért a korküraiak szövetséges után 
néztek, s választásuk Athénra esett. Bár a városnak a 445-ös béke miatt nem 
lett volna szabad beavatkoznia, gazdasági érdekei mást diktáltak. Még az 
sem érdekelte őket, hogy ebben az esetben az arisztokratákat támogatják. A 
Kr. e. 433-as összecsapásban a korküraiak legyőzték a megerősített 
korinthoszi hajóhadat. 

A másik összetűzés egy korinthoszi gyarmatváros, a Khalkidiké-félszigeten 
épült Poteidaia miatt robbant ki. A város és anyavárosa közötti kapcsolat 
annyit jelentett, hogy Korinthosz minden évben elküldte megbízottait 
Poteidaiába, hogy részt vegyenek a város kormányzásában. A gondot az 
jelentette, hogy Poteidaia a déloszi szövetségbe tartozott, anyavárosa 
viszont a peloponnészosziba. Athén az , epidauroszi konfliktus? után azt 
követelte, hogy a poteidaiaiak távolítsák el a korinthoszi tisztviselőket, 
továbbá rombolják le a tenger felé néző városfalakat. A város erre kilépett a 
déloszi szövetségből más khalkidikéi városokkal együtt. A korinthosziak 
spártai segédcsapatokkal siettek a , felkelés? támogatására, az athéniak 
pedig flottájukkal blokád alá fogták Kr. e. 432-ben Poteidaiát. Ez jelentette 
tehát a második katonai összetűzést Athén és Korinthosz között. 

A peloponnészoszi háború harmadik közvetlen előzménye Athén és 
Megara konfliktusa volt. Már korábban is voltak súrlódások a két 
szomszéd között (területi viták, Attikából szökött rabszolgák befogadása), s 
ez a pillanatnyi feszült helyzetben oda vezetett, hogy Kr. e. 432-ben az 
athéni népgyűlés megtiltotta a megaraiakkal való kereskedést Attika 
területén, sőt a déloszi szövetség valamennyi kikötőjében. Ez az intézkedés 
nemcsak a megaraiak gazdasági életét sújtotta, hanem a Kr. e. 445-ös 
békeszerződést is felrúgta, melyben a szabad kereskedést rögzítették. 
Látható tehát, hogy Athén mindhárom konfliktusban , kezdeményező?" volt. 
Ezért írhatta Thuküdidész a peloponnészoszi háború okait összefoglalva: 
, Meggyőződésem szerint a legigazibb ok, amelyről azonban a 
legkevesebbet beszéltek, az volt, hogy az athéniak hatalmának növekedése 
aggódást keltett a lakedaimóniakban, és ezzel a háború megkezdésére 
kényszerítették őket." S valóban, Korinthosz követelésére Spárta 
összehívta a peloponnészoszi városok gyűlését, mely ultimátumot küldött 


Athénnak. A követelések sok pontja elfogadhatatlan volt az athéniak 
számára. Száműzniük kellett volna a Külón-féle összeesküvők (Kr. e. 6. sz.) 
lemészárlóinak leszármazottait, mely  Periklészt is érintette, hiszen 
leányágon az Alkmeónida nemzetségből származott. Athénnek vissza 
kellett volna adnia a , hellének függetlenségét", vagyis fel kellett volna 
osztania a nagyhatalom alapját jelentő déloszi szövetséget. Természetesen 
Periklész visszautasította a megalázó ultimátumot, s ezzel megkezdődött a 
peloponnészoszi háború. 

Haditervek, lehetőségek 

A szemben álló felek katonai ereje nagyjából egyenlő volt, a hadseregek 
összetétele azonban jelentősen különbözött. Az athéniak szárazföldi 
haderejéről így ír Ihuküdidész Periklész beszédében: ,,... tizenháromezer 
nehézfegyverzetű gyalogosuk van, az őrségekre és bástyákra kiállított 
tizenhatezer gyalogost nem számítva... A lovasok számát a lovas íjászokkal 
együtt  ezerhétszázban állapította meg, az íjászokét (gyalogosok) 
ezerhatszázban...?" A peloponnészosziak szárazföldi serege ennek körülbelül 
egyharmadával volt nagyobb, és a negyvenezres gyalogság egy részét a 
híres spártai phalanx alkotta. Szárazföldi hátrányát Athén a tengeren tudta 
ellensúlyozni, háromszázhárom evezősből álló flottája kétszeres túlerőt 
jelentett. A várost emellett bizakodással tölthette el remek védhetősége. A 
,hosszú falak", Themisztoklész erődítménye és a , phaléroni fal? szinte 
bevehetetlenné tették. Ráadásul anyagi erőforrásai is kedvezőbbek voltak, 
,hiszen a szövetségesektől fizetett hozzájárulás címén évenként hatszáz 
talentum folyik be rendszeresen a város kincstárába, az egyéb jövedelmeket 
nem számítva — de még ezen felül is hatezer talentumnyi vert pénzt őriznek 
a fellegvárban". Emellett óriási arany- és ezüstkincsei voltak elhelyezve 
templomainak kincstáraiban. 

Ezek a lehetőségek egyértelműen megszabták a haditerveket is. A 
spártaiak elsősorban szárazföldön szerettek volna kicsikarni döntést, és 
minél gyorsabban, hiszen tartalékaik végesek voltak, s szövetségesük 
többnyire földművelőkből álló katonaságát is csak rövid időre lehetett 
igénybe venni. Periklész taktikája egészében más volt: kitérni a szárazföldi 
ütközetek elől, biztonságos városokban elhelyezni a lakosságot, flottával 
pusztítani a  Peloponnészoszifélszigetet. A szinte kimeríthetetlen 
erőforrások miatt nyugodtan be lehet rendezkedni egy hosszan tartó 
háborúra. A harcok kezdetén tehát nem véletlenül volt Athén a bizakodóbb. 


A peloponnészoszi háború (Kr. e. 431-404) 

A háború első szakasza 

A harcok első szakaszát arkhidamoszi háborúnak szokták nevezni. Az első 
tíz esztendőt felölelő szakasz (431-422) az idős spártai királyról, 
Arkhidamoszról kapta nevét, aki az első három szárazföldi támadást 
vezette. 

Periklész évei (Kr. e. 431-429) 

A háború azzal kezdődött, hogy a Spártával szövetséges thébaiak Kr. e. 
431-ben megrohanták Plataiait, ugyanennek az évnek tavaszán pedig 
Arkhidamosz spártai király betört Attika területére. Periklész azonban 
érvényesítette védekező taktikáját. A városfalak mögé húzódott, kitért az 
ütközet elől, amire a peloponnészosziak szerették volna kényszeríteni. A 
spártaiak ellenállás nélkül pusztították a lakatlan falusi házakat, vetéseket, 
szőlőskerteket, de Athén falai előtt kénytelenek voltak letáborozni, sőt 
hosszú tétlenség után hazavonulni. Eközben azonban az athéni flotta — 
Periklész vezényletével — folyamatosan dúlta Peloponnészosz partjait, 
bevette Megarát és Aiginát, s lezárta a kikötőket. 

Kr. e. 430 tavaszán megismétlődött a spártaiak betörése. Athén tovább 
folytatta bevált taktikáját, és pusztán védekezéssel ismét megtörte az 
ellenség lendületét. A bemenekült falusi lakosság miatt túlzsúfolt Athénba 
valószínűleg Egyiptomból, veszedelmes ragályt hurcoltak be. Az ismeretlen 
betegség — amit általában pestisként emlegetnek — a lakosság közel 
egyharmadát elragadta. 

A dögvész a pusztítás mellett erkölcsi lazulást eredményezett, sőt éreztette 
hatását a politika területén is. Az arisztokraták azzal támadták Periklészt, 
hogy pénzt sikkasztott. Bíróság elé állították, a népgyűlés pedig 
megfosztotta sztratégoszi tisztségétől. Később ugyan hatálytalanították a 
határozatot, és ismét az állam élére állították hatálytalanították a 
határozatot, és ismét az állam élére állították, ben áldozatul esett a 
járványnak. 

Kleón évei (Kr. e. 428-422) 

Periklész halála után megindultak Athénban a belpolitikai küzdelmek. Ezt 
lehetővé tette az is, hogy Spárta óvatosan visszavonta katonáit a járvány 
sújtotta területekről. A belpolitikában két csoport alakult ki. Az egyik élén 
Nikiasz állt, az előkelő származású nagyrabszolgatartó. Ő a megfontolt 
külpolitikát képviselte, hasonlóan Periklészhez. Óvatosságát sokszor 


gyávaságnak hitték. Mögötte álltak az arisztokraták és a parasztság jelentős 
része, kik minél hamarabb szerettek volna hozzájutni földjeikhez. 

A másik csoport élén Kleón állt, a meggazdagodott bőrcserzőműhely- 
tulajdonos. Ő a szélsőségesen háborúpárti külpolitikát képviselte. Mögötte 
álltak az athéni polgárok tönkrement (lumpenproletár) vagy legkevésbé 
gazdag rétegei, akik a hódításban látták megélhetésük fő forrását. 

A két csoport közül Periklész halála után Kleóné érvényesült, s ez 
meghatározta a külpolitikát is. A háború tovább folytatódott Athén aktív 
részvételével, változó sikerekkel, de egyre nagyobb brutalitással. Kr. e. 
427-ben kétévi ostrom után a spártaiak bevették Plataiait, Athén 
szövetségesét. A győzelem után azokat, akiket nem öltek meg a harcok 
során — a görög jog hadi normái ellenére -, a fogságban kivégezték. Athén 
azért nem tudott segíteni, mert egy másik szövetségesével volt elfoglalva. 
Mütilénében (Leszbosz szigetén) ugyanis Athén-ellenes felkelés robbant 
ki, s a város bejelentette, hogy kilép a déloszi szövetségből. A felkelést 
leverték, és Kleón elfogadtatta a népgyűléssel azt a határozatot, miszerint 
elrettentés céljából végezzék ki az egész férfilakosságot. A döntést már 
másnap érvénytelenítették, de a főbűnösöket (kb. 1000 embert) így is 
halálra ítélték. A szigetet törölték az önálló szövetségesek sorából, az 
életben hagyottakkal váltságdíjat fizettettek, a kiválasztott földterületeket 
pedig átengedték az athéni telepeseknek. 

Az ezt követő években úgy tűnt, Athén javára billen a mérleg nyelve. 
Demoszthenész Szicíliába indított hadjáratot, és ezért Pülosz közelében 
támaszpontot épített ki. A sziklaerőd ellen Spárta azonnal szárazföldi és 
flottacsapatokat küldött. A spártai egységek egy része Pülosszal szemben, 
Sphakteira szigetén állomásozott, az athéni flotta azonban elzárta az 
összeköttetést, és kb. 400 hoplita a szigeten rekedt. A spártaiak békét 
ajánlottak, vagyis mindkét fél megtarthatta volna az ellenőrzése alatt álló 
területeket. Kleón javaslatára az athéni népgyűlés elutasította a kedvező 
békefeltételeket. A Kr. e. 425. év tehát nem hozott békét, de egyelőre 
győzelmet sem, hiszen a spártaiak kitartottak a szigeten. Mindez belső 
feszültségeket eredményezett Athénban. Kleón  Nikiaszt vádolta 
tehetetlenséggel, erre azonban a népgyűlés őt küldte ki a probléma 
megoldására. Kleón és sztratégosztársa, Démoszthenész győzelmet arattak, 
sikerült megadásra kényszeríteniük a spártaiakat. 

Kleón egyedül igyekezett kihasználni a győzelmeket. Egységesítette a 
pénzt és a mértékegységeket a szövetség területén, s emellett a háborús 


kiadások — növekedésére hivatkozva felemelte a szövetségesek 
hozzájárulását. Az 1460 talentumos összeg majd háromszorosa volt a 
korábbiaknak. Az athéniak megnyerése végett két obulusról háromra emelte 
az esküdtbíróságok napidíját, az inflációra hivatkozva. 

Kr. e. 424-ben már változott a helyzet. A további harcok északra 
helyeződtek át, mert Braszidasz spártai hadvezér, átvonulván a görög 
területen, ostromolni kezdte az itt lévő városokat. Segítségére volt ebben 
Perdikkasz makedón király is, sőt a városok jelentős része harc nélkül 
átpártolt  Braszidaszhoz. A legsúlyosabb veszteséget Amphipolisz 
elvesztése jelentette Athénnak. Ez a vereség emlékezetes maradt 
Thuküdidész görög történetíró számára is, hiszen - ekkor még 
sztratégoszként — neki kellett volna flottájával megvédenie a várost. A 
kudarc miatt száműzetésbe küldték. 

A következő évben már újra athéni sereg menetelt Amphipolisz felé Kleón 
vezetésével. Az összecsapásban a spártaiak győztek, de mindkét hadvezér 
elesett (Braszidasz is). Ezzel a háborús politika képviselői eltűntek a 
színről, ami megkönnyítette a békekötés lehetőségét. A felek kölcsönös 
kimerültsége előbb rövid fegyverszünethez vezetett, majd Kr. e. 421-ben a 
békét is megkötötték. 

Az átmeneti békeévek (Kr. e. 421-415) 

A Nikiasz féle béke (Kr. e. 421) 

A békekötést Nikiaszról nevezték el, aki már korábban is a , békepárt" 
vezetője volt, s most is főszerepet játszott a tárgyalásokban. A szerződés 50 
évre szólt. A status guót (eredeti állapot) rögzítették, vagyis a 10 évvel 
korábbi területi viszonyok visszaállítását. Ezzel a háború kitörésének okait 
nem sikerült megszüntetniük, sőt nagyon sok vitás kérdés maradt. 

A béke tehát már megkötésekor is csak , átmeneti" lehetett. Mindkét 
szövetségben sokaknak jól jövedelmezett a háború, a katonák és hadvezérek 
tehát folytatni szerették volna. 

Spárta szövetségesei (főleg Korinthosz) elnéptelenedett a hosszú, de 
eredménytelen harcok miatt. Ezek után az ötven évre kötött béke valóban 
csak pár esztendeig tarthatott. 

Alkibiadész 

A béke időszakának kezdetén Athén politikáját négy férfi befolyásolta. 
Nikiasz és Démoszthenész már a háború első szakaszában is részt vettek, 
Hüperbolosz, a népszónok és Alkibiadész pedig most jelent meg igazán a 
színen. Míg a békepárt élén továbbra is Nikiasz állt, addig az újabb háború 


híveinek vezetője egyre inkább a nép kedvenceként gyors politikai karriert 
befutó Alkibiadész lett. Kr. e. 420-ban harminc évesen sztratégosszá 
választották, és megkezdhette politikai tevékenységét. Alkibiadész számára 
valóban idegen volt a korábbi , poliszerkölcs". Állandóan váltogatta 
politikai meggyőződését, a demokráciát bizalmas baráti körben , általánosan 
elismert butaságnak" minősítette, ez azonban nem gátolta őt abban, hogy 
politikai pályafutását a demokrácia híveként kezdje meg. 

A fegyveres béke évei 

Athén belpolitikáját tehát Kr. e. 419-től Alkibiadész irányította 
elsősorban, méghozzá igen aktívan. Diplomáciája eredményeképpen több 
polisz csatlakozott az athéni szövetséghez. Mindez 418-ban konfliktushoz 
vezetett, melyben győztek a spártaiak. A vereség majdnem Alkibiadész 
bukását jelentette, hiszen 417-ben cserépszavazással akartak dönteni 
sorsáról. Ő azonban összefogott Nikiasszal, és a két tábor szavazatai alapján 
Hüperboloszt száműzték Athénból. 

A békeidőszak leghírhedtebb akciója Mélosz szigetének megbüntetése 
volt. A semleges sziget nem volt hajlandó csatlakozni az athéni 
szövetséghez. Athén ezt nem engedhette, hiszen ezzel gyengeségének adta 
volna tanújelét. Kr. e. 416-ban megkezdődött az ostrom, s a győztesek a 
mélosziakat feltétlen "megadásra kényszerítették. A  férfilakosságot 
kiirtották, a nőket és gyerekeket pedig eladták rabszolgának. 

A folyamatos összeütközések, erőpróbák teljesen elmérgesítették a két 
szövetség viszonyát. Kr. e. 416-ra a bizonytalan béke felborulását már 
bármi előidézhette. 

A peloponnészoszi háború II. szakasza 

A szicíliai hadjárat (Kr. e. 416-413) 

A hadjárat okait vizsgálva a következőket állapíthatjuk meg: 

Athén már a peloponnészoszi háború első szakaszában is meg-megjelent 
Szicíliában, azonban próbálkozásai sikertelenek voltak. A Kr. e. 416-ban 
induló vállalkozás ürügyét Szegeszta szicíliai város adta, mely segítségül 
hívta Athént Szelimosz és Szürakúsza ellen. A hadjáratot nemcsak 
Alkibiadész támogatta lelkesen, hanem az athéni társadalom jelentős 
csoportjai is. A fokozatosan lumpenproletariátussá váló városi nép 
napidíjakat, munka nélküli életet remélt a zsákmánytól. Az iparosoknak és 
kereskedőknek a kivitel miatt volt fontos a terület megszerzése. A 
parasztság sem tiltakozott a tengeren túl zajló háború ellen. Egyedül 
Nikiasz és csoportja volt a hadjárat ellen, a költségek nagyságára utalva, és 


arra, hogy a szicíliai vállalkozás elkerülhetetlenül a peloponnészoszi háború 
felújulásához fog vezetni. Kísérletük a béke megőrzésére sikertelen volt, a 
népgyűlés megszavazta az expedíciós sereget. 

A népgyűlés a hadjárat vezetésével három vezért bízott meg: 
Alkibiadészt, Nikiaszt, aki kénytelen volt a népgyűlés nyomásának 
engedni, és Lamarkhoszt, aki már bizonyított a háború első szakaszában. 
Kr. e. 415, a háború első éve nem volt szerencsés az athéniak számára. Az 
átszállított hadsereg nem rohanta meg azonnal a felkészületlen szicíliaiakat, 
hanem diplomáciával igyekezett a városokat — kevés eredménnyel — maga 
mellé állítani. A másik szerencsétlenség Alkibiadész átpártolása volt. A 
probléma még a flotta elindulása előtt kezdődött. Ismeretlen tettesek 
megcsonkították az athéni piacteret díszítő hermákat, és Alkibiadész is 
gyanúba keveredett, aki nem nagyon tisztelte a hagyományos vallást. Bár 
Alkibiadész azonnal tisztázni szerette volna magát, a népgyűlés a 
vizsgálatot későbbre halasztotta. Politikai ellenfelei megvárták, míg a 
népszerű vezér elhajózik, majd felújították a vádakat. A közvélemény 
Alkibiadész ellen fordult, és a flotta után küldték a Szalamina nevű 
futárhajót. A Szicíliába érkezett parancs szerint azonnal haza kellett volna 
térnie, és bírái előtt felelnie a tetteiért.  Alkibiadész színleg 
engedelmeskedett, majd útközben hazafelé Spártába menekült. Ezek voltak 
tehát a hadjárat első évének kudarcai. 

A Kr. e. 414-es év athéni sikerekkel kezdődött. A támadók határozott 
ostromot kezdtek Szürakúsza ellen. Az év második felében azonban 
fordulat következett be. Alkibiadész tanácsára a spártaiak felmentő 
sereget küldtek Gülipposz vezetésével a szürakúzaiak megsegítésére. 
Gülipposz győzelmet aratott szárazföldön, a flottát pedig a szürakúszaiak 
győzték le. Haditechnikai újításuk az volt, hogy a hajók orrát olyan erősre 
képezték ki, hogy . Haditechnikai újításuk az volt, hogy a hajók orrát olyan 
erősre képezték ki, hogy ban kudarcuk hatására a vezérek úgy döntöttek, 
hogy a népgyűlés jóváhagyása nélkül is megkezdik a hazatérést. Ekkor 
azonban napfogyatkozás következett be, és ebben Nikiasz baljós előjelet 
látott, ezért majd egy hónappal elhalasztották a visszavonulás megkezdését. 
Mindez végzetessé vált. Az athéni hajóhad vereségei után ugyanis már nem 
maradt más lehetőség, mint a sziget belsejébe vonulni. A menekülőket 
azonban a szürakúzaiak legyőzték, előbb Démoszthenész, majd Nikiasz is 
megadta magát Gülipposznak. 


A legyőzött szövetségeseket eladták rabszolgának, az attikaiakat majd egy 
évig tartották kőbányában és börtönökben. Nagyjából 7000 ember pusztult 
el így. Nem véletlenül írja Thuküdidész a szicíliai hadjáratról, hogy , ez a 
hadi vállalkozás volt ebben a háborúban a legnagyobb, sőt szerintem 
legnagyobb valamennyi hellén vállalkozás közt, melyről hallomásból 
tudunk, és mely a győzteseknek a legnagyobb dicsőséget, a legyőzötteknek 
pedig a legnagyobb szerencsétlenséget jelentette". 

A dekeleaei háború (Kr. e. 413-404) 

A peloponnészoszi háború befejező időszakát azért nevezik így, mert Kr. e. 
413 márciusában a spártaiak állandó megerősített tábort építettek ki 
Dekelea községben. Az Alkibiadész tanácsára készült erőd annyit jelentett, 
hogy az eddig be-betörő támadások helyett most már állandóan ellenséges 
fenyegetés alatt állt Athén. 

Ez a változás egyéb negatív hatásokkal is járt. A közeli veszély miatt szinte 
megbénult Attika gazdasága. A rendszeres munkák megakadtak mind a 
földeken, mind a bányákban. 

A város, utolsó tartalékait felhasználva, új hajóhadat épített, melyet 
Szamosz szigeténél állomásozva tartott. A flotta további szövetségek 
elszakadását megakadályozta, de egyelőre komolyabb sikerre nem volt 
kilátás. 

Alkibiadész tanácsára a spártaiak szövetséget kötöttek a perzsákkal. A 
hajóhad megerősítésére pénzre volt szükségük, s cserébe elismerték III. 
Dareiosz perzsa király fennhatóságát a kis-ázsiai görög poliszok fölött. A 
görög belháborúba tehát egy külső állam is beavatkozott, és Perzsia 
maximálisan ki is használta ezt az előnyét. Mindig csak annyi pénzt küldtek 
a spártaiaknak, amennyivel a harcot folytathatták, de döntő győzelmeket 
nem tudtak aratni. 

Kr. e. 412-ben Alkibiadész a perzsákhoz , szökött". Spártából azért kellett 
távoznia, mert elcsábította Agisz király feleségét. A perzsákhoz küldette 
magát tárgyalni, ahonnan már nem tért vissza Spártába. Itt is folytatta 
, diplomáciai" tevékenységét, ugyanis  üzeneteivel buzdította Athén 
arisztokráciáját, hogy vegyék át a hatalmat, döntsék meg a demokráciát. 
Megígérte, hogy siker esetén megszerzi a perzsák anyagi támogatását, amit 
eddig a spártaiaknak adtak. 

A 400-ak uralma Athénben (Kr. e. 411-410) 

A kudarcok és sikertelenségek hatására megnőtt az athéni arisztokrácia 
politikai aktivitása. Az athéniak harminc választott férfira bízták 411-ben 


az új alkotmány létrehozását. A kormányzást egy 400 tagú tanács vette át, 
mely szinte teljhatalommal rendelkezett. A háború idejére 5000 főben 
határozták meg a népgyűlés létszámát, vagyis csak a legrangosabb polgárok 
gyakorolhatták politikai jogaikat. A külpolitikában a 400-ak azonnali békét 
szerettek volna kötni Spártával. Az ellenfél azonban túlzott követeléseket 
támasztott, az athéni szövetség feloszlatását ugyanis nem lehetett elfogadni, 
folytatni kellett tehát a háborút. 

Ez okozta az arisztokrata hatalom bukását is. Spárta fényes sikerei ugyanis 
a Szamosz szigeténél állomásozó flottát — legénységének túlnyomó része 
demokrata párti volt — arra késztette, hogy visszaállítsák Athénban a régi 
rendet. A Thraszüllosz és Thraszübulosz vezetése alatt álló hajóhad 
visszahívta Alkibiadészt, és fővezérré tette. A politikus a kedvező ajánlat 
hallatára nem habozott, neki teljesen megfelelt az is, ha a demokraták élén 
vonul be Athénba. A 400-ak tanácsa hajlandó lett volna Athént 
kiszolgáltatni Spártának, csak nehogy a demokraták kerüljenek vissza a 
hatalomra. Ennek hatására a mérsékelt arisztokraták (vezetőjükkel, 
Théramenésszel) és a demokraták megdöntötték az arisztokrácia uralmát 
Kr. e. 410-ben. 

A háború utolsó évei (Kr. e. 410-404) 

A 400-ak uralmának megdöntése után Alkibiadész és Athén sikereinek évei 
következtek. Alkibiadész vezetésével a hajóhad kétszer is legyőzte a 
spártai flottát (Abüdosz, Küzikosz), s ezzel a tengerszorosokon áthaladó 
forgalom ellenőrzőjévé vált. A vámszedés minden áthaladó hajó 
rakományának egytizedét jelentette. A vereségek után a spártaiak békét 
ajánlottak, amit az athéni Kleophón, a radikális demokrata irányzat vezetője 
visszautasított. A Kr. e. 408-ban visszatérő Alkibiadészt ujjongva fogadták, 
a korábban ellene hozott halálos ítéletet igazságtalannak minősítették, és 
legfőbb hadvezérré (sztratégosz autokrator) választották. 

Ugyanebben az évben a spártai sereg élére Lüszandroszt állították, s 
végeredményben ez a változás jelentette Athén bukását. Az új vezér első 
győzelme 407-ben Notionnál katonai szempontból nem volt túl jelentős, 
viszont ennek hatására Alkibiadésztől — aki részt sem vett az ütközetben — 
az athéniak megvonták a bizalmat. A vereség után a város, utolsó tartalékait 
is felhasználva, újabb flottát állított ki. A hajóhad 406-ban az Arginusszai- 
szigeteknél győzelmet aratott, de Kleophón ezután ismét elutasította a 
spártai békét. Rávette a népgyűlést, hogy addig folytassák a harcot, amíg 
Spárta minden korábban elfoglalt területét vissza nem adja. 


Kr. e. 405-ben ismét Lüszandrosz állt a spártai sereg élén (előző évben 
hivatali idejének letelte miatt váltották le). Mivel jól tudta, mennyire fontos 
a tengerszoros az athéniaknak, minden erejét ide összpontosította. Az athéni 
flotta az Aigoszpotam nevű kis folyó torkolatánál helyezkedett el. A 
spártaiak váratlan rajtaütéssel csaptak le, s a 180 athéni hajó közül csak tíz 
tudott kimenekülni a nyílt tengerre. Háromezer athéni esett fogságba, akiket 
a helyszínen kivégeztek. 

A spártaiak nem adtak módot arra, hogy Athén magához térjen. A 
peloponnészoszi szárazföldi sereg és a Lüszandrosz vezette hajóhad 
nemsokára ostrom alá vette Athént. Kleophón hősiesen próbálta védelmezni 
a várost, de a helyzet kilátástalan volt. A spártaiak módszeresen 
kiéheztették Athént. A városban járvány tört ki, Kleophónt kivégezték, s 
az athéniak feltétel nélkül megadták magukat. 

A béke megkötése (Kr. e. 404) 

A peloponnészoszi háborút lezáró béke rendkívül súlyos volt Athénra 
nézve. A tengeri szövetségét fel kellett oszlatnia, hajóhadából csak 12 hajót 
tarthatott meg. Le kellett rombolnia a , hosszú falakat" (fuvolazene mellett) 
és Peiraieusz erődítményeit. Athén lemondott minden Attikán kívüli 
területéről, sőt szövetségre kellett lépnie Spártával és elismerni annak 
uralmát. Köteles volt hazaengedni a száműzötteket és vissza kellett állítania 
az , ősi alkotmányt". 

A háború közvetlen hatása Athénra 

A harminc zsarnok uralma (Kr. e. 404-403) 

Az , ősi alkotmány? visszaállítása tulajdonképpen az eddigi politikai 
rendszer megváltoztatását jelentette. A győztes spártai Lüszandrosz is részt 
vett azon a népgyűlésen, ahol az új alkotmány kidolgozását egy harminc 
tagú bizottságra bízták. A bizottságban részt vett a mérsékeltebb 
arisztokrata irányzat (Théramenész vezetésével) és a szélsőségesek is, 
Kritiasszal az élen. Létezett ugyan bulé is (500 taggal), sőt elméletileg a 
3000 teljes jogú polgár is részt vehetett a kormányzásban, a valóságban 
azonban a harmincak irányították a politikai életet. A bizottság 
teljhatalommal rendelkezett, a bulét szinte vészbíróságként használták. 
Hatalmát a Spártából küldött helyőrség biztosította. 

A terrorisztikus uralmat azonban nem sikerült hosszú ideig fenntartani. A 
rémuralom miatt sokan menekültek el Athénból, s ezek élére 
Thraszübulosz állt. Az emigránsok a thébaiak segítségével betörtek 
Attikába, és elfoglalták Thülét. Az ellenük vonuló spártai helyőrséget 


legyőzték, s ennek hatására tömegesen csatlakoztak hozzájuk az athéni 
polgárok. Kritiasz újra támadott, de ismét vereséget szenvedett, s a 
harcokban maga is elesett. 

Ezek után a , harminc zsarnok?" uralmát már csak spártai segítséggel lehetett 
megvédeni. A segítségül küldött sereget azonban már nem Lüszandrosz 
vezette, mert a spártai kormányzat már túlságosan nagynak ítélte befolyását. 
Az új vezér, Pauszaniasz inkább megegyezésre szólította fel a 
polgárháborús feleket. A szembenállók megegyeztek egymással: 
visszaállították a demokratikus alkotmányt, és kölcsönösen amnesztiát 
adtak a háborúkban résztvevőknek. 


A poliszrendszer válsága (Kr. e. 404-355) 


Már a peloponnészoszi háború időszaka is a klasszikus kor válságát 
jelentette. Sem a győztes, sem a vesztes poliszok problémáit nem sikerült 
megoldani. Sőt, a harcok negyedszázada olyan változásokat 
eredményezett a poliszok életében, melyek még inkább lehetetlenné 
tették hagyományos működésüket. A békekötés után nemhogy elcsitultak 
volna a küzdelmek, hanem szinte megállás nélkül folytak tovább. Az eddigi 
vezetők (Spárta, Athén) és az újonnan felemelkedett Thébai sem tudta — 
még szövetségesekkel sem -— a maga uralma alatt egyesíteni az 
anyaországot. Minderre csak egy külső hatalom, Makedónia lesz képes, 
mellyel azonban már egy új korszak kezdődik a görögség életében. 

A klasszikus poliszok válságtüneteit előbb általánosan vizsgáljuk meg. A 
gondok a polisz életének minden területén — gazdaságban, társadalomban és 
a politikában is - jelentkeztek. Fontos megjegyeznünk, hogy ez nem 
általános hanyatlást jelent, hanem elsősorban olyan változásokat, amik az 
eddig kiépült rendszert sodorták válságba. 

A gazdaság változásai 

A háború a korabeli gazdaság mindhárom területén változásokat 
eredményezett. Nem feltétlenül hanyatlásról volt szó, hanem a termelési 
módszerek, a kereskedelem átalakulásáról. A mezőgazdaság változását a 
kisparaszti . birtok tönkremenetele eredményezte. Az állandó 
katonáskodás egyrészt a földművelőket elvonta földjeiktől, másrészt az 
arkhidamoszi háború módszeres fa- és szőlőirtása a földeket is tönkretette. 
A kisgazdaságokat sokszor teljesen áron alul tudták megvásárolni a 
gazdagabb rabszolgatartók. A nagybirtokok kialakulása a rabszolgamunkát 


helyezte előtérbe, s a szervezettebb , nagyüzemi" termelés a maradék 
kisbirtokot is egyre inkább kiszorította a piacról. 

Az iparban is hasonló változásoknak lehetünk tanúi. A kis műhelyek 
háttérbe szorultak, és helyettük rabszolgatartó , nagyüzemek? jöttek létre. 
Ezek már 20-30 vagy akár — pl. a fegyvergyártásban — ennél is több 
rabszolgát foglalkoztattak. A kisipar tönkremenetelét segítette az a tényező 
is, hogy a háború hosszú évekre megbénította a legtöbb görög állam 
kereskedelmét. Ez lehetetlenné tette a gyarmatokra történő szállítást, 
ráadásul a gyarmatok rákényszerültek, hogy kialakítsák helyi iparukat is. 
Az anyaország poliszpolgárainak elszegényesedése is a vásárlóképes 
keresletet csökkentette. Egyedül a háborúhoz kapcsolódó ipar virágzott. 

A háború a hagyományos értelemben vett kereskedelmi kapcsolatokat is 
megbolygatta, a kiépített kereskedelmi útvonalakat bizonytalanná tette. A 
hiányok lehetővé tették a spekulációkat. Ilyenek természetesen eddig is 
voltak, hiszen az anyaország rá volt szorulva a tengerentúli gabonára, s a 
szállítási nehézségeket ki lehetett használni. A szakadatlan háborúk 
bármikor a hajók elmaradását eredményezhették, és ez szinte azonnal 
éhínséggel és inflációval fenyegetett. Sok  gabonakereskedő és 
hajótulajdonos azonban álhíreket terjesztve, sőt készleteiket tudatosan 
visszatartva tovább növelte az árakat. A gabonaspekulációk eddig szokatlan 
hatalmas vagyonok felhalmozódását eredményezték. Bár Athénban például 
halállal büntették a spekulánsokat, a pénzszerzési vágy mindennél erősebb 
volt. 

A pénzgazdálkodás elterjedése óta a pénzváltó ügyletek is egyre fejlődtek, 
a Kr. e. 4. századtól azonban a , bankárok? jelentősége megnőtt. A 
különböző pénzfajták  átváltásának lebonyolítása mellett a 
legjövedelmezőbb ágazat a  pénzkölcsönzés volt. A kereskedelmi 
kockázatok miatt rendkívül magas kamattal (18-3696) kölcsönöztek csak 
összegeket. Ezen tevékenységeken kívül folyószámlák nyitásával, letétek 
megőrzésével, sőt akár átutalásokkal (ami tulajdonképpen készpénz nélküli 
forgalmat jelentett) is foglalkoztak. 

Összefoglalván a gazdasági változásokat, mind a mezőgazdasági és ipari 
termelés, mind a kereskedelem vagyoni koncentrációt eredményezett az 
egyik oldalon, míg az emberek tömegeit tette tönkre a másikon. A hatalmas 
vagyoni különbségek aláásták a poliszdemokrácia társadalmi és politikai 
alapjait is. 

A társadalom változásai 


A klasszikus fénykorban is voltak természetesen vagyoni különbségek az 
emberek között, de korántsem akkorák, mint most, a Kr. e. 4. században. A 
társadalmi rétegek viszonylag békésen éltek egymás mellett, a gazdaságbeli 
eltéréseket a politika igyekezett kiegyensúlyozni. A mostani helyzetben a 
gazdagok kezén felhalmozódott vagyon jelentős része a kistermelők 
tönkremeneteléből származott, ami jelentősen növelte a feszültségeket. 

A tönkrementek nagy része a városi lumpenproletariátus létszámát 
növelte. Athénban még rosszabb volt a helyzet, hiszen ide özönlöttek a 
klérukhoszok is, akiket az athéni tengeri szövetség feloszlatása után (Kr. e. 
404) kiűztek az egykori szövetségesek területéről. Bár az adatok 
pontatlanok, mégis valószínűsíthető, hogy ebben az időben a nincstelen 
polgárok száma meghaladta Athén egész lakosságának felét. 

Munka híján a városi proletariátus előtt két lehetőség állt. Az egyik, hogy a 
politikai vezetéstől kikényszeríti ellátását. Ez annyit jelentett, hogy az 
államoknak ki kellett építeniük a munka nélküli pénzjuttatások rendszerét. 
A városi nincstelenek előtti másik lehetőséget a katonáskodás jelentette. A 
Kr. e. 4. században ugyanis megváltozott a görögség katonai rendszere. A 
virágkorban még a kis- és középtulajdonosok jelentették a hadseregek 
alapját. 

Az állandó háborúk azonban megváltoztattak mindent. A haditechnika 
átalakult, és a nehézfegyverzetű hopliták mellett egyre nagyobb 
jelentőségre tettek szert a gyorsabban mozgó, jól manőverező 
könnyűfegyverzetű gyalogosok, a peltasztészek. Nevüket a bőrpajzsról 
(peltéj kapták, s a fémfegyverzet helyett sokszor csak könnyű 
vászonmellényt viseltek. Ez nem volt olyan költséges, és a hosszú 
meneteléseket is megkönnyítette. A költségek csökkentése rendkívül fontos 
volt, hiszen a lumpenproletariátus növekedésével egyre nehezebben lehetett 
a polgárokra építeni a hadsereget. Egyre nehezebben tudták felszerelni saját 
magukat, pedig az állandó háborúk nagy létszámú és állandó katonaságot 
tettek szükségessé. Mindez zsoldoshadsereg létrehozását eredményezte. A 
zsoldosok  ,pénzért dolgoztak", teljesen elszakadtak  poliszuktól. 
Megszűntek az  ,állampolgári kötelességek", annak adták el 
szolgáltatásaikat, aki jobban fizetett. Ezek a katonák már bármikor és 
bárhol felhasználhatók voltak, akár a poliszok belső politizálásában is. 

A szabadok társadalmi csoportjainak átalakulása mellett — mint már a 
gazdasági változásokban is utaltunk rá — a rabszolgamunka alkalmazásának 
köre is kiszélesedett. A poliszok közötti háborúskodás megnövelte a 


rabszolgák számát. Nemcsak a mezőgazdaságban foglalkoztatták őket, 
hanem a források is egyre többet szólnak száznál több rabszolgát 
foglalkoztató műhelyekről. Már korábban is szokás volt, de most még 
nagyobb üzletté vált a rabszolgák bérbeadása. A tulajdonosok gyakran 1000 
fős csoportokban kiadták rabszolgáikat az itteni munkákat végeztető 
vállalkozóknak. Mindez a változás átalakította a közgondolkodást is. Míg 
eddig a szabad polgárok munkájára épülő gazdaság és társadalom 
megbecsülte a munkát, most ez a szemlélet alaposan megváltozott. A 
munka lenézése természetesen aláásta a hagyományos poliszdemokrácia 
erkölcsi alapjait. 

A politika változásai 

Már az előzőekben is többször utaltunk rá, hogy a gazdaság és társadalom 
átalakulása a politikában is éreztette hatását. A vagyoni differenciálódás 
megváltoztatta az emberek gondolkodását. A gazdagabbak egyre kevésbé 
voltak hajlandóak áldozatokat hozni a nincstelenek eltartására, és egyre 
kevésbé óhajtották az aktív politikai jogokat megosztani a szegény 
szabadokkal. Saját kezükbe akarták venni az államhatalmat. Hatalmuk 
érvényesítéséhez természetesen a legegyszerűbb eszköz a zsoldosok 
felhasználása volt. Megnőtt a zsoldosparancsnokok politikai szerepe, a 
gazdagok közül sokan saját egyéni érvényesülésükhöz használták fel az 
állandó katonaságot. 

Az egyre több nincstelen is másképpen gondolkodott, mint a demokrácia 
virágkorában. A proletarizálódásnak két fontos hatása volt. Az egyik, 
hogy ezeknek az embereknek tulajdonképpen nem volt igazán 
veszítenivalójuk. Amíg az állam , eltartotta? őket, addig hívei voltak az 
alkotmánynak, addig béke volt. Amint azonban problémák merültek fel, a 
társadalmi ellentétek azonnal felszínre kerültek, akár polgárháború 
formájában is. A politikai csoportok harca ezért jóval kíméletlenebbé 
vált, mint a korábbi időkben. A kölcsönös leszámolások már a 
peloponnészoszi háború idején is gyakoriak voltak  (korkürai 
tömegmészárlás), de a jelenségek a háború után is megmaradtak. Ilyen volt 
például a 392-es korinthoszi mészárlás vagy az ún. argoszi husángolás. 
Mindezt természetesen kihasználták egyes politikai kalandorok is, és a 
nincstelenek lázadásain emelkedtek uralomra a késő görög türannoszok. 

A politikai ellentétek durvulása mellett a proletarizálódás másik hatása az 
volt, hogy aláásta a demokrácia politikai intézményeit. A népgyűlések 
egyre formálisabbá váltak, hiszen a nincstelenek jelentős része jó pénzért 


eladta szavazatait a gazdagabbaknak. Ezzel a békésebb időszakokban is 
elvesztették igazi politikai szerepüket a demokrácia hagyományos 
intézményei. 

A kivándorló hatalmas tömegek szintén a szavazóképes polgárok létszámát 
csökkentették. A poliszok külpolitikáját az aktivitás jellemezte. Az 
erősebbek megpróbálták kiterjeszteni hatalmukat egész Hellász felé, de a 
gyengébbek is igyekeztek szövetségekbe tömörülni. A fél évszázad szinte 
háborúzással telt, mert egyik polisz sem hagyta a másikat túlzottan 
megerősödni. Amint erőfölény alakult ki, a többiek — rögtön 
szövetségkötésekkel próbálták ellensúlyozni azt. 

A spártai berendezkedés válsága 

A peloponnészoszi háború természetesen Spártára is hatással volt. A perzsa 
pénzeken kívül a gazdag hadizsákmány is az egyes csoportok gazdagodását 
segítette. Az állandó hadjáratok megszüntették a polgárok mesterséges 
elszigetelését a külvilágtól. Megismerték a határon túli viszonyokat és a 
pénz hatalmát. 

Mindezek hatására rövidesen a régi típusú törvényeket hivatalosan is 
eltörölték. Epitadeusz ephorosz törvénye értelmében (Kr. e. 400 körül) a 
klaroszokat elajándékozhatták vagy végrendeletileg örökbe hagyhatták. 
Ennek következménye a vagyoni különbségek kialakulása lett. Az 
eladósodott spártaiak ajándékozás vagy hagyaték címén eladogatták 
földjeiket. A hagyományos társadalmi csoportok (szpartiaták, perioikoszok, 
helóták) helyett új rétegek jelentek meg. Akiknek megmaradt a földjük, 
azokat , egyenlőknek? (homoioszoknak) nevezték. Az elszegényedetteket 
, csekélyebbeknek" (hüpomeiónoknak) hívták. Ők még részt vehettek a 
népgyűléseken. A perioikoszok megmaradtak, de mellettük megjelentek a 
háborús érdemeikért felszabadított helóták (neodamodészek). 

A polgárok számának csökkenése a hadseregben is éreztette hatását. Az 
elszegényedettek itt is beálltak zsoldosnak, és fő törekvésük a pénzszerzés 
lett, hiszen azért földet lehetett venni. Mindez szinte kikényszerítette a 
hódító háborúkat. A belső problémák mellett Spártának külső gondokkal is 
szembe kellett néznie. Bár vezető szerepét egyetlen görög polisz sem 
merészelte kétségbe vonni, barátokat, szövetségeseket nem sikerült 
szereznie. 

Küzdelmek a poliszok között 

Spárta hegemóniája (Kr. e. 404-379) Spárta és a perzsák 


Bár Spártának voltak belső problémái, az anyaország poliszai is gondot 
okoztak neki, mégis a Perzsiával megromlott viszony jelentette a 
legnagyobb veszélyt számára. A peloponnészoszi háború folyamán kapott 
anyagi támogatás fejében ugyanis Spárta megígérte, hogy győzelem esetén 
visszaadja Perzsiának a kisázsiai tengerpart görög városait. Mivel ez az 
anyaországban hatalmas felháborodást váltott volna ki, Spárta minden tőle 
telhetőt megtett annak érdekében, hogy a vállalt kötelezettség teljesítését 
minél későbbre halassza. 

Emiatt avatkozott be a II. Dareiosz király halála utáni perzsa trónviszályba. 
A fiatalabb fiú, Kürosz, bátyja (Artaxerxész) ellen támadt a trón 
megszerzése érdekében, és ekkor Spártától kért segítséget. Mivel Kürosz 
egyben Kis-Azsia kormányzója is volt, Spárta azt remélte, győzelem esetén 
ellenszolgáltatásként a görög városok megtarthatják függetlenségüket. A 13 
ezer görög zsoldos segítségével Kürosz több győzelmet aratott. Kr. e. 401- 
ben azonban a kunaxai csatában hiába kerekedett ismét felül serege, 
vigyázatlansága miatt maga is elesett. Perzsa katonái nagy része átpártolt 
Artaxerxészhez, a 10 ezer görög zsoldos pedig ott maradt a birodalom 
közepén. Helyzetüket még az is rontotta, hogy vezéreiket a perzsák 
tárgyalás ürügyén tőrbe csalták, és megölték. A zsoldosok azonban új 
vezéreket választottak (köztük Xenophónt, aki később megírta az 
eseményeket), és megkezdték a hazatérést. A , tízezer görög hadjárata?" a 
rendkívüli nehézségek és kalandok után sikerült. Bár seregüknek mintegy 
negyedét elvesztették, TIrapezosznál elértek a tengerhez. (Xenophón: 
Anabaszisz) 

A hazatérés tehát sikerült, de a spártaiak helyzete továbbra sem volt 
könnyű. A perzsák a jól bevált módszerhez folyamodva pénzelni kezdték a 
Spártával ellenséges görög államokat. Ezzel megkezdődött a korinthoszi 
háború. 

A korinthoszi háború (Kr. e. 395-386) 

A perzsa aranyak megtették hatásukat, Kr. e. 395-ben az eddigi ellenségek 
összefogtak Spárta ellen: létrejött Korinthosz, Athén, Thébai és Argosz 
koalíciója. A spártaiak helyzete igen nehézzé vált, hiszen egyidejűleg két 
irányban kellett háborút viselniük. 

A kezdetben változó sikerű csatározásokban a , szövetségesek" fölénye 
egyre erősödött. Spárta először tengeren vesztette el vezető szerepét. A 
szárazföldi csatározások az Iszthmoszon folytak, ezért nevezték a harcokat 
korinthoszi háborúnak. A koalíciós győzelmek eredményeképpen ismét 


egyre több város lépett szövetségre Athénnal. A perzsák nem akartak egy 
újabb nagyon erős ellenfelet maguknak, ezért politikát váltottak, és ismét 
Spártát kezdték el támogatni. Az erők ezzel kiegyenlítődtek, aminek az 
eredménye a Kr. e. 386-os békekötés volt. A megegyezésnek két nevet is 
adtak. Az egyik a főszerepet játszó spártai követről elnevezett Antalkidasz- 
féle béke volt, míg a másik név (, királybéke?) onnan eredt, hogy a békét a 
perzsa uralkodó, II. Artaxerxész szavatolta. A szerződés értelmében a kis- 
ázsiai görögség ismét a perzsák fennhatósága alá került. Feloszlatták a 
háború folyamán létrejött koalíciókat, egyedül a peloponnészoszi 
szövetséget tartották fenn. A béke természetesen nem növelte Spárta 
népszerűségét, de katonai erejével szemben nem tudtak fellépni a görög 
poliszok. Néhány évig még a spártaiak korlátlanul éreztették hatalmukat (pl. 
a thébai fellegvár megszállása). 

Thébai felemelkedése (Kr. e. 379-362) 

A 370-es évek elején két olyan esemény is történt, ami alaposan 
csökkentette Spárta hegemóniáját. A szárazföldön Thébai vetett véget a 
spártai hatalom túlsúlyának, ugyanis Kr. e. 379-ben a thébai emigránsok 
egy csoportja — Pelopidasz vezetésével — álruhában hazatért. Megölték a 
város hadvezéreit, és kiszabadították a politikai foglyokat. A helyi 
demokraták vezetőjével — Epameinondasszal — összefogva kapitulációra 
kényszerítették a spártai helyőrséget. 

Mindezzel párhuzamosan a tengeren Athén vetett véget a spártai 
hegemóniának. Kr. e. 378-ban felújította a déloszi szövetséget, 
természetesen levonva az első szövetség kudarcának tanulságait. Athén nem 
szólt bele a poliszok belső életébe, sőt még földet sem volt szabad szereznie 
athéni lakosnak a szövetségesek területén. Az új szövetség sikerességét 
bizonyította Khabriasz athéni hadvezér győzelme Naxosznál (Kr. e. 376). 

A következő években a hagyományos ellenfelek — Athén és Spárta — közötti 
harcok lassan véget értek (Kr. e. 372). Thébai volt azonban az új rivális, 
amely a poliszok élére szeretett volna kerülni. Itt még a szabad dolgozókra 
épült a demokrácia és a hadsereg. Thébaiban a katonák még hazájukért 
harcoltak, és hadvezéreik is kiválóak voltak (Epameinondasz, Pelopidasz). 
Spárta természetesen nem nézte szó nélkül korábbi szövetségese túlzott 
megerősödését, de katonai akciói nem vezettek eredményre. Kr. e. 371-ben 
Kleombrotosz spártai király vezette a seregeket Thébai ellen. Az 
összecsapás Leuktránál történt, ahol a thébaiak teljesen új taktikát 
alkalmaztak. A , ferde hadrend" azt jelentette, hogy nem mindenhol egyenlő 


(8-12 soros) mélységben állították fel a katonákat, hanem a balszárnyat 
rendkívül (50 soros mélységben) megerősítették. Nyugodtan mondható, 
hogy a spártaiak megsemmisítő vereséget szenvedtek a leuktrai csatában. 
Uralkodójuk is elesett, és Spárta legyőzhetetlenségének mítosza végképp 
eltűnt. A vereség hatása annál is súlyosabb volt, mert sorra indultak meg a 
Spárta-ellenes küzdelmek a Peloponnészoszi-félszigeten. 

A mozgalmakat Thébai is támogatta, többször is vezetve hadjáratokat a 
Peloponnészoszra. Mindez azt eredményezte, hogy Spárta meggyöngülése 
és szövetségi rendszerének szétesése után a 360-as években Thébai lett a 
görög világ vezető hatalma. 

Természetesen mindez csak átmeneti lehetett, mert a poliszok egyik állam 
megerősödését sem nézték jó szemmel. A korábbi , nagyhatalmak" mellett 
más poliszok is Ihébai ellen fordultak, sőt megpróbálta mindegyik fél a 
perzsákat is bevonni a görög ügyekbe. Perzsia támogatását azonban — 
Pelopidasz követségjárása óta — Thébai élvezte. Erre válaszul a poliszok 

— Mantineia vezetésével, 363-ban — szövetkeztek Thébai ellen (Spárta, 
Athén, Phliasz, Akhaia). A következő évben Epameinondasz vezetésével 
thébai haderő vonult a Peloponnészoszra. Az ütközet Mantineiánál zajlott, 
s a , ferde hadrend? ismét Thébait segítette győzelemhez. A csatában 
azonban Epameinondasz elesett, és ez Thébai kezdeményezőképességének 
elvesztését jelentette. Kr. e. 3561-ben a szembenállók , általános békét? 
kötöttek, melyet egyedül Spárta nem írt alá, mert nem volt hajlandó 
elismerni Messzénia függetlenségét. 

Athén kísérlete 

Spárta és Ihébai után — még egyszer utoljára — Athén próbált nagyhatalmi 
politikát folytatni. Hegemonikus törekvései — saját szövetségeseivel 
szemben — háborúhoz vezettek. Kr. e. 357 és 355 között folyt az ún. 
szövetséges háború, melynek végeredménye az lett, hogy a legfőbb 
szövetségesek (Rhodosz, Khiosz, Khósz stb.) elszakadtak Athéntől. Ezzel 
szétesett az utolsó komolyabb szövetség is, mely talán képes lett volna 
összefogni a görög területeket. Az egymás közötti harcokban kimerült 
poliszok megszűntek , világpolitikai hatalmak"7-ként létezni, s a görög 
anyaország egyesítését egy külső hatalom, Makedónia vitte véghez. 


A klasszikus görög kultúra 


,,.. nem a hajdant dalolom meg, vagyok az új kor dalolója: ma királyunk 
Zeusz isten, s aki volt, Kronosz elhullt, tovatűnt, hajdani múzsa..." 
(Timotheosz) 

A Kr. e. 5. század elején nemcsak a perzsákat sikerült kiszorítani 
Hellászból, a görög művészetben is — korához mérten -— forradalmi 
változások kezdődtek, melyek élén szintén Athén állt. A kortársak egyre 
gyakrabban nevezték a Szalamisz előtti kultúrát , régi"-nek, , egyiptomihoz 
vagy etruszkhoz hasonló"-nak. A Szalamisz utáni kultúrát a hellének csak 
, új" kultúrának hívták, csupán az utókor nevezte , klasszikus?7-nak. A 
klasszikus kultúra virágkorát Periklész és az őt követő közel egy évszázad 
alatt élte. A 4. század elejéig központja Athén volt, aztán — mikor őket is 
rabul ejtette a hübrisz, a mértéktelen gőg, s kirobbantották, majd 
elvesztették a peloponnészoszi háborút -, átkerült Hellász egyéb, a háború 
által kevésbé sújtott poliszaiba. Fejezetünk a klasszikus kultúráról szól. 
Athén a periklészi korban 

s... csodálhatjuk Periklész műveit, hogy ily rövid idő alatt készültek el, és ily 
hosszú idő elteltével is fennállanak. Szépségre nézve mind már akkor is a 
régi volt, üdeségében pedig máig oly friss, mintha most készült volna el. 
Annyira virágzik bennük azóta is valami újszerűség, amely az idő múlásától 
érintetlenül megtartja szépségét, mintha örökké friss lehelet és öregséget 
nem ismerő lélek lakoznék ezekben az alkotásokban." (Plutarkhosz) 

Aligha lehetne szebben megfogalmazni a klasszikus kor művészi 
eszményét, mint ahogy a , görög-római" történetíró Periklész-életrajzában 
teszi. Ő még bizonnyal eredeti szépségében láthatta a klasszikus kori Athén 
emlékeit, amelyek az azóta eltelt majd két és fél ezer esztendőben sem 
veszítették el egykori pompájukat. 

esztendőben sem veszítették el egykori pompájukat. 

ban. Az Athén vezetésével létrehozott szövetség ugyanis nemsokára a város 
hatalmi céljait szolgálta, s ennek megfelelően Athén rendelkezett a 

, szövetségesek" pénzügyi hozzájárulásával 

— évi 460 talentum -— és katonai erejével. 454-ben, lényegében 
mondvacsinált okokból, a szövetség pénztárát Athénba , menekítették", így 
a város vezetői ellenőrzés nélkül használhatták azt fel. Periklészt ellenfelei 
gyakran rágalmazták, hogy a pénz túlnyomó részét a város díszítésére 
használja, ám ezt nem sikerült bizonyítaniuk. 

Az Agorán zajló viták azonban nem hátráltatták az építkezések ütemét. 
Néhány esztendő alatt az Akropolisz építésére több mint 2000 talentumot 


(52 000 kg ezüst!) használtak fel, igaz, ennek harmadát beépítették 
Pheidiász hatalmas Athéné-szobrába. Így azután az nemesfémtartalékul is 
szolgálhatott. Állítólag a művészt egyszer megvádolták, hogy egy részét 
elsikkasztotta, ő azonban leszerelte a fémlemezeket, majd azokat lemérette, 
így bizonyítván igazát. A hatalmas építkezések Athén erejét is 
szimbolizálták, hisz akkoriban egy talentumért már hadihajót lehetett 
építeni. 

Athén újjáépítése még Themisztoklész alatt kezdődött, aki a közvetlen 
perzsa veszély elmúltával elrendelte a város megerősítését. Az athéniak a 
, barbárok? által lerombolt emlékek köveit az új falakba építették, az 
archaikus szent szobrokat — a kései régészek szerencséjére — mágikus 
szertartások után elásták. Az elpusztított szentélyek újjáépítésére még nem 
kerülhetett sor, mert — a hagyomány szerint — az athéniak esküt tettek, hogy 
addig nem állítják őket helyre, míg a háborúk be nem fejeződnek. 

460 körül kezdődött meg az új művészet látványos fellendülése, de már 
nemcsak Athénban, hanem az Égei-szigetvilágban és Megalé Hellászban is. 
Valóságos vándormozgalom bontakozott ki: görög művészek járták Kis- 
Ázsiát, s jutottak el egészen a távoli Perszepoliszig. A klasszikus görög 
kultúra meghatározóvá lett a Mediterraneum egész területén. 

A klasszikus kori művészet 

Az építészet 

A görög építészet központja a Kr. e. 5. század közepén egyértelműen Athén 
volt. Innen sugárzott ki aztán Hellász majd minden tájára az új művészi 
felfogás, mely főleg az építészetben és a szobrászatban érhető tetten. 

Athén Themisztoklész utáni építkezéseit Kimón vezette. Az ő nevéhez 
fűződik a Sztoa Poikilé, a Színes Csarnok építése, melynek festményei 
Miltiadész és fia dicsőségét voltak hivatva hirdetni. A kor legnagyobb 
művészi vállalkozása — az Akropolisz újjáépítése — még váratott magára. A 
, Kalliasz-féle béke? megkötése után, a déloszi pénztár birtokában, 
Periklész javaslatára fogtak az athéniak e nagyszabású vállalkozásba. ,,... a 
város a háborúhoz szükséges dolgokkal kellőképpen el van látva, fölöslegét 
olyasmire kell fordítania, amiből örök dicsőség, a most élők számára pedig 
kész jólét származik..." — hangzott Periklész indoklása. Valóban, az 
építkezések nemcsak hatalmas állami kiadásokkal, hanem az athéni 
polgárok számára munkaalkalommal is jártak. Plutarkhosz csodálattal 
jegyzi meg: , Miközben pedig emelkedtek a nagyságukkal lenyűgöző, 


utánozhatatlan szépségű épületek, és a művészek versengve múlták felül a 
terveket a tökéletes kivitellel, a gyorsaság volt a legcsodálatosabb." 

Az építkezés egy emberöltőt vett igénybe. Ekkor emelték az Akropolisz 
kapuzatát, a Propülaiát és a legendás királynak, Erekhtheusznak szentelt 
épületegyüttest, az Erekhteiont. Ennek déli oldalán található a Koré- 
csarnok, melynek oszlopait leányalakokkal- kariatidákkal 

— helyettesítették. A mítosz szerint az Erekhteion helyén döntötték el az 
istenek, hogy Attika, s vele Athén ura — Poszeidónnal szemben — Athéné 
istennő legyen. Az Akropolisz legfontosabb épülete azonban egyértelműen 
a Parthenon, Athéné Parthenosz, a Szűz Istennő temploma. A Parthenon 
több, mint egy tökéletes, klasszikus templom: a görög művészetfelfogás 
mintapéldája. Ezért érdemes vele alaposabban megismerkednünk. 

A Parthenon 

Az épület az Akropoliszról alkotott elképzelés szerves része volt. Periklész 
és a kor jeles szobrászának, Pheidiasznak alkotása. Periklész biztosította a 
város lakóinak támogatását és a kb. 700 talentumnyi összeget, Pheidiasz 
pedig a tervezést és a kivitelezést irányította. A 31x70 méter alapterületű 
épület teljesen márványból készült (görög földön először). A templom 
cellájában (naosz) állt Pheidiasz fő műve, Athéné Parthenosz szobra. A 
művész minden tekintetben tökéletes optikai hatásra törekedett, egyszerre 
alkalmazta a geometria szabályait és a , kiszámított szabálytalanságokat". A 
Parthenon a görög templomépítés szabályait követi. Közepén téglalap alakú 
cella — naosz — áll, melyet oszlopsor övez. Mint a korábbiak, ez is a támasz 
és a teher (oszlop és gerenda) együttesére épül. A görögök nem tudták a 
nagyobb terek áthidalását megvalósítani, így az áttekinthetőségre, a tiszta 
konstrukcióra törekedtek. Ezt az elvet követik az Agorán álló 
oszlopcsarnokok, a sztoák is. 

A Parthenon a dór oszloprendet alkalmazza, melynek jellemzői — világos, 
szigorú, komoly, erőteljes — Athéné istennőt is jellemzik. A templom fő 
díszeit a gerendák fölött elhelyezett frízek négyszögletes kőlapjain — 
metopé - látható domborművek adják. Különösen fontosak az 
orommezőben . elhelyezkedő főalakok. A metopék legtöbbjén a trójai 
háború, athéniak és amazonok, görögök és kentaurok harca látható. 

A jelenetek  megformáltságán nyomon követhető az archaikus 
képzőművészeti hagyomány megváltozása: a legfontosabb metopékon a 
Panathénaia (Athéné születése) ünnepének eseményei — köztük az ünnepi 
felvonulás — láthatók. A szobrász nem esetlegességet, hanem ideálist akart 


megjeleníteni. Az ideális ábrázolás pedig nem tűrte a szabálytalanságot, 
ugyanakkor engedett az archaikus kor merevségéből, frontalitásából. A 
szobroknak nem elvont belső tartalmat kellett megjeleníteniük, 
alkotójuk harmóniára, a különböző alakok egységes hatására, mégis 
egyediségére törekedett. Ialán ez Pheidiasz legfőbb újítása. 

Mint már említettük, a Parthenon naoszában állt az ókor egyik legnagyobb 
szabású szoborkolosszusa, Pheidiasz Athéné Parthenosz-szobra. Az azóta 
elpusztult alkotás 12 m magas volt, elefántcsontból és aranylemezekből 
készült. Jobbjában 1,8 méteres, oszlopon álló Niké (a győzelem istennője) 
szobrot, baljában pedig amazonok és görögök harcával díszített pajzsot 
tartott. A pajzs alatt kígyó — Erikhthoniosznak, Athén egyik legendás 
királyának megjelenési formája — volt látható. Az istennő testét archaikus 
jeleket mutató, gazdag redőzetű ruha fedte, fején szfinxszel és szárnyas 
lovakkal díszített sisakot viselt. (Hasonlóan híressé vált a szobrász másik 
kolosszusa, az olümpiai Zeusz-szobor. Erről igen keveset tudunk, mert a Kr. 
u. 4. században Bizáncba szállították, s itt valószínűleg tűzvésznek esett 
áldozatul.) 

A Parthenon, bár Athénének volt szentelve, sosem vált az istennő 
kultuszának helyszínévé. Fogadalmi ajándék volt, mely a barbárok feletti 
győzelmet s azt szimbolizálta, hogy e győzelem csakis Athén vezetésével 
következhetett be. Athéné alakja a többi görög polisz számára jelzésértékű 
volt: bár létezik a déloszi szövetségen belül a névleges egyenjogúság, a 
valós hatalom Athéné. 

Az Akropoliszon túl Periklész kora egyéb látványos emlékekkel is 
gazdagította Athént és Attikát. A milétoszi építésziskola jeles képviselője, 
Hippodamosz , modern" várossá építette ki Peiraieuszt. Az ő város ideálja 
geometrikus pontossággal  — megtervezett, — négyzethálós alaprajzú 
utcahálózattal rendelkező település volt. Ennek mintapéldája később 
Alexandria lett. Elkészültek az Athént a kikötővel összekötő ún. hosszú 
falak. Felújították a kör alaprajzú Tholoszt, a prütaniszok házát, Xerxész 
sátrának mintájára felépült az Ódeion, az előadócsarnok, emellett 
átépítették az egész Agorát. 

Szobrászat és festészet 

Az építészettel ellentétben a görög szobrászatnak kevés emléke maradt 
ránk. Többnyire római másolatokkal találkozhatunk, melyek nem minden 
tekintetben követik a feltételezett eredetit. Sok római sajátságot találunk 


rajtuk — elsősorban az ideálissal szemben az egyedi hangsúlyozását -—, s 
emiatt nemegyszer bonyolult feladat , visszakövetkeztetnünk" az eredetire. 
Mint már említettük, az építészet és a szobrászat szoros kapcsolatban állt 
egymással (pl. Parthenon). Az építészeti és a díszítő tevékenységet gyakorta 
ugyanaz a művész végezte. A szobrok — bár ennek ellenkezőjét vélhetnénk 
— szigorú szabályok szerint, márványból, esetleg bronzból készültek. 

A filozófus Prótagorasz tanítása szerint , minden dolog mértéke az ember". 
Ennek megfelelően a tökéletességet az emberi arcra formált világ jelentette. 
Nem véletlen a görög istenvilág antropomorf (emberalakú) volta. A 
művésznek az ideálisat kellett megjelenítenie, ezért szobortípusok, nem 
pedig az esetlegest, a tökéletlent is hangsúlyozó művek jöttek létre. A 
szobrok alaptípusai már az archaikus korban kialakultak. Ezek egyike az 
Apollónnak szentelt, előkelően merev tartású, mezítelen ifjúalak, a kúrosz 
volt. A másik, ennek női megfelelője, a mindenkor gazdag redőzetű ruhába 
burkolt leányalak, a koré. Az archaikus szobrok e két változatából jöttek 
létre a klasszikus kor remekei. 

A Kr. e. 5. század közepe táján működő híres alkotó, Polükleitosz 
állószobrából, a Lándzsavivőből (Dorüphorosz) következtethetünk a 
kúroszalak megváltozására. A frontalitás eltűnt, az alak a tér minden 
irányából nézve műalkotásként élvezhető. A szobor , tartása? egészen más, 
mint a korábbiaké volt. A testsúly az egyik lábra nehezedik, a másik mintha 
lépne, s ettől a súlyelosztástól a test tengelye hullámvonalat ír le. A váll, a 
mell, a has, a térdek és a bokák más-más, egyre ferdébb vonalban 
helyezkednek el. Ezt a tartást nevezték később  kontraposztnak. 
Dinamikussága ellenére a Lándzsavivő is szigorú kánonok (szabályok) 
szerint készült, ideális szobor. Polükleitosz szerint: ,A fej legyen a 
testmagasság hetedrésze, a lábfej háromszorosa a kézfejnek, a lábfejet a 
térdtől hat kézfejnyi távolság válassza el, s ugyanennyi a térdet a 
testközéptől." 

Hogy az alkotókat nem a természet utánzása vezette, mi sem mutatja 
jobban, mint Mürón híres, Kr. e. 450 körül készített Diszkobolosza 
(Diszkoszvető). A szobor — bár úgy tűnik, hogy a diszkosz elhajítása előtti 
utolsó pillanatot ragadja meg - a  diszkoszvetés szinte teljes 
mozdulatsorának tökéletes sűrítése. Ilyen mozdulat a valóságban nincs. 
Drámai feszültség és harmónia együttese jellemzi Mürón ismert művét. A 
győztes atléta szobra azt is jelzi, hogy az 5. század közepétől egyre nagyobb 
hangsúlyt kapott a szobrászatban a tehetős magánemberek, népszerűségre 


szert tett személyek megrendeléseinek, elsősorban sírtábláknak, nem épp 
olcsó kielégítése. Szinte Hellász egész területén követték az Athénból 
diktált , új" stílust. 

A Kr. e. 5-4. század fordulóján megbomlott az egyén és a közösség 
harmonikus viszonya. A poliszokban egyre nagyobb szerephez jutottak a 
kiemelkedő személyiségek, akiknek — kezdetben még az utókor — 
igyekezett méltó emléket állítani. A mintát ehhez Harmodiosz és 
Arisztogeitón Athénban felállított szobra, a Zsarnokölők adta. Az új 
irányzat, a portrészobrászat első megjelenése Periklész szobra (Krészilasz 
alkotása). Az arcvonásokat itt még eszményíteni igyekezett a mester, ám a 
későbbiekben egyre nagyobb hangsúlyt kaptak az egyéniségre jellemző 
vonások. 394-ből már arra is van példa, hogy egy győztes hadvezérnek 
életében szobrot emeltek. Még a felállítás helyét is ő jelölhette ki. A 
szobrászat stílusának változásáról általában azt mondhatjuk, hogy a 4. 
század hajnalán eltűntek az archaikus jegyek, s előtérbe került a játékosság, 
a virtuozitás és a ,túlzott műgond"7". Az új szobrászat legjelentősebb 
képviselője Kallimakhosz volt, a múló pillanat ábrázolója. Az utókor az ő 
, találmányának? vélte az akanthuszlevelekkel borított , korinthoszi" 
oszlopfő megalkotását is. A változó, az archaikus hagyományokat elveszítő 
világ életérzését azonban már nem volt képes megfelelő erővel ábrázolni a 
szobrászat, a 4. század elejére vezető műfajjá a festészet emelkedett. 

A görög festészet magas színvonaláról elsősorban a vázák tanúskodnak, 
mert nagyobb alkotások nem maradtak ránk, kivéve tán a paestumi (Megalé 
Hellász) sírkamra freskóit. Hogy nemcsak vázafestészet létezett, több forrás 
is bizonyítja. Ilyen például az a — kevesek számára ismerős — tény, hogy a 
szobrokat is festették. Az athéni színház színpadképét már Szophoklész óta 
festők alkották. Ezek egyike volt a szamoszi Agatharkhosz, aki kialakította 
a perspektivikus festészet szabályait. Az utókor által legtöbbre becsült 
hérakleiai Zeuxisz felfedezte, hogy a színek mellett rendkívüli szerepe van 
a tónusoknak, fény és árnyék egymásrahatásának. 

Külön említést érdemel a klasszikus kor vázakészítése, hisz a görög vázák 
nem csupán használati tárgyak voltak. Sőt, inkább műalkotásoknak kell 
tekintenünk őket. A hellén fazekasok termékeinek kiváló minősége az egész 
Mediterraneumban ismert volt. Három főbb típust gyártottak, az amphorát 
— erőteljes, nagy, talpas korsó -, a hüdriát — háromfülű víztároló edény — és 
a kratért — harang alakú borkeverő edény. A vázafestési módszerek közül a 


vörösalakos megőrizte vezető szerepét, de az alakok megfestése egyre 
precízebbé, a művész egyéniségéről árulkodóvá vált. 

Az antik színház 

A periklészi kor talán legjelentősebb kulturális hagyatéka a görög dráma. 
Létrejötte Peiszisztratosz korára tehető, ugyanis ő tette Dionüszosz 
kultuszát — melyből a dramatikus hagyomány származik -— Athén 
városának egyik fő eseményévé. 

A drámai előadásokhoz azonban színházra volt szükség, melynek 
megépítése fontos technikai problémát vetett fel. Meg kellett oldani a nézők 
elhelyezését, s a legoptimálisabb akusztikai hatás elérését. Lehetőség 
szerint az építményeket a természettel harmonizáló módon képezték ki. 
Ennek legszebb példája a delphoi kis színház. Az épület központja a 
nagyjából félkör alakú orkhésztra, a kórus fellépésének színtere volt. Ezt a 
nézőkkel szemben a háttér szerepét is betöltő sátor vagy vászonfüggöny, 
később a helyére épített téglalap alakú épület, a szkéné zárta le. A lejtőkön 
félkör alakban emelkedtek a fa, később kő lépcsősorok, amelyeken a nézők 
ültek. A legelőkelőbb hely Dionüszosz papját illette. 

Az előadás főszereplője sokáig a kar maradt, míg Theszpisz fel nem 
léptette az első színészt, aki az epeiszodionban — a kardal értelmezésében — 
játszott szerepet. A színészek száma Aiszkhülosz darabjaiban emelkedett 
kettőre, s ez már lehetővé tette a drámai cselekmény létrehozását. A 
színészek álarcban játszottak, s a női szerepeket is férfiak alakították. A 
szatírjátékok szereplői természetesen változatos jelmezekbe öltöztek. 

A görög dráma létrejötte egyértelműen a perzsa háborúk első szakaszának 
lezárulásához kötődik. Kr. e. 486-tól a Nagy Dionüszosz-ünnepen az első 
napon a komédiaírók versengtek egy-egy komédiával, ezután léptek színre 
a drámaköltők egy-egy drámai tetralógiával (négy drámából álló 
kompozíció: három tragédia és egy szatírdráma). 

Az előadásokat nappal tartották, a nézők jeggyel juthattak be a színházba. 
Periklész lehetővé tette, hogy a szegény polgárok jegyét az állam kifizesse, 
így az ünnepről senki nem kényszerült távol maradni szegénysége miatt. Az 
arkhón feladata volt, hogy az előadásra kerülő darabokat — vagyis inkább 
szerzőiket (összesen hármat) — kiválassza. Ő jelölte ki azt a három tehetős 
polgárt is (khorégosz), akinek kötelessége volt a darab kiállításának 
költségeit fedezni. 

Az előadások a közönség aktív részvétele mellett zajlottak. A nézőtéren 
ülők tetszésüknek és ellenérzésüknek is hangot adtak, s a dd$úámaköltők ezt 


gyakran ki is használták. Igyekeztek valamely ügy mellé vagy ellenében a 
közönséget is felsorakoztatni. A homéroszi eposzokhoz hasonlóan itt is 
érvényesült az élőszó — oralitás — szerepe: művész és közönség valósággal 
, együtt alkotta" a darabot az előadás közben. 

A periklészi kor legfontosabb alkotói Aiszkhülosz, Szophoklész, 
Euripidész és Arisztophanész. 

Az olümpiai játékok (Kr. e. 776-Kr. u. 261) 

Bár több mint ezer esztendeig léteztek, az olümpiai játékok virágkora mégis 
a Kr. e. 5-4. századra esett. Olümpiában már Kr. e. 1000 körül 
megkezdődött a Zeusz-kultusz, s e kultusz nemsokára különböző ünnepi 
játékokat vonzott magához. Hellászban sokféle ünnepi játék — szónoki, 
drámai és sportverseny — létezett, de az itteni egyedülálló volt abból a 
szempontból, hogy döntően a sportversenyekre korlátozódott. Ialán ez a 
négy esztendőnként megrendezett esemény volt az, amelyik a legjobban 
szimbolizálta Hellász civilizációjának egységét. 

Olümpia egyszerre jelentett vallási ünnepséget és a győzelem dicsőségéért 
folytatott kíméletlen versengést. E kettősség eredete a homéroszi 
hagyományokba vész. Akhilleusz játékokat rendezett halott barátja, 
Patroklosz tiszteletére (Il. az Iliász 23. énekében), de az eposzokban más 
helyeken is feltűnnek a sportversenyek. A győzni akarás vágya is homéroszi 
eredetre utal, hisz az olümpiai játékokon résztvevőknek , nem a részvétel, 
hanem a győzelem volt a fontos". , Vagy győzelmi babér, vagy halál." — 
imádkozták a résztvevők. Nem drága ajándékokért, hanem ,,csak? a szent 
olajfa lombjából font koszorúért indultak harcba a versenyzők. Ez 
mindennél többet ért, a győztes nevét egész Hellász megismerte, s szobrát 
felállították Olümpiában. Az antik Hellászban az élet minden területét a 
verseny, az agón jellemezte. 

Az olümpiai játékok programja az 5. századra alakult ki. Az istentisztelet 
után a versenyeket a kocsihajtók viadala nyitotta. Ez volt a leglátványosabb 
versenyszám, melyen alkalmanként 30-40 kétlovas kocsi is részt vehetett. A 
második napon következett a  pentathlon, ami  diszkoszvetésből, 
távolugrásból,  gerelyhajításból, 200 méteres futásból, végül pedig 
birkózásból állt. Az utóbbi két versenyszámban azok is indulhattak, akik 
nem vettek részt a pentathlonban. Ha valaki három számot megnyert, a 
többitől függetlenül bajnok lett. 

A diszkoszvetés hasonlított a maihoz, a távolugrás helyből történt, a 
gerelyvetéshez pedig segítségül szíjat használtak. A birkózás és az 


ökölvívás kemény sportnak számított; megesett, hogy az egyik küzdő fél 
holtan maradt a porondon. A versenyen szerepelt még a pankration is, mely 
a birkózás és a cselgáncs elemeit egyesítette egy jó adag erőszakossággal. A 
versenysorozatot a 400 méteres fegyveres futás zárta. A résztvevők a távot 
sisakban, pajzzsal — korábban teljes fegyverzetben — tették meg. Az utolsó 
versenynap után a játékok lezárása következett. 

Olümpia jelentősége ezzel korántsem ért véget. A versenyek idején 
tízezernyi görög jelent meg a színhelyen, vége-hossza nem volt a zajnak, 
tolongásnak, mulatozásnak, kirakodóvásárnak. A Kr. u. 2. században az ide 
látogató utazó, Pauszaniász nemcsak a versenyekről ad hiteles képet, hanem 
Olümpiáról is, amely az ő korára már divatos kirándulóhelynek és 
művészeti központnak számított. Ugyanis sok nevezetes történelmi 
személyiség igyekezett ajándékokkal kedveskedni az olümpiaiaknak. A 
római korban kincsesházakkal, reprezentatív épületekkel és szobrokkal 
zsúfolt látványossággá változott Olümpia. A császárok megpróbálkoztak 
azzal, hogy valamiféle császárhű, összgörög propaganda szolgálatába 
állítsák az olümpiai mozgalmat, de hiába: az lényegében változatlan 
formában maradt fenn a Kr. u. 3. századig. 

A klasszikus kor tudománya 

A természettudományok 

A görög tudományt meglehetősen nehéz a filozófiától elválasztanunk, hisz 
a bölcselet művelői a szó szoros értelmében polihisztorok — sok 
, tudományban" jártas férfiak voltak. A természet- és társadalomtudomány 
soha nem vált el teljesen a szűkebb értelemben vett filozófiától, a 
, bölcsesség szeretetétől". A klasszikus korból tudományos művek alig 
maradtak ránk, annál nagyobb viszont a filozófusok alkotásainak száma. 
Jórészt ezekből következtethetünk a klasszikus hellén tudomány 
színvonalára. 

A tudományos gondolkodás ekkoriban jórészt spekulatív elveken alapult, 
tehát nem kísérletek, hanem a gondolkodás útján kívántak magyarázatot 
találni a megválaszolatlan kérdésekre. A klasszikus filozófia első nagy 
alakja, az akragaszi Empedoklész, aki imádandó, hatalmas istennek 
tekintette önmagát, Parmenidész tanait fejlesztette tovább. Minden létező 
dolgot négy , anyag?" — a föld, a víz, a tűz és a levegő (hisz ezek nélkül nincs 
élet) — keveredésével magyarázott. Pusztán gondolkodás segítségével 
felfedezte, hogy a fény terjedése időhöz kötött, tehát sebessége véges. Ő 
volt az első, aki felismerte a légellenállást. 


Az abdérai Démokritosz a világot már egyneműnek látta, s úgy vélekedett, 
hogy a dolgok tovább már nem osztható részecskékből, atomoszokból 
állnak. A természet jelenségeit az , űrben szanaszét száguldó atomok"-kal 
magyarázta. Az Athénban tanító Anaxagorasz — bár a világ mozgatójának 
valamiféle világszellemet feltételezett — ,a Napot kőnek, a Holdat meg 
földnek" tekintette, amiért istentagadónak bélyegezték. A tudós valós 
magyarázatot talált a napés holdfogyatkozásra. 

Parmenidész tanítványa, az eleai Zénón a mozgás-tér-idő viszonylatokat 
vizsgálta. Azt állította, hogy a világ változása csupán látszólagos. Ennek 
bizonyítására négy érvet hozott fel, melyek közül a második a legismertebb: 
A gyorslábú Akhilleusz és a teknős versenyében — ha korábban indul — 
mindig a teknős lesz a győztes, hisz Akhilleusznak először arra a pontra kell 
eljutnia, ahonnan a teknős elindult. Ám amíg odaér, az állat újabb 
távolságot tesz meg, melyet ismét , be kell hoznia? a hérósznak. Így 
távolságuk egyre csökken, de meg nem szűnik. Szerinte tehát a látszat — 
Akhilleusz néhány lépés után elhagyja a teknőst — és a valóság — soha nem 
éri el 

— között ellentmondás, paradoxon van. Bár elmélete hibás, mégis ezzel a 
modern halmazelmélet előfutárának tekinthető. Az 5. század elején 
születtek meg azok a geometriai elméletek is, anelyek summázatát a Kr. e. 
300 körül született Eukleidész adta. 

Az 5. század közepén virágzott fel az orvostudomány, melyről az ún. 
Hippokratészi Gyűjteményben számos forrás maradt ránk. Bár korábban is 
voltak hagyományai, a tudományos szintű gyógyítás megalapozójának 
mégis a kószi Hippokratészt tartják. Az előzőektől eltérően, Hippokratész 
tanításai középpontjába a tapasztalati úton való megismerést helyezte. Úgy 
vélte, ha megfejti a betegségek lefolyásának menetét, akkor a későbbiekben 
befolyásolni tudja azokat. Műveiben 42 kóreset leírását adja, mely alapján 
az orvos , diagnósziszt" tudott adni. A gyógymódokban azonban nem 
sikerült látványos eredményeket elérnie. 

A sebészeti beavatkozások terén a görögök meglehetős jártasságra tettek 
szert, a belgyógyászati kérdések tekintetében azonban sötétben 
tapogatóztak. Nyilvánvalóan azért, mert nem ismerték pontosan az emberi 
szervezet működését. Hippokratész ezért jobbnak látta, ha a gyógyítás 
feladatát a természetre bízza, s az orvos csak a legszükségesebb esetben 
avatkozik be. Elméletei mégis figyelemre méltóak. Elsősorban a miliő 
(környezet) -elmélet, mely szerint az emberek jellemére, egészségére a 


természeti és társadalmi környezet döntő befolyással van. Hippokratész 
véleménye szerint az ember akkor egészséges, ha szervezetében a , négy 
nedv" — vér, nyálka, fekete és sárga epe — egyensúlyba kerül. 

Az orvostudomány az ő működése alatt jutott el ókori csúcspontjára, főleg 
azért, mert továbbfejlődését a boncolás tilalma jelentősen lelassította. A 
klasszikus kori Hellászban a betegellátás — a gyógymódok hiányosságai 
ellenére is — magas színvonalú volt, ami főleg annak köszönhető, hogy 
jelentős számban álltak gyógyintézetek a betegek rendelkezésére. A 
kielégítő ellátás is szerepet játszhatott abban, hogy sokan megérték a 65-70 
évet, s a születéskor várható életkor — az ókorban szokatlanul — magas volt. 
Hippokratész fogalmazta meg az orvos legfontosabb feladatát: a beteg 
emberen minden körülmények között segítenie kell, ártalmára még saját 
kérésére sem lehet. Ezzel elutasította a ,kegyes halál", az euthanázia 
gyakorlatát. Az ún. Hippokratészi eskü napjainkig él, bár egyes 
vonatkozásait sokan és sokszor vitatták és vitatják. 

Az orvostudomány mellett kedvelt és magas fokon művelt ágazatnak 
számított a csillagászat és a geográfia. A csillagászok legfontosabb 
eredménye a napév 365 1/4 napban történő meghatározása volt. Ezt 
kiegészítette Hérakleidész felfedezése a Föld tengelye körüli forgásáról. 
Hekataiosz elkészítette a világ első leírását, Anaximandrosz pedig 
térképét. A 4. század elején Platón tanítványai alkották meg a növények 
első osztályozását, majd ezt követte Arisztotelész állatrendszertana. 

A klasszikus kor elméleti fizikai ismereteiről keveset tudunk, a gyakorlat 
azonban nagy felkészültségről tanúskodik. Kiválóan alkalmazták a 
különböző emelőket, csigákat, vitorlákat. Felfedezték a tehetetlenségi erőt, 
Arkhelaosz a század közepén rájött, hogy a hang keletkezésében a levegő 
rezgése döntő szerepet játszik. Az 5. század gondolkodóinak sejtése volt a 
mágnesességről, a statikus elektromosságról és a fénytörésről. A 
matematikusok a 4. századra kidolgozták a definíciók, bizonyítások és 
matematikai fogalmak rendszerét, ismerték az irracionális számokat és a 
térgeometria alapjait. 

A filozófia 

Mindezeket a tudományokat a görögök tekhnének,  mesterségnek 
tekintették, mint ahogy a művészeteket is. Épp ezért igyekeztek, hogy 
elméleti ismereteik a gyakorlatban is használhatók legyenek. Volt azonban 
egy , tudomány", mely ebbe a gyakorlatias rendszerbe nem illett bele: a 
filozófia. E szó eredetileg nem tudományt jelentett, hanem életmódot. A 


philosophein szóval Hérodotosz valamikor azt az életformát jelölte, amely 
a bölcsességre, tehát a tudásra törekszik. Arisztotelész azt mondja, hogy a 
filozófia nem azonos a sokféle egyedi ismeret összességével, hanem a 
, valóság — összességét" akarja megragadni. Ennek az egyetemes 
gondolkodásnak a virágkora szintén a periklészi korra és az utána 
következő évszázadra esett. E korban működtek a klasszikus filozófia 
legnagyobb alakjai: Szókratész, Platón és Arisztotelész. 

Szókratész (Kr. e. 470-399) 

Életéről nem sokkal tudunk többet annál, amit leghűségesebb tanítványai, 
Platón és Xenophón leírtak róla. Platón mesterét a dialektikus gondolkodás 
és az ideatan megalapozójának tekintette. A kortársak szerény, igénytelen, 
minden energiáját a bölcsesség elérésére fordító férfiúnak írják le. Nálánál 
előkelőbb származású, közismerten házsártos felesége, Xanthippé eleget 
zsörtölődött vele emiatt, de nem tudta eltéríteni férjét az igazságot kereső 
útjáról. Mikor 399-ben az ifjúság megrontásának és istentelenségnek a 
vádjával bíróság elé idézték és halálra ítélték, még bírái is megbánták 
ítéletüket, s lehetőséget kínáltak neki a menekülésre. ,,...engedelmeskedni 
inkább az istennek fogok, mint nektek, s utolsó leheletemig, míg csak 
bírom, bizony fel nem hagyok a bölcselkedéssel...? — mondotta híres 
védőbeszédében. Nem menekült el, inkább kiürítette a méregpoharat. 
Szókratésztől írott szöveg nem maradt ránk, mert tanításait élőszóban 
terjesztette. Viszont tanítványának, Platónnak műveiben, elsősorban a 
Gorgiászban, irodalmi módon rekonstruálva jelennek meg a szókratészi 
gondolatok. Platón műveiből ismerhetjük meg Szókratész filozófiai 
módszerét. Nem tárgyi tudásra vágyott, hanem a biztos ismeretszerzés útját 
kutatta. Véleménye szerint a megismerés útjában álló legfőbb akadály az 
emberek hamis tudata. Éppen ezért fő feladatának a hamis tudat leleplezését 
tartotta. Módszerének lényege abban állt, hogy saját tudatlanságának leple 
alatt beszélgetőpartnerét kérdéseivel rávezette arra, hogy felismerje, a 
valóságról alkotott eddigi fogalmai helytelenek. 

Úgy vélte, hogy az erény nem más, mint a jó ismerete. Az embert a jó 
cselekvése teheti csak boldoggá. Épp ezért az embert rá kell vezetni a jóra, 
hisz ez és az igazság megismerhető. Ezért állította filozófiája középpontjába 
az erény keresését. 

Szókratész működése Athénban egy válságterhes időszak, Periklész halála 
(429) és a harminc zsarnok uralma (404) közé esett. A filozófus kora 
demokratáival és arisztokratáival egyaránt szembekerült. A fokozatos 


erkölcsi hanyatlás korában magára maradt erkölcsfilozófiájával. Fő 
ellenfelei azonban a demokraták közül kerültek ki, nyilvánvalóan azért, 
mert úgy látták, hogy a filozófus ellenük hangolja az arisztokrata ifjakat. Ha 
arra gondolunk, hogy korábban tanítványai közé tartozott a botrányos életű 
Alkibiadész is, ezen nem kell csodálkoznunk. Halála után követői 
szókratészi iskolák sorát hozták létre, hogy a mester módszereit, elsősorban 
logikáját tanítsák. 

A cinikusok 

Szókratész követői közül talán legismertebbek a cinikusok, akiknek a 
gondolkodásában az autarkia, az , önmagával való megelégedés" játszotta 
a legfontosabb szerepet. Legjelesebb képviselőjük a , Kutyá"-nak csúfolt 
Diogenész volt, akinek követőit kűnikoszoknak (cinikusok) nevezték. 

A szókratészi iskola tanításait annyiban haladták meg, hogy szerintük nem 
elég a jót felismerni és aszerint cselekedni, hanem meg kell tanulni legyőzni 
azokat a szenvedélyeket, melyek a helyes cselekvést akadályozzák. Ezek 
között elsősorban a civilizáció okozta szenvedélyeket említették. 

Diogenész már addig jutott, hogy teljes mértékben tagadta a civilizáció 
létjogosultságát. Úgy gondolta, hogy ez minden rossznak a forrása, ezért 
,kivonult a társadalomból". Szembefordult a városállamok rendszerével 
éppúgy, mint az elbizakodott uralkodókkal. Az ember legfőbb feladatának a 
lélek rendíthetetlenségének megteremtését tartotta. A hordóban lakó bölcs 
szellemességéről seregnyi történet maradt fenn. Midőn a hódító Nagy 
Sándor találkozott vele, köszöntötte: , Én Alexandrosz vagyok, a nagy 
király." Erre az éppen napozó bölcs így válaszolt: , Én pedig Diogenész, a 
Kutya." S mikor a király megkérdezte tőle, milyen kívánsága van, a 
filozófus ezt mondta: , Kissé állj odébb, ne fogd el előlem a napot." A 
cinikusok elveitől közvetlenül jutott el a filozófia a sztoikusok lemondó és 
elviselő magatartásához. 

Platón (Kr. e. 427-347) 

Szókratész legnagyobb hatású tanítványa, Platón, életét annak szentelte, 
hogy mesterének emlékét ápolja. Az ő halálából azt a következtetést vonta 
le, hogy , az államokat gyalázatosan kormányozzák", s az emberiség ebből 
az állapotból csak akkor kerülhet ki sikeresen, ha a kormányzást a 
filozófusokra bízza. Szókratész halála után elmenekült Athénból, 
Szürakúszaiba ment, ahol rabszolgának adta el a város türannisza. Sok 
hányattatás után visszatért szülővárosába, ahol Akadémosz hérósz szentélye 
mellett megalapította 900 évig fennálló iskoláját, az Akadémiát. Az 


iskolában elsősorban nevelni, s nem ismereteket közölni akartak. Maga a 
mester igen terjedelmes életművet hagyott az utókorra. Ifjúkorában a 
szókratészi úton járva elsősorban etikai kérdésekkel foglalkozott 
(Prótagorasz, Kritón, Szókratész védőbeszéde), második korszakában a 
szépségről (A lakoma) és az ideatanról (Phaidrosz), majd öregkorában 
logikai,  világmagyarázati problémákról (Iimaiosz) írta műveit. 
Filozófiájának fejlődése jól követhető a szókratészi etikától az ideatanig. 
Platón legismertebb tanítása az ideatanra vonatkozik. A filozófus 
legfontosabb problémája az abszolút igazság mibenléte, ennek 
meghatározhatósága volt. Platón úgy vélte, hogy a dolgok lényegéről 
velünk született fogalmaink vannak, melyek segítenek a világ 
megismerésében. Ezeket a fogalmakat ideáknak nevezte, s a világot nem 
tekintette másnak, mint ezen ideák megvalósulásának. Igazi létezőnek az 
ideát vélte, melyhez az érzékelhető világ úgy viszonyul, mint árnyék a 
testhez. Például a szék nem más, mint a szék fogalmának, a , székségnek" 
megvalósulása. Az idea tehát egyfajtájú dolgok közös lényege. Mivel nincs 
két egyforma szék, a fogalmat nem tudhatjuk az érzékelhető világból, tehát 
ennek velünk kellett születnie. Az ideák világa az, amelyet Platón szerint 
vizsgálni érdemes, hisz az érzékelhető világ annyiféle, ahány ember él. 
Platón tanítványa és bírálója, Arisztotelész azonban joggal kérdezhette: ha 
az ideák világa a valódi, mi szükség a másik világra? Platón 
gondolkodásának újszerű vonása, hogy behatóan foglalkozik a megismerés 
folyamatával, s megpróbálja tisztázni fogalmaink és a valóság viszonyát. 

A platóni felfogás szerint az állam célja megegyezik a lélekével, meg kell 
valósítani a jót. A filozófus ideális állama három rétegre tagolódik: a 
filozófus királyokra, az őrökre és a dolgozókra. Mindegyik réteg egy 
meghatározó erénnyel rendelkezik: az első a belátással, a második a 
bátorsággal, a harmadik pedig a mértékletességgel. A három ,, osztály" 
összhangját a negyedik erény, az igazságosság teremti meg. Platón 
mintaállamát megpróbálta II. Dionüsziosszal, Szürakúszai türannoszával 
megvalósíttatni, de a gyengekezű uralkodó erre alkalmatlannak bizonyult. 
Arisztotelész (Kr. e. 384-322) 

Platón tanítványa volt, de filozófiája lényegében mesterének bölcseletével 
folytatott vitájából jött létre. A filozófia mellett rendszerezte és összegezte 
korának görög tudományát. 

Arisztotelész a thrákiai Sztageiroszban született. 17 éves korában került 
Athénba, s itt húsz esztendőn át tanult Platón Akadémiáján. Ezután Kis- 


Ázsiában, majd Leszboszon élt. Kr. e. 334-ben Alexandrosz makedón 
trónörökös nevelője lett. Tanítványának trónra lépte után ismét Athénba 
költözött, s itt hozta létre filozófiai iskoláját, mely sétacsarnokáról — 
peripatosz — később a peripatetikus nevet kapta. Alexandrosz halála után 
el kellett menekülnie Athénból, s egy év múlva Khalkhiszban halt meg. Bár 
műveinek egy része elveszett, így is hatalmas irodalommal gazdagította az 
antik világot. Műveit négy csoportba lehet rendezni: a logikai, a filozófiai, 
a természettudományos és az ún. gyakorlati tudományok műveinek 
körébe. 

A filozófus gondolkodásának középpontjában a , bölcsesség tudománya?" 
állt, mert szerinte a bölcsesség az uralkodó tudomány, ,,...5 az uralkodó 
tudomány magasabb rendű a szolgáló tudománynál, mert a bölcsnek nem 
kapnia, hanem adnia kell a parancsot, s nem ő tartozik másnak 
engedelmeskedni, hanem őt kell követni a kevésbé bölcsnek". 

Arisztotelész működését a platóni ideális állam bírálatával kezdte. Politika 
című — a kor görög alkotmányait megvizsgáló — munkájában úgy látja, hogy 
a mestere által elképzelt állam, melyben megvalósulna a nő-, gyermek- és 
részben a vagyonközösség, alkalmatlan feladata betöltésére. A filozófus 
szerint léteznek rossz — türannisz, szélsőséges demokrácia — és jó — 
királyság, oligarchia — államtípusok. Véleménye szerint a legjobb állam a 
középosztály uralmára épül. Ezt az államot nem az egyéni bölcsesség, 
hanem a törvény kell hogy irányítsa, tehát igen fontos szerepet szán a jó 
alkotmánynak. Arisztotelész az embert zoón politikonnak, tehát 
államalkotó lénynek nevezi. 

Arisztotelész azt is helyesnek tartja, ha az ember maga törekszik a jóra, ám 
még helyesebb a közjóra való törekvés. Persze nem akárki képes erre, csak 
az, aki erényes. Nem véletlenül szentel tehát komoly teret elmélkedéseiben 
az erkölcsös cselekvés elveiről, feltételeiről és módjairól szóló tannak: 
az etikának. A szó az ethosz fogalomból ered, ami szokást, modort, 
illemet jelent. (Nikomakhoszi etika) 

Arisztotelész nagyhatásút alkotott a filozófiai gondolkodás és a logika 
rendszerének kidolgozásában is. 

A filozófus fontos szerepet szánt a logikának. Úgy látta, hogy az ok-okozati 
összefüggések felderítésében jelentősége alapvető, hiszen erre épül a 
tudományos gondolkodás. , Csak akkor tudom azt, hogy , mi"? valami, ha 
tudom, hogy ymiértx az?" — mondja. Ezzel a bizonyításra építő tudomány 
egyik megalapozójává vált. Gondolkodásmódja a Kr. u. 13. századig 


meghatározó maradt. Arisztotelész nevéhez nemcsak a tudományos 
gondolkozás rendszerének kidolgozása fűződik, hanem a tudományok 
rendszerezése is. Ezeknek három típusát különböztette meg: elméleti (pl. 
matematika), gyakorlati (pl. politika) és létrehozó (pl. művészetek) 
tudományokét. 

A létrehozó tudományokról írta talán legismertebb , művészeti könyvét", a 
Poétikát. Ebben elsősorban a dráma elméletével foglalkozik, de sort kerít a 
művészi alkotás módjának, a művészet mibenlétének vizsgálatára is. A 
művészet lényegét a mimésziszben, az utánzásban látta, s ezzel a 
vélekedésével hosszú ideig befolyásolta a  művészetekről való 
gondolkodást. 

Rövid összefoglalásunk nem lehet teljes anélkül, hogy ne említenénk, 
Arisztotelész foglalkozott esztétikával, biológiával és rétorikával is. 
Tevékenysége méltán avatta a klasszikus kor műveltségének legjelesebb 
képviselőjévé. 

A szofisztika 

A magukat szophisztésznek, bölcselkedőnek nevező filozófusok a Kr. e. 5. 
század közepén jelentek meg Athénban. Legjelesebb alakjuk, az abdérai 
Prótagorasz azt tanította, hogy az ember nem tudhat mást, csak azt, amit 
érzékel. , Nem tudhatok semmit az istenekről: sem azt, hogy vannak, sem 
azt, hogy nincsenek" — hirdette. Ezzel a szofisták kétségbe vonták a világ 
megismerhetőségét. Épp ezért Prótagorasz a dolgok mértékének az embert 
tekintette. Ezzel megkérdőjelezte az örök értékek létét, s azt állította, hogy a 
törvények nem természeti, hanem emberek által alkotott, tehát 
megváltoztatható szabályok. 

Kalliklésznél, Prótagorasz egyik követőjénél a törvény már az erősebb 
törvénye. Másrészt viszont a szofisták szerint az emberek egyenjogúnak 
születtek (Id. Prótagorasz Prométheuszmítosza). E tanítások azt mutatják, 
hogy a szofisták az ember világban elfoglalt helyét képességeitől tették 
függővé. A kor az emberek érvényesülését erényeik különbözőségével 
magyarázta, ám a szofisták úgy vélekedtek, hogy ezek taníthatók és 
tanulhatók. Az athéni polgárokat pénzért tanították a , politikai jártasságra", 
az érvelés és a vitatkozás tudományára, kiváltva ezzel Szókratész bírálatát. 
A szofisták későbbi hírnevüket főként az érvelés tudományának — ami 
nagyon sokszor öncélú - magas szintre emelésével vívták ki. 
Tulajdonképpen velük kezdődik a rhétorika, a szónoklattan, mely 
csúcspontját a 4. században Démoszthenész munkásságával érte el. 


Történetírás 

A történettudomány görög földön született meg. Első nagy alakja a Cicero 
által a , történetírás atyjá"-nak nevezett Hérodotosz (Kr. e. 484-405 k.) volt. 
Előtte a történetírás a szó szoros értelmében történetek megírását s 
időrendbe rendezését jelentette. A szerzők útleírásokból, legendákból, 
epikus hagyományból egyaránt merítettek. A történetírás a Kr. e. 5. század 
előtt épp olyan szerepet töltött be, mint korábban az eposz: igazolta egy-egy 
arisztokrata család, uralkodó származását és kiváltságos helyzetét. Ennek a 
történelemszemléletnek utolsó, jeles képviselője a milétoszi Hekataiosz 
volt. 

Hérodotosz részben az ő nyomdokain haladt, mikor megírta ismert művét, 
A görögperzsa háborúk történetét. A mű szemléletmódja azonban 
jelentősen eltér a korábbiakétól. Hérodotosz már következetesen elkülöníti 
egymástól a mítosz és a valóság világát. Szakít a homéroszi istenvilággal, s 
műve megírásakor egyértelműen az emberi eseményekre fordul a figyelme. 
Ezeket az eseményeket — sokszor a szereplőkön keresztül — igyekszik több 
szempontból megvilágítani. Utazásai lehetőséget nyújtottak neki arra, hogy 
különféle civilizációkat ismerhessen meg. Ezekhez soha nem közelít 
előítéletekkel, inkább másságukat hangsúlyozza. A másságot azonban 
jórészt felszínnek tartja. Pl. az egyiptomi istenvilág ismertetésénél nem 
mulasztja el megemlíteni, hogy ezek olyan istenek, mint a görögökéi, csak a 
nevük más. 

Hérodotosz volt az első, aki megpróbálta felderíteni a történelem 
törvényszerűségeit. Véleménye szerint a történelmet nem a fejlődés, 
hanem a körforgás jellemzi. ,,... anelyek régen nagyok voltak, többnyire 
kicsinyek lettek?" — fogalmazta meg végkövetkeztetését. Az egyiptomi és a 
méd állam bukásán keresztül jórészt e körforgás törvényszerűségeit kívánta 
bemutatni. A történetíró munkásságát a periklészi Athénban fejezte be. 
Periklésszel jó kapcsolatban állt, s állítólag a  perzsákról alkotott 
véleményének is az az oka, hogy támogatta Periklész Spárta-ellenes, 
titokban perzsabarát politikáját. 

Hérodotosz méltó követője volt a peloponnészoszi háború történetét 
megíró Thuküdidész (Kr. e. 460-400 k.). Művének központi kérdése az, 
hogy miért bukott meg Athén hatalma az 5. század végén. Az epikus és 
mitikus hagyományt Hérodotosszal ellentétben forrásként felhasználó 
könyvében a történelemnek a kortársak számára láthatatlan mozgatóerejét 
szeretné felderíteni. Ehhez a szórványosan előkerülő , régészeti anyagot" is 


figyelembe veszi. Nagy súlyt fektet az eseményeket jól jellemző 
beszédekre, ám ezeket többnyire rekonstruálva közli.  Művének 
bevezetőjében (arkhaiologia) feltételezi, hogy a történelem legfőbb 
mozgatója a szükségszerűség, ami általában a hatalom kényszerítő 
erejében és a hatalomért való küzdelemben jelenik meg. A végzetet 
elkerülni nem lehet, beteljesedését késleltetni viszont igen. Thuküdidész 
éppen ebben látja Periklész érdemét. 

A görög történetírás ezek után rohamos hanyatlásnak indult. Nemhogy 
meghaladni, de még elérni sem sikerült Thuküdidész színvonalát. A 4. 
században működő Xenophón (Kr. e. 430-354) kevés sikerrel próbálta meg 
folytatni a nagy előd Görög történelmét. Legsikerültebb műve, az 
Anabaszisz is csupán egy igen érdekes leírás a tízezer zsoldos 
hazatéréséről. Xenophónnal fejeződött be a kortársként író történetírók sora. 
A későbbiekben a történelemmel foglalkozók figyelme elsősorban a 
régmúlt és ennek forrásai felé fordult. A hellenizmus korában pedig 
megszületett a kritikával kezelt forrásokra építő történetírás. 


A korai köztársaság Rómában (Kr. e. 510-265) 


Róma , a kis közép-itáliai városállam életében jelentős változás következett 
be a Kr. e. 6. század végén. Megrendült az etruszkok hatalma, ezért 
visszaszorultak korábban meghódított területeikről. Róma számára ez az 
önállóság megszerzése mellett az államforma megváltozását is jelentette. A 
királyságot felváltotta a köztársaság. A római res publica — minden 
későbbi hasonló államberendezkedés névadója — a születési előjogokkal 
rendelkező  nemzetségeken belüli előkelők hatalmát jelentette a 
nemzetségek elszegényedett tagjai és a nemzetségeken kívüliek felett. 

A fiatal köztársaság fennállásának első időszaka súlyos külső és belső 
küzdelmek jegyében telt el. Meg kellett védenie magát a rátámadó 
idegenekkel szemben, s ugyanekkor a város lakosságának születés szerint 
elkülönült rétegei ádáz harcokat vívtak egymással a politikai jogokért. A 
Kr. e. 4. század folyamán Róma úrrá lett a külső nehézségeken, és 
megegyezésekkel rendezte belső problémáit. Ezt követően elkezdődtek az 
itáliai földek megszerzéséért vívott háborúk. A Kr. e. 3. század első 
harmadának végére az egykori városállam az egész félsziget ura lett, sőt a 
Mediterraneum vezető hatalmai közé emelkedett. 


Ezután következett a birodalomszerzés kora. A háborúk már kiterjedtek a 
Földközitenger egész medencéjére. Az a politikai egység, amit Róma a 
köztársaság korának végére kialakított, az egész ókor leghosszabb ideig 
fennálló legnagyobb birodalma lett. Keretei között megvalósította az akkori 
világ élvonalába tartozó civilizációk kölcsönös érintkezését, a gazdasági 
kapcsolatok széles körű kiterjesztését és a görög-római kultúra 
meggyökeresedését. Minderről részletesen a következő fejezetekben lesz 
szó. 


A római köztársaság államszervezete 


, Róma városát kezdetben királyok kormányozták. A szabadságot és a 
consulságot Lucius Brutus intézményesítette.?" (Urbem Romam a principio 
reges habuere; libertatem et consulatum Lucius Brutus instituit.) (Tacitus: 
Annales 1.1,1) 

Ezzel a csodálatosan tömör mondattal kezdte történeti munkáját Tacitus, az 
1. század nagy római történetírója. Emlékezünk még az erényes Lucretia és 
Lucius Junius Brutus történetére. A római hagyomány nemcsak az utolsó 
etruszk király elűzését, hanem a köztársaság megalapítását is ehhez a 
történethez kapcsolta. A latin res publica kifejezés — amit mi köztársaság 
értelemben használunk — egészen pontosan a köz ügyét, az állam javát 
jelentette. A köztársasági államforma zavartalanul működött a Kr. e. 2. 
század közepéig, ekkor azonban válságba került a közben lezajlott 
események, végbement változások következtében. A válság egy hosszú, bő 
egy évszázados, zűrzavaros időszakot hozott Róma életébe, amelyből a Kr. 
e. 1. század utolsó évtizedeiben a császárság intézménye vezetett ki. 

A népgyűlés 

Elméletileg a legfontosabb szerv a népgyűlés, a comitium volt. Itt 
döntöttek a legfontosabb bel- és külpolitikai kérdésekben, itt választották 
meg a hivatalnokokat. A népgyűlés hatáskörét azonban jelentősen 
korlátozta az a szabály, hogy csak akkor jöhetett össze, ha egy arra illetékes 
hivatalviselő összehívta, s csak azokat a kérdéseket tárgyalhatta, amelyeket 
az összehívó előterjesztett. Népgyűléseket csak a naptárban megjelölt 
napokon lehetett tartani, felszentelt helyen és kedvező előjelek mellett. A 
megfelelő számú szavazatot elnyert javaslat törvénnyé, lexszé vált, 
kihirdették, érctáblára vésték és a levéltárba (tabulariumba) helyezték. 


A köztársaság korában a népgyűlésnek három fajtája alakult ki. A 
legősibb volt a királyság korában is működő curiák szerinti népgyűlés — a 
comitia curiata -, amely fokozatosan elvesztette jelentőségét. A 
köztársaság korának elején már csak családjogi kérdésekkel foglalkozott 
(örökbefogadás, végrendeletek stb.), és itt ruházták fel a tisztviselőket a 
hatalommal. A Servius Tulliusnak tulajdonított , alkotmányreform" után jött 
létre a comitia centuriata, a vagyoni helyzet szerint classisokba 
(osztályokba) és ezen belül centuriába (a classison belüli kisebb egység) 
sorolt polgárok gyűlése. Mivel ez a beosztás szolgált a katonáskodás 
alapjául, az eszerint összehívott népgyűlés is katonai jellegű volt. A 
köztársaság időszakában ennek jogköre is csökkent, végül már csak a 
háború és béke kérdéseiben dönthettek itt. A népgyűlés harmadik fajtája 
volt a lakóhely szerint tribusokba soroltak gyűlése, a comitia tributa. Ez 
eredetileg a plebejusok, később az egész polgárság gyűlése volt, s 
időszakunk folyamán átvette a másik két comitia jogkörének jelentős részét. 
A comitiákon a szavazás curiánként, centuriánként, illetve tribusonként 
történt. A tribus lakóhely szerinti szavazási egység volt, ezek száma a 
későbbiekben, Róma területi növekedésével párhuzamosan nőtt, míg elérte 
a 35-öt. Ebből négy , városi", harmincegy pedig , vidéki" tribus volt, az 
utóbbiakba csak földbirtokosok iratkozhattak fel. 

A senatus 

A köztársaság másik — valójában legfontosabb — intézménye a senatus volt. 
Eredete ennek is a királyság korára ment vissza, ez volt a nemzetségi 
előkelőkből álló, 100, később 300 tagú testület. Eredetileg tehát csak 
patríciusok kerülhettek be a senatusba, ők voltak az atyák (patres). Később 
megfelelő vagyonnal rendelkező plebejusokat is besoroltak a tagjai közé. 
Ők voltak az összeírtak, conscripti — így lett a senatus címe: patres (et) 
conscripti. A sersatus jogköre formálisan a hivatalnokok számára való 
tanácsadás volt, összetétele miatt azonban a köztársaság legbefolyásosabb 
intézményévé vált. Itt döntöttek a bel- és külpolitika legfontosabb 
kérdéseiben, ellenőrizték az állam pénzügyeit, szükség esetén ők 
ruházhattak fel valakit rendkívüli teljhatalommal. Határozataikat — senatus 
consulta — szavazással hozták. Kezdetben a sersatus jóváhagyása kellett a 
comitia centuriata és tributa döntéseinek törvényerőre emelkedéséhez is. 
Üléseit a senatus kezdetben valamely felszentelt helyen tartotta. Később, a 
Kr. e. 1. század elején felépült a Curia, a senatus saját épülete. 
Magistratusok 


A törvények és szenátusi határozatok végrehajtásáról a tisztviselők, a 
magistratusok gondoskodtak. Jogkörük részben a királyi hatalom egyes 
területeit, a katonai, a bírói és a szakrális (papi) feladatokat ölelte fel, 
részben a terjeszkedés következtében megjelenő új feladatoknak 
megfelelően alakult. A hivatalok elnyerése választások útján történt, idejük 
korlátozott volt, általában egy évre. Fontos elv volt a collegialitas, ami azt 
jelentette, hogy egy tisztséget egy időben több, azonos jogkörű személy 
töltött be. Határozataikat akkor lehetett végrehajtani, ha az azonos tisztséget 
viselő hivatalnok nem jelentett be tiltakozást. A magistratusok, mint a 
római nép méltóságának (maiestas) viselői, hivatali idejük alatt nem voltak 
felelősségre vonhatók. 

Az állandó magistratusok közül a consulokat illette meg a legfőbb polgári 
hatalom, az imperium maius, háborúban ők vezették a hadsereget. Ennek 
jeleként a consul előtt 12, vesszőnyalábot hordozó ún. lictor haladt, a 
városon kívül a vesszőnyalábba bárdot tűztek a korlátlan hatalom 
jelképeként. Az éveket hivatalosan a két consul nevével jelölték. 

A consulok társai és helyettesei voltak a praetorok, akiknek fő feladata a 
városi rend fenntartása, ezen belül a bíráskodás volt. A praetort 6 lictor 
illette meg, ezek közül kettő a bíráskodás alkalmával is mellette állt. Kr. e. 
443-tól kezdve ötévenként két-két censort választottak másfél évi 
felhatalmazással. Feladatuk volt a polgárok centuriákba és tribunokba 
osztása, azaz a census meghatározása. Ők állították össze a senatus 
névjegyzékét, az arra méltatlanokat törölhették is. Befolyást gyakoroltak a 
pénzügyekre is, ők szabták meg az adók, a vámok és a bérleti díjak 
összegét, elosztását. Határozataik ellen nem lehetett fellebbezni. 

A consulok pénzügyi segítőtársai a guaestorok voltak. Ők felügyeltek az 
államkincstárra, az állami okmányokra, a hadjáratok idején ők kezelték a 
katonai pénztárat, ők fizették a zsoldot és ők osztották fel a zsákmányt. Az 
aedilis curulisok feladata a városi rend fenntartása, a piaci árak felügyelete, 
a gabonaellátás és a nyilvános játékok rendezése volt. 

Az ún. curulisi méltóságok, a consulok, a praetorok és az aedilisek a 
hivatali idő lejárta után élethosszig a senatus tagjai lettek. A curulis szó a 
méltósággal járó elefántcsont szék, a királyok által is használt sella curulis 
nevéből származik. 

A rendkívüli magistratusok közül a legjelentősebb a dictator volt. Ebbe a 
méltóságba az állam különlegesen veszélyes helyzetében választottak 
tisztviselőt. Megbízatása, melyet egyedül látott el, fél évre szólt. Ilyenkor a 


teljes hatalom (summum imperium) az ő kezében összpontosult. Más 
néven magister populinak hívták, saját maga által kinevezett helyettese a 
magister eguitum, azaz a lovasság parancsnoka volt. A dictatort, 
rendkívüli hatalma jeleként a két consult együttesen megillető 24 lictor 
kísérte. 

Különleges tisztségviselők voltak a néptribunusok (tribuni plebis). Ennek 
a tisztségnek a kialakulása szorosan összefüggött a köztársaság első két 
évszázadának belpolitikai küzdelmeivel. Feladatuk a plebejusok érdekeinek 
védelme volt, ezért beleszólhattak az állandó magistratusok intézkedéseibe, 
kivéve a censorokat. Vétót emelhettek a senatus határozatai ellen. 
Személyük szent és sérthetetlen (sacrosanctus) volt, házukban minden 
plebejus menedéket találhatott. Ők hívták össze a plebejusok gyűlését, 
később a senatus összehívására is jogot kaptak. Számuk először kettő, 
később négy volt, végül tízre emelkedett. Segítőtársaik voltak az aedilis 
plebisek, akik a plebejusok Ceres szentélyében őrzött levéltárát és pénztárát 
kezelték. 

Rómában nem volt elkülönült papi rend, a vallási feladatokat szintén állami 
tisztségviselők, a különböző papi testületek tagjai látták el. Őket a többi 
tisztviselőhöz hasonlóan, bár attól eltérő előírások szerint, szintén a nép 
választotta. A papi testületekről részletesen a római vallásról szóló 
fejezetben lesz szó. 

Ennek az államszervezetnek a talpazata a római nép, a populus romanus 
volt. A populus romanus tagjai a teljes jogú római polgárok voltak (cives 
optimo iure). A teljes római polgárjog tartalmazott közéleti és magánéleti 
jogokat (fura publica, ill. privata). Ezek a következők voltak: a ius suffragii 
-— a szavazati jog, a ius honorum — a hivatalviselési jog, a ius 
provocationis — a hivatalnokok ítéletei ellen a néphez való fellebbezés 
joga, a ius connubii — eszerint törvényes házasságot köthet, s gyermekei is 
törvényes jogúak és a ius commercii — a vagyonszerzés és a vagyonnal való 
szabad rendelkezés joga. 


A római hadsereg 


A hadsereg Róma történelmében nagyon fontos szerepet játszott. A 
köztársaság idején általános hadkötelezettség érvényesült, mentességet a 
katonáskodás alól csak a vagyontalan polgárok kaptak, akik nem tudták 
megvásárolni fegyverzetüket. Tényleges katonai szolgálatra 17 és 46 év 


között kötelezték a római polgárokat, az idősebbek — 60 éves korukig — 
otthoni szolgálatban a város védelmét látták el. 

A centuriális szervezet 

A hadszervezet alapja a Servius Tullius nevéhez kötött , alkotmány" volt, 
amely a polgárokat öt vagyoni osztályba sorolta. A legmagasabb vagyoni 
osztályba tartozók 98 centuriát (századot) állítottak ki, ebből a 
leggazdagabbak és a legelőkelőbbek alkották a lovas centuriákat, a többiek 
pedig a nehézfegyverzetű gyalogságot. 18 lovas és 80 gyalogos centuria 
volt. A második, harmadik és negyedik vagyoni osztályba tartozók 
osztályonként 20-20 centuriát állítottak ki, s az ötödik osztály 30 
centuriájával együtt ők alkották a könnyűfegyverzetű gyalogságot. A 
felszereltség foka osztályok szerint csökkent. Külön 2-2 centuriába sorolták 
a hadsereget kiszolgáló kézműveseket (ma úgy mondanánk, műszaki 
alakulatokat) és a zenészeket. A sort a vagyontalanok, katonai szolgálatra 
nem kötelezettek egy centuriája zárta le. Így alakult ki a comitia centuriata 
193 centuriája. 

Ez nem jelenti azt, hogy a római hadsereg közel 20 000 főből állt volna, 
ugyanis egy centuriához nem tartozott 100 ember. 

Minden osztályban a centuriák fele seniores (öregek) — azaz otthon-védelmi 
feladatokat ellátók, fele iuniores (fiatalok) — azaz tényleges katonai 
szolgálatot teljesítők voltak. 

A legiók 

A római hadsereg alapegysége a legio volt, amely zömében 
nehézfegyverzetű gyalogságból állt, létszáma 4200-6200 fő között mozgott. 
Egy legio 30 kisebb egységre, ún manipulusra oszlott, minden manipulus 
2 centuriából állt. (Egy legio tehát 60 centuriát jelentett.) Az etruszkokkal 
való szakítás után Rómának egy ideig problémát jelentett a vas 
megszerzése, s így kényszerűségből könnyebb fegyverekre tértek át. Ennek 
következtében a hadsereg mozgékonyabbá vált, a harci kocsikat felváltotta 
a lovasság, és megnőtt a gyalogság jelentősége. Ugyanakkor az olcsóbb 
fegyvereket többen meg tudták vásárolni, tehát többen vállalhattak katonai 
szolgálatot. Megváltozott a hadrend is, a Servius Tullius idején alkalmazott 
hatsoros phalanx helyett a 30 manipulust három sorban állították föl. Az 
első sorban álltak a dárdások, akik a harcot kezdték, mögöttük az előkelők, 
végül az utolsó sorban a legkipróbáltabb harcosok. Ha az első sor megingott 
az ellenség erejétől, a mögöttük állók közéjük nyomultak, és segítettek 
nekik. Ez volt az ún. manipulus-taktika. 


A legió jelvénye a sas volt, mely többnyire ezüstből készült, s rúdra 
erősítve hordozták. Erre a rúdra szögezték fel azokat a kitüntetéseket is, 
amelyeket az egész legio kapott. A legióhoz tartozott az ala, amely 300 
lovasból állt, valamint a mesteremberek és a zenészek. 

Fegyverzet szerint a katonák lehettek nehéz  fegyverzetűek, a 
tulajdonképpeni legionáriusok, és könnyű fegyverzetűek, azaz íjászok, 
parittyások és segédalakulatok. Ruházatuk gyapjúból készült ingből 
(tunica), bőr- vagy szövetnadrágból és hadiköpenyből állt, a vezér 
bíborvörös palástot viselt. Lábbelijük szöges, vastag talpú, erős szíjakkal 
ellátott saru volt, fejüket érc- vagy bőrsisak védte. A bőrből készült mellvért 
ércpántokkal, a pajzs bőrrel volt bevonva s ércdíszítményekkel ellátva. 
Legfontosabb támadó fegyverük a rövid, kétélű kard és a két méter hosszú 
dárda volt. 

A szolgálati idő általában 20 év volt, a praetorianusok (a legvitézebb 
katonák, akik a vezér testőrségét adták) esetében 16 év. A sereg élén a 
vezér (dux) állt, akit győztes csata után katonái imperatorként, 
győztesként köszöntöttek. Nagyobb győzelem esetén a hadvezér 
diadalmenetet  (triumphus), kisebb győzelemért szerényebb méretű 
diadalmenetet (ovatio) tarthatott. Hadvezér kezdetben a consul volt, később 
praetorok is elnyerhették ezt a feladatot. A hadsereg tisztjei voltak a 
legatusok, a katonai tribunusok és a centuriók. 

A római haditechnika egyik alapeleme volt a támadás kiindulópontjául, de 
védekezésre is használható tábor építése. A négyszög alakú tábor 
középpontja a vezér sátra volt. A tábor útjai itt metszették egymást 
derékszögben, a végükön volt a négy kapu. A csatára készülést a vezér 
sátránál kitűzött zászló, a vexillum jelezte. 


Társadalmi küzdelmek a korai köztársaság idején 


A korai köztársaság társadalomszerkezetét a királyság korából örökölte. Ez 
— mint láttuk 

— vérségi alapon szerveződött. Alapegysége a nemzetség volt, a társadalmi 
választóvonal a nemzetségbe tartozók és a nemzetségen kívüliek — a 
patríciusok és a plebejusok — között húzódott. A királyság megdöntése 
után a nemzetségek fejeiből alakult senatus vette át az állam irányítását. Az 
állam politikai és vallási vezetése a patríciusok kezében volt, helyzetüket 
kiterjedt földbirtokuk biztosította. A plebejusok, katonai kötelezettségük 


ellenére, nem részesedtek a politikai jogokban. A szegényebbeket közülük 
az eladósodás, s ennek következtében az adósrabszolgaság fenyegette. 

A katonai szolgálatukra azonban igen nagy szüksége volt a fiatal római 
köztársaságnak, hiszen az etruszk uralom megdöntése után Róma katonai 
és politikai súlya csökkent, s a Kr. e. 4. század közepéig folyamatosan 
védekező harcokra kényszerült. Ezek a háborúk párhuzamosan folytak 
azokkal az éles belső küzdelmekkel, amelyeket a plebejusok vívtak a 
patríciusok ellen jogaik kiterjesztéséért. Az állandó belső egyenetlenkedés 
megnehezítette, nemegyszer veszélyeztette a katonai feladatok megoldását. 
A város fennmaradását fenyegető támadások elhárítása után a patríciusok a 
hódításokat részben saját vagyonuk gyarapításáért, részben a plebejusok 
energiáinak lekötéséért szorgalmazták. Ugyanakkor a plebejusok a maguk 
katonai jelentőségének tudatában megfelelő mértékben részesülni kívántak 
a gazdasági előnyökben és a politikai hatalomban. A patríciusok 
engedményekre kényszerültek, hozzá kellett járulniuk néptribunusok 
választásához, írásba foglalták a törvényeket, enyhítettek az adósok terhein, 
biztosították a plebejusok számára a földhöz jutás lehetőségét, s 
megnyitották előttük a legfontosabb hivatalokat. 

Az első kivonulás 

Kr. e. 494-ben a plebejusok kivonultak a Szent Hegyre, hogy új várost 
alapítsanak maguknak. Ez volt az ún. első secessio (kivonulás). A kivonulás 
közvetlen oka az volt, hogy a senatus határozataival megszigorította az 
adósokkal szembeni eljárást. Ehhez az eseményhez kapcsolódik Menenius 
Agrippa története. A köztiszteletben álló Menenius Agrippát a senatus 
küldte el a kivonult plebejusok táborába, hogy rábeszélje őket a városba 
való visszatérésre. A hagyomány szerint ő a következő mesét mondta el a 
Szent Hegyen: A régi időkben az emberi test tagjai önállóak voltak, 
mindegyik tudott gondolkodni és dönteni. Egy alkalommal a testrészek 
fellázadtak a gyomor ellen, mert az nem csinál semmit, csak élvezi a 
többiek munkájának gyümölcseit. Elhatározták, hogy többet nem adnak 
enni a gyomornak. Amikor azonban valamennyien  elgyöngültek, 
rádöbbentek, hogy a gyomor csak látszólag henyél, valójában igen fontos a 
tevékenysége. A plebejusokat valószínűleg nem ez az épületes történet bírta 
rá a visszatérésre, sokkal inkább az, hogy a patríciusok beleegyeztek a nép 
érdekeit védelmező néptribunusok választásába és plebejus népgyűlés 
létrehozásába. 

Az első írásba foglalt törvények 


Kr. e. 450 körül , tízévi huzavona után érték el a néptribunusok a törvények 
írásba foglalását. Ezzel a feladattal egy tíz fős testületet bíztak meg, a 
decemvireket. Működésük eredménye a 12  bronztáblára vésett 
törvénygyűjtemény volt, a tizenkét táblás törvények (Leges duodecim 
tabularum). Ez a gyűjtemény vált a római jog alapjává, évszázadok múlva is 
hivatkoztak rá a jogászok. A római gyerekek ennek szövegén tanulták az 
írást-olvasást. Az eredeti szöveget nem ismerjük, a táblák tartalma a 
későbbi jogtudósok idézetei alapján rekonstruálható. 

A törvények rendelkezéseinek központjában a magántulajdonnal 
kapcsolatos kérdések állnak. Aprólékosan szabályozták az adásvétel 
lebonyolítását, ez volt a tulajdon megszerzésének egyik legfontosabb 
módja. A szabad végrendelkezés joga mutatja a korlátozatlan polgári 
tulajdon meglétét. Súlyos büntetés várt a tulajdon megsértőire, az éjszaka 
tetten ért tolvajt a tulajdonos megölhette. Ez a rendelkezés nagyon jól 
mutatja a törvényhozók aprólékos pontosságát: római polgár megölése 
főbenjáró bűnnek számított, ám a nappal tetten ért tolvajt nem volt szabad 
megölni, ha nem védekezett fegyverrel. Az éjszaka rendkívüli körülményeit 
is számításba vették ennél a törvény-pontnál, hiszen akkor a károsult nem 
tudott segítséget hívni. Az adósi kötelezettség esetében fenntartották az 
adósrabszolgaság intézményét, azaz a kölcsönért nemcsak vagyonával, 
hanem személyével is felelt az adós. 

A törvénygyűjteményben a büntetések felsorolásánál a rabságba vetést 
megelőzi a halálbüntetés. Római polgárt egyébként csak a népgyűlés 
határozata alapján lehetett kivégezni, s csak a legsúlyosabb bűnök — a 
hazaárulás és az apagyilkosság — esetében. Írásban rögzítették a már 
korábban említett patria potestast, a családfő korlátlan hatalmát a 
családtagok fölött. 

További törvények 

A tizenkét táblás törvényeket a Kr. e. 5. század közepétől egy sor további 
törvény követte. Ezeket a törvényeket mindig a javaslat előterjesztőjének 
nevével szokták jelezni. A hagyomány szerint Kr. e. 445-ben született meg 
Canuleius néptribunus javaslatára a lex  Canuleia, amely jogilag 
érvényesnek ismerte el a plebejusok és patríciusok között létrejött 
házasságot. Ez tehát a ius conubii plebejusokra való kiterjesztését jelentette. 
Az egyik legjelentősebb vívmány volt C. Licinius Stolo és L. Sextius 
Lateranus 


Az egyik legjelentősebb vívmány volt C. Licinius Stolo és L. Sextius 
Lateranus ben elfogadott három törvényjavaslata, a leges Liciniae Sextiae. 
Az egyik az adósok terheit enyhítette azzal, hogy a kifizetett kamatokat 
beszámították az adósság összegébe, és haladékot adtak a további 
törlesztésekre. A másik kimondta, hogy a hódítással szerzett állami 
közföldekből, az ager publicusból egy-egy polgár legfeljebb 500 iugerumot 
(1 iugerum — 0,25 hektár) bérelhetett. Így a kevésbé tehetősek is juthattak 
földbérlethez. A harmadik törvény megnyitotta a consuli méltóságot a 
plebejusok előtt. Ezzel a három törvénnyel a plebejusok tulajdonképpen 
elérték leglényegesebb követeléseiket. A megegyezés emlékére építették fel 
Rómában Kr. e. 3567-ben a Concordia-szentélyt (az egyetértés temploma). 
A patríciusok és a plebejusok küzdelmének végérvényes lezárásaként Kr. e. 
326-ban a lex Poetilia eltörölte az adósrabszolgaságot, Kr. e. 300-ban a lex 
Ogulnia megnyitotta a papi tisztségeket a plebejusok előtt, végül Kr. e. 
287-ben a lex Hortensia kimondta, hogy a plebejus népgyűlés határozatai a 
senatus jóváhagyása nélkül is törvényerőre emelkednek. 

Így a Kr. e. 3. század elejére eltűnt a nemzetségen belüliek és nemzetségen 
kívüliek közötti éles választóvonal. A két csoport közötti házasság 
törvényességének elismerése után felgyorsult a patrícius és a vagyonosabb 
plebejus családok keveredése. 


Róma külpolitikája 


A védekező háborúk 

A Kr. e. 6-5. század fordulóján összeomlott az etruszkok közép-itáliai 
uralma. Elsősorban ennek volt köszönhető Róma függetlenné válása, 
külpolitikai helyzetének megszilárdulása. Ez az állapot azonban csak 
átmenetinek bizonyult. A fiatal köztársaság fennállásának első másfél 
évszázada külső ellenségekkel való szakadatlan hadakozásban telt el. Ezek 
a küzdelmek párhuzamosan folytak a már megismert belső társadalmi 
harcokkal. Róma helyzete ebben a másfél évszázadban igen nehéz volt, 
még fennmaradása is veszélybe került (pl. Kr. e. 390-ben vagy 387-ben a 
gall betörés alkalmával — a forrásainkban található két időpont közül a 
második a valószínű). 

A Kr. e. 5. század elején Róma meggyengült, amit részben a korábban 
kialakult gazdasági-kereskedelmi kapcsolatok megszakadása, részben a 
patríciusok és plebejusok első nagy összecsapása okozott. Ezt akarták 
kihasználni a szomszédos latin törzsek, s megszervezték a Róma-ellenes 
ariciai szövetséget. Ennek létrehozásában a Róma feletti uralom 
visszaszerzésére törekvő Targuiniusok egyik rokona is részt vett. A 
szövetség és Róma között hamarosan háború tört ki, ami római 
győzelemmel ért véget. Kr. e. 493-ban kötötték meg a Spurius Cassius 
consul által kidolgozott egyezményt. Ezzel az egyezménnyel Róma is 
bekerült a latin szövetségbe, melynek tagjai egymással békében éltek, s egy 
harmadik fél támadása esetén katonailag együttműködtek. A szövetséges 
haderő felerészben rómaiakból, felerészben latinokból állt. Egyes források 
szerint római parancsnokok álltak az élén, más források, illetve feltevések 
szerint rómaiak és latinok felváltva viselték a fővezérletet. A szövetségesek 
képviselői évente összegyűltek közös ügyeik megvitatására. 

Hamarosan szükség is lett az egyesített katonai erőre. A Kr. e. 5. század 
elejétől folyamatosan fenyegette Latium területét az Appeninek középső és 
déli része irányából a szabinok, az aeguusok és a volscusok terjeszkedése. 
A szabinok beszivárgása már jóval korábban, a királyság korában 
megkezdődött, és lényegében békésen folyt. A másik két nép támadásai 
azonban már veszélyt jelentettek Latium lakói számára. 

Miután sikerült elhárítani a fenyegető külső támadásokat, a Kr. e. 5. század 
közepétől Róma figyelme a Tiberistől északra fekvő etruszk területek felé 


fordult. Elsőként Veii etruszk várossal kerültek szembe, az ellene folytatott 
harcok történetéből való a Fabius nemzetség legendás vállalkozása. A 
monda szerint a Fabius nemzetség egyedül vállalta a veiibeliekkel való 
harcot. Kezdetben sorozatos győzelmeket arattak, ami  hírnevüket 
hatalmasra növelte. Ez azonban ugyanakkor elbizakodottá is tette őket, s 
végül ez okozta bukásukat. Legutolsó hadjáratuk kudarccal végződött, a 
nemzetségnek egyetlen tagja maradt életben, aki még gyermek volt, ezért 
nem vonult hadba. Végül az 5-4. század fordulóján a római hadseregnek 
sikerült elfoglalni és lerombolni Veiit, M. Furius Camillus vezetésével. 
Róma helyzetének ezt az átmeneti megszilárdulását azonban hamarosan 
újabb, szinte végzetes csapás érte. A Kr. e. 5. században kelta — latin 
nevükön gallus — törzsek keltek át az Alpokon a Pó-síkságra. 
Támadásaiknak a meggyengült etruszk városok nem tudtak ellenállni. Kr. e. 
387-ben mintegy százharmincezer gall, átkelve az Appennineken is, ostrom 
alá vette Clusiumot. Mivel Róma segítségére sietett a szorongatott 
városnak, a gallok ellene fordultak, s július 18-án az Allia folyó mellett 
szétverték az elébük küldött római sereget. A vereség napját azért tudjuk 
ilyen pontosan, mert a római naptárban évszázadokon át gyásznapként 
szerepelt. Három nappal később a gallok betörtek a városba és kifosztották 
azt. Csak a Capitolium menekült meg — a mondai hagyomány szerint —, 
mivel az őrséget a Iunónak szentelt ludak gágogása felriasztotta. A 
hagyomány szerint Róma legelőkelőbb vénei hivatali díszben ülve várták 
elefántcsont  karosszékeikben az ellenség támadását, akik azután 
valamennyiüket lemészárolták. Ugyancsak a mondákból ismert az a 
történet, mely szerint Brennus gall vezér 1000 aranyat követelt a 
rómaiaktól a távozás fejében. Mikor lemérték a váltságdíjat, egy római 
észrevette, hogy hamis súlyokat használnak. Amikor ezt szóvá tette, 
Brennus a súlyok közé dobta a kardját ezekkel a szavakkal: Vae victis! (Jaj 
a legyőzötteknek!). 

Ezek a történetek minden bizonnyal a képzelet szüleményei, mint ahogy az 
a fordulat is, amely a rómaiak önérzetét volt hivatott helyreállítani. Eszerint 
az arany méregetése közben egy római sereg érkezett Camillus vezetésével, 
és elűzte a gallokat. Annyi azonban tény, hogy a kelták nem maradtak a 
városban, s ez lehetővé tette, hogy Róma talpra álljon. 

Itália meghódítása 

Róma külpolitikai helyzete és a belső társadalmi küzdelmek szoros 
kölcsönhatásban voltak. A belső harcok gyengítették az ellenállást kifelé, 


ennek felismerése a megegyezés felé sarkallta a szembenálló feleket. A 
külső veszély elhárítására egyre inkább szükség volt a plebejusok katonai 
erejére. Így a gazdagabb plebejusok egyre inkább érvényesíteni tudták 
politikai törekvéseiket, a katonai akciók során szerzett földek pedig a 
szegényebbek helyzetén segítettek. — Mindez elősegítette Róma 
felemelkedését a gallok pusztítása után. A nagyobb létszámú hadsereg iránti 
szükséglet és az olcsóbb fegyverek adta lehetőség következtében a római 
társadalom egyre szélesebb körei váltak katonává, a társadalom 
militarizálódott. 

A római állam vezetése szilárd, leleményes és rugalmas volt. Kihasználta 
ellenfeleinek egymás közötti ellentéteit ahhoz, hogy föléjük kerekedjen. Ezt 
a politikai elvet nevezzük a ,, divide et impera? elvének (oszd meg és 
uralkodj). A gall betörést követő kb. fél évszázad alatt kiterjedt és 
körültekintő diplomáciával egy sor szövetségi szerződést kötött a város. 

A samnis háborúk 

A samnisok által még a Kr. e. 5. században elfoglalt termékeny Campaniát 
Róma három hosszú háború eredményeként foglalta el (Kr. e. 343-341, 326- 
304, 298-290). Közben az első és a második samnis háború közötti 
időszakban meg kellett vívni a latin szövetségesekkel, akik állítólag azt 
követelték, hogy a senatus tagjainak fele és az egyik consul közülük 
kerüljön ki, ugyanakkor megtagadták az évi szövetségesi hozzájárulás 
kifizetését. Kr. e. 340-338 között sikerült Rómának jobb belátásra bírni őket 
egy újabb háborúval. A győzelem után átszervezték a latin szövetséget, 
erről az itáliai közigazgatásról szóló fejezetben található részletes 
ismertetés. A samnis háborúk Róma számára kezdetben váltakozó sikerrel 
folytak. A második samnis háború alatt építették meg az egyik legfontosabb 
római utat, a Rómát Capuával összekötő via Appiát (nevét Appius 
Claudius Caecusról kapta, aki a kor egyik legjelentősebb politikusa volt). 
Mivel a samnis háborúkba több itáliai nép is bekapcsolódott, Róma a 
győzelmek után ezek területeit is birtokba vehette. A harmadik samnis 
háború végére az egykori városállam területe már elérte a 20 ezer 
négyzetkilométert, lakosainak száma a rabszolgákat és az idegeneket is 
beszámítva, meghaladta az egymilliót. Az ekkor már egyértelműen és 
végérvényesen Róma által vezetett itáliai szövetség területe háromszorosa 
volt ennek, lakói pedig a kétszeresét tették ki Róma lakóinak. Ezzel a 
hatalommal a Földközi-tenger medencéjében már csak Karthágó, Szíria és 
Egyiptom vetekedhetett. 


A tarentumi háború 

A samnis területek meghódítása után Róma közvetlen szomszédja lett a dél- 
itáliai görögök lakóhelyének, Magna Graeciának. A terület meghódítására 
az egyik leggazdagabb kereskedővárossal, Tarentummal való konfliktus 
adott alkalmat. 

Róma segítségére sietett a lucanus törzsek által megtámadott Thurioinak, 
amely szintén görög gyarmatváros volt. A római hadsereg és a flotta 
megjelenése a térségben azonban sértett egy korábban Tarentummal kötött 
egyezményt, ezért a tarentumiak megtámadták és elűzték őket. Mivel 
ekkorra már egy sor dél-itáliai görög város római , védelem" alá helyezte 
magát, larentum az epeiroszi uralkodóhoz, Pürroszhoz fordult segítségért, 
aki a kor egyik legismertebb hadvezére volt. Kr. e. 280-ban szállt partra 25 
000 emberrel és 20 harci elefánttal, s az első két ütközetben le is győzte a 
rómaiakat. Második győzelme azonban akkora véráldozatot követelt, ami 
vereséggel is felért — ezt jelenti a , pürroszi győzelem?" kifejezés. Róma 
kiheverte a korábbi csaták vérveszteségeit, s megtalálta az elefántok elleni 
védekezés sikeres eszközét is. Kr. e. 275-ben a Beneventum melletti 
csatában éppen a római íjászok fegyverei által megsebesített és megvadult 
harci elefántok zavarták össze az epeiroszi király seregének hadrendjét. A 
rómaiak így győzelmet arattak, Pürrosz visszatért hazájába, s néhány év 
múlva meghalt. A védelem nélkül maradt Tarentum kénytelen volt 
megnyitni kapuit, átadni hajóit, lerombolni falait és belépni az itáliai 
szövetségbe. Ezt követően a rómaiak sorban legyőzték a háború során 
Pürroszt támogató törzseket és városokat, így Kr. e. 265-re lezárult Itália 
meghódítása. 

A közigazgatás kialakítása Itáliában 

Az első samnis háborút követő latin háború végén Róma átszervezte a latin 
szövetséget. Ez a rendezés adott azután mintát a további meghódított 
területeken követett gyakorlathoz is. A legyőzött latin városok egy részét 
beolvasztották a római államba, lakóik római polgárok lettek. Más városok 
megőrizhették függetlenségüket, de területeik egy részétől megfosztották 
őket. Róma szövetségesei maradtak, háború idején kötelesek voltak katonai 
segítséget nyújtani, nem folytathattak önálló külpolitikát, belügyeiket 
azonban önállóan intézhették. Szerződésekben rögzítették jogaikat, 
nevezetesen a római polgárokkal való kereskedés és házasságkötés jogát, 
érvényben maradt az ún. ius migrationis is, melynek alapján a Rómába 
költözködő latin római polgárrá lett. Ezt jelentette a latin jog. 


Kivételes esetben egy-egy város vagy lakóinak egy része megkaphatta a 
teljes polgárjogot, beleértve a szavazati jogot is (civitas optimo iure), 
többnyire azonban a szavazati jog nélküli polgárjog volt a jellemző (civitas 
sine suffragio). A teljes vagy csökkentett polgárjoggal és önkormányzattal 
rendelkező városokat nevezték municipiumoknak. A teljes jogú 
municipiumok lakóit tribusokba osztották. 

A nem latin legyőzöttek egy része megkapta a teljes vagy a csökkentett 
polgárjogot, többségükben azonban társak vagy szövetségesek (socii, 
foederati) lettek, egymástól eltérő, külön-külön szerződésben rögzített 
szövetségi feltételekkel. 

A meghódított itáliai területeken római, illetve latin jogú coloniákat is 
létesítettek. Colonia telepítés útján jött létre, jogi helyzete attól függött, 
hogy a telepesek milyen jogállással rendelkeztek. A római polgárok által 
lakott coloniák kezdetben nem rendelkeztek önkormányzattal, mivel Róma 
részének tekintették. A telepítések útján az elszegényedett plebejusok 
földhöz jutottak, ezért szívesen vállalták a coloniákba költözést. 


A Római gazdaság és társadalom változásai a köztársaság 
korai szakaszában 


A római gazdaság alapja a királyság korában a mezőgazdaság, a 
földművelés volt. Ebben a tekintetben a helyzet nem változott meg a 
köztársaság korai szakaszában sem. A legfontosabb, a társadalmi helyzetet 
és a megélhetést leginkább biztosító tulajdonnak a föld számított. A 
megművelhető területek megszerzésének igénye volt az itáliai hódítás egyik 
legfontosabb mozgatórugója. A mezőgazdaság legfontosabb terméke a 
gabona volt, a szőlőés gyümölcstermelés, valamint a konyhakertészet 
kiegészítő szerepet játszott. 

A kézművesipar és a kereskedelem az etruszk korszak után visszaesett, 
fellendülése csak a Kr. e. 4. század közepén kezdődött. Az iparágak közül 
elsősorban a fazekasság, az építő- és köőfaragóipar, valamint a 
bronzművesség fejlődött. Az elsősorban katonai célból megindult 
útépítések kedveztek az itáliai kereskedelemnek is. Az árucsere 
szélesedését leginkább a római pénzverés bizonyítja. Az első római 
rézpénzeket valószínűleg a Kr. e. 4. század végén verték, s a Pürrosz elleni 
háború idején jelent meg az első római ezüstérme, a denarius. A pénzverés 


a propaganda eszköze is lett, hiszen a számos kézben megforduló érmék 
népszerűsítették a rajtuk lévő alakokat és feliratokat. 

A gazdasági élet és egyben a társadalom szerkezetének egyik legjelentősebb 
változása a rabszolgatartás kiszélesedése volt. A háborúk során szerzett 
rabszolgák már nemcsak a ház körüli munkákban, hanem a termelésben is 
részt . vettek. — Számuk jelentősen nőtt. Az adósrabszolgaság 
megszüntetésében a plebejusok ellenállásán kívül nyilván az is szerepet 
játszott, hogy már nem volt szükség a munkaerő ebben a formában történő 
pótlására. 

A hódító háborúk és főleg a belső társadalmi küzdelmek következtében 
igen fontos átrendeződés ment végbe a társadalom felső rétegeiben is. A 
korábbi, születési alapon nyugvó társadalmi rangsor felbomlott. A politikai 
hatalom és az előkelő társadalmi állás továbbra is a földbirtokhoz kötődött, 
de a vagyonos plebejusok előtt is megnyílt a birtokszerzés és a 
hivatalviselés lehetősége. Az előkelő patrícius és a gazdag plebejus 
családok összeolvadásával kialakult egy új társadalmi-politikai elit. (Eliten 
általánosságban egy szűkebb vagy tágabb embercsoport valamilyen 
szempontból kiemelkedő, felső rétegét értjük.) Ez az elit töltötte be a 
politikai élet vezető tisztségeit és a senatus padsorait, ők alkották a senatori 
rendet (ordo senatoribus). 

A gazdag plebejusok egy része nem földbirtokba fektette a pénzét, hanem 
városi ingatlanba, áruba vagy kölcsönügyletekbe. Belőlük jött létre a Kr. e. 
3-2. század fordulóján az ún. lovagrend (ordo eguester), akik onnan kapták 
nevüket, hogy a serviusi 18 lovascenturia mellett önként és saját költségen 
teljesítettek lovaskatonai szolgálatot a hadseregben. 

Forrásaink gyakran megemlékeznek arról, hogy a korai köztársaság idején 
az életvitel igen egyszerű volt Rómában. Ennek a kornak a 
legmegbecsültebb erénye a hazaszeretet, a bátorság és a magánéleti 
tisztaság mellett az egyszerűség és a szerénység volt. Számos helyen 
találkozunk olyan utalásokkal, amelyek a korai köztársaság vezető 
alakjainak egyszerű lakóhelyéről, öltözködéséről, étkezéséről szólnak. Ezek 
a híradások azonban többnyire a késői köztársaság korában keletkeztek, 
amikor jelentősen megváltozott a rómaiak életvitele, egyre nagyobb 
mértéket öltött a fényűzés és lazultak a magánélet erkölcsei is. Innen 
visszatekintve a római szerzők bizonyára némileg eltúlozták az ősök 
egyszerűségét és szerénységét. Az azonban bizonyos, hogy a rómaiak élete 


egyszerűbb és szegényesebb volt a korai köztársaság idején, mint a későbbi 
időszakokban. 


Kína története 


A harcoló királyságok kora (a Kr. e. 5. századtól Kr. e. 221-IG) 


Politikai fejlődés 

A harcoló királyságok kora — a kínai történetírás nevezte el így a korszakot, 
hiszen ez az időszak szakadatlan háborúskodásokkal telt el. A sok 
királyságból mindössze tíz maradt, s valamennyinek a célja nem pusztán a 
területszerzés, hanem az egész terület egyesítése volt. A katonák és 
politikusok ezért elvetettek minden kompromisszumot és mindenfajta békés 
együttélést. 

Mindez persze a katonaság fejlesztését tette szükségessé. Lovas íjászokat 
alkalmaztak az eddigi harci szekerek és gyalogság helyett. Valószínűleg 
ekkor alakult ki a számszeríj is, mely rendkívül hatásos, bár kissé nehézkes 
harci eszköz volt. A kengyel feltalálása is a kínaiak nevéhez fűződik, 
nélküle a lovas nem tudott volna megtámaszkodni a nyilazáshoz (ezzel kb. 
600 évvel megelőzték a kengyel európai használatát). 

A katonai kötelezettség természetesen a parasztságra is vonatkozott. Nyolc 
család jelentett egy szomszédsági közösséget. Ezek közül a családok közül 
egynek kellett kiállítania az újoncot, a többi hét pedig a hadsereg számára 
fuvarozott, élelmet és takarmányt szolgáltatott be. 

A királyságok közül Csin erősödött meg egyre jobban, és a többi 
államnak nem sikerült összefognia ellene. Sang Jang király közigazgatási és 
hadseregreformja eredményeképpen Csin erős központi állammá fejlődött. 
A Kr. e. 3. század közepére a szomszédos államok legyőzése pusztán idő 
kérdése volt. 

A gazdasági élet 

Az időszak gazdasági fejlődésének alapját a vasfeldolgozás technikájának 
elsajátítása jelentette. Munkaeszközöket és fegyvereket is előállítottak 
vasból. A korabeli feljegyzések szerint kb. 3600 olyan hegyet ismertek, 
ahol vasércet lehetett bányászni, sőt a bányák többsége magánkézben volt. 
A kézművesség magas színvonalát mutatja a selyemszövés, a keramika, a 
fafeldolgozás és a lakkfestés. A hajóépítésben különösen a partvidéki 


királyságok jeleskedtek. A kínaiak már a korai időkben feltalálták az 
iránytű egy kezdetleges formáját. Ezt először csak szárazföldön használták, 
de később jó szolgálatot nyújtott a tengereken is. 

A kereskedelem fejlődését jelzi, hogy a kereskedők egyre nagyobb 
szerephez jutnak nemcsak a gazdasági, hanem a politikai életben is. A Kr. e. 
5. században megjelent a vert pénz, mely különböző alakú volt az egyes 
államokban: négyzet, kés, kard, lapát, kör stb. 


A korszak filozófiai gondolkodása 


Az alapok: , Az írnokok iskolája? 

Az írnokok tevékenységében találhatjuk meg a kínai filozófia és 
gondolkodás első elemeit. Az ő feladatuk volt a szertartásokon elmondott 
uralkodói beszédek lejegyzése, melyek mindig alkalmat adtak, hogy az 
írnok kifejthesse személyes gondolatait is. Ezekből a feljegyzésekből 
formálódott ki egy olyan elmélet, mely a 20. századig megszabta a 
politikai fejlődést. 

Az elmélet alapja az, hogy a király és az uralkodóház a Magasságos úrnak 
(az egyik legfőbb isten Kínában) köszönhetik hatalmukat, akitől égi 
megbízást kaptak. A királyok tehát felelősek előtte, s ő megbízatásuk 
elvesztésével bünteti őket, ha elégedetlen velük. Az uralkodónak mindig a 
dinasztiaalapító utánzására kell törekednie, hiszen az ég biztosan elégedett 
volt vele, ha királlyá emelte. Az uralkodónak legfontosabb feladata önmaga 
tökéletesítése volt. Kormányzását három dolognak kellett jellemeznie: 
méltányosság, szigorúság, szelídség. Az elsővel békében, a másodikkal 
zavaros időkben, a harmadikkal a rend korszakaiban kellett népét vezetnie. 
Megállapíthatjuk tehát, hogy már a korai kínai gondolkodás 
követelményeket támaszt az uralkodóval szemben. 

A konfucianizmus 

A harcoló államok kora egyben a kínai filozófia nagy korszaka is volt. A 
filozófusok közül talán a legnagyobb hatása Konfuciusnak (Kr. e. 551-479) 
volt. Neve a kínai Kung Fu-ce latinosított változata, melynek jelentése: 
Kung mester, Kung tanító. Sorsának érdekessége az, hogy hatása korának 
politikájára csekély volt, halála után viszont eszméi óriási befolyásra tettek 
szert. 

Konfucius 


Természetéről és jelleméről a tanítványaitól származó Beszélgetések és 
mondások című gyűjteményből szerezhetünk információkat, Konfucius 
ugyanis egyetlen írott művet sem hagyott maga után. Tanításait iskolája 
hagyományaiból ismerhetjük meg. Jelentőségét mutatja, hogy a kínai 
utókor az egyik legnagyobb bölcsnek tekinti, aki valaha is élt a Földön. 
Eszményképpé vált, erkölcsi tanításait, életmódját, viselkedését 
mintaképnek tekintették. 

Tanításai 

Tanításait három nagy téma köré csoportosíthatjuk. Első célja az volt, hogy 
az ókori hagyományokat tiszta és hamisítatlan formában átadja az 
utódoknak. Véleménye szerint az ismeretszerzés legjobb eszköze az, ha 
múltunkat tanulmányozzuk. 

A történelmi nagyságok, a szentek azok a példaképek, akiknek követésére 
törekednünk kell. , A múlt eseményei pedig azok a példák, amelyekből 
tanulnunk kell. A világ lényegét a múltbeli hagyományok szorgos 
tanulmányozásával lehet megismerni... Sok mindent meghallgatni, 
kiválogatni belőle a jót, és azt követni, sokat látni és megjegyezni... Leírni 
és nem csinálni, hűnek lenni és szeretni az ókort" — talán ezek lehetnének 
jelmondatai. 

Második célja a nép jó kormányzása volt, ezzel tulajdonképpen ,az 
írnokok iskolájának" hagyományait folytatta. Gondolatmenete arra épül fel, 
hogy a tömegek számára az uralkodók és tisztviselők magatartása a példa. 
Mivel , kormányozni annyi, mint a helyes útra igazítani", kulcskérdés a 
vezetők viselkedése. 

Ha az uralkodó helyesen viselkedik, akkor szinte parancsolnia sem kell, 
minden megy a maga útján. Ha azonban ő maga nem a hagyomány 
elvárásai szerint viselkedik, akkor hiába adja ki parancsait, azokat úgysem 
követik. , Ha valaki parancsokkal kormányoz, és büntetéssel tartja fenn a 
rendet, akkor a nép kerüli, és nem lesz lelkiismeretes. Ha valaki 
viselkedésének erejével kormányoz, és illendőséggel tartja fenn a rendet, a 
nép lelkiismeretes lesz, és eléri a jót... Táplálék, hadsereg és a nép bizalma 
alkotják az állam alapjait. E három közül szükség esetén le lehet mondani a 
hadseregről, le lehet mondani a táplálkozásról is, de sohasem a bizalomról, 
mert bizalom nélkül semmilyen uralom sem maradhat fenn." 

Konfucius tanításának harmadik célja az egyének erkölcsi nevelése volt. 
Szerinte a gyermeki szeretet az alapja minden fontos erénynek. A szülők 
iránt tanúsított tisztelet a legelső kötelesség. Ezt a családi kötelességet 


Konfucius kiszélesítette az egész társadalomra, sőt az egész emberiséget 
egyetlen családnak tekintette. Az általános humanitásnak (emberiességnek) 
szerinte öt feltétele van: méltóság, nagylelkűség, őszinteség, szorgalom és 
jóság. Az emberek közötti kapcsolatok közül is ötöt kell különlegesen 
ápolni: három családi kapcsolatot (apa-fiú, férj-feleség, báty-öcs), az úr és a 
szolga közötti társadalmi kapcsolatot és a barátok közötti személyes 
kapcsolatot. A viselkedésben a legfontosabb a következő szabály: , Amit 
nem akarsz, hogy veled megtegyenek, azt te se tedd mással". Konfucius 
nem általános megbocsátást hirdet, szerinte a rosszat igenis meg kell 
büntetni: ,,... jósággal viszonozni a rosszat, az az egyéni erkölcs lazulásához 
vezet". 

Összefoglalván Konfucius tanításait azt mondhatjuk, hogy az erkölcsi 
nevelést állította a középpontba. A múlt tisztelete, a helyes kormányzás 
alapelvének tisztázása és az egyén viselkedésének kérdése mind ehhez 
kapcsolódott. A nemesi családból származó Konfucius tanításait saját 
társadalmi csoportjának szánta. Olyan emberekké szerette volna nevelni 
őket, akik hűségesek és becsületesek, életük során mindig a tisztességes és 
erkölcsös megoldásokat választják. 

Hatásai 

Eszméinek társadalmi hatása az lett, hogy háttérbe szorult a katonai 
arisztokrácia, és helyette a tudós nemes úr lett a mintakép. Ez utóbbi már 
uralkodója szolgálatában igyekezett fényes karriert befutni, hűséggel 
szolgálta királyát. Mivel Konfucius a kínaiak szent hagyományait gyűjtötte 
össze, mi európaiak a konfucianizmust a kínai császárság hivatalos 
államvallásának tekintjük. A vallási jelleget erősíti az is, hogy 
Konfuciusnak minden városban volt temploma, áldozatokat mutattak be 
neki. Mindezek ellenére sem tekinthetjük gondolatait önálló vallásnak, 
hanem a korábban említett kínai univerzizmus egyik változatának. Kultusza 
nem korlátozódott csupán a kínaiakra, hanem elterjedt egész Kelet- 
Ázsiában mindenütt, ahol a kínai szellem uralkodóvá vált. Ezért 
mondhatjuk, hogy kevés ember gyakorolt Konfuciushoz hasonló hatást az 
emberiség szellemi életére. 

Lao-ce és a taoizmus 

A kínai szellemi élet egyik legtitokzatosabb és legvitatottabb alakja Lao-ce, 
kinek neve , öreg mester?"-t jelent. Valószínűleg csupán mondai alak, kinek 
nevét a Kr. e. 4. században keletkezett Tao te King (Az Út és Erény 
könyve) írója vette fel. Ezt a művet a sok titokzatosság ellenére is a kínai 


irodalom egyik legeredetibb alkotásának tekinthetjük, amely az idők 
folyamán a legtöbb európai nyelvre lefordított könyv lett. 

A Tao jelentése , Út". A Tao minden dolog ősforrása, belőle jön létre 
minden, és egyben az a törvény is, mely a világot irányítja. A Tao tehát a 
természet útja, és ezért minden emberi intézmény ellenkezik vele, hiszen 
ezek mesterséges képződmények. Lao-ce szerint az emberek ahelyett, hogy 
a Tao útját járnák, önző célokat követnek, s ennek következtében 
eltávolodnak az örök rendtől, és bajba kerülnek. , Nincs nagyobb bűn, mint 
engedni a mohóságnak, nincs nagyobb baj, mint ha valaki nem tudja 
mérsékelni magát, nincs gonoszabb veszedelem, mint a nyerészkedési 
vágy". 

A bölcs embernek tehát el kell vonulnia a világtól, le kell mondania 
minden élvezetről. Lao-ce szerint a tömegtől távol, csendes nyugalomban 
kell élnie az embernek, és tökéletesen fel kell oldódnia a Taóban, mintha 
gyerek lenne. Lao-ce életeszménye egészen más, mint Konfuciusé. Utóbbi 
az aktív életre serkent, az előbbi célja viszont a szemlélődő elmélyedés, a 
nyugodt vágynélküliség. A másik különbség nézeteik között az, hogy Lao- 
ce szerint a bölcs ember béketűrő és engedékeny nemcsak a jókhoz, hanem 
a gonoszokhoz is, a gyűlöletet is jósággal viszonozza. 

A , száz iskola? időszaka 

Az elnevezés a korszak rendkívül gazdag szellemi életére utal , hiszen 
természetesen nem volt ennyi különböző irányzat. Sokuk hasonlított 
alapjaiban a konfucianizmushoz vagy a taoizmushoz, és csak apróságokban 
különböztek egymástól. Fontos megjegyeznünk, hogy a sok irányzat 
békésen élt egymás mellett. A különböző bölcsek tanításait bárki össze is 
vegyíthette, ezzel új iskolát hozva létre. 


India története 


A területi egység kialakulása (a Kr. e. 6. századtól Kr. e. 321-ig) 


Politikai fejlődés 

A korai források 16 jelentős államról beszélnek a Kr. e. 5. század 
történetében. Az államok többségét királyság, kisebbik részét 
arisztokratikus köztársasági forma jellemezte. Az államok egyrészt 
folyamatosan harcoltak egymás ellen, másrészt szoros kereskedelmi 


kapcsolatban álltak egymással. Az állandó egymás elleni háborúk 
folyamán Kósala és Magadha emelkedett a többi állam fölé. Az utóbbi a Kr. 
e. 5. század közepére legyőzte Kósalát, s ezzel Észak-India legerősebb 
államává vált. 

A megerősödött Magadhának külső hódítókkal is szembe kellett néznie. 
I. Dareiosz a Kr. e. 6. század végére megszerezte Perzsia számára az Indus 
vidékét. A hódítás legfőbb eredménye az, hogy bekapcsolta Indiát az antik 
világ vérkeringésébe. A földközi-tengeri népek gondolkodásában ez idő tájt 
alakult ki a kép India mesés gazdagságáról. 

A perzsák után Nagy Sándor következett, aki Kr. e. 327 tavaszán 120 ezer 
gyalogosból és 15 ezer lovasból álló seregével betört India területére. 
Sikerült is a területfoglalás, de a már nyolc éve harcoló seregének 
elviselhetetlenül nehéz körülményekkel kellett megbirkóznia. nyolc éve 
harcoló seregének  elviselhetetlenül nehéz körülményekkel kellett 
megbirkóznia. ben a makedónok tehát visszafordultak. Nagy Sándor az 
elfoglalt területen két szatrapiát hozott létre, de a kinevezett helytartók 
uralma nem tartott sokáig. A Kr. e. 4. század végére ugyanis új 
nagyhatalom alakult ki Indiában: a Maurja-dinasztia birodalma. 

Gazdaság és társadalom 

A mezőgazdaság továbbfejlődését a vas egyre szélesebb körű 
felhasználása tette lehetővé. Már az erdős területek megművelése is 
megindult, amihez jó minőségű eke és egyre több szarvasmarha kellett. 
Megnőtt tehát az igény az igavonó állatok iránt, s ezért korlátozták a 
szarvasmarhák áldozati célú levágását. 

A fémfeldolgozás a kézműipart is jelentősen fejlesztette. Az iparosok, sőt a 
kereskedők is egyesületekbe tömörültek. A perzsa befolyás következtében 
megerősödött a távolsági kereskedelem. A korszakból jelentős pénzleletek 
is ránk maradtak. Az ezüst vagy réz pénzérméken az ábrákat pontozóval 
beütve alakították ki. 

A kereskedelem fejlődése a társadalomban is változásokat eredményezett. 
A gazdag kereskedők a vaisja réteg nagyobb szerepét akarták. 
Kiéleződött emellett a brahmanak-satrija (papság-harcosok) ellentét is a 
társadalmon belül. A helyzetet bonyolította a két szellemi mozgalom, a 
buddhizmus és a dzsainizmus megjelenése is. 

A buddhista forrásokból viszonylag sokat tudunk az akkori kor 
mindennapjairól is. Részletesen tudósítanak például a városi lakosság felső 
rétegeinek fényűző életmódjáról. 


A dzsainizmus 

Ezen időszak szellemi élete — hasonlóan a kínai fejlődéshez — rendkívül 
színes volt. Új filozófiai iskolák, új vallásalapítók születtek a korban. 
Közülük a két , legfontosabb?" a buddhizmus és a dzsainizmus volt. 
Mindkettő megjelenését a brahmanizmus válsága tette lehetővé. 

A dzsainizmus alapítójáról 

A vallás alapítóját Mahavirának (neve nagy hőst jelent) vagy Dzsinának 
(neve győztest jelent) nevezték. Mahavira (Kr. e. 540-468) a ksatrija 
kaszthoz tartozott. Az ő életét is — Buddháéhoz hasonlóan — csodás 
események kísérték. 

A dzsainizmus tanai 

Az indiai gondolkodás központi eleme a lélekvándorlás tana. Eszerint az 
ember tetteitől (karma) függ az, hogy milyen alakban születik újjá. A 
brahmanizmus szerint az újjászületés elkerülhetetlen, Mahavira azonban azt 
kereste, hogyan lehet megszabadulni ettől a körforgástól. Tanításai 
szerint az ember akkor jut el a felszabadulás (moksa) állapotába, ha 
tökéletesen tartózkodik minden élőlény bántalmazásától. Mivel a 
világon mindennek lelke van, semmit sem szabad elpusztítani. 

Semmiféle állatot, semmiféle növényt nem szabad táplálékként 
elfogyasztani, se eltaposni, se belélegezni. A dzsainizmus követői számára 
a földművelés tiltott foglalkozás, hiszen szántás közben az ember könnyen 
megölheti a földben lévő élőlényeket. A vallás tanainak pontos követője 
tehát addig böjtöl egy helyben, mozdulatlanul, míg ebbe bele nem pusztul. 
A dzsainizmus nem véletlenül hős szentként tiszteli azokat, akik 
önmegtartóztatás által szándékos öngyilkosságot követnek el. Mivel a 
követelményeket csak szerzetesként lehet betartani, a követők elsősorban 
öregkorban próbálkoztak meg a vallás tanításainak fanatikusan 
következetes betartásával. A hagyomány szerint Csandragupta (a Maurja- 
dinasztia alapítója) is egy remetetanyán az önkéntes éhhalált választotta. A 
többség számára követhető aszkézishez a társadalmon belül a városi 
kereskedőréteg tudott a leginkább alkalmazkodni, így elsősorban körükben 
terjedt el a vallás. 


A buddhizmus 


A vallásalapító Buddha életét a buddhista mitológia csodás elemek 
sokaságával tarkítja, ezzel is kiemelve a tanító nagyszerűségét. A buddha 


szó megvilágosodottat jelent. A buddhák pusztán tanítók, nem , váltják 
meg?" az embereket, a követőknek saját maguknak kell tökéletesedniük. A 
buddhizmus szerint életünk szenvedés, mert folyamatos vágyakozások 
közepette élünk. Ha ezt az állapotot sikerül leküzdenünk, akkor kerülhetünk 
a nirvána állapotába, a vágynélküliségbe. A vallásalapító sem leírt tanokat, 
sem szervezetet nem hagyott maga után, ezért a vallás csak később 
szerveződött egyházzá. 

Buddha (Kr. e. 560 k.-480 k.) 

A buddhista legenda szerint már Buddha születése is csodálatos 
körülmények között történt. Apja, Suddhódana egy kis állam rádzsája 
(királya) volt. Anyja, Májá egy éjjel azt álmodta, hogy egy fehér elefánt 
hatol a méhébe. Ettől kezdve kizárólag vallásos gondolatoknak és 
gyakorlatoknak szentelte életét. Tíz hónapos terhesség után gyermeket 
hozott a világra, aki anyja oldalán bújt ki. A csecsemő már születése 
pillanatában tudatának teljes birtokában volt. A csillagjósok azonnal 
megjövendölték, hogy vagy hatalmas uralkodó válik belőle, vagy elvonulva 
az élettől, a vallásnak szenteli gondolatait. A születés örömére nagy 
ünnepséget rendeztek, melyen 80 ezer rokon vett részt, a gyereknek száz 
keresztanyja volt, és Sziddhartának nevezték (neve annyit jelent: aki elérte 
célját). Édesanyja a szülés után hét nappal meghalt, s a gyereket ezután 
nagynénje nevelte rendkívüli pompa és gazdagság közepette. Az apa a 
csillagjóslat miatt igyekezett elzárni fiát minden külső hatástól. Palotát 
építtetett neki, amelyet gondosan elzárt a világ ügyes-bajos dolgaitól. 
Sziddharta fiatalon megnősült, s felesége mellett hatalmas háreme is volt, 
hogy minél teljesebben élvezhesse az érzéki örömöket. 

Az istenek azonban úgy döntöttek, hogy el kell kezdenie életművét. 
Négyszer kocsizott ki a városba, s először egy roskatag öregemberrel, 
másodszor egy magatehetetlen beteggel, harmadszor egy hordágyon vitt 
halottal, végül pedig egy aszkétával találkozott. A , négy jel" után nem 
sokkal elhagyta a palotát, otthagyta feleségét és kisgyermekét. Hét éven 
keresztül remeteként vándorolt, a megvilágosodást mégsem érte el. 
Elhatározta, hogy mindent egy utolsó próbálkozásra tesz fel. Egy fügefa 
alatt helyezkedett el, s úgy döntött, hogy addig nem kel fel, míg be nem 
következik megvilágosodása. Ez hosszú böjtölés után bekövetkezett, és 
Sziddhartából Buddha (megvilágosodott) lett. 

Ezután a Benáresz melletti Őzparkba ment, és ott öt aszkétának fejtette ki 
tanait, akik első tanítványai lettek. Az ő , megtérésüket" még számtalan 


követte. Buddha 36 éves korától 80 éves koráig fáradhatatlanul járta Észak- 
India útjait. Tanítványok mellett támogatókra is talált, de tanításainak óriási 
hatása ellenére sem gondolt egyház alapítására, sem arra, hogy tanait 
dogmákba foglalja. Mikor érezte halála közeledtét, tanítványainak 
meghagyta, úgy éljenek, ahogy ő, szorgalmasan törekedjenek a tökéletesség 
elérésére. 

Tanításai 

Mindenek előtt a buddha szó jelentését érdemes megvizsgálnunk. A 
szanszkrit nyelvben a budh szó annyit jelent: felébredni. Ennek egyik alakja 
a buddha, ami annyit jelent: a felébredt. Az olyan embereket nevezik tehát 
így, akik tévelygésükből ráébredtek a megismerésre. 

A buddha tehát tudását nem tanítómesterétől kapja, nem szent iratok 
tanulmányozása révén szerzi meg, hanem saját erejéből. , Én magam 
szereztem meg a tudást, ki követőjének nevezzem magam? Nincs tanítóm, 
én vagyok a senkihez sem mérhető tanító" — mondta ő maga. A buddhává 
válás ezért az ember belsejében lejátszódó megismerési folyamat 
végeredménye. A már létező buddhák pusztán megmutatják az 
üdvösséghez vezető utat, de a követőnek kell eldöntenie, hogy azon jár-e. 
, Magatoknak kell erőlködnötök, a Tökéletesek csak utat mutatnak? — 
mondja Buddha. A buddhák is emberek, akik pontosan úgy ki vannak téve a 
megöregedésnek, a betegségeknek, mint akárki más. A fő különbség köztük 
és az átlagos emberek között az, hogy ők legyőztek magukban minden 
elvakultságot és szenvedélyt. A tökéletességük következtében , csodás 
erők" bontakoznak ki bennük. 

Buddha tanainak összefoglalása lehetne az, amit a , négy nemes 
igazságról?" mondott: 1. , Íme, ó társaim, a legfőbb igazság a szenvedésről: 
a születés szenvedés, a vénség szenvedés, a betegség szenvedés, a halál a 
nem szeretettel egyesítve, a szeretettől elválasztva, el nem érni, ami után 
vágyunk... mind, mind szenvedés." 

2. , Íme, ó társaim, a legfőbb igazság a szenvedés forrásából: a lét 
szomjazása, amely újraszületésről újraszületésre visz, a vággyal és 
élvezettel, amely itt-ott felbukkan, az élvezet szomjazása, a levés 
szomjazása, a hatalom szomjazása." 

3. , Íme, ó társaim, a legfőbb igazság a szenvedés megszüntetéséről: a 
szomjazás megszüntetése, a vágy teljes megsemmisítésével, a róla való 
lemondással, a tőle való elszakadással.?" 


4. ,Ime, ó társaim, a legfőbb igazság az útról, amely a szenvedés 
megszüntetéséhez vezet: a szent nyolcas ösvény, amely így hangzik: igaz 
hit, igaz szándék, igaz szó, igaz tett, igaz élet, igaz törekvés, igaz 
emlékezés, igaz elmélyedés." 

Minden emberi tudás alapja tehát az, hogy felismerjük: az élet maga a 
szenvedés. A szenvedést vizsgálva rájövünk, hogy annak oka a vágy. A 
szenvedés három forrása az érzékiség, az élet vágya és a tudatlanság. A 
feladat tehát a szenvedéstől való megszabadulás, vagyis vágyaink 
feladása. Ehhez ad segítséget a nyolcas ösvény. , A korai buddhizmus nem 
kívánta az élet javairól való szenvedésteli lemondást, ruhátlanságot, éhezést 
és önkínzást, hanem ehelyett magának az élet javai utáni kívánságnak a 
leküzdését. Az emberi élet javainak ez az elutasítása egyenlő volt a 
kasztrendszer passzív elutasításával is... A kasztrendszer értékeinek 
elutasítása azonban nem jelenti az ellene való harcot is. Nem küzdeni kell 
ez ellen az emberi intézmény ellen, hanem semmibe venni, nem törődni 
vele." (Hahn István) Láthatjuk tehát, hogy a buddhizmus a kasztrendszert 
a vágyak egyik forrásának tekintette csupán, amely ellen nem kell 
küzdeni, egyszerűen nem kell foglalkoznunk vele. 

Akinek sikerül kikerülnie a vágyak világából, aki képes megsemmisíteni az 
élet vágyát, ami miatt a lélekvándorlás is létezik, az eljut a nirvánába. A 
nirvána a , lét örök körforgásával" szemben a teljes nemlét világát jelenti. A 
buddhizmus ezzel az elképzelésével természetesen tagadta a lélekvándorlás 
megszakíthatatlan folyamatát. 

A Tan ösvénye című mű, mely a buddhizmus alapmunkájának tekinthető, a 
következőképpen ír a szeretetről: , Minden bűnnek kerülése, jóra való 
igyekezet, a szív megtisztítása, ez a buddhák tanítása". A buddhizmus 
ötparancsolata így hangzik: , Aki életet pusztít el, aki hazudik, aki elveszi a 
nem adottat, aki más ember feleségéhez megy, aki a részegítő italok 
élvezetének hódol, az az ember már ebben a világban kiássa élete fájának 
gyökerét". A szeretetről szóló szavak rendkívüli módon hasonlítanak a 
keresztény eszmékhez: , Ezen a világon a gyűlölködés sohasem szűnik 
meg gyűlölködés által. Szeretet révén megszűnik. Ez az örök törvény". 
Buddha békeszerető természetét bizonyítják a következő, tanítványaihoz 
intézett szavak is: , Még ha rablók és gyilkosok fűrésszel ízekre szabdalnak 
is valakit közületek, aki ezért haragot érez, az nem viselkedik tanításom 
szerint. Mert ilyenkor is tartanotok kell magatokat ahhoz: ne változtassuk 
meg nézeteinket, ne mondjunk ki indulatos szavakat, hanem maradjunk 


jóságosak és könyörületesek, tele barátságos érzésekkel és gyűlölet nélkül. 
Azt akarjuk, hogy ezeknek az embereknek a lelke megteljék barátságos 
érzelmekkel, hogy azután tőlük kiindulva megteljék azzal az egész világ." 
Az egyházszervezet 

Buddha élete folyamán egyetlen írott sort sem hagyott hátra, sőt semmiféle 
szervezetet nem hozott létre. Ezek a feladatok tanítványaira maradtak, s ők 
még Buddha halálának évében létrehoztak egy ötszáz szerzetesből álló 
bizottságot: ezt nevezik az első buddhista zsinatnak (a zsinat vallási 
alaptételeket megfogalmazó egyházi gyűlést jelent). A másodikra egy 
évszázaddal később, a harmadikra pedig Asóka király uralkodása idején 
került sor. A Kr. e. 3. századra létrejött a buddhista egyház, a szerzetesek 
megszerkesztették a buddhizmus szent iratait tartalmazó 
szöveggyűjteményt, a Tipitakát. Ezzel a buddhizmus a brahmanizmus 
komoly vetélytársává vált. 

A buddhizmus épületei 

A sztúpa 

A buddhista építészet legjellegzetesebb alkotása a sztúpa. A sztúpák olyan 
építmények, melyekben különféle ereklyéket őriznek. A legtöbbre 
becsült ereklyék magától Buddhától származnak, de az idők folyamán már a 
megvilágosodott buddhista szerzetesek maradványait is hasonló tisztelet 
övezte. 

A dolog érdekessége az, hogy Buddha tanításaiban ellenezte az ereklyék 
kultuszát, de a zarándoklat szokása — ami a vallás terjedésének fő forrása — 
elképzelhetetlen volt nélkülük. A sztúpák alakja a hegyet (a Himaláját 
vagy az istenek lakóhelyét, a szent Mérut) szimbolizálta. Először a Kr. e. 4. 
század végén építettek sztúpákat, és a fejlődés során a méretek egyre 
nagyobbak lettek. A ma is ismert nagy sztúpák (száncsi sztúpa, bhárhuti 
sztúpa) a Kr. e. 1. században épültek. A korai sztúpák egyik legfontosabb 
része az építményt övező kőkerítés volt, Indiában ugyanis szinte minden 
szent helyet körülkerítenek. Ezek a kerítések rendkívül gazdagon 
díszítettek, a faragványcsodák a buddhista mitológiát mutatják be. 

A legtöbb sztúpát nagyvárosok területén építették, általában királyságok 
fővárosában vagy kereskedelmi útvonalak mentén. Nem véletlen, hogy a 
kereskedők voltak a vallás legfőbb terjesztői. 

A kolostorok 

A kolostorok előzménye a sztúpához tartozó prédikálócsarnok lehetett. 
A csarnok építésére azért volt szükség, mert a legkorábbi sztúpák már 


azelőtt álltak, mielőtt a buddhista szövegeket lejegyezték. A tanokat az 
emlékezetükben őrizték a rend tagjai, és így adták tovább a fiatal 
szerzeteseknek. A csarnokot később elmélkedésre is használták, sőt a Kr. u. 
1. századtól már folyamatosan laktak is itt. A buddhista szerzeteseknek nem 
volt szabad túl sokáig egy helyen időzniük, ,otthontalanok voltak", 
folyamatosan vándorolniuk kellett. Tulajdonképpen a természetben éltek, 
lakott helyekre csak azért mentek, hogy ott koldulással szerezzék meg 
élelmüket. 

A barlangszentélyek 

A barlangszentélyeket a prédikációs csarnokok és kolostorok előfutárának 
szokták tekinteni. A szentélyek felépítése meghatározott. A hosszú 
prédikációs csarnok a homlokzatra merőlegesen hatol be a sziklafalba. 
Jellegzetesség még, hogy a csarnok végén félkör alakú kupolás csarnok 
található (ezt a csarnokot általában apszisnak nevezik a templomoknál). Az 
apszisban egy kis méretű sztúpa áll, melyet kerengő övez, ahol elvégezhető 
a szokásos szertartás. Mind a barlang belsejének, mind a külső 
homlokzatnak a kialakításakor igyekeztek úgy faragni a követ, mintha fából 
építkeztek volna. A barlangok közül a legszebbek Adzsantában 
találhatók. 


AZ ANTIK VILÁG A Kr. e. 3. századtól Kr. e. 27- 
ig Makedónia és a hellenisztikus államok Kr. e. 
338-tól a római hódításig 


Makedónia korai története 


A makedónok a Kr. e. 8-7. század folyamán telepedtek meg a thesszáliai 
Olümposzhegység és a Sztrümón-folyó közé eső tengerparton, s a 
mögötte húzódó hegyvidéken. A parti területekből csak a görög 
gyarmatosok által betelepített  Khalkidiké-félsziget nem tartozott 
fennhatóságuk alá. A tenger felé eső sík  Alsó-Makedóniában 
földműveléssel, a hegyekkel borított Felső-Makedóniában 
állattenyésztéssel, vas- és rézbányászattal foglalkozott a lakosság. A vidék 
erdői hajóépítésre alkalmas fát adtak, a határvidéken lévő Pangaion- 
hegységben pedig arany- és ezüstlelőhelyek voltak. 


A makedónok nyelvi hovatartozását a rendelkezésünkre álló forrásanyag 
szegényes volta miatt nem tudjuk egyértelműen eldönteni. Annyi valószínű, 
hogy a göröggel rokon nyelvet, talán annak egy távoli dialektusát 
beszélték. 

A társadalom a Kr. e. 4. századig megőrizte törzsi-nemzetségi jellegét. A 
területen több, egymástól jórészt független király uralkodott, a nemzetségi 
előkelőkre támaszkodva. Ezek közül az 5. század folyamán az Argeada- 
dinasztia emelkedett ki, amely a tengerpartot tartotta hatalma alatt. Itt a 
görögökkel való rendszeres érintkezés hatására látványos kulturális 
fejlődés indult meg, megerősödött a királyi hatalom, kiépült az 
államszervezet, és a termelésben megjelentek a rabszolgák. I. 
Alexandrosznak (495-452) sikerült először a hegyi tartományok egy 
részére rákényszeríteni fennhatóságát, s ezzel megvetette az Argeada- 
dinasztia uralma alatt álló egységes királyság alapjait. Mivel látványosan 
törekedett a görög kultúra és életmód átvételére, utóbb a , Philhellén" 
(görögbarát) melléknevet kapta. 

Unokája, Arkhelaosz (413-399) a már korábban megszervezett lovasság 
mellett makedón parasztokból gyalogos hadsereget hozott létre, ezekre 
támaszkodva törte meg a makedón előkelők hatalmát. Uralma alatt ő már 
gyakorlatilag egész Makedóniát egyesítette. Fővárosát az ősi Aigaiból az 
akkor még tengerparti Pellába helyezte át, itt kialakított udvara a hellén 
kultúra egyik központjává vált. Pellában élte utolsó éveit a nagy drámaíró, 
Euripidész. Arkhelaosz halála után közel fél évszázados zűrzavar 
következett. A belháborúk utolsó éveibe a thébai Pelopidasz is 
beavatkozott, s egy szerződéskötés alkalmával túszként magával vitte az 
éppen uralkodó király fivérét, Philipposzt, aki Thébaiban töltött évei alatt 
megismerte a hanyatló Hellász viszonyait. Pellába visszatérve kezdetben 
bátyja kiskorú fiának gyámjaként gyakorolta a hatalmat, majd unokaöccsét 
félreállítva, II. Philipposz néven maga ült a trónra. 


II. Philipposz (Kr. E. 359-336) 


Makedónia helyzetének megszilárdítása 

Philipposznak uralkodása első éveiben a királyság egységét és külső 
biztonságát kellett megteremtenie. Miután sikerült megszilárdítani a királyi 
hatalmat, s visszaverni az illir és thrák támadásokat, Philipposz lépésről 
lépésre kiterjesztette hatalmát a tengerparton. Birtokba vette a Pangaion- 


hegység nemesfémbányáit, így lehetősége nyílt arany- és ezüstpénzek 
egyidejű kibocsátására. 

A makedón hadsereget a kor legütőképesebb katonai erejévé fejlesztette. 
Ennek a tevékenységnek az egyik legfontosabb eleme a makedón phalanx 
kialakítása volt, melyben a szokásosnál hosszabb dárdával (szarissza) 
felszerelt és nagy mélységben felállított gyalogság mindent legázoló 
emberfallá vált. Hatékony ostromgépeket alkalmazott, s a makedón 
nehézlovasságot a phalanx tevékenységével összehangolva vetette be. 
Átvette az először a thébaii Epameinondasz által alkalmazott ún. ferde 
hadrendet, ami a centrum és a jobbszárny viszonylagos gyengesége mellett 
a fő erőket a balszárnyra összpontosította. Thébaiban töltött évei alatt 
megismerhette azt is, hogy a kor görög politikusainak többsége 
megvesztegethető. Diplomáciai tevékenységében ezért komoly szerepet 
kapott a jó makedón arany is. 

A belső rend helyreállítása, az északi és keleti ellenfelek támadásainak 
elhárítása és a hadsereg átszervezése után II. Philipposz megkezdte déli 
irányú katonai akcióit a görögök lakta területek megszerzésére. Ebben a 
görög poliszok egymás közti ellentétei, lényegében a poliszrendszer 
általános válsága is segítségére volt. 

Görög vélemények a makedón hódításról 

A kor görög államférfiainak egy jelentős csoportja belátta, hogy a poliszok 
egymás ellen vívott öngyilkos háborúskodásaiból az egyetlen kivezető út az 
erős kézzel létrehozott egység. Az egyesített görög állam sikerrel vehetné 
fel a harcot a régi ellenséggel, a Perzsa Birodalommal. A keleti területek 
meghódítása, új nyersanyagforrások és piacok szerzése megoldaná a 
poliszok gazdasági válságát, és letelepedési lehetőséget nyújtana a 
tönkrement parasztoknak is. Az egységes vezetésű állam kialakításának 
legjelentősebb képviselője Iszokratész volt, a kor leghíresebb athéni 
szónoklattanára. Az ő figyelme és várakozása mindig afelé fordult, aki az 
egység megteremtésére vállalkozott, ezért támogatta a makedón II. 
Philipposzt. A makedónbarát irányzatnak népes tábora volt, közéjük 
tartoztak a görög egység és béke hívei csakúgy, mint azok a gazdag 
üzletemberek és elszegényedett parasztok, akik gazdasági előnyöket vártak 
a perzsaellenes hadjárattól. 

Ezzel az irányzattal szemben alakult ki a másik politikai csoport, amelynek 
élén a szintén athéni Démoszthenész állt. Kora legnagyobb és legismertebb 
szónokaként hatalmas beszédsorozatban támadta meg II. Philipposz 


személyét és célkitűzéseit, és buzdította ellenállásra szülővárosát. (Ennek a 
beszédsorozatnak a nyomán neveztek később minden politikai támadó 
beszédet vagy iratot , philippikának".) 

Háború Hellász meghódításáért 

A göröglakta területek meghódításának első lépéseihez az ún. harmadik 
szent háború (Kr. e. 356-346) adta az alkalmat Philipposznak. Ez a 
konfliktus, csakúgy, mint a korábbi kettő, a delphoi Apollón-szentély körül 
kialakult kultikus szövetség, az ún. amphiktüónia tagjai között keletkezett. 
A szövetség hangadója ekkor Thébai volt, s ennek viszonya egyre 
feszültebbé vált az amphiktüóniához tartozó Phókisszal. Hogy megtörje 
Phókisz erejét, Thébai háborút indított ellene azon a címen, hogy a 
phókisziak Apollón szent földjéből egy részt saját művelésük alá vontak. A 
háború első éveiben azonban a phókisziak sorra legyőzték boiótiai és 
thesszáliai ellenfeleiket, sőt a segítségükre siető II. Philipposzt is. A 
makedón király csak Kr. e. 352-ben tudott erőt venni a phókiszi hadvezér, 
Onomarkhosz seregén. A Phókisszal szövetséges Athén és Spárta hadai 
megszállták a Thermopülai szorost, s ezzel elzárták a makedón hadsereg 
további útját, Thesszália területén azonban ettől kezdve II. Philipposz 
volt az úr. Ráadásul a makedónok Thermopülaitól visszavonulva 
Khalkidiké ellen fordultak, bevették és lerombolták a félsziget legfontosabb 
városát, Olünthoszt (Kr. e. 348-ban), amely korábban Athén egyik 
legfontosabb kereskedelmi vetélytársa volt a térségben. Ezzel befejeződött a 
thrák tengerpart meghódítása. Athénban eközben Démoszthenész 
megkezdte a makedónellenes irányzat élén a küzdelmet, de első akciói 
sikertelenek maradtak. Az Athén és Makedónia között Kr. e. 346-ban 
kötött ún. Philokratész-féle békében Phókiszt Attika szövetségeseként 
kívánta feltüntetni.  Megvesztegetett — követtársai, — Aiszkhinész és 
Philokratész azonban Philipposz kívánságára kihagyták a szövegből ezt a 
területet. Így lehetővé vált, hogy a makedón király a , szent háború? 
lezárásaként a szentségtörő Phókisz megbüntetése ürügyén benyomuljon 
Hellász középső területére. Ezzel a pánhellén jelentőségű Delphci, s vele az 
amphiktüónia makedón befolyás alá került. 

A Philokratész-féle béke formálisan hat évig volt érvényben. Ez alatt az idő 
alatt II. Philipposz és Démoszthenész egyaránt diplomáciai eszközökkel 
igyekezett növelni Makedónia és Athén szövetségeseinek táborát. Amikor 
azonban az athénikanak sikerült a Philipposztól való elpártolásra rábírni a 
Propontisz partján fekvő Büzantiont és Perinthoszt, újból a fegyverek 


oldották meg a helyzetet. Kr. e. 340-ben Philipposz megkezdte Büzantion 
ostromát, Athén viszont a következő évben olyan erős hajóhadat küldött ki, 
amely az ostrom feladására kényszerítette a makedón uralkodót. Ezzel vége 
is szakadt a békének, Kr. e. 338-ban II. Philipposz Hellász ellen vonult. 

A döntő összecsapásra a makedónok és az Attika-Boiótia szövetség között 
Kr. e. 338. augusztusában, Khairóneia mellett került sor. A makedón 
balszárnyon II. Philipposz 18 éves fia, Alexandrosz vezette azt a 
lovasrohamot, amelynek nagy szerepe volt a csata kimenetelében. Ezzel az 
ütközettel a görög poliszok elvesztették önállóságukat, s Makedónia 
befolyása alá kerültek. 

A győztes Philipposz Thébait szigorúan megbüntette, ellenfeleit 
kivégeztette vagy száműzte, s a fellegvárba, a Kadmeiába makedón őrséget 
helyezett. Athénnak azonban elfogadható békefeltételeket szabtak, s ezzel 
kihúzták a talajt a makedónellenes párt lába alól. A görög poliszok — a 
makedón hadak által feldúlt Spárta kivételével — IKr. e. 337-ben 
Korinthoszban létrehozták a  pánhellén (összgörög) szövetséget. 
Kimondták az általános békét a szövetség tagjai között, létrehoztak egy 
szövetségi tanácsot, ennek vezetője (hégemón), a szövetséges hadak 
fővezére, s az egész szövetség védnöke a makedón király lett. Ugyanekkor 
született döntés arról, hogy  Dareiosz és Xerxész  pusztításainak 
megtorlására II. Philipposz vezetésével hadjáratot kell indítani a Perzsa 
Birodalom ellen. 

A nagy vállalkozás előkészítésére Philipposz hadvezérei, Parmenión és 
Attalosz már átkeltek Kisázsiába, amikor a királyt leánya 336 őszén tartott 
lakodalmán egy merénylő meggyilkolta. Az eset hátterét nem lehet 
pontosan tisztázni. Egyesek II. Philipposz családi viszonyaiban látták az 
okot. A makedón király ugyanis a khairóneiai csata után eltaszította korábbi 
feleségét, Alexandrosz anyját, Olümpiászt, s Attalosz húgát, Kleopatrát 
vette el. Ez a lépés nemcsak Olümpiászt sértette, hanem veszélyeztette 
Alexandrosz öröklési jogát is — így lehetséges, hogy ők álltak a merénylet 
mögött. Más feltételezések szerint a perzsa nagykirály próbálta ily módon 
megakadályozni a birodalma elleni támadást. Az is elképzelhető, hogy az 
erőskezű király által hatalmától végérvényesen megfosztott makedón 
arisztokrácia kísérelte meg visszaszerezni korábbi pozícióit. Annyi tény, 
hogy Alexandrosz a gyilkosság után kíméletlenül letört minden lehetséges 
ellenállást. Kleopatrát kisfiával és Attalosszal együtt megölette, s 


kivégeztette azoknak a korábbi fejedelmi nemzetségeknek a tagjait is, 
akiknek a hűségéhez a gyanúnak csak az árnyéka is ért. 

A pánhellén szövetségi gyűlés Alexandroszra ruházta a perzsaellenes 
háború fővezérletét. 


A nyugati görögség és a görög világ keleti peremvidéke a Kr. e. 
4. században 


Szicília és Dél-Itália 

Szicília legjelentősebb állama a korinthosziak által alapított gyarmat, 
Szürakúszai volt. A Kr. e. 5. század végén a városban egy Dionüsziosz 
nevű hadvezér szerezte meg a hatalmat, s idegen zsoldosaira támaszkodva 
türanniszt épített ki (405-367). Magas adókat vetett ki a város lakosságára, 
s javainak növelésére attól sem riadt vissza, hogy görög szentélyek kincseit 
elrabolja. A megszerzett anyagi eszközök segítségével kiépítette a város 
erődítményeit, és hadseregét a kor legmodernebb fegyvereivel látta el. 
Ezzel nemcsak Szürakúszai szicíliai területeit sikerült megvédenie az észak- 
afrikai Karthágó terjeszkedése ellen, hanem hatalmát ki tudta terjeszteni 
Dél-Itália görög városainak egy része fölé is. 

Halála után azonban az általa kiépített birodalom összeomlott, fia, II. 
Dionüsziosz nem tudta megtartani örökségét. 

A dél-itáliai görög városok jelentős része a Kr. e. 4. század folyamán a 
Dionüszioszok fennhatósága alá került. Miután ezek szürakúszai 
birodalma összeomlott, nem volt a térségben olyan erő, amely az itáliai 
törzsek előretörését meg tudta volna akadályozni. Kr. e. 327-ben a 
felemelkedő Róma légiói elfoglalták az első görög várost, Neapoliszt. Ezzel 
a félsziget görögségének történetében új korszak kezdődött — a római 
hódítás kora. 

A keleti területek 

A Fekete-tenger északi partvidékén a Kr. e. 5. század utolsó harmadában 
Pantikapaion városa körül kikristályosodó boszporoszi állam a 4. 
században élte fénykorát. A hagyományos gazdasági ágak mellett (halászat, 
prém- és rabszolgakereskedelem) hamarosan új jelent meg — a hódítással 
szerzett területek adójára alapozott gabonakereskedelem. A boszporoszi 
állam  búzájának fő vásárlója Attika volt, az uralkodók ezért 
vámmentességet és berakodási elsőséget biztosítottak a Peiraieuszba induló 
gabonaszállító hajóknak. A helyi kézművesipar —- elsősorban a 


fémművesség -— kialakulására utalnak a dél-oroszországi temetkezési 
leletek. 

A kis-ázsiai görögség Alexandrosz hadjáratának kezdetéig formálisan 
perzsa fennhatóság alatt állt. A Kr. e. 4. században azonban a központi 
kormányzat ellenőrzése meglazult a nyugati területek fölött, a helyi perzsa 
hatalmasságok, szatrapák pedig a saját elszakadási törekvéseikhez 
használták fel a görög zsoldosokat. Ennek mintájára az egyes görög városok 
vezetői is tettek többé-kevésbé sikeres kísérleteket a Perzsa Birodalomtól 
való elszakadásra. 


A hellenisztikus kor 


A meghatározás olyan korszakot jelöl, amely , görög jellegű?. Idegen 
kultúrák elgörögösödéséről-hellenizálódásáról — van tehát szó egyfelől. 
Másfelől azonban a görög kultúrára is hatott az az idegen világ, amellyel 
ebben a korszakban minden eddiginél sokoldalúbb kapcsolatba került, azaz 
az ókori Kelet világa. A hellenizmus kifejezés a kölcsönhatásnak csak az 
egyik oldalára utal, de fontos tudnunk, hogy a kor a görögség számára az 
orientalizáció időszaka. Ekkor ismerték meg alaposabban a keleti tudomány 
eredményeit, a művészetet, az államszervezés és a hadtudomány, a 
gazdaság és a technika keleti vívmányait. 

A korszak időhatárainak meghatározásánál nagy a bizonytalanság. 
Egyesek a hellenisztikus kor kezdetét II. Philipposz uralkodásának elejéhez 
(Kr. e. 359), mások a khairóneiai csata (Kr. e. 338) időpontjához vagy a 
pánhellén szövetség létrejöttéhez (Kr. e. 337) kötik. Sőt, egyes történészek 
ennél is későbbre, Alexandrosz uralmának kezdetére vagy végére (Kr. e. 
336-323) helyezik a hellenisztikus kor kezdetét. 

Hasonló a bizonytalanság a végpont meghatározásánál. Általánosságban 
elfogadható az a nézet, hogy a hellenisztikus kor végét a római hódítás 
jelentette. A probléma csak az, hogy a rómaiak nem egyszerre, egy 
időben terjesztették ki hatalmukat az egész térségre. A Makedóniát 
szétzúzó püdnai csata (Kr. e. 168) és Egyiptom bekebelezése (Kr. e. 30) 
között közel másfél évszázad telt el. Emellett az is igaz, hogy a rómaiak 
megjelenése csak katonai-politikai értelemben jelentette a hellenizmus 
végét, a Földközi-tenger keleti medencéje a Római Birodalom keretei 
között is megőrizte hellén kultúráját és nyelvét. 

Alexandrosz (Kr. e. 336-323) 


II. Philipposz fiát az utókor a , nagy? melléknévvel ruházta fel. Ezt 
valószínűleg annak köszönhette, hogy viszonylag rövid uralkodása alatt 
minden addigi hódítónál nagyobb terület fölé terjesztette ki uralmát. Ezzel 
az állandó jelzővel szerepel a történeti irodalomban is. Magyar nyelvű 
munkákban neve többnyire lefordítva, Nagy Sándorként jelenik meg. Ez a 
forma általánosan elfogadott, használata helyes, mi azonban szívesebben 
alkalmazzuk nevének eredeti, görög alakját. 

Mint a makedón trón örököse, gondos nevelést kapott, nevelőire anyjának 
egyik rokona, Leónidasz felügyelt. Nemcsak a katonáskodásra készítették 
fel, hanem arra is, hogy művelt politikus, államférfi legyen. 
Megismerkedett a görög irodalom remekműveivel, a tudományok és a 
filozófia eredményeivel. Tanítói közül ki kell emelni a kor legnagyobb 
filozófusát, Arisztotelészt. 

Plutarkhosz Alexandrosz-életrajzából ellentmondásos jellem képe tárul 
elénk. Vitathatatlanul zseniális tehetségű hadvezér volt. Korai halála miatt 
nem tudta befejezni államszervező tevékenységét, de hódításai közben tett 
intézkedéseiből kitűnik, hogy ezen a területen is hatalmas teljesítményekre 
lett volna képes. Plutarkhosz szerint féktelen becsvágya már egészen fiatal 
korában megnyilvánult, mindenben, mindenkor ő akart lenni az első. ,,A 
becsvágy korát meghaladó mértékben komollyá és nagyra törővé tette 
gondolkodását. Ezt bizonyítja élete is, amely, bár nagyon rövid volt, sok és 
nagy tettekben bővelkedett... Nem volt olyan szeretetreméltóság, amelynek 
híján lett volna, de ugyanakkor olyan elviselhetetlenül dicsekedett, mint egy 
közkatona..." Rendkívül heves vérmérsékletű és indulatos volt, s ezt a 
tulajdonságát csak fokozta, hogy rendszeresen és sokat ivott. Hirtelen 
haragjában vagy részegségében gyakran követett el kegyetlenségeket, akár 
gaztetteket is, amiket később megbánt. Állítólag keservesen meggyászolta 
tejtestvérét és barátját, Kleitoszt, akit egy lakoma közben lerészegedve 
azért ölt meg, mert az vitába keveredett vele. 

Származása körül számos legenda keringett. Hogy ő maga mennyire adott 
hitelt isteni eredetének, azt nem tudjuk pontosan, de bizonyos, hogy 
hatalma alátámasztására táplálta a mendemondákat. Állítólag édesanyja, 
Olümpiasz egy alkalommal ezt mondta: , Mikor hagyja már abba 
Alexandrosz, hogy rossz híremet keltse Héránál?" 

Alexandrosz hódításai 

Az Akhaimenida birodalom szétzúzása 


A pánhellén szövetség megbízása alapján Alexandrosz Kr. e. 334-ben 
mintegy 30 000 gyalogosból és 5000 lovasból álló hadseregével átkelt a 
Hellészpontoszon. Az ellenfél az Akhaimenida-dinasztia állama, a Perzsa 
Birodalom volt, amely ekkorra már túljutott hatalma tetőpontján. II. 
Dareiosz (Kr. e. 423-405) még vissza tudta szerezni a peloponnészoszi 
háború végén a kis-ázsiai görög városok felett az uralmat, utóda, II. 
Artaxerxész Mnémón II. Artaxerxész Mnémón 359) uralkodásának 
végére azonban a nyugati szatrapiák jó része önállósította magát a hatalmi 
centrumtól. A királyi udvarban cselszövések, méreggel elkövetett 
gyilkosságok sorát követték el. Amikor Alexandrosz hadai megindultak a 
Perzsa Birodalom ellen, a dinasztia egyik mellékágából származó 
nagykirály, III. Dareiosz Kodomanosz (Kr. e. 335-330) ült a trónon. 

Az első összecsapásra a kis-ázsiai szatrapák egyesített seregei és 
Alexandrosz hadai között az év tavaszán a Granikosz-folyó mellett került 
sor. A csata, melyben a makedón uralkodó élete is veszélyben forgott, teljes 
győzelmet hozott, a perzsa hadsereg jelentős részét bekerítették és 
megsemmisítették. Ezután a kis-ázsiai görög városok jelentős része 
ellenállás nélkül, megszabadítóként fogadta Alexandroszt, aki a perzsa 
szolgálatban álló görög zsoldosokat fogságba esésük után mint hazaárulókat 
adta el rabszolgának. 

A makedón hadsereg télire Kis-Ázsia belsejébe, Gordion városába vonult. 
Itt a király , megtekintette a sokat emlegetett szekeret (amely Gordiosz 
phrüg királyé volt), amely somfahánccsal volt megkötözve, és meghallgatta 
a barbárok által hitelesnek tartott mondát, mely szerint az lesz a világ ura, 
aki ezt a csomót kioldja... Alexandrosz a csomót nem tudta kioldani, s végül 
kardjával vágta szét." (Plutarkhosz) 

Kr. e. 333-ban a hadműveletek tovább folytak Kis-Ázsia területén. A 
legnagyobb összecsapásra Isszosz mellett került sor, ebben az ütközetben a 
nagykirály személyesen vezette hadseregét. A perzsa seregben mintegy 30 
000 görög zsoldos is szolgált, azonban az ő kemény helytállásuk sem 
mentette meg a helyzetet. A keményen rohamozó makedón nehézlovasság 
megfutamította Dareioszt, aki el tudott ugyan menekülni, felesége, anyja és 
gyermekei azonban fogságba kerültek. A perzsa uralkodó ekkor 
megegyezéses (kompromisszumos) békére tett ajánlatot Alexandrosznak, 
aki azonban ezt visszautasította. 

A makedón hadsereg ezután dél felé fordult. A föníciai városok 
különösebb ellenállás nélkül meghódoltak, csak Türosz szigeterődje állt 


ellen hét hónapig az ostromnak. Ezután szigeterődje állt ellen hét hónapig 
az ostromnak. Ezután ben Alexandrosz benyomult a Nílus völgyébe. 

Itt két jelentős eseményre került sor. Az egyik sivatagi kirándulása 
végpontján, a Sziva oázisban lévő Amon-szentélyben történt. ,, Miután 
átkelt a sivatagon, megérkezett a jóshelyre, és Amón papja az isten, mint 
atyja nevében köszöntötte, Alexandrosz megkérdezte tőle, vajon nem 
szökött-e meg valaki apja gyilkosai közül. A jóspap erre figyelmeztette, 
hogy jól válogassa meg szavait, mert neki nincs halandó atyja." 
(Plutarkhosz) 

A fennmaradt források alapján nehéz eldönteni, hogy a makedón király 
mennyire vette komolyan saját isteni eredetét. Az azonban nagyon 
valószínű, hogy ez a kirándulás fontos tényezőre irányította a figyelmét. A 
meghódított, illetve a későbbiekben meghódítani szándékozott területek 
lakossága akkor fogja maradéktalanul urának tekinteni, ha úgy 
viselkedik, amint azt a korábbi királyoktól megszokták. Pontosan ez a 
viselkedés okozza majd azokat a konfliktusokat, amelyek Alexandrosz és 
makedón-görög környezete között a későbbiekben kirobbantak. 

A másik fontos esemény, amire Egyiptomban sor került, az általa 
létrehozott . városok  legjelentősebbikének, a  Nílus-deltában lévő 
Alexandreiának a megalapítása. Ez a város a hellenisztikus világ egyik 
legfontosabb kultúrközpontjává vált, s jelentőségét évszázadokon keresztül 
megőrizte. 

Kis-Ázsia, Szíria, Fönícia és Egyiptom elfoglalásával a Perzsa Birodalom 
elvesztette földközi-tengeri flottatámaszpontjait, hajóhada felbomlott, s 
ezzel megszűnt az a veszély, hogy a görögök lepaktáljanak Makedónia ellen 
a nagykirállyal. Ekkor Alexandrosz elérkezettnek látta az időt arra, hogy a 
birodalom központi területei felé nyomuljon. Dareiosz, maradék erőit 
összeszedve utoljára Kr. e. 331 szeptemberében ütközött meg a makedón 
király hadaival Gaugamela és Arbela között. De — csakúgy, mint 
Isszosznál — a nagykirály a körülötte dúló közelharc közepette harci 
kocsijával elmenekült a csatatérről, s ez nemcsak az ütközet, hanem 
birodalma sorsát is megpecsételte. Kr. e. 331-30 telén sorra Alexandrosz 
kezére kerültek a perzsák legfontosabb városai, Babilón, Szusza, 
Perszepolisz (ezt — állítólag bosszúból az Akropoliszért — felgyújtották), az 
Akhaimenidák temetkezőhelye, Paszargadai és Ekbatana. Itt Alexandrosz 
befejezettnek nyilvánította a korinthoszi szövetség bosszúhadjáratát, s 
hazaküldte a hellén szövetséges csapatokat. III. Dareioszt menekülés 


közben Baktria szatrapája, Bésszosz ölette meg, majd magát Artaxerxész 
néven királlyá nyilvánította. A makedón király Dareiosz Kodomanoszt 
uralkodónak kijáró tisztelettel és pompával temettette el, Bésszoszt pedig 
kegyetlen módon kivégeztette (Plutarkhosz közlése szerint két meghajlított 
fiatal fa ágaihoz köttette, s ezek tépték ketté a , királygyilkos" testét.) 
Előrenyomulás az Indusig 

A Perzsa Birodalom meghódításával Alexandrosz hadjárata — makedón- 
görög környezetének várakozása ellenére — nem ért véget. Ráadásul a 
további előrenyomulás során sokasodtak az ellentétek az uralkodó és 
hadseregének tisztikara, a vele korábban bajtársi, sőt baráti viszonyban lévő 
alvezérek között. Ezek nem érezték magukat orientális értelemben vett 
alattvalóknak, Alexandrosz viszont egyre inkább orientális uralkodóként 
kezdett viselkedni. Már az sem nagyon tetszett környezetének, hogy egy sor 
perzsa előkelőt fontos tisztségekkel tüntetett ki. Az igazi felháborodás 
azonban arra tört ki, amikor Alexandrosz, aki öltözetében is követte a 
perzsa királyok viseletét, azt követelte makedón-görög alattvalóitól, hogy a 
perzsák mintájára arcra borulva járuljanak elé. Mindezek tetejébe feleségül 
vette Oxüartész baktriai előkelő Rhoxané nevű leányát. 

Kr. e. 330-ban halálra ítélték, majd a sereg felkoncolta azt a Philótaszt, akit 
egy Alexandrosz elleni összeesküvés megszervezésével vádoltak. Ezután a 
makedón király minden hivatalos vizsgálat, alapos vád vagy bírói ítélet 
nélkül meggyilkoltatta Philótasz apját, az idős Parmeniónt, II. Philipposz 
legkitűnőbb hadvezérét. Ezután került sor a már említett lakomára, 
amelynek során Alexandrosz ittasan meggyilkolta Kleitoszt, aki szemére 
vetette viselkedését és Parmenión megöletését. A további összeesküvéseket 
hasonló kegyetlenséggel torolta meg, sőt kivégeztette Arisztotelész 
unokaöccsét is, aki egy alkalommal tüntetően megtagadta az arcra borulást 
a király előtt. 

Mindezek a nehézségek azonban nem gátolták meg Alexandroszt abban, 
hogy tovább folytassa a keleti irányban való előrenyomulást. Sorra foglalt 
el újabb és újabb területeket, a lakosság felkeléseit sikeresen elfojtotta, s 
eközben számos várost is alapított, amelyek többsége az ő nevét viselte. Kr. 
e. 326 tavaszán a makedón hadsereg átkelt az Induson. laxila királya 
szövetségesként fogadta Alexandroszt, s tőle várta legnagyobb ellenfelének, 
Porosznak a megtörését. A makedón király ezen a hadszíntéren is 
folyamatosan aratta győzelmeit, s újabb városokat is alapított (közöttük 
Bukephaleiát azon a helyen, ahol kedvenc lova, Bukephalosz kimúlt). 


Amikor azonban parancsot adott a Gangeszig való előrenyomulásra, katonái 
megtagadták az engedelmességet. A sereg magvát jelentő makedón-görög 
harcosok már értelmetlennek érezték a számukra vadidegen, távoli vidékek 
meghódítását, s Alexandrosz kénytelen volt engedni. IKr. e. 325 
augusztusában kiadta a visszavonulási parancsot. 

Alexandrosz birodalma 

A hódító hadjárat befejeztével Alexandrosz minden energiáját a megszerzett 
hatalmas terület birodalommá szervezése kötötte le. Ezt a munkát 
tulajdonképpen már a háború alatt megkezdte, ezt a célt szolgálták 
városalapításai és hadseregének feltöltése a leigázott népek lakosságából. 
A perzsa uralkodók évszázadokon át felhalmozott aranykincséből pénzt 
veretett, s egységes pénzrendszert vezetett be. Ezzel megteremtette az 
óriási terület gazdasági egységének az alapját, és felélénkítette a gazdasági 
életet. A katonai és a polgári igazgatás keretét továbbra is a szatrapiák 
jelentették, ezek megszervezéséről az újonnan meghódított területeken (pl. 
az Indus völgyében) is gondoskodott. 

Állandó törekvése volt, hogy a birodalom különböző népeinek 
összeolvadását elősegítse. Ezt a célt szolgálta a keleti alattvalók 
egyenjogúsítása a makedónokkal, valamint az, hogy a hadsereg korábban 
csak makedón és görög katonákból álló egységeibe perzsákat is besorozott. 
Szuszában nagyszabású lakodalmat rendezett, ahol tízezer makedón 
katonáját házasította össze perzsa nőkkel. (Szuszai menyegző) 
Tudományos és gazdasági célú expedíciókat szervezett a Nílus áradása 
okának felderítésére, illetve az Indus és a Perzsa-öböl közötti tengeri 
útvonal feltérképezésére. Foglalkozott a phalanx átszervezésével, 
mozgékonyabbá tételével, perzsa íjászokat és hajítódárdásokat osztva be a 
szarisszás makedónok közé. Tervei között szerepelt Arábia körbehajózása 
és Mezopotámia csatornarendszerének rendbehozatala is. Felmerült egy 
nyugati irányú hadjárat gondolata is Karthágó ellen. 

Ezekből az elképzelésekből azonban már semmit nem sikerült 
megvalósítani. Kr. e. 323 június közepén, két borozással töltött éjszaka 
után lázas betegségbe esett, s 33 éves korában meghalt. Halálával új 
szakasz kezdődött a hellenizmus történetében, a diadokhoszok (utódok) 
kora. 

A diadokhoszok kora - Alexandrosz birodalmának felosztása (Kr. e. 
323-kb. 280) 


Alexandrosz Európából való eltávozása felbátorította a görög városállamok 
makedónellenes köreit. A  Makedóniában helytartóként hátrahagyott 
Antipatrosznak az ellenállás számos  megnyilvánulásával, köztük 
felkelések sorával kellett megbirkóznia. Kr. e. 323-ban Alexandrosz 
halálhírére több görög állam, köztük Athén és Aitólia, szembefordult a 
makedónokkal. Antipatrosz legyőzte a szövetséges görög haderőt, s 
egymás után kényszerítette békére a poliszokat. Így a görögök utolsó önálló 
makedóőnellenes küzdelme is vereséget szenvedett. 

Eközben Babilónban Alexandrosz ravatala mellett megkezdődött a 
hadvezérek hatalmi harca a király hatalmas örökségének birtoklásáért. 
Alexandrosz halála előtt Perdikkaszt jelölte ki a birodalom 
kormányzójának, a többi hadvezér egy-egy terület szatrapája lett. 
Ebben a méltóságban került Egyiptom élére Lagosz fia, Ptolemaiosz, 
Thrákiába  Lüszimakhosz,  Kelet-Kisázsiába a  kardiai Eumenész 
(Alexandrosz titkára), Közép-Anatóliába Antigonosz Monophthalmosz 
(félszemű), Makedóniába pedig Antipatrosz. Perdikkasz ellen azonban 
hamarosan összefogott a többi diadokhosz (utód), s miután a kormányzót 
saját katonái Kr. e. 321-ben meggyilkolták, Triparadeiszoszban új 
megegyezés született. Ekkor az idős Antipatrosz lett a birodalom 
kormányzója, aki e tisztséget Kr. e. 319-ben bekövetkezett halálakor 
barátjára, Polüperkhónra hagyta fia, Kasszandrosz helyett. Ekkor 
Polüperkhón ellen fogott össze Ptolemaiosz, Antigonosz és hadvezére, a 
mellőzött Kasszandrosz. Polüperkhón és Kasszandrosz Hellászért és 
Makedóniáért vívott küzdelmeinek áldozatul esett Alexandrosz családjának 
számos tagja is. (Utolsóként Rhoxanét és fiát Kasszandrosz ölette meg Kr. 
e. 310-ben.) 

Kr. e. 316-tól Antigonosz Monophthalmosz próbálkozott meg a 
birodalom egységének helyreállításával saját uralma alatt. Emiatt fordult 
szembe vele a Hellászt birtokló Kasszandrosz, Ptolemaiosz, Lüszimakhosz 
és a Iriparadeiszoszban Babilón szatrapájának kinevezett Szeleukosz. A 
, félszemű", aki Kr. e. 306-ban felvette a királyi címet és fia, Démétriosz 
Poliorkétész — (várostromló) kezdetben sikerrel szálltak szembe 
ellenfeleikkel, Kr. e. 301-ben azonban az ipszoszi csatában megsemmisítő 
vereséget szenvedtek. A 80 éves Antigonosz holtan maradt a csatatéren, fia 
a futásban talált menedéket. (Kasszandrosz Kr. e. 297-ben bekövetkezett 
halála után Démétriosznak sikerült ugyan újra megszerezni balkáni 


területeinek egy részét, néhány év múlva azonban Lüszimakhosz 
véglegesen kiszorította onnan.) 

Ezután már senki nem próbálkozott Alexandrosz teljes örökségének 
megszerzésével, de az életben maradt diadokhoszok között még két 
évtizedig dúlt a harc. Sorra felvették a királyi címet, s változatos 
szövetségi variációkban igyekeztek megnövelni a nekik jutott területet. A 
diadokhoszok harcainak utolsó színtere a Kurupedion melletti csatatér 
volt, ahol Kr. e. 281-ben Alexandrosz két utolsó, életben maradt , örököse", 
Lüszimakhosz és Szeleukosz mérte össze erejét. A 75 éves Lüszimakhosz 
holtan maradt a csatatéren, de legyőzője sem sokkal élte túl. 

A véres eseményekben bővelkedő korszak végére három nagyobb 
államalakulat jött létre: Makedóniát végül Antigonosz unokája 
(Démétriosz Poliorkétész fia), Antigonosz Gonatász szerezte meg, Elő- 
Ázsiában Szeleukosz fia, I. Antiokhosz Szótér ( megmentő") örökölte 
apja hatalmát, Egyiptom pedig a Ptolemaioszok fennhatósága alatt 
maradt. Ezek voltak a hellenisztikus birodalmak, környezetükben pedig 
több, kisebb-nagyobb hellenisztikus állam alakult. 

A hellenisztikus Egyiptom (Kr. e. 304-30) 

Egyiptom volt az első olyan terület, ahol a hellenisztikus állam 
megszilárdult. Az első Ptolemaiosz uralkodó, aki a Szótér (megmentő) 
melléknevet kapta, közvetlenül Alexandrosz halála után végérvényesen 
meg tudta alapozni uralmát. Azt is elérte, hogy a világhódító uralkodó 
holttestét Makedónia helyett Egyiptomba szállítsák, a Memphiszben, majd 
Alexandriában felállított síremlék a Ptolemaioszok tekintélyét növelte. 
Elősegítette a hatalom gyors kiépítését az is, hogy a diadokhoszok 
küzdelmei, azok is, amelyekben a Lagidák is részt vettek, Egyiptom 
területén kívül zajlottak. A Nílus völgyében kialakult államszervezet a 
később körvonalazódó alakulatok számára mintaként szolgált. 

Társadalom és gazdaság a Ptolemaioszok Egyiptomában 

A hellenisztikus Egyiptom társadalma és gazdasága az ősi keleti vonások 
keveredését mutatta a hódítók által meghonosított új formákkal. A 
társadalom elitjét a görög vagy elgörögösödött, magát a makedón hódító 
sereg jogutódjának tekintő katonaság, az állami tisztviselők és a 
polisznak tekintett görög városok (Alexandria, Naukratisz, és Ptolemaisz) 
polgárai jelentették. Ezek a társadalmi rétegek, a bennszülöttek tömegeitől 
eltérően, mentesültek az alattvalói fejadó fizetésétől. 


A hellenisztikus korban is a legfontosabb tulajdon a föld volt Egyiptomban. 
Az állam igyekezett ellenőrizni a katonák, a főtisztviselők és a papság 
kezében lévő birtokokon folyó tevékenységet. A nem közvetlenül királyi 
kezelésben lévő földek után bérletet és adót kellett fizetni, ami részben az 
uralkodó raktáraiba, részben a királyi bankokba került. A közvetlenül 
királyi kezelésben lévő területeket a bennszülött, falvanként közösségekbe 
tömörített , királyi parasztok? művelték, akik formálisan szabadok voltak, 
de lakóhelyüket-munkahelyüket nem hagyhatták el. Iermésükből tetemes 
beszolgáltatással tartoztak az államnak, s az uralkodó a fáraók 
gyakorlatához hasonlóan közmunkára is kötelezhette őket. Az átengedett 
földterületeken bérlő parasztok, rabszolgák, ritkábban bérmunkások 
dolgoztak. A három görög polisz földjeire nem terjedt ki az uralkodó 
ellenőrzési joga, az ide áramló anyagi és munkaerő pedig páratlan 
gazdasági lehetőségeket biztosított a polgárok számára. 

A gazdaság más területein is érvényesült az állam és az uralkodó szerepe. A 
bányászat, a papiruszgyártás, az olajtermelés és -kereskedelem királyi 
monopólium volt. Az állami gabonaraktárak óriási készletei révén a 
gabonaárak szabályozására is lehetősége nyílott a Ptolemaioszoknak. Nagy 
volt az állam szerepe a textil- és az üvegiparban, a sör-, a méz- és a 
sókereskedelemben is. 

A mezőgazdaságban a szabad parasztok mögött másodlagos volt a 
rabszolgák szerepe (szigorú törvény tiltotta a parasztok rabszolgaságba 
vetését), a bányászatban és az iparban azonban igen nagy tömegben 
foglalkoztatták őket. Alexandriában és a másik két nagyvárosban a királyi 
mellett a magánműhelyek egy része is rabszolgatartó nagyüzem volt. 
Nagy gondot fordítottak a Ptolemaioszok a kereskedelem Egyiptomba 
vonzására is. Használható állapotba hozták a Nílus és a Vörös-tenger 
közötti csatornát, s Koptosztól a Vöröstengerig kiépítettek egy karavánutat 
is. A hajózás biztonsága érdekében Alexandria kikötőjében felépítették 
Pharosz szigetének száz méternél magasabb világítótornyát. A vámok 
nemcsak uralkodói jövedelmet jelentettek, hanem megvédték a belföldi 
termékeket a külső versenytől is. 

A gazdaság irányítása és a közigazgatás 

Egyiptomban a gazdaság irányításában mindig jelentős szerepe volt a 
központi hatalomnak, hiszen a termelést csak az  öntözőrendszer 
folyamatos és az egész országra kiterjedő karbantartásával lehetett 
biztosítani. A Ptolemaioszok sok elemét megőrizték a fáraókori Egyiptom 


közigazgatásának. Ez a hivatali apparátus biztosította az uralkodó 
beavatkozását a magánbirtokok gazdálkodásába is. 

Az adószedést és az olajárusítást bérlők kezébe adták, akiket a királyi 
hivatalok szigorúan ellenőriztek. Így nem volt lehetséges sem az adózók 
mértéktelen megterhelése, sem a kincstár jövedelmeinek elsikkasztása. 

A közigazgatás terén a kezdetben meghagyott ősi nomarkhoszok 
tevékenységét, beosztott hivatalnokait és írnokaik seregét az idők folyamán 
átvették az egyes körzetek katonai parancsnokai, a sztratégoszok. A 
legmagasabb rangú, ún. királyi írnokok a sztratégoszokat ellenőrizték a 
központi hatalom nevében. A gazdasági és a katonai-közigazgatási 
hivatalnokok mellett fontos szerepe volt a bíróságoknak, ezek egy része 
görög nyelven bíráskodott a makedón-görög lakosság fölött. A bennszülött 
lakosság számára szervezett bíróságok tagjai az egyiptomi papság soraiból 
kerültek ki. 

A görög poliszok lakossága korlátozott önkormányzattal rendelkezett. Az 
általuk választott bulé és a tisztviselők tevékenységét behatárolta az állami 
hivatalok működése, Alexandriában különösen a királyi udvar jelenléte. 
Ugyanakkor az Egyiptomon kívüli, változó nagyságú meghódított 
területeken lévő poliszokat (városokat) teljes mértékben alárendelték a 
sztratégoszok és a fejedelmi család tagjai közül kijelölt fejedelmek 
hatalmának. 

Az államszervezet csúcsán álló uralkodó az őslakosság számára a fáraók 
utóda, s mint ilyen — isten, a makedón-görög lakosság számára pedig 
Alexandrosz örököse volt. Az új királyt formálisan ugyan a fővárosban 
állomásozó katonaság kiáltotta ki, valójában azonban a hatalom a 
dinasztián belül öröklődött. A kiskorú uralkodó mellé a rokonságból 
választott gyám került. Az udvari tisztviselők a makedón királyoktól eredő 
hagyomány szerint a , testőr", a , királyi apród?" és a , barát", vagy az 
orientális szokás szerinti , rokon" címet viselték. 

A Ptolemaiszok korának politikai története 

I. Ptolemaiosz Szótér (Kr. e. 304-283) hosszú uralma alatt három irányban 
próbálta meg kiterjeszteni országa határait. Nyugat felé Küréné és 
környéke, keleten a föníciai tengerpart s az azzal szomszédos szíriai 
területek, északon pedig az Égei-tenger szigetei jelentettek célpontot. Erre 
irányuló hadjáratai azonban csak átmeneti sikereket hoztak, a megszerzett 
területeket Egyiptom hamarosan elvesztette. 


Fia, II. Ptolemaiosz Philadelphosz (nővérét szerető) már apja életében, Kr. 
e. 285-ben átvette a kormányzást. Melléknevét annak köszönhette, hogy 
saját nővérét vette feleségül, azt gondolván, hogy ezzel a fáraók szokását 
követi. Uralkodásának első időszaka bővelkedett katonai sikerekben, 
területeket szerzett Szíria rovására, és kiterjesztette Egyiptom befolyását az 
Égei-tenger déli szigeteire és Kis-Ázsia délnyugati partjaira. Amikor 
azonban Athén és Spárta szövetségeseként az Antigonidák ellen fordult, az 
addig rivalizáló Makedónia és Szíria összefogott ellene (Kr. e. 267). A 
korábban megszerzett területek egy részét csak ügyes diplomáciával 
sikerült megmentenie. Halála előtt trónörökös fiát az akkor éppen önálló 
Küréné királyának lányával jegyezte el, így békés úton egyesítette a két 
területet. 

III. Ptolemaiosz Euergetész (, jótevő", Kr. e. 246-221) folytatta elődei 
terjeszkedő politikáját. Jelentős katonai sikerei azonban csak kisebb 
mértékű területnövekedést hoztak országa számára. Utóda, IV. Ptolemaiosz 
Philopatór (, apját tisztelő", Kr. e. 221-204) idején azonban Egyiptom már 
nem volt képes aktív külpolitikára. Elsősorban a fennálló viszonyok 
megőrzésére törekedett, de a gazdaság egyre erősödő hanyatlását nem tudta 
megakadályozni. Halála után kiskorú fia, V. Ptolemaiosz Epiphanész 
(, földön megjelent isten", Kr. e. 204-180) került a trónra, s ezt kihasználva 
a Szeleukida és az Antigonida uralkodók tárgyalásokba kezdtek a 
Ptolemaioszok birtokainak felosztásáról. TIervüket a római hódítók 
megjelenése akadályozta meg. Amíg a másik két hellenisztikus állam 
fokozatosan római fennhatóság alá került, a Ptolemaioszok Egyiptoma 
egészen Kr. e. 30-ig megőrizte formális függetlenségét. Ettől függetlenül 
azonban sorsát már nem volt képes önállóan irányítani az összekapcsolódott 
Róma törekvéseivel. 

A Szeleukida Birodalom 

A Szeleukida-dinasztia megalapítója I. Szeleukosz Nikatór (, győztes", Kr. 
e. 321-281), ( győztes", Kr. e. 321-281), ben vette fel. Az általa birtokolt 
terület ekkor Mezopotámiától az Indusig terjedt, keleten Csandragupta, 
nyugaton pedig I. Antigonosz birodalmával volt határos. A századforduló 
háborúinak és megegyezéseinek következtében Kr. e. 279-ben a Szeleukida 
Antiokhosz Szótér és az Antigonida I. Antigonosz Gonatász megegyezése 
értelmében a két birodalom határa Thrákia nyugati széle lett. Később 
azonban a tengerszorosok mindkét partján kisebb, önálló államok alakultak, 
így a Szeleukidáknak nem volt közös határuk Makedóniával. 


A Szeleukida Birodalom területi adottságai gyökeresen eltértek 
Egyiptométól — sem természeti, sem gazdasági, sem politikai értelemben 
nem volt egységes. A természeti viszonyokból következően igen eltérő 
gazdasági berendezkedéssel rendelkező területeken nem lehetett olyan 
mértékű az állam gazdaságirányító szerepe, mint a  Ptolemaioszok 
birodalmában. Ráadásul a területen számtalan nép élt, külön nyelvet 
beszéltek, eltérő volt a vallásuk is. Ennek következtében az 
államszervezetet nem lehetett olyan mértékben centralizálni, mint 
Egyiptomban. Megtartották a perzsa szatrapiák rendszerét, élükön görög- 
makedón helytartókkal (sztratégosz). A hellenisztikus városok kiterjedt 
önkormányzattal rendelkeztek. A Szeleukida uralkodók hatalma lényegében 
ezen a több száz városon alapult. A birodalom az attikai pénzrendszert 
alkalmazta, a hivatalos nyelv a görög mellett a helybéli arámi volt. 

A birodalom berendezkedése 

A birodalom fénykorában három terület jelentette a  Szeleukidák 
nagyhatalmi állásának bázisát: Kis-Ázsia belső része Szardeisz 
központtal, Szírüa Libanontól északra fekvő területe az Orontész-folyó 
melletti Antiokheiával, mint fővárossal, és végül Mezopotámia, melynek 
Babilón helyett a Tigris melletti Szeleukeia lett a fővárosa. E három város 
között húzódott a legfontosabb útvonal. Központi fekvése miatt végül 
Észak-Szíria vált az egész birodalom centrumává, itt telepedtek meg a 
legsűrűbben a görög-makedón lakosok. 

Mint már láttuk, a birodalom területe a perzsáktól örökölt szatrapiákra 
oszlott, élükön a  sztratégoszokkal, akik végső soron a széles 
önkormányzatú városok felett is ellenőrzést gyakoroltak. Munkájukat a 
kisebb egységek vezetői és gazdasági hivatalnokok támogatták. Fölöttük 
álltak az udvari főtisztviselők. Az uralkodó bizalmi embereiből (, barátok", 
, testőrök", , királyi apródok") alakult a királyi tanács. 

A birodalom egysége és az uralkodó hatalmának biztosítása szempontjából 
fontos szerepe volt a hadseregnek. Magját a makedón-görög gyalogos 
phalanx, s a szintén makedón lovasság alkotta. Ezek mellett azonban népek 
és fegyvernemek tarka sokaságát találjuk, pl. elefántok, különböző 
nemzetiségű zsoldosok, iráni lovasok, tevés arabok stb. A hadiköltségek 
előteremtése nyomasztó terhet jelentett a  Ptolemaioszoknál kisebb 
jövedelemmel, de nagyobb területtel rendelkező Szeleukidák számára. 

A birodalom földterületeit az uralkodó, az önkormányzattal rendelkező 
városok, a király szolgálatában álló előkelők és a templomok birtokolták. A 


bányák és az erdők nagy része közvetlenül az uralkodó tulajdonában volt. A 
királyi birtokokon dolgozó helyhez kötött parasztok a termény egytizedét 
fizették adóban, de adó járt a magánbirtokosok és a templomok földjei után 
is. A katonai szempontból fontos területeken a királyi birtokokra bizonyos 
fokú önkormányzattal rendelkező katonacsoportokat telepítettek. Mivel a 
hatalom legmegbízhatóbb támaszai a görög poliszok voltak, a Szeleukidák 
igyekeztek támogatni őket. A királyi birtokokból területeket adtak el a 
városoknak, az itt dolgozó királyi parasztok a városok polgárjoggal nem 
rendelkező szabad földművelő lakosaivá váltak. A királyi birtokok 
lakosságát közmunkára is igénybe vették. A gazdaság minden ágában 
dolgozott a szabadok mellett jelentős számú rabszolga is. 

A birodalom történetének felívelő szakaszában a makedón-görög és a 
hellenizált lakosság túlsúlyban volt. A Kr. e. 3. század végétől, a hanyatlás 
kezdetével folyamatosan növekedett a keleti bennszülött népelemek 
jelentősége. Különösen előtérbe került a papság, velük szemben az 
uralkodók egyre több engedményre kényszerültek. 

A Szeleukidák külpolitikája 

A Szeleukida Birodalomnak, mint már említettük, az Antigonoszok uralma 
alatt álló Makedóniával nem voltak konfliktusai. Annál több küzdelmet 
kellett megvívniuk a Ptolemaioszok Egyiptomával Dél-Szíria, a föníciai 
városok és az anatóliai partvidék birtoklásáért. Ugyanakkor nagy gondot 
okozott Alexandrosz ázsiai hódításainak megtartása is. 

Már a dinasztiaalapító I. Szeleukosz kénytelen volt lemondani az Indus- 
völgyről Csandragupta javára. A Kr. e. 3. század folyamán Kis-Ázsia 
területén sorban önállósodott Bithünia, Pontosz, Pergamon és Kappadókia. 
Az észak felől betörő barbár keltákat I. Antiokhosznak (Kr. e. 281-261) 
sikerült legyőzni. A róluk elnevezett Galatiában való letelepítésük azonban 
újabb területi veszteséget jelentett a Szeleukida Birodalomnak KisAzsiában. 
A Kr. e. 3. század második felében az Arszakész vezette párnoszok nomád 
törzse hatolt be Párthia szatrapiába, ahol önálló államot hoztak létre. Ezzel 
a kelet-iráni Baktria görög lakosait elvágták a birodalom többi részétől, s 
ez a terület is önállóvá vált. III. Nagy Antiokhosz (Kr. e. 223-187) alatt 
rövid időre sikerült részben helyreállítani a birodalom területi egységét, s ő 
szerezte meg Egyiptomtól Palesztinát és Föníciát is. Az Ázsiában és a 
Ptolemaioszokkal szemben sikeres uralkodó azonban alulmaradt a 
rómaiakkal vívott magnésziai ütközetben (Kr. e. 190), s ezzel elvesztette 


összes kis-ázsiai birtokát (Róma ezeket szövetségesének, Pergamonnak 
adta). 

Ezzel a Szeleukida Birodalom véglegesen elvesztette nagyhatalmi 
helyzetét, a hátralévő évtizedek a lassú felmorzsolódást jelentették. 
Véglegesen önállósodott Baktria, Arszakész egyik utóda, I. Mithridatész 
(Kr. e. 171-138) pedig elfoglalta Irán és Mezopotámia területét. Ezzel 
létrehozta a Parthosz Birodalmat Parthosz Birodalmat ben ezért vette fel 
a , királyok királya" címet. 

A Szeleukidák kezén megmaradt területeken is bomladozóban volt az 
egység. Ezért igyekezett megerősíteni hatalmát IV. Antiokhosz 
Epiphanész (Kr. e. 175-164) az uralkodókultusz minden eddiginél 
nagyobb mértékű hangsúlyozásával. Az uralma alatt élő népek többsége 
számára a király istenségének elismerése nem okozott különösebb gondot. 
A Palesztina területén élő monoteista zsidóság számára azonban 
elfogadhatatlan volt ez a törekvés. Az asszír hódítás óta folyamatosan 
nagyhatalmi függésben élő zsidók minden olyan uralmat elfogadtak, amely 
vallásukkal szemben toleráns (megértő, türelmes, a másságot elfogadó) 
volt. IV. Antiokhosz Epiphanész azonban istenítésének megtagadására 
rendkívüli — kegyetlenséggel válaszolt. Elfoglalta Jeruzsálemet, 
megszentségtelenítette a Templomot, megkínoztatta és megölette azokat a 
zsidókat, akik nem voltak hajlandók szobra előtt áldozatot bemutatni. Az ő 
környezetében születtek meg azok a zsidóellenes elbeszélések, amelyek 
adalékokat szolgáltattak a további évszázadok antiszemita (zsidóellenes) 
irodalmának. A durva erőszak hatására bontakozott ki Hasmoneus 
Mattathiásnak és fiainak, elsősorban Júdás Makkabeusnak a felkelése 
Kr. e. 168-ban. A több mint két évtizedig elhúzódó küzdelem 
eredményeként Kr. e. 142-ben a zsidók széles körű függetlenséget kaptak, a 
Hasmoneus család tagjai először főpapként, majd királyként kormányozták 
az újra önálló Izraelt. 

A Szeleukida Birodalom peremvidékei 

A Szeleukida Birodalomból kiszakadó vagy annak környezetéhez tartozó 
hellenisztikus államok közül a legjelentősebbek a grékobaktriai királyság, a 
boszporoszi állam, Pergamon és Rhodosz. 

A baktriai királyság fénykora a Kr. e. 3. század utolsó és a 2. század első 
harmadára esett. Ebben az időszakban kiterjeszkedett egész Kelet-Iránra s 
az Asóka uralma után lehanyatló Maurja Birodalom észak-indiai részére, 
egészen a Gangeszig. Gazdasági életében a virágzó mezőgazdaság mellett a 


legjelentősebb szerepet a Távol-Keletet a Mediterráneummal összekötő 
karavánutak kereskedelmi forgalma játszotta. Rövid virágzás után a Kr. e. 
2. század folyamán a Belső-Ázsiából délre nyomuló sakák megdöntötték a 
görög származású uralkodók hatalmát, a görög nyelvű lakosság pedig 
hamarosan beolvadt a keleti népek tömegébe. 

A — boszporoszi állam legfontosabb gazdasági tevékenységét a 
Mediterrnaeum felé irányuló gabonaés rabszolgakereskedelem, valamint 
az ázsiai területeknek termelő fémművesség jelentette. A Kr. e. 3. század 
végétől az állam hanyatlásnak indult, a 2. század végén területét a Fekete- 
tenger déli partján fekvő Pontosz kebelezte be. 

Pergamon a Szeleukida Birodalomból vált ki a Kr. e. 3. század közepén. 
Jelentős állammá azáltal növekedett, hogy a térségben megjelenő rómaiak 
szövetségese lett, akik ezt területekkel jutalmazták. A gazdasági életben a 
szőnyegszövés és a fémművesség mellett különleges kultúrtörténeti 
jelentőségre tett szert a pergamen-előállítás. Ezt a rendkívül finomra 
cserzett kecskebőr íróanyagot használták a pergamoni könyvtárban, amely 
az alexandriainak versenytársa volt. (Mellesleg a pergamen feltalálásának 
köszönhető a mai könyvforma kialakulása is, ugyanis ezt az íróanyagot nem 
lehetett tekercsben használni.) A Kr. e. 2. század első felében épült fel a 
pergamoni oltár, a hellenisztikus képzőművészet csodálatos alkotása, 
amely ma Berlin egyik múzeumában látható. Pergamon utolsó uralkodója 
III. Attalosz volt (Kr. e. 139-133), aki — hogy megelőzze a római hadsereg 
hódítását — végrendeletében Rómára hagyta államát. Példáját később más 
kis-ázsiai uralkodók is követték. 

Alexandrosz hódításainak következtében a görög történelem súlypontja 
kelet felé tolódott. Így a görög szárazföld, Kis-Ázsia, Fönícia és Egyiptom 
összekötő útvonalainak csomópontjában fekvő Rhodosz jelentősége 
komoly mértékben megnőtt. A szigetállam ügyesen egyensúlyozott a nagy 
hellenisztikus államok között, mindig annak oldalára állva, amelyik éppen 
nem jelentett veszélyt. A Kr. e. 3. század közepétől a sziget flottája tartotta 
féken az Égeitenger szigeteinek kalózait. Pergamonhoz hasonlóan Rhodosz 
is Róma szövetségese lett Makedóniával szemben, s a hódító hálája nem is 
maradt el. Gazdasági életének meghatározó eleme volt a tengeri 
kereskedelem s az ehhez kapcsolódó bankügyletek. Virágkora akkor ért 
véget, amikor megingott szövetségesi hűsége Rómához. A rómaiak válaszul 
Déloszt kezdték támogatni, s ezzel Rhodosz kereskedelme és bankélete 
hanyatlásnak indult. 


Makedónia és a görög anyaország 

A diadokhoszok küzdelmeinek lezárultával, mint láttuk, Antigonosz 
Gonatász (Kr. e. 283-239) szerezte meg Alexandrosz örökségének európai 
részeit. Az általa birtokolt terület jogi szempontból három különböző 
helyzetű egységre tagolódott: a makedón törzsországra, az ezzel határos 
— még II. Philipposz által megszerzett — területekre és a Thermopülaitól 
délre eső hódításokra. 

A törzsországban a lakosság többsége kisbirtokos paraszt volt, akik 
földjeik felett teljes jogú tulajdonosként rendelkeztek. Az uralkodó egy volt 
a nagyobb birtokosok között, kizárólagos állami — azaz uralkodói — jogot 
csak az erdők és a bányák hasznosítása terén birtokolt. A lakosság háború 
esetén hadköteles volt, az állam kiadásainak fedezéséhez földadóval járult 
hozzá. Ennek összege valószínűleg a termés egytizedét tette ki. 

A hadsereg magvát egészen a római hódításig a törzsország parasztjaiból 
kikerülő nehézfegyverzetű phalanx jelentette. Mivel Alexandrosz hódító 
útja és a diadokhosz háborúk következtében csökkent Makedónia 
lakossága, az  Antigonidák igyekeztek megkímélni az értékes 
katonaelemeket. Pótlásukra és helyettesítésükre zsoldosokat fogadtak fel és 
thrákokat telepítettek be az országba. 

A kerületekre osztott törzsországot az ezek élén álló ún. episztatészeken 
keresztül közvetlenül irányította a király. A poliszok igen széles körű 
önkormányzati joggal rendelkeztek, a polgárság által hozott határozatok 
felsőbb jóváhagyás nélkül is érvényesek voltak. Ez még Pella, az uralkodói 
székhely esetében is így volt. A makedón alattvalók viszonya 
uralkodóikhoz más jellegű volt, mint a többi hellenisztikus államban. Nem 
istenítették a királyt, az udvartartás egyszerűbb, fényűzésmentesebb volt. 
III. Antigonosz Dószón (Kr. e. 227-221) idejében arra is sor került, hogy a 
királyi rendeleteket a király és a makedónok közössége nevében bocsátották 
ki. 

Némileg más volt a helyzet a meghódított területeken. Itt a fegyverrel 
szerzett jog alapján az uralkodó igényt tartott — a poliszok földjeitől 
eltekintve — minden területre. Ezen földek egy részét katonatelepeseknek 
vagy a király , barátainak" engedték használatra — feltehetőleg adó vagy 
szolgálat fejében. Más részük közvetlen királyi birtok maradt, amit bérlők 
műveltek. 

A közigazgatás élén a sztratégoszok álltak, akik a legfőbb katonai és bírói 
hatalmat is kezükben tartották, nekik voltak alárendelve az episztatészek. 


Ezen a területen a poliszok önkormányzata is korlátozottabb volt, a 
törzsországtól eltérő helyzetüket az uralkodókultusz emlékei is mutatják. 

A Thermopülaitól délre eső meghódított területek (Hellász keleti partvidéke 
és a Peloponnészosz egy része) felett az Euboián és Korinthoszban lévő 
helyőrség és a korinthoszi fellegvárban székelő sztratégosz gyakorolta a 
felügyeletet. Az ide tartozó poliszok helyzete koronként eltérő volt, 
aszerint változott, hogy közvetlenebb (pl. helyőrség) vagy közvetettebb (pl. 
makedónbarát türannosz) befolyás érvényesült felettük. Antigonosz Dószón 
— II. Philipposz és Alexandrosz példáját követve — a poliszokat szövetségbe 
szervezte. 

Az Antigonidák államától formálisan független görög területeken két 
jelentősebb szövetség jött létre: az aitóliai és az akhaiai. Szervezetük 
hasonló jellegű volt, mindkettőben az összes felnőtt polgár népgyűlése 
döntött a legjelentősebb ügyekben, s választott évről évre tisztviselőket. A 
szövetségek élén a sztratégoszok álltak, munkájukat a lovassági 
parancsnok (hipparkhosz), a jegyző (grammateusz) és a szövetségi tanács 
segítette. A szövetségi költségeket külön szövetségi adók fedezték, ennek 
kezelésére külön tisztviselőket választottak. Igazi fővárosa egyik 
szövetségnek sem volt, az akhaiaiak Aigion Zeusz-templománál tartották 
gyűléseiket, az aitóliaiak pedig a thermoni Apollón-templomnál. 

Az Antigonidák és a görög poliszok küzdelmei 

Mint láttuk, Hellász területén már Alexandrosz ázsiai hadjárata idején, majd 
halálakor makedónellenes felkelésekre került sor. Ezeket azonban 
Antripatrosznak sikerült leverni. A diadokhoszok küzdelmeinek idején az 
egyes poliszokat a különböző jelöltek vonták befolyásuk alá. Később, az 
Antigonidák hatalmának megszilárdulása után, egyes városállamok az 
Antigonosz Gonatász ellen fellépő II. Ptolemaiosz Philadelphosz oldalán 
próbálták kivívni önállóságukat. Így robbant ki a vezetőjéről elnevezett 
khremonidészi háború (Kr. e. 267-261), melyben Athén és Spárta 
szövetsége végül alulmaradt. 

A következő háborút az akhaiai szövetség vezető politikusa, Aratosz 
indította Antigonosz Gonatász ellen. III. Ptolemaiosz Euergetész pénzügyi 
támogatásával és Spárta szövetségét megnyerve Kr. e. 243-ban kiszorítottá 
a makedón helyőrséget Korinthoszból, majd sorra megbuktatta a 
makedónbarát türannoszokat a Peloponnészoszon. Az aitóliai szövetség 
ugyanekkor semleges politika folytatására tett ígéretet az Antigonida 
uralkodónak. 


II. Démétriosz (Kr. e. 239-229) uralkodása alatt azonban az aitóliai 
szövetség is szembefordult Makedóniával. Kihasználva az Antigonida 
államot észak felől ért támadásokat, szinte egész Közép-Görögországot 
elfoglalta, Athén is megszabadult a makedón helyőrségtől. A Démétrioszt 
követő Antigonosz Dószón (Kr. e. 229-221) nem is gondolt Hellasz 
visszahódítására, amikor azonban számára kedvező fordulat következett be. 
Spártában III. Kleomenész király mélyreható társadalmi reformokat vezetett 
be, s szembekerült az akhaiai szövetséggel. Aratosz, aki eddig a makedónok 
engesztelhetetlen ellenfelének bizonyult, ekkor maga hívta be Antigonosz 
Dószónt a Peloponnészoszra. Az akhaiai szövetség és Makedónia egyesített 
erői Szellasziánál döntő vereséget mértek Spártára Kr. e. 222-ben. A hellén 
anyaország történetének a római beavatkozás előtti utolsó eseménye az ún. 
szövetséges háború volt, amelyet Kr. e. 220-217 között az aitóliai 
szövetség ellen vívott V. Philipposz, makedón-görög egyesített hadak élén. 
V. Philipposz (Kr. e. 221-179) azonban szövetségre lépett Róma 
ellenfelével, Karthágóval, s ezzel kiprovokálta a Földközi-tenger új 
nagyhatalmának támadását 

— a térség története ezzel a római történelem részévé vált. 


A hellénizmus kultúrája 


Alexandrosz hódításaival a görög civilizáció kilépett a korábban 
megszokott városállami keretek közül. A Kelet hatalmas, ősi kultúrájú 
területei nyíltak meg a hódítók előtt, akik a görög aranykor örökségét vitték 
oda magukkal. A hellenizmus korára nem a két kultúra egymással való 
szembenállása, hanem inkább békés együttélése, alkalmasint egymást 
megtermékenyítő közössége a jellemző. Az ismert világ váratlanul 
látványosan kitágult, s a kor embere már nem a polisz kereteiben 
gondolkodott, hanem az oikumenében, az , egyetemes?"-ben. 

A hellenisztikus világ a változások világa volt. Korábban elképzelhetetlenül 
felgyorsult a tudomány és a művészet fejlődése. A technika a kezdeti 
nekilendülés után megtorpant, amiben jelentős szerepe volt a tömeges 
rabszolgamunkának is. A művészetek és a tudományok sokak számára 
váltak hozzáférhetővé, ami valamiféle kulturális  , felhígulást" is 
eredményezett. A hellenizált világ polgára rájött, hogy a politikában, a 
közéletben való részvétel lehetősége elveszett számára, ezért saját életével, 
ennek komfortosabbá változtatásával kezdett foglalkozni. A százezres 


nagyvárosokban a periklészi korhoz képest elképzelhetetlenül modern élet 
bontakozott ki. E városok polgárai az élet szinte minden területén 
igyekeztek új utakat keresni, ami döntően meghatározta a hellenizmus 
civilizációjának jellegét. 

A filozófia 

A hellenizmus bölcseletét nem lehet pusztán a hellén politikai virágkor 
idejére tenni, hisz az tovább, legalább a Kr. u. 3. század végéig létezett. A 
hellenizmus korában tovább élt a cinikus, a peripatetikus és a platóni 
filozófia, ám új irányzatok is megjelentek, melyek közül három — az 
epikureizmus, a sztoicizmus és a szkepticizmus — legfontosabb jellemzőit 
vizsgáljuk a következőkben. 

A sztoicizmus 

A filozófiai irányzatot a ciprusi Zénón (Kr. e. 2627) hozta létre. Az athéni 
sztoa poikilében, a , tarka csarnokban? tartotta előadásait, s innen a 
sztoicizmus neve is. Az iskola nem volt egységes, több irányzatra és 
korszakra tagolható. Épp ezért csak általános jellemzőit tekintjük át. 

Zénón egyik legfőbb tétele az isteni gondviselésről szól. Szerinte minden jó 
és rossz Istentől ered. A rossz azért, hogy próbára tegye az embert. Zénón 
tehát feltételezi, hogy a gondviselés az ember javát szolgálja. Az ember 
legfontosabb feladata az, hogy a rossztól megmentse magát. Ezért a 
természettel összhangban kell élnie. Az emberi élet a végzetnek van 
alávetve, ami elől nem térhet ki. , Ha beleegyezel végzetedbe, akkor vezet, 
ha nem egyezel bele, akkor kényszerít" — írja a római Seneca, Nero császár 
nevelője. 

A sztoikusok legnagyobb hatású elmélete a szenvedélymentes életmódról 
— apatheia — szól. Véleményük szerint a szenvedély nem más, mint a 
logosz betegsége, amely ellen küzdeni kell. Mivel a törvény felismerése 
mindenkinek megadatott, ezért az ember tevékenysége nem korlátozódhat 
csak az egyénre. Léteznie kell az emberiségért érzett felelősségnek. Ez a 
felelősség elsősorban a közjóért való fáradozást jelenti, tehát a sztoicizmus 
nemcsak elmélkedő, hanem ,, cselekvő" magatartást is hirdet. 

A sztoikus filozófia Marcus Aurelius római császár gondolkodásában az 
államhatalom legmagasabb csúcsára is eljutott. Láthatjuk, hogy a nagy 
hatású irányzat az emberi lét fő célját, a boldogságot, a világ elviselésén 
keresztül vélte elérhetőnek. Ha azonban az ember nem képes a világot 
elviselni — a sztoikusok szerint -, joga van az életből való önkéntes kilépésre 


(exagógé). Közismert, hogy több neves sztoikus — köztük Zénón — 
éhhalállal vetett véget életének. 

Az epikureizmus 

A sztoicizmus ellentéte az epikureizmus, melynek középpontjában a 
kellemes, szép élet (hédoné) áll. Epikurosz (Kr. e. 2707) athéni kertjében 
ismertette tanításait, melyekkel három félelemtől: az istenek, a halál és a 
természet félelmétől kívánta hallgatóit megszabadítani. Bár nem tagadta 
az istenek létét, nekik az emberi világban semmiféle jelentőséget nem 
tulajdonított. Sőt, azt tanította, hogy a természetben a véletlen játszik 
uralkodó szerepet, tehát semmi okunk arra, hogy a fátumtól féljünk. 
Epikurosz erkölcstanának (etikájának) lényege szerint az ember, 
miután megszabadult félelmeitől, képes a boldogság elérésére. A 
boldogság forrása az igazságos, szép és kellemes élet, ami csak a 
zavartalan lelkiállapottal, az ataraxiával érhető el. Az ataraxiához 
hozzátartozó kellemes életmód nem a gyönyörök mértéktelen hajhászását, 
hanem épp ellenkezőleg, a mértékletességet jelentette. Epikurosz és követői 
legkellemesebb tevékenységnek a bölcsek baráti társaságban való 
együttlétét, s a politikától és a hatalomtól való elzárkózást tartották. 
Köztudott, hogy a filozófust athéni kertjében nők és rabszolgák is 
felkereshették. 

A szkepticizmus 

Az irányzat alapítója az éliszi Pürrhón (Kr. e. 2757 ), aki szintén az 
ataraxiához való eljutást helyezte gondolkodási rendszerének centrumába. 
Ezt azonban nem mértéktartással, hanem az ítéletektől való teljes 
tartózkodással kívánta elérni. Véleménye szerint ugyanis a lelki 
rendíthetetlenséget csak az képes elérni, aki helyes ítéleteket tud alkotni a 
világról. Ilyenek viszont nem alkothatóak, mert az embert érzékei 
megcsalják. Így tehát nem marad más, mint az ítéletekről való lemondás. 
Ezzel a szkeptikusok lényegében tagadták a világ megismerhetőségét, 
amivel rokonságba kerültek a szókratészi filozófiával (...tudom, hogy nem 
tudok semmit. ). 

A hellenizmus művészete 

Építészet, képzőművészet 

A hellenizmus a városiasodás — urbanizáció — fénykora volt a 
Mediterraneum keleti térségeiben. A legjelentősebb városok Pergamon, 
Antiokheia, Szeleukeia, Alexandria, Rhodosz és Szürakúszai voltak. A 
művészeti tevékenység szinte minden formája ezekbe a városokba 


összpontosult. Építészeti jelentőségét tekintve is kiemelkedik közülük 
Alexandria és Pergamon. 

Alexandria 

, Nyílegyenest magasul, felhőt karcolva mered fel 

most e torony s iszonyú messzi vizekre tekint..." 

(Poszeidipposz) 

Aki hajón közeledett a Ptolemaioszok fővárosa felé, ha éjszaka volt, már 60 
kilométerről láthatta Pharosz szigetének világítótornyát. A hatalmas, 
mintegy 120 méter magas márványépület tetejéről homorú tükrökkel, 
éjszaka pedig tűzzel világítottak. A Kr. u. 14. századig álló torony nem 
véletlenül vált a hellén világ egyik csodájává. 

A város helyét zseniális érzékkel választotta ki Alexandrosz. Távol volt 
ugyanis a Nílustól, mocsaras, kedvezőtlen helyen feküdt, ennek ellenére 
majd kétezer évre a Mediterraneum legfontosabb városainak egyikévé vált. 
A nagy király 1,5 km-es mólóval kötötte össze Pharosz szigetét a 
szárazfölddel. A móló mindkét oldalán jelentős kikötő jött létre. A 
tengerparttól nem messze egy tó terült el, s a város a part és a tó közötti 
sávra települt. 

A városban két agorát építettek, egyet politikai, egyet pedig kereskedelmi 
központnak. A város látványosságai közé számított a már messziről látható 
királyi palota és a hozzá tartozó kikötő. Alexandria sorsa ezektől a 
kikötőktől függött. Innen vitték ki Egyiptom és a város üvegedényeit, 
vásznát, kerámiáit és ékszereit. Ide érkezett délről az elefántcsont, az arany, 
a drágakő, a selyem és a fűszerek, északról a hal, a sajt, a gyümölcs és a 
rabszolgák. 

Sztrabón , a híres geográfus a várost az oikumené (a világ) fővárosának 
és legnagyobb kikötőjének tartotta. Alexandria rá is szolgált erre a 
méltatásra. A majd 900 ezer lakosú város a hippodamoszi elvek szerint 
épült. , Sakktábla? alaprajzú volt, 6 kilométer hosszú és 1,5 kilométer 
széles. A négy kapuhoz 30 méter széles főutak vezettek, az utcák 
derékszögben, nyílegyenesen metszették egymást. Számtalan üzlettel, 
lakóházzal, palotával — és  középülettel büszkélkedhetett, legfőbb 
látványosságai azonban a parkok voltak. A város nevezetességei közé 
tartozott még Alexandrosz síremléke és a Szeraphisz-temploma. 
(Szeraphisz Ozirisz görög , változata? volt, akit később Zeusszal is 
azonosítottak.) 


A város lakosságának jelentős részét a jogilag elkülönülő makedón-görög 
lakosság tette ki, ám jelentős számú egyiptomi és egy nagy létszámú zsidó 
diaszpóra is élt itt. Az alexandriai zsidó közösség — a Mediterraneum más 
városainak diaszpórájával ellentétben — jómódú volt és jogi kiváltságokkal 
is rendelkezett. 

Alexandriában széles hivatalnokréteg tevékenykedett, akiknek az ősi 
egyiptomi államigazgatási tradíciók átformálása volt a feladata. A városban 
számtalan katona és hajós állomásozott. Évszázadokig innen próbálták a 
Ptolemaioszok a birodalom védelmét megoldani. A haditechnika változását 
jól jellemzi egy Ptolemaiosz Philopatór számára épített hadihajó. Majd 60 
méter hosszú, 40 evezősoros, fedélzetén 3000 katonát szállító, 4000 
evezőssel hajtott óriás volt. 

Kelet , új Athén"-je 

Alexandria mellett Pergamon vált a hellén világ legismertebb városává. I. 
Attalosz Szótér uralma alatt lett királyi székhely. Az uralkodó legyőzte a 
Szeleukidákat, majd az országára támadó kelta galatákat is. Ez utóbbi 
győzelem emlékére készíttette bronzból a Haldokló gallus és a Hitvesét 
megölő gallus címmel ismert szobrait, melyeket Athénben állíttatott fel. Az 
emlékművön a győztesek nem szerepeltek. A gallokat vitézségük és 
dicsőségük teljében ábrázolták, valószínűleg azért, mert a király a hellének 
előtt bizonyítani kívánta, hogy veszélyes, vitéz ellenfeleket győzött le. 
Attalosz a városban látványos építkezéseket kezdett, könyvtárat alapított, s 
megpróbálta ide csábítani a kor jeles tudósait. Az állam a hellén világban 
gazdagságáról volt híres. Attalosz utódai az 5 millió, meglehetős jómódban 
élő lakos adóiból bőven áldozhattak a kultúrára. 

A várost II. Eumenész építtette ki világvárossá. Mivel hegyre épült, 
teraszokat képeztek ki, így a település három szintre tagozódott, melyeket 
9-10 méter magas védőfal vett körül, végül egy erőd koronázott meg. Az 
erőd jórészt fegyverraktárnak készült. Pergamon azonban nem erről, hanem 
az agorától nem messze épített, ma a berlini Pergamon Múzeumban 
látható, II. Euinenész által emeltetett oltárról vált világhírűvé. Az oltárt 
Athéné Niképhorosznak, a Győzelemhozónak szentelték. A 36x34 méter 
alapterületű építmény egy majd 6 méter magas talapzaton állt, s a lépcső 
felőli oldalát 130 méter (!) hosszú dombormű díszítette. Ez klasszikus 
témát, a Gigantomakhiát — a gigászok és az istenek harcát — ábrázolja. A 
számtalan szereplőt felvonultató alkotás tipikus hellenisztikus ideál szerint 
készült. A megfejtéshez mitológiai és irodalmi ismeretek garmadája 


szükséges, ami arra is utal, hogy a kor ízlésének az ,elvont", sok 
jelentésárnyalattal bíró, bravúros technikával megoldott képzőművészeti 
alkotások feleltek meg. 

Nemcsak az uralkodók voltak művészetbarátok. A korban számos biztos 
ízlésű, módos műgyűjtő tevékenykedett, aki jelentős összegeket volt 
hajlandó egy-egy becsesebb darabért áldozni. De ha nem sikerült 
megszereznie az eredetit, olcsóbban hozzájuthatott a - gyakorta 
tömeggyártással készülő — másolatok valamelyikéhez. 

Festészet és szobrászat 

A korabeli festészetről keveset tudunk, de a fennmaradt számtalan kiváló 
minőségű mozaik jól jellemzi a festészeti törekvéseket is. Paradox módon 
mutatja a művészet iránti érdeklődést egy Kr. e. 146-ban történt eset. II. 
Attalosz Róma szövetségében részt vett Korinthosz elfoglalásában. A 
rómaiak a műalkotások értékesebbnek vélt darabjait Rómába szállították, a 
többi az utcákon hányódott. Attalosz felismert egy 5. századi festményt, s 
100 talentumot ígért érte a római parancsnoknak. A katona rájött, hogy 
értékes alkotásról van szó, s így azt inkább Rómába küldte. 

A hellenizmus korának szobrászata nemcsak a kis, kifinomult alkotások 
készítésében jeleskedett. A rhodoszi kikötőben Héliosz tiszteletére 
megépítették az ókor egy másik csodáját, az ún. Rhodoszi Kolosszust. A 
szobor méretei valóban kolosszálisak voltak. Kr. e. 305-ben Démétriosz 
Poliorkétész kiváló hadigépekkel egy éven át vívta a várost, ám sikertelenül 
kellett elvonulnia. A győztes rhodosziak elhatározták, hogy otthagyott 
hadigépei árából emlékművet állítanak. A lindoszi Kharészt bízták meg, aki 
20 tonna vasból és bronzból alkotta meg a 36 méter magas szobrot. Az 
üreges alkotást kő- és vasváz hordozta. Kr. e. 227-ig állt, ám ekkor egy 
földrengés ledöntötte. 800 évvel később egy zsidó kereskedő vette meg az 
araboktól a maradványait. Állítólag majdnem ezer teve kellett 
elszállításához. A rhodoszi művészek alkotásai Mediterraneum-szerte 
ismertek voltak, mint például a Szamothrakéi Niké és a Laokoón-csoport. 
A hellenizmus írásbelisége 

Aligha tudnánk jobban jellemezni a hellenizmus tudományos 
gondolkodásának, írásbeliségének színvonalát, mint az Alexandriai 
Muszeion bemutatásával. 

A Muszeion 

A szó eredetileg a múzsáknak szentelt helyet jelentett. Az első 
Muszeiont még Platón alapította, mint a múzsák tiszteletére szentelt 


kultikus társaságot. A Kr. e. 3. század fordulóján I. Ptolemaiosz Szótér 
hívására Athénból érkezett a phaléroni Démétriosz, hogy az alexandriai 
Muszeion létrehozásában segédkezzék. 

Az alexandriai társaság élén a király által kinevezett pap állt, aki az állami 
felügyeletet is ellátta. A király gondoskodott a tudományos kutatások 
anyagi hátteréről, valamint ő nevezte ki a Muszeion tagjait. Ezáltal az itt 
dolgozó tudósoknak le kellett mondaniuk függetlenségükről, viszont 
minden lehetőséget megkaptak kutatásaik folytatásához. Az intézményhez 
állat- és botanikus kert is kapcsolódott. Lehetőség nyílt boncolásokra és 
egyéb természettudományos vizsgálódásra is. I. Ptolemaiosz a tudósok 
segítésére alapította a Nagy Könyvtárat, mely az időszámításunk kezdete 
körüli időkben már vagy 700 000 tekercset számlált. A könyvtár írnokai 
minden Alexandriába érkező írásos alkotást lemásoltak. A királyok 
gyakorta kértek kölcsön fontos alkotásokat, hogy azokról másolatot 
készíttessenek. (Néha megesett, hogy , elfelejtették"? visszaadni az eredetit.) 
A könyvtár élén elismert írók, kutatók álltak, mint a költő Apollóniosz 
Rhodiosz vagy a csillagász Eratoszthenész. Elsősorban filológiai — 
szöveggondozási — munkákat végeztek itt. A Kr. e. 2. században állítólag 
hetven tudós férfiú két hónap alatt itt fordította le héberről görögre az 
Ószövetség könyveit, mely fordítás a hetven tudósról kapta a nevét is: 
, Septuaginta?" (, Hetvenes"). 

A könyvtárban őrizték még a görög drámairodalom és a homéroszi epika 
szövegváltozatait. A Muszeionban tanult a thrák Dionüsziosz, aki megírta 
A grammatika művészete (Iekhné grammatiké) című munkáját, melyben 
lefektette a szakszerű, tudományos grammatika alapjait. E tudomány 
szorosan kapcsolódott a hellenizmusban magas szintre emelt retorika 
művészetéhez. 

A hellenisztikus tudomány 

Elmúlt a világot egyetlen egységes rendszerbe összefoglaló filozófus- 
tudósok kora. A hellenizmus megteremtette a tudósok új típusát, a 
szaktudóst: a matematikust, a csillagászt, a geográfust, az orvost, a 
botanikust. Megjelent a technika tudósa, a modern értelemben vett mérnök. 
A tudósok személye még legtöbbször összekapcsolja a már önálló 
szaktudományokat. 

A szűk poliszvilág kitágulása Alexandrosz világbirodalmává, majd 
hellenisztikus utódállamokká természetesen hatott a görög nyelvre is. 
Módosult szókészlete, sok különféle nyelvjárás háttérbe szorult az új görög 


köznyelv, az attikai nyelvjáráson alapuló koiné mögött. A koiné lett a 
hellenisztikus monarchiák és a görög poliszok nyelve, de közvetítő 
nyelvként a birodalmak nem görög népei között is elterjedt. A koiné lett a 
hellenisztikus tudomány és irodalom nyelve is. 

Alexandriában — a Muszeion mellett — volt még egy másik könyvtár, a 
Szarapisztemplomban, amely nyitva állt az olvasók szélesebb köre előtt is. 
Nagy könyvtárak voltak még Pergamonban és az Orontész melletti 
Antiokheiában is. 

Az antik tudománynak, így a hellenisztikusnak is, a leggyengébb oldala a 
kísérletezés kezdetlegessége volt. Ezért azokon a területeken érte el a 
legnagyobb eredményeket, ahol a kísérletezésnek kisebb a jelentősége az 
elméleti megfontolásokhoz képest (matematika — geometria). 

A hellenisztikus matematika és fizika olyan eredményeket ért el, hogy 
majd kétezer évig a klasszikus geometriát és fizikát jelentette, és még ma is 
ezeken az ismereteken keresztül vezetik be a fiatal generációkat e 
tudományokba. 

Alexandriában élt és alkotott Eukleidész (Kr. e. 365 -300), az ókor 
alighanem legnagyobb matematikusa. , Elemek? című korszakalkotó, 13 
részes munkájában a zseniális tudós elődeinek minden tudományos 
eredményét harmonikus rendszerbe foglalta. A mű első hat kötete alapozta 
meg a 19. századig (Bolyai-Lobacsevszkij) érvényes geometriát. Nem 
csupán az általa megfogalmazott tételek rendkívüli jelentőségűek a 
geometriában, hanem a módszertana is. Tételeit logikusan vezeti le, a 
meghatározásokból (definíciók), feltételekből  (posztulátumok) és 
sarkigazságokból (axiómák). De Eukleidész munkássága kiterjedt a 
számelméletre, a geometriai optikára, sőt a zeneelméletre is. 

A pergéi Apollóniosz adta a kúpszeleteknek a ma használt ellipszis, 
parabola, hiperbola elnevezést, és elmondott róluk annyit, hogy másfél 
évezredig nem tudtak újat hozzátenni. A ,pi?" értékét 3,14169-nek 
állapította meg, és készített egy gyorsszámológépet is. 

Kr. e. 287-ben született Szürakúszaiban Arkhimédész, a legnagyobb 
görög fizikus, matematikus és feltaláló. Apja csillagászattal foglalkozott. 
Plutarkhosz tudósítása szerint baráti, sőt rokoni kapcsolatban állt II. 
Hierónnal, Szürakúszai uralkodójával. Az tény, hogy miután az egyiptomi 
Alexandriában tanult, visszatért szülővárosába, és az uralkodó udvarában 
tevékenykedett mint tudós és mérnök. Itt, Szürakúszaiban halt meg Kr. e. 


212-ben, amikor a rómaiak bevették a várost. Életéhez számos ismert 
történet kötődik. 

Bár Arkhimédész a matematikában is maradandót alkotott, hírnevét inkább 
fizikai természetű kutatásai — és azok következetes mechanikai alkalmazása 
—- alapozta meg. A matematikában megsejtette a differenciálszámítást. 
Jelentős munkákat írt a gömb és henger felületének kiszámítására, a 
kúpszeletek  forgástesteiről. Az , Úszó testekről? című könyvében 
megfogalmazott hidrosztatikai tétele, amely a folyadékba mártott testek 
súlyveszteségét írja le, mindmáig eredeti formájában érvényes. 

A mechanikában felfedezte az arkhimédészi csavart — egy, halála után 
kétezer évig általánosan használt vízkiemelő szerkezetet —, a mozgó csigát, 
a csigasort, a fogaskereket. Kidolgozta az egyszerű gépek, így az emelők 
elméletét (, Adjatok nekem egy szilárd pontot, és kiemelem sarkaiból a 
világot"). Zseniális mérnökként kifejlesztett hadigépezetei: hajítógépei, 
darui a második pun háború idején több mint egy évig megvédték 
ostromlott városát a rómaiaktól. 

Az ókori csillagászat a görögöknél érte el csúcspontját. A görög tudósok 
kevesebb időt fordítottak az égbolt rendszeres megfigyelésére, viszont az 
átvett ismereteket, információkat igyekeztek megmagyarázni, rendszerezni, 
és a nagy összefüggések bemutatásával megpróbáltak átfogó képet adni a 
Világmindenségről. 

Világképük középpontjában a mozdulatlan Föld állt. Egyedül szamoszi 
Arisztarkhoszról (Kr. e. 310 k.-230 k.) tudjuk, hogy ezzel homlokegyenest 
ellenkező nézetet hirdetett (Kr. e. 250 k.). Szerinte a Nap központi helyzetet 
foglal el, és körülötte kering a Föld (heliocentrikus — Nap-középpontú — 
világkép). Jelentős munkája még, hogy kidolgozta azt a módszert, amellyel 
meghatározható a Föld, a Hold és a Nap viszonylagos nagysága, valamint a 
Hold és a Nap távolsága. 

A kor kiemelkedő tudósa volt az alexandriai Eratoszthenész (Kr. e. 276- 
193). Egy személyben volt matematikus és fizikus, földrajztudós és 
csillagász, történész és filológus. Föld kerületmérése a modern fokmérések 
előfutára volt. Felfedezte, hogy ugyanazon a napon eltérő a napsugarak 
beesési szöge Szüénében (a mai Asszuánban) és Alexandriában. Ez csak 
úgy lehetséges, ha görbült a Föld felszíne. Megállapította a Nap-magasság 
különbségét, és lemérette a két város közötti távolságot, hogy kiszámíthassa 
a gömb alakúnak tartott Föld méreteit. Számításainak eredménye alig tér el 
a valóságostól. 


Eratoszthenész háromkötetes munkája címeként (Geographia) használja 
először a geográfia elnevezést. 

Hipparkhosz (Kr. e. 190-125) megfigyeléseit pontos szögmérésekkel 
egészítette ki. Felbecsülhetetlen értékű a csillagkatalógusa, amely mintegy 
ezer csillag helyzetét tünteti fel. Hat percnél kisebb hibával meghatározta a 
Nap járása szerinti év hosszát, és meglehetős pontossággal megállapította a 
Hold méreteit, valamint a távolságát a Földtől. 

Klaudiosz Ptolemaiosz (190 k.-161) — aki nem állt rokonságban a 
Ptolemaioszok egykori uralkodóházával - legfőbb érdeme, hogy 
összefoglalta az ókor csillagászati eredményeit. Hipparkhosz írásai 
elvesztek, és munkájáról ugyancsak Ptolemaiosz műveiből szerzett 
értesülést a tudomány. Fő művét (Megalé szüntaxisz) az arabok 
lefordították (Almagest), és az ő közvetítésükkel terjedt el Európában. A 
középkor csillagászai számára ez volt a legfontosabb kútforrás. Ptolemaiosz 
alkotta meg a geocentrikus (Föld-középpontú) világkép legfejlettebb 
változatát. A geocentrikus világkép szerint a gömb alakú, mozdulatlan Föld 
áll a Világegyetem központjában, és az összes többi égitest körülötte 
mozog. A csillagok az éggömbbel együtt állandóan egyforma sebességgel, 
keletről nyugatra mozognak a Föld körül. A rendszer valódi mozgásnak 
tekintette a csillagok naponta megfigyelhető mozgását: a felkelését, 
lenyugvását. A Hold és a Nap részt vesz a csillagok napi mozgásában, s 
ezenfelül nyugatról kelet felé haladó mozgást is végez. A Nap a visszafelé 
irányuló mozgásában egy év alatt járja körbe az éggömböt. 

Magyarázatot adott a bolygók látszólagos hurokszerű mozgására is. A 
geocentrikus rendszerben is a Földhöz legközelebb a Hold van. A Holdon 
túl távolodó sorrendben a Merkur, a Vénusz, a Nap, a Mars, a Jupiter és a 
Szaturnusz végzi keringő mozgását. Akkor még csak az említett öt bolygót 
ismerték. 

Ptolemaiosz rendszere segítségével a megfigyelt jelenségek egy részét meg 
tudták magyarázni, általában még a bolygók pályáját is előre ki tudták 
számítani. A számításokat azonban gyakran nem igazolták a bekövetkező 
jelenségek, és a bonyolultabb mozgások magyarázata sem volt levezethető 
a geocentrikus világképből. 

Ptolemaiosz Geographiája majdnem azonos hatású, mint csillagászati 
munkássága. 

Alexandrosz korának ismereteit állattanból még Arisztotelész dolgozta fel. 
Nagy Sándor hódításaival a görögök előtt Indiáig feltáruló világ új 


ismeretek hatalmas tömegéhez juttatta a tudósokat. A növénytan területén 
Arisztotelész tanítványa, a leszboszi Theophrasztosz összegezte az 
ismereteket. Kidolgozta az első széles körű adatgyűjtésen alapuló 
tudományos igényű növényrendszertant. Egy másik műve (Jellemek) 
kísérlet a korabeli társadalom társadalmi és lélektani típusainak 
tanulmányozására. 

Alexandriában vetették meg a filológiai tudománynak, elsősorban a 
homéroszi . szövegek gondos kritikájának az alapjait. Filológiai 
megfigyeléseik és következtetéseik még ma is jelentősek. Az alexandriai 
filológia eredményeit Didümosz (kb. 80-10) foglalta össze. 

A hellenisztikus korban az orvostudomány több neves képviselője és 
központja működött. Legjelentősebb közülük a khalkedóni Hérophilosz 
kutató tevékenysége, aki először ismerte fel az agy, a gerincoszlop és az 
idegek kapcsolatát és élettani jelentőségét. 


Római hódítás a Földközi-tenger medencéjében 
(Kr. e. 265-146) 


Harc a Földközi-tenger nyugati medencéjéért 


Karthágó 

A türoszi gyarmat 

A hagyomány szerint Kr. e. 814-ben türoszi telepesek kis csoportja 
érkezett az északafrikai Libüa partvidékének egyik védett öblébe. Nem a 
szokásos módon, előre megtervezett gyarmatosítási szándékkal érkeztek, 
hanem menekültek szülővárosukból. Vezetőjük Dido királynő volt (más 
források szerint Elissza). Bátyja, Pügmalión, miután apjuk halála után 
megszerezte a királyi hatalmat, meggyilkoltatta Dido férjét, s az özvegy 
királynő a város előkelői közül kikerülő híveinek egy csoportjával 
elmenekült. 

A menekülők először Küprosz szigetén kötöttek ki, s onnan vitték 
magukkal Karthágóba az — ugyancsak föníciai — főpapot. Az alapítás a 
monda szerint úgy történt, hogy az őslakóktól akkora földet kértek, amelyet 
egy ökör bőrével be lehet takarni. Amikor megkapták az engedélyt, az 
ökörbőrt hosszú csíkokra szabdalták, s azzal kerítették körül a területet, 
amelyen a város felépült. A települést Újvárosnak (Karthadast) nevezték, 
ennek latinos formája volt a Karthágó vagy Carthago. 

Az eredethagyomány legendás történeteitől függetlenül a város alapítása 
szervesen illeszkedik a föníciai gyarmatosítás történetébe. A föníciai 
városoknak a Kr. e. 12. században már régészetileg is kimutatható 
kereskedelmi kapcsolataik voltak Tartésszosszal, amely az Ibérfélsziget 
délnyugati partján jött létre. A mesés kincsekben gazdag területet az 
Ószövetség is említi Tarsis néven. A távoli területtel való folyamatos 
kapcsolattartáshoz, a korabeli hajók viszonylag kis méretei miatt, 
elengedhetetlen volt, hogy az útvonalon kereskedelmi és hajózási 
támaszpontokat létesítsenek. Itt látták el a hajók személyzetét, s itt végezték 
az esetleges javításokat is. Az észak-afrikai partvidéken tehát sorra jöttek 
létre föníciai alapítású kikötővárosok, mint pl. a Karthágónál jóval 
korábban létesült Utica. Lehetséges, hogy ezekhez a korábbi alapításokhoz 
és nem Türoszhoz viszonyítva nevezték Karthágónak Dido királynő 
városát. 

Karthágó közvetlenül a tengerparton, de jól védhető öbölben jött létre. 
Kedvező földrajzi fekvése mellett az a tény, hogy a türoszi arisztokrácia egy 
csoportja alapította - ezt az  eredetmondák történeti magvaként 


elfogadhatjuk —, kezdettől fogva fölényt biztosított számára a többi észak- 
afrikai településsel szemben. A város kezdettől fogva nagyobb önállóságot 
élvezett, saját királyai, saját nemzetségi vezetőkből és papokból álló 
tanácsa kormányozták, nem pedig türoszi helytartók. Mindezek 
következtében a föníciai gyarmatosítás válsága és hanyatlása idején 
Karthágó természetes központja és vezetője lett a Földközitenger nyugati 
medencéjében lévő föníciai telepeknek. 

Ugyanekkor azonban erős gazdasági versenytárs jelent meg a térségben: a 
gyarmatosító görögök. 

Az önálló Karthágó 

Türosz függetlenségének elvesztése megszüntette a többi föníciai telep 
anyaországi kapcsolatait, a görögök gazdasági versenye őket is hátrányosan 
érintette. Ebben a helyzetben szükségszerű és ésszerű volt, hogy ezek a 
gyarmatvárosok Karthágó vezetésével egyesüljenek a közös problémák 
megoldására. 

Így jött létre a Kr. e. 6. század második felében a karthágói birodalom. 
Kezdetben az észak-afrikai Utica, Leptis, Hadrumetum, Lixosz és 
Tingisz, a hispaniai Gadeira, a szicíliai Motüé és Lilübaion, valamint a 
szardíniai Nóra tartoztak a birodalomba. A meglévő településeken túl 
azonban a hajózás szempontjából fontos pontokon újakat is hoztak létre. A 
karthágói gyarmatosítás Afrikán túl kiterjedt a  Baleári-szigetekre, 
Máltára, Szicíliára, Szardíniára és Korzikára is. Ezzel párhuzamosan 
igyekeztek megszilárdítani helyzetüket a libüai hátország felé is. 

A város maga is terjeszkedett. A sík tengerpart legrégebbi települése, a 
kikötői városnegyed (Kóthón) mellett létrejött a felsőváros (Bürsza), ahol 
a Kr. e. 6. század második felében felépült a fellegvár. A Kr. e. 5. század 
végére épült ki teljesen az ekkor már 200 ezer lakosú Karthágó. A kikötői 
negyed volt a gazdasági központ, itt álltak a legrégebbi szentélyek is. Két 
kikötőt építettek, a külső volt a kisebbik, ami a kereskedelmi hajókat 
fogadta, ebből lehetett bejutni a belső kikötőbe, ahol a hadiflotta 
horgonyzott. Ennek közepén, egy szigeten vagy félszigeten állt a 
tengernagyi hivatal. A szentélyek mellett volt a piac, ahol a népgyűléseket 
is tartották. A kikötő felől zsúfolt városnegyedek szűk utcái vezettek fel a 
négy dombra, ahol az újabb lakónegyedek terültek el. Itt lakott a város 
kézműves, kiskereskedő és kikötői bérmunkás lakossága. A fellegvár a 
legmagasabb dombon épült, ennek déli lankáira települt a , legmodernebb?" 


városrész, a Megara. Itt álltak a város előkelőinek mozaikokkal és 
falfestményekkel díszített magánpalotái, díszkertekkel körülvéve. 

A szárazföld felől hármas erődrendszer védte Karthágót, ennek méreteiről 
csak az antik szerzők tudósításaiból értesülhetünk, mivel a rómaiak a város 
elfoglalásakor lerombolták. A fal mentén voltak a kaszárnyák, valamint a 
harci lovak és elefántok istállója is. Az egykorú görög városoktól eltérően a 
pun Karthágónak nem volt vízvezetéke, az ivóvizet ciszternák és kutak 
biztosították. 

A karthágói birodalom létrejötte megszilárdította a város helyzetét, s ez 
újabb kereskedelmi és diplomáciai kapcsolatok kiépítésére adott 
lehetőséget. Az uralmi körzetük peremén lévő államokkal kötött 
szerződéseik kereskedelmi, védelmi vagy szövetségi jellegűek voltak. 
Karthágó társadalma és államszervezete 

Karthágó lakóinak eredetéből s az eddig megismert viszonyokból, 
gazdasági tevékenységből egyértelműen következik, hogy a társadalom 
legfelső rétegét egy gazdag kereskedőkből és hajótulajdonosokból álló 
arisztokrácia alkotta. Ők irányították a város politikáját, kereskedelmük 
nemcsak a saját gazdagodásukat szolgálta, hanem az egész állam érdekét is. 
Ők ültek abban a tanácsban, amely a csekély jelentőségű népgyűlés 
mellett a valóságos hatalmat birtokolta. 

A szegényebb rétegek bekapcsolódtak a kialakuló kézműiparba, 
kiskereskedelembe, vagy a hajókon és a kikötőkben dolgoztak. A növekvő 
számú rabszolgát a mezőgazdaságban használták. 

A Kr. e. 6. század közepén a város élén Malkhosz állt. Ő szerezte meg 
Szicília nyugati részét, de szardíniai hadjáratában kudarcot vallott, ezért 
tanácson belüli arisztokrata ellenfelei megbuktatták. Utóda Mago lett Kr. e. 
530 körül. 

Mago több évtizedes kormányzásának legfontosabb eredménye a karthágói 
zsoldoshadsereg megszervezése volt. Ennek a hadseregnek a magvát a 
karthágói arisztokrácia alkotta, belőlük állt az ún. , szent csapat?, ennek 
mintája valószínűleg a perzsa , halhatatlanok? nevű katonai egység volt. 
Ugyancsak karthágóiak adták a tisztikart, a sereg zöme azonban idegen 
zsoldosokból állt. 

Az utánpótlást részben a meghódolt népek katonaállítási kötelezettsége 
révén, részben toborzással oldották meg. Ezzel a módszerrel Karthágó 
olyan méretű haderőt tudott kiállítani, amire saját lakossága nem lett volna 
képes. Ugyanakkor a hadsereg gyengéje is éppen ez volt: egyik része 


kényszerből vállalta a katonáskodást, másik része pedig csak addig volt 
hajlandó szolgálni, míg megkapta a zsoldját. Így a hadsereg pont akkor 
került válságba, amikor a legnagyobb szükség lett volna rá, katonai és 
gazdasági kudarcok idején. Az is problémát jelentett, hogy ez a hadsereg 
nem az államhoz, hanem a zsoldot fizető hadvezérhez kötődött. A sikeres 
hadvezér számára ez aránytalanul nagy politikai befolyást biztosított, ami 
eleve gyanússá tette őket a tanács előtt. Akár feltűnő siker, akár a 
legcsekélyebb kudarc a hadvezér bukását okozhatta. 

A 480-as évektől alakultak ki azok az intézmények, amelyek az előkelők 
kollektív hatalmát biztosították. Az állam élére két-két időszakosan 
választott suffet (bíró) került, az ő kezükben volt a végrehajtó hatalom. A 
népgyűlés szerepe teljesen formálissá vált, az elvi döntések meghozatalának 
és a suffetek ellenőrzésének joga a 300 tagú nagytanács és a 104 tagú 
szűkebb tanács joga volt. A konkrét ügyekben való döntés előkészítésére a 
szűkebb tanácsból jelöltek ki 5-10 fős bizottságokat. Az állam vallási életét 
30 tagú papi bizottság irányította. 

Karthágó a Kr. e. 5. század folyamán minden energiájával az afrikai 
területek felé fordult. A tengeren expedíciók indultak el Nyugat-Afrika 
partvidékének felkutatására, ezek közül a legnagyobb szabású vállalkozás 
Hanno útja volt a Kr. e. 5. században. Az erről készült beszámoló adatai 
homályosak, csak feltételezhetjük, hogy a Hanno által elért legdélibb pont a 
Szenegál folyó és az , istenek hajléka?"-ként emlegetett Kamerun tűzhányó 
lehetett. Még kevesebb ismeretünk van Hanno kortársának, Himilkónak 
északi irányú útjáról, melynek során egy későbbi forrás szerint eljutott a brit 
szigetekig. 

Ezeknek az utaknak azonban gyakorlati jelentőségük nem volt, mivel túl 
messze estek a felfedezett területek az anyaországtól, s túlságosan 
kedvezőtlen volt az éghajlatuk. Annál fontosabb volt az észak-afrikai 
partvidék meghódítása, amelynek eredményeként a Kr. e. 5. század végére 
a partmenti sáv az Atlanti-óceántól Kürénéig Karthágó birtokába 
került. A birodalom területén rendkívül sokféle nép élt, s az egyes népek, 
illetve városok feletti karthágói fennhatóság sem volt azonos mértékű. 
Sokkal lazább függésben voltak az eredeti türoszi alapítású városok 
például, mint a Karthágó alapította telepek. Az előbbiek önkormányzattal 
rendelkeztek, s formailag egyenjogúak voltak Karthágóval, az utóbbiakat 
viszont helytartók irányították, egy részüket adófizetésre és katonaállításra 
is kötelezték. A legsúlyosabb kötelezettségek az afrikai barbár törzseket 


terhelték. A nagy területen szétszórt birodalom politikai egységét Karthágó 
hajóhada biztosította. 

A gazdaság és a társadalom átalakulása 

Ekkor alakult ki az a pun típusú nagybirtok, ami később Róma számára is 
mintául szolgált. A földtulajdonnak két formáját ismerték. Az egyik a 
magántulajdonban lévő, rabszolgatartó nagybirtok volt, ennek 
termelése fedezte a város ellátását. A másik a távolabbi területeken fekvő 
sállami föld", amely a várost irányító arisztokrácia közös tulajdona volt 
(ún. kollektív tulajdon). Az itt termelő törzsek adóit Karthágó a 
külkereskedelemben értékesítette. 

Ennek a gazdasági változásnak a következménye volt, hogy a társadalom 
legalsó rétegében megjelent és tömegessé vált a rabszolga-munkaerő. A 
rabszolgák kisebb hányada hadifogoly volt, többségüket kereskedelem útján 
szerezték be. Ugyancsak ekkor alakult ki a kereskedő-arisztokrácia mellett 
a nagybirtokos réteg, melynek érdeke már nem az új meg új piacok 
szerzésére irányuló terjeszkedés, hanem a fennálló helyzet megszilárdítása 
volt. 

További fontos változás volt a Kr. e. 5. század folyamán a kézművesipar 
fejlődése. Ennek oka is a görög versenyben, illetve a közvetlen görög- 
barbár kapcsolatokban keresendő. Karthágó ennek következtében 
kényszerült rá, hogy a közvetítő kereskedelem mellett saját áruival is 
próbálkozzék. Mivel a görög iparral nem tudott minőségben versenyezni 
(kivéve a bíborfestést és az üvegipart), az olcsó tömegtermelés lett 
kézműveseinek a feladata. 

Anyagi és szellemi kultúra Karthágóban 

A technikai találmányok terén a punok alulmaradtak ókori 
versenytársaikkal szemben. Karthágó szellemi életéből leginkább a 
vallásukat ismerjük. Ennek a vallásnak a legősibb rétege természetesen 
föníciai eredetű. A város legkorábbi két főistene Melgart, Türosz 
védelmező istene és Astarté, a kánaáni termékenység-istennő voltak. A 
mögöttük álló istenvilág többi tagja is keletről származott. A két legfőbb 
isten tengerparton épült szentélye között volt a város közös áldozóhelye, a 
Tófet. Maradványainak feltárásakor félelmetes kép tárult a régészek szeme 
elé. A kisgyermekek csontjait és hamvait tartalmazó rengeteg urna azt 
bizonyítja, hogy Karthágóban is élt az elsőszülött gyermek feláldozásának 
ősi, barbár szokása. Hitük szerint a termékenységet biztosító istenség 
részesedést kíván a saját adományából, annak legjavát, , legelsejét", a 


termés zsengéjét, az állatok első ellését s a házastársak első gyermekét. Ez a 
hit különösen erős volt a föníciai-kánaáni térségben — az Ószövetség is 
ismeri a gyermekáldozatot követelő Molokh istent. Ehhez járult az a 
hiedelem, hogy nagy veszély esetén az isten segítségét csak különösen 
értékes áldozattal lehet megnyerni. 

Amikor az anyaváros, Türosz elvesztette önállóságát, s ezzel a nyugati 
gyarmati telepeire való hatását, háttérbe szorultak az ősi istenek is. Melgart 
utóda Ba al-Hamon, Astartéé pedig Tanit istennő lett. A két isten eredete 
homályos, a váltás valószínűleg az arisztokrácia kollektív hatalmának 
kialakulásával köthető össze, akik a királyi hatalmat védelmező Melgartot 
nem szívesen tisztelték templomaikban. Ugyanebben az időben a többi 
föníciai istenség meghatározott feladatkört kapott, ebben talán már a görög 
vallás hatását fedezhetjük fel. 

Ugyancsak görög hatás figyelhető meg a pun művészetekben, a 
vázafestésben, a fal- és mozaikképekben és az építészetben is. A 
karthágóiak saját irodalommal is rendelkeztek, erről azonban szinte semmit 
nem tudunk. Amikor a rómaiak elfoglalták a várost, a zsákmányolt 
kéziratokat egyik szövetségesüknek ajándékozták, s ezek nem maradtak 
fenn. Az egyetlen alkotás, aminek a tartalmát ismerjük egy Mago nevű 
szerző (természetesen nem azonos a hadvezérrel) mezőgazdasági 
tankönyve, amely a nagybirtokos gazdálkodásról szólt. (Ezt a művet 
később a római senatus utasítására latin nyelvre is lefordították.) 

A hatalom csúcsán 

A Kr. e. 4. század folyamán Karthágó elérte fejlődése, nagyhatalmi 
helyzete csúcspontját. A korabeli híradások szerint a birodalom nyugodt, 
kiegyensúlyozott belső viszonyok között élt. 

A felszín alatt azonban súlyos feszültségek alakultak ki. Ellentét volt a 
kereskedő és a földbirtokos arisztokrácia érdekeiben, politikai 
irányvonalában. A libüai mezőgazdasági lakosság az állam minden 
meggyengülése idején fellázadt, s a már ismertetett okoknál fogva ezt tette 
a hadsereg is. A hatalom csúcsán a külpolitika passzívvá vált, ennek 
következtében peremterületeinek városai önállósodhattak. Közéjük 
tartozott a hispániai Gadeira is, aminek következtében megszűnt a 
hispániai ezüst Karthágóba áramlása. Amikor a pun birodalom 
szembekerült itáliai versenytársával, Rómával, még nagyhatalomnak 
számított, történelmi pályafutása delelőjén azonban már túljutott. 

Az első pun háború (Kr. e. 264-241) 


A rómaiak és itáliai szövetségeseik egy jelentéktelen incidens 
következtében keveredtek háborúba Karthágóval Kr. e. 264-ben. A 
harcok célja hamarosan Szicília megszerzése lett. A rómaiak felismerték, 
hogy tervüket nem tudják megvalósítani Karthágó tengeri uralmának 
megtörése nélkül. Ekkor láttak hozzá a hadiflotta kiépítéséhez, s Kr. e. 260 
elejére már száz nagy, ötevezősoros hajó állt készen. Mindeddig Rómának 
nem volt említésre méltó tengeri hadereje. Ráadásul bevetettek egy 
rendkívül egyszerű, de annál hatásosabb találmányt, a csapóhidat, amellyel 
kiegyenlítették a karthágói hajók legénységének nagyobb navigációs 
gyakorlatát (navigáció: a hajók irányítása). Ennek a csapóhídnak az 
alkalmazására akkor került sor, amikor két ellenséges hajó megfelelő 
közelségbe került egymáshoz. A rómaiak átvetették a csapóhidat az 
ellenséges hajóra, majd ezen átfutva lemészárolták a pun legénységet. Az 
első nagyobb tengeri ütközetben, Mülai mellett már meg is mutatkozott az 
eredmény (Kr. e. 260-ban), ezt további győzelmek követték, majd Kr. e. 
256-ban az eknomoszi hegyfok melletti csatában döntő csapást mértek 
a karthágói hajóhadra. Az ezt követő időszakban a hadiszerencse elpártolt 
a rómaiaktól. M. Atilius Regulus consul vezetésével egy hadsereg 
kísérletet tett a Karthágó elleni közvetlen támadásra. A punok új hadsereget 
toboroztak, vezéréül, Karthágó történetében először, egy idegen hadvezért, 
a spártai Xanthipposzt szerződtették. Regulus serege vereséget szenvedett, 
ráadásul a hazaszállításukra küldött hajóhad viharba került, és odaveszett 
(Kr. e. 255). Szárazföldön sikerült kiköszörülni a csorbát, Kr. e. 253-ban 
bevették a rómaiak Panormoszt (a mai Palermo), majd két év múlva L. 
Caecilius Metellus aratott hatalmas győzelmet a szigeten. A tengeren a 
legszerencsétlenebb év a Kr. e. 249 volt, ekkor érte a rómaiakat a drepanai 
vereség, majd ugyanebben az évben egy vihar gyakorlatilag az egész flottát 
megsemmisítette. Az ezt követő évek karthágói sikereket hoztak, a punok 
vezére ekkor már Hamilkar Barkasz volt. De Kr. e. 243 242 fordulójára 
Róma ismét talpra állt, felépült az új flotta is, így a háború a tengeren dőlt 
el. Róma sikerrel vívta meg az első pun háború utolsó tengeri csatáját 
Szicília nyugati partjainál, az Aegates-szigeteknél Kr. e. 241-ben. 

A több mint két évtizedes háború Karthágót kétségbeejtő helyzetbe sodorta. 
A békekötéskor át kellett adnia Rómának egész Szicíliát, valamint a sziget 
és Itália között fekvő szigeteket. Minden római hadifoglyot szabadon kellett 
engednie, s tíz év alatt 3200 talentum hadisarc fizetésére kötelezték (kb. 
33 tonna ezüst). Ráadásul a libüai földeket feldúlták Regulus katonái, az 


államkincstár teljesen kiürült. Hogy a hadisarcot fizetni tudja, az állam 
megemelte az adókat és megtagadta a zsold kifizetését a katonáknak. Ennek 
következtében általános felkelés robbant ki, amit az ókori történetírók 
, engesztelhetetlen háborúnak? neveztek. Karthágó kénytelen volt 
hazarendelni a szardíniai és korzikai helyőrségek katonáit, akik Hamilkar 
Barkasz vezetésével végül leverték a lázadókat. Az őrizetlenül maradt két 
szigetet Róma elfoglalta. 

A veszteségek a római oldalon is igen nagyok voltak. Óvatos becslés szerint 
a szövetségesekkel együtt több mint százezer ember és ötszáznál több 
hadihajó esett áldozatul a háború során. Róma azonban magáénak tudhatta a 
győzelmet, annak minden előnyével együtt. Nemcsak tekintélye, hanem 
területei is növekedtek, a háború alatt rengeteg rabszolgát szerezett, és 
megkapta a hatalmas hadisarcot. 

A legnagyobb nyereség Szicília volt. Néhány várost (Hierón szürakúszai 
állama) leszámítva, a sziget településeinek lakói Róma alattvalói lettek, s 
tized formában adót kellett fizetniük. Kr. e. 227-ben a tengeren túli birtokok 
igazgatását imperiummal felruházott tisztviselőkre bízták. Az a terület, 
ahol a magistratus imperiumát gyakorolta, az ő provinciája lett — ettől 
kezdve így nevezték Róma tengerentúli vagy távolabb fekvő birtokait. 
Róma a két pun háború között 

A két pun háború közötti időszak Róma számára nem jelentett teljes békét. 
Az Adriaitengeren folyó kereskedelmet ebben az időben szinte 
lehetetlenné tették az illír királynő, Teuta alattvalói. Ennek az állapotnak a 
megszüntetése nemcsak gazdasági, hanem stratégiai okból is fontos volt, 
hiszen a Ión-tengerre vezető út sem volt biztonságos ilyen körülmények 
között. A kalózkodás felszámolása nemcsak Róma, hanem a görögök 
érdeke is volt, így az első illír háborúban (Kr. e. 229-228) az akháj és az 
aitol szövetség is részt vett. Teuta alattvalóit a szárazföld belsejébe 
telepítették át, és adófizetésre kötelezték. Ebben az időszakban Róma több 
görög várossal létesített szövetségi kapcsolatot, így megvetette lábát az 
Adriai-tenger túlsó oldalán is, ami felkeltette Makedónia aggodalmát. Ez 
az aggodalom tovább fokozódott, amikor a második illír háborúban (Kr. 
e. 219) a rómaiak formálisan is megszerezték a partvidéket. 

Az illír háborúkban tehát, mint láttuk, fontos gazdasági érdekek is szerepet 
játszottak. Ez a tény jelzi a kereskedelemmel foglalkozó lovagrend politikai 
szerepének növekedését. Ugyanezt figyelhetjük meg a pár évvel később 
(Kr. e. 220-ban) meghozott lex Claudiában, amely megtiltotta a 


senatoroknak, hogy 300 amphoránál (80 hl.) nagyobb űrtartalmú, tehát 
kereskedelmi célokra használható hajót tartsanak. Figyelemre méltó 
belpolitikai változás a centuria-beosztás reformja, ami szintén a két pun 
háború közé eső időben történt meg. Ezután minden classis 70-70 centuriát 
állított ki, tehát megszűnt a vagyonosabb classisok magasabb számú 
centuria kiállításához való joga. Szintén belpolitikai esemény, de szorosan 
összefügg a terjeszkedéssel, hogy ebben az időszakban született meg a 
praetor peregrinus tisztsége, azaz olyan praetort választottak, aki a 
rómaiak és az idegenek között felmerülő peres ügyekben ítélkezett. 

A két illír háború közötti időszakban a rómaiak figyelme ismét Észak-Itália 
felé fordult, ahol a gallok okoztak újra nyugtalanságot. Kr. e. 225-ben az 
etruriai Telamon mellett Róma hadserege megverte a gall haderőt, majd a 
győzelmet kihasználva, benyomult a  Pó-síkságra, és elfoglalta 
Mediolanumot (Milánó). A Gallia Cisalpina (Alpokon inneni Gallia) 
nevet viselő területet ezután egyesítették Itália többi részével. 

A második pun háború (Kr. e. 219/218-202) 

Előzmények 

Karthágó új vezetője az , engesztelhetetlen háborút?" lezáró Hamilkar 
Barkasz lett. Hamilkar terveiben Hispania megszerzése szerepelt. Hódító 
tevékenysége az első időszakban sikeres volt, tíz év alatt (Kr. e. 237-228) 
nemcsak visszaszerezte a korábban elveszített ezüstbányákat, hanem 
Hispania egész déli részét Karthágóhoz csatolta. Mindez persze Hamilkar 
Barkasz személyes hatalmát is nagyon megnövelte. Halála után hatalmát 
családjának tagjai, a Barkidák örökölték, először veje, Hasdrubal (Kr. e. 
228-221), aki megalapította és erős támaszponttá építette ki Kartagéna (Új 
Karthágó, Carthago Nova) városát. Az ő utóda Hamilkar fia, az akkor alig 
húszéves Hannibal lett. 

Rómában természetesen felfigyeltek a Barkidák hispaniai tevékenységére. 
Ezért került sor (Kr. e. 223-221 körül) a Róma és Saguntum ibériai város 
közötti katonai szövetség megkötésére. 

Hannibal első feladatának tekintette a karthágói felségterületbe beékelődött 
római szövetséges, Saguntum megsemmisítését. Ostrom alá vette, és 
hosszas harcok után el is foglalta a várost Kr. e. 219-ben. Az ezután 
Karthágóba küldött római követség Hannibal kiadatását követelte a 
nagytanácstól, amikor pedig erre tagadó választ kaptak, vezetőjük átadta a 
hadüzenetet. 

A hannibáli háború 


Hannibal tervei valószínűleg a következő feltételezéseken alapultak. 
Világosan látta, hogy elkerülhetetlen a két hatalom újabb konfliktusa. A 
Saguntum elleni támadással minden bizonnyal azt akarta elérni, hogy Róma 
a gallok ellen vívott háború után ne tudja magát kellően összeszedni. 
Továbbá azt remélte, hogy egy Észak-Itáliában induló meglepetésszerű 
támadás hatására a vereség miatt elkeseredett gallok fegyvert fognak Róma 
ellen. Hannibal úgy gondolta, hogy mindezek hatására széthullik az itáliai 
szövetség. . Ugyanakkor — bízott benne, hogy sikerei hatására 
összekovácsolódik egy szövetség, amelynek az összes veszélyeztetett 
földközi-tengeri állam tagja lesz. Ezek alapján választotta ki támadásának 
útvonalát, Kr. e. 218 őszén megkezdte átkelését az Alpok hegyláncain. 
Induláskor a haderő 50 000 gyalogosból és mintegy 9000 lovasból állt. 
Harci elefántokat is vittek magukkal. A hegységen való átkelés nagy 
veszteségeket okozott. A szokatlan terep, a nagy hideg és az útviszonyok 
apasztották Hannibal seregét, így Itáliába csak mintegy 20 000 gyalogos, 
6000 lovas és egyetlen elefánt érkezett meg. 

A gallok tömeges csatlakozásával kapcsolatos remények csak részben 
váltak be. Igaz, kb. 50 000 gall harcos csatlakozott Hannibalhoz, de csak 
mint zsoldos, nem lelkesedésből. Az általános itáliai felkelés elmaradt. A 
pun hadvezér alábecsülte Róma nagy tekintélyét, az itáliai szövetség 
szilárdságát, a gallok megfélemlítettségét egyaránt. Az erőviszonyok is 
egyértelműen Rómának kedveztek. Még akkor is 20 légió kiállítására volt 
képes, amikor szövetségeseinek egy része elpártolt. 

Mégis kezdetben a meglepetés Hannibal számára hozott sikereket. Rövid 
pihenő után a Ticinus folyó mellett szétverte P. Cornelius Scipio consul 
seregét, majd még a tél beállta előtt a Trebia folyó közelében a két consul 
egyesített haderejére mért csapást. Ezzel a két ütközettel Észak-Itália még 
Kr. e. 218 vége előtt elveszett Róma számára. A kudarcok élénk 
visszhangot keltettek a városban, a szegény rétegek nyomására a következő 
évben a rendkívül népszerű C. Flaminiust választották consullá. 

Kr. e. 217 tavaszán a két consuli sereg az Appenninek hágóinak 
eltorlaszolásával igyekezett elzárni az Itália belsejébe vezető utat. Hannibal 
azonban a kiáradt Arnus mocsaras völgyén keresztül a római vonalak 
hátába került, majd Flaminius seregét a Trasimenus-tónál tőrbe csalta. A 
sereg java — mintegy 15 000 ember — veszett oda, maga a consul a csata 
kezdetén elesett. A Hannibal által várt általános Róma-ellenes felkelés 


azonban még ezeknek a vereségeknek a hatására sem következett be, pedig 
a pun vezér az összes itáliai, nem római hadifoglyot elengedte. 

A Trasimenus-tónál elszenvedett vereség hatására Rómában dictator 
választására került sor. A Hannibal elleni küzdelmet O. Fabius Maximusra 
bízták, aki arra alapozta taktikáját, hogy Hannibal számára nyilván nagy 
gondot jelent az utánpótlás, az élelmezés. Ugyanakkor azt is belátta, hogy a 
római hadsereget szétzilálták, megtizedelték és szellemében is megtörték az 
elszenvedett vereségek. Ezért gondosan ügyelt arra, hogy ne kelljen nyílt 
ütközetbe bocsátkoznia, hanem állandóan a pun sereg nyomában járva, 
rajtaütésekkel őrölte az ellenség erejét. Erről a taktikáról kapta a 
, Cunctator", halogató melléknevet. Itália vidéki lakossága azonban nem 
volt elégedett ezzel a harcmodorral, mivel hol a punok, hol maguk a 
rómaiak pusztították földjeiket, hogy az ellenség ne jusson élelemhez. Az 
azonban tény, hogy ezzel a módszerrel sikerült elkerülni egy újabb súlyos 
vereséget. 

Kr. e. 216-ban az apuliai Cannae közelében a római hadsereg újabb — 
katasztrofális — vereséget szenvedett. A punok bekerítették őket, s a római 
katonák 3/4 része (30-50 000 ember, a források adatai bizonytalanok) 
ottveszett. A köztársaság ideje alatt ez volt a legsúlyosabb vereség, amit a 
rómaiak elszenvedtek. 

Rómában ekkor minden tartalékot mozgósítottak, besoroztak minden 17 év 
feletti polgárt, sőt vásároltak 8000 rabszolgát, akik felszabadításuk után 
szintén római katonák lettek. Hannibal sikereinek csúcsán békére tett 
ajánlatot, Róma azonban nem bocsátkozott tárgyalásokba. Átmenetileg 
ismét Fabius Maximus taktikájához folyamodtak az itáliai hadszíntéren, s 
erőiket az Itálián kívüli területeken mozgósították. 

A cannaei csata után Hannibal szövetséget kötött V. Philipposz makedón 
uralkodóval. Róma első komoly sikere a második pun háborúban az volt, 
hogy az aitól szövetséggel és Pergamonnal szövetkezve sikerült a makedón 
királyt távol tartani Itáliától. Így az ún. első makedón háború Illíria és 
Görögország területén zajlott le (Kr. e. 215-205). A másik fontos siker 
színhelye Szicília volt, ahol sikerült elfoglalni  Szürakúszait és 
Agrigentumot (Kr. e. 213-211, ill. 210). 

A háború kimenetele szempontjából azonban mindennél fontosabb volt a 
hispaniai hadszíntér. Itt P. Cornelius Scipio, a 218. év egyik consula és 
testvére, Cnaeus vezette a római haderőt. Kezdetben sikereket értek el, 
elfoglalták Saguntumot is, Kr. e. 211 -ben azonban Hannibal fivérei, Mago 


és Hasdrubal legyőzték őket, s mindkét Scipio elesett. A következő évben 
az ifjabb, akkor mindössze 25 éves P. Cornelius Scipio érkezett 
Hispániába, hogy átvegye apja és nagybátyja feladatát. Kr. e. 209 és 207 
között a félsziget egész délkeleti részét elfoglalta, s Italica néven 
megalapította az első Itálián kívüli coloniát. 

Közben Itáliában is változott a helyzet. Kr. e. 211-ben Róma megostromolta 
és elfoglalta Capua városát. Hannibal, hogy az ostromlók figyelmét elvonja, 
közvetlenül Róma ellen vonult. Mintegy 4 km-re megközelítette a várost, s 
ez érthető riadalmat keltett. Valószínűleg ekkor keletkezett a , Hannibal 
ante portas!" (Hannibal a kapuk előtt!) szólás. Nem sikerült azonban sem 
Capua felmentése, sem Róma elfoglalása, Hannibal szerencsecsillaga 
Itáliában is hanyatlani kezdett. 

A háború vége 

Kr. e. 205-ben az ifjabb Scipio lett a consul. Ő volt az a római vezér 
ebben a háborúban, akinek katonai képességei és politikai látóköre 
Hannibaléhoz mérhető. A következő évben 30 000 főnyi sereggel Leptisnél 
partra szállt Afrikában. Itt csatlakozott hozzá Massinissa, aki Numidia 
trónját kívánta megszerezni Karthágó által támogatott riválisától. A 
végveszély közeledtét érezve, a pun nagytanács sietve hazarendelte 
Hannibalt. 

Hannibal és Scipio háborút eldöntő ütközetére Kr. e. 202-ben, Karthágótól 
kb. 200 kilométernyire délnyugatra, a Zama közelében fekvő Naragara 
városkánál került sor. Scipio itt tulajdonképpen lemásolta Hannibal 
Cannaenál alkalmazott taktikáját. A győzelem megszerzésében nagy 
szerepe volt Massinissa kiváló numida lovasainak. 

A béke megkötésére a következő évben (Kr. e. 201-ben) került sor. A Róma 
által diktált feltételek gyakorlatilag lehetetlenné tették, hogy Karthágó 
bármikor a későbbiekben veszélyeztetni tudja a győztes biztonságát. Összes 
Afrikán kívüli területét elvesztette, afrikai birtokait pedig megnyirbálták a 
numidiai királyság javára. Ennek a szövetséges államnak az uralkodója 
Massinissa lett. Karthágó birtokában csak a környékén lévő föníciai 
települések maradtak meg, nagyjából a mai Tunisz területe. Háborút 
Afrika területén kívül nem viselhetett, Afrikán belül is csak Róma 
engedélyével. Nem tarthatott ezután zsoldos hadsereget. Át kellett adnia 
harci elefántjait és majdnem teljes hajóhadát. Mindezen felül túszokat 
kellett küldenie Rómába, s 10 000 talentum (kb. 262 tonna ezüst) hadisarc 


fizetésére kötelezték. Karthágó ezzel végleg kiesett a Földközi-tenger 
önálló hatalmai közül. 

A nyugati medence meghódításának lezárása 

A Kr. e. 3-2. század fordulóján Róma lett a Földközi-tenger nyugati 
medencéjének első számú hatalma. Ennek ellenére nem csökkentek azonnal 
és erőteljesen a katonai feladatok Karthágó veresége után. 

A következő évtizedekben hatalmas háborúk folytak Itália északi részén, 
Hispaniában, Szardínián és a Földközi-tenger keleti térségében. 

Még Kr. e. 203-ban vágtak bele újra a rómaiak Észak-Itáliában Gallia 
Cisalpina teljes meghódításába, amelyet Hannibal támadása miatt kellett 
megszakítani. A Pó völgyébe vezetett hadjáratok sora a legerősebb gall 
törzs meghódolásával zárult le Kr. e. 191-ben. 

Hispaniában a Karthágótól örökölt területeket két részre osztották, az egyik 
provincia a Hispania Ulterior, a másik pedig a Hispania Citerior nevet 
kapta (túlsó és innenső Hispania). Kr. e. 197-ben négyről hatra emelték az 
egy évre megválasztott praetorok számát, hogy az új területek 
kormányzására kellő számú tisztviselő legyen. Az első időszakban Róma 
módszeresen kifosztotta a területet, kíméletlen bánásmódja sorozatos 
felkelésekhez vezetett, melyeket csak komoly katonai erővel és viszonylag 
hosszú idő alatt sikerült leverni. 

A római külpolitika, a hódítási szándék erre az időre már egyértelműen 
túllépett Itália határain, a barbárok rovására igyekezett növelni területeit, 
kezdetét vette a birodalom — imperium — kiépítésének időszaka. Ennek a 
politikának a következménye volt Kr. e. 125-121 között Gallia 
Narbonensis (a mai Franciaország Provence nevű tartománya) 
meghódítása. 


A római hódítás a Földközi-tenger keleti medencéjében 


A keleti medence hellenisztikus államai közül Róma elsőként 
Makedóniával került szembe a hannibali háború utolsó időszakában. Az ún. 
első makedón háború még nem járt területi előnyökkel, célja V. Philipposz 
Itáliától való távoltartása volt. Amint azonban lezárult a második pun 
háború, Róma ultimátumot intézett a makedón uralkodóhoz. Ezzel kezdetét 
vette a Földközi-tenger keleti medencéjének meghódítása. 

Ezen térség politikai viszonyai lényegesen eltértek a nyugati medencéétől. 
Ott az egyetlen nagyhatalom, Karthágó mellett Rómának csak barbár 


törzsekkel kellett szembenézni. A keleti medencében azonban, mint már 
láttuk, több, egymással versengő hellenisztikus állam létezett. A három 
legnagyobb -— Makedónia, Szíria és Egyiptom - egymás rovására 
terjeszkedett, s igyekezett a kisebb államokat befolyása alá vonni. Ezek 
függetlenségüket katonai erővel képtelenek voltak biztosítani, ezért 
kénytelenek voltak szövetségeseket keresni. A Kr. e. 3. század végétől mind 
gyakrabban fordultak Rómához. 

Ebben a térségben tehát Róma a hadsereg mellett igen kifinomult és 
változatos diplomáciát is alkalmazott céljai eléréséhez. Figyelemmel 
kísérte a hellenisztikus nagyhatalmak uralkodóváltásait is. Nemegyszer egy 
király váratlan halála vagy a megoldatlan utódlás teremtett olyan 
konfliktushelyzetet, amelybe bele lehetett avatkozni. Ezen a területen vált 
gyakorlattá, hogy a hódítást megelőzendő, a kisebb államok uralkodói 
végrendeletükben Rómára hagyták országukat. Arra is volt példa, hogy az 
egyik állam felett aratott katonai győzelmet a másik ellen is lehetett 
kamatoztatni, diplomáciai nyomás gyakorlására. 

Mindezek következtében a Földközi-tenger keleti medencéjének 
meghódítása bonyolult eseménysorozat eredménye volt. 


A harmadik pun háború (Kr. e. 149-146) 


Míg keleten ezek az események zajlottak, megpecsételődött az egykori 
nagy ellenfél, Karthágó sorsa is. A végső leszámolásra a Karthágó és a 
Massinissa által vezetett Numidia közötti konfliktus szolgáltatott ürügyet. 
A numida király folyamatosan zaklatta a punokat rajtaütéseivel, míg végül 
Kr. e. 149-ben Karthágó fegyvert fogott határai védelmében. A római 
senatus, mivel előzőleg nem kérték engedélyét a háborúhoz, a béke 
megszegésének tekintette az eseményt, s hadat üzent. 

Ezzel tulajdonképpen annak a politikai csoportnak a kívánsága teljesült, 
amelynek a nézeteit M. Porcius Cato szállóigévé vált, állandóan 
hangoztatott javaslata fejezte ki leginkább: , Ceterum censeo Chartaginem 
delendam esse." (Egyébként javaslom, hogy Karthágót romboljuk le.) A 
punok hajlandóak lettek volna Róma követeléseinek teljesítésére, ám 
amikor az Afrikában partra szállt consulok azzal álltak elő, hogy rombolják 
le a város falait, s a tengertől legalább 15 km-re építsék fel újra, elszánták 
magukat az ellenállásra. Az elkeseredetten védekező várossal szemben a 
római hadsereg kezdetben nem ért el sikert, majd Kr. e. 147-ben Scipio 


Aemilianus, a zamai győző fiának örökbe fogadott fia vette át a legiók 
irányítását. 146 tavaszán a rómaiak behatoltak a városba, s egy héten át 
tartó utcai harcok után elfoglalták. 

A leszámolás a bukott versenytárssal kegyetlen volt. Felgyújtották és földig 
rombolták a várost, majd területét felszántották, és szörnyű átkot mondtak 
arra, aki a helyén valaha is új települést akarna alapítani. Az életben maradt, 
kb. 25 000 karthágóit eladták rabszolgának, a városhoz tartozó területen 
pedig megszervezték Africa provinciát. 


A hódítások okai, a római politika a meghódított területeken 


, ám a te mesterséged, római, az, hogy uralkodj, 

el ne feledd — hogy békés törvényekkel igazgass, 

és kíméld, aki meghódolt, de leverd, aki lázad." 

(Vergilius: Aeneis VI. 851-853.) 

A római terjeszkedés történetét vizsgáló történészek általában kétféle 
magyarázatot adnak a hódításokra. Az egyik szerint a területi gyarapodás 
a védekező politika járulékos következménye volt. A rómaiak saját 
maguk és szövetségeseik biztonsága érdekében folytattak háborúkat olyan 
területek ellen, ahonnan vélt vagy valóságos veszély fenyegette őket. 
Maguk a rómaiak azt hangoztatták, hogy ők csak , igazságos háborúkat?" 
viseltek, ez nagyjából megfelel a fenti magyarázatnak. Más vélemények 
szerint az erőszakos terjeszkedés olyan rossz szokás volt, amelybe az 
kergette a rómaiakat, hogy szerettek harcolni, és nagyra becsülték a katonai 
győzelmet, vágytak a földre és a zsákmányra. E nézet szerint a római 
politika tudatosan agresszív volt, az , igazságos háború? pedig nem más, 
mint propaganda vagy a történetírók együgyű meséje. 

Mindkét magyarázat hibája az, hogy az események szereplőinek túlságosan 
nagy céltudatosságot tulajdonít. Kevéssé hihető például az, hogy a rómaiak 
azért támadták meg V. Philipposzt Kr. e. 200-ban, mert azt gondolták, hogy 
veszélyezteti az érdekeiket, vagy új alkalmat kerestek a támadó fellépésre. 
Egyszerűen az események alakulása hozta magával, hogy Róma nem 
hagyhatta figyelmen kívül Makedónia és Hannibal szövetségét, s a második 
pun háborút lezárva csapást kellett mérniük a balkáni államra. A római 
hódítás mozgatója elsősorban tehát nem egy tudatos, előre megfontolt terv 
megvalósítása volt, hanem a mindenkori körülmények alakulására való 
reagálás. 


A hódítások másik oka, s egyben a hódító háborúk sikereinek magyarázata 
is, a római hadsereg. Ez a maga egészében Itália meghódítása után 
formálódott ki. A rómaiak nem a passzív adófizető alattvaló szerepét 
szánták szövetségeseiknek, hanem katonai partnerré tették őket. Így szinte 
kifogyhatatlan erőforrásokkal rendelkeztek, óriási veszteségek pótlására 
voltak képesek, hihetetlen áldozatokat is el tudtak viselni. Teljesen igaza 
volt Liviusnak, amikor Cannaera utalva kijelentette: , Bizonyos, hogy 
minden más nép összeomlott volna ilyen rettentő csapás súlya alatt." 
(Livius XXII.54.) A hadsereget azonban foglalkoztatni kellett ahhoz, hogy 
bármiféle hasznot hajtson, tehát ebből a szempontból is szükség volt a 
háborúra. Az állandó gyakorlat pedig növelte a katonai tapasztalatokat, a 
hadvezérek tudását, növelte a siker lehetőségét. 

A hadi sikerek eredményeként nőtt a földterület, az adók, a hadisarcok és a 
zsákmány növelte a gazdagságot, ezzel együtt a hatalmat és a biztonságot. 
Ugyanakkor a rómaiak büszkén hangsúlyozták azokat az előnyöket is, 
amelyeket a római uralom a meghódítottaknak hozott: a civilizációt, a 
biztonságot és a rendet. Mindezeket csak azok nem élvezték, akik 
, ostobaságból"? vagy , pimaszságból" ellenálltak. 

A hódítások nyomán kialakuló római fennhatóság a Mediterrnaeum 
különböző területein más-más formában valósult meg. A nyugati térségben 
elsősorban a területek bekebelezése, a közvetlen hatalom és az állandó 
katonai jelenlét volt jellemző. A keleti részen, a görög világban szívesebben 
választották a közvetett formát, a helyi kormányokat meghagyták a 
helyükön, elméletileg ezek függetlenek maradtak, de elvárták tőlük, hogy 
Róma érdekeinek megfelelően működjenek. Ez a viszony hasonlított ahhoz 
a kapcsolathoz, amely a római társadalomban a cliens és a patronus között 
fennállt. Maguk a rómaiak is felismerték ezt a hasonlóságot, ezért 
használták gyakran ezen államok jelölésére a ,,cliens állam? kifejezést. 
Ebben a térségben a közvetett uralmat a provinciaszervezés gyakorlata ott 
és akkor váltotta fel, ahol és amikor túl sok gondot okoztak a lázadások. 


A hódítások hatása a római társadalomra 


A nobilitas 

A római társadalom legfelső rétegét továbbra is az előkelő patrícius és a 
közéjük gazdagsága révén felemelkedett plebejus nemzetségek tagjai 
alkották. Ők voltak a senatori rend. A jelölésükre használt másik 


kifejezésnek, a nobilitasnak volt egy tágabb és egy szűkebb értelmezése. 
Tágabb értelemben a nobilitasba tartoztak a senatorok leszármazottai, 
szűkebb értelemben azonban csak az ún. consularisok, azaz a consulságot 
viselt férfiak utódai. Ez a réteg a Kr. e. 3. században még viszonylag nyitott 
volt az alulról felemelkedők, az ún. homo novusok (új emberek) előtt, a 2. 
században azonban egyre zártabbá vált. 

A nobilitas köréből kerültek ki a politikai vezetők, a hadvezérek és az 
újonnan meghódított területeken szervezett provinciák helytartói. 
Hatalmuk alapja az eddig is meglévő földbirtok volt, amely a Kr. e. 2. 
század folyamán óriási méretűre növekedett. A hadizsákmányból és a 
tartományi kormányzásból származó jövedelmeiket a kisparaszti birtokok 
felvásárlására, s az ún. ager publicus területeinek bérlésére fordították. 
Uralmuk biztosításának legfontosabb politikai eszköze a senatus volt, amely 
igyekezett minél több hatalmat fenntartani magának. 

Kr. e. 180-ban szabályozták a hivatalviselés — a cursus honorum -— rendjét 
a lex Villia annalisban. Eszerint az első hivatalra legkorábban 27 éves 
korban — 10 év tényleges katonai szolgálat vagy a sorozásokon 10 éven át 
való megjelenés után — lehetett pályázni. Az első megpályázható hivatal a 
guaestura volt, csak ennek betöltése után lehetett a praeturát, majd a 
consulságot elnyerni. Egy-egy évi hivatal között legalább kétéves 
időköznek kellett lenni, s ugyanazt a tisztséget csak 10 év után lehetett újra 
elnyerni. Ezek az előírások azt célozták, hogy a senatori rendből senki ne 
szerezhessen aránytalanul nagy hatalmat. Ugyanezt szolgálta a tartományi 
hivatalok sorsolás útján való szétosztása is. 

Ennek ellenére a különböző senatori csoportok között állandó volt a 
küzdelem a nagyobb hatalomért, befolyásért, az ezt biztosító tisztségek, 
hivatalok elnyeréséért. 

A lovagrend 

A lovagok továbbra is kereskedelmi és pénzügyletekkel foglalkoztak, s 
nemcsak a hivatali karrierről mondtak le, hanem a nevüket adó lovaskatonai 
szolgálatról is. A hódítások nyomán egyik legfontosabb területük az 
újonnan meghódított tartományok adóinak bérlete volt. 

Ez a rendszer a következő módon működött. A római állam a tartományok 
városaira, lakosságára kirótt adók összegyűjtésére nem tartott fenn külön 
szervezetet. Az egyes területek adóit a különböző adóbérlő társaságok öt 
évre előre befizették az államkincstárba, majd a maguk hasznára ennek az 
összegnek a többszörösét is behajtották a lakosságon. A kiszipolyozottak, 


ha fizetésképtelenné váltak, ugyanezektől a pénzemberektől vehettek fel 
kölcsönt, természetesen magas (gyakran 4896-os) uzsorakamatra. Az 
adóbérlőket publicanusoknak nevezték, s az egész római történelem során 
osztatlan gyűlölet övezte személyüket és tevékenységüket. 

A kisbirtokos parasztság 

Az a — római és itáliai szövetséges — kisbirtokos parasztság, amely 
megfelelő vagyonnal rendelkezett a katonai szolgálathoz, létszámában és 
anyagi erejében egyaránt megfogyatkozott. A háborús vérveszteségek 
elsősorban ezt a réteget sújtották. A hannibali háború közvetlenül 
pusztította a földjeiket, amikor pedig a hadszíntér távol került Itáliától, a 
férfiak távolléte miatt nem tudott helyreállni a gazdálkodás rendje. 

A nagyobb birtoktestek azonban nem adtak munkát, megélhetést azoknak, 
akik saját földjeiket elveszítették. A hadjáratok során — mint már szó volt 
róla — rengeteg fogoly került a római hadsereg kezébe, akiket azután eladtak 
rabszolgának. A nagy tömeg miatt az áruk alacsony volt, tehát bőségesen 
biztosították a nagybirtokok számára az olcsó munkaerőt. Így a tönkrement 
parasztok számára egyetlen érték maradt, amit eladhattak, s ez a szavazati 
joguk volt (természetesen csak abban az esetben, ha rendelkeztek ilyennel). 
A tönkrement parasztok tehát Rómába költöztek, megvásárolt 
szavazataikkal a népgyűlések, a nobilitas játékszerévé váltak. Ezek az 
emberek teljesen tájékozatlanok voltak a politikai kérdésekben, oda álltak 
szavazatukkal, ahonnan több ingyenes élelmiszert vagy más ajándékot 
várhattak. Ők voltak a cirkuszi játékok leghűségesebb közönsége is. 
Politikai karriert egyre inkább azok tudtak csinálni, akik bőven adtak 
,skenyeret és cirkuszt" (panem et circenses) a népnek. Ez az 
elszegényedett, elzüllött réteg alkotta a római proletariátust, nevüket 
onnan kapták, hogy csak utódaik (proles — gyermek, ivadék) voltak, semmi 
egyebük. 

Még rosszabb helyzetben voltak az itáliai szövetségesek. Ők szintén 
kivették a részüket a háborúkból, de a haszonból nem részesültek. A római 
polgárokénál rosszabb feltételek mellett kellett katonáskodniuk, hiszen 
például nem fordulhattak a népgyűléshez védelemért, ha katonai vétség 
miatt az életük forgott veszedelemben. Ugyancsak nem védték a törvények 
a szövetséges katonát a testi fenyítéstől. Az ő kisebb birtokaik szintén 
tönkrementek, a terjeszkedő nagybirtokok az ő földjeiket is bekebelezték. 
Számukra még az értékesíthető szavazati jog sem volt adott. 


A római gazdaság átalakulása a hódító háborúk után 


A hódító háborúk alatt végbement, az előző fejezetben bemutatott 
társadalmi változások mögött a római gazdaság mélyreható átalakulása állt. 
Ez az átalakulás két területen látható leginkább, az egyik a földbirtokok 
nagyságának növekedése, a másik a rabszolga-munkaerő egyre 
szélesebb körű alkalmazása. Ennek következtében a római mezőgazdaság 
tipikus színtere a Kr. e. 3-2. század fordulójától a szétszórt birtoktestekből 
álló rabszolgatartó nagyüzem, az ún. latifundium lett. 

A rabszolgaszerzés lehetőségei 

A 2. század közepéig tömegesen tették rabszolgává a hadifoglyokat. Az 
első és a második pun háború idején a legszerényebb számítások szerint is 
60-60 ezer hadifogoly került Itáliába. A Makedónia, Szíria és Görögország 
területén lefolyt hadjáratok során legalább 250 ezer hadifoglyot tettek 
rabszolgává. Noha ilyen tömeges rabszolgaságba hurcolás a későbbi 
időszakban már csak ritkán fordult elő, mégis tovább folyt, sőt növekedett a 
rabszolgák Itáliába áramlása. Ebben döntő szerepe volt a kilikiai 
kalózoknak, akik zsákmányszerző útjaikkal rettegésben tartották Szíria és 
Kis-Ázsia partvidékét és az Égei-tenger szigeteit. 

A legfontosabb rabszolgapiac Délosz szigetén volt, ahol naponta több ezer 
rabszolga is gazdát cserélhetett. 

A rabszolgák helyzete 

A rabszolga gazdája korlátlan tulajdonában volt , mint bármilyen más 
vagyontárgy. Adható-vehető, ajándékozható és örökségbe hagyható volt. 
Saját rabszolgáját bárki akár meg is ölhette minden következmény nélkül. 
Jogi értelemben tehát a , mancipium? — törvényes tulajdon — szóval 
jelölték. Ugyanakkor azonban a rabszolga felelős volt minden tettéért, 
vétkéért akkor is meg lehetett büntetni, ha gazdája parancsára követte el. A 
halálra ítélt rabszolgát keresztre feszítették, ez volt a rómaiak által 
alkalmazott leginkább megbélyegző kivégzési mód. Nem köthetett jogilag 
érvényes házasságot, utódai szintén gazdája tulajdonába kerültek. Bármit 
szerzett, az szintén a gazdáját illette meg, pénzt csak ura engedélyével 
gyűjthetett. Ha visszanyerte szabadságát, volt ura nevét kellett viselnie, nem 
természet szerinti apjáét. Bíróság előtt nem tanúskodhatott, ha azonban 
valaki gyanús vagy erőszakos körülmények között halt meg, rabszolgáit 
kínvallatásnak vetették alá. Ha egy rabszolga megölte urát, a házban lévő 


összes rabszolgát kivégezték, arra hivatkozva, hogy nem akadályozták meg 
a merényletet, tehát bűnrészesek. 

A rabszolgákat foglalkoztatásuk helye szerint két csoportra osztották. A 
városi házban alkalmazottak alkották a , familia urbana?-t, ide tartoztak 
mindazok, akik a gazda és családja körüli személyes szolgálatot látták el 
(szakácsok, öltöztetők, borbélyok, kertészek, kapusok, dajkák, házitanítók, 
orvosok, zenészek, táncosok stb.). A vidéki birtokon dolgozók jelentették a 
, familia rustica?-t. Mivel itt nehezebb volt a munka és rosszabbak az 
életkörülmények, a városi háztartásból falura való áthelyezés büntetésnek 
számított. 

A mezőgazdaságban alkalmazott rabszolgák helyzetéről igen jó képet 
alkothatunk M. Porcius Cato földművelésről (De agri cultura) szóló műve 
alapján. Cato nem tartotta szükségesnek túlságosan sok rabszolga 
alkalmazását, gyakorlati tanácsai elsősorban arra irányultak, hogyan lehet 
minél kevesebb költséggel minél több eredményt kiszorítani. A rabszolga 
vagy dolgozzon, vagy aludjon. Sem rossz időjárás, sem a hosszú téli esték 
nem jelenthettek kieső időt, a szerző hosszasan sorolta az ilyen alkalmakkor 
végeztethető munkákat. Élelmezésük az évszakok és a végzett munka 
szerint változott, betegség esetén nem kaphatták meg a teljes fejadagot. 
Főleg kenyeret, rossz minőségű olajat és ecetes bort kaptak ellátásként. 
Ruházatukat az évente kiosztott tunica (ing), kétévenként juttatott köpeny 
és fapapucs alkotta. A szorgalmas munkára — Cato szerint — nem 
jutalommal, hanem szükség esetén kemény büntetésekkel kellett rábírni a 
rabszolgákat. Ez a bánásmód azonban csak addig lehetett célravezető, amíg 
a piacon bőven volt rabszolga olcsó áron. 

A földbirtokosokon kívül rabszolgákat alkalmaztak az építkezési 
vállalkozók, a városi kézművesek, a kereskedők és a bányatulajdonosok 
is. Ezeken a területeken helyzetüket elsősorban szakmai tudásuk határozta 
meg, ha értettek valamilyen mesterséghez, természetesen jobb 
bánásmódban részesültek (mellesleg az áruk is magasabb volt), mint 
teljesen tudatlan társaik. Ugyanez igaz volt a familia urbana rabszolgáira is. 
Sajátos csoportot alkottak a római rabszolgatartásban az ún. gladiátorok. 
Ők nem munkájukkal szolgáltak, hanem cirkuszi látványosságként, életre- 
halálra menő viadalokat vívtak egymással vagy vadállatokkal. Erre a célra 
erős, fiatal hadifoglyokat válogattak ki, s külön kiképezték őket az ún. 
gladiátoriskolákban. Sorsuk elég kilátástalan volt, hiszen előbbutóbb a 
cirkusz porondján lelték halálukat, de addig általában jobb körülmények 


között éltek. Egy-egy különösen sikeres gladiátor a római közönség 
kedvence lett, s ezeket természetesen jobban megbecsülték társaiknál. 

A római állam is alkalmazott rabszolgákat a város rendjének és 
tisztaságának fenntartásához. Kevesen tudják, hogy pl. a közrendőrök is 
rabszolgák voltak. 

Általánosságban tehát mindenképpen elmondhatjuk, hogy a rabszolgákkal 
való bánásmód igen különböző volt. Ennek milyenségét a rabszolga ára 
határozta meg, ami fizikai adottságaitól vagy szellemi képességeitől, 
szaktudásától függött. A valamilyen szempontból kiemelkedő rabszolgák 
előbb-utóbb felszabadultak, s nem egy olyan esetről tudunk, amikor karriert 
csináltak Rómában. Az sem felel meg a valóságnak, hogy az ókori 
Rómában minden ember vagy rabszolga, vagy rabszolgatartó volt, s hogy 
minden munkát csak rabszolgákkal végeztettek. Hiszen igen széles réteget 
jelentett a szegény szabad emberek csoportja, akik nem tudtak rabszolgát 
vásárolni, és saját munkájukból éltek. Általánosságban igaz az a 
megállapítás, hogy a rabszolgák száma az ókorban csak a legfejlettebb 
területeken, s csak egyes korszakokban érte el a szabad lakosság 
létszámát. 

Mezőgazdaság, ipar, kereskedelem 

A rabszolgák alkalmazása lehetővé tette a folyamatos termelést, mivel 
őket nem vették igénybe katonai szolgálatra. A tengeren túli területekkel 
való kereskedelem biztosította Itália számára azokat a termékeket, amelyek 
itt egyáltalán nem vagy gyengén termettek meg. Így a rabszolgákkal 
műveltetett nagybirtok egyre inkább a piacon jól értékesíthető termények 
előállítására állt át. A megtermelt felesleget pedig a számára szükséges 
dolgokra cserélte, azaz egyszerűbben kifejezve, uralkodóvá vált az 
árutermelés. 

Itália területe elsősorban szőlő-, olaj-, zöldség- és gyümölcstermelésre volt 
alkalmas. Jó hasznot hozott az állattenyésztés is. A gabonaféléket egyre 
nagyobb mértékben a birodalom más területeiről vagy külföldről szerezték 
be. 

A termelékenységet a Kr. e. 2. században már nemcsak a megművelt 
földterület növelésével (extenzív módszer), hanem a talaj gondos 
megmunkálásával és trágyázásával is növelték (intenzív módszer). Cato 
említett mezőgazdasági tankönyve a rabszolgák kihasználása mellett ezzel 
kapcsolatban is adott tanácsokat a gazdáknak. Részletesen ismertette a 
hasznos eljárásokat, a megfelelő felszerelést, arra tanította olvasóit, hogy a 


legtakarékosabb befektetés mellett a legnagyobb hasznot hogyan lehet 
elérni. Figyelmeztetett a birtokvásárlás alkalmával felmerülő szempontokra: 
a föld termékenységére, az éghajlatra, a birtok fekvésére. Fontosnak 
tartotta, hogy legyen a közelben város, tengerpart, folyó vagy legalább 
forgalmas út. Ezek a tanácsok már egyértelműen mutatják, hogy mennyire 
fontos a megfelelő értékesítési lehetőség, a piac közelsége. Az értékesítés 
előnyös módjait is bemutatta, pl. a termés lábon való eladását, ami az 
időjárás szeszélyeit védte ki, de szólt a megfelelő tárolásról, arra az esetre 
gondolva, ha az alacsony árak miatt nem célszerű a gyors eladás. 
Természetesen ez a gazdálkodási forma nemcsak az Itálián kívüli 
mezőgazdaság, hanem a városi ipar termékeire is rászorult. Az itáliai 
iparosműhelyek a városi lakosság és a környékbeli mezőgazdák igényeit 
egyaránt kielégítették. Rómában a második pun háború időszakában 
kezdődött el az azonos szakmát űző iparosok közös szervezeteinek, az 
ún. collegiumoknak a kialakulása. A fényűzési cikkeket Görögországból, a 
hellenisztikus Keletről és Afrikából szerezték be. 

A kereskedelem nagyrészt a tengeren bonyolódott, mint korábban is. A 
punok kiesése után a görögök mellett egyre nagyobb szerepet kaptak a 
római lovagrend kereskedőtársaságokba tömörült képviselői ebben a jól 
jövedelmező szakmában. A legfontosabb kereskedelmi központok Délosz 
szigete, Alexandria, Epheszosz és Khalkisz voltak. Itália legfontosabb 
kikötője ebben az időben még. Puteoli volt, de már megkezdődött Róma 
kikötőjének, Ostiának a kiépülése is. A kereskedelmi tevékenység 
élénkülése természetesen fellendítette a —— pénzforgalmat, a 
pénzgazdálkodást is. 


A köztársaság válságának kibontakozása 


Az a rendkívül sikeres hódítás, amelybe Róma Itália egyesítése után fogott, 
viszonylag rövid idő alatt birodalommá növelte a hajdani kis városállamot. 
Már a félsziget megszerzése is imponáló teljesítmény volt, a Kr. e. 2. század 
közepére azonban Róma a Földközi-tenger medencéjének vitathatatlan első 
nagyhatalma lett. Ez a sikersorozat azonban olyan belső változásokat 
eredményezett, amelyek hamarosan súlyos gondokat okoztak, s a diadalmas 
római államon a válság tünetei ütköztek ki. 

Mint már korábban láttuk, a hosszas háborúk pontosan azt a társadalmi 
réteget gyengítették meg és tették tönkre, amelynek soraiból a római 


hadsereget toborozták. Ennek következtében akadozott a katona- 
utánpótlás, egyre kevesebb volt a besorozható újonc. A katonai feladatok 
pedig éppenséggel nem fogyatkoztak meg, sőt számuk növekedett. Mi volt 
ennek az oka? 

A meghódított területek nagyobbik részén szükség volt katonaságra, hogy 
a legyőzöttek ne próbálkozzanak változtatni a helyzeten. A határok 
hosszának növekedésével megnőtt a külső, ellenséges világ is, ahonnan 
támadásokat lehetett várni. Mindezek mellett a birodalmon belül is egyre 
nagyobb szükség lett a katonai erőre, hogy féken tartsák a sokasodó 
elégedetleneket. Ezek közé tartoztak az itáliai szövetségesek, az ő 
elkeseredésük okairól korábban már szó volt. Állandó veszélyt jelentett a 
rabszolgák számának rohamos növekedése. Mindehhez képest kisebb 
problémát jelentett, de ugyanakkor tetézte a gondokat a nobilitas egyes 
csoportjai közötti feszültségek növekedése. Egymással rivalizáló 
politikusok, politikai csoportok civakodása mellett a korábban politikai 
szerepre nem vágyakozó lovagrend is egyre inkább igényelte, hogy szava 
lehessen a közéletben. Ezek a konfliktusok természetesen tovább 
gyöngítették az államot. A földjüket vesztett hajdani kisbirtokosok 
beözönlése és proletárrá válása sem növelte Róma nyugalmát, a szavazati 
jogát áruba bocsátó, kenyeret és cirkuszt követelő tömeg felhasználása a 
politikai vitákban mérhetetlenül eldurvította a politizálási stílust. A 
senatus ülésterméből az utcára került ellentétek nemegyszer eredményeztek 
véres összecsapásokat, tömegverekedéseket. 

Mindezek tehát egyre fokozottabb mértékben szükségessé tették a hadsereg 
létszámának, ütőképességének fokozását pont akkor, amikor erre egyre 
kevesebb lehetőség adódott. De ugyanakkor nem szabad megfeledkeznünk 
az államgépezet másik oldaláról, a hivatalnokszervezetről, a hivatalviselés 
rendjéről sem. A köztársasági alkotmány ezt a szervezetet egy 
városállamra méretezte, melynek igazgatása könnyen elintézhető volt az 
évente váltakozó magistratusokkal. A területi növekedés egyre inkább 
szükségessé tette volna a szakszerű és folyamatos igazgatást, a hosszú 
időn át hivatalban maradó, az egyre bonyolultabb feladatokkal megbirkózni 
képes és egységesen irányított szakembergárdát. Ennek kialakítására 
azonban a köztársasági alkotmány nem adott lehetőséget. 

Világos tehát, hogy a hódítások egyenes következményeként át kellett 
volna sürgősen alakítani az egész római állam szervezetét, a hadsereget 
és a hivatalokat egyaránt. Erre azonban a római nobilitas jelentős része nem 


volt hajlandó. Nem kívánta feláldozni politikai vezető szerepét az egységes 
irányítás kedvéért, féltékenyen őrizte a köztársasági , szabadságot". 


Az első szicíliai rabszolgafelkelés és a pergamoni felkelés 


A rabszolgák kisebb-nagyobb mértékű megmozdulása, zendülése a Kr. e. 2. 
század kezdetétől egyre gyakoribb jelensége lett a rómaiak életének. A 
kezdeti elszigetelt, szervezetlen zendüléseket hamarosan komolyabb, 
szélesebb körben kiterjedő felkelések követték. Ezek elfojtására be kellett 
vetni a hadsereget is. 

Különösen sok rosszul tartott rabszolga dolgozott a szicíliai 
földbirtokokon. Bőrükbe, a karthágóiaktól átvett szokás szerint, tüzes 
vassal bélyeget sütöttek, ruházatukról, élelmezésükről nem gondoskodtak 
megfelelően. Botbüntetés nemcsak hanyagság vagy vétek esetén járt, 
hanem akkor is, ha a rabszolga panaszkodott vagy kért valamit. Hogy a 
helyzet Szicíliában az átlagosnál rosszabb volt, azt bizonyítja, hogy a 
rabszolgaságot önmagában természetesnek tartó ókori szerzők is elítélték az 
itteni viszonyokat. 

Mindezek hatására Kr. e. 138 k. a korábbiakhoz képest nagyobb méretű 
felkelés robbant ki a szigeten. 

A szicíliai rabszolgák többsége szír és kilikiai volt, megértették egymás 
nyelvét, felfogásuk, gondolkodásuk hasonló volt. Ráadásul a felkelés élére 
kiváló vezető személyiség állt, akinek komoly tekintélye volt társai előtt. 
Ezen azonban nem hadvezéri képességeket kell érteni, hanem valami 
egészen mást. A keleti emberek különösen vonzódtak a titokzatos 
kultuszokhoz, a misztériumokhoz, a jósokhoz. Eunus, akit vezérükké 
választottak, a híresztelések szerint jós és Atargatisz szíriai istennő 
pártfogoltja volt. Ezen alapuló tekintélye volt az oka annak, hogy a sziget 
más részein kirobbanó felkelések vezetői is csatlakoztak, illetve alávetették 
magukat Eunus irányításának. 

A felkelés a hennai Damophilosz birtokán robbant ki a század 30-as 
éveinek elején. Az első időszakról bizonytalan adataink vannak, így a 
kezdet időpontja sem határozható meg pontosan, a legvalószínűbb a Kr. e. 
138/137 körüli idő. Hennát Kr. e. 135 tavaszán rohanták meg, kihasználva 
a közeli Etna tűzhányó kitörését. A mozgalom ezután igen gyorsan kiterjedt 
szinte az egész sziget területére. Mintegy 200 000 rabszolga vett benne 
részt, ezen persze nemcsak a harcosok értendők, hanem azok is, akik 


tovább dolgoztak, s ellátták a sereget élelemmel. 

Eunust hívei királlyá kiáltották ki, ezután vette fel a szír uralkodók által is 
használt Antiokhosz nevet. Bizonyos, hogy jóstehetsége mellett kiváló 
szervező is volt, államtanácsot állított fel, és pénzt is kiadott. A 
fegyverkészítésben jártas hennaiakat életben hagyta, hogy seregét ellássák. 
A felkelés leverése Rómának sok időbe és áldozatba került, a 
rabszolgasereg több praetori haderőt levert, s csak Kr. e. 132-ben sikerült a 
consuli haderőnek elfojtani a lázadást. Az a tény, hogy a világhódító légiók 
ilyen nehezen tudtak erőt venni a szedett-vedett fegyverzetű, kiképzetlen 
rabszolgák tömegén, világosan jelezte a hadsereg meggyengülését. A 
szicíliai felkeléssel párhuzamosan a birodalom más területein is sor került 
mozgalmakra. 

Tovább nehezítette a helyzetet a Pergamonban kitört népmozgalom. 

Ennek előzménye az volt, hogy a pergamoni uralkodó, III. Attalosz, 
végrendeletében Rómára hagyta az országát. Amikor azonban Kr. e. 133- 
ban váratlanul meghalt, a végrendelet nyilvánosságra került, Pergamonban 
széles körű mozgalom bontakozott ki. A római hadsereg ebben az esetben 
sem állt a helyzet magaslatán, hosszú harcok és számos kudarc után csak 
Kr. e. 129-re sikerült leverni a pergamoniakat. 


Tiberius Sempronius Gracchus reformkísérlete 


, Még az Itáliában élő vadállatoknak is — így érvelt — mindegyiknek van 
búvóhelye, ahol meghúzzák magukat, de azoknak, akik harcolnak és 
meghalnak Itáliáért, egyebük sincs a levegőnél és a világosságnál; nincs 
házuk, nincs fejüket hova lehajtaniuk, földönfutókként kóborolnak 
gyermekeikkel és feleségükkel. Merő hazugság, amit imperatoraik 
mondanak nekik, amikor a csatákban arra biztatják őket, hogy őseik sírjaiért 
és templomaiért harcoljanak az ellenséggel, hisz ezek közül a rómaiak 
közül nincs egynek sem családi oltára, nincs őseiknek temetkezőhelye, 
vadidegenek fényűzéséért halnak meg; a világ urainak hívják őket, de nem 
mondhatják magukat egyetlen talpalatnyi föld gazdájának sem." 
(Plutarkhosz: Tiberius Gracchus 9.) 

A Plutarkhosz által leírt beszédet állítólag Tiberius Sempronius 
Gracchus, a Kr. e. 133-as év egyik néptribunusa mondta el a rónai 
Forumon. Ezek a szavak abból az alkalomból hangzottak el, amikor 


ellenfelei . . megpróbálták  —— megakadályozni  — földreformtervezetének 
benyújtását. De ki volt és mit akart elérni Tiberius Gracchus? 

Az előkelő plebejusok közé tartozott a Sempronius nemzetség. Tiberius 
apja ismert hadvezér volt, édesanyja pedig Scipio Africanus lánya, 
Cornelia. Tiberius Caius nevű öccsével együtt kitűnő nevelést kapott, s 
ahogy a legtöbb nagy karriert befutott római politikus, kiváló szónok volt. 
A rendelkezésünkre álló források alapján nem lehet eldönteni, hogy 
reformprogramjának kidolgozásához a tönkrement földönfutók iránt érzett 
szánalom vagy a hadsereg gondjainak praktikus megoldása vezette 
elsősorban. Annyi azonban bizonyos, hogy a nobilitas széles látókörű 
kisebbségéhez tartozott, akik felismerték az egész római állam sorsa 
szempontjából aggasztó problémát. 

A bajok orvoslására a következő javaslatot terjesztette elő: újítsák fel a 
Licinius Sextiusféle, Kr. e. 367-ben hozott törvényt, amelynek 
rendelkezése szerint egyetlen polgár sem bérelhetett a meghódított állami 
közföldekből — az ager publicusból — 500 iugerumnál nagyobb területet. 
(Legfeljebb még 500 iugerurnot, ha volt két felnőtt fia a családfőnek.) Az 
ezen felül maradó többletet, a korábbi bérlők kártérítésével, ki akarta 
osztani 30 iugerumos parcellákban a tönkrementek között. Az egész 
törvény végrehajtásának költségeire Tiberius Gracchus bejelentette a 
római nép igényét a pergamoni királyi kincstár javaira. 

A tervezetet a nobilitas többsége hevesen ellenezte. Az ő képviselőjük volt 
a szintén néptribunus Marcus Octavius, aki a népgyűlés elé terjesztett 
törvényjavaslat ellen vetót emelt. A felháborodott tömeg ekkor Tiberius 
Gracchus javaslatára megfosztotta hivatalától a nép érdekeivel 
szembeforduló néptribunust, megszavazta a tervezetet, és végrehajtására 
három főből álló bizottságot nevezett ki. Ez az eljárás az eddigi római 
alkotmányos gyakorlatban még soha nem fordult elő. Ugyancsak 
homlokegyenest ellenkezett a szokásokkal és törvényekkel, hogy Tiberius 
a következő évre is jelöltette magát néptribunusnak, hogy a bizottság 
munkáját befejezhesse. Az ellenségeskedés ekkor végleg elfajult, senatorok 
egy csoportja embereivel, a pontifex maximus vezetésével megtámadta 
Tiberius Gracchust, őt magát s mintegy háromszáz védelmezőjét a nyílt 
utcán agyonverték. 

A földosztó bizottság munkája azonban ennek ellenére folytatódott 
tovább. Tevékenységük hatását jól mutatja az a két adat, miszerint a Kr. e. 
131/130-as összeíráskor a katonai szolgálatra igénybe vehető, földdel 


rendelkező római polgárok száma 318 823 fő volt, ez a szám Kr. e. 
125/124-re 394 736-ra emelkedett. Mivel azonban a reform nem juttatott 
földet az itáliai szövetségeseknek, a bizottság ugyanakkor az ő földjeiket 
is igénybe vette, érthető módon elégedetlenséget váltott ki tevékenységük 
az italicusok körében. Még folytak a szövetségesek mozgolódásait 
lecsendesítő fegyveres harcok, amikor Kr. e. 124 decemberében elfoglalta 
néptribunusi hivatalát Caius Sempronius Gracchus, Tiberius öccse. 


Caius Sempronius Gracchus tribunusi tevékenysége 


Nagy energiával látott hozzá bátyja művének folytatásához. Pontosan 
ismerte Tiberius elképzeléseit, hiszen nemcsak a hatalmukat féltő senatorok 
elleni politikai küzdelemben segítette, hanem tagja volt a földosztó 
hármasbizottságnak is. Levonta a tanulságot bátyja sorsából, ezért arra 
törekedett, hogy a nobilitas reformokat ellenző többségével széles 
ellenzéket állítson szembe. A római szegények mellett igyekezett 
megnyerni a lovagokat, az itáliai szövetségeseket és a hadsereget. Ennek 
érdekében egész sor törvényt hozatott. 

Felújították Tiberius agrártörvényét, és megszavazták a gabonatörvényt, 
amely az állam kötelességévé tette a szegény polgárok támogatását. Ok 
ennek alapján olcsó gabonát vásárolhattak az erre a célra épített állami 
gabonaraktárból. A provocatio jogát (néphez való fellebbezési jog) 
kiterjesztették a hadsereg minden tagjára, megtiltották a 17 évesnél 
fiatalabbak besorozását, és megszüntették a katonák zsoldjából különböző 
címeken történő levonásokat. 

A reformtábor nagyarányú útépítéseket kezdeményezett. Ez egyaránt 
szolgálta a lovagrendi vállalkozók, a munkaalkalomhoz jutó városi 
szegények és a piacokra könnyebben eljutó falusiak érdekeit. Pergamon 
területén megszervezték Asia provinciát, ahol Szicíliához hasonlóan 
bevezették a 10 százalékos adót, ennek behajtását a lovagok adóbérlő 
társaságai végezték. Az így nyert állami jövedelmekkel folytatták a 
kisajátított állami bérletek tulajdonosainak kártalanítását. 

Szintén a lovagrend üzleti érdekeit szolgálta az a törvény, amely a 
provinciákban elkövetett visszaélések kivizsgálását lovagokból álló 
bíróságokra bízta. 

Caius Gracchus terveiben coloniaalapítások is szerepeltek. Ezek egy részét 
régi kereskedelmi központok helyén akarta felépíteni. Így került sor 


Karthágó átokkal sújtott földjén colonia Iunonia megalapítására. 
Időközben sikerült elérni, hogy a néptribunusi méltóságra ismételten 
lehessen jelentkezni. Ennek értelmében Caius Gracchust Kr. e. 122-re is 
megválasztották. Az év elején, a consulok hivatalba lépésének napján 
beterjesztette azt a törvényjavaslatát, amelyet programja betetőzésének 
szánt. Ennek értelmében a latin jogú szövetségesek a római polgárjogot, 
az itáliai jogúak pedig a latin jogot kapták volna meg. Mivel azonban a 
javaslat beterjesztése után Caius elutazott Afrikába, időt és lehetőséget 
adott ellenfeleinek a visszavágásra. Caius néptribunustársa egy minden 
alapot nélkülöző földtörvénytervezettel állt elő. A célja az volt, hogy Caius 
Gracchust túllicitálva elhódítsa híveit. Ráadásul Caiust a következő évre 
már nem választották meg néptribunusnak. Ezen felül széles körű agitáció 
kezdődött az afrikai colonia ellen, a Gracchusok ellenfelei elterjesztették, 
hogy luno istennő kinyilvánította, nem helyesli az átokkal sújtott földön a 
telep létrehozását. Amikor a consul összehívta a népgyűlést, hogy döntsön a 
colonia ügyében, Rómában pattanásig feszült a hangulat. Már az 
előkészületek során véres összecsapásra került sor Caius hívei és a consul 
kísérete között. Ez kedvező ürügy volt arra, hogy a senatus kijelentse: az 
állam veszélyben van, s rendkívüli teljhatalommal ruházta fel L. Opimius 
consult. Ez volt az első eset, amikor a senatus, kiváltságai védelmében, a 
senatusi  véghatározat (senatus  consultum  ultimum) eszközéhez 
folyamodott. 

A két ellenséges párt között fegyveres összecsapásra került sor a városban, 
ennek során Caius Gracchus hívei alulmaradtak a consul által kivezényelt 
krétai íjászokkal szemben. A néptribunus elmenekült üldözői elől, de 
helyzetét . reménytelennek érezte, s hogy ellenségeit megelőzze, 
rabszolgájával megölette magát. 

Tiberius és Caius Gracchus sorsa, nemes szándékaik ellenére, tragédiába 
torkollt, terveiket nem tudták megvalósítani. A reformok egyetlen 
haszonélvezője a lovagrend volt, sem a parasztok, sem a hadsereg, sem a 
szövetségesek helyzetét nem sikerült megoldani. A következő évtizedek 
sokasodó problémái azonban kikényszerítenék a reformokat, csak éppen 
nem a Gracchusok elképzelései szerint. Az ő tevékenységük nyomán 
alakult ki azonban az a politikai csoport, amely felismerte a változtatások 
szükségességét — ők, mivel a nép érdekeire hivatkozva tevékenykedtek, 
, néppártiaknak? (populares) nevezték magukat. Velük szemben állt a 
minden változtatást ellenzők tábora, a , legjobbak? (optimates). Róma 


történetének következő évszázadát, a növekvő külső gondok mellett, az 
optimaták és a popularisok állandó, később polgárháborúba torkolló 
küzdelmei határozták meg. 


A hadsereg válságának következményei 


Róma számára ebben az időszakban a legfontosabb feladatot a Hispaniába 
vezető útvonal biztosítása jelentette. Ennek érdekében Kr. e. 123-ban 
megszállták a  Baleári-szigeteket, legyőzték a hatalmas  aeduus 
törzsszövetséget, és felépítették Aguae Sextiae erődjét (Kr. e. 122). Ezen a 
helyen van a mai Aix en Provence. Ugyanezt a célt szolgálta colonia 
telepítése Narbóba, majd Gallia Narbonensis provincia megszervezése az 
Alpok és a Pireneusok között. 

Ezek a feladatok azonban teljesen lekötötték Róma külpolitikai és katonai 
energiáit. Így a hispaniai sikereket elhomályosították a más területeken 
elszenvedett kudarcok. A KeletiAlpokban, a Duna mellett és Illíriában nem 
tudták feltartóztatni a kelta kimber törzsek támadásait. 

A másik kritikus pont Afrikában volt. Itt a hajdan Karthágó ellen 
szövetséges Massinissa numidiai király unokája, Jugurtha okozott 
problémát. A rendkívül tehetséges, de legalább annyira gátlástalan 
fiatalember társuralkodókkal osztozott a nagyapai örökségen, azonban nem 
elégedett meg ezzel, egész Numidiát meg akarta szerezni. A római senatus 
jogot formált arra, hogy a szövetséges királyság belügyeit ellenőrizze. 
Jugurtha azonban a Scipio Aemilianushoz fűződő barátsága révén a 
legbefolyásosabb . senatori körökkel állt kapcsolatban. Így sorra 
megvesztegette az Afrikába küldött senatusi vizsgálóbizottságok tagjait, de 
nem riadt vissza a politikai gyilkosságoktól sem. Amikor azonban elfoglalta 
Cirtát, Numidia fővárosát, súlyos hibát követett el: az ott tartózkodó római 
kereskedők legyilkolása miatt Róma hadat üzent. Kapcsolatai révén ugyan 
sikerült előnyös békét kötnie, a közvélemény nyomására azonban Rómába 
rendelték, hogy tetteit kivizsgálják. Ő még itt is folytatta üzelmeit, s 
orgyilkosokat bérelt fel egyik ellenfele meggyilkolására. Erre kiutasították a 
városból és felújították a hadműveleteket. A kiküldött hadvezérek azonban 
sorozatos vereségeket szenvedtek, s ez a megalázó helyzet végül 
megindította az ügy pontos kivizsgálását. 

Marius hadseregreformja 


Katonai téren a Kr. e. 109-es év és 0. Caecilius Metellus hozott fordulatot. 
Neki sikerült benyomulnia Numidia belsejébe, s a Muthul folyó mellett 
megverte Jugurtha seregét. A numida uralkodó azonban elmenekült, és 
apósa, a mauretaniai Bocchus király segítségével folytatta a harcot Róma 
ellen. 

Ennek a fordulatnak a következtében került sor Metellus pártfogoltjának 
consullá választására a Kr. e. 108. évre. Caius Marius a politikában új 
embernek, homo novusnak számított. Apja kisbirtokos volt, Marius ezt a 
körülményt gyakran emlegette a nobilitast támadó beszédeiben. Consulként 
őt bízták meg a Jugurtha elleni további háború vezetésével, s gyors sikerei 
jutalmaként még távollétében megválasztották a Kr. e. 104. évre consulnak. 
Ráadásul diadalmenetet tarthatott, amelyen a rabul esett Jugurthát is 
meghurcolták az ujjongó római közönség előtt. A bukott numida uralkodót 
a diadalmenet után kivégezték. 

Marius sikereinek oka nemcsak hadvezéri képességeiben, hanem nagy 
jelentőségű hadseregreformjában is rejlett. Ennek egyik eleme taktikai 
jellegű volt. A régen jól bevált manipulus rendszer helyett bevezette a 
cohorsra alapozott taktikát. Egy legio tíz, egyenként hatszáz főből álló 
cohorsra oszlott, amely a három hadrend azonos számmal ellátott 
manipulusainak összevonása révén jött létre. Ez a nagyobb egység a 
nagyobb tömegű ellenséggel szemben könnyebben megállta a helyét, de 
mozgékonyabb volt a légiónál. Ennél azonban sokkal nagyobb jelentősége 
volt annak az újításának, hogy nem vette figyelembe a katonai szolgálat 
betöltésénél az eddig megkövetelt vagyoni állapotot. Seregébe az önként 
jelentkező római proletárokat sorozta be, s ezzel megoldotta a 
kisbirtokos parasztság tönkremeneteléből adódó utánpótlási gondokat. Ez a 
hadsereg főhivatású katonákból állt, akiket ennél fogva alaposabban ki 
tudtak képezni, mint az alkalmanként hadba vonuló parasztokat. 
Szolgálatukért állandó ellátást és zsoldot kaptak, 16 év után pedig a 
veteranus (kiszolgált katona) földadományban részesült. Ez a hadsereg 
tehát állandóan rendelkezésre állt, bárhol be lehetett vetni, az újabb háború 
nem terhet, hanem újabb hadizsákmányt jelentett számára. 

Marius  hadseregreformja a pillanatnyi katonai előnyökön túl óriási 
fordulatot hozott a római köztársaság életében. A katonák egyéni 
boldogulása ettől kezdve attól függött, hogy az őket irányító hadvezér 
milyen sikeres. Csak egy jó hadvezér tudta biztosítani a sikeres harcokat 
követő zsákmányt, a rendkívüli jutalmakat, s ami a legfontosabb hosszú 


távon, a leszereléskor várható veteránföldet. Ugyanakkor az is kiderült, 
hogy a hadsereg birtokában a belső hatalmi harc is eldönthető, a 
politikai ellenfeleket nem kell kiprovokált utcai verekedések során 
agyonveretni a római csőcselékkel. Ettől a perctől fogva a populárisok és az 
optimaták vezető politikusai között megindult a verseny a katonák 
kegyeiért, a hadsereg pedig már nem a populus romanust szolgálta, hanem 
az érdekeit képviselő, politikailag és katonailag egyaránt sikeres hadvezért. 
, Az a hadvezér pedig, aki a hadsereg kegyeiért folytatott versenyben 
lemaradt, az jobb esetben politikai, rosszabb esetben biológiai hullává vált." 
(Hahn István) 

Miközben Marius sikeresen befejezte a Jugurtha elleni háborút, a kimberek 
ellen Kr. e. 105-ben súlyos vereséget szenvedett a római hadsereg. Mi sem 
volt természetesebb, mint a sikerekben gazdag consul újabb megbízatása. 
Két éven át tartó felkészülés után — miközben újra meg újra megkapta a 
consulságot — végre sikerült megállítani a kimbereket s a velük szövetséges 
germán teutonokat is. A háborút lezáró ütközetekre Aguae Sextiae 
közelében került sor. Csak ebben a két csatában több mint 60 000 foglyot 
ejtettek. Marius consuli megbízatásai ellenkeztek a fennálló törvényekkel és 
az eddig érvényes szokásokkal is. A Gracchusok után most újabb politikus 
karrierje bizonyította, hogy a sikeres politizáláshoz szükség van a tartósan 
egy kézben tartott hatalomra. 

A második század utolsó évei minden területen bővelkedtek kritikus 
eseményekben. A külső támadások mellett Szicíliában kitört a második 
nagyarányú rabszolgafelkelés (Kr. e. 104-101). De nem enyhültek 
Rómában a populárisok és az optimaták ellentétei sem. A politikai 
kedélyeket Marius veteránjainak földigénye szította fel, amit a hadvezér 
— érthető módon — mindenképpen ki akart elégíteni. 

A csatatéren oly határozott Marius azonban a politikában már nem találta 
fel magát olyan könnyen, népszerűsége visszaesett, a politikai életből egy 
időre ki kellett vonulnia, az őt támogató néppárt meggyengült. 


A polgárbáborúk kora (a Kr. e. 2. század végétől 
Kr. e. 31-ig) 


Oka és általános jellemzői 


Mint azt az előző fejezetben láthattuk, a Marius-féle hadseregreform 
legsúlyosabb következménye az volt, hogy lehetőséget adott a politikai 
kérdések fegyveres eldöntésére, a polgárháborúra. S ha lehetőség volt, azt 
a politikusok természetesen ki is használták. Ez az oka annak, hogy Róma 
történetének egyik legválságosabb periódusa ezt a megjelölést kapta: a 
polgárháborúk kora. 

Mi volt valójában a tétje ezeknek a küzdelmeknek? A köztársasági 
államrend a Kr. e. 2. század végére alkalmatlanná vált a birodalommá 
növekedett Róma kormányzására. Arra volt szükség, hogy a hadsereg és 
egy állandó, szakemberekből álló hivatalszervezet támogatásával 
hosszabb időre egy személy kapja meg a kormányzati hatalmat. A 
birodalom méretei és a kor viszonyai csak ezt az uralmi formát tették 
lehetővé. Ez azonban természetesen csak a senatusba tömörült nobilitas 
hatalmának megtörésével vált lehetségessé. Érthető, hogy ezt a nobilitas 
nem volt hajlandó tudomásul venni, s minden eszközzel küzdött a saját 
uralmát kifejező , köztársasági szabadságért?" a , zsarnokság", azaz az 
egyeduralom ellen. 

Ezt a két politikai csoportot fejezte ki a Gracchusok működése nyomán 
kialakult két politikai párt, amelyet természetesen nem szabad a modern 
idők politikai pártjaihoz hasonlítani. Módszerek tekintetében egyik csoport 
sem volt válogatós, az, hogy egy-egy szakaszban melyik párt követett el 
több politikai gyilkosságot, tömegmészárlást, fegyveres támadást maga 
Róma ellen, rendszerint a pártot éppen vezető politikus személyiségén és 
ötletein múlott. Nagyon gyakran egymástól tanultak, egymástól vettek át 
megoldásokat, amelyek mind az ellenpárt erejének megtörésére irányultak, 
s egyben megtizedelték Róma elitjét. Ez volt talán a polgárháborúk korának 
a legnagyobb ellentmondása, azt a társadalmi réteget fenyegette 
megsemmisüléssel, amelynek a hatalma volt az egész küzdelem tétje. 


Az itáliai szövetségesek háborúja 


A Marius-féle hadseregreform tovább növelte az itáliai szövetségesek 
részvételét, súlyát a hadseregben. A szövetségesek polgárjogának kérdését 
Kr. e. 91-ben vetette fel újra M. Livius Drusus, azonban merev 
ellenállásba — ütközött, — törvényjavaslatait — különböző kifogásokkal 
visszautasították. Őt magát orgyilkosok ölték meg. 


Ennek következtében robbant ki még Kr. e. 91-ben az ún. , szövetséges 
háború". A lázadók államszövetséget hoztak létre. 

Rómát a háború felkészületlenül érte, s ez látszott is a kudarcokon. A római 
hadsereget ekkor már gyakorlatilag nem a consulok, hanem a melléjük 
legatusként beosztott tapasztalt hadvezérek, Caius Marius, L. Cornelius 
Sulla, és Cn. Pompeius Strabo vezették. A Kr. e. 90-es év végén L. Iulius 
Caesar, a későbbi ismert politikus apja javaslatára azoknak a 
szövetségeseknek, akik kitartottak Róma mellett, megadták a polgárjogot, 
majd a következő évben azoknak biztosították ugyanezt, akik hatvan napon 
belül leteszik a fegyvert. 

Ezek az intézkedések megbontották a szövetségesek közötti összhangot, 
ennek ellenére is csak Kr. e. 88-ban sikerült a római hadvezéreknek 
felülkerekedni. A háború befejezése annál inkább sürgős volt, mivel 
Rómában újra feszültté váltak a belpolitikai viszonyok, keleten pedig 
Pontosz uralkodója, VI. Mithridatész Eupatór fenyegette támadásával a 
birodalmat. 


Marius és Sulla polgárháborúja és a első mithridatészi háború 


Pontosz és uralkodója, VI. Mithridatész Eupatór 

A Fekete-tenger délkeleti partján a Kr. e. 3. század végén jött létre 
Pontosz. Ennek uralkodója Kr. e. 120-63 között VI. Mithridatész Eupatór 
volt, a perzsa Akhaimenidák és a Szeleukidák leszármazottja. Energikus, 
pompakedvelő, gátlástalan kényúr volt, ugyanakkor rendkívül művelt, 
számos nyelven beszélt és szenvedélyesen érdeklődött a botanika iránt. (A 
mérgező növényekről írott könyvét latin nyelvre is lefordították.) Mikor 
megörökölte apja trónját, hozzálátott, hogy katonailag és gazdaságilag 
egyaránt erős állammá tegye Pontoszt. 

Ismételten beavatkozott a kis-ázsiai államok egymás közötti viszályaiba. A 
Rómával való összeütközést is egy ilyen viszály robbantotta ki, III. 
Nikomédész, bithüniai király római biztatásra indított háborút Pontosz 
ellen. 

Mithridatész gyors ellentámadással rövid idő alatt elfoglalta Bithüniát és 
Kappadókiát, majd betört Asia provinciába. A Kr. e. 89-es évben az 
itáliai háború miatt Róma nem volt képes jelentős erőt felvonultatni a 
pontoszi uralkodó ellen, a tartomány lakossága pedig felszabadítóként 
üdvözölte Mithridatészt. Az adószedők és a helytartók zaklatásai miatt 


elkeseredett emberek teljesítették a király utasítását, s egy meghatározott 
napon az összes rómait és itáliait lemészárolták. A forrásainkban 
szereplő 60 000-80 000 áldozat valószínűleg túlzás, de a legyilkoltak száma 
bizonyosan elég magas lehetett. 

Sulla és Marius polgárháborúja 

Rómában közben azon dúlt a vita az optimaták és a popularisok között, 
hogy kit bízzanak meg a háború vezetésével. A senatus a konzervatív 
nézetű és nagyon tehetséges L. Cornelius Sullára kívánta bízni a 
Mithridatész ellen induló római haderőt, míg a lovagok és a velük 
kapcsolatban álló populárisok jelöltje Marius volt. A popularisok el is 
érték, hogy a népgyűlés proconsuli jogkörrel ruházza fel Mariust, és 
megbízza a hadjárat vezetésével. Ezt a döntést azonban sem Sulla, sem a 
gazdag keleti területek hadizsákmányára sóvárgó katonái nem fogadták el. 
Azt követelték Sullától, hogy vezesse őket Róma ellen. Ez a város 
zsarnokságtól való megszabadításának jelszavával meg is történt, Marius 
Afrikába menekült, de Rómában maradó hívei közül sokakat megöltek. 
Visszavonták az általuk hozott törvényeket, korlátozták a néptribunusok és 
a népgyűlés jogkörét. Ezután Sulla seregével elvonult Mithridatész ellen 
Görögországba. 

Rómában hamarosan a mariánusok kerültek ismét hatalomra. L. Cornelius 
Cinna, a 87. év egyik consula, szinte azonnal fellépett Sulla 
rendelkezéseinek eltörlése érdekében, s visszahívatta a száműzött vagy 
elmenekült Marius-híveket. Maga a hadvezér is visszatért afrikai veteránjai 
élén, seregében felfegyverzett rabszolgák is voltak. Körülzárta Rómát, s a 
városi rabszolgáknak is szabadságot ígért. A szorongatott rómaiak 
megnyitották a kaput Marius előtt, aki bevonulása után megkezdte a 
tisztogatást, a források szerint több napon keresztül folyt az ellenpárt 
tagjainak lemészárlása. A következő évre ismét Cinnát és, immár 
hetedszer, . Mariust — választották — consulnak.  Sullát megfosztották 
imperiumától, rendelkezéseit visszavonták. A keleti hadszíntérre, Sulla 
leváltására, mivel Marius Kr. e. 86 január közepén meghalt, a helyére 
megválasztott L. Valerius Flaccust küldték. Cinna fő támasza a lovagrend 
volt, segítségükkel harmadik és negyedik alkalommal is megszerezte a 
consulságot, míg végül életét vesztette egy katonai zendülés alkalmával. 

Az első mithridateszi háború 

Ezalatt Sulla Kr. e. 88-ban partra szállt Epeiroszban, és sikeresen vezette 
Mithridatész hadvezérei elleni hadműveleteit. 


A reménytelen helyzetben Mithridatész békét ajánlott Sullának, aki a római 
események híreinek hatására ezt el is fogadta, a békekötésre Kr. e. 85 
őszén került sor. 

A győztes hadvezér, miután mindenütt megszilárdította a római uralmat, 
Kr. e. 83 tavaszán visszatért Itáliába. Itt számos párthíve csatlakozott 
hozzá, közöttük Cnaeus Pompeius és L. Licinius Crassus. Több kisebb 
győzelem után ismét elfoglalta Rómát Kr. e. 82. november 1-jén. Az ifjú C. 
Marius consul öngyilkos lett, Sulla alvezérei egész Itáliát megtisztították a 
mariánusoktól. 


Sulla diktatúrája (Kr. e. 82-79) 


A Kr. e. 82. év végén Sullát dictatorrá választották. A megbízatás a 
szokásosnál szélesebb jogkört adott a dictator kezébe a törvényhozás és az 
állam ügyeinek rendbetételére. Ráadásul időben sem korlátozták 
hatalmát. 

Legelső intézkedése az ún. proscriptio volt. Maga a szó nyilvánosságra 
hozatalt, kihirdetést, kiírást jelent. 

Az intézkedés eredetéről így ír Plutarkhosz Sulla-életrajzában. , Sulla 
hatalmas öldöklést rendezett, a várost megtöltötték a holttestek, a 
gyilkosságoknak nem volt se szeri, se száma. Sokan pusztultak el olyanok 
is, akiknek semmi dolguk nem volt Sullával, de hozzájárult 
legyilkolásukhoz, hogy barátainak kedvében járjon. A senatusban egy 
fiatalabb ember, Caius Metellus, merészkedett megkérdezni Sullától, 
meddig szándékozik elmenni, lesz-e határa a rémségeknek, és várhatják-e, 
hogy megszűnnek. sNem azt kérjük tőled — így szólt —, hogy megkíméld 
azokat, akiknek a vesztét elhatároztad, hanem hogy kételyeiktől 
megszabadítsd azokat, akiknek életben maradását eldöntötted magadban. c 
Amikor erre Sulla azt válaszolta, hogy még nem tudja, kiket kímél meg, 
Metellus félbeszakította, és így szólt: 5Akkor hát hozd nyilvánosságra, 
kiket akarsz megbüntetni.x Sulla erre kijelentette, hogy ezt megteszi." Ezek 
után jelent meg az a lista a Forumon, amelyre Sulla döntése alapján bárki 
felkerülhetett. , A proscribáltak listájára tette mindazok nevét is, akik 
elbújtattak, vagy megmentettek proscribáltakat, hogy így lakoljanak 
emberséges viselkedésükért, s ez alól nem volt kivétel sem testvér, sem fiú, 
sem szülő. Aki proscibáltat megölt, két talentum jutalmat kapott a 
gyilkosságért, még ha rabszolga ölte is meg urát vagy fiú az apját. De a 


harag és gyűlöltség miatt megöltek száma semmi sem volt azoknak a 
számához képest, akiket vagyonuk miatt gyilkoltak meg." A források adatai 
szerint közel száz senatort és több mint kétezer lovagot öltek meg. 

Sulla törvények egész sorát bocsátotta ki, amelyek a leges Corneliae nevet 
viselték (Corneliusi törvények). Ezeknek többsége az optimaták érdekeit 
szolgálta. Átalakította a cursus honorumot, ettől kezdve a consulok és 
praetorok hivatali évüket Rómában vagy Itáliában töltötték, s csak ennek 
lejárta után mehettek egy-egy tartományba. Mivel a római provinciák 
száma időközben tízre emelkedett, a két consul mellett a praetorok számát 
nyolcra emelték, hogy mindenhova jusson proconsul, illetve propraetor. (A 
tíz provincia a következő volt: Sicilia, Sardinia-Corsica, a két Hispania, 
Macedonia, Africa, Asia, Gallia Narbonensis, Gallia Cisalpina és Cilicia.) 
A guaestorok számát húszra emelték, s újra rögzítették a hivatalok 
betöltéséhez szükséges életkort. Eszerint a guaesturához 30, a praeturához 
39 és a consulsághoz 43 éves korban lehetett jutni. Két hivatal között 
legalább két évnek kellett eltelni, s ugyanazt a hivatalt tíz évnél hamarabb 
nem lehetett betölteni. 

A senatus létszámát 300-ról 600-ra emelte Sulla, természetesen az új 
helyeket saját hívei töltötték be. Az általa szervezett új bíróságokba csak 
senatorok kerülhettek, a korábban lovagi bíróságot is átvette a senatus. 
Nagyon fontos volt a néptribunusok jogkörének korlátozása. Ettől 
kezdve csak a senatus által már korábban jóváhagyott törvényjavaslatokat 
terjeszthették a népgyűlés elé. Megfosztották őket a vétójogtól és 
kimondták, hogy aki egyszer néptribunus volt, az többé soha semmilyen 
tisztséget ne viselhessen. Ezzel elérték, hogy tehetséges, ambiciózus fiatal 
politikusok nem vállaltak néptribunusi megbízatást. 

Sulla hatalmának alapja a hadsereg volt. Hogy ennek hűségét biztosítsa, 
nagyarányú szervezett veterántelepítési akcióba fogott Itália területén. 
Mintegy 100 000 főt telepített le az elkobzott földeken a katonai 
alakulataiknak megfelelő zárt egységekben. Így bármikor mozgósíthatta 
őket szükség esetén. Kivégzett ellenfeleinek rabszolgái közül 10 000 nyerte 
el szabadságát, őket ezután Cornelii-nek nevezték, feladatuk a népgyűlések 
megfelelő hangulatának biztosítása volt. Hatalmának csúcsán, Kr. e. 79-ben 
váratlanul lemondott. 

Ennek magyarázatát nemcsak a kortársak nem tudták, hanem a történeti 
kutatás is csak találgat. Annyi bizonyos, hogy a lemondás után nemsokára 
meghalt, elképzelhető, hogy súlyos betegsége miatt tette le a hatalmat. 


Sulla valójában annak a társadalmi csoportnak az érdekeit sem 
szolgálta, akikért munkálkodott. A senatus hatalmát akarta megerősíteni 
úgy, hogy magát a testületet háttérbe szorította. Rendelkezett a 
hivatalviselés szabályozásáról, ő maga pedig minden köztársasági 
hagyománnyal ellenkezően viselte a dictatori címet. Hatalmának alapja az a 
hadsereg volt, amely földigényével éppen a nobilitas birtokainak legfőbb 
veszélyeztetője volt. A rabszolgák katonai és politikai célokra való 
felhasználása a rabszolgatartás rendjének mondott ellent. Végül pedig 
tovább erősítette rendelkezéseivel a senatori rend és a lovagrend ellentéteit. 


Politikai helyzet Sulla után 


Sulla dictaturája nem oldotta fel a római köztársaság belső feszültségeit, sőt 
elmélyítette az ellentéteket. A dictator hívei közül elsőként M. Aemilius 
Lepidus lépett fel Sulla intézkedéseivel szemben. Mint a Kr. e. 78. év 
consulja, újra bevezette a szegények olcsó gabonával való ellátását, és 
kísérletet tett a néptribunusok korábbi jogainak visszaállítására. Közben 
Sulla Etruriába telepített veteránjai ellen kitört a földjüket vesztett itteni 
birtokosok felkelése, amelyhez Marius veteránjai is csatlakoztak. Lepidus a 
felkelés élére állt, s hivatali idejének lejártával Róma ellen vonult, hogy a 
senatust a néppárti követelések teljesítésére kényszerítse. Az optimaták 
hadvezére azonban legyőzte Lepidust, aki seregének maradványaival 
először Szardínia szigetére, majd Hispaniába menekült. Itt volt a 
mariánusok központja, akik Sertorius vezetésével harcoltak a Sulla-féle 
rendszer ellen. 

A senatus Kr. e. 76-ban Pompeiust küldte Hispaniába a Sertoriusszal 
való leszámolásra. Ő sem érhetett volna el azonban jelentősebb sikert, ha 
egyéb körülmények nem fordulnak Sertorius ellen. A háborús terhek miatt a 
helybéli lakosság elégedetlenkedni kezdett, az emigránsok táborán belül 
pedig hatalmi versengés kezdődött. Sertoriustól végül a római kormányzat 
gyilkosság útján szabadult meg. Így haderejük felmorzsolódott Pompeius 
csapásai alatt. 

Miközben Hispaniában a mariánus emigráció utolsó éveit élte, a birodalom 
más területein is fegyveres konfliktusok alakultak ki. Az akkor már az 
egész Földközi-tengert uraló kalózok ellen Kr. e. 74-ben M. Antonius 
rendkívüli felhatalmazást kapott, Makedónlába az ismételten be-betörő 
thrákok ellen M. Licinius Varro Lucullust küldte ki a senatus. Ugyanebben 


az évben újabb háború kezdődött Mithridatész ellen, a Kr. e. 73. év 
tavaszán (egyes kutatók szerint 74 őszén) pedig egy Spartacus nevű thrák 
rabszolga vezetésével a capuai Batiatus gladiátoriskolájából kitörtek a 
kiképzés alatt állók. Ezzel kezdetét vette Róma történetének legnagyobb 
rabszolgafelkelése. 


A Spartacus-féle rabszolgafelkelés 


Az a gladiátor, akinek a vezetésével fellázadtak a capuai iskola lakói, 
korábban római zsoldosként harcolt, majd megszökött a hadseregből. 
Elfogták, és eladták gladiátornak. Nagy testi ereje, ügyessége, bátorsága és 
okossága miatt hamarosan vívómester lett. Ugyanezen tulajdonságai miatt 
természetes módon ő lett a lázadás vezetője is. Az iskolából kb. hetvenen 
tudtak kitörni, s a közeli Vezúv erdőibe menekültek. A környékbeli 
birtokokról sok rabszolga szökött el, hogy csatlakozzon Spartacus 
embereihez. A felkelő rabszolgák először a helyi római alakulatokat 
győzték le, mire Rómából az egyik praetort küldték ki ellenük, aki 3000 
katonájával megszállta a Vezúvról levezető utat. A felkelők ekkor 
szőlőindákból erős köteleket fontak, leereszkedtek a hegy járhatatlan 
sziklaoldalán, s a rómaiak hátába kerültek. A győzelem nyomán újabb 
fegyverekhez jutottak, ezzel sikerült legyőzniük a másik praetori sereget is. 
Minden győzelem növelte Spartacus katonáinak létszámát, hiszen egyre 
többen csatlakoztak hozzájuk. 

Spartacus észak felé vonult azzal a céllal, hogy elhagyja Itáliát. Mutinánál 
legyőzték Gallia Cisalpina helytartójának hadseregét, de a Padus (Pó) 
völgyéből váratlanul visszafordultak dél felé. Ennek okát nem tudjuk 
pontosan, a kutatók különböző feltételezésekkel próbálták magyarázni. 
Annyi bizonyos csak, hogy a visszaforduló rabszolgasereg Picenumnál 
legyőzte a consuli hadakat, s egyenesen Róma felé fordult. A városban 
Hannibal idejéhez hasonló rettegés lett úrrá. A senatus rendkívüli 
teljhatalommal ruházta fel M. Licinius Crassus praetort, aki nagyon 
energikusan látott neki a felkészülésnek, mindenekelőtt a sok vereség 
hatására züllésnek indult hadsereg fegyelmét kellett helyreállítani. Ennek 
során Crassus a már szinte feledésbe merült megtizedelést is kénytelen volt 
alkalmazni. 

Spartacus, értesülve a védelmi előkészületekről, letett a Róma elleni 
támadásról, s tovább vonult dél felé. Crassus üldözőbe vette, de jelentős 


eredményt nem ért el, kérésére a senatus visszarendelte Hispaniából 
Pompeiust és Thrakiából Lucullust. 

Spartacus ekkor azt tervezte, hogy átkel Szicíliába, s ott is fellázítja a 
rabszolgákat. Két alkalommal tettek kísérletet az átkelésre, azonban egyik 
sem sikerült, Szicíliában pedig Verres helytartó kegyetlenül elfojtott minden 
megmozdulást. A rabszolgák helyzete ekkor kritikussá vált, amíg ők az 
átkeléssel próbálkoztak, Crassus lezárta a Bruttiumi-félszigetet, s elvágta 
az észak felé vezető utat. Spartacusnak innen sikerült még kitörni, de 
Brundisium felé vonultában hírét vette Lucullus megérkezésének. 
Pompeius is elindult már Hispaniából. 

A döntő összecsapásra végül Kr. e. 71-ben Apuliában került sor. Az akkor 
már számbeli fölényben lévő római haderő megtörte a rabszolgák 
ellenállását, maga Spartacus is elesett az ütközetben. A szétszóródott 
felkelők kisebb csoportjainak felmorzsolása még éveket vett igénybe. A 
fogságba esett rabszolgák ezreit feszítették keresztre megtorlásul, Róma 
és Capua között az út két oldalán álltak a keresztek. 

A rabszolgák feletti győzelem után Pompeius és Crassus egyaránt igényt 
tartott a következő év consulságára. A senatus azonban félt a két tekintélyes 
hadvezér hatalmának további  növekedésétől, s nem támogatta 
elképzeléseiket. Ekkor a két, fiatal kora óta egymással rivalizáló férfi 
kiegyezett egymással, valamint felvették a kapcsolatot a popularisokkal. Ily 
módon elérték, hogy a Kr. e. 70. évre ők lettek a consulok. Hivatali idejük 
alatt , számos intézkedésükkel felszámolták Sulla törvényeit, 
visszaállították a néptribunusok jogkörét, a megvesztegethetőségükről 
hírhedt senatori bíróságokban ismét helyet biztosítottak a lovagoknak. 
Ennek a törvénynek különös jelentőséget adott Verresnek a pere, aki Kr. e. 
73-71 között Szicília helytartójaként a szokásosnál is nagyobb mértékű 
visszaéléseket követett el. A vádat képviselő fiatal M. Tullius Cicerónak 
sikerült száműzetésre ítéltetni Verrest. 


Fellépés a kalózok ellen, L. Licinius Lucullus és Pompeius 
keleten 


Miközben Pompeius Hispaniában hadakozott, miközben Itáliát Spartacus 
rabszolgái dúlták végig, Keleten is nagy horderejű események bontakoztak 
ki. Mint korábban már láttuk, Sullának nem volt ideje teljesen megtörni 
Mithridatész pontoszi király erejét, figyelme a római események felé 


fordult. Kr. e. 83-82-ben újabb, csekély jelentőségű incidensre került sor 
Róma és Pontosz között, ezt nevezték második mithridatészi háborúnak. 
Az ezt követő időszakot a pontoszi uralkodó hatalmának megerősítésére 
fordította. 

Kr. e. 74-ben kezdetét vette a harmadik mithridatészi háború, amelyben 
a római sereg vezetését a senatus L. Licinius Lucullusra bízta. Lucullus 
hamarosan átvette a kezdeményezést. Olyan csapást mért Mithridatészre, 
hogy a király csak nagy nehezen tudott apósához, az armeniai királyhoz 
menekülni. Lucullus ekkor megtámadta Armeniát, és Kr. e. 68 tavaszán 
elfoglalta a fővárost. Ekkor azonban váratlan fordulat következett. Lucullus, 
a korabeli hadvezérekkel ellentétben, kemény fegyelmet tartott katonái 
között, nem tűrte el a polgári lakossággal való önkényeskedést, nem 
engedélyezte a szabad rablást. Amikor az armeniai főváros bevétele után 
tovább akart nyomulni, a hadsereg fellázadt, és magára hagyta vezérét. 
Mithridatész kihasználta a helyzetet, és visszatért Pontoszba. 

Lucullus kiábrándultan és sértődötten utazott Rómába, és hamarosan 
visszavonult a közéletből. Öregkorát birtokán vagyonának élvezetével, 
lakomázással töltötte. Az utókor emlékezetében nem a kiváló hadvezér, a 
becsületes és bátor politikus, hanem az ínyencség megtestesítője maradt 
meg. 

Miközben Lucullus irányításával folyt a Mithridatész elleni háború, 
Rómában elhatározták, hogy végleg letörik a kalózok földközi-tengeri 
uralmát. Ezzel már korábban is többször próbálkoztak, de csak 
részsikereket vagy súlyos kudarcokat értek el. A kalózok működése 
elsősorban a lovagrend üzleti érdekeit veszélyeztette, de aggodalmat keltett 
a római szegénység körében is, akiknek olcsó gabonával való ellátását a 
keletről érkező szállítmányok biztosították. Amikor pedig a kalózok már 
Szicília és Itália területére is betörtek, sőt az ostiai kikötőben állomásozó 
flottát is megtámadták, végképp betelt a pohár. 

Kr. e. 67-ben Pompeiust az egész Földközi-tengerre és a part menti, kb. 
70 km-es sávra rendkívüli teljhatalommal ruházták fel, rendelkezésére 
bocsátottak egy 500 hajóból álló flottát, jelentős szárazföldi haderőt és kb. 
6000 talentumnyi (156 tonna ezüst) pénzösszeget. Ezzel az óriási erővel 
indult a kalózok ellen, és meglepően gyors sikert aratott. Pompeius gyors 
sikere imponálóan hatott Rómában, úgyhogy amikor megérkezett Lucullus 
hadserege lázadásának híre, Pompeiust bízták meg a Mithridatész elleni 
háború folytatásával (Kr. e. 66 elején). 


Ezt a háborút tulajdonképpen már Lucullus megnyerte, Pompeius. óriási, 
majdnem 60 000 fős hadseregének gyors, mutatós és könnyű 
győzelmekkel sikerült learatni a babérokat. Kr. e 66-ban a visszavonuló 
Mithridatész seregét szétverték az Euphratésznél, Bithünia és Pontosz 
területét római tartománnyá nyilvánították. Kr. e. 64-ben Pompeius 
benyomult Szíriába, s a Szeleukidák egykori birodalmának megmaradt 
területét Syria néven provinciává szervezte. Ezután került sor Judeára. 

Itt kihasználta a Hasmoneus-utódok közötti trónviszályt, és bevonult 
Jeruzsálembe. A római katonák öldöklésének rengeteg áldozata volt. 
Judea ezzel elvesztette nem egészen száz éve kivívott függetlenségét, 
Rómának alávetett cliens-királyság lett. 


Caius Iulius Caesar pályafutásának kezdete 


Miközben Pompeius rendezte a birodalom keleti területein előállott 
problémákat, Rómában újabb viharok kavarták fel a közéletet. Az időszak 
egyik legbefolyásosabb politikusa Crassus volt, aki a Kr. e. 70 utáni 
években a popularisokhoz közeledett. Ennek a pártnak az élén ekkor már a 
Iuliusok előkelő nemzetségének tagja, az ifjú Caius Iulius Caesar állt. 
Apja a Kr. e. 90. év consulja volt, maga a nemzetség a Trójából elmenekülő 
Aeneas fiára, Iulusra vezette vissza származását. Ennek alapján a fiatal 
politikus a senatori rend legelőkelőbb köreihez tartozott. Ugyanakkor 
azonban családi kapcsolat fűzte Mariushoz, nagynénje, Iulia a néppárti 
hadvezér felesége volt. Caesar pedig a szintén néppárti Cinna lányát, 
Corneliát vette feleségül, s tőle még Sulla kimondott óhajára sem volt 
hajlandó elválni. Ezért a dictator proscribáltatta, de sikerült elmenekülnie. 
Sulla halála után visszatért Rómába, s perbe fogatta a dictator több 
befolyásos hívét. Először különböző papi tisztségeket viselt, majd Kr. e. 65- 
ben aedilis lett. Rendkívül céltudatos, ügyes politikus volt, s ami egy 
római karrier esetében elengedhetetlen, ragyogó szónok. A 60-as években 
taktikai okokból támogatta Crassus és Pompeius törekvéseit. 

Catilina összeesküvése 

A senatus fokozódó aggodalommal figyelte Crassus és Caesar 
tevékenységét, amikor újabb megrázkódtatás érte a közéletet: L. Sergius 
Catilina összeesküvése. Catilina elszegényedett patrícius család tagja volt, 
zilált anyagi helyzetét sem a proscriptiók idején, sem africai propraetorsága 
alatt nem sikerült rendeznie. Kr. e. 66-ban pályázott a consulságra, ekkor 


azonban zsarolás címén vád alá helyezték. Elítélésére ugyan nem került sor, 
de két évig nem pályázhatott hivatalra. Ekkor kezdett először szervezkedni 
az elszegényedett patricius fiatalság és a plebs körében. Jelszavai a 
földreform és az adósságok eltörlése voltak. Érthetően nem tudta megnyerni 
ezzel a tevékenységgel a sersatus bizalmát, így Kr. e. 63-ra sem sikerült 
megszereznie a consulságot. Összeesküvése ettől kezdve már a hatalom 
megszerzésére irányult. Fennmaradt forrásainkban nemcsak Catilina alakja 
és mozgalmának jellege homályos, hanem bizonytalan képet kapunk 
Catilina politikai jellegű kapcsolatairól is. Mindmáig nem dőlt el 
egyértelműen, hogy milyen viszonyban volt pl. Caesarral. 

Annyi csupán a bizonyos, hogy Cicero consul leleplezte az összeesküvést, 
s a senatustól kapott rendkívüli felhatalmazás (senatus consultum 
ultimum) alapján fel is göngyölítette. A Rómában elfogott vezetőket 
kivégezték, Catilina seregét pedig szétverték. A csatában az összeesküvés 
vezetője is elesett. Cicero a haza atyja (pater patriae) címet is megkapta 
sikeres tevékenységéért, később azonban törvénytelen kivégzések miatt 
száműzték Rómából. 


Az első triumvirátus kora (Kr. e. 60-49) 


A Keleten diadalt diadalra halmozó Pompeius Kr. e. 62 decemberében 
tért vissza Itáliába. Brundisiumban elbocsátotta hadseregét, mivel arra 
számított, hogy győzelmei után a senatus minden követelését teljesíteni 
fogja. Hadseregének elbocsátása nagy meglepetést, egyben nagy 
megkönnyebbülést okozott Rómában, olyannyira, hogy az optimata párt 
mereven szembeszegült Pompeius kívánságai teljesítésének. Nem 
hagyták jóvá keleti intézkedéseit, nem biztosították hadseregének a 
veteránföldeket, s azt is megakadályozták, hogy a consulságra pályázzon. 
Diadalmenetét is csak egyéves huzavona után tarthatta meg Kr. e. 61 
szeptemberében. Nem lehet csodálni ezek után, hogy a halálosan sértődött 
politikus elfordult eddigi elvbarátaitól, s egészen más körökhöz keresett 
kapcsolatokat. 

A popularisok legjelentősebb politikusa, C. Iulius Caesar ekkor tért vissza 
Hispaniából. Előzőleg, Kr. e. 63-ban pontifex maximussá és praetorrá 
választották. Propraetorként kapta Hispania kormányzását, hivatali éve alatt 
jelentős katonai sikereket aratott, rendezte a tartomány és a saját maga zilált 
anyagi ügyeit. 


Kr. e. 60-ban tért vissza Rómába, s igen gyorsan felmérte az ott kialakult 
helyzet előnyeit. Kibékítette egymással a közös cosulságuk óta ismét 
egymásra féltékenykedő Crassust és Pompeiust, majd hárman titkos 
megállapodást kötöttek arról, hogy a továbbiakban összehangolják 
politikai lépéseiket. A három tekintélyes politikus közötti titkos szövetséget 
— a későbbi hivatalos triumvir (három férfiból álló) testület elnevezése 
mintájára — a történetírás nevezte el első triumvirátusnak. 

A szövetséget házassági kapcsolattal is megerősítették, Pompeius Caesar 
első házasságából született leányát, Caesar pedig Pompeius egyik 
befolyásos hívének a lányát, Calpurniát vette feleségül. Pompeius és Iulia 
házassága a politikai érdekkapcsolatok történetében egyedülálló volt, 
forrásaink egyetértenek abban, hogy igazi szerelmi kapcsolat alakult ki 
Caesar leánya és az apósánál idősebb Pompeius között. Nem véletlen, hogy 
Iulia korai halála (Kr. e. 54) után romlott meg végérvényesen a két politikus 
viszonya. 

A megegyezés értelmében Caesar, akit Kr. e. 59-re consullá választottak, 
legelőször két agrártörvény-tervezetet terjesztett elő. Ennek értelmében 
közel 20 ezer embert, elsősorban Pompeius  veteránjait és a 
háromgyermekes családokat, kellett ellátni a dél-itáliai és campaniai 
közföldekből. 

Ezek után Caesar gyors egymásutánban valósította meg terveit, melyek a 
senatus háttérbe szorítására, maga és szövetségesei érdekeinek 
megvalósítására irányultak. Megerősítették Pompeius keleti intézkedéseit. 
A lovagrend érdekeinek megfelelően leszállították az asiai adóbérletek 
összegét — Crassus számos barátját kedvezően érintette ez az intézkedés. 
Megszigorították ugyanakkor a zsarolási ügyek elbírálását, ezt a 
leggyakrabban a tartományi helytartók követték el a helybéli gazdagok 
rovására (lásd Verres esete). Megszervezték a közvélemény rendszeres 
tájékoztatását, a senatusban és a városban történt események jegyzékét 
naponta kifüggesztették a Forumon. Így tehát — acta diurna néven — 
Caesar adatta ki a világ első politikai napilapját. 

Consulsága betetőzéseként proconsuli tartományként rendkívüli 
megbízatással öt évre megkapta Gallia Cisalpinát és Illíriát, majd 
Pompeius javaslatára Gallia Narbonensist is. 

Caesar Galliában 

A rómaiak által Alpokon túli Galliának, azaz Gallia Transalpinának 
nevezett terület a mai Franciaország és Belgium mellett magába foglalta 


Hollandia és Svájc egy részét is. A korábban meghódított gallok lakta 
vidékeket, ahol a lakosság már átvette a római kultúra és civilizáció 
alapelemeit, vagyis romanizálódott, a római köznyelv Gallia Togatának, 
tógás Galliának nevezte. Gallia Comata, azaz üstökös, borzas Gallia volt a 
neve az Alpokon túli területeknek, ahol a legkülönbözőbb fejlettségi fokon 
álló kelta néptörzsek éltek. 

Ezek a törzsek állandó harcot vívtak egymással a földekért és a 
legelőkért, ugyanakkor súlyos belső ellentétek is kialakultak a nemzetségi 
előkelők, a komoly befolyással rendelkező papság (az ún. druidák) és a 
városi jellegű településeken élő köznép között. A földeken élő, azt 
megművelő kelták az arisztokráciától függtek. 

Ez a terület több szempontból is előnyös volt Caesar politikai karrierje 
számára. Alkalmat adott a birodalom határainak kiterjesztésére, eközben 
hadvezéri babérokat és hadizsákmányt szerezhetett. De ami még ennél is 
fontosabb volt, erős, fegyelmezett, hozzá minden körülmények között 
ragaszkodó hadsereget alakíthatott ki. Láthattuk már, hogy ebben az 
évszázadban a római politikai pályafutás legfontosabb eszköze a hadsereg 
volt. A hódítás szolgálta a római kereskedők érdekeit is, akik már jó fél 
évszázada élénk kapcsolatban álltak Gallia belsejével. S végül, mindezeken 
túl, nem volt messze Itáliától, így Caesar figyelemmel kísérhette a 
központban zajló politikai eseményeket, és szükség esetén könnyebben 
visszatérhetett, mint pl. a keleti területekről. 

Kr. e. 58 márciusában, amint megérkezett tartományába, Caesar azonnal 
megszervezte a határvédelmet. Ezután megtámadta a germánokat, és a 
Rajnán túli területekre szorította őket vissza. Kr. e. 57-ben leverte a 
belgákat, majd a következő évben a Loire (Liger) torkolatánál szétverte az 
északnyugati törzsek flottáját is. Kr. e. 56 végén Caesar Gallia teljes 
meghódításáról számolt be hadijelentésében. 

Mialatt ezek az események zajlottak Galliában, Rómában fordult a politikai 
széljárás. Az optimaták Caesar távozása után újra magukhoz ragadták az 
események irányítását. A triumvirátus is bomladozni kezdett, Pompeius 
közeledett az optimatákhoz. Amikor azonban a veteránok földdel való 
ellátása ellen indult agitáció Rómában, ő is aggódni kezdett. Így azután 
elfogadta Caesar ajánlatát arra a megbeszélésre, amely a triumvirátus 
megerősítését volt hivatott szolgálni. 

A lucai találkozó 


A triumvirátus tagjai Kr. e. 56 áprilisában találkoztak Luca városában. 
Megbeszélésük ezúttal nem volt titkos, több mint 200 senatort hívtak meg, 
hogy egyeztessék programjukat. A következő pontokban sikerült 
megállapodni: Pompeius és Crassus a következő évre megszerzik a 
consulságot. Azután öt-öt évre megkapják Hispaniát illetve Szíriát 
tartományul, ugyancsak öt évvel meghosszabbítják Caesar galliai 
megbízatását, s erre az időre az államkincstár terhére tíz legiót állíthat fel. 
Az események ezután mindenben a megbeszélésnek megfelelően zajlottak, 
ez a tény is világosan mutatja a késői köztársaság működési zavarait. Az 
államot ekkor már nem a politikai erők, hanem egyértelműen a hadsereg 
által támogatott hadvezérek irányították. A lucai találkozó azonban nem 
oldotta meg a triumvirek közötti problémákat, a megegyezés csak átmeneti 
volt. 

Crassus még consulságának lejárta előtt elutazott a neki juttatott Szíriába, s 
megkezdte előkészületeit a Parthus Birodalom elleni hadjáratra. 

A parthusok 

Ezt az államot Kr. e. 240 körül hozta létre a szkíta párn (parthus) törzs, 
első jelentős uralkodója I. Arszakész volt. Haderejük legfontosabb része a 
nehézfegyverzetű lovasság volt, amelyet íjász könnyűlovasság egészített 
ki. Terjeszkedésük gyors ütemben haladt nyugat felé, a rómaiakkal először 
Sulla keleti hadjárata idején vették fel az érintkezést. Magukat az 
Akhaimenida perzsa birodalom örököseinek tekintették, s a keleti térségben 
a Kr. u. 2. századig ők maradtak Róma egyetlen komoly ellenfele. Crassus, 
aki hadvezéri hírnevét kívánta növelni egy sikeres háborúval, kihasználta a 
parthus trón körül Kr. e. 57-től folyó küzdelmeket. Mikor a küzdelemben 
alulmaradt parthus királyfi római védelem alá menekült, megindította hadait 
Parthia ellen (Kr. e. 54-ben). Ezúttal azonban nem kísérte szerencse a 
triumvir vállalkozását. Felvonuló seregét a megvesztegetett vezetők a 
sivatagba csalták, s ott az ellenség bekerítette a rómaiakat, a tárgyalásokkal 
próbálkozó Crassust pedig megölték (Kr. e. 53). 

A triumvirátus felbomlása 

Eközben Galliában is meglepő fordulatok következtek. Kr. e. 56-54 között 
még folytatódott a római sikersorozat, Caesar újabb vereséget mért a gall 
területekre betörő germánokra, sőt átkelve a Rajnán, visszavetette őket a 
határtól. Ezután két alkalommal is átkelt Britanniába. Kr. e. 53-ban 
azonban váratlan erejű felkelés robbant ki Vercingetorix avernus király 


vezetésével. Caesarnak csak a következő évben sikerült levernie a hozzá 
hasonlóan tehetséges, fiatal uralkodó seregeit. 

A római hadvezér a meghódított területen a korabeli római gyakorlattól 
sokban eltérő szervezőmunkát folytatott. A gall törzsek egy részét Róma 
szövetségeseinek ismerte el (elsősorban azokat, akik korábban is Róma 
oldalán álltak). Az évente kivetett adót az egyes törzsek megbízottai 
szedték be, így Gallia nem vált az adóbérlők vadászterületévé. Caesar jól 
tudta, hogy a tartományokban a legtöbb feszültséget éppen a publicanusok 
kapzsisága okozta. A hódítás befejeztével Galliában tizenegy jól kiképzett, 
vezéréhez feltétlenül ragaszkodó legio állt fegyverben, készen arra, hogy az 
időközben Caesar számára igen kedvezőtlenül alakult római helyzetbe is 
beavatkozzon. 

A városban a lucai találkozó után sem csillapodtak a kedélyek, a helyzet 
pattanásig feszült, s a senatus végül példa nélkül álló megoldáshoz 
folyamodott. . Pompeiust egyedüli consullá (consul sine  collega) 
választották a helyzet rendezésére. A köztéri háborúskodások ugyan 
megszűntek ennek következtében, viszont újabb feszültségek alakultak ki 
Caesar és Pompeius között. Crassus és Iulia halála végérvényesen lezárta 
a korábbi együttműködés idejét, a triumvirátus korszakát egy újabb 
polgárháború váltotta fel. 


Caesar és Pompeius polgárháborúja (Kr. r. 49-46) 


Caesar szándéka az volt, hogy galliai megbízatásának lejártával a Kr. e. 48. 
évre megszerzi a consulságot. Ennek érdekében a tribunus testület 
előterjesztett egy törvényjavaslatot arra vonatkozólag, hogy távollétében 
nyújthassa be pályázatát, s addig megtarthassa imperiumát és hadseregét. 
Ez azért volt fontos, mert római tisztségviselőt csak akkor lehetett bíróság 
elé állítani, ha visszatért a magánéletbe. Caesarnak tudomása volt arról, 
hogy ellenségei hivatali idejének lejártával meg akarják támadni. 

Pompeius a néptribunusok Caesar érdekeit szolgáló javaslatával szemben 
egy általános érvényű törvényt akart elfogadtatni, ami ezentúl kötelezővé 
tette volna, hogy a tisztségekre csak személyesen lehessen pályázni 
Rómában. A törvények értelmében pedig a város határain, az ún. 
pomeriumon belül fegyveres erő nem tartózkodhatott. Ezt a törvényt 
sikerült is megszavaztatni, sőt Pompeiusra ruházták a hadsereg 
főparancsnokságát, és megbízták a Caesar elleni legiók megszervezésével. 


Az események hírére Caesar Kr. e. 49-ben egyetlen legióval átlépte a 
tartománya és Róma közötti határfolyót, a Rubicót. Forrásaink szerint 
ekkor hangzott el szájából a szállóigévé lett mondat: , Alea iacta est!?. (A 
kocka el van vetve!) Ez a fordulat készületlenül érte és megzavarta 
Pompeiust, nyilván emiatt döntött úgy, hogy feladja Itáliát, s a Balkánon 
szervezi meg Caesar ellen hadseregét. Ellenfelének menekülését Caesar, 
hajók hiányában, nem tudta megakadályozni, s mivel a legfontosabb 
feladatok ekkor Rómába szólították, nem is vállalkozott az üldözésre. 
Pompeius nyomában sok senator és mindkét consul elmenekült. 

A városban helyreállították a közigazgatást, a consulok helyettesítésével 
Aemilius Lepidus praetort bízták meg. Gallia Cisalpina lakóinak, akik 
proconsulsága éveiben Caesar legfőbb támaszai voltak, megadták a római 
polgárjogot. A Rómában maradt senatorok felhatalmazásával Caesar 
lefoglalta az államkincstárt is. Pompeius Itáliában maradt legiói átálltak, 
emellett Galliából is hívtak erősítést, s Kr. e. 49 áprilisában ez a hadsereg 
megindult Pompeius Hispaniában maradt hét legiója ellen. A hadjárat az 
év őszére zárult le. 

A Rómába visszatérő Caesart Aemilius Lepidust dictatornak nevezte ki, 
ekkor ezt a hivatalt mindössze tizenegy napig viselte. Ezalatt 
érvénytelenítette a Pompeius által elrendelt száműzetéseket, rendezte az 
eladósodottak . kamatterheinek csökkentését, s egyéb pénzügyi 
intézkedéseket hozott. Lebonyolították a tisztségviselők megválasztását Kr. 
e. 48-ra, az egyik consul Caesar lett. 

Az időközben felépült flotta lehetővé tette a hadsereg átszállítását a 
Balkánra, ahol Pompeius tartózkodott kilenc legioval. Ez jelentős túlerőnek 
számított Caesar partraszállt seregével szemben, s kezdetben jól is 
működött. Végül azonban a döntő ütközetet Pharszalosz mellett 
elveszítette Pompeius (Kr. e. 48. június 6-án), s a csata végét be sem várva, 
elmenekült. Tanácsadói javaslatára Egyiptomba ment, ahol ekkor a kiskorú 
XIV. Ptolemaiosz Dionüszosz uralkodott. A partra szálló bukott 
hadvezért az egyiptomi király emberei megölték. Fényes karrierjéhez 
képest élete utolsó szakasza dicstelen vereségekkel telt el, s megalázó 
körülmények között ért véget. 

Caesar követte menekülő ellenfelét Egyiptomba, de mire megérkezett, 
Pompeius sorsa már eldőlt. Ekkor beavatkozott az egyiptomi trón körül 
kialakult küzdelmekbe, a kiskorú XIV. Ptolemaiosz mellett nővérét, 
Kleopátrát is elismerte társuralkodónak.  Forrásaink egyértelműen 


tanúsítják, hogy a hadvezér és a fiatal, szép és művelt egyiptomi királynő 
között a kölcsönös politikai érdekeken túl szerelmi kapcsolat is kialakult. 
Ptolemaiosz hívei felkelést robbantottak ki Alexandriában (ennek során 
égett le a híres Muszeion épületének egy része). Caesar a megmozdulást 
csak Szíriából kapott katonai erősítéssel tudta leverni. A felkelés során 
Ptolemaiosz is elesett, így az egyiptomi korona VII. Kleopátráé és öccséé, 
XV. Ptolemaioszé lett. 

Eközben Kis-Azsiában Pharnakész, VI. Mithridatész Eupatór fia, 
kihasználva a római belviszályokat, elfoglalta Pontoszt és Bithüniát. Caesar 
tehát kénytelen volt gyorsan elhagyni Egyiptomot, s 47 májusában 
Zelánál szétverte Pharnakész seregét. Erről a győzelméről küldte Rómába 
szállóigévé vált hadijelentését: ,,Veni, vidi, vici." (Jöttem, láttam, 
győztem.) (Suetonius: Caesar élete 37.) 

A keleti területek problémáinak ily módon való rendezése után, Kr. e. 47 
szeptemberében Caesar partra szállt Tarentumnál. Rómában ekkor 
ismét feszült volt a helyzet, amit ezúttal nem a politikai problémák, hanem 
az adósok és bérlők pénzügyi gondjai alakítottak ki. Egyes politikusok 
felkarolták az eladósodottak érdekeit, s ennek eredményeként fegyveres 
megmozdulásokra is sor került. Caesar úgy oldotta meg a helyzetet, hogy 
rendelkezett a magas lakbért fizetők esetében egyévi összeg elengedéséről, 
míg az adósságok eddig kifizetett kamatait beszámították a törlesztés 
összegébe. Egy egész sor intézkedést hozott ezen kívül, amelyek az itáliai 
mezőgazdaság helyzetét javították. A senatust új tagokkal egészítette ki, 
elsősorban volt tisztjei és az itáliai municipiumok neki lekötelezett előkelői 
köréből. Végül Kr. e. 46-ra ismét consullá választották. 

Erre az évre esett az afrikai hadjárat, ahol időközben Pompeius két fia a 
numidiai uralkodó segítségével erős pompeianus központot hozott létre. 
Caesar 47 végén kelt át Afrikába. Állítólag ekkor történt, hogy a hajóból 
kiszállva megbotlott és elesett, ami a katonák szerint kedvezőtlen előjelnek 
számított. Ő azonban villámgyorsan feltalálta magát, s amikor tenyere a 
földre ért, így kiáltott fel: , Foglak Africa!" (Suetonius: Caesar élete 59.) A 
pompeiánusok megsemmisítő vereséget szenvedtek, a vezetők többsége 
elesett vagy öngyilkos lett, csak Pompeius fiai menekültek el Hispaniába. 
A következő évben Munda mellett Caesar újra legyőzte őket, ekkor már 
csak Sextus Pompeius maradt életben. Őt csak hosszú évek után sikerült 
végérvényesen legyőzni Caesar utódának. 


Caesar politikai tevékenysége a római állam válságának 
megoldására 


Azok a válságjelenségek, amelyek a Kr. e. 2. század utolsó évtizedeiben 
jelentkeztek, még mindig nem szűntek meg, sőt, legsúlyosabb 
következményük éppen a polgárháborúk sorozata volt. Azok a megoldások, 
amelyekkel a senatus, illetve a politikai vezetők kísérleteztek a Kr. e. 1. 
század folyamán, vagy csak átmenetileg voltak sikeresek, vagy tovább 
növelték a gondokat. Az évszázad történéseiben azonban világosan látszott 
az a tendencia, hogy a köztársasági alkotmány helyett a tartósan viselt 
és hadsereggel alátámasztott hatalom képes rendezni a helyzetet. Ezt 
ismerte fel Caesar, aki a korszak egyetlen birodalmi távlatokban 
gondolkodó politikusa volt, s aki saját személyes hatalmán túl az egész 
állam érdekeit is képviselte. 

Sulla mintájára a dictatori méltóságot választotta hatalma keretéül. Első, 
rövid megbízatása után, a pharszaloszi győzelmet követően 
meghatározatlan időre, később tíz évre, végül 44-ben élethossziglan 
ruházták fel ezzel a méltósággal. Helyettese, azaz a magister eguitum — a 
lovasság parancsnoka — először M. Antonius, majd Lepidus voltak. Ezen 
túlmenően egyéb méltóságokat is viselt. Már Kr. e. 63-tól ő volt a pontifex 
maximus, 48-ban szintén élethossziglan kapta meg a néptribunusi 
jogkört, ezzel személye szent és sérthetetlen (sacro sanctus) lett. 
Ugyanebben az évben megbízták a közerkölcsök felügyeletével, ami 
gyakorlatilag az örökös censori méltóságot jelentette számára. Ő 
rendelkezett az államkincstárral, ő döntött a háború és béke kérdéseiben, 
hadvezéri megbízatását olyan fontosnak tartotta, hogy nevében viselte az 
imperator titulust. Gyakorlatilag elmondható, hogy rendelkezett a királyi 
hatalom minden lényeges elemével, a törvényhozói, a katonai és a 
főpapi hatalommal egyaránt. 

Hadserege a kor legfegyelmezettebb, legharcedzettebb katonaságából 
állt, akik fanatikusan ragaszkodtak vezérükhöz. Ennek egyik látványos jele 
volt az afrikai háború egyik epizódja. A katonák már korábban is 
kifogásolták, hogy a Pompeius elleni hadjárat után nem kaptak különleges 
jutalmat. Ez a következő háború alatt az egyik legio lázadásához vezetett. 
Caesar akkor személyesen kereste fel az engedelmességet megtagadó 
katonákat, s hozzájuk intézett beszédét a szokásos , katonák" megszólítás 
helyett így kezdte , polgárok". (Ez latinul szójáték is: milites helyett 


Ouirites.) A hatás döbbenetes volt, az előbb még lázongók könyörögtek 
Caesarnak, hogy ne küldje el őket a seregből, inkább vállalják a 
megtizedelést is, ő azonban csak a főkolomposokat büntette meg. 

Politikai — intézkedései jól átgondolt rendszerbe illeszkedtek. 
Rendelkezéseinek egész sora irányult arra, hogy a polgárháborúk alatt 
kivérzett, meggyengült szabad római polgárságot, s ezen belül a 
társadalmi elitet megerősítse. Ezt szolgálta a hangsúlyozott s a — Marius 
és Sulla példája után — meglepő nagyvonalúan alkalmazott megbocsátás, a 
clementia. A korábban Pompeius oldalán állók minden további nélkül 
visszatérhettek, sőt beilleszkedhettek ismét a politikai életbe, elnyerhették a 
legmagasabb tisztségeket is. 

Igyekezett csökkenteni a rabszolgák polgárháborúk alatt megnövekedett 
katonai és politikai jelentőségét. Ő volt ebben az időben az egyetlen 
hadvezér, aki soha nem sorozott be rabszolgákat, ami másoknál általános 
gyakorlat volt. Azokat a collegiumokat, amelyekben rabszolgák is 
szerephez juthattak, betiltotta. 

Igyekezett rendezni Róma és a provinciák viszonyát. A galliai mintát 
követve átszervezte az adózási rendszert, hogy csökkentse a feszültségek fő 
okát, a publicanusok tevékenységét. Széles körben adományozott római és 
latin jogot a provinciabeli előkelőknek, s ezzel elősegítette ezek római 
életformára való áttérését, azaz a romanizációt. 

A római gazdaság és kereskedelem fellendítése érdekében megtiltotta, 
hogy a polgárok nagyobb mennyiségű pénzt tároljanak, ezzel elérte azt, 
hogy a megtakarítások a mezőgazdaságba, iparba és kereskedelembe 
áramlottak. Egységesítette a birodalom pénzforgalmát, ő verette az első 
római aranypénzt. Kibővítették az ostiai kikötőt is. 

Katonáinak földdel való ellátását úgy igyekezett megoldani, hogy ehhez 
ne kelljen kisajátítani a nagybirtokosok földjeit. A veteránok mellett 
coloniákba telepített nagyon sok ingyengabonából élő római proletárt is, s 
rövid idő alatt sikerült az ingyenes ellátásban részesülők számát 320 000-ről 
150 000-re leszállítani. Ezzel csökkentette Róma zsúfoltságát is. Gazdasági 
terveiben útépítések, mocsárlecsapolások stb. is szerepeltek. Közismert a 
naptárreformja, melyet Sosigenes, egyiptomi csillagász 
közreműködésével hajtatott végre, bevezetve a négyévenkénti szökőnapot. 
Caius Iulius Caesar nemcsak saját korának, nemcsak Rómának, hanem az 
egész történelemnek kiemelkedő tehetségű, képességű alakja. Katonai és 
politikai tevékenysége egyaránt igazolja ezt. Hadjáratainak során 


bizonyította hadseregszervező, katonanevelő és stratégiai képességeit 
egyaránt. Ugyanakkor személyes bátorságát is számtalanszor megmutatta a 
nehéz helyzetekben. Politikai tevékenysége átgondolt, céltudatos program 
szerint, az egész birodalom érdekeinek szem előtt tartásával folyt. Írói 
tehetségét két fennmaradt műve, a Bellum gallicum (A gall háború) és a 
polgárháború eseményeit megörökítő Bellum civilum (A polgárháború) 
bizonyítja. Forrásaink — nem mindig jóindulattal — megőrizték emberi 
vonásait, gyengéit is. Tudjuk, hogy fiatal kora óta igen ambiciózus volt, 
állítólag Nagy Sándor életrajzának olvasása közben sírva fakadt, mert arra 
gondolt, hogy az ő életkorában Alexandrosz már meghódította a világot. A 
testi és szellemi fáradalmaktól soha nem riadt vissza. 

Forrásaink gyengeségei között említik hiúságát. Állítólag nagyon bántotta 
kopaszodása, ritkuló haját előrefésülte, s mint Suetonius rosszmájúan 
megjegyezte, az őt ért megtiszteltetések közül annak örült a legjobban, 
hogy állandóan viselhette a babérkoszorút. Másik gyengéje állítólag a nők 
voltak. Galliai diadalmenetén a katonák — akiknek ilyenkor szabad volt 
csúfolódni vezéreik felett — ezt kiabálták: , Őrizd, polgár, jól az asszonyt: 
kopasz nőcsábászt hozunk." (Suetonius: Caesar élete 51.) Ugyanakkor más 
tekintetben igen mértékletes volt, a legegyszerűbb ételekkel is beérte, egyik 
politikai ellenfele, M. Cato pedig ezt mondotta róla: , Egyedül Caesar fogott 
hozzá józanul a köztársaság megdöntéséhez." (Suetonius: Caesar élete 53.) 

Korábban már említett megbocsátása sem pusztán politikai megfontolásból 
eredt, a magánéletben is jellemző volt rá az engedékenység. A tudomására 
jutott összeesküvések után nem nyomoztatott, megelégedett az illetők 
nyilvános figyelmeztetésével. Nem utolsósorban ez a magatartás okozta 
halálát. 

Kétségtelen ugyanis, hogy lebecsülte ellenfeleinek erejét, elszántságát, és 
túlbecsülte belátásukat. Taktikai hibát követett el, amikor nyíltan semmibe 
vette a köztársasági hagyományokat, számos cinikus, gúnyos megjegyzését 
örökítették meg forrásaink. Ugyanakkor hatalma tudatában, baráti köre 
állandó figyelmeztetései ellenére sem törődött személyes biztonságával, 
nem volt testőrsége és tógája alatt nem viselt vértet. 

Így történhetett meg, hogy az egyik ellene szőtt összeesküvés sikerrel járt. 
Caesar éppen egy, a parthus birodalom elleni hadjárat előkészítésével volt 
elfoglalva. Az indulást Kr. e. 44. március 18-ra tűzték ki. Az összeesküvők 
— köztük M. Iunius Brutus, Caius Cassius és Decimus Brutus — három 
nappal korábbra, március idusára tervezték a merénylet végrehajtását. 


A curia épületében rohanták meg az összeesküvők, s megállapodásuk 
szerint — hogy később senki ne vonhassa ki magát a felelősség alól — 
valamennyien beledöfték tőrüket. Állítólag 23 döfés érte, a hagyomány 
szerint M. Iunius Brutusnak mondott ennyit: Et tu mi fili Brute? (Te is 
fiam, Brutus?) 

A merénylet után hamarosan kiderült, hogy az összeesküvőknek semmi 
elképzelése nem volt a jövőre nézve. Az a reményük, hogy a , zsarnok" 
halálával automatikusan helyreáll a köztársaság rendje, pillanatok alatt 
szertefoszlott. A senatus riadtan szétszéledt, a városi tömegek sem álltak a 
gyilkosok mellé. 

A merénylet azonban váratlanul érte Caesar híveit is, köztük az éppen 
consulságot viselő régi barátot és fegyvertársat, M. Antoniust. A helyzet 
igen feszült volt, Caesar veteránjai a gyilkosság hírére kezdtek 
beszállingózni a városba. 

Lepidus, a magister eguitum jelentette ki elsőként, hogy bosszút kell állni 
Caesarért, a két tábor azonban a március 17-i senatusi ülésen megegyezett. 
A kompromisszum (kölcsönös engedményeket tartalmazó megállapodás) 
egyfelől érvényesnek jelentette ki Caesar összes intézkedését, másfelől 
örökre eltörölte a dictatura intézményét, és nem hozott semmiféle 
büntető intézkedést a gyilkosok ellen. 

A közhangulatban akkor állt be határozott fordulat, amikor nyilvánosságra 
hozták Caesar végrendeletét. Ebből a városi szegények megtudták, hogy a 
megölt dictator fejenként 300 sestertiust hagyott rájuk, s megnyitotta 
előttük római kertjeit. Ez a körülmény, Lepidus jelszava és a veteránok 
megjelenése döntő volt, a tömegben ekkor kezdték a merénylet elkövetőit 
apagyilkosként emlegetni. Ezt kihasználandó, M. Antonius Caesar 
temetésén igyekezett fokozni a hatást. Bemutatta az összegyűlt tömegnek 
Caesar véres tógáját, s beszédében felsorolta Caesar érdemeit. A temetést 
követő heves tömegmozgalom elől Brutus és Cassius kénytelen volt 
elmenekülni a városból. A zűrzavaros helyzetben a politikai vezetés teljesen 
összekavarodott. Caesar hívei és ellenfelei a legkülönbözőbb terveket 
forgatták a fejükben. Ekkor érkezett Rómába Caesar 19 éves unokaöccse, 
akit végrendeletében fiává fogadott és örökösévé tett, s aki ennek 
következtében ezt a nevet viselte: Caius Iulius Caesar Octavianus. 


Octavianus útja az egyeduralomhoz 


Politikai helyzet 44 májusától 43 őszéig 

Eredeti nevén C. Octaviusnak hívták, Kr. e. 63-ban született Rómában. 
Apja lovagi családból származott, melynek tagjai közül ő került be először 
a senatusba. Anyja lulius Caesar nővérének a lánya volt. A dictator 
figyelemmel kísérte sorsát, már egész fiatalon maga mellé vette, s a 
parthusok elleni hadjárat előkészítésekor küldte Apollóniába, ahol a 
merénylet idején tartózkodott. 

Itt vette hírül Caesar halálát, s egyúttal azt is, hogy ő a kijelölt örökös. 
Rövid tétovázás után, 44. májusában érkezett meg Rómába, hogy 
felmérje a politikai helyzetet. Korát meghazudtoló ügyességgel kezdte meg 
politikai szereplését, nemcsak Caesar veteránjaival és párthíveivel vette 
fel a kapcsolatot, hanem az ellenfelek közé tartozó senatorokkal is. 
Antonius nem volt elragadtatva a váratlanul megjelent örököstől, első 
találkozásukkor megtagadta Caesar iratainak és pénzének kiszolgáltatását. 
A katonák és a veteránok nem értették Octavianus és Antonius 
viszálykodását, ők a maguk részéről a Caesar-párt egységét, a gyilkosok 
megbüntetését és természetesen saját földjuttatásukat kívánták. A Caesar 
halálát követő hónapoknak a politikai tétje az volt, hogy ki lesz a dictator 
örököse, pártjának vezetője — Antonius vagy Octavianus. Ebben a 
helyzetben Octavianus számára a veszedelmesebb ellenfél a hivatalban 
lévő consul, Caesar fegyvertársa volt, nem pedig a senatus Caesar-ellenes 
szárnya vagy maguk a merénylők. Ez okozta ennek az időszaknak 
ellentmondásos politikai eseményeit, s miközben Antonius viszonya egyre 
romlott a senatussal (ekkor született az öreg Cicero Antonius-ellenes 
beszédsorozata, a Philippikák), addig Octavianus éppen erre a testületre 
támaszkodott. 

Időközben Antonius elérte, hogy consuli éve után Gallia Cisalpinát kapja 
proconsuli tartományul, s Kr. e. 44 decemberében el is indult, hogy átvegye 
a területet az ott tartózkodó D. Brutustól. Ez azonban nem volt hajlandó 
átadni, hanem csapataival Mutina városába zárkózott. Antonius elhatározta 
Mutina ostromát, és körül is zárta a várost, Caesar hadvezérei várakozó 
álláspontra helyezkedtek. 

Rómában eközben Octavianus elérte, hogy a senatus tagjai közé 
választották, engedélyezték, hogy a törvényes korhatárnál tíz évvel 
korábban pályázhasson a tisztségekre. Emellett, tekintettel a mutinai 
eseményekre, hadseregparancsnoki megbízatást is kapott A. Hirtius és C. 
Vibius Pansa consulok mellett. A zömmel Octavianus által toborzott 


hadsereg áprilisban körülzárta a Mutinát ostromló Antonius haderejét, 
s két ütközetben győzelmet aratott. Antonius akadály nélkül elhagyhatta a 
harcmezőt, s megfogyatkozott seregével csatlakozott Lepidushoz. Az 
ütközetekben azonban mindkét consul elesett, így a hadsereg vezetése 
Octavianusra maradt. 

A mutinai győzelem hírére a senatus felbátorodott, s olyan lépésekre szánta 
el magát, amelyek messze túlmentek a caesariánusok által elfogadható 
határon. Antoniust a haza ellenségének nyilvánították csakúgy, mint az őt 
befogadó  Lepidust. D. Brutusnak  diadalmenetet szavaztak meg, 
Octavianusnak pedig csak ovatiot. Sextus Pompeiust flottaparancsnoknak 
nevezték ki, Brutust és Cassiust pedig főparancsnoknak. Octavianus 
consulságra formált igényét elutasították. 

A II. triumvirátus 

Az adott helyzetben tehát megváltoztak a politikai erőviszonyok, a 
Mutinánál vereséget szenvedett Antonius helyett már a senatus számított 
komoly ellenfélnek Octavianus számára. Így került sor arra, hogy nyolc 
legioja élén fegyverrel vonult be Rómába, miután az Afrikából 
visszahívott két legio is mellé állt. A senatus erre természetesen consullá 
választotta a fiatalembert, egyik közeli rokonával együtt. Az új consulok 
gyorsan megszavaztatták azt a törvényt, amely Caesar gyilkosait 
száműzetésre ítélte, ugyanakkor hatálytalanították Antonius és Lepidus 
ellenséggé nyilvánítását. Caesar hadvezérei ekkor nyíltan 
szembehelyezkedtek a senatusszal, és 43 november elején Octavianus, 
Antonius és Lepidus két napon át tartó tanácskozás után elhatározták, hogy 
a polgárháború okozta zűrzavar rendezésére hármuk részvételével új 
hivatalt kell létrehozni öt évre, mely consuli jogkörrel rendelkezik. 
Ugyanekkor felosztották egymás között a birodalom nyugati tartományait. 
November végén a lex Titia alapján öt évre (Kr. e. 38. december 31-ig) 
szóló rendkívüli teljhatalmat szereztek az állam ügyeinek rendezésére 
(tresviri rei publicae constituendae). Ez volt a második triumvirátus. 
Felhatalmazásuk  — feljogosította  — őket tisztviselők  — kinevezésére, 
törvényhozásra,  bíráskodásra valamint földosztás és  pénzkibocsátás 
elrendelésére. Az általuk hozott halálos ítéletek esetében nem érvényesült a 
néphez való fellebbezés, a provocatio joga sem. 

Kr. e. 42. január 1-jén a senatus határozatot hozott Caesar istenné válásáról. 
Octavianus ettől kezdve viselte nevében a , divi filius? (az isteni fia) 
megjelölést. 


A második triumvirátus nyíltan megfogalmazott célja volt a Caesar- 
gyilkosok megbüntetése. Közülük a legnagyobb veszélyt M. Iunius Brutus 
és Caius Cassius jelentették, akik ebben az időben Szíriában és 
Makedóniában próbáltak erőt gyűjteni a leszámoláshoz. A triumvirek 
Itáliában proscriptiókat rendeztek, amelyeknek mintegy 300 senator és 
2000 lovag esett áldozatul. Ekkor vesztette életét Cicero is. Mivel az ily 
módon befolyt jövedelem nem volt elegendő, rendkívüli adókat is 
kivetettek. Brutus és Cassius Kis-Ázsiában tíz évre előre beszedette az 
adókat, kifosztották a szentélyeket, és megzsarolták a gazdagabb városokat 
és a szövetséges királyokat. 

Az ellenfelek Makedóniában kerültek szembe egymással. Az erőviszonyok 
nagyjából kiegyenlítettek voltak. A döntő ütközetre Philippi mellett került 
sor, ahol tulajdonképpen két csata zajlott le. Az elsőben (okt. 5-én) Brutus 
seregrésze legyőzte Octavianusét, Antonius viszont vereséget mért 
Cassiusra, aki ezután öngyilkos lett. Három héttel később, a második 
összecsapásnál a triumvirek elsöprő győzelmet arattak, s Brutus is 
önkezével vetett véget életének. 

Ellentétek a triumvirek között 

Mint azt korábban láttuk, Caesar halála után Antonius és Octavianus 
politikai riválisként szembekerültek egymással. A második triumvirátust az 
a rövidlátó senatusi politika kovácsolta össze, amely egyformán 
fenyegette mindkettőjük elemi érdekeit. Caesar gyilkosainak katonai 
veresége, a két legfontosabb vezető halála, s a senatus meggyengülése a 
proscriptiók miatt már nem tette szükségessé a triumvirátus fenntartását. 
Ugyanakkor ismét előtérbe kerültek a korábbi, fel nem oldott, pusztán a 
szükséghelyzetben félretolt ellentétek. Philippi után közvetlenül csak 
Lepidus lemondatása jelezte a helyzet változását, nevezetesen azt, hogy már 
nem volt szükség a Caesar-párt minden erejének összefogására. Antonius és 
Octavianus, látszólag egyetértésben, felosztották egymás között a 
feladatokat. A parthusok elleni, már korábban tervezett hadjárat 
előkészítésére Antonius keletre utazott, Octavianus pedig visszatért Itáliába. 
Itt első dolga az volt, hogy veteránjainak földet osszon. 

A  veterántelepítések során a katonák a győztes magabiztos 
kíméletlenségével léptek fel, napirenden voltak az összetűzések a 
helybéliekkel. Ezt használta ki Antonius rokonsága az Octavianus elleni 
hangulatkeltésre. Azt terjesztették, hogy Antonius helyre fogja állítani a 
köztársaságot, amint hazatér keletről. Amikor pedig az elégedetlen, 


földjüket vesztett birtokosok felkelést robbantottak ki, Lucius Antonius, a 
triumvir öccse az élükre állt. Ennek a mozgalomnak a leverésében vezető 
szerepe volt M. Vipsanius Agrippának, Octavianus barátjának és 
legtehetségesebb hadvezérének. 

A helyzet kiéleződését Antonius is érezte. Keletről hazatérőben felvette a 
kapcsolatot Sextus Pompeiusszal. Ekkor már felmerült egy esetleges, 
Octavianusszal vívott háború lehetősége. 

A két triumvir hadereje Kr. e. 40 végén Brundisiumnál találkozott, a 
katonák azonban nem voltak hajlandók egymás ellen harcolni. A hajdani 
szövetségesek felosztották egymás között a birodalmat, a keleti rész 
Antoniusé, a nyugati Octavianusé lett, a politikailag ekkor már jelentéktelen 
Lepidusnak meghagyták Africát. Megállapodtak a következő évre 
megválasztandó . consulok személyében is. Mindezek megerősítése 
érdekében Antonius feleségül vette Octaviát, Octavianus özvegy nővérét. 
Háború Sextus Pompeius ellen 

Caesar hajdani ellenfelének fia Kr. e. 43-ban elfoglalta Szicília szigetét, s 
erős hajóhadával blokád alá vette az itáliai kikötőket. Ez az adott 
helyzetben nagyon súlyos következményekkel járt, ugyanis a háború 
következtében visszaesett a mezőgazdasági termelés, s az itáliai lakosság a 
tengeren túli gabonához sem juthatott hozzá. Ráadásul aggasztó méreteket 
öltött a rabszolgák szökdösése a nagybirtokokról, a szökevények menedéket 
találtak Pompeiusnál, aki hadseregében alkalmazta őket. 

Amikor lezárult a Caesar gyilkosainak megbüntetésére indított hadjárat, 
Octavianus a Sextus Pompeius elleni fellépést a szökött rabszolgák és 
kalózok ellen vívott harc jelszavával kezdte meg. 

A tárgyalások lebonyolításával Octavianus C. Cilnius Maecenast bízta 
meg, aki Kr. e. 37 tavaszán meg is kötötte a tarentumi egyezményt. Ennek 
értelmében Antonius 120 hajót adott át a Sex. Pompeius elleni háború 
céljára, cserébe Octavianus 20 000 katonát küldött keletre a parthusok elleni 
hadjáratba. . Ugyanekkor öt évre  meghosszabbították  triumviri 
felhatalmazásukat. 

Kr. e. 36 folyamán sikerült Agrippának felszámolni Sex. Pompeius szicíliai 
uralmát. A vesztes Kis-Azsiába menekült, ahol hamarosan merénylet 
áldozata lett. 

Antonius keleten 

Caesar, mint láttuk, a halála előtti hetekben a parthusok elleni hadjárat 
előkészületeivel — volt elfoglalva. — Akkor ennek megvalósítására 


természetesen nem kerülhetett sor, ugyanakkor a helyzet keleten egyre 
aggasztóbbá vált. Arra hivatkozva, hogy Brutusék segítségül hívták őket, a 
parthusok benyomultak Szíriába. Antonius feladata volt — a korábban 
római fennhatóság alá tartozó területek visszaszerzésén túl — a rómaiak 
megingott tekintélyének helyreállítása a térségben. Ennek megoldása 
azonban nagyobb erőt igényelt volna, mint ami a rendelkezésére állott. 
Szíria területéről is csak Kr. e. 38-ra sikerült kiszorítani a parthusokat, 
támadó fellépésre ekkor még gondolni sem lehetett. Ráadásul Antonius egy 
pillanatra sem téveszthette szem elől az itáliai helyzet alakulását. 
Elkerülhetetlenül szükséges volt, hogy egy, Parthia elleni hadjárat idejére 
komoly támogatást szerezzen keleten. Különösen akkor vált sürgetővé a 
dolog, amikor Octavianus Pompeius felett aratott győzelmét hasonló 
sikerrel kellett volna ellensúlyozni. Ekkor került kapcsolatba Egyiptom 
királynőjével, akit korábban Caesar erősített meg méltóságában. Antonius 
és Kleopátra története a világ leghíresebb , szerelmes regényei? közé 
tartozik, számos irodalmi, film- és képzőművészeti alkotás ihletői voltak. 
Kettőjük kapcsolatában azonban nem kevésbé fontos a hatalmi-politikai 
vonal. Antonius Egyiptom gazdasági és politikai támogatására számított a 
parthusok elleni fellépéséhez, Kleopátra pedig országa helyzetét akarta 
megszilárdítani a római hadvezér segítségével. 

A római közvélemény Antonius keleti tevékenységéről Octavianus 
propagandáján keresztül értesült. Ebben egy elpuhult keleti kényúr képe 
bontakozott ki, aki eszét vesztette a szerelemtől. Ügyesen kihasználták 
ellenfelei azt a tényt, hogy római területeket engedett át Egyiptomnak. 
Kr. e. 36-ban és 34-ben két nagyon csekély jelentőségű hadjáratot vezetett a 
parthusok ellen, a veszteségekhez mérve igen kevés eredménnyel. Utána 
azonban fényes győzelmi ünnepséget rendezett Alexandriában — ezt 
ellenfelei a diadalmenet megcsúfolásának tüntették fel. Ráadásul 
Octavianus felbontatta Rómában hagyott végrendeletét, amiből kiderült 
Antoniusnak az a kívánsága, hogy Alexandriában temessék el. 

Octavianus és Antonius polgárháborúja (Kr. e. 32-30) 

Octavianusnak, az Antonius ellen folytatott agitáció mellett, sikerült 
maga mellé állítani a római társadalom többségét. 

De Antonius római befolyása sem szűnt meg teljesen. Mikor Kr. e. 32-ben 
sor került a triumvirek közötti nyílt szakításra, háromszáz senator hagyta 
el Rómát, és utazott el Antoniushoz. Jellemző a közhangulatra az a tény is, 


hogy Octavianus nem vállalta nyíltan az Antoniusszal való leszámolást, 
formálisan Róma Kleopátrának üzent hadat. 

A döntő ütközetre Kr. e. 31. szeptember 2-án Epeirosz nyugati partjain, az 
actiumi hegyfoknál került sor. 

Octavianus haderejét ismét Agrippa vezette. Antonius maga elmenekült, 
haderejének zöme azonban megadta magát. 

Octavianus ezután visszatért Itáliába, s ismét a veteránok földdel való 
ellátásával foglalkozott. Ezúttal nem elkobzott, hanem külön erre a célra 
vásárolt földeket osztottak szét. Az Antonius elleni háborút csak a 
következő évben folytatták, Octavianus 30 nyarán érkezett meg 
Egyiptomba. Ellenfelei már nem voltak képesek érdemleges haderőt 
kiállítani, a kilátástalan helyzetben Antonius öngyilkos lett. Kleopátra tett 
még egy kísérletet, megpróbált megegyezni Octavianusszal. Amikor ez nem 
sikerült, ő is a halált választotta. Állítólag egy mérgeskígyót csempésztek be 
hozzá szolgái, annak harapása végzett vele. 

Antonius hívei közül sokakat kivégeztek ezután, de Kleopátrától származó 
gyermekeinek Octavianus megkegyelmezett.  Megölette ugyanakkor 
Caesariont, akiről Kleopátra azt állította, hogy Caesar fia. Nem lehet 
pontosan tudni, mi volt az igazság a gyermek származásával kapcsolatban. 
Tény az, hogy Caesar végrendelete nem tett róla említést. Octavianus, a 
fogadott örökös nyilván nem kívánt fölösleges kockázatot vállalni azzal, 
hogy egy esetleg valóban vér szerinti leszármazottat életben hagy. 

Egyiptom területén nem szerveztek római provinciát, Octavianus magát a 
Ptolemaioszok utódának tekintette, a terület személyes birtoka lett. 
Nemcsak az itteni királyi kincsek, a hadizsákmány volt fontos, hanem a 
gabona is, amellyel Róma élelmezését kézben lehetett tartani. 


India története 


A Maurja-birodalom kora (Kr. e. 321-tők Kr. e. 185-ig) 


A birodalom kialakulása 

Új korszak kezdődött India történetében a Maurja-dinasztiával, melyet 
Csandragupta alapított. A család a vaisják kasztjából származott, tehát 
nem volt előkelő. Csandragupta mindent magának, kivételes képességeinek 
köszönhetett. A róla szóló további legendák közül annyi bizonyos, hogy 


megdöntötte a Nanda uralkodók hatalmát, és jó diplomáciai kapcsolatot 
épített ki a szomszédos Szeleukida-birodalommal. Mindezzel egy új 
birodalom alapjait teremtette meg. Az 55 éves korában elhunyt 
Csandragupta unokája volt Asóka, aki hatalmát egész Indiára kiterjesztette, 
a félsziget legdélibb részének kivételével. 

Asóka uralkodása (Kr. e. 272-232) 

Az új uralkodó törekvéseiről és eredményeiről a korhoz képest viszonylag 
sokat tudunk. Ismereteink elsősorban a buddhista legendákból, részben 
pedig a nagyszámú fennmaradt feliratból származnak. Asóka sziklákra és 
oszlopokra vésett feliratai — melyekből több mint harminc maradt ránk 
India különböző részein — a történeti források fontos részét jelentik. Az 
írások királyi rendeletek, de voltaképpen erkölcsi tanításokat fogalmaznak 
meg buddhista szellemben. Arra intik a népet, hogy engedelmeskedjék 
kormányzóinak, , akik olyanok, mint a gyermekek jólétét és biztonságát 
vigyázó tapasztalt nevelők". 

A hatalom megszerzése 

A hatalom megszerzése nem volt egyszerű feladat. Az előnytelen külsejű 
fiatalember már apjával sem volt igazán jó viszonyban, s Binduszára halála 
után fiai közt elkeseredett harc indult meg a hatalomért. A trónviszályt 
színesen írják le a buddhista források, melyek szerint Asóka előbb 
megölette bátyját, majd 99 féltestvérét is. A szám nyilvánvalóan túlzás, de 
az bizonyos, hogy az új uralkodó palotaforradalommal került a trónra. 

A birodalomszervezés 

A buddhizmus 

Az uralkodó valószínűleg egyik háborúja után tért át a buddhizmusra. A 
vérontást, melyet hódító hadjárata alkalmával rendezett, ezzel szerette volna 
jóvátenni. Egyik oszlopfelirata így számol be minderről: , Az istenek 
kedvence,... nyolc évvel azután, hogy felkenték, elfoglalta Kalingát. 
Százötvenezer embert fogságba hurcoltak onnan, százezret megöltek ott... 
Kalinga elfoglalása után az istenek kedvencének bánata van. Mert miután 
egy addig független országot meghódítottak, ott az emberek megölése, vagy 
haláluk, vagy elhurcolásuk az istenek kedvence számára rendkívül kínzó 
gondolatként... jelentkezik... Ez a... felirat azért vésetett kőbe, hogy fiaim és 
leendő dédunokáim ne gondoljanak új győzelem kivívásával megszerzett 
hódításra, és ha valamilyen győzelem révén hódításhoz jutnak, elégedjenek 
meg ennyi büntetéssel és tanúsítsanak türelmet." 


Vétkét a vallás érdekében gyakorolt térítéssel igyekezett jóvátenni, mely a 
buddhista szellemnek megfelelően teljesen erőszakmentes volt. A misszió 
egész Indiára kiterjedt, különösen sikeres volt a mai Srí Lanka szigetén, 
mely napjainkig a buddhizmus egyik fő székhelye maradt. Uralkodása 
idején (Kr. e. 244 k.) került sor a harmadik buddhista zsinatra. Ekkortól vált 
a buddhizmus világvallássá: , Ázsia világosságává". A zsinaton ezer tudós 
szerzetes dolgozott a vallás kánonának megszerkesztésén. 

A közigazgatás 

A társadalmat egy mintaszerűen felépített államszervezet szabályozta. 
Asókát vallásos jellegű tisztelettel vették körül és teljhatalommal 
rendelkezett. A király mellett tanács (parisad) működött, mely azonban 
csupán tanácsadó feladattal rendelkezett. A hivatalnoki apparátus rendkívül 
nagy létszámú volt, bérüket vagy pénzben, vagy természetben kapták. 
Fejlett rendőri, besúgóhálózat eredményezte azt, hogy az uralkodó 
mindenről időben értesült. 

Az állam közigazgatási felosztásának alapja a falu volt. A további 
közigazgatási egységek a következők: 10 falu — 20 falu (falucsoport) — 100 
falu (körzet) — 1000 falu (tartomány). Magadha kivételével, mely 
közvetlenül Asóka fennhatósága alá tartozott, a birodalmat helytartók 
irányították, akiknek többsége az uralkodó rokonságából származott. 

A hadsereg 

A szárazföldi hadsereg négy fő részből tevődött össze: gyalogosokból, 
lovasokból, harci szekerekből és elefántokból. Ez utóbbi jelentette a 
harcban a fő ütőerőt. A hadsereg létszámára jellemző, hogy a források 
szerint már Csandragupta 600 ezer gyalogosból, 30 ezer lovasból és 9 ezer 
elefántból álló sereget tudott kiállítani. Természetesen békeidőben az 
állandó hadsereg jóval kisebb létszámú volt, és főleg zsoldosokból állt. 

Az adózás 

Az államapparátus és a hadsereg fenntartásához jelentős anyagi háttérre volt 
szükség, s ezért Asóka fejlett adózási rendszert épített ki. A földművesek 
terményeik egyhatod részét fizették, és évenként néhány napot a 
középítményeken kellett dolgozniuk. A kézművesek is beszolgáltatták 
termékeik egy részét, sőt egyes szakmák (pl. a fegyverkészítők) minden 
terméküket kötelesek voltak az államnak átadni. A kereskedelmi ügyletek is 
különféle illetékek alá estek, s ha ezeket nem fizették be, nagyon szigorú, 
akár halálbüntetést is kaphattak. 

A bíráskodás 


A büntetőügyekben az adott körzet vezetője ítélt, kivéve a nagyon fontos 
ügyeket, mert ilyenkor a király ítélkezett. Ezeket az ítéleteket mindig 
azonnal végrehajtották. A leggyakoribb büntetés a csonkítás volt, ezt 
különösen a magántulajdon elleni vétségek és a testi sértés esetében 
alkalmazták. Asóka uralkodása alatt megkezdődött a szokásjog írásba 
foglalása is, de ezeket a gyűjteményeket még nem nevezhetjük a mai 
értelemben vett törvénykönyveknek. 

Gazdaság és társadalom 

A földművelés központi szerepe továbbra is megmaradt. Az állam 
legfontosabb feladatának a lakosság ellátásának megszervezését tekintették. 
A földművelési felügyelők ezért mindig szakértő emberek voltak. A 
földművelés színvonala azért nem volt közömbös az állam számára, mert a 
legnagyobb jövedelme a mezőgazdaságból befolyt adókból származott. 

Az állam egyébként is aktívan beavatkozott a gazdaságba. A bányászat 
egésze, a nemesfémek feldolgozása, a szeszes italok előállítása állami 
monopólium volt. A hatalom szigorúan szabályozta a kereskedelmet is. 
Külön hivatalnokok ügyeltek a mértékek és súlyok hitelességére, a vásárok 
rendjére. A pénzforgalom erre az időre teljesen általánossá vált. A pénzeket 
központilag verték, de különböző városok bocsátották ki, s ezért az 
érméken mindig a helyi szimbólumokat találhatjuk (pl. sztúpa, nyúl, hegy, 
páva stb.). 

A korabeli társadalom legnagyobb részét a földművesek alkották. Ők 
faluközösségekbe tömörültek, melyek nemcsak önálló gazdasági egységek 
voltak, hanem a közigazgatási szervezet alapját is jelentették. Az állam a 
faluközösség belső ügyeibe egyáltalán nem avatkozott be. Az adókat sem az 
egyének, hanem a faluközösség egésze fizette. 

A városi lakosság száma is megnőtt, tovább erősödött a vagyonos 
kereskedőréteg. A legfontosabb városok Pataliputra (Magadha fővárosa), 
Rajagrha, Varanasi, Taksasila (Iakszila) voltak. Mivel elsősorban fából 
építkeztek, nagyon kevés használható régészeti lelet maradt fenn. 

A görög források szerint az indiai társadalom hét részre tagolódott , s a 
rétegek foglalkozások alapján különültek el: bölcsek, földművesek, 
harcosok, pásztorok, kézművesekkereskedők, felügyelők és vezetők. A 
csoportok nem vegyülhettek egymással, , csupán a bölcsek osztálya van 
nyitva valamennyi osztály számára, mivel a bölcsek tevékenysége nemcsak 
hogy nem könnyű, hanem minden másnál fáradságosabb". A társadalom 
jelentős részét alkották a dászák. A szó szolgát jelentett, s a legtöbben 


adósság következtében jutottak a csoportba. Ide tartoztak még a 
patriarchális háziszolgák is. 

Az emberek mindennapi életéről, különösen a felsőbb rétegek és a 
városlakók életmódjáról bőséges ismereteink vannak. A nők és a férfiak is 
kedvelték az ékszereket. A női szépségideál a telt, kerek mellel és erős 
combokkal megáldott nőtípus volt. A nők általában véve szabadságot 
élveztek, párválasztásnál gyakran megtörtént, hogy a hölgy a kérők 
vetélkedésének győztesét választotta. 

A testápolás fejlettségét az illatszerek, festékek sokasága jelzi. A napi 
egyszeri fürdőzés általános volt. 

A központosított hatalom szükségessé tette az írásbeliség elterjesztését is, 
hisz a rendeletek csak így juthattak el a birodalom minden zugába. A 
politikai szakirodalomból érdemes kiemelnünk az Arthasásztrát (a Politika 
tankönyve vagy más fordításban a Gyakorlati dolgok tankönyve). A mű 
tulajdonképpen azokat a problémákat és kérdéseket tárgyalja, melyek az 
állam irányításához  nélkülözhetetlenek. A könyv történetéhez 
hozzátartozik, hogy a későbbi korokban is gyakran idéztek belőle, teljes 
egészében mégis csak 1909-ben ismerhettük meg, mikor a teljes művet 
lefordították angolra. 

A birodalom bukása 

Már Asóka uralkodásának utolsó évei is nehézségek közepette teltek el. A 
családi "problémák mellett a birodalom gazdasági és társadalmi 
színvonalkülönbségei jelentették a fő gondot. Az uralkodó hiába szerette 
volna a politikai egyesítés mellett a birodalom gazdasági egységesítését, 
ez nem járt sikerrel. Azzal, hogy erősen támogatta a buddhistákat, maga 
ellen hangolta az egész brahmana csoportot. Emellett külső támadások is 
megindultak a birodalom ellen (parthusok, sakák, kusánok). 

Asóka halála után (Kr. e. 232) fiai megkezdték a birodalom felosztását. 
Eredetileg két terület alakult ki (a nyugati és a keleti), majd később ezek is 
további részekre bomlottak. A Maurja-birodalom bukása Kr. e. 185-ben 
következett be. Az utolsó uralkodót saját hadvezére taszította le a trónról és 
ölte meg. Ezzel ő vált a következő dinasztia megalapítójává. 


Kína története 


A Csin-dinasztia kora (Kr. e. 221-től 206-ig) 


Csin-Si Huang-ti 

A Kr. e. 3. század közepére Csin királysága erősödött meg a legjobban. 
Jing Cseng uralkodó (Kr. e. 246-210) nevéhez fűződött az északi területek 
egészének elfoglalása. A harcok Kr. e. 221-ben zárultak le, ezért tekintik ezt 
a dátumot a Csin-dinasztia uralkodása kezdetének. 

Jing Cseng ekkor felvette a Huang-ti címet. Ennek szó szerinti jelentése a 
,hagy uralkodó", a hivatalos elnevezés Csin-Si Huang-ti volt, vagyis 
, Csin birodalmának első nagy uralkodója". A szó már jelzi azt, hogy a 
korábbi uralkodókat csupán részterületek királyának tartja. Ő ,az első 
császár", s utódai második, harmadik stb. császárként , tízezer nemzedéken 
át" őt fogják követni majd. Az uralkodóház jelentőségét mutatja, hogy Kína 
mai elnevezése is a Csin szóból ered. 

Hatalmát érzékelteti az a szenzációs régészeti lelet, amit 1971-ben kínai 
régészek fedeztek fel. A Csangan melletti hatalmas sírdombban — ami az 
uralkodó temetkezési helye volt — már eddig is több száz katona, ló és őr 
életnagyságú agyagmakettje került elő. A lelet , cseréphadsereg? néven 
vált híressé. A szobrok mindegyike egyéni arcvonásokkal bír, feltehetőleg 
tehát a császári testőrséget épp olyannak ábrázolja, amilyen az életben volt. 
Az ásatások napjainkban is folytatódnak, és már most is híven tükrözik az 
első császár mérhetetlen hatalmát. 

A császár belső reformjai 

Az északi területek egyesítése után az uralkodó az egész birodalomra 
kiterjedő reformokat hajtott végre. Ezek jelentőségét mutatja, hogy sok 
történész , forradalmi" átalakulásról beszél a változások kapcsán. 

A közigazgatás reformja 

Csin-Si Huang-ti megszüntette a korábbi királyságok közötti határokat. A 
birodalom minden lakója egységesen a fekete hajú (hosou) elnevezést 
kapta. A területet 36 tartományra (cün) osztotta, s ehhez még négy 
csatlakozott a déli hódítások után. A tartományok élén két-két tisztviselő 
állt, akiket az uralkodó nevezett ki. Minden tisztviselő tevékenységét 
szigorúan ellenőrizték a központi felügyelők. Az írás egységesítése is a 
közigazgatás reformjához tartozott. A korábbi időszakban a kínai 
írásjeleknek nem volt egységes formája, ami nehézkessé tette a területek 
igazgatását. 

Csin-Si Huang-ti a fővárost — Hszienjangot — hatalmas költségekkel 
teljesen újjáépíttette. A császári paloták kialakításához a birodalom egész 
területéről hordták a ritkaságokat (nemesfémeket, fákat, textíliákat stb.). A 


Vej-ho folyó választotta ketté a várost, melynek részeit fedett híd kötötte 
össze. A folyótól délre terült el a császári park, s ennek közepén emelkedett 
az uralkodó palotája. Méreteire jellemző, hogy központi termében állítólag 
tízezer ember elfért. Az építkezések nagyságát mutatta, hogy nemcsak a 
fővárosban, hanem vidéken is összesen több mint 700 császári palota épült. 
Az , arisztokrácia reformja"? 

A kifejezés annyit jelent, hogy a császár a régi előkelők háttérbe 
szorításával egy új arisztokrata réteget alakított ki. Az eddigi születési- 
katonai arisztokratákat, a királyi házak megmaradt tagjait — ha nem irtották 
ki őket — eltávolították ősi földjeikről. Az uralkodótól kapott új földeken 
kellett élniük, melyek a korábbiaknál jóval kisebb méretűek voltak. Az új 
birtokok a fővároshoz közel helyezkedtek el, ezáltal jobban 
ellenőrizhetőbbekké váltak. 

A korábbi földbirtokos-hatalmat és gazdasági alapját is megsemmisítették 
ezáltal, és Csin-Si Huang-ti egyre inkább a kereskedő arisztokráciára 
támaszkodott. Mivel a tisztségek megvásárlását hivatalosan engedélyezték, 
a kereskedők előtt megnyílt az út az állami hivatalokba is. A 
bányatulajdonosoknak, ipari vállalkozóknak és nagykereskedőknek érdekük 
volt az erős és egységes állam. Az új hivatalnokréteg ezért teljes erejével 
támogatta ezt a folyamatot. 

A gondolkodás reformja 

A kifejezés helyett akár a ,kulturális forradalom?" elnevezést is 
használhatnánk, hiszen a császár a hagyományőrző nézeteket szerette 
volna eltüntetni. Ennek gyakorlati oka a régi arisztokrácia felkeléseiben 
kereshető, amelyeket kegyetlenül levertek. 

A szellemi alapot a császár legmegbízhatóbb tisztviselője, Li Sze adta. 
Véleménye szerint az eddigi földbirtokos rendszer mindig az 
ellenségeskedésekhez, a  zűrzavarhoz vezetett, ezért nem szabad 
visszaállítani. Mivel az ősi arisztokrácia a konfuciánus tanokból merített, Li 
Sze olyan drasztikus módszert javasolt, mellyel kiérdemelte a későbbi 
értelmiségi körök gyűlöletét.  Elképzelése szerint a filozófiával, 
történelemmel, költészettel foglalkozó könyveket be kell tiltani, sőt a 
lehetőségek szerint el is kell égetni ezeket a műveket. Csupán a joggal, 
közigazgatással, gazdasági ügyekkel kapcsolatos írásokat lehetett 
megőrizni. Aki nem szolgáltatta be a tiltott műveket, halállal bűnhődött. A 
konfuciánus vezetők közül közel 500-at kivégeztek, sokakat a Nagy Fal 
felépítéséhez hurcoltak el. A császári könyvtár azonban megőrzött a tiltott 


művekből is egy-egy példányt. Ezekből állítja majd össze például Sze-ma 
Csien történeti művét a Kr. e. I. században. 

A gazdaság reformja 

Az egységesítés, a szabványosítás figyelhető meg a gazdasági 
intézkedésekben is. A birodalom egész területén utakat és 
szállítócsatornákat építettek. Ezek összekötötték a tartományokat a 
fővárossal. A gyorsaságnak nemcsak kereskedelmi szempontból volt 
fontossága, hanem a katonai utánpótlást szállító csapatok mozgatásában is. 
Csin-Si Huang-ti a birodalom egész területén egységes súly-, hossz- és 
űrmértékrendszert vezetett be. A pénzverés egységesítése a pénzreformot 
szolgálta. Az újítások nyomán természetesen fellendült a kereskedelem, és 
egyre inkább aranyból és rézből készültek a pénzek. 

A császár külpolitikája 

A Nagy Fal 

Az utókor Csin-Si Huang-tinek tulajdonítja a fal felépíttetését, ami 
természetesen lehetetlen feladat lett volna. A védőrendszer már a Kr. e. 4. 
századtól épült, s a különböző részeket kapcsolta egymáshoz a császár. 
Amennyire lélegzetelállító alkotás a fal, annyira gyűlölhették a kor emberei, 
a Nagy Fal ugyanis nagyrészt kényszermunkával készült, és felépítésén egy 
időben mintegy félmillió ember dolgozott. 

Az építmény lenyűgöző méretű, hosszúsága kb. 2250 km, átlagmagassága 
tíz méter. Egész hosszában kb. 100 méteres szakaszonként egy-egy bástya 
épült, ami lehetővé tette az adott terület megfigyelését. A fal szélessége 
átlagosan öt méter, vagyis négy lovas kényelmesen elfért rajta egymás 
mellett. Sok kutató azt a nézetet vallja, hogy a fal tulajdonképpen 
hasznavehetetlen, hiszen nem tudtak akkora hadsereget fenntartani, mely 
minden szakaszt képes lett volna ellenőrizni. Ez nem is volt cél! Csak 
azokon a kiemelkedő pontokon voltak őrszemek, ahonnan már messziről 
látható volt az ellenség és fényjelekkel értesíteni lehetett a többieket. Mivel 
a nomád támadók célja elsősorban zsákmányszerzés volt (és nem 
területszerzés), a fal kétszeres akadály elé állította őket. A bejutás sem volt 
könnyű, de zsákmánnyal megrakodva a visszavonulás még nagyobb 
nehézségekbe ütközhetett. 

A hódító háborúk 

Az északi területek egyesítése mellett a dél felé történő terjeszkedés is 
sikerrel járt. A Jüe — a kínaiak így nevezték a Kínától délre fekvő területet 
— meghódításával a birodalom a mai Vietnam területéig terjedt. Az északról 


és északnyugatról támadó hunok visszaszorítása is hódításként értékelhető, 
hiszen hatalmas terület került Csin-Si Huang-ti kezébe. A terjeszkedés 
eredményeként létrejött a legnagyobb politikai egység, mely Kelet- 
Ázsiában az ókorban létezett. Területe a Római Birodaloméval vetekedett. 
A külpolitika érdekessége a , halhatatlanok szigetének? keresése. Ez 
különösen azután vált a császár rögeszméjévé, miután több merényletet 
kíséreltek meg ellene. Az uralkodóval varázslói elhitették, hogy a keleti 
tengeren létezik egy sziget, ahol olyan emberek élnek, akik ismerik az örök 
élet titkát. Az egyik mágus el is utazott arannyal és ezüsttel gazdagon 
megrakott hajóval, hogy megvásárolja a titkot, de természetesen sohasem 
tért vissza. Ez a kudarc nem hangolta le a császárt, mert ezután is több 
kísérlet történt a sziget felderítésére. 

A bukás 

A bukás egyik okát az értelmetlenségig fokozódó zsarnokuralomban 
kereshetjük. A leírás egyértelművé teszi, hogy nem a császári uralom volt a 
probléma, hanem a durva visszaélések, melyek az uralkodó iránti 
bizalmat szüntették meg. Csin-Si Huang-ti teljesen elzárkózott, soha nem 
mutatkozott a nyilvánosság előtt, mindenfajta kapcsolatot megszüntetett 
alattvalóival. A legszűkebb környezetén kívül senki sem láthatta. 

A császár a fővárostól messze, a tengerparton felállított katonai táborban 
halt meg Kr. e. 206-ban. Fiáról tudták, hogy nem helyesli apja politikáját, s 
így valószínűleg a főhivatalnokokat meneszteni fogja. Li Sze és egy másik 
főhivatalnok ezért úgy döntött, semmiképpen sem derülhet ki egyelőre a 
császár halála. Hamisított parancsot küldtek a trónörökösnek, hogy 
önkezével vessen véget életének. A gyanútlan fiú engedelmeskedett a 
parancsnak. 

Az uralkodó másik fia nem sokáig maradhatott trónon. Országos 
méretű felkelés robbant ki, a birodalom egész szervezete felbomlott. 
Megindult a régi királyságok újjászervezése. Ezek távolabbi célja nem saját 
hatalmuk megtartása, hanem az egész birodalom feletti uralom megszerzése 
volt. A felkelők közben minden nehézség nélkül elfoglalták a fővárost, és 
tömeges mészárlással vetettek véget a Csin-dinasztia uralmának. 

A zűrzavarból lassan két szembenálló katonai erő emelkedett ki. Az egyik 
vezére Hsziang Jü kiváló költő, gőgös, büszke és ellentmondást nem tűrő 
arisztokrata volt. A másik sereg vezére Liu Pang, paraszti származású, 
óvatos, de gyors eszű. Ellenfelével szemben ő értett hozzá, hogyan 
szerezzen szövetségeseket, és hogyan tartsa meg őket hosszú távon. 


Kettőjük összecsapásából Liu Pang került ki győztesen, s ezzel Kr. e. 206- 
ban megkezdődött a Handinasztia uralkodásának időszaka. 


A Han-dinasztia kora (Kr. e. 206-tól Kr. u. 222-ig) 


A dinasztiát Liu Pang nevezte el, mégpedig arról a területről (Han), ahol 
először ismerték el uralkodónak. A Han-dinasztia rövid megszakítással 
közel négy évszázadig uralkodott. A korszak két nagyobb részre 
tagolható: 

Nyugati Han-kor — Kr. e. 206-Kr. u. 9 

Keleti Han-kor — Kr. u. 25-Kr. u. 222 

Az elnevezések onnan erednek, hogy az első időszakban a főváros 
Csanganban volt, a másodikban keletre költözött, Lojangba (ez volt 
korábban a Csou-dinasztia ősi fővárosa is). 

A birodalom megszilárdítása 

A Han-dinasztia uralomra kerülésekor Sze-ma Csien történetíró szerint a 
birodalom helyzete a következőképpen festett: , Han uralmának elején a 
Csin-dinasztiától teljes romlást kapott örökbe... A felnőtt férfiak a 
hadseregben voltak, az öregek és a gyerekek szállították az élelmet a 
seregnek. Nehéz volt bármilyen foglalkozást találni. A vagyonok 
kimerültek. A hadvezérek s a magas tisztviselők — akár az egyszerű 
emberek — ökrös szekéren utaztak. Az egyszerű népnek semmije sem 
volt..." 

A helyzet nehézsége ellenére a Han-dinasztia folytatta a Csinek 
politikáját, a túlkapások nélkül. Megmaradt a közigazgatás rendszere, 
ugyanúgy tartományok, körzetek és kerületek alkották a birodalmat. Az 
arisztokrácia hatalma csak kis mértékben változott meg. A katonai vezetők 
kaptak ugyan birtokokat, de néhány év múlva —- általában 
megbízhatatlanság vádjával — visszaszerezték tőlük a földeket. A császár 
közvetlen hozzátartozói is rendelkeztek birtokokkal, de ezeket a területeket 
az uralkodó mindig a saját ellenőrzése alá tartozó parancsnokságokkal 
vétette körül. Ezzel tudta megakadályozni az összefogást lázadás esetén. A 
nagybirtokos csoportok tehát csupán földdel rendelkeztek, igazi politikai 
hatalmuk nem volt. 

A hivatalnokokat és a katonai tisztségviselőket nem földdel, hanem 
rangokkal és az azokhoz tartozó előnyökkel , fizette meg? az uralkodó. A 


központosított hivatalszervezet méreteire jellemző, hogy a Kr. e. 1. 
században a tisztviselők száma meghaladta a 130 ezret. 

A rendkívül szigorú Csin-törvények enyhültek. Megszűnt a megtorlás 
elve, ami korábban azt jelentette, hogy a büntetést kiterjesztették a vétkes 
egész rokonságára is. A konfuciánus ideológiát nem üldözték a Han 
császárok, a könyvégetés törvényét ugyan nem vonták vissza, csak 
egyszerűen , feledésbe merült". 

Összefoglalván tehát a helyzetet, azt mondhatjuk, hogy az erőskezű 
politizálás folytatódott, a dinasztia azonban kompromisszumolkra is 
hajlandó volt. 

A birodalomban nyugalom volt, a kormányzat megfelelően működött. Az 
egyetlen megoldatlan problémát az örökösödés jelentette. A gondot az 
okozta, hogy a hagyományok miatt a császárok nem házasodhattak a 
rokonságukból. Az uralkodónak tehát valamelyik ,idegen? alattvalóját 
kellett feleségül vennie. A feleség családtagjait ezután magas hivatalokkal 
látta el, de a család hatalma egyedül a császárné életben maradásától és 
termékenységétől függött. Pozíciója biztosítása érdekében a feleség családja 
mindent megtett azért, hogy a lehetséges ellenfeleket eltétesse láb alól. A 
viszályok, intrikák, gyilkosságok így szinte elkerülhetetlenek voltak. 
Fontos megjegyeznünk azonban, hogy mindez csupán az udvar ügye volt, a 
vidék társadalma egyáltalán nem érzékelte ezeket a problémákat. 

A gazdasági élet 

A előrelépést a mezőgazdaságban elsősorban az öntözés fejlesztése 
jelentette. . Különösen a Nyugati  Han-korban végeztek hatalmas 
munkálatokat. A különböző területek mezőgazdasági fejlődése nem volt 
egyenletes a birodalomban. A főváros körül fekvő részek voltak a 
legfejlettebbek. A délebbre fekvő területek elmaradottságát jellemzi, hogy 
sok helyen még az ekét sem ismerték. 

, Annak, aki gazdag akar lenni, a földművelés rosszabb, mint a 
kézművesség, a kézművesség rosszabb, mint a kereskedelem." A 
közmondás az ipar szerepének növekedését mutatja. A foglalkozások köre 
tovább bővült (specializálódás), a források például már olyan iparosokról is 
beszámolnak, akik kizárólag ollók készítésével foglalkoztak. Mivel a só és 
vas bányászatára, átalakítására és kereskedelmére az államnak kizárólagos 
joga volt, ezek különösen fejlődtek. A Han-kor vaskészítményeiről 
nyugodtan elmondhatjuk, hogy világhírűek voltak. 


A vas mellett a kínai selyemkészítmények voltak híresek. A selyem az 
egyik legfontosabb kiviteli (export) cikket jelentette. Kereskedelmi 
forgalma a Kr. e. 2. századtól olyan nagy mértékű, hogy magát az útvonalat, 
mely Kínát és a nyugati világot összekötötte , nagy selyemútnak?" nevezték. 
A rómaiak a kínaiakat seresnek is nevezték, ami a kínai szi (selyem) szó 
görög átírása, és selyemkészítő embert jelentett. 

A kereskedelem fellendülése szorosan összefüggött a pénzforgalom széles 
elterjedésével. Sok kézműves foglalkozott pénzöntéssel, az állam kezdetben 
csupán a pénzérme súlyát és minőségét szabta meg. A pénzt ennek ellenére 
sokan rontották, s hogy ezt megszüntessék, a Kr. e. 1. századra a 
pénzöntést állami monopóliummá tették. 

A Nyugati Han-kor 

A Nyugati Han-dinasztia legjelentősebb uralkodója Vu-ti volt (Kr. e. 140- 
87). Az örökösödési gondokat ő nagyon egyszerűen megoldotta, hiszen 
házassága után felesége egész családját kivégeztette. Az erőskezű uralkodó 
a kereskedő arisztokráciára támaszkodott, amit jól mutat az, hogy 
pénzügyminisztere egy alacsony származású kereskedő volt. 

Mindenkinek, aki állami tisztségre törekedett, el kellett végeznie egy 
tanfolyamot. Ezen Konfucius tanaival ismertették meg, majd állami vizsgát 
tett. Fontos megjegyeznünk, hogy a hivatalos ideológia ellenére más 
filozófusok is szabadon terjeszthették nézeteiket, sőt hivatalt is vállalhattak. 
A hadsereg reformja is Vu-ti uralkodása idején fejeződött be. Az állandó 
háborúzások miatt a hadsereget a hun sereg mintájára szervezték át. A fő 
erőt a lemezpáncélba öltöztetett, hosszú dárdával, karddal és íjjal felszerelt 
lovasság jelentette. A gyalogság félelmetes fegyvere a számszeríj volt. 

Vu-ti külpolitikáját a folyamatos terjeszkedés jellemezte. Nyugat felé 
visszaszorította a hunokat, s ennek érdekében külső szövetségeseket is 
keresett. Követei sok ismeretlen területet fedeztek fel ezáltal. Megismerték 
Indiát és a még Nagy Sándor által hellenizált területeket is. Ezek az új 
ismeretek nagy kulturális hatást gyakoroltak, hiszen eddig a kínaiak 
gyakorlatilag egyetlen idegen országot sem ismertek a mongóliai sztyeppék 
kivételével. A megreformált hadsereggel Vu-ti legyőzte a hunokat, 
megszerezte a selyemút feletti ellenőrzést. Ezután a kínai termékek 
eljutottak egészen a Római Birodalomig. 

A Vu-ti uralkodása utáni évszázad a zűrzavar időszaka volt. Az örökösödési 
gondok kiújultak, kisebb-nagyobb népi felkelések kezdődtek. A zűrzavar 


olyan mértékűvé vált, hogy Kr. u. 9-ben a Nyugati Han-dinasztia 
elveszítette a hatalmat. A hanyatlást Kr. u. 25-ben sikerült megállítani, s a 
történészek ekkortól számítják a Keleti Han-dinasztia korát. 

A korszakból két régészeti szenzációt érdemes kiemelnünk; mindkét lelet a 
Kr. e. I. századból származik. Az egyik Liu Seng hercegnek és feleségének 
sírja. A temetkezésnél mindkettőjüket nefrit lapocskákból készült ruhába 
öltöztették. A  nefritkőnek  varázserőt tulajdonítottak, azt hitték, 
megakadályozza az emberi test felbomlását. A sírt tömör öntöttvas fallal 
zárták el, ami műszaki bravúrnak számít, és ez tartotta távol a sírrablókat is. 
A másik sír Taj hercegé és feleségéé. A környék talaja is nagyon jól 
konzervál, de a sírt is különlegesen építették meg. Az üreget vastag 
faszénréteggel bélelték ki, hogy megóvják a testeket a nedvességtől. A 
hercegnő teste ennek következtében szokatlanul jó állapotban maradt meg. 
A Keleti Han-kor 

A nyugati és keleti Han-dinasztia uralkodása közötti időszakban a Vang 
,hitvesi család? irányította az udvart. A trónbitorló Vang Mang 
rendszerének a ,Hszin (újjdinasztia? nevet adta, de nem sikerült 
megbirkóznia a rá szakadt örökséggel. A felduzzasztott államapparátus 
eltartása hatalmas költségekkel járt, a pénzügyi reform miatt a pénz lassan 
elértéktelenedett. Kr. u. 15-től sorra indultak meg a felkelések. A felkelők 
különböző elnevezések alatt harcoltak: , Vörös szemöldökűek?", , Vaslábak", 
, Nagy dárdák" stb. Végül is a , Vörös szemöldökűek" csapatai foglalták el 
a fővárost, de ezután az arisztokraták seregei a felkelőket semmisítették 
meg. A trónra Liu Hiu került, s ezzel megtörtént a Han-dinasztia 
restaurációja. 

Az, hogy a Han-dinasztia visszaszerezte a hatalmat, egyedülálló 
jelenség a kínai történelemben. Sem előtte, sem utána nem sikerült 
egyetlen családnak sem visszakerülnie a trónra, ha egyszer elvesztette azt. 
A dinasztia fénykora a Kr. u. 1. században volt, mikor is Kína kereskedelmi 
kapcsolatai egészen a Római Birodalomig terjedtek. Ebben az időben érte 
Kínát az a kulturális hatás is, amely majd csak a későbbi korszakokban 
érezhető igazán: a buddhizmus. A császárok ekkor még csupán 
engedélyezték az új vallást, a hivatalos ideológia a konfucianizmus maradt. 
A 2. század már a hanyatlás időszaka. Már korábban említettük az ún. 
dinasztikus ciklust a kínai történetszemléletben. A kínai történészek a 
Keleti  Handinasztia politikai fejlődésében látták ennek tökéletes 
megvalósulását. Az első nemzedék a hősi dinasztiaalapító, mely 


helyreállítja a békét és rendet csinál. A második és harmadik generáció még 
méltó az előd örökségéhez. A negyedik nemzedék még művelt, de már 
tékozló és élvhajhász. Ekkor a hatalom még mindig stabil (ezt tekintették 
virágkornak). Az ötödik nemzedéktől kezdődik a hanyatlás. A hatalom 
kicsúszik a császár kezéből, és alkalmatlan, tehetségtelen emberek kezébe 
kerül. A rossz kormányzat felkeléseket eredményez, amelyeket a hadsereg 
lever ugyan, de ezáltal a katonai vezetők erősödnek meg túlságosan. A 
dinasztia vége a belső háború (polgárháború), a birodalom szétesése. Az 
elmélet — mint már korábban is említettük — tetszetős, de csupán erre a 
dinasztiára érvényes. 

A második század végére három hatalmi csoport alakult ki Kínában: az 
eunuchok csoportja (ők voltak a császár közvetlen bizalmasai), a 
hivatalnokok csoportja és a hadsereg. A küzdelmekben a hadsereg 
diadalmaskodott ugyan, de a birodalom ennek ellenére darabokra szakadt. 
Három királyság alakult ki: az északi, a déli és a nyugati. Ezzel véget ért a 
Hanbirodalom kora. 


AZ ANTIK VILÁG Kr. e. 27-től a Kr. u. 5. 
századig A principatus 


Az egyeduralom kiépítése, a hatalom jellege 


Amikor Octavianus az Antonius felett aratott győzelmek után, Kr. e. 29-ben 
visszatért Rómába, gyakorlatilag birtokában volt a Római Birodalom feletti 
korlátlan hatalomnak. Ennek a hatalomnak az alapja a hadsereg, a 
veteranok és a testőrség, az ún. praetorianus-gárda volt. Jogi alapját, 
törvényes kereteit azonban az ezt követő időszakban kellett kiépíteni, s 
ennek a munkának Octavianus igen nagy körültekintéssel látott neki. 
Minden forrásunk, amely az időszak történetével foglalkozik, vagy amely 
Octavianus hatalmának jellegét írja le, egyértelműen arról árulkodik, hogy a 
birodalom új ura levonta a tanulságokat a korábbi időszak eseményeiből. 
Különösen megszívlelendő volt számára örökbe fogadó apjának sorsa. 

A Rómába való visszatérése után tartott káprázatos diadalmenettel a béke 
helyreállítását ünnepelte meg, a pax Romana (római béke) egyik 
legfontosabb politikai jelszava maradt. Ugyanebben az évben censor lett, 
ennek a hivatalnak a birtokában alapos tisztogatást rendezett a senatus 
soraiban. Ettől az időszaktól kezdve az ő neve szerepelt a senatus 
névjegyzékének élén, ő volt a princeps senatus (a senatus első embere). 
Évről évre megválasztották consulnak is. 

Kr. e. 27-ben váratlan fordulatra került sor, január 13-án ünnepélyesen 
lemondott rendkívüli hatalmáról, s bejelentette a köztársaság 
helyreállítását. Három nappal később a senatus határozatot hozott, miszerint 
nevében viselheti az , Augustus? (fenséges) jelzőt. Ezután különleges 
proconsuli imperiummal ruházták fel. Emellett megtartotta a consuli 
méltóságot is. Kr. e. 23-ban életfogytiglani tribunusi hatalmat (tribunicia 
potestas) kapott, ezzel személye , szentté és sérthetetlenné? vált. 
Ugyancsak 23-ban kapta meg a törvények előterjesztéséhez való jogot, ez 
gyakorlatilag törvényhozó hatalmat biztosított számára. Kr. e. 19-ben 
megszavazták számára a consuli jelvények viselésének jogát. 

Úgy tűnik tehát, hogy Augustus a maga hatalmát a köztársaság korából 
örökölt, törvényesen ráruházott tisztségeken keresztül gyakorolta. 


Ezeket a tisztségeket azonban a köztársasági gyakorlattól lényegesen eltérő 
rendben és eltérő felhatalmazással viselte. Ez persze nem volt új jelenség, a 
köztársaság válságjelenségeinek kibontakozása óta szinte mindennapos 
gyakorlattá vált a tisztségviselés szabályainak felrúgása. A komolyabb 
hatalmat biztosító magistraturák közül egy van, amely feltűnő módon 
hiányzik az Augustus által viselt méltóságok listájáról, s ez a dictatura. 
Caesar sorsának ismeretében ez egyáltalán nem volt véletlen. 

Kr. e. 27-től a birodalom első embere a következő hivatalos nevet viselte 
egészen haláláig: Imperator Caesar Augustus divi filius. A név 
elemeinek az eredetét már ismerjük, világosan utalnak ezek egyrészt a 
caesari hagyomány folytatására, másrészt a hatalom katonai alapjaira. 
Természetes módon adódik a kérdés, miért sikerült Augustusnak 
megvalósítania azt, amiért Caesar az életével fizetett? 

Mint már korábban láttuk, a köztársaság válságának természetes 
megoldása volt az egyeduralom. Ezt megszerezni csak az tudta, aki 
rendelkezett hadsereggel, s aki képes volt legyőzni riválisait. Ez sikerült 
Caesarnak is, Augustusnak is. A lényegi eltérés közöttük a hatalom 
megtartásában volt. Augustus éppen ezen a területen járt el 
körültekintőbben, s kerülte el a Caesar által elkövetett hibákat. A 
köztársaság helyreállítása csak  propagandaszólam volt, de ezzel 
megkímélte a senatorok érzékenységét. Ellenfeleinek egy részét eltette láb 
alól, másik részüket megfélemlítette vagy megnyerte magának. 

Nagyon fontos az a kiemelkedő szerep, amelyet a pax Romana töltött be az 
augustusi jelszavak között. Az egyeduralom kiépítése az egész római 
társadalom számára a véres polgárháborúk lezárását, a jó egy évszázada 
tartó zűrzavar végét, a nyugalmas életet jelentette. 

Res gestae divi Augusti (Az isteni Augustus viselt dolgai) 

Augustus önéletrajza nem sokkal halála előtt keletkezett. Római 
mauzóleuma mellett két ércoszlopra vésve állították fel, ez az eredeti 
szöveg azonban nem maradt ránk. Az első példánya, ami Ankarában került 
elő (ezért nevezik a szöveget Monumentum Anchyranumnak is), egy 
kétnyelvű, latin-görög másolata volt. Később a birodalom területén máshol 
is találtak töredékeket. 

Rendkívül izgalmas mű ez abból a szempontból, hogyan látta és hogyan 
akarta láttatni saját uralmát Augustus. A politikai propaganda 
mesterművének tekinthetjük. Nemcsak az az érdekes, amiről ír, hanem 
főleg az, amit elhallgat. Nem említi például egyetlen ellenfelét sem név 


szerint. Sextus Pompeius legyőzését így jelzi: ,a tengert megtisztítottam a 
kalózoktól". Az Antonius elleni háború így szerepel: ,,a háború..., amelyben 
Actium mellett győztem". Az előző fejezetben elmondottakhoz leginkább a 
következő sorok kapcsolhatók: 

, Hatodik és hetedik consulságom idején, miután a polgárháborúknak véget 
vetettem, a legfőbb hatalom közös egyetértéssel rámruházott birtokában az 
állam ügyeinek intézését a magam hatalmából a senatus és a római nép 
kezébe tettem le. Ezért az érdememért senatusi határozat alapján 
Augustusnak neveztek... Ezután tekintély dolgában mindenkit 
felülmúltam, hatalmam viszont semmivel sem volt több, mint 
hivatalbeli társaimnak." (A részletek Borzrák István fordításából valók. 
Megj. Római történeti chrestomathia, Tankönyvkiadó, Bp. 1963.) 

A principatus államszervezete és társadalmi rendje 

A principatus hatalmi rendszerének alapja, mint láttuk, a hadsereg volt. 
Lényegét tekintve tehát katonai diktatúráról van szó. Ugyanakkor szükség 
volt egy olyan hivatalszervezetre is, amely képes volt ellátni a hatalmas 
birodalom igazgatásának teendőit, s amely kizárólag a princepstől függött. 
Augustus korában ez a szervezet csak a legfontosabb (elsősorban a 
külpolitika, a pénzügyi igazgatás és a princeps alá rendelt provinciák 
igazgatása) területeken alakult ki. A római császárkor korai szakaszának az 
az egyik legjellegzetesebb vonása, hogy a császári intézmények szerepe 
folyamatosan növekedett, de mindvégig fennmaradt a köztársaság korának 
hivatalszervezete is. Iermészetesen ez utóbbi szerepe, jelentősége 
folyamatosan csökkent. 

A népgyűlések teljesen elveszítették fontosságukat. Elvben a senatus 
maradt a legfontosabb törvényhozó-testület, de a princeps kezdeményezési 
joga ezt formálissá tette. A javaslattételi jogon túl alapvetően befolyásolta a 
senatus működését az, hogy mindig a princeps szavazott elsőnek. A 
senatori névjegyzék összeállítása Augustus joga volt, ezzel gyakorlatilag 
megszűnt a censori hivatal. 

A legfőbb magistratus a consulság maradt, évente több pár töltötte be ezt a 
hivatalt, jelentősége azonban éppen ezért csökkent. A princeps beavatkozott 
a bíráskodásba is, ezzel a praetorok hatáskörét csorbította. A senatori rend 
tagjai személyükben is függtek a princepstől, például engedélye nélkül nem 
hagyhatták el Itáliát. 

A lovagrend megnyerésére Augustus fokozottan törekedett. Számukra 
tartott fenn számos fontos tisztséget, ők irányították legatusként a princeps 


kormányzása alá eső provinciákat, közülük került ki Egyiptom helytartója 
is. Megnőtt a szerepük a hadsereg tisztikarában, a kialakuló császári 
hivatalokban és a tartományi közigazgatásban. 

Ennek a két legelőkelőbb társadalmi rétegnek, mint a principatus 
támaszának a megerősítését kívánta elősegíteni Augustus házassági 
törvényeivel. A polgárháborús időszak alatt a magánéleti erkölcsök is 
fellazultak, egyre gyakoribb volt a válás, a házasságtörés vagy a 
gyermektelenség. A princeps törvények egész sorát szavaztatta meg, 
amelyek büntették a házasságtörést, kötelezővé tették a házasságkötést, 
hátrányba hozták a vagyon- és örökösödési jog terén a gyermekteleneket. 
Ugyanakkor a hivatalviselésnél előnyt élveztek a  három- vagy 
többgyermekes senatorok. 

A közrendű rétegek számára szintén az anyagi biztonság, a megélhetési és 
munkalehetőségek növekedése volt fontos. Rómában szabályozták a 
gabonaellátás rendjét, több mint 200 000 polgár kapott ingyengabonát, sőt 
Augustus uralma alatt több ízben pénzjuttatást is. Hasonlóan fontos volt a 
római lakosság számára a szórakozás lehetősége, ezt a rendszeres cirkuszi 
játékok és a fürdők biztosították. 

A principatus rendszere törekedett a rabszolgatartás szabályozására is. 
Augustus, Caesarhoz hasonlóan, tudatosan törekedett arra, hogy ne 
növekedhessen a rabszolgák szerepe a hadseregben és a politikai életben. 
Törvényekkel szabályozta a rabszolgák  felszabadításának rendjét, 
megtiltotta egyszerre száznál több, illetve harminc év alatti rabszolga 
felszabadítását. 

A hadsereg Augustus korában 

A polgárháború időszakában érthető módon megnőtt a hadsereg létszáma, 
Actium után kereken ötven legio állt fegyverben. A békés viszonyokhoz 
való visszatérés alapfeltétele volt ennek a rendkívüli mértékben felduzzadt 
haderőnek a csökkentése. Ez azonban komoly pénzügyi problémát is 
jelentett, hiszen elő kellett teremteni a végkielégítésüket. Augustusnak 
végül viszonylag zökkenőmentesen sikerült közel 300 000 ember számára 
biztosítani a veteránföldet — ezzel a haderő a felére csökkent. 
Földelkobzásokra a harmincas évektől már nem került sor, Augustus később 
külön pénzalapot biztosított a leszerelt katonák földjeinek megvásárlására. 
Továbbra is fegyverben maradt tehát 25 legio, ez alkotta a birodalom 
állandó zsoldos hadseregének a magvát. A legiós szolgálatot önként 
jelentkező római polgárok adták, provinciabelieket az ún. auxiliaris, azaz 


kisegítő alakulatokba soroztak be. Augustus korában egy legio 5-6000 
gyalogosból, 120 lovasból, a kisegítő és a speciális felszerelésű műszaki 
alakulatokból állt. Állandó hajóhadat is szerveztek, ennek legénységében 
sok volt a felszabadított rabszolga, az ún. libertinus, ugyanis a 
flottaszolgálatot kevesebbre becsülték a szárazföldi katonáskodásnál. A 
legio parancsnokai vagy a propraetori rangú legatusok, vagy Augustus 
külön megbízottai — legatus Augusti — voltak. 

A hadsereg főparancsnoka, függetlenül attól, hogy éppen milyen tisztséget 
viselt, Augustus volt. Ezt fejezte ki az állandóan használt imperator cím. A 
hadseregbe belépő katonák az ő nevére tették le a hűségesküt. A princeps 
itáliai uralmát és személyes biztonságát szolgálta a praetorianus-gárda, 
amely 9 cohorsból állt, ebből kettő Rómában, a többi Itália területén 
szétszórva állomásozott. Parancsnokuk a praefectus praetorio volt. 

A hadsereg feltöltéséhez évente kb. 2-30 000 újoncot kellett toborozni. A 
hadsereg ellátására és a végkielégítésre létrehozott pénzügyi alap, az 
aerarium militare megteremtéséhez Augustus 170 millió sestertiusszal 
járult hozzá, feltöltésére vetették ki az 590-os örökösödési adót és az 190-os 
árverési illetéket. 

Augustus idejétől a legiókat a határ menti tartományokba osztották el, 
számuk a hadihelyzet alakulásának megfelelően változott. Mozgásukat az 
egyes tartományok között az általuk hagyott régészeti anyag alapján igen 
jól lehet követni. 

A tartományok igazgatása 

Az ezzel kapcsolatos alapintézkedést, mint már láttuk, a principatus 
rendszerének kialakításakor, Kr. e. 27-ben hozták. A provinciákat két 
részre osztották. A senatus hatáskörébe tartoztak a régen meghódított, már 
békés (pacifikált) területek, ezekben nem állomásozott jelentős számú 
haderő, csak rendfenntartó alakulatok. Augustus fennhatósága alá a nemrég 
meghódított, még nem pacifikált vagy fontos határ menti provinciák 
kerültek. Az Augustus uralma alatt újonnan meghódított területek szintén a 
princeps kezébe kerültek (Illyricum, Raetia, Noricum, Pannonia és Moesia). 
A senatusi provinciákat továbbra is proconsulok és propraetorok 
kormányozták, a császáriakat megbízottak, akiknek a címe legatus 
Augusti pro praetore volt. Egyes tartományokba lovagrendi 
procuratorok kerültek. Augustusnak természetesen volt lehetősége a 
senatusi provinciák ügyeibe is beavatkozni. 


A császári területeken hivatalos megbízottak gyűjtötték be az összeíráson 
alapuló fizetési kötelezettségeket. A senatusi tartományokban megmaradtak 
ugyan az adóbérlők, de a visszaélési lehetőségeket itt is korlátozták. A 
helybéliek közvetlen panasszal fordulhattak a  princepshez, ha 
méltánytalanság érte őket. Minden tartományban évente tarthattak gyűlést, 
ahol megvitatták helyzetüket, gondjaikat. A  békekorszak gazdasági 
fellendülése előnyös volt a tartományoknak, de a római államnak is. Ebben 
az időszakban a provinciákból származó adóbevételek évi 400 millió 
sestertiusra rúgtak. 

A római kormányzat mindig különös gondot fordított a tartományi 
városokra. Ezek kereskedelmi központok és úthálózati csomópontok 
voltak, de nagyon fontos volt kulturális hatásuk is. Ezek terjesztették 
nyugaton a római életformát és kultúrát (romanizáció), keleten pedig a 
hellenizáció bázisai voltak. A Rajna és a Duna mentén a határvidékeken a 
városiasodás a katonai táborok mellé települt kereskedő- és iparos- 
településekből, az ún. canabaekból indult ki. 

Augustus külpolitikája 

A külpolitika terén Augustus gyakorlatilag teljhatalommal rendelkezett. 
Környezete és a közvélemény elvárásai ellenére ebben a vonatkozásban is 
érvényesítette a pax Augusta elvét. A caesari időszak nagyszabású hódításai 
még uralmának viszonylag terjeszkedőbb (expanzívabb) első szakaszában 
sem tértek vissza. Augustus külpolitikájának alapelve a birodalom 
határainak a természetes védővonalakig való kiterjesztése és ezen 
határok védelme volt. 

Nyugaton befejeződött Hispania meghódítása, ezzel Róma itt, 
északnyugaton is elérte a tengert. Augustus mostohafiai, Tiberius és 
Drusus hódították meg az Alpok területét és a Duna felső folyásának 
vidékét. Itt szervezték meg Raetia és Noricum provinciákat. A Duna 
középső és alsó szakaszán kibontakozó felkelések leverése után alakították 
ki Pannonia (Kr. e. 12-9) és Moesia tartományokat. 

A keleti területeken a katonai fellépés helyett a diplomáciai eszközöket 
alkalmazták. A Parthus Birodalom belviszályok miatt meggyengült ugyan, 
Augustus azonban nem tartotta megfelelőnek a helyzetet a katonai 
fellépésre. A legnagyobb eredménynek ezen a vidéken azt tekintette, hogy 
Kr. e. 20-ban tárgyalások útján sikerült visszaszerezni a Crassus által 
elveszített hadi jelvényeket, valamint megegyezés született az Armenia 
feletti fennhatóságról. 


Augustus korának legnagyobb katonai vereségét a germánoktól szenvedte 
el Róma. Ez a kudarc Germania tartomány meghódításával, valamint 
megszervezésével függött össze. Kr. u. 9-ben a germánok a mai Osnabrück 
közelében, a teutoburgi erdőben tőrbe csalták és lemészárolták a 
Ouintilius Varus helytartó vezette három legiót. A princeps ezután 
lemondott a Rajnán túli hódításokról. 

A hatalom utódlásának kérdése 

A köztársaság helyreállítását hangoztató princeps hatalmának családjában 
való átörökítése, azaz a dinasztiaalapítás nem történhetett meg minden 
további nélkül. Augustus ezt a kérdést nem is szabályoztatta törvényesen, a 
későbbi uralkodók, jobb megoldás hiányában, követték az általa 
alkalmazott gyakorlatot. A másik gondot az okozta, hogy a princepsnek 
nem volt fia. 

A hatalom átörökítésére a következő rendszert alakította ki. A kiszemelt 
utódot örökbe fogadta, vagyis ugyanúgy járt el, mint Caesar az ő esetében. 
Ennek helyzetét tovább erősítette oly módon, hogy a senatusban különböző 
megtiszteltetéseket és hivatalokat szavaztatott meg az illetőnek, akit így 
társává emelt a hatalomba. Az uralom öröklésének azonban a korai 
császárkorban mindig az volt a döntő pillanata, amikor a hadsereg 
kikiáltotta az új princepset, a senatus pedig határozatban rögzítette az 
uralkodóváltás tényét. 

Augustusnak egyetlen saját gyermeke volt, a második házasságából 
született lIulia. Először nővérének, Octaviának az első házasságából 
született fiát, Marcellust kívánta utódjává tenni. Ezt a célt szolgálta 
Marcellus és Iulia házassága Kr. e. 25-ben. A fiatalember azonban pár év 
múlva váratlanul elhunyt. Ekkor, nyilván más lehetőség híján, régi 
harcostársára, M. Vipsanius Agrippára esett a választása, aki azonban 
jóval idősebb volt Augustusnál. Agrippa és Iulia házasságából három fiú és 
két leány született, az utolsó, Agrippa Postumus már apja Kr. e. 12-ben 
bekövetkezett halála után. De a két idősebbik, Caius és Lucius Caesar sem 
volt olyan korú még, hogy számításba jöhettek volna örökösként. Ekkor 
került előtérbe átmenetileg Augustus két mostohafia, akik negyedik 
feleségének, Liviának az első férjétől, Tiberius Claudius Nerótól 
születtek. A két fiatalember, Tiberius és Drusus tehetséges hadvezérek 
voltak, Agrippa halála után Augustus általában rájuk bízta a fontosabb 
hadjáratok vezetését. Tiberiusnak el kellett válnia feleségétől, s el kellett 
vennie a már másodszor megözvegyült luliát. Időközben azonban Caius és 


Lucius is felserdültek, s Augustus értésére adta mostohafiának, hogy rá csak 
átmenetileg volt szükség. 

Kr. u. 2-ben váratlanul meghalt a fiatal Lucius Caesar, két évvel később 
pedig bátyja, Caius is. Már a kortársak körében felmerült a gyanú, hogy a 
két fiatalember halálában szerepe lehetett Liviának is. Augustusnak már 
végképp nem volt más választása, mint Tiberius örökbe fogadása. A neve 
ettől kezdve Tiberius Iulius Caesar lett, s felruházták a tribunusi 
hatalommal. Egy évvel Augustus halála előtt, Kr. u. 13-ban kapta meg a 
területi korlátozás nélküli imperium maiust. 

Augustus 76 éves korában, Kr. u. 14. augusztus 19-én halt meg. Ekkor 
már semmi kétség nem merült fel utódjának személyét illetően. Tiberius a 
praetorianusokat azonnal fel is eskette a saját nevére, de a hatalmat, 
mostohaapja példájára, csak illően hosszas vonakodás után fogadta el. 


A Iulius-Claudius-dinasztia Augustus után (Kr. u. 14-68) 


A dinasztia császárai: 

Tiberius (14-37) 

Caius Caesar (37-41) Claudius (41-54) Nero (54-68) 

A korszak gazdasági áttekintése 

A mezőgazdaságban a legfontosabb változás az egy tagból álló nagybirtok, 
az ún. latifundium kialakulása volt. A Kr. e. 2-1. században nagybirtok 
alatt még az egy kézben tartott, de nem egybefüggő területű, kisebb 
birtokok halmazát értették. A latifundiumok kezelése bonyolult feladat volt. 
Cato említett mezőgazdasági tankönyvében még azt írta, hogy a birtokos 
évente egyszer-kétszer látogasson el a birtokára. A Nero korában született 
hasonló mű szerzője, Columella szerint már rossz gazda az, aki nem él 
birtokán. Egyébként Columella vette észre azt is, hogy a mezőgazdaságban 
nem kifizetődő a rabszolgák kizárólagos igénybevétele, a latifundium 
központjától távol, a nehezebben ellenőrizhető helyeken s a veszélyesebb 
munkákra inkább szabadokat kell alkalmazni. 

Továbbra is Itália maradt a birodalom gazdasági központja, ez azonban nem 
azt jelenti, hogy ez volt a gazdaságilag legfejlettebb terület. Mivel az egész 
birodalomból ide áramlottak a termékek, egyes gazdasági ágak kifejezetten 
hanyatlásnak indultak. Leginkább jellemző volt ez az itáliai 
gabonatermelésre, ami szinte teljesen elsorvadt. 


Az itáliai ipar központjai Campania és Etruria városaiban jöttek létre. Az 
etruriai  Arretium 100-120 rabszolgával dolgozó fazekasműhelyeiben 
készültek először az élénk színű, tartós mázzal bevont, domborművű 
díszítéssel ellátott, különlegesen finom anyagú kerámiák, az ún. terra 
sigillaták (,védjeggyel ellátott agyag"). Az üveg- és a bronzipar 
legfontosabb városa Puteoli volt. A Kr. u. I. században kezdődött meg a 
provinciák gazdasági felzárkózása. A tartományok termékei hamarosan 
versenytársává lettek az itáliai árucikkeknek a piacokon. 

Mindez természetesen komoly hatással volt a kereskedelem fejlődésére. 
Itália gabonával való ellátásának megszervezése olyan komoly feladat 
volt, hogy maguk az uralkodók is figyelemmel kísérték. Fennmaradt, sőt 
rendszeressé vált a késő köztársaság idején kialakult ingyengabona-ellátás a 
római lakosság részére. Ennek biztosítására ki kellett építeni Róma 
kikötőjét, Ostiát, létre kellett hozni az állami raktárakat, s az ezeket kezelő 
hivatalt. 

A tengeri kereskedelem partmenti hajózással bonyolódott, a hajózási 
technika korabeli szintje csak ezt tette lehetővé. A szárazföldi kereskedelem 
a birodalom csodálatosan kiépített úthálózatán zajlott. Ez kapcsolódott a 
távolsági útvonalakhoz, amelyeket a rajtuk szállított legfontosabb áruról 
neveztek el. Ilyen volt pl. a Pannonián keresztül északra vezető 
borostyánút, amin a Baltikum területéről a borostyánkő mellett prémeket 
és bőrt is szállítottak. A legfontosabb keleti szárazföldi útvonal a Parthus 
Birodalmon vezetett át, a karavánvárosok közül a szíriai sivatagban fekvő 
Palmüra volt a legjelentősebb. Augustus korában indult meg az Indiával 
tengeri úton folytatott rendszeres kereskedelem. 

A császárkor első századában a gazdaság fejlődését csak átmenetileg 
zavarták meg kisebb válságok. A gazdaság szilárdságát mutatja, hogy a 
korszak kezdetén és végén kibocsátott pénzek súlya csak minimálisan tért 
el. Az egyes császárok esztelen költekezése az államkasszát kiüríthette 
ugyan, de a birodalom még teherbíró maradt. 

Tiberius kora (14-37) 

Tiberius 55 éves volt, amikor hatalomra került. Korának legtehetségesebb 
és legsikeresebb hadvezére volt, azonban a tényleges hatalomra való 
várakozás időszakában őt ért méltánytalanságok és megaláztatások miatt 
megkeseredett, kiábrándult emberré vált. 

Az ókori történetírók által róla rajzolt ellentmondásos kép sokat 
foglalkoztatta a történeti kutatást is. Annyi bizonyos, hogy az elszenvedett 


sérelmeinek hatására torzult lelkületű császár számára személyi 
körülményei tovább nehezítették a helyzetet. Anyja, Livia, aki Augustus 
végrendelete alapján elnyerte az Augusta címet, másfél évtizeden keresztül 
gyámság alatt akarta tartani az idős uralkodót. Nagymértékben felelős volt a 
császári udvarban kialakult légkörért. 

A senatus sem könnyítette meg Tiberius dolgát. Klikkekre szakadozva, 
egymást feljelentgetve próbálták megnyerni az egyre betegesebben 
gyanakvó, minden kiemelkedő vagy népszerű személyiségben versenytársat 
látó uralkodó kegyeit. A felségsértés (laesa maiestas) címén indított 
perekben a halálra, vagyonelkobzásra vagy száműzetésre szóló ítéleteket 
maga a senatus hozta. 21-ben az Augustus által létrehozott 9 praetorianus 
cohorsot Róma határában egységes katonai táborba tömörítették. Ettől 
kezdve Itália egyetlen szervezett katonai egysége tömörítették. Ettől kezdve 
Itália egyetlen szervezett katonai egysége ban Tiberius elhagyta Rómát és 
Capreae (Capri) szigetén telepedett le. A hatalom ekkor szinte korlátlanul a 
testőrparancsnok, Aelius Seianus kezébe került, aki sorra végeztette ki 
vagy mérgeztette meg a császár családjának és környezetének tagjait, 
köztük Tiberius saját fiát is. Seianus már-már az öreg uralkodó egyetlen 
utódának érezhette magát, amikor a császár sógornője, Antonia (öccsének, 
Drususnak a felesége, mellesleg Antoniusnak Augustus nővérétől született 
lánya) felkeltette Tiberius gyanúját ellene is. 31-ben Seianust ítélték halálra, 
kiirtották egész családját, s megindult a hajsza hívei ellen is. 
Általánosságban Tiberius politikáját merev konzervativizmus jellemezte, 
arra törekedett, hogy az Augustus által elrendezett dolgok változatlanul 
megmaradjanak. Igyekezett fenntartani a társadalom hagyományos 
tagozódását, biztosítani a senatori és a lovagrend vezető szerepét. 
Ugyancsak igyekezett a római polgárok lakta területek gazdasági és 
politikai túlsúlyát fenntartani a provinciák felett. A kormányzás 
stabilizálásának okán hosszú időre küldte ki a tartományi helytartókat, de 
szigorúan ellenőriztette őket. Külpolitikájában szintén az Augustus által 
követett elvekhez tartotta magát, nem hódított, hanem erősítette a 
védelmet. 

Tiberius halála előtt, elődei példáját követve, kijelölte hatalmának örökösét. 
Nem sok választási lehetősége maradt, öccsének, Drususnak a fiát, 
Claudiust az egész család gyengeelméjűnek tartotta. Így a hatalom 
Germanicus fiára, a fiatal Caius Caesarra szállt. 

Caius Caesar, Caligula (37-41) 


Az ekkor 25 éves fiatalember igen népszerű volt, különösen a hadseregben. 
Gyermekkorát apja mellett a katonák között töltötte, ekkor kapta a Caligula 
(kiscsizma) melléknevet. Állítólag a katonák hívták így, mert a gyermek 
kicsiny katonai lábbelit viselt. Trónraléptekor azonban súlyos betegség tört 
ki rajta, sokáig kétséges volt az életben maradása is. Forrásaink alapján csak 
valószínűsíthető, hogy agyhártyagyulladása lehetett. Az azonban bizonyos, 
hogy a betegség következtében egy őrült került a Római Birodalom élére. 
Ennek egyik leglátványosabb megnyilvánulása beteges nagyzási mániája 
volt. Önmagát istennek, istenkirálynak képzelte, szobrát a birodalom 
minden templomában fel akarta állíttatni. A hajdani fáraók mintájára saját 
húgát, Drusillát vette feleségül. A legelőkelőbb családok tagjait 
nyilvánosan megalázta,  megfuttatta őket kocsija mellett, vagy 
megkorbácsoltatta. Voltak olyanok, akiket arra kényszerített, hogy 
gladiátorként lépjenek fel a cirkuszban. Suetonius róla szóló életrajzában 
bizonyára sok a túlzás, de annyi bizonyos, hogy őrültségében szörnyűséges 
tettekre ragadtatta magát. Beteges gyönyörűséget talált mások 
szenvedésében. Az előkelő családok megaláztatásait azzal is fokozta, hogy 
— állítólag — Incitatus nevű lovát ki akarta nevezni consulnak. 

Rövid uralkodása alatt esztelen pazarlásával szinte teljesen kiürítette a 
kincstárat. Végül egy senatori körökben szervezett összeesküvés áldozata 
lett, testőrségének egyik tribunosa, Cassius Chaerea ölte meg 41. január 
24-én. A császár halála után a megvadult praetorianusok végigdúlták a 
palotát. Ekkor találták meg egy fülkébe rejtőzve Caligula nagybátyját, 
Claudiust. Egyes források szerint gúnyból kezdték kiáltozva imperatorként 
köszönteni, s mintegy , véletlenül? kiáltották ki császárnak. Valószínűbb 
azonban az az adat, miszerint Claudius fejenként 15 000 sestertiust ajánlott 
a testőröknek. Annyi azonban tény, hogy a senatus csak utólag adta meg 
jóváhagyását az új princeps megválasztásához. 

Claudius (41-54) 

Róla való ismereteink meglehetősen ellentmondásosak. Állítólag még 
édesanyja is így minősítette valakinek a szellemi képességeit: , Ez butább, 
mint az én Caludius fiam." Ugyanakkor azt is tudjuk, hogy fiatal korában 
etruszk és karthágói történelmi tanulmányokat folytatott, s ismerte az akkor 
már holt nyelvnek számító etruszkot. Kisgyermekkorától különböző makacs 
betegségekben szenvedett, valószínűleg ez okozta fizikai gyengeségét és 
gátlásosságát is. Az udvarban háttérbe vonultan élt, lehetséges, hogy ennek 
köszönhette életben maradását Tiberius és Caligula uralma alatt. 


Ha azonban azt vizsgáljuk, hogy mit tett uralkodása alatt, akkor egy 
széleslátókörű, ügyes szervező áll előttünk. A császári hivatalszervezet 
kiépítésének első átgondolt lépései az ő nevéhez fűződtek. Ő hozta létre a 
gabonaellátás kérdéseivel foglalkozó hivatalt, kiépítette a császári 
magánkincstár szervezetét. Négy nagy központi hivatalt, ún. scriniumot 
alakított ki. Ezeknek az élén a princeps személyes bizalmát élvező 
felszabadított rabszolgák álltak. Claudius alkalmazta az állami posta 
szervezetét, kiépíttette a postaállomásokat. A helyi ügyek intézésére is 
megszervezte a megfelelő intézményeket, ezek élére magánmegbízottakat. 
ún. procuratorokat nevezett ki. 

Bővebben osztogatta a római polgárjogot a provinciák lakosságának, mint 
elődei. Megélénkült a városalapító tevékenység is. Külpolitikájában 
visszatért a hódítás gyakorlatához. A brit szigetekre vezetett hadjáratnak 
az emlékére nevezte el fiát Britannicusnak. 

Nagy hatással volt rá környezete, különösen felszabadított rabszolgái (a 
kortársak talán ezt nehezményezték a legjobban) és feleségei. Második 
feleségét, Messalinát, akitől fia született, egyik felszabadított rabszolgája 
vádolta meg házasságtöréssel. Az asszony kivégzése után ugyancsak egy 
felszabadított . tanácsára vette feleségül — unokahúgát,  Agrippinát 
(Germanicus lánya, Caligula húga volt). Az asszonynak már volt egy fia, 
Nero, akit magával hozott a császári udvarba. Ezzel szinte azonnal 
fellobbantak az öregedő császár körül az utódlás kérdésében vívott harcok. 
Agrippina elérte, hogy Claudius örökbe fogadta Nerót, hozzáadta a lányát, 
Octaviát feleségül, sőt Britannicus gyámjává is kinevezte. Ezután 
megmérgeztette  Claudiust, állítólag  "mérgesgombával. A testőrség 
parancsnoka, L. Afranius Burrus, aki szintén benne volt a gyilkosságban, a 
praetorianusokkal együtt, Nerot kiáltatta ki császárnak. A senatus ismét 
csak utólag szentesíthette a történteket. 

Nero (54-68) 

Az utókor szemében ő lett az őrült zsarnok megtestesítője, talán az ő 
szörnyűséges rémtetteit ismerik leginkább. Uralma kezdetén, mivel még 
csak tizenhét éves volt, anyja, Burrus testőrparancsnok és korábbi 
nevelője, L. Annaeus Seneca kormányoztak. Ezt a kezdeti időszakot, 
amely mintegy öt évig tartott, tekintették később uralkodása pozitív 
szakaszának, bár már ekkor is követett el súlyos bűnöket. 

A korábban megrendült államkincstár helyzetét valahogyan rendezni 


, , 


kellett. Ezért a senatus kezelésében lévő kincstár ellenőrzésére kineveztek 


két császári praefectust, s amikor néhány senator tiltakozott ez ellen, újra 
bevezették a felségsértési pereket. Ezen kívül hódítással kísérleteztek 
keleten, ami azonban kudarcot vallott. Ahogy a keleti hadjárat anyagi 
reményei szertefoszlottak, úgy folyamodott Nero egyre kíméletlenebb 
vagyonszerzési kísérletekhez. A felségsértés címén perbe fogottak jelentős 
részének vagyona miatt kellett meghalnia. 

Eszközökben egyébként sem sokat válogatott. Megmérgeztette feleségét, 
Octaviat és mostohaöccsét, Britannicust. Állítólag a császári udvar számára 
a mérgeket egy Locusta nevű híres méregkeverőnő szállította. De 
megölette felette gyámkodni akaró anyját, Agrippinát is. Octavia 
meggyilkolása után feleségül vette Poppaea Sabinát, akit kezdetben 
nagyon szeretett. Ennek ellenére később hirtelen indulatában hasba rúgta a 
várandós asszonyt, aki ebbe belehalt. 

Burrus halála után Senecát is eltávolította az udvarból. Az új praefectus 
praetorio Ofonius Tigellinus lett, aki mindenben támogatta az uralkodót. 
Segítségével terrorisztikus uralmat vezetett be Nero, s amikor ennek 
hatására összeesküvésekre került sor, tömeges kivégzésekkel válaszolt. 
Nero vérengzéseinek azonban nemcsak politikai okai voltak, Caligulához 
hasonlóan ő is elmebeteg volt. Önmagát kiváló költőnek, énekesnek és 
kocsihajtónak képzelte, s ha valaki kétségbe vonta tehetségét, meg kellett 
halnia. De halál várt arra is, aki sikeres volt ezeken a területeken, és 
vetélytársának érezte őt a császár. 

Nero uralkodásának leghírhedtebb eseménye volt 64-ben a római tűzvész. 
A közvélemény az akkor már igen népszerűtlen , anyagyilkost" vádolta a 
város felgyújtásával — minden bizonnyal alaptalanul. Nero azonban 
megrettent a közhangulattól, ezért a városban akkor megjelenő új vallás, a 
kereszténység híveit dobták oda áldozatul. Ekkor került sor az első 
tömeges keresztényüldözésre, ami azonban csak Rómára terjedt ki, s 
viszonylag rövid ideig tartott. 

A helyzet azonban egyre romlott, a provinciákban is felkelésekre került sor. 
Ezek közül a legnagyobb Iudaeaban robbant ki 66-ban. Leverésére a 
tapasztalt hadvezért, Flavius Vespasianust küldték ki öt legio élén. A zsidó 
háború történetét a felkelés egyik vezetője írta meg, aki római fogságba 
esett, majd Vespasianus szolgálatába állt, felszabadítása után lett a neve 
Josehpus Flavius. 

Nero uralmát végül katonai vezetők és helytartók felkeléssorozata döntötte 
meg. Elsőként Vindex lázadása robbant ki 68. márciusban, ezt még 


sikerült leverni. A következő hónapban azonban Servius Sulpicius Galba 
fordult Nero ellen, s ekkor uralma pillanatok alatt összeomlott. A senatus 
Galbát elismerte princepsnek, Nerót a haza ellenségének nyilvánította és 
anyagyilkosként halálra ítélte. Nero ennek hírére öngyilkos lett, utolsó 
szavai állítólag ezek voltak: , Micsoda művész pusztul el bennem!" 
(Suetonius: Nero 49.) Ezzel kihalt a IuliusClaudius dinasztia. 

A , négy császár éve?" (68-69) 

Nero halálát rövid, de véres polgárháború követte. Mint láttuk, a senatus 
elismerte Galbát császárnak, aki azonban súlyos hibát követett el: nem adta 
meg a praetorianusoknak a Claudius óta szokásban lévő trónralépési 
ajándékot. A testőrök erre fellázadtak, megölték Galbát, és Salvius Othót 
kiáltották ki. A senatus ezt is kénytelen volt megerősíteni. 

Ekkor azonban — Tacitus szavaival élve — a határokon állomásozó legiók 
felismerték, hogy császárt nemcsak Rómában lehet választani. A Rajna 
menti legiók Aulus Vitelliust, a keletiek pedig Vespasianust kiáltották ki. 
A három uralkodó között a fegyverek döntöttek, a polgárháborúból 
győztesként kikerült Vespasianust a senatus 69 utolsó napjaiban ismerte el 
császárnak. Ezzel kezdetét vette a Flavius-dinasztia kora. 


A Flaviusok (69-96) 


A dinasztia császárai: 

Vespasianus (69-79) Titus (79-81) 

Domitianus (81-96) 

A hatalom megalapozása 

Augustustól Neróig a római arisztokrácia két ősi nemzetségének, a 
Iuliusoknak és a Claudiusoknak a tagjai uralkodtak, akik vérségi vagy 
örökbe fogadott leszármazottai voltak Caesarnak. A ,divus Iulius? 
mintájára a dinasztia minden tagját — kivéve a két őrült zsarnokot, Caligulát 
és Nerót — haláluk után istenné avatták. Ez adta hatalmuk vallási 
megerősítését. 

Vespasianus alacsonyabb, lovagrendi származású volt, az ő uralmát új 
politikai alapokra kellett helyezni. Gyakorlatilag a császári hatalmat 
továbbra is a hadsereg biztosította. Politikai értelemben Vespasianus 
visszatért Augustus elgondolásához, ami szerint a császár az állam 
senatus által megbízott és törvényileg körülhatárolt jogkörrel 
rendelkező, ,. legmagasabb — rangú,  élethossziglani — magistratusa. 


Megválasztásakor a senatus külön határozatban rögzítette az új császár 
jogait és kiváltságait. Ez a határozat, annak ellenére, hogy töredékesen 
maradt ránk, a principatus , alkotmányának? tekinthető. 

Az új uralkodó neve Imperator Caesar Vespasianus Augustus lett. Szinte 
minden évben viselte a consulságot, rendszerint idősebb fiával, Titusszal 
együtt. Fia utódlását jó előre biztosította, felruháztatta a tribunusi 
hatalommal és az imperium maiusszal, s testőrparancsnokának is őt nevezte 
ki. 

A reformpolitika 

A római állam a Iulius-Claudius-dinasztia uralmának végére sürgős 
reformokra szorult gazdasági, társadalmi és politikai téren egyaránt. 
Ezeket Vespasianus vezette be. 

Az államkincstár csődbe jutott, az elmaradt kifizetések — köztük a katonák 
zsoldja is — fejében mintegy 40 milliárd sestertius adósság terhelte. 
Vespasianus elkoboztatta Nero egész császári földtulajdonát, majd ebbe 
beolvasztatta a még meglévő állami közföldeket, az ager publicust is. Így 
hatalmas, az egész birodalomra kiterjedő császári földtulajdon jött létre, 
amelyen kívül nem létezett más állami föld. Ezeken a birtokokon jelent meg 
először nagyobb méretekben a rabszolgamunka helyett a szabad kisbérleti 
rendszer — a colonus-rendszer. 

Mindezeken túl az adók általános emelésével is növelték az állami 
bevételeket. Különösen Egyiptom terhei váltak nyomasztóvá, ennek a 
területnek a gazdasági ügyeit egy új hivatal, a fiscus Alexandrinus intézte. 
Az adóztatáshoz kapcsolódik a következő történet és szállóige. Állítólag fia, 
Titus szemrehányást tett apjának azért, mert megadóztatta a római 
nyilvános illemhelyeket. Vespasianus ekkor fia orra alá dugott egy 
pénzdarabot, ami ebből a bevételből származott, és megkérdezte, van-e 
szaga. Ekkor hangzott el a mondás: , Pecunia non olet?" — azaz a pénznek 
nincs szaga. 

Nagy szükség volt a társadalompolitika reformjára is, hogy a császári 
hatalom társadalmi bázisát ne csak Rómában és Itáliában, hanem az egész 
birodalomban megszilárdítsák. Amikor uralomra került, a köztársaság 
utolsó évszázadának nagy nemzetségei már jórészt kihaltak a felségsértési 
perek vagy a csekély gyermekáldás miatt. Vespasianus ezért a senatust új 
elemekkel töltötte fel, akik hadseregének érdemes tisztjei és a vidéki 
városok jómódú polgárai közül kerültek ki. A testület ennek következtében 


a római arisztokrácia helyett már az egész birodalom, de főleg Itália 
leggazdagabb polgárainak gyülekezőhelye lett. 

Ezzel együtt növekedett a polgárjog-adományozás is. A települések egyre 
szélesebb köre kapott önkormányzatot, ezzel segítette a császár a 
romanizációt, s a provinciák városiasodását (urbanizáció). A hadseregben 
is megnövekedett a provinciabeli lakosság aránya, s míg eddig csak a 
segédalakulatokban szolgálhattak, ezután már a legiókba is bekerülhettek. 

A római köznéppel szemben a jól bevált , panem et circenses? (kenyeret és 
cirkuszt) politikát folytatta. A Nero által felállított kolosszális méretű 
szobor mögött felépíttette a Colosseumot (hivatalos neve amphitheatrum 
Flavianum), amely Róma legnagyobb körszínháza lett cirkuszi játékok 
számára. Kb. 60-70 ezer ember foglalhatott itt helyet. 

A külpolitikában nem törekedett nagyobb hódításokra. A nagy iudaeai 
felkelést császárrá választása után Titus verte le végleg, 70-ben elpusztította 
Jeruzsálemet. A zsidó háború végleges befejezése (72) után együtt 
tartottak diadalmenetet. A birodalom többi részén egyébként béke honolt, 
kisebb jelentőségű hódításra csak Britanniában került sor. 

Vespasianus fiai 

Vespasianus hatalmát először rendkívül népszerű idősebb fia, Titus 
örökölte, majd annak fiatalon bekövetkezett halála miatt a fiatalabbik fiú, 
Domitianus került trónra. 

Domitianus az uralkodás keményebb módszereihez tért vissza. Felvette a 
, dominus et deus? (úr és isten) címet, ami azt jelentette, hogy már 
életében igényt tart az istenítésre. A senatust mellőzve, baráti körének 
segítségével kormányzott, ez a kör félhivatalos császári tanáccsá vált. 
Mikor emiatt összeesküvések szerveződtek ellene, véres zsarnokságot 
vezetett be, egymást követték a felségsértési perek, vagyonelkobzások, 
kivégzések. Uralmának támaszát nem a társadalom széles felső rétegében, 
hanem a hadseregben látta. Az ő idejében került sor a második nagyobb 
keresztényüldözésre, ez a vallás akkor már nemcsak a szegények között 
terjedt, hanem az arisztokrácia körében is. 

Domitianus nem a lulius-Claudius dinasztia őrült zsarnokaira hasonlított, 
kegyetlen uralmát hideg fejjel, céltudatosan gyakorolta. Eredményt azonban 
sehol nem ért el, hódításai is csekély sikert hoztak. Senatori körökben 
összeesküvést szőttek ellene, ami végül sikerrel járt. Megvesztegették 
magántitkárát, aki meggyilkolta a császárt. A senatust természetesen nem 
érte váratlanul az esemény, mielőtt a megdöbbent testőrség felocsúdott 


volna, rajtaütésszerűen császárrá választották a 66 éves Cocceius Nerva 
senatort. Vele új időszak kezdődött a római császárkorban, az Antoninusok 
kora. 


Az Antoniusok (96-192) 


A dinasztia császárai 

Nerva (96-98) 

Traianus (98-117) 

Hadrianus (117-138) 

Antoninus Pius (138-161) Marcus Aurelius (161-180) Commodus (180- 
192) 

Az Antoninusokat, , jó császárokként? emlegette a római közvélemény. 
Ennek oka egyrészt az lehetett, hogy az utolsót leszámítva, a dinasztia tagjai 
között nem találunk zsarnokokat. Másrészt pedig az, hogy hivatalosan a 
szabadság, a köztársasági hagyományok és a senatusszal való 
együttműködés jelszavait hirdették. Uralmuk alatt a birodalom stabilitása 
nagyobb volt, mint a megelőző időszakokban, a dinasztiát követő korszak 
pedig a teljes anarchiát jelentette. 

Mivel a hadsereg, melynek körében Domitianus igen népszerű volt, élesen 
szemben állt Nerva uralmával, meg kellett őket békíteni. Domitianus 
gyilkosát kivégezték, majd a császár utódlási joggal társuralkodóként maga 
mellé vette a megölt császár korábbi munkatársát, M. Ulpius Traianust. 
Majd egy évszázadon át úgy tűnt, hogy a Nerva által nyújtott példa 
rendszerré válik. A császárok közvetlen munkatársaik közül jelölték ki 
utódukat, örökbe fogadták és társuralkodói jogokkal ruházták fel őket. 
Ez azonban nem annyira politikai elv, mint inkább kényszer volt. Nerva 
utódai egyikének sem volt fia, így a dinasztiaalapítás gondolata fel sem 
merülhetett. Az első közülük, Marcus Aurelius, akinek volt fiúgyermeke, 
sietett is a hatalmat ennek számára biztosítani. 

A Római Birodalom a 2. században 

A gazdasági élet A mezőgazdaság 

A termelés legfontosabb ága továbbra is a mezőgazdaság, azon belül is a 
földművelés volt. A termények köre bővült és finomodott, új, keleti eredetű 
gyümölcsök termesztése honosodott meg, mint pl. a cseresznye és a barack. 
Mindinkább teret nyert a veteményes- és a kertgazdálkodás. A fejlődés 


azonban inkább az elért eredmények kiterjedését jelentette, mint új 
technikai vívmányok megjelenését. 

A  gabonatermelés jóval kevésbé volt jövedelmező a szőlő- és 
gyümölcstermesztésnél, ez ennek az ágazatnak a visszaesését okozta. Mivel 
az állam szervezetten csak Róma és a hadsereg ellátásáról gondoskodott, a 
nagyobb városokban gyakorta volt éhínség. Ennek elhárítására a 2. 
században egyre gyakrabban találkozunk a közellátás szervezését végző 
hivatalokkal a városokban. 

Tovább növekedett a colonus-rendszer alkalmazása. A 2. században már a 
magánbirtokokon is megjelennek a kisbérletek. A tipikus nagybirtok ettől 
kezdve tulajdonképpen két részből állt: a központi területből, amelyet 
rabszolgák műveltek, és a colonusoknak bérbe adott parcellák halmazából. 

Az ipar 

A technikai fejlődés itt sem volt látványos, leginkább az építőiparban 
mutatkozott előrelépés. Az üvegkészítésben az üvegfúvás technikája, a 
vaskohászatban a fújtató tökéletesítése jelentett újat. Itália a 2. század 
folyamán az ipar minden ágában elvesztette vezető szerepét a 
provinciákkal szemben. Ennek következtében a félsziget lakosságát a 
legfejlettebb termékekkel a kereskedelem látta el. 

A mezőgazdasághoz hasonlóan az iparban is visszaesett a rabszolgák 
alkalmazása. Egyre gyakrabban végezték szabadok a munkát a 
műhelyekben. 

Az ipar szervezetében bekövetkező másik változás az volt, hogy házi 
műhelyek, formájában megjelentek ipari üzemek a nagybirtokokon. Ezek 
használták fel a helyi nyersanyagot, s elégítették ki az igényeket. A 
nagybirtok tehát önellátásra törekedett, s ez korlátozta a városi ipar piacát. 

A rabszolgatartás válsága 

A rabszolgákkal végeztetett termelésben, mivel ez a munkaerő teljesen 
érdektelen munkája eredményét illetően, nem lehetett komoly technikai 
eszközöket alkalmazni. A rabszolgák nem tanulták meg ezek használatát, 
esetleg tönkre is tették a finomabb vagy bonyolultabb szerszámokat. Ebből 
a szempontból tehát a rabszolgatartó nagyüzem nem volt fölényben a 
kisüzemmel szemben. A rabszolgatartás csak abban az esetben volt 
kifizetődő, ha nagy tömegben és olcsón lehetett beszerezni rabszolgákat 
könnyen ellenőrizhető fizikai munkára. A nagy hódítások lezárultával 
azonban pontosan ennek a lehetősége csökkent, egyre inkább 
felértékelődött a szabad munkaerő. 


Kereskedelem 

A békés viszonyok legjobb hatással a kereskedelem fejlődésére voltak. A 
szállításban továbbra is a tengeri utaknak volt a legnagyobb jelentősége. A 
tengeri kereskedelmet nagyvállalkozók bonyolították le, akik már az 1. 
században egy-egy körzetben collegiumokba tömörültek. 

A szárazföldi kereskedelmet a császárok útépítő tevékenysége segítette. A 
2. században az utak már nemcsak Rómát kötötték össze a provinciákkal, 
hanem a provinciákat egymással is. Ezt a katonai védelem szempontjai is 
indokolták. Így a provinciák már Itália megkerülésével, közvetlenül is 
tudtak kereskedni egymással. A szárazföldi szállítás lehetőségét a 
kezdetleges lószerszámozás korlátozta. A belső vámok nagy részét 
eltörölték, a fennmaradt vámtételek átlaga sem volt túl magas, 296 körül 
mozgott. 

A távolsági kereskedelemben szerezték be a luxuscikkeket. Ez azonban 
egyre komolyabb mértékben apasztotta a birodalom nemesfémkészleteit, 
ugyanis a római ipar csak kevés helyre tudott megfelelő árut szállítani. A 
keleti árukért fizetni kellett, s a kiáramló nemesfémet a bányászat a 2. 
században már nem tudta pótolni. 

A társadalom a 2. században 

Arisztokrácia 

A társadalom élén továbbra is a senatori rend és a lovagrend állt. A 
senatori rendbe az tartozhatott, akinek egymillió sestertiusnyi vagyona volt, 
és akit a császár kinevezett. A lovagrendbe való tartozást 400 ezer 
sestertiusnyi vagyon és szintén császári kinevezés útján lehetett elérni. A 2. 
században a lovagrend már nem pénzemberekből, vállalkozókból állt, 
jogászok, katonai vezetők, császári hivatalnokok tartoztak ide. 

A nobilitas két hagyományos rétege mellé a 2. században felemelkedett egy 
harmadik is. Ők voltak az ún. curialisok, azaz az önkormányzattal 
rendelkező városokat irányító tanács, a curia tagjai, családjukkal együtt. Ők 
kezelték többek között a városok pénzügyeit is. Hivatali idejük lejártakor 
megkapták a római polgárjogot. 

Ez a három társadalmi csoport alkotta azt a birodalmi arisztokráciát, 
amelyet a 2. században honestioresnek (tekintélyesek) neveztek. 
Kiváltságos helyzetüket az is jelezte, hogy a 2. században már csak ők 
fellebbezhettek a császárhoz peres ügyeikben, s csak ők voltak mentesek a 
testi fenyítés és a kínvallatás alól. Alattuk helyezkedett el a közrendű 
szabadok, a humiliores (alacsony rangúak) széles tömege. 


Közrendű szabadok 

Közülük továbbra is bizonyos kiváltságokkal rendelkezett a római plebs. 
Politikai jogaikat már régen teljesen elvesztették, de a császárok kenyérrel 
és cirkusszal kárpótolták őket a város nyugalmának fenntartása érdekében. 
Mivel azonban az állami ellátás csak szükségleteik egy részét fedezte, 
többségüknek volt kenyérkereső foglalkozása. 

A humiliores másik rétegét a vidéki városok iparosai alkották. Helyzetük 
kedvezőtlenebb volt. A 2. századtól érdekvédelmi, önsegélyező és 
temetkezési egyesületekbe, ún. collegiumokba tömörültek. Ezt az állam 
eleinte nem nézte jó szemmel, később azonban egyes, a közszolgáltatásban 
fontos collegiumok állami elismerést nyerhettek. 

Legalul helyezkedtek el a szabad parasztok és kisbérlők (colonusok). Ők 
a birodalom fejlődésének előnyeiből nem nagyon részesedtek, ezzel 
szemben az állam fenntartásának terheit bőven érezhették. Ebben nem volt 
különbség a saját birtokkal rendelkező paraszt és a colonus között. 
Rabszolgák 

Végül a társadalom legalján helyezkedtek el a rabszolgák. Számuk, mint 
már volt szó róla, a 2. század folyamán csökkent. Jogi helyzetük azonban 
ugyanekkor már javult, törvények védték az életüket, testi épségüket. 
Bizonyos szolgálati idő után illett felszabadítani őket. 

Közigazgatás és államgazdaság 

A közigazgatás egységei 

A legalsó helyi szervek az önkormányzattal rendelkező városok voltak, 
azaz a municipiumok és a coloniák. A közöttük kezdetben meglévő 
különbségek erre az időre már eltűntek. A városok önellátóak és elvileg 
önállóak voltak, anyagi nehézségek esetén a helytartó a város élére curatort 
nevezhetett ki, aki a pénzügyeket ellenőrizte. 

A városokat továbbra is a nagyobb közigazgatási egység foglalta egybe: a 
tartomány, azaz a provincia. A provincia helytartója ellenőrizte az 
adóbehajtást, ítélkezett a lakosság fölött, és vezette a provincia katonai 
egységeit. 

A központi kormányzat rendelkezett a törvényhozás jogával, legfelső 
szinten bíráskodott a honestiores tagjai fölött, és irányította a hadsereget. A 
katonák továbbra is a császár nevére tették le az esküt, a katonai egységek 
parancsnokait a császár nevezte ki, s ő határozta meg a hadsereg fegyelmét. 
Az államgazdaság 


A római állam a következő bevételekkel rendelkezett: a provinciák lakói 
által fizetett egyenesadók, amelyeket általában a föld után kellett fizetni, a 
közvetett adók (örökösödési illeték, rabszolga-felszabadítási illeték, 
kereskedelmi forgalmi adó, vámok). Végül ide számíthatjuk a császári 
birtokok — jövedelmét és az egyéb jövedelmeket (büntetések, 
vagyonelkobzások stb.). 

A senatusi provinciák adóit külön kezelték, ezekből fedezték e provinciák 
közigazgatási költségeit. A császári jövedelmekből tartották fenn a 
hadsereget, a császári hivatalokat, biztosították Róma gabonaellátását. 

Az I. században még nem érezte a lakosság súlyosnak az adóterheket. A 2. 
században azonban egyre gyakoribbak voltak a magas adók miatti 
panaszok. Az állami költségvetés erre az időszakra már deficitessé vált, 
azaz a kiadások meghaladták a bevételeket. A birodalom gazdasági alapjai, 
a látszólagos jólét ellenére tehát meglehetősen ingataggá váltak a ,jó 
császárok" időszakára. 

Traianus (98-117) 

Belpolitikája 

Nerva és utóda örökbefogadás útján M. Ulpius Iraianus lett. Az új császár 
felismerte Itália népességi és gazdasági hanyatlását, belpolitikai 
intézkedéseivel megpróbálta ezt megakadályozni. Bevezette az ún. 
alimentatio rendszerét, ami a bajba jutott itáliai kisbirtokosoknak nyújtott 
mérsékelt kamatozású kölcsönöket jelentette. Ugyanakkor megtiltotta a 
kivándorlást Itália területéről. Építkezéseivel Rómának mint gazdasági 
központnak a megerősítésére törekedett. A  senatusba kinevezett 
provinciabelieket arra kötelezte, hogy vagyonuk egyharmadát itáliai 
földbirtok vásárlásába fektessék bele. A provinciákban folytatta az 
urbanizálás és a romanizáció politikáját. 

Mindez azonban igen költséges tevékenység volt. Traianus erre a fedezetet 
hódításokkal próbálta biztosítani. Ő volt Róma utolsó, sikeresen nagy 
hódításokat végrehajtó császára, s egyben az ő uralma alatt érte el a 
birodalom legnagyobb kiterjedését is. Két fő célja az AlDunától északra 
lévő dák állam aranybányáinak megszerzése, és a keleti kereskedelmi utak 
feletti nagyobb ellenőrzés kivívása a Parthus Birodalom rovására. 

A dák állam 

A thrákok rokonai, a dákok a Kr. e. 2. században telepedtek meg az Al- 
Dunától északra lévő területeken. Ennek a vidéknek a gazdasági 
jelentőségét ásványkincsei, mindenekelőtt az arany adta. A Kr. e. 1. 


században alakult ki az egységes törzsszövetség, amelynek élén király állt. 
Első, nagy hódító királyuk, Burebista (más források szerint Boirebista vagy 
Burvista) volt. A dák állam újabb megerősödése a Kr. u. 80-as években 
következett be Decebal trónraléptével. A Római Birodalom ekkor védelmi 
harcokra kényszerült ellenük. 

TIraianust a gazdasági érdekeken kívül védelmi meggondolások is vezették, 
amikor elhatározta a dák terület meghódítását. Gondos előkészítés után két 
hadjáratot vezetett, az elsőt 101-102-ben, a másodikat 105-106 folyamán. 
Ennek során sikerült elfoglalni a királyi székhelyet is, Decebal menekülés 
közben öngyilkos lett, a dákok többsége a harcokban és az azt követő — még 
római viszonylatban is nagyarányú — vérengzések során meghalt. A 
területen Dacia néven provinciát szerveztek. 

Hódítás Keleten 

A második dák hadjárat után, 106-ban kezdődött a keleti hódítás. Első 
lépése az Arábiaifélsziget északi részének megszerzése volt. A Parthus 
Birodalom ellen 114-ben indult meg a háború. Kezdetben nagy sikereket 
arattak a rómaiak, a terület északon a Kaszpi-tengerig, délen pedig a Perzsa- 
öbölig a kezükbe került. A hadműveletek már a Tigristől keletre eső 
területeken folytak, amikor fordulat következett be. A hátországban 
felkelések sora robbant ki Róma ellen, ezek leverésére csapatokat kellett 
elvonni a támadásból, ami így természetesen elakadt. Mezopotámia déli 
részét is fel kellett adni. Maga Traianus a harcok közben megbetegedett, és 
117-ben meghalt. 

Hadrianus (117-138) 

Traianus halála után özvegye bejelentette, hogy az elhunyt császár négy 
nappal korábban fiává fogadta és örökösévé tette Aelius Hadrianust, Syria 
provincia helytartóját. Vele Iraianus környezetének az a csoportja került 
uralomra, amely aggodalommal figyelte a hódításokat, felismerte ugyanis, 
hogy ezek költségei meghaladják a révükön szerezhető hasznot. Az új 
császár első dolga az volt, hogy gyorsan békét kötött a parthusokkal, s 
ebben feladta Iraianus összes keleti hódítását. Ezután összeesküvés címén 
kivégeztette elődje legtehetségesebb hadvezéreit. Uralkodása alatt egyetlen 
nagyobb háború folyt a 132-ben kitört zsidó felkelés leverésére. Ennek 
vezetője Simon Barkosiba volt, akit hívei Messiásnak tekintettek, és 
BarKochbának, a ,, csillag fiának?" nevezték. A felkelést 135-re sikerült 
leverni. Hadrianus, hogy a további gondokat megelőzze, a zsidókat 
kitiltotta Jeruzsálemből. 


Munkásságának középpontjában a császári bürokrácia (hivatalszervezet), 
az igazságszolgáltatás teljes kiépítése, a provinciák kormányzásának 
javítása és a katonai védelem tökéletesítése állt. Az ő idejében épült ki a 
császári közigazgatás birodalmi rendszere. A katonáira, jogászaira, 
hivatalnokaira támaszkodó uralkodó ekkor már korlátlan úr volt, akarata 
számított a legfőbb törvénynek, minden rang és hatalom tőle eredt. 

Hasonló alapossággal végezte a határvédelem kiépítését is. A birodalom 
védelmi vonalát, a limest, Domitianus kezdte kialakítani, s Hadrianus alatt 
vált egységes védelmi erődvonallá, amely minden olyan határszakaszon 
végighúzódott, ahol nem volt természetes határ. Ekkor épült fel pl. 
Britanniában a hadrianusi fal. A hadsereget teljes egészében a határok 
mellett helyezte el. A legiókban ekkor már kizárólag a provinciák lakói 
szolgáltak, számukra a  végkielégítésen túl a római  polgárjog 
megszerzésének lehetősége volt a legvonzóbb a katonai szolgálatban. 
Hadrianus egyik rokonát, Aurelius Antoninust, aki az egész dinasztia 
névadójává vált, azzal a feltétellel tette meg uralkodótársának, ha az még az 
ő életében hajlandó örökbe fogadni további jelöltjeit. Ezek az akkor még 
fiatalkorú Marcus Aurelius és Lucius Verus voltak. Utolsó éveit a 
senatusszal kiéleződő ellentétek jellemezték. Mivel ezek során több halálos 
ítéletre is sor került, , mindenki által gyűlölve? halt meg 138-ban. 
Antoninus Pius (138-161) és Marcus Aurelius (161-I80) 

A traianusi hódítások, s Hadrianus lázas szervező munkája után a 
nyugalom évtizedei következtek. Antoninus Pius — ez volt Aurelius 
Antoninus császári neve — uralkodása alatt egyszer sem hagyta el Rómát. 
Ezekben az eseménytelen években teljesedett ki az előző korszakok 
fejlődése, a gazdaság kiegyensúlyozottan működött, a császári kincstár 
komoly tartalékokkal rendelkezett. 

Antoninus Piust az előre kijelölt két utód, Lucius Verus és Marcus 
Aurelius követte. Ez volt az első példája a kettős császárságnak, melyben 
a vezető szerep a pontifex maximus címmel is rendelkező Marcus Aureliust 
illette meg. Lucius Verus 166-ban bekövetkezett halála után pedig teljesen 
egyedül maradt a birodalom élén. 

Uralkodásuk egy parthus háborúval kezdődött, ami 164 és 166 között 
részsikereket hozott, amelyeket fényes diadalmenettel ünnepeltek meg. 
Ezzel zárult le tulajdonképpen a római császárság gondtalan időszaka. A 
keleti hadjáratból hazatérő sereg behurcolta Itáliába a pestist, amelynek a 
források szerint a civil lakosság egyötöde, a hadseregnek egynegyede esett 


áldozatul. A borzalmas veszteségek hatására pedig elnéptelenedtek a 
határmenti erődök. 

Minden bizonnyal ennek híre is hozzájárult a korábban Rómával 
szövetséges germán markomann és kvád törzsek támadásához. A Dunától 
északra lakó törzsek 167-ben törték át a dunai határt, elfoglalták Brigetio 
(a mai Szőny) legiós táborát, elárasztották Pannoniát Pannoniát ben már 
Aguileiát fenyegették. A védelmi háborút maga a császár irányította, az 
ellentámadásra a birodalom minden erőforrását mozgósítani kellett. Csak 
174-re sikerült meghódoltatni a markomannokat és a kvádokat, s a 
következő évben a velük szövetséges szarmatákat. 

A nagyszámú hadifoglyot nem tették rabszolgává, hanem, a korábbi római 
gyakorlattól teljesen eltérően,  colonusként letelepítették őket az 
elnéptelenedett területeken, elsősorban Pannoniában. Így az itt élő, már 
korábban romanizálódott lakosság barbár elemekkel töltődött fel. A 
háborúk azonban továbbra sem szűntek meg a Duna mentén, Marcus 
Aurelius továbbra is a hadszíntéren tartózkodott, s itt érte a halál is 180-ban. 
Utóda a már korábban társuralkodóvá kinevezett fia, Commodus lett. 
Commodus (180-192) 

Uralkodása idején a rómaiak azt hihették, Nero napjai tértek vissza. A 
császár lemondott apja katonai terveiről, s miközben a birodalom egész 
területét külső támadások és belső lázadások rázták meg, ő maga véres 
zsarnoki uralmat vezetett be Rómában. Praefectus praetoriójának egy 
felszabadított rabszolgát nevezett ki. Magát az emberek és istenek között 
közvetítő lénynek, , földre szállt Herculesnek? nyilvánította, s Nerón is 
túltéve, személyesen vett részt gladiátorviadalokon. 

Végül összeesküvés szerveződött ellene, saját testőreinek egy csoportja 
gyilkolta meg. Utódául Marcus Aurelius hadvezérét, Helvius Pertinaxot 
választották meg. Commodusszal lezárult az Antoninusok időszaka, s 
kezdetét vette a véres, erőszakos eseményekben bővelkedő katonacsászárok 
kora. 


A katonacsászárok kora (192-284) 


Azok a belső problémák, amelyek már a ,jó császárok"? uralma alatt a 
felszín alatt jelentkeztek, a Kr. u. 3. századra mély válságba sodorták a 
Római Birodalmat. A válság elemei a rabszolgatartás problémáiban, Itália 
gazdasági — hanyatlásában, a hadsereg személyi állományának 


csökkenésében és átalakulásában jelentkeztek. Ugyanakkor a birodalom 
határain kívül olyan változások következtek be, amelyek Rómára nézve 
igen nagy veszélyt jelentettek, s a belső gondokat felerősítve, drámai 
fordulatokat okoztak a római történelemben. 


A Római Birodalmon kívüli világ a 2-3. században 


Kelet 

A császárkor kezdete óta Róma többé-kevésbé egyenrangú politikai 
ellenfele a keleti térségben a Parthus Birodalom volt. A két hatalom 
vetélytársa volt de vezetői felismerték gazdasági egymásrautaltságukat. A 
Parthus Birodalom belső gyengeségei pedig nem tették lehetővé, hogy 
komolyan veszélyeztesse Róma keleti érdekeit. 

A 3. század elején Ardaser, az egyik perzsa törzs uralkodója fellázadt a 
parthus király ellen, 226 körül megdöntötte az Arsakidák uralmát, s 
megalapította a Szaszanida-dinasztiát. Származását az Akhaimenida 
uralkodócsaládra vezette vissza. Ezzel az uralkodó nép megváltozott, a 
parthusokat felváltották a perzsák, és ezzel a politikai és az ideológiai 
törekvések is megváltoztak. Az új dinasztia erőteljesen központosította a 
hatalmat, letörte a városok önállóságát, megszüntette a helyi vezetők 
hatalmát. Már Ardaser felvette az , Irán királyainak királya? címet. Politikai 
programjában első helyen az óperzsa uralom alatt álló területek 
visszaszerzése állt. Ez nem jelentett kevesebbet, mint Róma kiűzését az 
egész ázsiai területről. 

Ezt a célt szolgálta a hadsereg átszervezése. A parthus könnyűlovasság 
helyett a haderő magva a perzsa páncélos nehézlovasság lett. A katonaság 
fenntartását a földbirtokosok földjein élő parasztok adói biztosították. 

A  Szaszanida-dinasztia az Újperzsa Birodalom hódító törekvéseit 
ideológiailag is igyekezett alátámasztani. Egységes államvallássá tették 
Zarathustra tanításait. Ezt az egyedüli igaz vallásnak tekintették, ami 
minden más vallás követését kizárja. A birodalom területi kiterjesztése 
ennek következtében tehát az igaz vallás tanításának terjesztését jelentette. 
A Rajna-Duna-vidék 

Az ezen a határszakaszon élő germánok a 2. század elején számos, kisebb 
törzsre szakadtak, erejük arra elegendő volt, hogy megakadályozzák a 
rómaiak Rajnán túli terjeszkedését, a birodalomra nézve azonban veszélyt 
nem jelentettek. A római politika ráadásul ügyesen kihasználta egymás 


közötti ellentéteiket, egyes törzseket szövetségébe tudott vonni, s a határ 
mellett cliens-királyságok alakultak ki. 

A 2. század folyamán a kis törzsek egyesültek. A harmadik század elejére 
már nagy, Rómával szemben támadó jellegű törzsszövetségek alakultak ki, 
az alemann, a szász, a burgund, a longobárd és a vandál szövetség. Az 
első támadásokat a határhoz legközelebb élő alemannok indították, céljuk 
egyelőre még nem a területszerzés, hanem a zsákmányolás volt. 

Az Al-Duna és a Fekete-tenger vidéke 

A 2. században Skandinávia déli részéről indult el a gótok vándorlása. A 
század végére a Fekete-tenger északnyugati partvidékén telepedtek le két 
nagy törzsszövetségben. Az egyik a vizigótok vagy nyugati gótok 
csoportja volt, a másikat az osztrogótok vagy keleti gótok alkották. A 
keleti gótok kapcsolatba kerültek a Feketetenger északkeleti vidékein élő 
iráni eredetű alánokkal, akiknek a révén eljutott hozzájuk az állam- és 
hadseregszervezés iráni elmélete és gyakorlata. Lovasnomád hadseregüket 
páncélos nehézlovasság váltotta fel, s egyre gyakrabban veszélyeztették a 
Római Birodalom al-dunai határvidékét. 

A harmadik század császárainak tehát ezzel a három, nagyjából egy időben 
keletkezett veszélygóccal kellett megküzdeniük akkor, amikor a birodalom 
belső helyzete is egyre válságosabb lett. 


Septimus Severus (193-211) 


A Commodus meggyilkolása után császárrá választott P. Helvius Pertinax 
helyzete nem volt könnyű. Szinte üres császári kincstárat vett át. Programja 
a takarékosság, a katonai fegyelem helyreállítása és a senatus tekintélyének 
növelése volt. Ezzel magára haragította a hadsereget, a praetorianusok 
pedig az elmaradt ajándék miatt elégedetlenkedtek. A senatusszal azért 
romlott meg a viszonya, mert törvényt hozott, amelyben a földeket azok 
tényleges tulajdonába akarta adni, akik vállalkoznak a megművelésére. 
Intézkedései nem hoztak sikert, három hónap múlva a praetorianusok 
meggyilkolták. 

Ezután egyszerre négy császár megválasztására került sor, közülük 
Pannonia császári legátusa, Septimius Severus volt legközelebb 
Rómához. 197-ig tartott a rendkívül súlyos emberáldozatokat követelő 
polgárháború, amelyben sorra legyőzte három ellenfelét. 

A császári hatalom megerősítése 


Septimius Severus afrikai lovagrendi családból származott, Marcus 
Aurelius alatt lett senator. Személyében tehát nem római, hanem a 
provinciális lakosságnak egy felszínesen romanizált rétegéből való ember 
került a trónra. Hadseregében az illír és a thrák elem dominált. Érthető 
bizalmatlansággal fogadta tehát a római arisztokrácia az ő uralomra 
kerülését. 

Erős kézzel látott neki a megrendült császári hatalom megerősítésének. Ez 
elsősorban a hadsereg megszilárdítását jelentette. A legiók száma 30-ról 
33-ra nőtt, zsoldjukat többször is felemelte. A katonáknak megengedte 
szolgálati idejük alatt a nősülést is, s megnyitotta előttük a lovagrendbe való 
felemelkedés lehetőségét. Septimius Severus ezzel elérte, hogy a hadsereg 
hűséges volt hozzá haláláig. Ugyanakkor azonban meglazult a fegyelem, a 
haderő katonai értéke csökkent, a katonaság a társadalom többi rétegétől 
elkülönült, zárt kiváltságos renddé vált, és a saját érdekeit egyre 
követelőzőbb módszerekkel képviselte. 

A császári hivatalokban egyre nagyobb szerephez jutottak a lovagrendi 
jogtudósok lovagrendi jogtudósok ben a praefectus praetorio tisztségét is 
kettéosztotta, ettől kezdve mindig egy jogász és egy katona töltötte be ezt a 
hivatalt. A helytartók hatalmát a provinciák kettéosztásával igyekezett 
korlátozni, ezzel csökkent a hatáskörükbe tartozó legiók száma is. 
Gazdaságpolitikája 

Mindezekhez természetesen igen sok pénzre volt szüksége, amit a 
polgárháború alatt és után vagyonelkobzásokkal teremtett elő. Ez azonban 
nem volt elegendő az állami költségek megnövekedett összegének 
fedezésére. Ezért két, hatásaiban messze vezető lépés megtételére 
kényszerült a császár: a közmunkák, az ún. munusok rendszeresítésére és 
a pénz értékének csökkentésére. 

A szabad lakosság ingyenes szolgáltatásokra való kötelezését szinte minden 
ókori állam ismerte és alkalmazta. A Római Birodalomban erre Septimius 
Severus előtt rendkívül ritkán került sor. Az ő uralkodásától kezdve 
azonban rendszeressé vált, hogy bizonyos szervező és irányító feladatokat 
díjtalanul, de anyagi felelősséggel végeztettek az előkelőkkel, a szegényebb 
rétegeket pedig meghatározott mennyiségű fizikai munkára kötelezték. 
Mindezek következtében a munka és a terhek nagyobb része áthárult a 
rabszolgákról a szabad lakosságra, a pénzszolgáltatások helyett pedig 
megnőtt a munka és a természetbeni szolgáltatások jelentősége. 


A pénzromlás már korábban — a 2. század közepétől — megindult, 
Septimius Severus uralkodásának kezdetére pedig drámai méreteket öltött. 
A pénzérmék nemesfémtartalma kb. a felére csökkent, ezzel együtt zuhant 
vásárlóértékük is, azaz a piacon egyre kevesebb árut lehetett kapni 
ugyanazért az összegért. 

Gazdasági előnyöket szeretett volna elérni a császár a hadjárataival is. 
Keleten a bomladozó Parthus Birodalom ellen sem tudott azonban 
győzelmet aratni, s nem hozott sikert britanniai hadjárata sem. Ezen a 
hadszíntéren érte a halál 211-ben. 


A Severus-dinasztia 


Septimius Severus még életében utódaiul jelölte ki két fiát, Antoninus 
Caracallát és Aurelius Getát. Ez volt a Római Birodalomban a második 
kettős császárság, ami azonban mindössze egy évig állt fenn — Caracalla 
212-ben meggyilkoltatta öccsét. Véres kézzel megszerzett hatalmát apja 
módszerei szerint gyakorolta ezután, elsősorban a hadseregre támaszkodott 
ő is. 

Uralkodásának legnagyobb hatású rendelkezése a 212-ben kiadott 
Constitutio Antoniniana volt. Ez a Római Birodalom minden polgárának 
megadta a polgárjogot, csak a fegyverrel feltétlen megadásra kényszerített 
törzsi lakosság maradt ki ebből. Ezzel az intézkedéssel a polgárjog 
megszűnt kiváltság lenni, tehát elvesztették vonzásukat azok a 
szolgálatok, amelyekért ezt el lehetett nyerni korábban (pl. a katonáskodás). 
Ugyanakkor a csak római polgárokat érintő, s pontosan ebben az 
intézkedésben 596-ról 1090-ra emelt örökösödési adó megnövelte az egész 
lakosság terheit. 

Caracalla folytatta apja hódításait a végóráit élő Parthus Birodalommal 
szemben. Ezen hadjárata közben, 217-ben gyilkoltatta meg saját 
testőrparancsnoka, Opellius Macrinus, akit a hadsereg egy része kikiáltott 
császárnak. Császársága mindössze egy évig tartott, a hadsereg Caracalla- 
párti csoportja ekkor a fiatalkorú Heliogabalust kiáltotta ki. A kirobbant 
polgárháborúban Macrinus életét vesztette. 

A Severus-dinasztia alkonya két gyermekcsászár nevéhez kötődik: 
Heliogabalus (más néven Elagabalus, állítólag Caracalla törvénytelen fia 
volt) 218-222 között, Alexander Severus pedig 222-235 között uralkodott. 
Mindkettőjük helyett ténylegesen a dinasztia nőtagjai birtokolták a 


hatalmat, Alexander Severus nagyanyja és anyja. Mellettük jelentős szerepe 
volt a praefectus  praetorio tisztségét viselő nagy  jogtudósnak, 
Ulpianusnak. Az ő időszakukban kísérlet történt a hadsereg 
visszaszorítására, s az Antoninusok kormányzati rendszeréhez való 
visszatérésre. 

Ez azonban nem sikerült, a hadsereg nem tűrte el kiváltságos helyzetének 
csorbítását. Egy zendülés alkalmával a praetorianusok Alexander Severus 
szeme láttára koncolták fel parancsnokukat, Ulpianust. 

A Szaszanida Birodalom megalakulásával nyomasztóvá váló külső helyzet 
tovább növelte a katonaság fontosságát, majd ugyanígy hatott az alemann 
támadás. Amikor pedig a császár a háború terheit zsoldcsökkentéssel akarta 
kiegyenlíteni, betelt a pohár: Alexander Severust és anyját meggyilkolták. 


A katonai anarchia (235-268) és az illír katonacsászárok (268- 
234) 


A Severus-dinasztia uralmát követő időszak a Római Birodalom 
történetének egyik legválságosabb, legzűrzavarosabb szakasza. Ez a 
megállapítás egyaránt vonatkozik a katonai anarchia korára és az illír 
katonacsászárok idejére. A két időszak elválasztását az indokolja, hogy 
268 és 284 között minden uralkodó Illíriából származott, alacsony sorból 
került a császári méltóságba és hasonló módszerekkel próbálta 
megszilárdítani a birodalom helyzetét. 

A külpolitikai viszonyok már korábban ismertetett változásai miatt a 
birodalom állandó védekezésre kényszerült, a belső helyzet pedig, 
kaotikussá vált. A birodalom egyes területein állomásozó legiók sorra- 
rendre kiáltottak ki új meg új uralkodókat, akik között természetesen 
háborúk dúltak az elsőségért. Jól jellemzi a helyzetet, hogy az időszak 
számtalan uralkodója közül kettő halt meg viszonylag , természetes" 
körülmények között, egyikük pestisjárvány, másikuk villámcsapás 
áldozataként. A többiekkel összeesküvések,  zendülések vagy a 
polgárháború végzett. 

A zűrzavaros helyzet egyenes következménye volt a gazdaság viharos 
hanyatlása. A pénzromlás elképesztő méreteket öltött. A határ menti 
provinciák lakossága a betörő ellenség elől menekült, vagy helyi 
felkeléseket robbantott ki, esetleg átállt a támadók oldalára. A 
földbirtokosok anyagi terheiket a colonusokra hárították, akik ezért egyre 


gyakrabban vándoroltak el lakóhelyükről. Egyiptomban egész falvak 
néptelenedtek el, lakóik a sivatagban rablóbandákba tömörültek. A 
határterületek egyes részei átmenetileg vagy véglegesen elszakadtak a 
birodalomtól. 

A korszak uralkodói közül kettőnek a tevékenysége érdemel külön 
figyelmet, Gallienusé és Aurelianusé. 

Gallienus (260-268) 

A közvetlen fennhatósága alatt álló központi területek legióira támaszkodva 
kezdte meg munkáját. Meglepő eredményeit többnyire kegyetlenségig 
menő szigorral tudta elérni, de szükség esetén engedményekre is hajlandó 
volt. Miután a birodalom védelmét sikerült megszilárdítania, hozzáláthatott 
belső reformjaihoz (263). 

A határvédelem terén már korábban kialakult az a szokás, hogy az egyes 
különlegesen fenyegetett szakaszok védelmére nem egész legiókat vontak 
ki más vonalakról, hanem csak kisebb, elkülönített egységeket. Később, a 
zavaros viszonyok közepette ezeket már nem is küldték vissza a határra, 
hanem önálló katonai feladatokra használták őket. Gallienus a tartósan 
kivont egységeket néhány nagyobb központban a hátországban helyezte el. 
Így a közvetlen határvédelem meggyengült ugyan, de a központokból 
bárhová ki lehetett küldeni szükség esetén a katonaságot, így a védekezés 
rugalmasan alkalmazkodni tudott a mindenkori helyzethez. 

Valláspolitikája eltért elődeiétől. A század közepe óta egyre jobban terjedő 
kereszténységet nem üldözéssel próbálta visszaszorítani, hanem kísérletet 
tett kiegyensúlyozására a hellenisztikus eredetű misztériumvallások 
támogatásával. Uralmát végül az illír legiók összeesküvése döntötte meg, 
ennek maga a császár is áldozatul esett. 

Aurelianus (270-275) 

A császár felismerte, hogy vannak a birodalomnak olyan területei, 
amelyeknek a védelme katonailag már nem tartható. Ezek közé tartozott 
Dacia is, ahonnan a katonaság már régebben kivonult, s az aranybányák 
művelése is megszakadt. Aurelianus ezért teljesen feladta a területet, s a 
határt az Al-Dunához vonta vissza. 

Az egész birodalomban elharapódzott bizonytalanság érzését mutatja a 
védelmi rendszerek kiépítésére való törekvés. A 3. század közepe óta a 
provinciális városok fallal vették körül magukat. Aurelianus idejében már 
nyilvánvaló volt, hogy maga a főváros is a veszélyzónába került. A 271-ben 
épült ún. aurelianusi városfal Rómában ma is nagyrészt fennáll. 


Egységes birodalmi vallássá akarta tenni Heliosz napisten kultuszát, ezért a 
Capitoliumon templomot építtetett a tiszteletére, amelyet 274. december 
25-én, a Napisten születésnapján avattak fel. Nagy jelentőségű reformjait 
Aurelianus sem tudta befejezni, 275-ben orgyilkosok áldozata lett. Halála 
után kilenc évi zűrzavar következett, amelynek 284-ben egy C. Valerius 
Diocles nevű testőrtiszt vetett véget, akit Diocletianus néven kiáltottak ki 
császárnak. 


A kereszténység kialakulása és elterjedése 


A keresztény vallás gyökerei a zsidó hitben találhatóak. A zsidóság 
körében alakult ki az a megváltáshit — a Messiás eljövetelének reménye — 
amelyen a kereszténység alapul. A keresztények szerint az a Megváltó, akit 
Isten a zsidó népnek megígért, Jézus Krisztus, az Isten fia. Ő az, aki 
szenvedése és halála által nemcsak a zsidóságot, hanem az egész 
emberiséget megszabadította a bűntől, s ezzel lehetővé tette a 
feltámadást és az örök életet. Mindez azok számára jelent megváltást, akik 
hisznek Jézus Krisztusban, mint megváltóban, és betartják az általa 
adott parancsolatokat. Ezek közül a legfontosabb az egyetemes szeretet 
parancsa. Az emberek mindnyájan Isten gyermekei, tehát közöttük 
semmilyen különbség nincsen. S mivel Isten mindegyiküket egyformán 
szereti, nekik is kötelességük egymást szeretni. 

Ismerkedjünk meg azzal a történeti háttérrel, amelyben a kereszténység 
kialakult és elterjedt! 


Palesztina a Kr. e. 1. és a Kr. u. 1. században 


A területen az asszír és a babilóniai hódítást követően hosszú ideig nem 
jöhetett létre önálló állam. Csak a Kr. e. 2. század folyamán, a 
hellenisztikus monarchiák meggyengülésével vált lehetővé, hogy a Judás 
Makkabeus vezette szabadságharc eredményeként kialakuljon a 
Hasmoneusok állama. Ez az önálló királyság a Kr. e. 1. század közepén a 
Római Birodalom függésébe került, a Hasmoneusok helyét pedig Nagy 
Heródes foglalta el. Ő jó viszonyban volt a római princepsszel, 
Augustusszal, ennek köszönhette, hogy Kr. e. 4-ben bekövetkezett haláláig 
viszonylag önállóan, bár római ellenőrzés mellett, uralkodhatott országa 


felett. Kr. u. 6-ban Palesztina egésze római igazgatás alá került. Élén a 
lovagi rangú praefectus Iudeae állt, akinek közvetlen felettese a szíriai 
legatus volt. A legismertebb praefectus Iudeae Pontius Pilatus, aki Kr. u. 
26-36 között töltötte be ezt a tisztséget. Claudius újjászervezte Iudea 
provinciát, s az élére procuratort állított. A római procuratorok hol 
lappangó, hol nyílt ellentétei a helybéli lakossággal vezettek végül 66-ban a 
nagy zsidó felkelés kirobbanásához, amelyet csak 72-re sikerült végleg 
leverni. 


A , szórvány?" vagy diaszpóra 


Az asszír hódítás és a babiloni fogság következtében alakult ki, nyugaton a 
hódítók elől menekülők hoztak létre zsidó településeket, keleten pedig 
azok, akik nem tértek vissza a perzsa uralom idején Palesztinába. A Kr. e. 1. 
században a Földközi-tenger medencéjének szinte minden vidékén 
megtalálhatjuk a környezetüktől vallási okokból elzárkózó zsidó 
közösségeket. A diaszpóra lakosságát a belső szaporodáson kívül azok a 
kivándorlók is növelték, akik a mostoha életlehetőségek miatt hagyták el 
Palesztina területét. A szórványban élők általában a lakosság szegény 
rétegeihez tartoztak, kivételt ebből a szempontból csak Alexandria jelentett, 
ahol egy meglehetősen jómódú, kiváltságokkal rendelkező zsidó közösség 
élt. A görög-római lakosság többnyire nem tanúsított különösebb 
érdeklődést a tőle mereven elzárkózó, s általában megvetett foglalkozást 
űző, szegény zsidóság iránt. 

A zsidó vallásnak egyetlen Temploma volt Jeruzsálemben. A diaszpóra 
lakossága a Templomot jó esetben életében egyszer tudta felkeresni. Az ő 
számukra a vallásgyakorlat színhelye az imaház, azaz a zsinagóga volt. 
Zsinagógák egyébként Palesztinában is épültek a Jeruzsálemen kívül élő, 
vidéki lakosság számára, akik csak nagyobb ünnepen látogatták a 
Templomot. A zsinagógákban az írástudó mesterek, az ún. rabbik voltak a 
vallási élet irányítói. 


A zsidó vallás a hellenizmus korában, vallási csoportok 
kialakulása 


A zsidó közösségek elzárkózása ellenére is hatott hitviláguk alakulására a 
környezet, amelyben éltek. Erre az időre már teljesen megszilárdult a 


szigorú monoteizmus, amely kizárta az egyetlen Istenen, Jahvén kívül 
bármilyen isteni lény létezését. Megkövetelte híveitől az isteni 
kinyilatkoztatáson alapuló törvények szerinti életet. A törvények ismerete 
jelentette a kiválasztottságot, betartásuk csak az idegen környezettől való 
elzárkózás útján volt lehetséges. Ugyanakkor a tökéletes Isten és a 
tökéletlen anyagi világ ellentmondásának feloldására kialakult az ártó 
démonok fogalma. Ezek vezére volt a Sátán, az Ősgonosz. A Sátán 
alakjával kapcsolatos a megváltáshit megszületése. Eszerint az Istennel 
szemben álló, ellenséges erők működése nem lehet végérvényes állapot, az 
Úrnak le kell győznie ezeket. 

A megváltáshit egyik fajtája már korábban kialakult. Ennek értelmében a 
Messiás tevékenysége csak a zsidó népre vonatkozik, a Megváltó pedig a 
Dávid király családjából származó diadalmas király és hadvezér. Ő 
népe élén legyőzi az ellenséges idegeneket, és helyreállítja Dávid országát. 
Ehhez képest később egy lényegesen eltérő Messiás-képpel találkozunk. 
Eszerint a Megváltó ,, Isten szenvedő szolgája? lesz, aki magára veszi a 
nép bűneit, szenved és meghal értük, majd dicsőségben feltámad, s népe 
királya lesz. Eljövetelét Illés próféta visszatérése fogja jelezni, aki Isten 
tüzes szekerén élve távozott a mennyekbe. Ugyanekkor jelentek meg a 
zsidó nép gondolkodásában a végítéletre vonatkozó elképzelések. Ezeknek 
a gondolatoknak a kialakulása és  formálódása jól követhető az 
ótestamentumi próféták könyveiben. 

A hellenisztikus időkben alakultak ki a zsidó valláson belül azok az 
elkülönült csoportok vagy áramlatok, amelyeket Josephus Flavius 
szektáknak nevez. Az első csoport a szaddukeus irányzat volt, melynek 
tagjai a papság és a Templom körüli arisztokrácia köreiből kerültek ki. A 
másik csoportból két irányzat fejlődött ki: a farizeusok és az esszénusok. A 
farizeusok eredetileg a papsággal szemben álló világi írástudók voltak. 
Közülük kerültek ki az imaházak vezetői, a rabbik, akik az istentisztelet új 
módját alakították ki: felolvasták és magyarázták a közösségnek az 
ószövetség megfelelő szakaszait, a szertartás kerete a közös ima volt. Ők 
kezdték meg az  ,írástudók"  bibliamagyarázatait,  értelmezéseit, 
kiegészítéseit összegyűjteni, létrehozva ezzel az ún. rabbinikus irodalmat. 
Az általánosan megfogalmazott eredeti törvényeket igyekeztek minél 
inkább pontosítani, ezzel nemegyszer szőrszálhasogató, aprólékos 
előírásokat alakítottak ki. 


Az esszénus szekta életmódja és hitvilága is igen különleges volt. Nevük 
akkor került a történeti kutatás előterébe, amikor 1947-ben előkerült a 
chirbet gumráni barlangból az ún. Holttengeri lelet. Az 1956-ig tartó 
ásatások feltárták az esszénus szekta gumráni települését, s így fény derült 
a közösség életére. Az esszénusok a Holt-tengertől nyugatra elterülő 
pusztaságban, a legszigorúbb szabályok között, nőtlenségben és 
vagyonközösségben éltek. Életük középpontjában az ima és az Írás 
tanulmányozása állt. A Messiás eljövetelét, szerintük, egy harc előzi meg, 
amit a , világosság fiai?" az , Igazság Tanítójának? vezetésével vívnak 
majd a , sötétség fiai" ellen. Minden bizonnyal az esszénusok között élt 
fiatal korától kezdve a Jézus előfutárának tekintett Keresztelő János. 
Röviden meg kell még említeni a palesztinai vallási áramlatok mellett azt az 
irányzatot, amely a hellenisztikus nagyvárosban, Alexandriában alakult ki, s 
amely kísérletet tett a zsidó vallás és a hellénisztikus filozófia 
összekapcsolására. Ennek legjelentősebb képviselője Alexandriai Philon 
volt, aki fő műveiben a mózesi törvényeket igyekezett érthetővé tenni nem 
zsidók számára. 


A kereszténység szent könyve: az Újszövetség 


, Ime eljönnek a napok, azt mondja az Úr, és új szövetséget kötök az Izráel 
házával és a Júda házával. 

Nem ama szövetség szerint, amelyet az ő atyáikkal kötöttem az napon, 
amelyen kézen fogtam őket, hogy kihozzam őket Egyiptom földéből, de 
akik megrontották az én szövetségemet... 

Hanem ez lesz a szövetség, amelyet e napok után az Izráel házával kötök, 
azt mondja az Úr: Törvényemet az ő belsejökbe helyezem, és az ő szívükbe 
írom be, és Istenökké leszek, ők pedig népemmé lesznek." 

(Jeremiás 31.31-33.) 

Az új szövetség megkötésének gondolata tehát ószövetségi eredetű. Az 
Istennek népével eredetileg kötött szövetsége a nép hűtlensége miatt 
felborult, ennek helyreállítására hivatott a keresztény tanítások szerint Jézus 
Krisztus, a Megváltó. A keresztény gondolkodás és az Újszövetség 
középpontjában ennek megfelelően az ő személye áll. 

Az Újszövetség könyvei 

Az Újszövetség szövegének döntő többsége görög nyelven íródott. Az első 
könyvről tudjuk, hogy eredetileg a korban Palesztinában használt arám 


nyelven született, ez a szöveg azonban elveszett. Ez a rész is görög nyelven 
vált általánosan ismertté. Az első négy könyv az ún. evangéliumok. A szó 
jelentése örömhír, jó hír — ez Jézus megjelenésére, működésére, tanításaira, 
azaz a megváltás bekövetkeztére utal. Az evangéliumok szerzői az 
evangélisták: Máté, Márk, Lukács és János. Mivel az első három nagyjából 
párhuzamos eseményeket beszél el, ezeket — szinoptikusoknak, 
, egybenézők"7-nek nevezzük. 

A negyedik evangélium sokban eltér a szinoptikusoktól. Középpontjában 
nem Jézus egyszerű embereknek elmondott tanításai állnak, amelyek 
városok utcáin, tóparton vagy hegytetőn hangzottak el, hanem azok a 
filozófikusabb gondolatok, amelyeknek hallgatói művelt emberek, papok és 
farizeusok lehettek. 

Az ötödik könyv az Apostolok cselekedetei címet viseli. Az apostolok 
Jézus 12 kiválasztott tanítványa voltak, akiknek feladatává tette a 
kereszténység terjesztését. Az elnevezés küldöttet jelent. A könyv a Jézus 
halála utáni eseményeket beszéli el, két központi alakja Péter és Pál 
apostol. Az ő tevékenységükön keresztül mutatja be a mű szerzője, akit a 
kutatók Lukáccsal azonosítanak, a keresztény ősegyház kialakulását 
Palesztinában és a görögrómai világban. 

Ezután következnek az apostoli levelek, amelyeket szerzőik egy-egy 
keresztény közösségnek írtak, általános hitbéli kérdéseken túl egyes konkrét 
ügyekben is eligazítva őket. Az Újszövetség Szent Pálnak tizennégy, Szent 
Jakabnak egy, Szent Péternek kettő, Szent Jánosnak három és Szent 
Júdásnak (természetesen csak névrokona Jézus elárulójának) egy levelét 
tartalmazza. 

Az Újszövetség utolsó könyve a János jelenései, görögül Apokalipszis 
(apokalüpszisz — feltárás) címet viseli. Szerzőjének általában Szent Jánost, 
Jézus legfiatalabb tanítványát tekintik, aki művében az utolsó ítélettel 
kapcsolatos látomásait írta le. Ez az Újszövetség egyetlen prófetikus 
könyve. 

Ez a felsorolás nem a könyvek keletkezésének időrendjét jelenti, hanem azt 
a sorrendet, amely szerint az Újszövetségben egymás után következnek. Az 
egyes könyvek keletkezésének időpontját csak hozzávetőlegesen lehet 
meghatározni, ezért elég sok vita folyt ebben a kérdésben. Az előbb 
felsorolt, a keresztény egyház által hivatalosan Isten által sugalmazott 
írásnak elfogadott műveken kívül is vannak evangéliumok, levelek, apostoli 
cselekedetek és apokalipszisek. Ezeket azonban az egyház nem fogadta el 


sugalmazott műveknek, azaz nem kanonizálta. Ezeket közös néven 
apokrifeknek (rejtettek) nevezzük. Az újszövetségi kánon — a kanonizált 
könyvek sora — a Kr. u. 2. század közepe körül alakult ki. 


Az Újszövetségen kívüli híradások Jézusról és a 
keresztényekről 


Az egyik legismertebb ilyen forrás Josephus Flavius Zsidó régiségek (vagy 
A zsidók története) című munkájának XX. könyvében található. Ennek 
hitelességét azonban már igen korán kétségbe vonta a történettudomány, s 
ma teljes az egyetértés abban, hogy az ún. Testimonium Flavianum 
(flaviusi tanúságtétel) utólagos hamisítvány. A kutatás a szöveg vizsgálata 
alapján azt is kiderítette, hogy Josephus minden bizonnyal megemlékezett 
Jézusról, de valószínűleg ellenséges hangon. Ezt a szöveget egy későbbi 
keresztény másoló átírta. 

Tacitus a Kr. u. 2. század elején Nero koráról tudósítva, a 64-es római 
tűzvész kapcsán írt a keresztényekről, a keresztényüldözésekről. A 
keresztények nevének magyarázatát így adta meg olvasóinak: , Christust, 
akitől ez a név származik, Tiberius uralkodása alatt Pontius Pilatus 
procurator kivégeztette..." (Annales 15.44.) Véleménye meglehetősen 
lesújtó a kereszténységről, közlésének abból a szempontból van fontossága, 
hogy tudott Jézus létezéséről és hozzávetőleg halálának időpontjáról is. 
(Mellesleg Pontius Pilatus rangját rosszul adta meg!) Két nagyon rövid 
utalást találunk Suetoniusnál Jézus személyére Claudius és Nero 
életrajzában, az egyik közlésben összetévesztette a zsidókat , Chrestos" 
követőivel, a másikban már új, átkos babonának nevezte a kereszténységet. 
Utolsóként említhetjük ifjabb Pliniusnak Iraianus császárhoz írott egyik 
levelét, amely valamikor Kr. u. 111-113 között keletkezett. Ebben arról a 
keresztények utáni nyomozásról számolt be, amelyet a rábízott 
tartományban — Bithüniában — folytatott. Ő is babonának minősítette ezt a 
vallást, de a keresztények életmódjában nem talált semmi kivetnivalót. 

Azt nem csodálhatjuk, hogy a római történetírók ebben az időben nem 
szimpatizáltak a kereszténységgel, s azt sem, hogy felületes, nemegyszer 
téves információkkal rendelkeztek.  Fontosságuk abban áll, hogy 
megerősítik Jézus Krisztusnak mint történelmi személynek a létét. Ezt 
ugyanis a keresztényellenes irodalom gyakran kétségbe vonta. 


Mit lehet tudni Jézusról, a történelmi személyről? 


Születésének időpontja bizonytalan , annak ellenére, hogy a keresztény 
kultúrkörben ehhez kötötték az időszámítást. Dionysius Exiguus ugyanis 
minden bizonnyal tévedett számításaiban, hiszen az ő rendszere szerint 
Nagy Heródes Kr. e. 4-ben halt meg, ugyanakkor az evangéliumok szerint 
megérte Jézus születését. Ennél későbben tehát Jézus nem születhetett. Van 
egy másik támpontunk is ebben a kérdésben, nevezetesen az Augustus által 
elrendelt, s Palesztina területén Ouirinius szíriai legatus által végrehajtott 
népszámlálás. Ezen adat alapján Jézus születését Kr. e. 8 és 4 közé tehetjük. 
A pontosabb dátum tekintetében az evangéliumok sem adnak 
felvilágosítást. Ez az oka annak, hogy a különböző felekezetek eltérő 
időpontban ünneplik a karácsonyt. 

Gyermek- és ifjúkorát Galilea tartomány Názáret nevű városában töltötte, s 
harmincéves kora körül kezdte meg nyilvános működését. Mintegy három 
évi tevékenység után fogták el, s az evangéliumok egybehangzó állítása 
szerint a húsvét előtti napon feszítették keresztre. 

Ezek azok a tények, amelyeket a történeti források alapján Jézus 
Krisztusról, a történelmi személyről meg tudunk állapítani. Ami 
származásának isteni mivoltát és a halála utáni harmadik napon történt 
feltámadását illeti, az a keresztény hit alapeleme, s mint ilyen, a keresztény 
teológia vizsgálódási körébe tartozik. 


A kereszténység legfontosabb tanai 


Mint láttuk, a kereszténység középpontjában Jézus Krisztus alakja áll. A 
Krisztus szó a görög Chresztosz latinos — Christus — alakjából származik, 
jelentése ugyanúgy , felkent", mint a héber eredetű Messiás kifejezésé. Ez 
a királyi méltósággal való felruházás szertartásához tartozó, illatos olajjal 
való felkenés kapcsán a Megváltó-király elnevezése volt. Kereszténynek 
az számít, aki hisz abban, hogy Jézus az Istentől megígért Megváltó, s 
aki megtartja parancsait. 

A parancsok közül a legfontosabb az egyetemes szeretet. Szeretni kell 
elsősorban az Istent — ez egyben az ószövetségi Tízparancsolat első előírása 
is. Ugyancsak szeretni kell minden embert, függetlenül attól, hogy barát 
vagy ellenség, jó vagy bűnös. Az emberek Isten gyermekei, ezért 
mindannyian testvérek, , felebarátok". A felettük való ítélkezés jogát Isten 


fenntartja magának. , Hallottátok a parancsot: Szeresd felebarátodat és 
gyűlöld ellenségedet! Én pedig azt mondom nektek: Szeressétek 
ellenségeiteket . (tegyetek jót  haragosaitokkal) és imádkozzatok 
üldözőitekért (és rágalmazóitokért). Így lesztek fiai mennyei Atyátoknak, 
aki fölkelti napját jókra és gonoszokra, esőt ad igazaknak és bűnösöknek." 
(Máté 5.43-46.) ,Ne ítéljetek, hogy meg ne itéljenek! Amilyen ítélettel 
ítéltek, olyannal fognak megítélni titeket, és amilyen mértékkel mértek, 
olyannal mérnek majd nektek is. Mit nézed a szálkát felebarátod szemében, 
a magad szemében pedig nem veszed észre a gerendát?" (Máté 7.1-3.) 
Mások megítélése tehát nem az ember feladata, hiszen mindenki bűnös, 
tehát nem alkalmas az igazság mérlegelésére. ,Aki bűn nélkül való 
közületek, az vesse rá az első követ!" — mondta Jézus a házasságtörésen ért 
asszony vádlóinak. A személyes sérelmeket pedig meg kell bocsátani, 
hiszen csak így remélhet az ember a saját maga számára is bocsánatot. ,, Ha 
megbocsátotok az embereknek, hogy vétettek, mennyei Atyátok nektek is 
megbocsát. De ha nem bocsáttok meg az embereknek, Atyátok sem 
bocsátja meg bűneiteket." (Máté 6. 14-15.) , Ha vétkezik ellened testvéred, 
fedd meg, de ha megbánja, bocsáss meg neki. Ha napjában hétszer vétkezik 
ellened, de hétszer jön hozzád és azt mondja: Sajnálom — bocsáss meg 
neki." (Lukács 17.4.) 

Jézus tevékeny szeretetet követel tanítványaitól. Nem elég a törvény 
előírásainak betű szerinti betartása, sokkal fontosabb ennél az 
embertársakhoz, a , felebarátokhoz? való viszony, a segítőkészség, az 
adakozás. Jézus óvta tanítványait a mindennapokban könnyen elérhető 
örömöktől, a gazdagság utáni törekvéstől. Nem zárta ki a gazdagokat sem a 
, mennyek országából", csak arra hívta fel a figyelmet, hogy nehéz oda 
bejutniuk. , Milyen nehezen jut be a gazdag Isten országába! Könnyebb a 
tevének átmenni a tű fokán, mint a gazdagnak bejutni Isten országába." 
(Máté 19.16-26., Márk 10.17-27., Lukács 18.18-27.) A földi javak 
megszerzése és gyarapítása ugyanis teljesen leköti az ember figyelmét, 
ezért nem tud a lényeges kérdésekkel foglalkozni. 

A menny, az Isten országa az elérendő cél, s ez egyenlő az élet 
fogalmával. , A szűk kapun lépjetek be! Tágas a kapu és széles az út, mely a 
pusztulásba visz — bizony sokan mennek be rajta. De milyen szűk a kapu és 
milyen keskeny az út, mely az életre visz — bizony kevesen találják meg 
azt." (Máté 7.12-14.) Ugyanakkor az Isten országa az igazak számára az 
örök élet ígérete is: , Senki sem hagyja el otthonát, feleségét, testvéreit, 


szüleit, gyermekeit Isten országáért, anélkül, hogy sokkal többet ne kapna 
érte ezen a világon, a másvilágon pedig az örök életet." (Lukács 18.28-30.) 
A törvények és előírások aprólékos de külsőleges betartása helyett a belső 
tisztaságot követeli meg tanítványaitól. Ezért bírálja élesen a farizeusokat 
is. , Hallgassatok rám mindnyájan és értsétek meg. Nem az szennyezi be az 
embert, ami kívülről jut a szájába, hanem az szennyezi be, ami az emberből 
távozik. Akinek füle van, hallja meg. (Márk 7.14-23.) 

Jézus nem buzdított a felsőbbséggel való szembefordulásra. Arra a 
kérdésre, hogy szabad-e adót fizetni a rómaiaknak, a császárnak, így 
válaszolt: , Adjátok meg tehát a császárnak, ami a császáré, és Istennek, ami 
az Istené." (Máté 22.21-22.) 

Összefoglalva tehát, Jézus a következőt követeli tanítványaitól: ,,Ha valaki 
utánam akar jönni, tagadja meg magát, vegye föl keresztjét, és kövessen 
engem. Aki meg akarja menteni életét, elveszíti azt, de aki érettem elveszíti 
életét, megtalálja azt." (Máté 16.24-26.) Máshol pedig: 

, Vegyétek magatokra igámat 

És tanuljatok tőlem, 

Mert szelíd vagyok és alázatosszívű, — 

És nyugalmat találtok lelketeknek.? 

(Máté 11. 29.) 


A kereszténység elterjedése 


Az őskereszténység 

Máté evangéliumának utolsó szavai Jézus parancsát tartalmazzák, amelyet 
tizenkét apostolának adott a keresztény hit terjesztésére. Ez a vallás tehát 
létrejötte pillanatától kimondottan és céltudatosan térítő törekvésű volt. 
Ez az egyik oka annak, hogy a kor viszonyaihoz képest gyorsan elterjedt a 
létrejötte színhelyétől távol eső területeken is. Jézus tanítványai palesztinai 
zsidók voltak, többségük egyszerű kétkezi munkás. 

Halász volt például Simon, akit Jézus Kéfának (latinul Petrus), azaz 
kősziklának nevezett, s akit közvetlen utódjának jelölt ki a hívek 
közösségének vezetésére. Az evangélista Mátéról tudjuk, hogy mielőtt 
Jézus követője lett, vámszedő volt. A kereszténység kezdetben ugyanezen a 
területen, a társadalom hasonló rétegeiben terjedt. 

A jeruzsálemi keresztény közösséget, melynek életéről részletesen 
beszámol az Apostolok cselekedetei, valamint az apostolok által Palesztinán 


kívül alapított egyházakat nevezzük őskereszténységnek. Ez a vallás 
ugyanis hamar túllépte Palesztina határait, híveket toborzott a hellenisztikus 
nagyvárosokban, elsősorban Damaszkuszban és Antiokhiában. Ennek 
megfelelően első hívei zsidó-keresztények voltak, de hamarosan 
megjelentek közöttük a , pogány"-keresztények is. Szükségessé vált annak 
eldöntése, hogy mit követeljenek meg a pogányoktól, ha a keresztény hitre 
át akarnak térni. Elsősorban arról folyt a vita, hogy be kell-e tartaniuk a 
mózesi törvényeket, hiszen ezek kötelezőek voltak a zsidó-keresztények 
számára. Egyesek azt követelték, hogy a pogányok előbb térjenek át a zsidó 
hitre, s csak utána lehessenek kereszténnyé. A kérdés különösen Szent Pál 
térítő tevékenysége nyomán vált sürgetővé. 

Szent Pál élete és működése 

Eredeti nevén Saul a kis-ázsiai Tarszoszból származott. Apja sátorkészítő 
volt, s mivel ezt a tevékenységet a római hadsereg fontosnak tartotta, 
megkapta a római polgárjogot. Így Saul római polgárnak született. 
Kezdetben élesen szemben állt a kereszténységgel, az Apostolok 
cselekedetei szerint jelen volt az első vértanú, István megkövezésénél is. 
Damaszkuszba tartva azonban megjelent előtte Jézus alakja, ennek hatására 
megtért, s később ő lett a ,pogányok apostola". Az Újszövetség három 
nagy térítő útját említi, az első során Ciprusra és Kis-Ázsiába, a második 
és a harmadik során pedig Kis-Ázsiába és Akhajába jutott el. Ezután 
visszatért Jeruzsálembe, ahol fogságba került. Mint római polgárnak, joga 
volt a császárhoz fellebbezni, ezért Rómába vitték, s a hagyomány szerint 
itt halt meg — Szent Péterrel együtt — a Nero-féle keresztényüldözés során. 
Szent Pál leveleiből, amelyeket az általa alapított keresztény közösségeknek 
írt, részletes képet kapunk a pogány-keresztények életéről. Annak a 
vitának az eldöntésére, hogy a pogányoknak meg kell-e tartaniuk a mózesi 
törvényeket, Kr. u. 50 körül került sor Jeruzsálemben. Ennek érdekében 
az apostolok tanácskozásra, ún. zsinatra ültek össze, amelyről az 
Apostolok cselekedetei számol be. A zsinaton elismerték a pogány- 
keresztényeket az egyház teljes jogú tagjának, anélkül, hogy át kellett volna 
térniük a zsidó hitre, s meg kellett volna tartaniuk a mózesi törvényeket. 

Pál apostolnak, amikor térítő tevékenységével a pogányok felé fordult, 
azzal is számolnia kellett, hogy a palesztinai gyökerű gondolatokat ezek 
nem értik meg. Leveleiben a keresztény hit alapvető tanításait úgy 
fogalmazta meg, hogy azok a hellén környezet számára is érthetőek 


legyenek. A keresztények között hamarosan több volt a pogányságból 
megtért, mint a zsidó. 


A kereszténység és a Római Birodalom viszonya 


A rómaiak kezdetben nem sok figyelmet fordítottak a kereszténységre. A 
társadalom alacsonyabb rétegei körében terjedő vallás az előkelőbb 
rómaiakig nem jutott el, s ha véletlenül mégis, azt nemigen tudták 
megkülönböztetni az általuk szintén megvetett zsidó vallástól. 

Mint már láttuk, a római vallás nem jelentett szoros lelki kapcsolatot az 
istenségek és a hívők között. A Kr. e. 1. és a Kr. u. 1. század zűrzavaros 
politikai viszonyai, polgárháborúi és vérengző császárai között az emberek 
számára egyre fontosabbá vált az emberfeletti lényekkel való személyes 
kapcsolat. A társadalom többsége egyre inkább úgy érezte, hogy saját 
sorsának irányítása kicsúszik a kezéből. Ebben a helyzetben felfokozott 
érdeklődéssel fordultak a keleti eredetű vallások, elsősorban a 
misztériumok felé. Forrásaink bőségesen beszámolnak Izisz és Mithrasz 
kultuszának terjedéséről Rómában. Az állam nem tiltotta ezek követését, 
csak kultuszhelyeiket száműzte a Pomeriumon, azaz a városhatárokon 
kívülre. Esetenként sor került egyes vallások papjainak kiűzésére, ha ezek a 
város közrendjét, biztonságát megzavarták. A hatóságok azonban többnyire 
megvetéssel vegyes elnézéssel kezelték a , keleti babonaságokat". 

Nagyobb figyelem először Kr. u. 64-ben terelődött a keresztényekre 
Rómában. Mint láttuk, a római tűzvész okozóiként szerepeltek ekkor, hogy 
eltereljék a császárra, Neróra esett gyanút. Ekkor került sor az első hatósági 
üldözésre, amely csak a városra terjedt ki, s amely időben is korlátozott 
volt. 

A Nero-féle üldözésnek nem volt jogi alapja, nem rendelet írta elő, s így azt 
soha nem is vonhatták vissza. Ez a körülmény a keresztények számára 
létbizonytalanságot teremtett az  üldözésmentes időszakokban is. 
Súlyosabb üldözésre Nero után csak Domitianus idejében került újra sor. A 
kereszténység miatt bevádoltak között ekkor már előkelő rómaiakat is 
találhatunk. A 2. században nagyobb mértékű, szélesebb körű üldözésre 
nem került sor, az egyes területek helytartói saját hatáskörükben intézkedtek 
ebben a kérdésben, s volt példa arra is, hogy a császárok mérsékletre 
intették őket. 


Az egyik ilyen esetet ifj. Plinius, bithüniai helytartó Iraianushoz intézett 
leveléből és a császár válaszából ismerjük. 

Pliniusnak a keresztényekkel kapcsolatos eljárások ügyében jogi aggályai 
voltak. Felvetette például, hogy , vajon magát a keresztény nevet kell-e 
büntetni, akkor is, ha az illető semmi bűnt nem követett el, vagy pedig a 
keresztény névhez hozzátapadó bűnöket"? Ezután beszámolt az általa 
alkalmazott eljárásról. Iraianus válaszában jóváhagyta az eddigi 
intézkedéseket, majd hozzáfűzte: ,,... általánosságban nem is lehet 
megfogalmazni valami meghatározott szabályt. Nem kell utánuk nyomozni; 
ha azonban följelentik és vádolják őket, büntetendők. Névtelen 
följelentéseknek azonban egyetlen ügyben sem szabad helyt adni, mert ez a 
leggyalázatosabb módszer és semmiképpen sem méltó korunkhoz." 


A korai keresztény közösségek, az egyházszervezet kialakulása 


Az első keresztény — közösségek egy-egy  igehirdető apostol 
kezdeményezésére jöttek létre. Kezdetben laza szervezetük volt, élükön az 
alapító vagy az általa megbízott igehirdető állt. Már a kezdeti időszakban 
szükségük volt az apostoloknak olyan személyekre, akik a tanítás melletti 
tevékenységekben, pl. az alamizsnaosztásban segítettek. Ezeket nevezték 
diakónusoknak (Diakonosz — szolga). 

A 2. századra az első keresztény generáció, az apostolok és kortársaik 
meghaltak. A keresztények a fel-fellángoló majd elcsituló fizikai üldözések 
mellett szellemi téren is támadásoknak voltak kitéve. Támadta őket 
környezetük, de problémát jelentett azoknak a fellépése is, akik magukat 
kereszténynek vallották, de tanításuk eltért a keresztény közösségek 
többsége által elfogadott, apostolinak tekintett nézetektől. Szükségessé vált 
tehát a hitelvek lefektetése és védelme, az újszövetségi iratok 
összegyűjtése és a kánon kialakítása. Mindez az addiginál 
körvonalazottabb szervezetek létrehozását eredményezte. Ezt a feladatot az 
ún. apostoli atyák végezték el. 

Az egyes közösségek életét ekkor már állandó felügyelők, görögül 
episzkoposzok irányították. Innen származik a magyar püspök szó. A 
püspökök kinevezését az alapító apostolig vezették vissza, ez alapozta meg 
tekintélyüket. A közösség hitéletén kívül ők irányították az intézményes 
jótékonykodást, ellenőrizték a gyülekezet irattárában lévő szent iratokat, 
irányították a szertartásokat és megállapították a helyes hitelveket. Korán 


kialakult az a szokás, először Kis-Ázsiában, hogy egy-egy tartomány 
püspökei rendszeresen összejöttek, és együttesen beszélték meg a felmerülő 
kérdéseket. Ezek az összejövetelek (görögül szünodosz) voltak a zsinatok. 
A püspökök mellett kialakult az idősebb, tekintélyesebb tagok, a 
presbiterek tanácsa. (A görög preszbüterosz szó idősebbet jelent.) 
Továbbra is megmaradt a diakónusok választásának szokása, a kisegítő 
feladatok elvégzésére választott nők pedig a diakonisszák voltak. A 2-3. 
században folyamatosan alakult ki a keresztény szertartások rendje, a 
liturgia. 

A keresztény közösségek mindennapjai 

A jeruzsálemi keresztény közösség életéről így ír az Apostolok cselekedetei 
szerzője: , A hívők sokaságának egy volt a szíve-lelke. Egyikük sem 
mondott birtokából semmit a saját tulajdonának, hanem mindenük közös 
volt. Az apostolok pedig nagy hatással tettek tanúságot az úr Jézus 
(Krisztus) föltámadásáról, és nagy kegyelem munkálkodott mindnyájukban. 
Nem is volt közöttük szűkölködő, mert azok, akiknek földjük vagy házuk 
volt, eladták, s az eladott javak árát elhozták és az apostolok lába elé tették. 
Ebből aztán mindenkinek adtak, kinek-kinek szükségéhez mérten." 
(Ap.csel. 4.32-35.) A javaknak a közösség rendelkezésére bocsátása 
azonban nem volt kötelező előírás, tulajdonával mindenki, aki akarta, 
szabadon rendelkezett. 

A 2. századi keresztények életéről számolt be ifjabb Plinius már említett 
levelében: , A jelentések szerint azonban az a legnagyobb vétkük vagy 
eltévelyedésük, hogy bizonyos meghatározott napon hajnalhasadta előtt 
összegyülekeznek, és váltakozva karban énekelnek az istennek hitt Krisztus 
tiszteletére, és esküvel kötelezik magukat, nem ám valami gaztettre, hanem 
arra, hogy nem lopnak, nem rabolnak, nem követnek el házasságtörést, nem 
szegik meg esküjüket, a rájuk bízott letét kiadását felszólítás esetén nem 
tagadják meg: ennek végeztével pedig rendszerint szétszélednek; majd 
ismét összegyülekeznek, hogy közösen fogyasszák el közönséges és ártatlan 
lakomájukat." Ez volt az ún. szeretetlakoma, azaz az agapé. 


A dominatus-kori Róma 


A Római Birodalom utolsó két évszázada a hanyatlás koraként maradt fenn 
az utókor emlékezetében. Az effajta értékelések azonban részben 
félreértésen alapulnak, ugyanis e kor nemcsak a klasszikus ókor utolsó két 


évszázada, a , középkor nyitánya", hanem a római történelem sajátságos, 
fontos szakasza is. Következő fejezetünkben ennek a korszaknak a 
bonyolult, sokszor talán áttekinthetetlennek tűnő történéseit vizsgáljuk meg. 


A dominátus rendszerének megalapítása 


Diocletianus (284-305) 

A 3. század szörnyű válságának leküzdése az illír katonacsászárok nevéhez 
fűződik. A határok stabilizálása, a birodalom rendjének megteremtése 
lényegében minden erőforrást felemésztett. Még tombolt a 280 körül 
kezdődött pestis, a városok lakossága megfogyott, a termelés akadozott, a 
határ menti provinciákban egyre nagyobb számban jelentek meg — a 
sokszor kényszerűségből betelepített — barbárok. 

Gallienus császár reformjai következtében nagyszámú barbárral töltötték 
fel a római jellegét fokozatosan elveszítő hadsereget. A perzsa mintára 
létrehozott . nehézfegyverzetű — lovasság  — mozgékonyságánál fogva 
alkalmasnak bizonyult a birodalom bármely részén történő bevetésre. A 3. 
század végén ez a hadsereg vált a birodalom fennmaradásának legfontosabb 
biztosítékává, ennélfogva a hatalom birtokosává. A politikát, mint 
korábban, az utolsó két évszázadban is e sereg vezérei , csinálták". 

Valerius Diocles a testőrség egyik tisztjéből lett korlátlan hatalmú császár. 
A Diocletianus nevet felvett uralkodó belátta, hogy Róma súlyos helyzetén 
csak átfogó reformokkal segíthet. Nem elég az erőket a hadseregre 
koncentrálni, rendbe kell szedni a birodalom gazdaságát, ésszerűsíteni kell a 
korai császárkorból maradt közigazgatást, ugyanakkor meg kell erősíteni az 
uralkodói hatalmat. 

A politikai reformok 

Diocletianus az uralkodói hatalom erősítése érdekében szokatlan 
megoldáshoz folyamodott: megosztotta a hatalmat. A korábban már 
alkalmilag létező , társcsászári rendszert" bővítette tovább. Róma irányítása 
két augustus, Diocletianus és régi, kipróbált bajtársa, Maximianus kezébe 
került, akik maguk mellé egy-egy caesart választottak társul, akik 
augustusaik lányát vették feleségül. Így lényegében négy uralkodó kezébe 
került a hatalom, ezért is nevezzük e rendszert tetrarchiának, négyes 
hatalomnak. E reform következménye a birodalom két részre osztása lett. A 
caesarok nem kaptak külön területet. A korábbi provinciák helyett 101 újat 
hoztak létre, melyeket 12 diocesisbe, közigazgatási körzetbe soroltak. A 


diocesisek élén egy-egy vicarius, azaz helyettes állt. A vicariusok az adott 
területet felügyelő augustus, illetve caesar által megbízott prafectus 
praetoriónak — tartoztak engedelmességgel. — E  — hatalommegosztás 
legnagyobb előnye kétségtelenül az volt, hogy a császárok közvetlenül 
irányíthatták és ellenőrizhették a kezükben lévő területet. A császárok a 
hadsereggel való rendelkezés jogát közvetlenül maguk számára tartották 
fenn. Az újonnan átszervezett hadsereget a helyi közigazgatástól független 
hadvezérek, a duxok irányították. 

A legfontosabb hadseregreform szintén szervezeti kérdéseket érintett. A 
rendelkezésre álló erőket három részre osztották. Főleg barbárokból álló 
határvédelmi — alakulatokra, — központi erőkre  (lovassereg!) és 
testőrgárdára. 

Hogy a császárok a hatalommegosztással nem demokratizálni akartak, 
annak ékes példája, hogy ebben a korban szüntették meg az utolsó városi 
autonómiákat, s Itália eddigi különállását és kiváltságos helyzetét is. 
Feltétlenül szükséges megemlítenünk, hogy az uralkodók egyenrangúsága 
csak látszólagos volt. A legnagyobb hatalom Diocletianust, az augustus 
maiort (,a nagyobb" augustus) illette. Viselhette a Iovius — Jupiterhez 
hasonló — melléknevet, társcsászárának pedig a Herculius — Herculeshez 
hasonló — név jutott. Diocletianus emellett az 1. századi Domitianus 
mintájára , Dominus et Deus?"-nak, , úrnak és istennek? címeztette 
magát. Palotája már nem a római polgárok előtt nyitva álló hivatal, hanem 
, Sacrum Palatium?", azaz , Szent Palota?. A császár egyszerű halandó 
számára alig megközelíthető, bonyolult, perzsa szertartásrenddel körülvett, 
bíborba öltözött , istenné? változott. Döntéseit már nem a senatusszal, 
hanem a , szent" császári tanáccsal közösen hozta. 

Gazdasági reformok 

A politikai reformok elégtelennek bizonyultak volna a birodalom 
válságának megszüntetéséhez, ha nem kísérték volna őket gazdasági 
intézkedések. A hivatalok és az újjászervezett hadsereg fenntartása 
hihetetlen összegeket emésztett fel, melyeket állandóan pótolni kellett. 
Diocletianus újjászervezte az adórendszert. 

Kettős adózási rend lépett érvénybe, melynek lényege a következő: adót a 
föld és a rajta dolgozó munkaerő alapján szedtek. Maga az adózás 
földadóegység (iugum) és munkaerőegység (caput) szerint történt, így 
tehát kétféle adót — iugatio, caputatio — szedtek. A földadóegység száma a 
föld minőségétől, a rajta termelt növényektől, tenyésztett állatoktól és 


természetesen a földterület nagyságától függött. A munkaerőegységek 
mennyisége a földeken dolgozók számán, nemén és korán egyaránt múlott. 
A rendszeres bevételekhez jó minőségű pénzre volt szükség. Főként az 
aprópénz hiányzott, hisz a mindennapokban ennek volt a legnagyobb 
jelentősége. A császár parancsára 301-ben háromféle új, értékálló pénzt 
bocsátottak ki: az aureust (5,5 g súlyú arany), az argenteust (3,4 g súlyú 
ezüst) és a denariust (3,4 g súlyú bronz). 

Hogy a pénzromlásnak elejét vegye, a császár meghatároztatta az árak és 
bérek mértékét. Nyilvánvaló, hogy ezt a rendszert csak mesterségesen 
lehetett fenntartani, s csak addig működött, ameddig a császár ellenőrizni 
tudta. 

Az új rend minden olyan erőt, mely az ,istenekkel való békét" (pax 
deorum), — a fennálló rendet támadta, kíméletlenül igyekezett 
megsemmisíteni. Így került sor a varázslók, a , gyanús filozófusok?" és végül 
a terjedő kereszténység üldözésére. 

Diocletianus valláspolitikája 

A császár hamar felismerte, hogy a dominatus rendszerének legfőbb 
ellenfele az uralkodó isteni hatalmát tagadó, a lakosság körében egyre 
nagyobb népszerűségnek örvendő kereszténység. Diocletianus nemcsak 
megsemmisíteni igyekezett az új vallást, hanem — miután kiderült, hogy a 
hívők kiirtása lehetetlen — megpróbálta a keresztényeket megosztani. 303- 
ban kiadott rendeleteiben kimondta, hogy ,,... az e hitet valló emberek ... 
meg vannak fosztva szabadságuktól, még szavazati joguktól is?". Ám a 
megtérőknek bántatlanságot ígért. Egyre szaporodtak a pogány isteneknek 
áldozatot bemutatók, de azok is, akik feljelentették keresztény társaikat. 
Napirenden voltak a templomrombolások, nőtt a kényszermunkára ítélt és a 
mártírhalált halt keresztények száma is. Ám sem az Aurelianus alatt 
bevezetett Napkultusz, sem a császár személyének istenítése (az 
adoratio), sem a keresztények megosztására tett kísérletek nem érték el 
céljukat. Diocletianus valláspolitikája egyértelmű kudarcnak bizonyult. 
Ennek következményeit azonban a császárnak már nem kellett viselnie. 
Uralkodásának 20. évében társcsászárával együtt váratlanul lemondott, és 
visszavonult az államügyek intézésétől. A hatalmat két caesarjuknak, 
Constantius Chlorusnak és Galeriusnak adták át. A váratlan lemondás 
okait máig rejtély övezi. A történészek Diocletianus megrendült egészségi 
állapotára gyanakszanak. Ám sokan valószínűnek tartják, hogy tudatos, 
előre megtervezett lépésről volt szó. 


Constantinus (313-337) 


Út a hatalomig 

Constantinus Constantius Chlorus fia volt. Diocletianus 305. évi 
lemondásakor arra számított, hogy apja mellett elnyeri a caesari méltóságot, 
ám csalódnia kellett: a caesari méltóságok elosztásánál mellőzték. Apja 
halála (306) után a britanniai légiók augustusnak kiáltották ki. Az itáliai 
hadsereg szintén ez időben kiáltotta ki császárrá Maximianus fiát, 
Maxentiust. Diocletianus lemondása után két esztendővel már öt , császár" 
küzdött a hatalomért. Most mutatkoztak meg a dominatus gyengéi: 
Diocletianusnak nem sikerült megnyugtatóan rendeznie az utódlás kérdését! 
A válságos helyzet megoldására 308-ban újra Diocletianust kérték fel. A 
nyugati rész trónkövetelőit lemondatták, helyükre Flavius Liciniust 
nevezték ki közös megegyezéssel augustussá. A caesari tisztséget 
Constantinus kapta. Békét teremteni ekkor sem sikerült. Licinius 
Constantinusszal szövetségben biztosította egyeduralmát a birodalom keleti 
területein. Eközben nyugaton Constantinus, megszerezve a provinciák 
többségét, döntő támadásra készült Maxentius ellen. Az utolsó ütközetre 
312 októberében került sor. Előtte éjjel — a hagyomány szerint — 
Constantinus álmot látott. A , Krisztus-monogram?" jelent meg előtte, 
majd szózatot hallott: , E jelben győzni fogsz!" Másnap katonái pajzsára 
festette a jelet, s a győzelem nem maradt el, a Mulvius hídnál Maxentius 
hadai megsemmisültek, az augustus menekülés közben a Tiberisbe fulladt. 
A birodalom élére került Constantinus megosztozott Liciniussal a hatalmon. 
A , szövetség", bár családi kapcsolat is összetartotta, nem lett időtálló. 324- 
ben a két augustus nyíltan szakított egymással. A kirobbanó háborút 
Constantinus hadai gyors győzelemmel zárták. Constantinus az önmagát 
megadó Liciniust — ígérete ellenére — meggyilkoltatta, így a birodalom 
egyedüli ura lett. 

A birodalom újjászervezése 

Constantinus, Diocletianussal ellentétben, a császári hatalom egy 
kézben való koncentrálására törekedett. Az uralkodó a kereszténység 
elfogadása után személyében már nem volt isten, de így is isteni 
hatalommal bírt. 

A császári hatalom egy kézbe került ugyan, de Constantinus fenntartotta az 
államszervezet bevált diocletianusi újításait. Fontosabb változtatásokat 
főként az állam vezető szerveiben végzett. A legfontosabb hivatalok 


betöltése a császári kegyen múlott. A polgári hivatalok közül kiemelkedett a 
, szent palota guaestora", aki a már Claudius óta létező , ügyosztályokat", a 
scriniumokat vezeti. Ő felügyelte az oklevelek kiadását, de ő szerkesztette a 
törvények végleges szövegét is. A külügyeket, a diplomáciai fogadásokat és 
szertartásokat a magister officiorum irányította. Feladatai közé tartozott 
még a provinciák közigazgatásának és a testőrség ügyeinek intézése is. 
Külön felügyelőt kapott a császári magánkincstár és az állami kincstár, a 
fiscus is. Az államkincstár ellenőrének hatáskörébe tartoztak a hadsereg és a 
provinciák gazdasági ügyei. 

A vezetés meghatározó tagjainak számítottak a katonai parancsnokok. 
Külön főparancsnokot kapott a testőrség, a gyalogság és a lovasság. Néha a 
gyalogság és lovasság vezetését egy személyre bízták, ilyenkor neve 
, mindkét fegyvernem parancsnoka", magister utriusgue militiae lett. A 
fent említett hivatalnokok tagjai voltak a császári tanácsnak is. 

Constantinus alatt megnövekedett a praefectus praetoriók szerepe, akik a 
vicariusok számára a császár teljhatalmú képviselőivé váltak. Azzal, hogy 
Róma városa elvesztette kiemelt helyzetét, a birodalom lényegében 
egységessé vált. E vezető szerep elvesztése annak következménye volt, 
hogy 331-re Constantinus új fővárost emeltetett a Boszporusz partján 
fekvő kis Büzantion helyén, Constantinopolist. A birodalom súlypontja 
ezzel fokozatosan keletre tolódott. A 4. századtól Róma nyugati és keleti 
területei eltérő irányban fejlődtek: a keleti megőrizte városias jellegét, 
a nyugati viszont egyre falusiasabbá lett. Ez utóbbi körzetek egyre több 
barbár hatást s barbár népelemet fogadtak be, aminek a középkori fejlődés 
szempontjából döntő jelentősége volt. 

Adó- és hadseregreform 

Constantinus reformjai nem kerülték el a birodalom biztonságának két 
sarokkövét, a hadés pénzügyet sem. A hadsereg reformja a Gallienus által 
kijelölt úton haladt. Constantinus újra , leértékelte? a legiót mint a hadsereg 
alapegységét. 100 legio szolgálta ugyan Róma védelmét, ám csak 1000- 
1000 főnyi létszámmal. A legióktól elválasztották a korábban velük szerves 
egységet alkotó lovasegységeket, ezzel tovább erősítették a Gallienus-féle 
nehézlovasságot. A katonaság soraiban egyre nagyobb létszámban jelentek 
meg a barbárok, a császári testőrgárdát pedig már szinte kizárólag ők 
alkották. A , barbarizálódás?" egyébként az állam szinte minden területén 
érezhetővé vált. Nemcsak egyszerű közkatonákként, hanem vezető 
hivatalnokokként, de a hadsereg főparancsnokaiként is megállták helyüket 


az idegenek. Ám a hatalom barbár kezekbe adása igen veszélyes játék volt, 
melyért az 5. század császárai trónjuk elvesztésével fizettek... 

Pénzügyi reformok terén a császár elődei útját próbálta járni. Jó pénzt 
veretett, majd adót emelt. Az új pénz a 4,5 g súlyú solidus volt, melynek 
értékét szigorú rendeletek vigyázták. Nem is eredménytelenül, hisz 
értékét 800 esztendőn át megőrizte! A korábban már tárgyalt adók mellé 
Constantinus újabbakat vetett ki. Megadóztatta a kereskedőket, az eddig 
mentességet élvező városlakókat, de még a nagybirtokosokat is rendkívüli 
földadó fizetésére kötelezte. Az adózás eredményessége és a folyamatos 
termelés biztosítása érdekében a császár rendeletekkel próbálta a 
colonusokat helyhez kötni. , Akinél megtalálják másvalakinek a colonusát, 
az nemcsak a colonust köteles eredeti lakóhelyére visszaszolgáltatni, hanem 
az eltelt időre fejadóját is meg kell fizetnie? — rendelkezett 332-ben. A 
szándék nyilvánvaló: a colonust meg kell tartani, mert az adók mértéke az ő 
számuktól függ. 

Az adóztatás ellensúlyozására a császár nem mulasztotta el a vezető 
rétegeket kárpótolni. Kegyeltjeinek senatori címet adományozott. Ezzel 
egységes, kiváltságos réteget teremtett, melyre hatalmát alapozhatta. A 
kiváltságokat örökölni lehetett, így alapvetően zárt társadalmi réteg jött 
létre. E rétegek kasztszerűvé válása az alsó régiókban is észrevehető. Ezt 
mutatja a colonusok , röghöz kötése?, s az azonos szakmát űzők 
kollegiumokba kényszerítése. A későrómai társadalom minden tekintetben 
merev társadalomnak tűnik az utókor számára. Az uralkodó biztonságot 
garantált, kedvezményeket adott, ugyanakkor elvárta a feltétlen hűséget és a 
, rend" tiszteletben tartását. 

Constantinus valláspolitikája 

Constantinus alatt alapvetően változott meg az állam és a kereszténység 
viszonya. A Mulvius hídi győzelem után nem lehetett kétséges, hogy 
hamarosan sor kerül e viszony rendezésére. 

A kereszténységet üldöző rendeleteket már Galerius visszavonta halála 
előtt, 3111-ben. Constantinus és társa, Licinius ennél tovább ment, 313- 
ban Mediolanumban (Milano) rendeletben nyilvánították ki a 
vallásszabadságot. 

A birodalom polgárai szabadon választhatták meg, hogy mely vallást 
kívánják követni, a ,, császárok pedig őrködtek afelett, hogy .... módjában 
álljon szabadon tisztelnie, amit választott". A császárok tehát nagyfokú 
vallási türelemről tettek tanúbizonyságot, melynek célja a birodalom 


egységének megőrzése volt. A kereszténység azonban nemcsak egyik lett a 
sok vallás közül, hanem a császári kegy kedvezményezettje is. 324-ben 
Constatinus épp azzal az indoklással támadt Liciniusra, hogy társa ellenfele 
a kereszténységnek. Valójában Licinius csupán a vallások mediolanumi 
edictumban (rendelet) kimondott egyenlőségét védelmezte. Constantinus a 
Licinius feletti gyors győzelmét később , Isten kegyelmének? tulajdonította, 
ami számára azt bizonyította, hogy a keresztény isten erősebb a többinél. 
Ettől kezdve a császár a keresztény gyülekezeteket fokozottan támogatta. 
Célja az volt, hogy a sokszor elszigetelt közösségeket egységes 
dogmákkal — hittételekkel -—, szervezettel és szertartásrenddel bíró 
szervezetté, egyházzá (ekklészia) alakítsa át. 

Ezzel a szervezettel olyan erőt kívánt maga mellé állítani, mely a római 
lakosság széles rétegeiben népszerűségnek örvendett. Az egyház beépült az 
államba, és évszázadokra meghatározójává vált annak. A császárság tehát a 
kereszténység  üldözőjéből néhány esztendő alatt annak legfőbb 
védelmezőjévé lett. Ez a , constantinusi fordulat" lényege. 

A nicaeai zsinat (325) 

Az egyházszervezet megteremtésének első lépése a 325-ben tartott nicaeai 
zsinat volt. A , zsinat?" (szünodosz) szó egyházi gyűlést, tanácskozást 
jelent. A Nicaeában ülésező zsinat egyetemes — ökumenikus — volt, tehát a 
birodalom minden részéről érkeztek rá püspökök, összesen 250-en. A zsinat 
első feladata a hittételek tisztázása volt. Elfogadták Athanasius alexandriai 
diakónus tanítását, miszerint az Atya és a Fiú egylényegű (homousius), 
tehát az Atyaisten, a  Fiúisten (Krisztus) és a Szentlélek 
istenhármasságot alkot. Ez a , Szentháromság? tana, melyet ezután a 
kereszténység egyetemes, azaz katholikus dogmájának tekintettek. A 
katolikus (egyetemes) egyház ettől fogva önmagát orthodoxnak, egyedül 
igazhívőnek hirdette. Arius, alexandriai presbiter tanítását, mely tagadja 
Krisztusnak az Atyával azonos istenségét, ezáltal a Szentháromságot, a 
zsinat elutasította. Arius követőit, az , arianusokat?" eretnekeknek, azaz 
, kiváltaknak?" bélyegezte. Ennek ellenére, főleg a barbárok körében, ez a 
tanítás látványosan terjedt. 

Constantinust a zsinat a , külső ügyek püspöke" címmel ruházta fel, tehát 
lényegében lehetőséget adott neki arra, hogy beavatkozzon az egyház 
ügyeibe. E lehetőséget nem is hagyták kihasználatlanul a későbbi császárok. 
Nicaeában jelentősen megerősödött a kereszténység, de még nem lett 
államvallás. A zsinat után azonban megindult a hagyományos vallások 


fokozatos háttérbe szorítása. Ebben, bár továbbra is ő volt a pontifex 
maximus, Constantinus is tevékeny részt vállalt. Uralkodásának utolsó 
éveiben elkoboztatta a pogány templomok kincseinek egy részét, fellépett a 
filozófusok és a keresztényellenes irodalom ellen. Donatus, karthágói 
diakónus és követői elutasították a Constantinopolisból irányított egyházat, 
s önálló, független egyházközösségeket alkottak. Népszerűségük egyre 
növekedett, s a , donatisták? az arianizmus mellett a másik jelentős 
eretnekmozgalmat alkották. A kereszténység uralomra jutását az tetőzte 
be, hogy halálos ágyán, 337-ben maga a császár is felvette a 
kereszténységet. 


A 4. század második felének császárai 


Constantinus utódai 

Constantinus egységes, tekintélyes birodalmat hagyott utódaira. Úgy tűnt, a 
perzsákon kívül Rómának nincs méltó ellenfele. Ám Rómára nem is külső 
veszély, hanem belső kívül Rómának nincs méltó ellenfele. Ám Rómára 
nem is külső veszély, hanem belső ben meggyilkoltatták, majd felosztották 
a birodalmat. A béke megteremtése azonban nem sikerült: polgárháború 
robbant ki, melynek eredményeként II. Constantius szerezte meg az 
egyeduralmat. De a polgárháború alatt elharapódzott  donatista 
eretnekségen, a colonusok mozgalmain és az afrikai circumcelliók, ,,a 
raktárak körül kódorgók" lázadásain már nem tudott úrrá lenni. A helyzetet 
súlyosbította a galliai hadsereg főparancsnokának, Magnentiusnak lázadása, 
melyet csak rendkívül véres küzdelem után tudott II. Constantius leverni. 

A galliai eseményeket kihasználva a — már évtizedek óta nem támadó — 
germánok az alemannok vezetésével megpróbálkoztak Gallia elözönlésével. 
Constantius eközben éppen a Szaszanidák ellen vezetett hadjáratot, így nem 
tudott a nyugati határokra elég erőt koncentrálni. E válságos helyzetben tűnt 
fel a Constantius által Gallia élére kinevezett Julianus. 

Julianus (361-363) 

Julianus Nagy Constantinusnak a 337. évi tragédiát túlélő unokaöccse volt. 
Környezete álmodozó, a pogány filozófiát kedvelő, csak olvasni szerető 
, szobatudósnak?" tartotta. II. Constantius csak névleges vezetést szánt neki, 
de hamar kiderült, hogy a fiatalember rendkívül tehetséges államférfi és 
sikeres hadvezér. A korban csodának számító módon, véres polgárháború 
nélkül szerezte meg az egyeduralmat. Személyében a kései császárkor 


legizgalmasabb uralkodóegyénisége került Róma élére. A fiatal augustus 
óriási vállalkozásba fogott: tanítómestere-az epheszoszi Maximosz — 
hatására megpróbálta visszaállítani a pogányságot. Jellemző módon 
híveit , helléneknek?" nevezte, ezzel is utalva a görögös műveltség szerepére. 
Mintaképül Augustus , aranykora? szolgált. Julianus intézkedéseket 
hozott a régi római erkölcs helyreállítására, csökkentette az állam 
luxuskiadásait, s megpróbálta kötelezővé tenni a régi istenek tiszteletét. Ez 
utóbbi törekvésében azonban az itáliai — eddig háttérbe szorított — 
arisztokrácián és a vidéki lakosság egyes rétegein kívül senki sem 
támogatta. A birodalom keleti — fejlettebb — felének lakossága már jórészt 
keresztény volt, így nem üdvözölték kitörő lelkesedéssel az új rendet. 
Julianus programja felemás sikerrel járt, ami részben annak köszönhető, 
hogy uralkodása rendkívül rövid volt. 363-ban vezetett perzsa hadjáratában 
egy összecsapásban életét veszítette. Keresztény szerzők szerint egyik 
keresztény katonája végzett vele. Az egyház úgy őrizte meg emlékét, mint 
apostatáét, azaz , hitehagyottét". Julianussal kihalt a Constantinus- 
dinasztia, de a hadsereg, a korábbiakból okulva, már , rutinosan" töltötte be 
a császári trónt. 

A Valentinianusok (364-378) 

Az első Julianus-utód Jovianus, egy katonatiszt volt, aki feladva Róma 
mezopotámiai területeit, békét kötött a perzsákkal. Belátta a Julianus-féle 
vallási kísérlet kudarcát. Szándékában állt a kereszténység visszaállítása, 
azonban Constantinopolis felé tartván váratlanul meghalt. Állítólag egy 
frissen vakolt házban szállt meg, s a falak mérges kigőzölgései álmában 
végeztek vele. Utóda a pannoniai keresztény katona, Valentinianus lett 
(364-375), akit a sereg és a józan megfontolás trónra lépése után társcsászár 
választására kényszerített. A társ öccse, Valens lett, aki a könnyebben 
védhető keleti részt kapta a birodalomból. Valentinianus és hadvezére, 
Theodosius a nyugati határokra sietett, ahol újra kezdődtek a germán 
támadások. A császár hatalmas erődítményeket emeltetett a Rajna-Duna- 
vonalon, szigorú védelmi kötelezettségeket írt elő a városok számára, 
cserében azonban védte a közrendet a hatalmasokkal szemben. Ezt külön 
hivatalnok, a , defensor plebis" (a nép védője) felügyelte. Ezen intézkedései 
közben érte a halál a kvádok földjén. Állítólag a kvád követek viselkedése 
annyira felzaklatta, hogy szélütés érte. 

Halálának évében a birodalom új ellenségei tűntek fel a határoknál: a 
gótok. A germán gótok két ága, a keleti — osztrogót — és a nyugati — 


vizigót — a Dnyeszter vidékén élt, ám 360 körül félelmetes hun seregek 
jelentek meg a térségben, melyek uralmuk alá hajtották az 
osztrogótokat. A vizigótok ezt nem várták be. Fritigern nevű törzsfőjük 
vezetésével 100 ezer gót kért bebocsáttatást a birodalomba. Valens 
császár azzal a feltétellel engedélyezte letelepedésüket Thrákiában, hogy 
katonai szolgálatot teljesítenek. A római tisztviselők azonban sem 
zsoldjukat, sem élelmüket nem biztosították, ezért az elkeseredett gótok 
föllázadtak. A császári terheket már alig tűrő lakosság tömegesen 
csatlakozott hozzájuk, s a hatalmas lázadó sereg Hadrianopolis felé indult. 
Valens sebtében összeszedett hadával 378. augusztus 9-én csatát vállalt a 
város falai alatt, de katasztrofális vereséget szenvedett. Az uralkodó is 
életét vesztette az ütközetben. E tragikus eseménnyel vette kezdetét a 
Római Birodalom haldoklása. 


A népvándorlás és a Római Birodalom 


, A romlás vagyok, a hanyatlásvégi Róma: jönnek a szőke és roppant 
barbárhadak..." (Verlaine: Fáradtság) 

A gótok lázadása nyitánya volt a 4. század legfontosabb történeti 
eseményének, a népvándorlásnak. A népvándorlás már nem csupán a 
, barbárok" alkalomszerű támadása a birodalom határövezetei ellen, hanem 
hatalmas észak-déli és kelet-nyugati népmozgást jelent. E népmozgásban 
a germánokon kívül a szláv, türk és iráni népek is részt vettek. A 
népvándorlás a 4. századtól a 9. századig több hullámban zúdult Rómára. 
Ám Róma bukásával sem ért véget: utolsó szakaszának a viking és a 
magyar vándorlást tekinthetjük. 

A népvándorlás okai és mechanizmusa 

A népvándorlás okai között elsősorban éghajlati és gazdasági tényezőket 
szokás említeni. A 2-3. századra Belső-Ázsia sztyeppövezetei jelentős 
mértékben — a felmelegedő éghajlat hatására — kiszáradtak, így az itt élő 
nomád hunoknak új legelők után kellett nézniük. A hunok elvándorlását 
meggyorsították az ekkoriban virágkorát élő kínai Han-dinasztia látványos 
támadó hadjáratai is. Az így meginduló nomád vándorlás lényegében a 
, dominóelv"? szerint működött. Az új legelőkre áhítozó törzsek maguk 
előtt hajtva gyengébb ellenfeleiket, lavinaszerű népmozgást indítottak 
meg. A hunok is kisebb-nagyobb törzsek tucatjait terelve zúdultak át a 


,hépek országútján", az Urál és a Kaszpi-tó közötti földsávon Kelet- 
Európába. 

A germánok déli irányú vándorlását is csak részben lehet éghajlati 
tényezőkre visszavezetni. A felmelegedés az Észak-Európában élő germán 
törzseket a földművelésre alkalmas földek — tehát a déli területek — felé való 
vándorlásra ösztönözte. Másrészt nem szabad megfeledkeznünk arról, hogy 
a 4. századi germán társadalom már nem azonos az Augustuskorival. A 
kiemelkedő nemzetségfők ugyanis a 4. században már népes katonai 
kísérettel rendelkeztek, s a különböző törzsek gyakran alkottak 
hatalmas, támadó célú törzsszövetségeket. Ráadásul a letelepedés és a 
földművelésre való áttérés jelentősen megnövelte a lakosság létszámát. 
Ekkor ismerkedtek meg a germánok — először a gótok — a kereszténységgel. 
Wulfila, a gót püspök gótra fordította a Bibliát, majd népét az ariánus 
kereszténységre térítette. 

Nem véletlenül fokozódott a rómaiak ellenszenve az arianizmus iránt a 
hadrianopolisi csata után! Ezután nem is arianizmusnak, hanem inkább , gót 
vallásnak" nevezték. A 4. század végén már százezres, jól felfegyverzett, 
többnyire keresztény germán hadak jelentek meg a Rajna-Duna-vonalon. A 
római császároknak fel kellett mérniük, hogy milyen eséllyel szállhatnak 
szembe velük. Hadrianopolis után nyilvánvalóvá vált, hogy a pusztán 
katonai megoldás nem vezet eredményre. 

Nagy Theodosius (379-395) 

A gót támadás utáni zűrzavarban egy tehetséges katonát, Valentinianus 
hadvezérének fiát, Theodosiust választották császárrá. Az új uralkodó 
súlyos harcok után minden tekintetben új típusú békét kötött a gótokkal, 
ugyanis engedélyezte nekik, hogy a birodalomban úgy telepedjenek le, 
hogy állami önállóságukat megőrzik. 

Theodosius foederatinak, , szövetséges?-nek ismerte el őket, s külön 
lakókörzetet jelölt ki számukra. Törzsszövetségük vezetője felvehette a 
, rex", király címet, s alattvalói felett szabadon rendelkezhetett. 
Theodosius megoldása átmenetileg sikeres volt, ám elindította a birodalom 
területi bomlását. A nagy katonacsászár mindent megtett e bomlás 
ellensúlyozására, a birodalom egységének megőrzésére: hosszú 
küzdelemben legyőzte a hamarosan jelentkező ellencsászárokat, majd 
elhatározta, hogy rendezi a vallási viszályok által gyengített kereszténység 
helyzetét. Olyan erőt kívánt megteremteni, amely eredményesen képes 
szembeszállni az arianizmussal. Egy 380-ban kiadott rendelet kimondja, 


hogy ,,... mindenkinek hinnie kell az apostoli hitvallás és az evangéliumi 
tanítás értelmében az Atyának, Fiúnak és Szentléleknek egységes isteni 
voltát... (tehát a Szentháromságot), akik ezt a hitvallást követik, a 
ykatolikus keresztényekk nevét viselhetik ..." 394-től pedig az , una vers 
catholica fides", az , egy igaz katholikus vallás? államvallássá lett. 
Theodosius a birodalom védelmi képességét — elődeihez hasonlóan — 
látványos erődítésekkel és az adóbevételek fokozásával erősítette. Ez utóbbi 
azonban végsőkig feszítette az amúgy is robbanással fenyegető társadalmi 
ellentéteket. Az összeomlást azonban már nem érte meg az uralkodó, mert 
395-ben elhunyt. Végrendeletében birodalmát - ekkorra már 
hagyományosnak számító módon -— felosztotta két kiskorú fia, Honorius 
és Arcadius közt. Ezzel a cselekedettel azonban végképp kettéválasztotta 
a Római Birodalmat. 


A Nyugatrómai Birodalom 


Theodosius végrendelete értelmében a nyugati birodalmat a kiskorú 
Honorius kapta, ám helyette a vandál származású magister utriusgue 
militiae, Stilicho , uralkodott". (Érdekes jelenség, hogy ekkoriban már azt a 
fáradságot sem vették maguknak a germán hadvezérek, hogy nevüket 
latinosítsák!) Stilicho egyeduralmat szeretett volna teremteni nyugaton, így 
jó viszonyt tartott fenn a gótokkal. 

A nyugati gótok eközben elhagyták a Balkánt, s Itáliára törtek. Honorius 
jobbnak látta, ha székhelyét átteszi a Pó mocsarai által védett Ravennába, 
mely évszázadokra római, majd bizánci császári székhely lett. Az óvatosság 
valóban nem ártott, 405-ben több százezer osztrogót és egyéb, a hunok elől 
menekülő germán néptöredék kelt át a Dunán és özönlötte el Itáliát. Egy 
véres ütközetben még sikerült őket megállítani, ám megtelepedésüket már 
nem tudták megakadályozni. 

Egy esztendő múlva, 406. december 31-én az alánok, burgundok, 
vandálok, svévek hatalmas tömege kelt át a befagyott Rajnán, s e 
támadással szemben a birodalom már tehetetlen volt. Így, szükségből 
erényt kovácsolva, foederatinak ismerték el a barbárokat, s egy újszerű 
megoldással nekik adták a földek egyharmad, ,,tertia? részét. Gallia és 
Hispania lényegében elveszett a római kormányzat számára. Ennek 
következtében. Itáliában barbárellenes hangulat uralkodott el, melynek 
hatására Honorius kivégeztette Stilichot. Válaszul a nyugati gótok többször 


ostrom alá vették Rómát, majd 410-ben elfoglalták és kifosztották. A 
birodalom lakossága megdöbbenve vette tudomásul az addig 
elképzelhetetlennek tartott eseményt. 

A kortársak szerint ez volt a világvége kezdete. A zsákmánnyal megrakott 
gót hadak Galliába vonultak, ahol Narbonne, majd Toulouse központtal új 
államot hoztak létre. 

Vezérük, Athaulf magával hurcolta Honorius nővérét, Galla Placidiát. A 
hányatott sorsú császárlány élete jól példázza az akkori állapotokat. A 
nyugati gót királyság lett az első független állam a Római Birodalom 
területén. Első királyuk, Theodorik szövetségesi kapcsolatokat létesített 
Rómával, s megkezdődött a gótok gyors romanizálódása. Az 5. század 
elején alapították meg államukat a Rajna mentén a burgundok és Afrikában 
a vandálok. Ez utóbbiak Geiserich nevű királyuk vezetésével 429-ben 
keltek át a Gibraltáron, s megszállták Karthágót. Ettől kezdve 
hajóhaduk állandóan nyugtalanította a római partokat. A Földközitenger 
megszűnt , Mare Nostrum" lenni. 

A hunok 

A 420 körüli években minden eddiginél hatalmasabb ellenfél érkezett a 
keleti határokhoz: a hunok. A számtalan népből álló hun törzsszövetség 
központja a Kárpát-medence lett, így közvetlen szomszédságba került 
Rómával. A birodalom virágzása Attila (434-453) idejére tehető. Az ekkor 
már nehézlovassággal is rendelkező hun sereg támadásait keleti irányba 
kezdte, ám II. Theodosius keleti császár pénzzel és ügyes diplomáciával 
elhárította ezeket. Ekkor a hunok nyugat felé fordultak. Róma trónján ez 
idő tájt a gótoktól hazatért Galla Placidia fia, III. Valentinianus ült, 
helyette azonban a pannoniai főparancsnok, Aetius kormányzott. Ő 
belátta, csak a római fegyverek erejével nem győzhet, ezért megpróbált 
barbár szövetségeseket szerezni. Dolga nem volt igazán nehéz, hisz a már 
letelepült germánok számára a hunok éppúgy barbároknak számítottak, 
mint ők egy nemzedékkel korábban a rómaiaknak. 

Ammianus Marcellinus, a kor kitűnő történetírója így jellemzi a hunokat: 
, Ez a tettrekész és korlátozást nem tűrő emberfajta, mely csak úgy égett a 
mások dúlásának szörnyű vágyától, a szomszédos népeket végigrabolván és 
gyilkolván, ... hatolt előre..." (Róm. tört. chr. 267. I.) 

A Galliába betörő hunok azonban szinte minden, a birodalmat féltő néppel 
szembetalálták magukat a catalaunumi csatamezőn. A 451-ben zajlott 
, évszázad ütközetét" Aetius nyerte, s a hunok elvonultak a csatatérről. 


Két esztendővel később Attila meghalt, s állama bomlásnak indult. A 
Nyugatrómai Birodalom fellélegzett. 

Az utolsó évek (453-476) 

A rómaiak joggal hihették, hogy a hun veszély elmúltával a birodalom 
újraéleszthető. Ezt bizonyították Róma ezeréves tapasztalatai, s kulturális 
asszimiláló — beolvasztó — ereje. III. Valentinianus bízott abban, hogy a 
,baráti" — barbárokból — védőövezetet — lehet létrehozni, mely 
megakadályozza a további barbár betöréseket. Az optimista várakozásokat 
azonban derékba törte a 455. évi vandál támadás. Valentinianus, hogy 
hatalmát megerősítse, megölette Aetiust. Az ezt követő zűrzavart 
kihasználva  Geiserich hadai megrohanták Rómát. Egy hónapi 
fosztogatás után vonultak csak el. Ezután a barbároknak már nem állt 
érdekükben a roskadozó nyugati birodalom fenntartása. A hatalom a 
, római"? seregek barbár parancsnokainak kezébe került, akik tetszésük 
szerint , emeltek fel és tettek le? császárokat. 

474-ben a pannoniai Orestes magister utriusgue militiae saját fiát, 
Romulus , Augustulust? tette császárrá a keletről érkezett Julius Nepos 
helyett. Odoaker, az , itáliai hadsereg? parancsnoka azonban Orestest 
megölette, s a gyermek császárt fogságba vetette. Ilyen esemény nem 
volt szokatlan a császárkorban, ez azonban mégis különös jelentőséggel 
bírt. Odoaker ugyanis nem vette fel az augustusi címet, hanem kérte a keleti 
uralkodótól, Zénóntól, hogy ismerje el , patrícius"-nak. Odoaker önmagát 
5, Rex Italiae?"-nek, Itália királyának címeztette, az augustusi jelvényeket 
pedig elküldte Zénónnak. Sygarius, római helytartó Galliában, Julius 
Nepos pedig Illíriában még tartotta magát néhány esztendeig, ám ez már 
nem változtatott azon a tényen, hogy a Nyugatrómai Birodalom története 
476-ban véget ért. 


A római kultúra és civilizáció 


A római kultúrát alakító tényezők közül a legfontosabbnak az tűnik, hogy a 
kis városállamból birodalom lett. A birodalom kialakulása alatt és 
fennállása idején a római szellemi élet folyamatos, sokoldalú és intenzív 
kapcsolatban állt más népek kultúrájával, átvette és befogadta azok 
szellemi eredményeit. Az általuk meghódított nem barbár népek 
műveltségét elismerték, és a sajátjuk részévé tették. Jellemző például, hogy 


a köztársaság késői időszakában már nem számított művelt embernek 
Rómában az, aki nem beszélt görögül. 

Általánosságban igaz az a megállapítás, hogy a római kultúra kevés 
területen alkotott eredetit, jelentősége a másoktól átvett tudás széles körű 
elterjesztésében és gyakorlati alkalmazásában áll. Ezért a kultúra szó helyett 
sokan szívesebben használják a civilizáció kifejezést műveltségük 
megjelölésére. A római műveltség, nyelv és életforma elterjesztését 
nevezzük romanizációnak. Ez elsősorban a birodalom nyugati felén 
éreztette hatását, a keleti területeken Róma nem tudta legyőzni görög 
műveltség uralmát. 

A külső hatások — a görög mellett legfontosabb az etruszk — olyan 
mértékben átalakították Róma szellemi életét, hogy az ősi műveltségnek 
csak a nyomait fedezhetjük fel a kultúra valamilyen oknál fogva 
konzervatívabb (a régi dolgok megőrzésére inkább törekvő) területein. Ilyen 
például a vallás és annak intézményei. Fontos azt is megemlíteni, hogy van 
egy tudomány, ami teljes egészében a rómaiak alkotása — a jogtudomány. 


A római vallás fejlődése 


A legkorábbi római vallásban nem igazán istenek, inkább az emberfeletti 
hatalom megnyilvánulásainak tekinthető numenek szerepeltek. Vannak 
azonban arra mutató jelek is, hogy már a számunkra ismert legkorábbi 
időben is megkülönböztették a rendezett kultuszban részesülő magasabb 
rendű istenségeket a numenektől. 

Az egyes kisebb-nagyobb közösségeket védelmező istenségek közül vált ki 
az egész államot képviselő és oltalmazó legősibb istenhármasság: Iuppiter, 
Mars és Ouirinus. A folyamatosan kialakuló személyes istenek már tágabb 
tevékenységi körrel rendelkeztek, áldozatokban részesültek, aminek 
elvégzésére papságot biztosítottak számukra. A naptárban külön ünnepük 
volt. A numeneket a , nagy istenek?" szolgáinak minősítették, ők nem 
részesültek kultuszban. 

Az etruszk hatás 

Az etruszk hódítás új istenekkel és új szertartásokkal ismertette meg a 
rómaiakat. Ebben a korban épült az első hivatalos állami szentély 
Rómában a Capitoliumon. Itt azonban már nem az ősi triasz tiszteletére 
mutattak be áldozatokat, a , fiatalabb" istenhármasságban a Legnagyobb és 


Legjóságosabb Iuppiter (Iuppiter Optimus Maximus) mellett Iunót és 
Minervát találjuk. 

Etruszk hatásra alakult ki a római vallás szertartásrendje, s az ennek 
középpontjában jóslás is. A görögök a jóslás képességét isteni adománynak 
tekintették, amit nem lehet megtanulni. Az etruszkok ezzel szemben, s 
utánuk a rómaiak is, a jóslást pusztán iskolában megtanulható technikának 
tartották. 

Jósjeleket nemcsak az istenek adhattak jó- vagy rosszkedvükben, hanem 
azokat az ember maga is előidézhette. Megfigyelhette például a madarak 
röptét. Ez volt az ún. augurium, amit csak a király, később pedig a 
legfontosabb magistratusok utasítására lehetett elvégezni. A legfontosabb 
állami események előtt az erre hivatott papi testület tagjai, az augurok, a 
Capitolium egyik magaslati pontján végezték el a , madárszemlét". Ha az 
istenek válasza különösen sürgős volt, például hadra kelt seregnél, a , szent 
csirkék" nyújtotta jósjelekhez folyamodtak. Itt az számított, hogy a vezéri 
sátor mellett tartott , szent csirkék" milyen étvággyal csipegették fel az 
eléjük szórt , szent darát". A legkedvezőtlenebb előjel az volt, ha hozzá sem 
nyúltak az áldozati ételhez. 

Gyakran folyamodtak a rómaiak az áldozati állatok belső szerveiből való 
jósláshoz is. Ezt a feladatot az auguroknál kevésbé tekintélyes béljósok, a 
haruspexek végezték el. A jósjelet a belső szervek normálistól való eltérése 
adta, a kérdés csak ennek értelmezése volt. 

Az istenek gyakran kérés nélkül is kifejezték szándékukat. Erre szolgáltak a 
természeti katasztrófák vagy rendkívüli jelenségek. Különösen rossz 
előjelnek számított az istenszobrok verítékezése. Az ezen jelek által jelzett 
rossz eseményeket megfelelő engesztelő szertartásokkal igyekeztek 
elhárítani. 

A görög hatás 

A dél-itáliai görögökkel való érintkezés is komoly hatással volt a római 
vallás fejlődésére. Átvettek szertartásokat és istenalakokat. Saját, már 
meglévő isteneiket azonosították a görög istenségekkel. Ennek alapja a 
funkció hasonlósága volt. Így azonosult Iuppiter alakja Zeuszéval, Iunóé 
Héráéval, így lett Minerva Pallasz Athéné vagy Venus Aphrodité párja. A 
második pun háború idejére már mind a 12 olümposzi istennek megvolt a 
latin megfelelője. Az azonosítás azonban nem állt meg itt, az Olümposzon 
kívül maradt istenek is megtalálták a maguk latin párját. Az egyetlen római 


isten, akinek nem sikerült görög megfelelőt találni Ianus volt, a kezdet és a 
vég kétarcú istene. 

A hagyomány szerint a görögök révén jutottak a rómaiak az ősi jóslat 
gyűjtemény a Sibylla-könyvek birtokába. Állítólag Kümé öreg jósnője, a 
Sibylla ajánlotta fel megvételre Targuinius Superbusnak jóslatainak kilenc 
könyvét. A király sokallotta az árat, ezért nem állt rá a vásárlásra. Ekkor a 
Sibylla három könyvet elégetett, s a megmaradt hatot ismét felajánlotta 
ugyanazért az árért. Erre kinevették, és elzavarták. Amikor azonban újabb 
három könyvet elégetett, s a megmaradt háromért ismét ugyanannyit 
követelt, a király gondolkodóba esett. Parancsára a madárjósok kiderítették, 
hogy isteni eredetű értéket utasított vissza. Ezért azt parancsolták neki, 
hogy feltétlenül vegye meg a maradék három könyvet. A Sibylla-könyveket 
külön papi testület őrizte. Válságos helyzetben az ő feladatuk volt a 
megfelelő szövegrész megkeresése. 

Minden valószínűség szerint görög hatásra alakult ki a patríciusok 
capitoliumi istenhármasa mellett a plebejus triász. Ide tartozott Ceres, őt 
Démétérrel azonosították. A mellette álló Liber és Libera Dionüszosz és 
Persephoné megfelelője volt. Kr. e. 367-ben megjelent a római vallásban a 
görögök által ismert elvont fogalmat megtestesítő istenség. Concordia a 
megszemélyesített Egyetértés volt. 

A görög mitológiát is átvették a rómaiak, részben oly módon, hogy a görög 
istenneveket egyszerűen latinnal cserélték fel, részben pedig kialakították 
azokat a történeteket, amelyek saját múltjukat az istenek világához kötötték. 
Istenek voltak eszerint Itália legrégibb királyai, Mars volt az apja 
Romulusnak és Remusnak, a Lupercusok (a farkasisten papjai) testülete ott 
gyülekezett, ahol az anyafarkas az ikerpárt táplálta. 

Róma templomai és szentélyei, a kultusz 

Épített templomok és szentélyek csak az etruszk korban jelentek meg 
Rómában. Ezt megelőzően csak szent helyek voltak, amelyeket vagy az 
istenek választottak ki maguknak (pl. a villámcsapással jelezve), vagy az 
emberek ajánlottak fel nekik. Az isteni tulajdont oltár emelésével jelezték, a 
korai időkben ezek voltak az istentiszteletek színhelyei. A legrégibb oltárok 
közé tartozott a római marhapiacon a Forum Boariumon Hercules 
tiszteletére emelt oltár, az ara maxima. 

Az épített szentélyek közül a legrégebbiek közé tartozott Fortuna temploma 
a Forumon és a triász tiszteletére emelt templom a Capitoliumon. A 
szentélyek többnyire egy isten tiszteletére szolgáltak, de voltak 


istencsoportoknak közös szentélyei is. A capitoliumi templomon kívül ilyen 
volt a plebejus triász temploma az Aventinuson, és a tizenkét legnagyobb 
isten tiszteletére épült templom a Forum mellett. 

A római templomok nem a hívők gyülekezeti helyeként épültek, hanem az 
adott isten lakóhelyei voltak. Ennek következtében nem kellett tekintettel 
lenni a befogadóképességre. Középpontjában volt a cella, ahol az isten 
szobra állt, amögött egy külön teremben őrizték a szentély kincseit. Az 
áldozat bemutatására a szentély előtt, a szabad ég alatt épített oltáron került 
sor. A cellába csupán a papok léphettek be. 

Fontos vonása volt a római vallásnak az, hogy az egyes személyektől nem 
várta el a lelki azonosulást, az istenekkel való személyes kapcsolatot. A 
római polgár, mint a közösség tagja volt köteles részt venni a római 
istenek tiszteletében. 

Az isteni és az emberi világ találkozására a kultusz keretei között került 
sor, s ez leginkább erre a folyamatra egyszerűsödött: az ember valamilyen 
cselekvéséhez meg akarja nyerni egy isten támogatását; ennek érdekében 
ígéretet tesz az istennek, hogy fogadalmi ajándékot fog adni neki, ezután 
vagy bekövetkezik az isteni segítség, vagy nem. A lezárásként megjelenő 
felirat általában arról tudósít, hogy valaki teljesítette ígéretét valamely 
istennek, mert az , megérdemelte". Ennek tudható be, hogy a római 
fogadalmi feliratok adásvételi szerződésekhez hasonlítanak. Aggályos 
pontossággal írták körül, hogy mit kívánnak az istentől, nehogy az 
félreértse a kérést. Ugyanilyen pontosan rögzítették azt is, hogy teljesítés 
esetén milyen ajándékra számíthat az isten. 

A kultusz cselekményeit csak papok végezhették. A királyság korában az 
uralkodó volt a hivatalos kultusz és a különböző papi testületek 
legfontosabb vezetője. A köztársaság korában a papság háromféle 
szervezeti formába tömörült: voltak egy-egy személy által betöltött 
tisztségek, voltak papi testületek és papi társaságok. 

Papi testületek 

A csoportba nem szerveződött papi személyek közé tartozott a tizenöt 
flamen, akik önállóan végezték kötelességeiket. Ők voltak a legősibb 
papok, feladatuk az áldozati tűz ébrentartása volt. Közülük a legnagyobb 
tekintélye Iuppiter papjának — a flamen Dialisnak — volt. Egyszemélyi 
tisztség volt az ún. rex sacroum, az áldozó király méltósága is, ez 
valószínűleg a király egykori kultikus hatalmának a maradványa volt. Az ő 
személyes feladata maradt az egyik legősibb istennek, Ianusnak a kultusza. 


A vallási élet irányítása négy nagy papi testület kezében volt. Közéjük 
tartozott a tizenhat pontifex, élükön a pontifex maximusszal — ő volt a 
római vallás hivatalos főpapja. Mellettük kell említeni az augurokat, a 
Sibylla-könyvek őrzésével megbízott tizenöt tagú testületet és a szent 
lakomák rendezésével megbízott hét papot. Ezekhez csatlakozott a Vesta- 
szüzek hat fős csoportja is. 

A papi testületek tagjait a közösség bízta meg a feladatok ellátásával, 
kiválasztásuknál nem játszott szerepet személyes elhivatottság vagy 
rátermettség, egyedül az előkelő származás. Betöltésük életfogytiglan szólt, 
de nem szólhattak bele a politikai ügyekbe. 

Az idegen istenek 

A rómaiak nem vonták kétségbe idegen istenek létezését. A saját papjaikon 
keresztül természetesen csak a saját isteneik tiszteletét kívánták szolgálni, 
csak az ő támogatásukat akarták elnyerni. Ugyanakkor nem látták értelmét 
annak, hogy az idegen istenek segítségéről lemondjanak, vagy esetleg 
magukra haragítsák őket. A rómaiak tehát nagyvonalú megértést 
tanúsítottak ebben a vonatkozásban, hajlandóak voltak befogadni idegen 
isteneket, szükség esetén pedig, akár erőszakkal is, betelepítették az 
ellenség isteneit Rómába. 

Ebben a vonatkozásban azonban igyekeztek óvatosan eljárni. A nem teljes 
mértékben befogadott istenek számára csak a város szentnek tekintett 
határain (a pomeriumon) kívül lehetett templomot építeni, római polgárok 
pedig nem vehettek részt kultuszukban. Az olyan vallások híveit, akik 
téríteni akartak, gyakran kiűzték a városból. Ugyanerre a sorsra jutottak 
azok, akik vallásgyakorlatuk közben botrányt okoztak, vagy megzavarták a 
közrendet. Üldözötté azok a vallások váltak, amelyek római polgárokat ki 
akartak vonni a római istenek kultuszából (pl. a kereszténység). 


Mindennapi élet 


Róma, az , Örök Város? 

Az ősi Róma, a régészeti leletek tanúsága szerint, igen egyszerű település 
volt. Várossá fejlődésének, kiépülésének első szakasza az etruszk királyok 
uralkodása alatt következett be. Ekkor épült az első városfal, ami körülvette 
az ekkor már hét dombra (Palatinus, Capitolinus, Esguilinus, Caelius, 
Aventinus, Ouirinalis és Viminalis) kiterjedő Rómát. Ekkor alapították 
Ostia kikötővárosát, megépült a Tiberisen az első híd és a Cloaca Maxima 
— a nagy csatorna. 

A legrégebbi időktől lakott Palatinus-domb vált később Róma 
legelőkelőbb negyedévé. Északi ormán volt a vár, a délin pedig Iuppiter 
Capitolinus temploma. Itt voltak a senatorok villái, később pedig a 
császárok palotái is. Az Aventinuson főleg plebejusok laktak, itt állt a latin 
szövetség szentélye, a  Diana-templom. Az  Esguilinus volt a 
legszegényebbek lakóhelye ebben az időben, s itt voltak temetőik is. A Kr. 
e. 6. században alakították ki a Forum Romanumot, a város legfontosabb 
közterét. 

A köztársaság korában tovább nőtt a város területe, a serviusi falakat jórészt 
lebontották, benépesültek a távolabbi dombok és Mars hadisten mezeje, a 
Campus Martius is. A városba áramló hadizsákmányból és adókból futotta 
az utcák kövezésére, csodálatos középületek és magánházak felépítésére. 
A köztereket szobrokkal és szökőkutakkal díszítették. Az építkezések 
jelentős részét a hivatalokat viselő előkelők végeztették, ezzel is növelvén 
politikai népszerűségüket. A császárok is folytatták ezt a hagyományt, 
Augustus a Palatinuson építette tovább azt a házat, amelyet egy Hortensius 
nevű szónoktól vásárolt. A domb nevéből származik a ma is használt palota 
szó, s az ott lakó Caesarok nevéből a császári cím. 

A Forum Romanum 

A Capitolinus és a Palatinus aljában volt ez a tér, amely a köztársaság 
korában a gyűlések és törvényszéki tárgyalások színhelye volt. Ez volt 
egyúttal a kereskedők és pénzváltók számára a legkedvezőbb nagy 
forgalmú hely is, a teret szegélyező épületekben kezdetben üzletek voltak. 
A köztársaság korának végére már csak középületek álltak itt. 

A Forumon állt Ianus isten temploma, amelynek kapuját ősi szokás szerint 
akkor lehetett becsukni, ha a birodalomban mindenhol béke honolt. A teret 


szobrok és diadalívek díszítették, s itt volt az az aranyozott bronzzal bevont 
kőoszlop, amelyre a nagyobb városok Rómától való távolságát írták fel. A 
politikai gyűlések szónokai számára szobrokkal díszített szószéket emeltek. 
A Forumon vezetett keresztül a régi Róma legfontosabb útja, a Via Sacra, a 
diadalmeneteknek a Forumtól Capitoliumig vezető , szent útja", amelynek 
legdíszesebb épületei a császárkorban készültek el. Itt áll ma is Titus 
diadalíve, amely Jeruzsálem elfoglalásának emlékét őrzi, s ennek 
közelében találhatók a régi város legnagyobb épületének, a Colosseumnak 
(Amphitheatrum Flavianum) a romjai. 

Miután a Forum Romanum díszes köztér lett, a piacok számára külön 
területeket biztosítottak. Ilyen volt a Forum Boarium (marhavásártér), a 
Forum Piscatorium (halpiac) vagy a Forum Olitorium (zöldségpiac). 
Emellett a császárok korában szokássá vált, hogy az uralkodók saját 
magukról elnevezett forumokat is kialakíttattak. 

A Campus Martius 

Ez a terület, mely a pomeriumon kívül feküdt, eredetileg a hadsereg és a 
comitia centuriata gyülekezési helye volt. Már a köztársaság korában voltak 
itt középületek, de nagyrészt Augustus idejétől épült ki. Legnevezetesebb az 
a ma is álló Pantheon, amelyet Agrippa emeltetett, s amelynek hatalmas 
kupolája mindmáig lenyűgözi a látogatókat. (A Pantheon görög szó, azt 
jelenti, hogy a templomot az összes isten tiszteletére szentelték fel.) Itt állt 
Augustus síremléke, valamint a békepropaganda kifejezésére készült Ara 
Pacis Augustae, azaz Augustus békeoltára is. 

Egyéb épületek 

Mint már említettük, a római politikusok szívesen építkeztek a városban, 
hogy ezzel is növeljék népszerűségüket. A templomok mellett színházakat, 
közfürdőket, cirkuszokat és fedett oszlopcsarnokokat (porticus) hoztak 
létre a lakosok kényelmére és szórakozására. A fürdőkben nemcsak 
tisztálkodni, hanem játszani és az itt létesült könyvtárakban olvasni is 
lehetett. Az irodalmi és nemritkán a politikai közélet fontos 
megbeszéléseire is itt került sor. 

A középületek mellett természetesen emelték Róma pompáját az előkelők 
lakóházai, villái, magánpalotái, kertjei. Ezeket az épületeket is számtalan 
műkincs — szobor, mozaik, dombormű, váza — díszítette. 

A csatornázás már a királyság korában megkezdődött, vízvezetékeket 
azonban csak később építettek. Appius Claudius Caecus Kr. e. 300 körül 


vezettette be a róla elnevezett agua Appiát. (Ő kezdeményezte egyébként a 
Via Appia építését is.) 

Róma árnyai 

Az előbbiekben megismerkedtünk az elegáns negyedekkel, ahol a 
középületek és a paloták álltak. A város lakóinak többsége azonban 
természetesen nem ezeken a helyeken lakott. A kézművesek, kiskereskedők 
többsége saját szerény házában vagy nagyobb házak bérelt lakásaiban élt. A 
bérházak többemeletesek voltak, felső szintjeiket fából építették, ez és a 
zsúfoltság igencsak elősegítette a tűz terjedését. Előfordult, hogy egész 
városnegyedek leégtek. 

Róma legszegényebb negyede a Tiberisen túli terület (Iranstiberis) volt. 
Az áradásoknak kitett városrész lakói egészségtelen viszonyok között éltek. 
A folyóparton a hajók kirakodását végző alkalmi munkások telepedtek meg, 
s itt volt a városban szaguk miatt nem tűrt iparok mestereinek lakóhelye is. 
(Pl. cserzővargák, bőrfeldolgozók, vágóhidak stb.) A Transtiberisen, a 
Ianiculus-domb oldalában és a városkapuk mellett laktak a megtűrt 
idegenek is, pl. a zsidók. Temetkezési területeik is a környéken voltak, a 
felszín alatt kialakított temetkezési üregekben, az ún. katakombákban 
gyülekeztek az első keresztény közösségek az üldözések idején. 

A nyomor, a kilátástalan élethelyzetek itt is a bűnözés melegágyát 
jelentették. Innen indultak éjjeli portyáikra a rablóbandák, itt éltek a 
bérgyilkosok, méregkeverők, kerítőnők és csalók. De itt kerestek 
menedéket a szökött rabszolgák is. A polgárháborúk idején olyan 
mértékben romlott Róma közbiztonsága, hogy Augustus kénytelen volt 
megszervezni a vigilek (éjjeli őrök) 7500 főből álló csapatát, akik a rendőri 
munka mellett tűzoltói szolgálatot is elláttak. Róma egyik legrégebbi 
épülete volt a Mamertinus börtön, amelynek alsó részét Tullianumnak 
nevezték. Itt végezték ki Iugurthát, Catilina összeesküvő-társait, s a 
hagyomány szerint itt raboskodott Péter apostol is. 

A város hanyatlása 

A köztársaság idején és a korai császárkorban Róma valóban a világ 
, fővárosa? volt. Központja volt a politikai életnek, a hadsereg 
irányításának, a gazdaságnak és a kultúrának egyaránt. Amíg a birodalom 
fejlődésének tetőpontját túl nem haladta, a város ezt a szerepét méltó 
külsővel meg is tudta őrizni. A viharos 3. század azonban nemcsak a Római 
Birodalom, hanem Róma számára is végzetes volt. A késői császárkorban 


már nem volt császári székhely sem, lassú hanyatlását csak betetőzték a 
barbárok pusztításai. 

Hétköznapok és ünnepek 

A késői köztársaság korában a római szónokok gyakran emlegették őseik 
szerénységét, egyszerű és erényes életmódját. A nagy hódítások korszaka 
után valóban megváltoztak a társadalom felső rétegének szokásai, 
fellazultak a magánélet és — főleg a válságidőszakban — a közélet erkölcsei. 
A tehetősebbek egyre inkább arra törekedtek, hogy kényelemben, fényűző 
környezetben élhessenek. Ezt azonban természetesen a szegényebbek, a 
kétkezi munkából élő parasztok, iparosok és kiskereskedők nem 
engedhették meg maguknak. Az ő napjaikat továbbra is a szorgalmas 
munka töltötte ki, étkezésük és öltözködésük szerény maradt. 

Annál inkább megváltozott az előkelők élete. Ők a napot rendszerint azzal 
kezdték, hogy fogadták clienseik tisztelgő látogatását. A hivatalos és a 
politikai ügyeket délelőtt intézték, a délben elköltött prandium 
(villásreggeli) után pihenés, testgyakorlás vagy tanulmányok következtek. 
Este került sor a lakoma (cena) elköltésére. 

A lakomázók az ebédlőteremben az alacsony asztalok mellett kereveten 
fekve étkeztek, fejükön rózsakoszorú volt, könnyű ruhát és sarut viseltek. 
Étvágygerjesztő előételek után sülteket, majd csemegéket, süteményeket, 
sajtot, gyümölcsöt fogyasztottak. Előfordult, hogy valaki a lakoma kezdetén 
túl sokat evett, de szerette volna a további fogásokat is megízlelni, s 
ilyenkor pálcára erősített madártollal , segített magán". Lakoma közben 
énekesek, zenészek, táncosok és bűvészek mulattatták a társaságot. 
Könnyű, gyakran vízzel hígított borokat ittak evés közben is, a lakoma 
befejező szakaszát azonban már csak az ivás jelentette. Énekkel, 
társalgással, szavalatokkal vagy kockajátékkal szórakoztak. 

A férfiak ruházata az ingből (tunica) és a felette viselt tógából állt. Ez volt 
a legelterjedtebb viselet, a rómaiak magukat gens togatanak, tógás 
nemzetségnek nevezték. Általában fehér gyapjúból készült anyag volt, 
amelyet meghatározott módon magukra csavartak, s ráncait gondosan 
eligazították. A magasabb rangú hivatalnokok tógáján széles bíborszegély 
volt, a dijadalmenetet tartó hadvezérét arannyal hímezték, a császárok pedig 
Domitianus óta bíbortógát viseltek. A fiúk kb. 16 éves korban ölthettek 
először férfitógát, s ez azt jelentette, hogy felnőtt férfinak minősülnek. A 
nők ingszerű hosszú ruhát (stóla), felette pedig bő, redős köpenyt (palla) 
viseltek, ezt a vállukon ún. fibulával tűzték össze. A hajviseletre mindkét 


nem nagy figyelmet fordított, a sütővassal bodorított, illatos olajjal bekent 
frizurákat kedvelték. Nagy gondot fordítottak a testápolásra és ismerték a 
fogport is. A férfiak a köztársaság és a korai császárság idején többnyire 
borotválkoztak, a 2. században lett divat a szakáll. Izmaik rugalmasságát a 
testedzés mellett a masszázs biztosította. A jómódúak sok ékszert viseltek. 
A családi élet jeles eseményei 

Ide tartozott mindenekelőtt a gyermekek születése. Az újszülöttet a pater 
familias fogadta a családba, világra jötte után a kilencedik napon mutattak 
be érte áldozatot, s ekkor kapta meg a nevét is. Az elsőszülött fiú 
rendszerint apja nevét kapta, a lányokat viszont csak a nemzetség nevével 
látták el. Ha egy családban több lány született, az ifjabb és idősebb jelzővel 
különböztették meg őket. A csecsemőnek a rokonság ajándékokat vitt, ezek 
között volt az ún. bulla, a szemmel verés ellen védő talizmán tokja, amit a 
gyerekek a nyakukban viseltek. 

A házasságkötés szintén fontos esemény volt, erre általában a 
menyasszony szüleinek házában került sor. A házassági szerződés 
megkötése után egy idősebb hölgy (matróna) adta össze a fiatalokat, akik 
kezet fogtak, s a menyasszony a következő szavakat mondta: Ubi tu Gaius 
ego Gaia (Ahol te Gaius vagy, ott én Gaia vagyok). Este zeneszó mellett 
vezette az ifjú férj feleségét a házába. 

A temetés az ókori Rómában szintén nagyon fontos volt, hitük szerint 
enélkül a halott lelke nem találhatott nyugalomra. A holttestet fehér ruhában 
a halottas ágyra fektették, a bejárat mellett ciprusfát vagy ágat helyeztek el. 
A temetésre kikiáltó hívta meg a családtagokat, barátokat és ismerősöket. A 
gyászmenetben a meghívottakon kívül fuvolások és fizetett siratóasszonyok 
is voltak, és felvonultatták az ősök viaszból készült arcmásait. A holttestet 
máglyán elégették, hamvait urnába rejtették, s így helyezték el a sírban. Ez 
lehetett családi sírbolt, de szokás volt az utak mentén felállított 
kőkoporsóba,  szarkofágba való temetkezés is. A  sírfeliratokon 
megörökítették a halott nevét, foglalkozását, jeles tetteit és a gyászolók 
fájdalmát. Az útmenti sírkövek gyakran üdvözölték az arra járókat, s 
felszólították őket a halottról való megemlékezésre. (A Magyarországon 
talált sírfeliratok közül talán a legszebb az aguincumi énekesnőé, Aelia 
Sabináé.) 

A magánélet ünnepei természetesen szoros kapcsolatban álltak a vallással. 
A római emberek nemcsak sorsdöntő események, hanem a mindennapi 
tevékenység során is fontosnak tartották az istenek segítségét kérni. Ez 


fogadalomtételt jelentett, amit fogadalmi feliratban rögzítettek. A 
felkínálható áldozat lehetett vértelen (lepény, sós dara, tejföl, méz, bor vagy 
tömjén), illetve véres, azaz állatáldozat. Férfiisteneknek hím, istennőknek 
nőstény állatot kellett áldozni, az alvilágiakat fekete, az égieket pedig fehér 
áldozat illette meg. Az állatokat felszalagozott és bearanyozott szarvakkal 
vezették az illetékes isten oltárához, húsát a felajánló vendégeivel és a 
szentély személyzetével együtt fogyasztotta el. 

A közösség ünnepei 

A rómaiak ünnepfogalma nem hasonlított a mai felfogáshoz. Manapság az 
ünnepek többnyire örömteli eseményekhez kötődnek, a rómaiak számára 
pedig az ünnepnapok többsége baljóslatú, komor nap volt. Ezért nem volt 
szabad ünnepeken a , törvénykezés szavait kiejteni", azaz hivatalos ügyeket 
intézni. 

Azokat a jeles napokat, amelyeket a vallás előírásai szerint minden római 
polgárnak kötelessége volt megtartani, a római naptár tartalmazta. Ezek 
szertartásai mindvégig megőrizték a Kr. e. 7-6. század hangulatát. A szent 
cselekmények akkor is ugyanazok maradtak, amikor már senki nem 
ismerte a jelentésüket. Az ünnepi rend kialakulásakor az évet még 
márciusban kezdték, s a hagyomány szerint 10 hónapra osztották fel. A tél, 
a későbbi január és február hónap , holt idő" volt. 

Március a munkára és a harcra való készülődés jegyében telt el, akkor 
tartották a lovasszemlét, a megrozsdásodott fegyverek megtisztítását és a 
harci kürtök kipróbálását. Sok ünnep csoportosult a hónap 15. napja, 
március idusa körül. Ekkor , kergették ki?" az elmúlt évet jelképező 
szellemet, üdvözölték az új évet Anna Perenna személyében és ekkor 
öltötték fel a felserdült ifjak a férfitógát. 

Áprilisban a termékenységért tartottak ünnepeket, ezek sikere májusban 
dőlt el. Ezért ennek a hónapnak a szertartásai komorak, az alvilági istenek 
kiengesztelésére szolgáltak. Júliusban a szárazság elhárítását igyekeztek 
elérni az ünnepek, augusztus pedig a betakarítás és a szüret jegyében telt el. 
Szeptember legnagyobb ünnepe a capitoliumi szentély felavatásának 
évfordulója volt, ekkor tartották egy fehér tulok feláldozásával , Iuppiter 
megvendégelését". 

Októberben a fegyverek és szerszámok mágikus megtisztítására és 
nyugalomba helyezésére került sor. Novemberben voltak a plebejus ünnepi 
játékok, decemberben pedig az asszonyok védőistennőjének, Bona 
Deának az ünnepe. Ugyanerre a hónapra esett Saturnus isten 


kiengesztelődést, békét és jókedvet sugárzó ünnepe, a Saturnalia, ami a 
betakarítás lezárultát köszöntötte. Ekkor a család feje a gazdaság minden 
tagjával, a rabszolgákkal is egy asztalhoz ült. Mivel Saturnusnak sertést 
illett áldozni, a lakomán a szerencsét és jó termést hozó malac húsát ették. 
A később naptárba illesztett január és február hónapok ünnepei közül a 
Ianusnak (a kezdet és a vég kétarcú istene) szentelt újévet, illetve az ősök 
szellemeinek kiengesztelését fontos megemlíteni. Újévkor léptek hivatalba 
a magistratusok, szokás volt ekkor egymás kölcsönös megajándékozása. A 
februári Parentalia idején pedig a szülők és rokonok sírjait keresték fel a 
rómaiak. 

Az ókori Róma legszentebb napjai azok voltak, amikor egy-egy saeculum 
leteltét ünnepelték. A saeculum pontatlan fordítása évszázad, valójában azt 
az időszakot jelentette, amikor a korszak kezdetén születettek már mind 
meghaltak. Ez 100-110 évet jelentett a római számítások szerint. Az első 
ilyen ünnepet Kr. e. 249-ben, a másodikat 146-ban tartották. A számítások 
szerint. Az első ilyen ünnepet Kr. e. 249-ben, a másodikat 146-ban tartották. 
A ben kerített sort a százados játékok megtartására, utódai pedig 
különböző számítások alapján egy évszázadon belül többször is 
megünnepelték — propagandisztikus okokból — a saeculum leteltét. 
Látványosságok, szórakozás 

Cirkuszi játékokat kocsiversennyel már a királyok korában tartottak. Erre 
a legalkalmasabb hely a Palatinus és az Aventinus közti hosszú völgy volt, 
itt épült fel később a Circus Maximus. A cirkusz közepén egy alacsony 
falat emeltek, végein voltak elhelyezve a célt jelentő oszlopok. A 
versenyzők feladata az volt, hogy négy vagy két ló vontatta kétkerekű 
kocsijukkal előírt számú (általában hét) kört tegyenek a pályán. A 
győztesek pálmaágat, koszorút és pénzt kaptak, egy-egy sikeres kocsihajtó 
hatalmas vagyont is gyűjthetett. A versenyek rendezésére alakult társaságok 
színeibe (vörös, fehér, a korai császárkorban alakultak meg a kékek és 
zöldek) öltözött hajtók mellett a közönség is pártokba szerveződött. 
Legnagyobb pártja a zöldeknek és a kékeknek volt. 

Színielőadásokat az első pun háború után rendeztek először Rómában. A 
színpad ekkor fából ácsolt, alkalmi emelvény volt, a közönség pedig állva 
nézte végig az előadást. Az első állandó színházat Pompeius építtette. A 
bemutatott darabok elsősorban látványosságul, mulatságul szolgáltak, a 
széles közönséget nem a tragédiák, hanem a komédiák vonzották. 


Gladiátori játékokat eleinte a Forumon tartottak, később erre a célra 
épültek az amphitheatrumok. Maga a harci játék kezdetben nem 
szórakozás, hanem gyászszertartás része volt. Az elsőt, amiről tudunk, Kr. 
e. 264-ben rendezték Iunius Brutus fiai apjuk emlékére. A szokás 
valószínűleg etruszk eredetű, magyarázatára két feltételezés is van. Az 
egyik szerint a kiontott vér az ősi, emberevő isteneknek lerótt adó volt. A 
másik szerint kezdetben az elesett harcosok sírján hadifoglyokat áldoztak 
fel, s ez a barbár szokás , szelídült?" az idők folyamán párviadallá. A harci 
játék elnevezése — a munus — a halottak iránti kötelesség lerovását jelenti. 
Az idők folyamán egyre nagyobb közönség gyülekezett ezekre a 
viadalokra, így ezek is részévé váltak a politikai propagandának. A 
küzdelmet külön erre a célra kiképzett rabszolgák, a gladiátorok vívták 
egymással. Egyes sikeres gladiátorok nagy népszerűségre tettek szert, s 
komoly vagyont is szerezhettek.  Fegyverzetük különböző volt, 
elnevezésüket is erről kapták. A sebesültek sorsáról a játék rendezője és a 
nézők döntöttek. A beszorított hüvelykujjú felemelt ököl jelentette a 
kegyelmet, a lefelé tartott hüvelykujj a győztesnek szólt: adja meg a halálos 
döfést. Kezdetben egyszerre csak egy-egy pár küzdött egymással, a 
császárkorban azonban szokássá vált, hogy egy időben több gladiátort 
küldtek a porondra, s a nézők szeme elé valóságos csata képe tárult. 
Előfordult, hogy külön erre a célra ásott medencékben tengeri ütközetet 
mutattak be. 

Egy másfajta látványosság volt az ún. venatio, amikor vadállatokat 
ingereltek egymás vagy emberek ellen. Az emberek vagy felfegyverzett 
gladiátorok, vagy fegyvertelen halálraítéltek voltak. Nero alatt tömegesen 
jutottak erre a sorsra a keresztények. A vérengző kegyetlenkedések 
látványosságként való felvonultatása sajátos vonása a római civilizációnak. 
A császárkorban terjedtek el görög mintára a sportversenyek, a költői és 
zenei versenyek. Először a magát művésznek képzelő Nero rendezett ilyen 
versenyeket, s ezeken maga is a közönség elé lépett. Görögországi útja 
alkalmával számos városban vett részt ilyen versengésben, s természetesen 
mindenhol első lett. 

Tudományok és művészetek 

A tudományok terén a rómaiak teljes mértékben a görögök tanítványai 
voltak. Etruszk közvetítéssel az ő írásukat vették át, s ebből alakították ki a 
ma is használt latin ábécét. Írásra viasszal bevont táblácskákat használtak, 
erre íróvesszővel, stilusszal karcolták a betűket. Hosszabb szövegeket az 


Egyiptomból származó papirusztekercsekre írtak. Az általuk kialakított 
, római?" számok — mivel nem ismerték a helyiérték fogalmát — a 
gyakorlatban elég nehezen voltak használhatók. 

A természettudományok terén fő törekvésük az volt, hogy az eddig 
felhalmozott tudást minél szélesebb körben alkalmazzák. Új dolgok 
felderítésével nem igazán foglalkoztak. A tudományos élet központja a 
római korban is Alexandria volt. A római tudósok műveikben nem új 
felfedezéseket írtak le, hanem az addig összegyűjtött tudásanyag 
összegzésére törekedtek. 

Ilyen jellegű munka volt az idősebb Plinius természettudományi 
enciklopédiája, — Vitruvius építészeti kézikönyve vagy — Galenus 
orvostudományi műve. 

A filozófia területén sem született új a római korban. Ismerték a nagy görög 
filozófusok nézeteit, legtöbb híve Epikurosznak és a sztoikus filozófiának 
volt Rómában. A filozófiai irodalom jelentősebb szerzői voltak az 
epikureista Lucretius, Caesar kortársa, a sztoikus Seneca, Nero nevelője és 
Marcus Aurelius császár, aki szintén a sztoicizmus híve volt. 

Az egyetlen , eredeti" római tudomány a jog volt. Az első írásba foglalt 
törvényektől a Kr. u. 6. században Bizáncban bekövetkezett végső 
kodifikációig (írásba foglalás és rendszerezés) hatalmas ívű fejlődésen ment 
keresztül ez a tudomány. Ennek következtében válhatott a későbbi 
jogrendszerek alapjává. Megfogalmazták a polgári és a büntetőjog 
alapelveit, aprólékosan szabályozták a peres eljárások rendjét. A római 
polgárok egyenlőek voltak a törvény előtt, s a bírósági tárgyalásokat 
nyilvánosan folytatták le. 

A gyermekek oktatását művelt görög házitanítók végezték, nem egy 
közülük rabszolgaként került Rómába. Egyes tanítók nyilvános iskolákat 
nyitottak, s a rómaiak ezt az oktatási formát jobbnak tartották a versengés 
buzdító hatása miatt. A gyerekek írni, olvasni, számolni tanultak először, 
majd megismerkedtek az irodalom remekeivel, szavalni és szónokolni is 
tudniuk kellett. A tehetősebbek gyermekeiket a tanulmányok lezárásaként 
valamely híres görög iskolába küldték. 

Tudomány és technika a művészetben 

A különböző népektől szerzett tudományos ismereteket és technikai tudást 
kiválóan kamatoztatták a rómaiak az építészetben. Az etruszk boltozásos 
technika továbbfejlesztésével, a donga és a keresztboltozat kialakításával 
az eddiginél nagyobb tereket tudtak befedni oszlopok alkalmazása nélkül. 


Ugyanezt eredményezte a kupola kialakítása. Mindezek segítségével máig 
lenyűgöző méretű épületeket és építményeket tudtak emelni. 

Az épületek díszítésénél a görögöktől átvett elemeket használták. 
Oszlopokat, szobrokat, falfestményeket, mozaikokat, domborműveket 
egyaránt alkalmaztak. Szobrászatuk azonban egy vonatkozásban jelentősen 
eltért a görögökétől, törekedtek az ábrázolt személy valóságos vonásainak 
megörökítésére, azaz portrékat alkottak. A modell csúnya vonásait, 
esetleges fogyatékosságait sem szépítették. 

Irodalom 

A római irodalom szerény kezdeteit a sírkövekre vésett feliratok, az 
ünnepélyes alkalmakkor énekelt dalok és a temetési dicsőítő beszédek 
jelentették. Mint annyi más területen, a későbbiekben itt is a görögök lettek 
a rómaiak tanítómesterei. Az általuk kialakított formák és műfajok adták 
meg a latin irodalom kereteit is. 

A legrégebbi idők csekély fennmaradt emléke után a Kr. e. 3. század 
közepétől indult meg az irodalom fejlődése. Az alapok megteremtése a Kr. 
e. 1. század elejéig lezajlott, ezt követte az ún. aranykor, amely Augustus 
haláláig tartott. Ezután jött az , ezüstkor?" a Kr. u. 2. század végéig, végül a 
, vaskor? a birodalom bukásáig. 

Az ún. archaikus kor írói közül a legjelentősebbek Livius Andronicus, 
Plautus, Terentius és Ennius voltak. Livius Andronicus latinra fordította a 
görög irodalom egy sor remekét, köztük az Odüsszeiát. Plautus és Terentius 
vígjátékokat írtak, Ennius pedig elsőként írt latin nyelvű eposzt. Az 
irodalmi élet megszervezését ebben a korban a két Scipio indította meg, a 
második pun háború hadvezére, Scipio Africanus, s örökbe fogadott 
unokája, Scipio Aemilianus. A próza első kiválóságai közé tartozott az 
idősebb M. Porcius Cato, aki bár maga is jól ismerte a görög kultúrát 
írásaiban ennek térhódítása ellen hadakozott. 

Az aranykor első szakaszát Cicero korának is szokták nevezni. Ez az 
időszak a polgárháborúk kora Róma történetében, a politikai küzdelmek 
kedveztek a retorika (szónoklattan) fejlődésének. Cicero beszédei közül 58 
maradt ránk, írt értekezéseket a szónoklattan, a filozófia és a vallás 
különböző kérdéseiről. Leveleiből hatalmas gyűjtemény maradt az utókorra. 
Kortársai közül kiemelkedő jelentőségű a költő C. Valerius Catullus, 
akinek Lesbiához írott versei a szerelmi líra remekművei. 

Augustus korát három költőóriás határozta meg, Vergilius, Horatius és 
Ovidius. Vergilius életének fő műve, az Aeneis, a latin eposzköltészet 


legjelentősebb — darabja. Ebben a  Irójából — elmenekült Aeneas 
bolyongásainak történetét írta meg. Eklogái a természet, a pásztori élet 
idillikus világába vágyódó költő érzéseit fejezik ki, a Georgica pedig 
mezőgazdasági  tanköltemény, mely a szorgos munkát, az okos 
gazdálkodást, a jámbor istenhitet és az itáliai földet dicsőíti. 

Horatius Brutus katonájaként harcolt a polgárháborúk idején, s hazatérése 
után vált igazán ismert költővé. Gúnyos hangú költeményekkel, ún. 
szatírákkal és epodoszokkal tűnt fel az irodalmi életben. Később született 
dalokból, ódákból, különböző lírai műfajú művekből álló gyűjteménye, a 
Carmenek. Életelve az , aurea mediocritas?, az arany középút volt. Ez 
azonban elsősorban a politikai és a gazdasági életre vonatkozott, soha nem 
jelentett szellemi középszerűséget. 

A legfiatalabb, Ovidius először szerelmi költészetével szerzett hírnevet, 
később a római ünnepekről írt verseket, s Átváltozások címmel foglalta 
össze a görög-római mitológia történeteit. Ezekben a költeményekben is 
elsősorban a szerelemmel foglalkozott, stílusa könnyed és játékos volt. 
Életét a Fekete-tenger partján fekvő Tomiban fejezte be, ahová Augustus 
száműzte, mivel ez a költészet nem illett bele az általa képviselt 
eszményekbe. 

A korszak költői közül meg kell még említeni a lemondó, szomorú hangú 
versek, az elégiák szerzőit: Tibullust és Propertiust. Fontos szerepe volt az 
irodalmi életben Augustus barátjának és diplomatájának, a műértő 
Maecenasnak. Nem saját műveivel vívta ki magának ezt a helyet, hanem 
mások irodalmi tevékenységének támogatásával. Az ő köréhez tartozott 
kora minden jelentős írója, költője, az utókor pedig róla nevezte el a 
művészetek későbbi pártfogóit mecénásoknak. 

Az ezüstkort a római irodalom lassú hanyatlása kezdetének tekintik. Az 
ékesszólás háttérbe szorult, a költészet nyelve eltávolodott a köznapi 
beszédtől, finomkodó, mesterkélt lett. A kor költői közül ki kell emelni 
Lucanust, aki Nero kortársa volt, s aki tehetségével kivívta az őrült császár 
féltékenységét. A görög Aiszóposz követője volt a felszabadított rabszolga, 
Phaedrus. Szatírákat — ez az egyetlen római eredetű műfaj — írt Persius és 
Iuvenalis, Martialis pedig epigrammaköltő volt. A próza műfajában 
alkotott Petronius, akinek Satyricon című műve töredékekben maradt 
fenn, a legnagyobb összefüggő részlet a Trimalchio lakomája, amely a 
felkapaszkodott újgazdagokat gúnyolja ki. A latin irodalom utolsó 
klasszikusa volt az ezüstkor végén Apuleius, akinek fő műve az 


Aranyszamár. Ez volt a Satyriconon kívül az utókorra maradt egyetlen 
latin regény. 

A római történetírás 

Kezdeteit azok az évkönyvek (annales) jelentik, amelyeket a pontifexek 
kezdtek el vezetni, feljegyezve bennük egy-egy év jelentősebb eseményeit, 
a consulok nevét, az ünnepnapokat s a diadalmenetek jegyzékét. Ezek 
összegyűjtésére s átvizsgálására Kr. e. 130 körül került sor, a bennük 
felhalmozott anyag a későbbi történetírók fontos forrása lett. 

A római történeti irodalom első szerzői közé tartozik a görög Polübiosz, aki 
politikai túszként került Rómába és a római O. Fabius Pictor (az ő műve 
nem maradt fönn). Mindketten a Scipiók köréhez tartoztak. A Kr. e. 1. 
század történeti irodalmából ki kell emelni Sallustius és Cornelius Nepos 
műveit. Ide sorolható Caius Iulius Caesar két munkája, amelyek a galliai 
háború és a Pompeius ellen vívott polgárháború történetét tartalmazzák. 
Augustus korának legjelentősebb történetírója Titus Livius volt. Róma 
történetét a város alapításától (Ab urbe condita) Kr. e. 9-ig írta meg. Az 
óriási munka 142 könyvéből csak 35 maradt meg, az elveszettek anyagát a 
fennmaradt kivonatokból ismerjük. Köztársasági érzelmei ellenére elismerte 
Augustus érdemeit a birodalom békéjének helyreállításában. Bár sok forrás 
állt rendelkezésére, a történetírói pontosságnál nagyobb hangsúlyt helyezett 
a szép előadásra. 

A Kr. u. I. században a történetírók többsége udvari szerző volt, műveikben 
igazodniuk kellett az éppen uralkodó császár kívánalmaihoz. Írásaikban sok 
tárgyi tévedés van, stílusuk pongyola, szellemeskedés és pletykálkodás 
jellemzi őket. Közülük magányos óriásként emelkedik ki Publius (?) 
Cornelius Tacitus (kb. 55-kb. 120). Rövidebb művei (Iulius Agricola élete, 
Germania, Beszélgetés a szónokokról) után írta meg két nagy történeti 
munkáját: a Historiaet (Korunk története) és az Annalest (Évkönyvek). 
Történetírói alapelvét a szállóigévé lett , sine ira et studio? (harag és 
részrehajlás nélkül) kifejezéssel határozta meg, de mi sem állt távolabb tőle, 
mint a hűvös távolságtartás. Soraiból csak úgy süt a császári zsarnokság 
gyűlölete. Kora társadalmát és a történelem mozgását sötét pesszimizmussal 
szemlélte, és kategorikusan elutasított mindent, ami  Augustusszal 
keletkezett. — Lefordíthatatlanul — tömör, súlyos mondatait a latin 
írásművészet csúcsának szokták tartani. 

A római életrajzírók közül ki kell még emelni Suetoniust. De vita 
Caesarum (Caesarok élete) című munkája a Iulius-Claudius-dinasztia, a 


négy császár éve és a Flavius-dinasztia uralkodóinak életrajzait tartalmazza. 
Mint Hadrianus levéltárosa, töméntelen mennyiségű forráshoz jutott műve 
megalkotásakor. Fő törekvése az volt, hogy érdekes legyen, s kihasználta, 
hogy a jó császárok idején bátran lehetett bírálni az elődöket. Műve ennek 
következtében valóságos botránykrónika és pletykagyűjtemény lett. 
Végezetül három, görög nyelven író szerzőt kell megemlítenünk, akiknek 
művei a római történeti irodalomba tartoznak. Az első közülük Plutarkhosz, 
aki a Kr. u. 1. század második felében élt. Párhuzamos életrajzok című 
munkájában egy-egy görög és római történelmi személyiség életét írta meg, 
ezekben több érdekességet, mint lényegest mond el a múltról. A 2. század 
végén született az alexandriai Appianosz , Római történet"-e, a hatalmas 
műnek nem egészen a fele maradt ránk, többek között az itáliai 
polgárháborúkról szóló részek. Kortársa, a bithüniai Cassius Dio 
ugyanezzel a címmel írt egy 80 könyvből álló munkát, amelyben évről évre 
haladva rögzítette az eseményeket saját consulsága évéig. Ebből mindössze 
25 könyv maradt ránk, s a belőle készült kivonatok. 

Pannonia, a római provincia 

A mai Dunántúl területét a rómaiak Kr. e. 12-9 között vették birtokukba 
Tiberius hadjáratának eredményeképpen. Az erre irányuló hadjáratok 
azonban már korábban megkezdődtek, Kr. e. 35-ben a Száva vidékének 
meghódításával, Siscia (Sziszek) elfoglalásával. A további előnyomulás a 
Duna partjáig megfelelt Augustus külpolitikai elképzeléseinek, célja a 
természetes határok elérése volt. A provinciát Kr. e. 11 -ben szervezték 
meg, ekkor még Illyricum néven, ennek északi része az itt élő kelta eredetű 
pannon törzsekről kapta később a Pannonia nevet. A meghódítottak 
lázadásai később is sok gondot okoztak. Kr. u. 6-9 között került sor a nagy 
pannon felkelésre, melynek leverésére újra Tiberiust küldte ki Augustus. 

A római Pannonia területe nagyobb volt, mint a Dunántúl ma, mert hozzá 
tartozott a mai Ausztria keleti pereme, Horvátország, Szlavónia és 
Bosznia egy része is. A tartományt a Kr. u. 2. század elején két részre 
osztották, keleti részét Pannonia Inferiornak, a nyugatit pedig Pannonia 
Superiornak nevezték. (Később ezt egy újabb felosztás követte 
Diocletianus — idejében.) — Pannonia Inferior helytartói székhelye 
Aguincumban (Óbuda), Superioré pedig Carnuntumban (Petronell) volt. 
Aguincum első helytartója a későbbi császár, Hadrianus volt. 

A provinciából Itáliába gabonát, állatbőrt, vadállatokat és prémeket 
szállítottak. Gazdasági jelentősége azonban eltörpült katonai fontossága 


mellett. A hadsereg érdekeinek megfelelően folytak a telepítések, a város- 
és útépítések. Fontosak voltak természetesen a közvetítő kereskedelem 
szempontjai is, Pannonián vezetett át az ún. Borostyánút, amely a 
Baltitenger vidékét kötötte össze Itáliával. 

A területen több mint 25 colonia és municipium alakult ki, ezek voltak a 
római kultúra színterei. Az első polgári települések a legiós táborok mellett 
jöttek létre, a hadseregnek mindvégig fontos szerepe volt a tartomány 
életében. A 2. század közepére esett Pannonia virágkora, ekkor gyorsult 
meg a gazdaság fejlődése, a városok kiépülése, a közművek és az úthálózat 
kialakítása. Ebből a századból származik az az egyedülálló lelet, amely 
Aguincumban került elő, egy hordozható bronz orgona maradványai. Ez a 
legrégibb ilyen hangszer az egész világon. Hamarosan megakadt azonban a 
nyugalmas fejlődés, a markomannok és a kvádok támadásai miatt 
hadszíntérré vált a tartomány. A filozófus császár, Marcus Aurelius életének 
utolsó éveit Pannonfában töltötte, Elmélkedéseinek két könyvét itt írta meg. 
Pannonia fontossága akkor nőtt meg újra, amikor Septimius Severus 
személyében e provincia helytartója lett a császár. A Severusok uralmának 
legfontosabb támasza éppen az itteni katonaság volt, császárságuk a 
tartomány újabb gazdasági felvirágzását hozta meg. A 3. század nagy 
válsága nem kímélte meg ezt a területet sem. Hosszú hanyatló időszak után 
végül a népvándorlás barbár támadásai söpörték el a római uralmat 
Pannonia földjéről. 

Pannonia életét az itt élő, tarka összetételű helyi lakosság és az ide 
vezényelt legiók katonasága alakította. A romanizáció nem jutott olyan 
fokra, hogy egységesítette volna a szellemi életet. A keletről származó 
katonák honosították meg Mithrasz és Izisz misztériumait. A római 
istenvilágból a nem különösen jelentékeny, mezőgazdasági tevékenységeket 
védelmező termékenységisten, Silvanus kultusza terjedt el leginkább. A 
katonaság körében különösen erős volt Pannoniában Iuppiter Dolichenus 
kultusza, amelyet Septimius Severus is pártfogolt. 


A KORAI KÖZÉPKOR Az 5. századtól a 10. 
századig A középkori Európa létrejötte 


Bevezetés 


Fejezetünk az 5-10. század közötti időszakról, az ún. korai középkorról 
szól. Ennek az időszaknak a történései már nem csak a hajdani Római 
Birodalom területén játszódtak. A  koraközépkori Európa fogalma 
elválaszthatatlan a germánoktól, az általuk lakott vidékek kerültek a 
történelem középpontjába. A barbár és a nyugatrómai világ találkozásából 
itt alakult ki a középkor gazdasági, társadalmi, politikai és kulturális rendje 
— a feudalizmus. Itt jött létre az , új Római Birodalom" eszméje, melyet 
először a frankok, később a németek próbáltak megvalósítani. Ebből a 
birodalomeszméből ered a középkori Európa civilizációjának egysége. A 
germán , Európa" mellett léteztek olyan területek is, melyek a fejlődésnek 
ettől eltérő sajátosságait mutatták. Ilyen volt Skandinávia és a szlávok 
lakta terület túlnyomó része, meg a Mediterraneum két fontos civilizációja: 
Róma örököse, valamint Bizánc és az iszlám világ. 

Bevezetésünk végén megállapíthatjuk, hogy a ,középkor? az európai 
civilizáció fogalma, alapvetően az európai civilizáció kibontakozásának 
első szakasza. 

A feladatunk éppen az, hogy e korszak sokszínűségével megismerkedjünk. 


A barbár államok 


Róma után 

A nyugati birodalom történetét a , barbár" Odoaker fejezte be, amikor 476- 
ban az uralkodói jelvényeket  összecsomagoltatta és  elküldette 
Constantinopolisba, a hasonlóan (vagy talán még inkább) barbár Zénónnak, 
aki isauriai rablóvezérből lett a keleti Róma ura. A Mediterraneumot 
összetartó politikai rendszer megszűnt létezni, ám a római civilizáció 
maradt. A következő évszázadok fő kérdése éppen az volt, hogy sikerül-e e 
civilizáció eredményeit túlszárnyaló újat építeniük a , barbár népeknek". 

A kezdetek nemigen kecsegtettek látványos eredményekkel. A kortársak 
számára Róma bukása a vég kezdete volt, s minden egyes újabb esztendő a 
római világ egy-egy emlékének — hídnak, amfiteátrumnak, fürdőnek, 
vízvezetéknek — a pusztulását jelentette. Az emberek fokozatosan 
falvakba költöztek, s önellátásra rendezkedtek be. A városi élet 
látványosan hanyatlott, s a nagyobb települések egyházi központokká 
változtak. Városban lakni egyébként sem jelentett már olyan előnyt, mint 
Róma idejében. 


Az államapparátus — a hivatalnokszervezet — lényegében megszűnt, a 
társadalom egyébként sem tudott volna nagyszámú hivatalnokot eltartani. A 
falusi lakosság főképp olyan mezőgazdasági termelésbe kezdett, mely 
gyökeresen eltért a korábbi gyakorlattól. A társadalom legfontosabb 
egységei a fokozatosan kialakuló falusi közösségek lettek, melyek a bérbe 
vett földeket közösen művelték. Ők voltak azok, akik a germán eredetű 
nehézekével már képesek voltak a kötött északi talajokat is feltörni, s ott a 
mezőgazdasági termelést meghonosítani. 

A kora középkor (5-10. század) földművelőinek köszönhetően a civilizáció 

— ha lassan is — túllépett a Római Birodalom volt határain. 

A korszak legfontosabb politikai változása a világi és a vallási hatalom 
kettéválása. Az előző a barbár elit, az utóbbi pedig a Róma által vezetett 
egyház kezébe került. Európa legfontosabb politikai kérdése az lett, hogy 
milyen viszonyt tudnak és akarnak e hatalmak egymással kialakítani. Ebből 
a szempontból döntő szakasznak tekinthető a keresztény királyságok 
létrejötte: egyház és állam egymásra találása. 

Kísérlet Itália vezető szerepének visszaállítására 

A keleti gótok 

Odoaker nem sokáig kormányozhatta Itáliát, bár mindent megtett a római 
kontinuitás (folyamatosság) fenntartása érdekében. Restauráltatta Róma 
középületeinek egy részét, "gondoskodott a város lakosságának 
gabonaellátásáról — pedig ez a vandál hajók miatt nehéz volt —, cirkuszi 
játékokat rendezett. Összességében megpróbált együttműködni a senatori 
réteggel és a , római néppel". 

Hatalma azonban pusztán addig tartott, ameddig különböző germán 
törzsekből verbuvált hadserege kitartott mellette. 487-ben a Hun 
Birodalom bukása után  Pannoniában letelepült keleti gótok 
megrohanták Itáliát. Királyuk, Theodorik három évi ostrom után 
elfoglalta Odoaker utolsó menedékét, Ravennát. Az önmagát kegyelemre 
megadó ,,Itália királyát" Theodorik meggyilkoltatta, ezzel létrejött az 
Illíriát és Itáliát magába foglaló keleti gót királyság. 

Nagy Theodorik (493-526) 

Theodorik lett az első ,barbár" uralkodó, aki római és barbár 
hagyományokra támaszkodva megpróbálkozott a birodalomépítéssel. Ennek 
első lépéseként rokonsági kapcsolatokon alapuló szövetségi rendszert 
épített ki a Földközi-tenger nyugati medencéjében. Elsősorban a nyugati 
gótokkal tartott fenn baráti viszonyt. Itália uralma római mintákat követett. 


A bizánci uralkodótól — akit elismert — ő is megkapta a , patrícius? címet. 
A polgári hivatalok jelentős részét a hozzáértő rómaiak kezében 
hagyta, a katonai méltóságokat viszont a gótok töltötték be. A rómaiak 
szabadon gyakorolhatták a katolikus vallást, a gótok pedig az ariánust. 
Rómaiakra a római, a gótokra pedig a gót törvények vonatkoztak. (Ez 
utóbbiak inkább szokásjogon alapultak.) Az uralkodó mindenki számára 
igyekezett biztosítani az egyéni szabadságjogokat (civilitas), cserében 
elvárta az együttműködést. 

Theodorik nagy pártfogója volt a művészeteknek és a tudományoknak. 
Udvarában működött Cassiodorus senator, aki 12 kötetben megírta a 
rómaiak és gótok történetét, és Boethius, a kora középkor legismertebb 
filozófusa. Róma és a gótok ,kibékülését" látványos restaurációs 
munkálatok és — főleg Ravennában, a székhelyen folyó — építkezések tették 
érzékelhetővé. Az 510-es években azonban váratlanul megszűnt a gót-római 
jó viszony. Theodorik kivégeztette Boethiust, letartóztatta a senatus egy 
részét, és erőszakosan lépett fel a katolikus egyházzal szemben. 

A váltás oka összetett, de felderíthető. 507-ben a katolikus frankok 
legyőzték és Hispaniába űzték a nyugati gótokat. Ugyanekkor látványosan 
megjavult a római egyház és Bizánc viszonya. A bizánci császárok egyre 
nyíltabban fogalmazták meg igényüket Kelet és Nyugat újraegyesítésére. A 
gótok úgy érezték, hogy magukra maradtak, ezért megpróbáltak leszámolni 
vélt vagy valós ellenfeleikkel. Theodorik nagy kísérlete — rómaiak és 
barbárok békés együttélése — kudarcot vallott, nevét azonban így is a 
, Nagy" jelzővel ruházta fel az utókor. Alakja a középkori mondavilágba is 
bekerült Dietrich von Verneként. (Magyarul Veronai Detre, Il. Arany J.: 
Buda halála.) 

Nagy Theodorik halála után hamar elkövetkeztek a gót uralom végnapjai. 
Utódai között trónviszály tört ki, amit sikeresen használt ki Justinianus, 
keletrómai uralkodó. 535-ben bizánci hadak jelentek meg Itália 
partjainál. A gót uralom elégtelensége hamar kiderült. A majd száz év alatt 
erejükből csak arra futotta, hogy utánozzák a rómaiakat, s mikor ezt már 
nem lehetett, a királyság vészesen meggyengült. A bizánci hadaknak így is 
húsz esztendeig tartó rendkívül súlyos harcokban sikerült Itáliát 
, pacifikálni", azaz meghódítani és békére kényszeríteni. A békének 
azonban óriási ára volt: Itáliában végleg megrendült a római világ. A 
bizánciak is Ravennában rendezkedtek be, de győzelmük gyümölcsét 


nem sokáig élvezhették. Itália határainál újabb ellenfél jelent meg, a 
langobardok. 

A langobardok 

Egy langobard történetíró szerint népe a nevét szakálláról kapta. Egy 
alkalommal a langobardok Odin isten elé járultak, aki feleségétől 
megkérdezte: , Kik ezek a hosszú szakállúak (longibarbae)?? A név tehát 
Odintól származik. Eredetükről ennél biztosabbat tudunk. A germán nép 
Skandináviából indult hosszú útjára. Az Elba mentén vándorolva jutottak a 
mai Csehország területére, onnan pedig a gótok által elhagyott Pannoniába. 
A 6. század közepén a Kárpát-medencében a hódító török nép, az avarok 
lovasseregei jelentek meg. 

Így hát a langobardok felkerekedtek, s Itália felé indultak. 568-ban 
érkeztek meg a gótbizánci háborúkban kivérzett félszigetre. Először a 
maradék gót államot számolták fel, majd megtámadták az alig 
berendezkedett bizánciakat. E támadás eredménye azonban nem győzelem 
lett, hanem Itália kettéosztása. A bizánciak megtartották foglalásaik 
döntő részét, ám a római világ megszűnt Itáliában. Egyszerűen azért, 
mert a langobardok elpusztították. 

A langobard uralommal új korszak köszöntött be. Az új nép vezetői 
lemondtak arról, hogy római módon kormányozzanak. Államalapításukat 
rablás és erőszak vezette be, majd a folyamat egy királyság — Pávia — és 
több tőle független törzsi , hercegség? — Spoleto, Benevento, Tuscia stb. — 
létrehozásával ért véget. A félsziget déli részébe azonban ezután is vezettek 
rablóhadjáratokat. A 7. század elejére csillapultak a harcok, s Itália 
széttagoltsága — már előlegezvén a későbbi állapotokat — állandósult. Ez 
persze nem jelenti azt, hogy a langobard királyok nem törekedtek egységes 
vezetés létrehozására. Uralmukat a katonai erőre és kezdetben az 
arianizmusra, majd az ortodoxiára próbálták építeni. Aribert király a 7. 
század közepén látványosan katolikus hitre tért, s megkoronáztatta magát a 
langobard , vaskoronával". Szintén e korra esik a langobard törvénykezés 
megjelenése: Rothari király 643-ban adta ki törvénykönyvét (Edictus 
Rothari), mely már a középkori jog elemeit tartalmazza. 

A langobard hadjáratok a 8. század közepén kezdődtek újra. Aistulf 
király kísérletet tett arra, hogy a gyengülő bizánci uralmat végképp 
megtörje. 751-ben sikerült is neki Ravennát megszállnia, s ezután az 
utolsó jelentősebb város, Róma felé fordult. A pápa, hogy városát 
megóvja, a frankokhoz fordult segítségért. Királyuk, ,,Kis? Pippin nem 


sokáig habozott: a frank seregek a 8. század közepétől egyre gyakrabban 
jelentek meg Itália földjén. Nagy Károly, a legnagyobb frank uralkodó, 
773-74-ben megsemmisítette a Langobard Királyságot. A csapást a 
hercegségek egy része túlélte, de ez a lényegen nem változtatott: Itália 
sorsa ezután a frankok, később a helyükbe lépő németek és a pápák 
kezébe került. A langobard állameszme azonban tovább élt, aminek 
bizonyítéka a későbbi német-római császárok igyekezete az itáliai királyság 
— a langobard vaskorona — megszerzésére. 

A vandálok 

A történelem iránt érdeklődők általában annyit tudnak a vandálokról, hogy 
, hírnevüket" a Nyugat-római Birodalomban elkövetett , vandál" dúlásaikkal 
— elsősorban Róma 455. évi kifosztásával — szerezték. Való igaz, hogy az 
egy hónapos fosztogatás, mikor Geiserich parancsára még a capitoliumi 
Juppiter-templom tetőzetét is leszedték, sokáig nyomot hagyott a rómaiak 
emlékezetében. Tevékenységük nyomát még ma is őrzi a kollektív 
emlékezet, pedig maga a nép néhány évtized alatt eltűnt Európa 
történetéből. Talán ők voltak azok, akik legtávolabbról — a mai Norvégiából 
— indultak, s a legmesszebb — Afrikáig jutottak hosszú vándorlásuk során. A 
gótok nyomására vándoroltak a Morva és a Garam folyók, valamint a 
Kárpátok által határolt térségbe az 5. században, majd onnan nyugatnak 
fordulva a 406. évi nagy rajnai áttörés alkalmával kerültek Róma területére. 
Itt azonban nem az Itália felé vezető utat választották, hanem Hispaniába 
vonultak, ahol a rómaiak foederatiként letelepítették őket. A nemsokára 
megérkező nyugati gótok elől azonban tovább kellett vándorolniuk. 
Legnagyobb királyuk, Geiserich (428-477) vezetésével átkeltek a 
gibraltári szoroson, majd eljutottak Africa provinciába (429). Tíz 
esztendei ostrom után elfoglalták a térség legfontosabb városait, utoljára 
magát Karthágót, 439-ben. Ez a város lett központja a Vandál Királyságnak, 
az első független germán államnak a Római Birodalom területén. Karthágó 
megszerzésével a vandálok kezébe került a Földközi-tenger 
kereskedelmének ellenőrzése. Újonnan szervezett hajóhaduk állandóan 
nyugtalanította az egyiptomi gabonaszállítmányokat, s ezzel sakkban 
tartotta Rómát. A nyugati császárok tettek ugyan néhány erőtlen kísérletet a 
Vandál Királyság megsemmisítésére, ám ezek csúfos vereséggel végződtek: 
Africa a vandáloké maradt. 

Ottani államszervezésüket azonban nem kísérte siker. Sőt, inkább csak 
kudarcokról beszélhetünk. A városi élet látványosan hanyatlott, a 


pénzrendszer megszűnt, a létfontosságú vízvezetékek — karbantartás híján — 
elpusztultak. . Emellett a hódítók igyekeztek  elkülönülésüket is 
hangsúlyozni. 534-ben Afrikába bizánci hadak érkeztek: Justinianus, 
keletrómai császár ugyanis elérkezettnek látta az időt a Földközi-tenger 
medencéjének visszaszerzésére. Ezek a Belizarius vezette seregek 
megsemmisítették a Geimber király irányításával küzdő, magukat a 
városokban elsáncoló vandál katonaságot. Maga a nép hamar szétszóródott, 
s utolsó maradékait is elnyelte a 7. századi iszlám áradat. 

A burgundok 

A vandálokhoz hasonlóan rövid a burgundok története is, ám nemcsak ez 
kapcsolja össze a két népet, hanem a származás is. A vandálokkal rokon 
nép Bornholm szigetéről — talán nevük is innen ered — származtatta magát. 
Az, 5. század elején érkeztek az ekkor igencsak mozgalmas Rajna-vidékre. 
Itt kerültek kapcsolatba a hunokkal, de ezek a kapcsolatok korántsem 
indultak békésnek. 437-ben a hunok Worms mellett súlyos vereséget mértek 
rájuk. Az esemény emlékét a burgund hagyományokat tartalmazó 
Nibelung-ének őrizte meg számunkra. A hun kapcsolat továbbélését 
bizonyítják a korabeli temetkezési együttesekben talált torzított — hun 
szokás! — koponyák is. A rómaiak — bár maga Aetius kérte a hun segítséget 
ellenük — nem tudták megakadályozni a burgundok letelepedését a Rhőne 
folyó vidékén. E terület évszázadokon át nevében őrizte emléküket. 

A letelepedés Gundahar (a Nibelung-énekben Günter) király vezetésével 
történt meg. Róma bukásával néhány évtizednyi békekorszak következett, 
mely elegendő volt arra, hogy a burgundok beolvadjanak az itt élő 
romanizált gallok közé. Mivel ez a terület a Római Birodalom fejlett 
körzetei közé számított, romanizáló hatása is ennek megfelelően erősnek 
bizonyult. A burgundok hamar megtanulták a fejlett mezőgazdasági 
technikát, de nem lett tőlük idegen a városi élet sem. Ez segített fenntartani 
a római civilizációt. 

A Burgund Királyság mintegy ütközőállamot képezett a két gót királyság 
között. Éppen ezért Bizánc elemi érdeke volt támogatása. A burgund 
királyok folyamatosan nyerték el a , patrícius? és a , magister militum" 
címet. Az uralkodók felismerték, hogy érdemes a távoli Bizánc barátságát 
keresniük. A 6. század elején már egyértelműen a római eredetű 
intézményekre támaszkodva kormányoztak. A Bizánchoz való közelítés 
utolsó állomása az arianizmus orthodox kereszténységre , cserélése? volt. 
Gundobad király létrehozta a burgund törvénykönyvet — Lex Burgundiorum 


-, majd utóda, Sigismund 517-ben felvette a katolikus vallást. Ám nem 
sokkal korábban Gallia északi részén megszületett az ugyancsak 
katolikus frank állam, mely a kirobbanó hatalmi harcban erősebbnek 
bizonyult, s 534-ben elfoglalta Burgundiát. 

A sors különös játéka, hogy a két rokon nép — a vandál és a burgund — 
állama azonos időpontban semmisült meg. A vandáloké talán azért, mert 
képtelenek voltak a római világhoz alkalmazkodni, a burgundoké pedig, 
mert ez túlságosan is jól sikerült nekik. 

A vizigótok A vizi — a szó , nyugatit" jelent — gótok története 
elválaszthatatlan a Római Birodalom utolsó két évszázadának eseményeitől. 
Ezekkel már részben megismerkedhettünk: 

Kr. u. 3. sz. — a vizigótok megjelenése Daciában 

375 — a hunok elől menekülve Fritigern bebocsáttatást kér a birodalomba 
378 — a hadrianopolisi csatában Valens császár hadait megsemmisítik a 
gótok 

410 — Alarik, az első gót király kifosztja Rómát 

419 - A gótok megkapják Gallia déli részét, ők az első szövetségesek 
(foederati) 

A Gallia déli részén létrejött gót állam meglehetősen vegyes etnikai 
összetételű volt. A gótokkal ugyanis iráni, szláv és finnugor népelemek is 
érkeztek a Római Birodalom területére. A gótokkal együtt vándorló 
legnagyobb népcsoport a svév volt. Az újonnan létrehozott , gót" állam 
súlypontja fokozatosan tolódott dél — a Pireneusok — felé. Ennek oka az 
erősödő frank nyomás volt. 507-ben a két germán nép között összecsapásra 
került sor. Klodvig frank király Poitiers közelében súlyos csapást mért a 
gót hadakra, az ütközetben uralkodójuk, II. Alarik is elesett, s a gót kincstár 
a frankok kezére került. 

Az államszervezés 

A gótok a 6. század elején kiürítették Galliát, s a Pireneusok hágóin átkelve 
elözönlötték Hispaniát. A félszigeten ekkoriban körülbelül 6 millió 
romanizált lakos élt, a gótok és a svévek lélekszáma pedig kb. 300 ezerre 
tehető. A hódítók és a meghódítottak számaránya nyilvánvalóvá tette, hogy 
meg kell találni az együttélés normáit, mert nyers erőszakkal a germán 
uralmat fenntartani nem lehet. E feladatnak a gótok sikerrel feleltek meg. 

A hispaniai gót államot Amalarik (kb. 521-531) szervezte meg. Országa 
központjává Sevillát tette, s igyekezett a városi lét folyamatosságát 
fenntartani.  Szövetségesi kapcsolatot alakított ki Nagy  Iheodorik 


államával, majd — hogy egyeduralmát biztosítsa-megpróbálkozott a svévek 
bekebelezésével. A 6. század közepén a vizigótoknak súlyos harcokat 
kellett vívniuk a megerősödő Bizánccal, melyekből győztesen kerültek ki. 
A vizigót állam megerősödését jelezte a gazdasági élet fellendülése, a 
svévek legyőzése, valamint és a római és gót lakosság közeledése. Ennek 
eredményeképp Rekkared király (586 k. — 601) felvette a katolikus vallást, 
és sikerült megszereznie a katolikus egyház támogatását. A vizigót 
királyság legfontosabb városává az egyházi központ, Toledo vált, a 
királyokat Toledo érseke koronázta. 

A középkori királykép megjelenése 

A világi és egyházi hatalom összefonódását jelezte a megváltozott 
koronázási szertartás. A 7. századtól kezdve a királyt a toledói érsek 
nemcsak megkoronázta, hanem szentelt olajjal , felkente? — az olajat a 
fejére csurgatva -, azaz jelképesen átadta neki az isteni kegyelmet. A király 
ettől kezdve uralkodó és egyszersmind , minister Dei", tehát Isten szolgája 
is. A középkori királykép legfontosabb elemei valójában már Szent 
Ágoston (Aurelius Augustinus, 430 7), a kiváló későrómai egyházatya De 
civitate Dei (Isten városáról) című munkájában megfogalmazódott. ,,... 
boldogoknak mondjuk az uralkodókat akkor, ha igazságosan uralkodnak, ha 
tisztelőiknek magasztaló beszédére és magasztalóik nagyon alázatos 
hízelgésére nem fuvalkodnak fel, sőt eszükbe veszik azt, hogy ők is csak 
emberek. Boldogok, ha hatalmukat leginkább Isten tiszteletének a 
terjesztésére és Isten fenségének a szolgálatára fordítják. Boldogok, ha az 
Istent félik, szeretik és tisztelik... Boldogok, ha lassabban állnak bosszút, és 
gyorsabban megbocsátanak. Boldogok, ha a büntetést az állam 
kormányzása és védelme szempontjából és nem az ellenséges gyűlölet 
kielégítésére alkalmazzák.... Boldogok, ha azt, amit többnyire szigorúan 
kénytelenek voltak elhatározni, könyörületes szelídséggel és jótékonysággal 
helyrehozzák." 

Az uralkodó jelzői között egyre gyakrabban jelent meg a , Pius-Kegyes", a 
, Justuslgazságos" és a ,, Victor-Győzedelmes", ami a középkori királykép 
kialakulásának jele. Az uralkodó személye tehát szent lett, hisz hatalmát 
Istentől nyerte. 

A hatalom birtokában a gót királyok megpróbálkoztak a közigazgatás 
egységesítésével, a gót előkelőket hűségesküre kötelezték. Cserében 
azonban el kellett ismerniük az előkelők jogait az általuk birtokolt 
területeken. Itt megkezdődött a korábban szabad rétegek — elsősorban a 


parasztság — függő helyzetbe kényszerítése. A hűségeskük ellenére sem 
sikerült a közigazgatást egységesíteni, a széttagoltság állandósult, sőt a 7. 
századra egyre súlyosabb problémákat okozott. Az egyházi és világi 
előkelők mind nagyobb szerephez jutottak, az általuk tartott toledói 
zsinatok határozatai a királyra is kötelezőek voltak. Véglegesen kialakult az 
uralkodás ama rendszere, mely szerint a királyi hatalom szent, a 
gyakorlatban azonban az egyház és az előkelők nélkül mit sem ér. 

Az iszlám Hispaniában 

A gót uralkodók hatalma a 7. század végén rohamosan csökkent. 710-ben 
Hispánia északi részén királyellenes lázadás tört ki az ebben az évben 
királlyá választott Roderik ellen. Míg a királyi haderő északon volt lekötve, 
a királyellenes gót előkelők észak-afrikai berber és arab csapatokat hívtak 
be Roderik ellen. A király seregei erőltetett menetben vonultak a Tarik 
kormányzó vezette iszlám és a velük szövetséges gót sereg ellen. 711 
tavaszán azonban megsemmisítő vereséget szenvedtek. Ezután akadály 
nélkül szállhattak partra az iszlám seregei, amelyek — beavatkozva a gót 
polgárháborúkba — fokozatosan teret nyertek. A 8. század közepén már csak 
néhány kis hercegség állt ellen nekik a Pireneusok lábainál. 

Az arabok nem tudták lábukat megvetni a Pireneusokon túl. Martell 
Károly 732-ben Poitiers mellett megállította hadaikat, így kénytelenek 
voltak Hispaniában berendezkedni. Uralkodói központjukká Cordobát 
tették, s országukat al-Andalusznak (a szó a Vandalica — vandál kifejezés 
módosult formája) nevezték el. Az új állam virágkorát III. Abd ar- 
Rahmán (912-961) alatt élte. Az emír — katonai vezető — kinyilvánította 
államának függetlenségét az Arab Birodalom központjától, Bagdadtól. 
Önmagát kalifának, a próféta utódának tekintette. A Cordobai Kalifátus 
Európa vezető hatalmai közé emelkedett, még a német király, I. Ottó is 
kereste a kalifa barátságát. Követeik által gyakorta cseréltek eszmét a 
, nemzetközi helyzetről". Feljegyezték, hogy a kalifa igen tájékozott volt az 
európai ügyekben, s a legaktuálisabb kérdésnek a kalandozó magyarok 
elleni fellépést tartotta. A kalifátus fénykora al-Manszúr haláláig (1002) 
tartott. Utána az állam kb. 30 kis fejedelemségre esett szét, lehetőséget 
kínálva az északi keresztény államocskáknak a megerősödésre. No meg 
arra, hogy megkezdjék a lassú, de folyamatos reconguistát, a 
, visszahódítást". 

Kasztília , a Leon-asztúr királyság és Aragónia uralkodói ügyes 
diplomáciával, gyakorta a frankoknak és az araboknak egyidejűleg fizetett 


adóval és alkalmas időben mért katonai csapásokkal gyarapítgatták 
területeiket. Az első látványos sikerek a 12. században következtek be, ám 
ez már túlmutat kötetünk keretein. 


A kora középkori egyház 


, De én is mondom néked, hogy te Péter vagy és ezen a kősziklán építem fel 
az én anyaszentegyházamat és a pokol kapui sem vesznek rajta diadalmat." 
(Máté 16,18) 

Fejezetünkben a , római" egyház történetéről lesz szó, melynek működése 
Péter és Pál apostolok római térítésével vette kezdetét. A 4. században a 
kereszténység elismerésével és uralkodóvá válásával az egyháztörténet új 
szakasza kezdődött. Ennek legfőbb jellemzője a pápaság megerősödése, 
valamint a szerzetesség létrejötte és európai elterjedése. 

A pápaság története 

A pápaság kialakulása 

313-ban Constantinus és Licinius császár az úgynevezett milanói 
edictumban a következőképp rendelkezett: ,,... a keresztényeknek 
megadtuk a szabad és feltétlen vallásgyakorlat jogát... a hasonlóképpen 
nyílt és szabad vallásgyakorlat jogát... másoknak is engedélyeztük." 

A dokumentum kinyilvánítja, hogy a kereszténység elismert vallás, igaz, 
ekkor még csak ,egy a sok közül". Későbbi jelentősége jórészt attól 
függött, mennyiben sikerül önmagát megszerveznie, és ehhez milyen 
mértékben kapja meg a világi hatalom támogatását. (Mert hogy kap, az a 
Mulvius hídi ütközet után nem lehetett kétséges.) Constantinus császár 
támogatása nem késett soká: a keresztény papság immunitást, tehát 
minden teher alóli mentességet kapott. A kincstár jelentős összegeket 
biztosított egyházszervezésre, templomok építésére. 

Róma püspöke megkapta a Laterán dombon álló volt császári palotát, 
mely ezer esztendőre székhelye lett. Péter apostol sírja fölé bazilikát 
(Szent Péter bazilika) emeltek, mely a keresztény világ első számú 
központjává vált. Constantinus önmagát nyilvánította az egyház fő 
védnökévé és a hit védelmezőjévé (defensor ecclesiae). A 325-ben 
Nicaeában tartott ökumenikus zsinaton (egyetemes egyházi gyűlés) 
megtörtént a hittételeknek, dogmáknak az egész kereszténységre 
érvényes egységesítése. Mindazokat, akik nem fogadták el a zsinati 
határozatokat, anathemával (egyházi átokkal) sújtották, tehát kiközösítették 


az egyházból. Ezzel az egyház és az állam véglegesen összefonódott, s a 
kereszténység megtette az első lépéseket az államvallássá váláshoz. 

Ezzel sok évszázados gyakorlat vette kezdetét: a dogmákat elutasítók elleni 
fellépés. A hívők közösségéből kizártakat eretnekeknek (kiváltaknak) 
nevezték, a pogány (paganus) — vidéki elnevezés pedig a kereszténységet 
egyáltalán nem követőket ,illette meg?. Három évszázadon át a 
legjelentősebb eretnekmozgalom éppen a Szentháromság-tagadó ariánusoké 
(, Arius követői") volt, míg a pogányság fokozatosan visszaszorult, s a 
hatodik századra lényegében eltűnt. A Római Birodalomba özönlő barbárok 
döntő része érkezésekor már ariánus volt, sőt a Constantinus utáni 
császárok egy része is rokonszenvezett , Arius hitével". Nem véletlenül vált 
tehát az arianizmus a római egyház legnagyobb ellenfelévé. A kor 
átlagembere számára az ortodox és az ariusi irányzat közötti különbség nem 
a dogmatikai kérdések síkján jelentkezett. Az ortodoxia bonyolult, gyakorta 
elvont problémákkal foglalkozó vallási rendszer volt. Igen nagy, de csak a 
művelt emberek számára érthető szakirodalommal rendelkezett. Az 
arianizmus ezzel szemben egyszerűbb, közérthetőbb, s a szélesebb rétegek 
számára ezért hozzáférhetőbb irányzat volt. 

A nicaeai zsinat után megerősödött a kiemelt szerepe néhány városnak — 
Alexandria, Antiochia, Jeruzsálem és Róma -, ahol apostoli alapítású 
keresztény közösségek voltak. Ezeket egyházi központokká, metropoliákká 
tették. A  metropoliák sorába Constantinus nyomására nemsokára 
Konstantinápoly is bekerült. A legfontosabb szerepet azonban Róma 
játszotta, mert a birodalom teljes nyugati felére kiterjedt fennhatósága. A 
város püspökét egyre gyakrabban nevezték pápának. Az ősi kifejezés 
kezdetben minden egyházközösséget vezető személyt megilletett, eredeti 
jelentése , atya" volt. 

380-ban újabb zsinaton nyilvánították ki, hogy az orthodox — igazhitű — 
kereszténység (tehát a nicaeai zsinat dogmái) kötelező államvallás a 
birodalom területén. Ez már a sokszor véres incidensekkel járó vallási viták 
kora volt. Róma vallási szerepe a nyugati birodalom hanyatlásával 
folyamatosan növekedett, s míg keleten az állam valósággal rátelepedett a 
Bizánc vezette egyházra, nyugaton a pápára egyre nagyobb világi felelősség 
hárult. A keleten terjedő bizánci hatás ellenében a római pápák a 
kereszténység latin elemeit hangsúlyozták. 380 körül Szent Jeromos 
latinra fordította a Bibliát, az 5. század elején működő Szent Ágoston 


pedig (430 7) De civitate Dei — Isten országa — című 22 kötetes 
munkájában felvázolta az eljövendő ideális keresztény állam képét. 

Az 5-8. századi pápaság 

A népvándorlás elsöpörte a nyugati császárok hatalmát, még magát az 
, Örök várost", Rómát is nehezen — könyörgéssel, ajándékokkal — sikerült I. 
Leo pápának megvédenie a hunoktól. Az 5. század végén gótok telepedtek 
le Itáliában, s ariánus voltuk ellenére meglehetős türelmet tanúsítottak a 
katolicizmus iránt, ami alkalmat adott a pápai hatalom megerősítésére. 
Kialakultak a pápaválasztás szabályai, s a pápák egyre gyakrabban 
hangoztatták, hogy minden vallási kérdésben övék a döntő szó. Justinianus 
gót háborúi azonban nemcsak Itáliát nyomorították el, megváltoztatták az 
egyház helyzetét is. A császár a pápa vallási és világi ügyeibe egyaránt 
megpróbált beavatkozni. A korszakban művelt görög származású 
egyházfők sora viselte a pápai méltóságot. Az 568-ban bekövetkezett 
langobard támadás darabokra szakította Itáliát, s ezzel megszűnt a bizánciak 
befolyása a pápaság felett. A római egyházfőnek nem maradt más 
választása, mint államot szervezni a langobard hercegségek gyűrűjében lévő 
városból és a körülötte fekvő, részben elpusztított földekből. 

Nagy (Szent) Gergely (590-604) egyházfőségéhez  (pontifikátus) 
kapcsolódik a pápai hivatal — Kúria — kiépítésének kezdete. Rómához 
csatolta a város környéki területeket. Ezzel kialakult , Szent Péter 
öröksége? (Patrimonium Sancti Petri), olyan birtokok összessége, melyek 
felett csak a pápa rendelkezett. A befolyó jövedelmeket egyházi célokra 
fordították. Nagy (Szent) Gergely kora jelentős egyházi írója is volt, 
legfontosabb művei a Szentírásmagyarázatok, a Lelkipásztorkodás Könyve, 
a Párbeszédek Könyve és levelei. Megreformálta a liturgiát (egyházi 
szertartásrend), róla nevezték el a kor egyházzenei stílusát 
gregoriánnak. Ekkor kezdődtek meg a nagyarányú térítések. A 6. 
században katolikussá lett Britannia, a nyugati gótok és a frankok. 
Hiába ért azonban el jelentős sikereket Nyugat-Európában, Itáliában a 
pápaságnak élethalálharcot kellett vívnia az ariánus langobardokkal és 
Bizánccal. 751-ben a langobardok elfoglalták a bizánci ellenállás 
központját, Ravennát, majd megindultak Róma felé. 

II. István pápa kétségbeesett lépésre szánta el magát: az Alpokon átkelve a 
még megkoronázatlan frank királyhoz, Kis Pippinhez utazott. Pippin 
egyházfőnek kijáró tisztelettel fogadta, és ígéretet tett, hogy megvédi 


ellenségeitől. Cserében a pápa frank királlyá koronázta. Ezzel a pápaság 
végérvényesen nyugat felé fordult. 

A pápaság a 8-10. században 

A következőkben tárgyalt események szorosan kapcsolódnak a Frank 
Birodalom kialakulásának történetéhez. Ezért az itt leírt események 
utalásszerűen említett frank vonatkozásai a későbbi, , A frankok? című 
fejezetben olvashatók részletesen. 

Pippin Itália északi részét visszafoglalta, s a pápának adományozta, 
ezzel létrejött a Pápai Állam, viszonzásképpen a pápa segítette Pippin 
birodalomépítését. Természetesen az egyházat aggasztotta is a frankok 
térnyerése, ezért igyekezett hatalmát biztosítani. Ekkor készült az a hamis 
oklevél, mely szerint a Nyugatrómai Birodalom feletti hatalmat Nagy 
Constantinus a mindenkori pápának adományozta. Ha nincs császár, akkor a 
császári hatalom is őt illeti. A koholt , constantinusi adományra? — 
Donatio Constantini — még évszázadokon át hivatkoztak a hatalmukat féltő 
egyházfők. 

A pápai állam megteremtésével stabilizálódott Róma helyzete. Ekkor már 
nem volt létkérdés erős pápa megválasztása, ezért a város környéki 
nemesség kísérletet tett a pápai hatalom megkaparintására. A pápák e 
korban az erőviszonyoknak megfelelően hol a frank, hol a bizánci uralkodó 
jelöltjei voltak. A felemás helyzet mindaddig tartott, amíg Nagy Károly el 
nem határozta, hogy a Pápai Államot és a Frank Birodalmat szorosan 
egymáshoz láncolja. 

Károly Itáliába vonult, ahol megsemmisítette a langobard állam 
maradékát, majd 800. december 25-én császárrá koronáztatta magát 
III. Leóval. Nagy Károly fejére került a langobard vaskorona is, annak 
jeleként, hogy a császár egyszersmind Itália királya is. Az újonnan 
létrehozott államalakulatot Szent Római Birodalomnak nevezték. A 
birodalom világi feje a császár, vallási vezetője a pápa lett. A 
császárnak meg kellett védenie egyházát, s köteles volt megadni a 
pápának járó tiszteletet. A pápa koronázta a császárt, s ezzel 
kinyilvánította, hogy az Isten akaratából uralkodik. 

Nagy Károly halála után birodalma részekre bomlott, s erélytelen utódai 
képtelenek voltak Itáliát megvédeni. Előbb arabok, majd normannok 
törtek a félszigetre, még Rómát is meg-megsarcolva. A pápai trón Róma 
és Közép-Itália nemesi családjainak kezébe került, s a város utcáin 
polgárháborús jelenetek játszódtak. Az alig 30-40 ezres lélekszámú város 


amúgy sem nagyon emlékeztetett már az egykor milliós metropoliszra. 
Itália jelentősége mélypontra zuhant, a hagyomány szerint még női pápát is 
választottak, ám erre semmiféle bizonyíték nincs. Jóval nagyobb port vert 
fel egy 897-ben történt eset. VI. István pápa zsinaton ítéltette el politikai 
ellenfelét, az ekkor már kilenc hónapja halott Formosust, aki a pápai 
székben elődje volt. A holttestet felültették a pápai trónra, úgy ítélkeztek. A 
, hullazsinaton? elítélt pápa testét megcsonkítva a Tiberisbe dobták. Nem 
sokkal volt jobb a 10. század elejének , ringyóuralma? sem, amikor a pápák 
szeretői kormányozták a várost. A pápai hatalmat gyakorlatilag egyetlen 
nemesi család — Theophülaktosz és rokonsága — birtokolta több mint fél 
évszázadon át. 

A pápaság válságából a felemelkedő szász uralkodók segítségével lábalt ki. 
A szász I. Ottó, aki már a német királyi címet viselte, elhatározta, hogy 
felújítja Nagy Károly birodalmát. Seregével 962-ben Itáliába vonult, 
megszabadította a pápát szorongató ellenfeleitől, majd megerősítette a 
Karoling adományokat. XII. János pápa császárrá koronázta, s ezzel 
létrejött a Szent Német-római Birodalom. A német királyok ezután időről 
időre Itáliába vonultak, hogy császárrá koronáztassák magukat, és 
egyszersmind hatalmukat is éreztessék. Ha viszont a császárt, mint például 
II. Ottót, a német ügyek kötötték le, újra nemesi családok marakodhattak a 
pápai hatalmon. A pápai és a császári hatalom összekapcsolását III. Ottó 
kísérelte meg utoljára. Nevelőjét, Gerbert-t tette meg pápának, aki felvette 
a II. Szilveszter nevet (999- 1003). Ottó elképzelése az volt, hogy 
nevelőjével együtt uralkodjanak egy új világbirodalmon, ám a fiatal császár 
korai halála meghiúsította a szép elképzelést. Az ezredfordulón a pápaság 
mármár visszazuhanni látszott az anarchiába, amikor megtalálta a 
megújulás lehetőségét. Cluny távoli kolostorában olyan reformmozgalom 
bontakozott ki, melynek élén a pápák , nagyhatalommá" tették az egyházat. 

A katolikus egyház szervezete 

Az egyházszervezet történetileg létrejött bonyolult rendszer, amelynek itt 
csak néhány elemét tudjuk bemutatni. 

A katolikus egyház élén a pápa áll, akit kezdetben a Róma környéki 
püspökök, később a bíborosok testülete — pápaválasztó joggal bíró 
püspökök — választ. Övé a legfőbb törvényhozási jog, az általa és a 
zsinatok által hozott egyházi törvényeket kánonoknak nevezzük. A pápa 
a hit kérdéseiben a legfőbb tanító, feladata a dogmatika (dogmák rendszere) 
tisztaságának megőrzése. Peres ügyekben az egyházon belül ő a legfőbb 


bíró, kinevezi a püspököket, joga van boldoggá és szentté avatni. 
Évszázadok alatt alakult ki a pápai csalhatatlanság tana, mely szerint az 
egyházfő a hit kérdéseiben nem tévedhet, s ítéleteiért el nem marasztalható. 
A pápa legismertebb jelvényei a tiara — hármas pápai süveg — és Szent 
Péter kulcsai. Az egyház rendjében a pápa alatt a püspöki szervezet 
helyezkedik el. A középkortól a püspökök egy-egy egyházmegye felett 
álltak. Az egyházmegyék egyháztartományokat alkottak egy-egy érsek 
vezetésével. Független érsekség léte az állami önállóság jele volt. Egyes 
érsekek a királykoronázás jogát is gyakorolhatták (pl. Németországban 
Köln érseke). A 7. századtól a püspök jelvénye a pásztorbot és a gyűrű 
lett. A püspököket kormányzati ügyeikben a diakónusok segítették. A 
püspökségek székhelyén az idők folyamán számos egyházi személy gyűlt 
össze. Életüket a 8. század óta egyházi szabályok 

— kánonok — határozták meg. Ezért közösségüket kanonoki testületnek 
(magyarul káptalan), ennek tagjait kanonokoknak nevezzük. A püspök 
mellett részt vettek az egyházmegye életének szervezésében. Az egyházi 
iskolák többségét ők hozták létre, szerepük fontos volt az oklevelek 
előkészítésében és őrzésében is. Élükön a prépost vagy a dékán állt. 

A vidéki közösségeket — plébániák — presbiterek vezették, ám őket egyre 
gyakrabban nevezték plébánosnak. A klérus — papi rend — a katolikus vallás 
6. szentsége, mely tagjaitól megkívánta a cölibátust, a nőtlenséget. Az 
egyházszervezet fenntartásában nemcsak klerikusok (a klérus tagjai), 
hanem laikusok, tehát világi személyek is részt vettek. E szervezet lényegi 
elemeit napjainkig őrzi. 

Az egyház fenntartásának legfontosabb forrása a decima, a termés 
egytized része, melynek beszolgáltatását minden hívő számára kötelezően a 
frank Nagy Károly és fia, Jámbor Lajos rendelte el. E mellett jelentős 
jövedelem származott az egyre gyarapodó egyházi földbirtokokból és a 
hívők adományaiból is. 

A szerzetesség , Ha valaki én utánam akar jőni, tagadja meg magát és 
vegye fel az ő keresztjét, és kövessen engem..." (Máté 8,34) 

A szerzetesi mozgalom a 4. századi Egyiptomból indult útjára. Alapját 
Krisztus követésének (Imitatio Christi) a vágya, s az ehhez kapcsolódó 
aszkézis — önmegtagadó életmód 

— képezte. Keleten a sivatagba kivonuló remetéket Szt. Vazul szervezte 
közösséggé. A nyugati szerzetesség valamivel később, az 5. század végén 
jött létre. A legfontosabb különbség a keleti és a nyugati szerzetesség között 


az, hogy az előbbi a világtól való elvonulást, az egyéni elmélyülést helyezte 
előtérbe, az utóbbi viszont a térítést, a közösségi életet és az Isten 
dicsőségére szolgáló munkálkodást vallotta legfőbb feladatának. 

Nursiai Szent Benedek 

A legnagyobb hatású szerzetesi közösséget Nursiai Szt. Benedek alapította 
529-ben a Róma és Nápoly között félúton fekvő Monte Cassinóban. 
Közösségének szabályzatot, regulát adott, ezzel meghatározott 
előírásokat követő renddé (ordo) szervezte. Szt. Benedek regulája 
mintául szolgált szinte minden szerzetesi közösség számára egészen a 11. 
századig. 

A szerzetesi élet színtere a kolostor, a közösség élén az apát áll. , A 
fölösleges embereknek két fajtája van, azok, akik másoknak ártanak, és 
azok, akik nem akarnak hasznosak lenni" — írta egy 8. században élt 
szerzetes. Szent Benedek igyekezett, hogy szerzetesei , hasznosak" 
legyenek. , Ora et labora!" — , Imádkozzál és munkálkodjál!? — hangzott 
jelmondatuk. 

Ha valaki szerzetessé kívánt lenni, először novíciusként (jelölt) 
tevékenykedett a kiszemelt kolostorban. Felavatásakor szegénységi, 
szüzességi-tisztasági és engedelmességi fogadalmat kellett tennie. 
Benedek regulája hét imaórát írt elő, melyek egyenlő arányban osztották fel 
a napot. Napi két, hústalan étkezést javasolt. Az imák közi időszakot 
olvasással vagy munkával töltötték. A , munka", főként az önellátás 
szükségessége miatt, a földművelés volt. Nagy szerepe volt a 
kódexmásolásnak és -díszítésnek is. Mivel a szerzetesek szegénységi 
fogadalma csak az egyénre vonatkozott, a kolostorok vagyona — főleg 
világiak adományaiból — fokozatosan gyarapodott. A 10. századra a világi 
nagyurak már mindent megpróbáltak azért, hogy a kolostori vagyonokat 
visszaszerezzék. 

E századtól általános gyakorlattá vált a , magánegyházak?" alapítása. A 
birtokos réteg egyre gyakrabban alapított saját földjén egyházat, s a 
javadalmazásért cserében elvárta, hogy a klerikusok az ő érdekeit 
szolgálják. Az alapítás másik oka az volt, hogy a nemesi családok fiatalabb 
fiai a birtokot nem örökölhették. Így viszont biztosították a jövőjüket, hisz 
lehetőségük volt kolostorba vonulva a jövedelmet élvezni. Az efféle 
alapítások jelentős mértékben megnövelték a laikusok befolyását az 
egyházra. 


A fegyelem lazulása ellenére a kolostori mozgalom rendkívüli gyorsasággal 
terjedt. Ezer esztendő alatt 15 ezer bencés regulát követő kolostor jött létre 
Európa-szerte. 

Itália mellett jelentős számú — a bencéstől lényegében független — szerzetesi 
közösség jött létre Írországban. Kolostoraik többnyire az ír nemzetségek 
(klánok) központjaiban épültek. A 6. század az ír (kelta) szerzetesség 
virágkora volt. Térítői Svájctól Germániáig tevékenykedtek sikerrel. Mivel 
Írországban a latin szent nyelvnek számított, a latin hagyományokra kiemelt 
gondot fordítottak, így kimagasló szerepük volt a római civilizáció 
megőrzésében. Európaszerte híressé váltak az ír másolóműhelyek és 
kolostori könyvtárak. Érdekes jelensége a kornak, hogy míg az írek 
Európában tevékenykedtek, addig a bencések az angolszászok közt 
térítettek. Angliában született a kora középkor legnagyobb térítője, Szt. 
Bonifác, aki az Északitenger partvidékén és Frízföldön végezte misszióját 
a 8. században. A hagyomány szerint kivágta a frízek szent tölgyfáját, s 
mikor a pogányok látták, hogy isteneik nem büntetik meg a merénylőt, 
megtértek. A 10. század az egyház sikerei mellett a szerzetesi élet 
válságának is korszaka. Nagy Károly idején igyekeztek a kolostori életet 
szigorítani, de kevés sikerrel. A válságban fontos szerepet játszott a 
népvándorlás 10. századi utolsó hulláma is. Már úgy látszott, hogy a 
szerzetesi mozgalom képtelen lesz feladata betöltésére, mikor Vilmos, 
Aguitania hercege új bencés kolostort alapított, Clunyt. Innen indult el az a 
mozgalom, amelynek fő célkitűzése a szerzetesség alapvető reformja volt. 


A frankok 


, Éljen Krisztus, ki a frankokat szereti. Oltalmazza meg királyságukat. 
Töltse el vezéreiket kegyelmének világosságával... Jézus Krisztus a Föld 
uralkodóinak legfőbb uralkodója, jóságában adja meg nekik a béke örömét 
és boldogságát. Mert ez ama vitéz és bátor nemzet, amely fegyverrel 
kezében rázta le magáról a rómaiak elviselhetetlen igáját." 

(Részlet a száli frankok törvénykönyvéhből, a ,, Lex Salica?-ból) 

A Merovingok 

Frankok Galliában 

Aligha tévedünk, ha azt állítjuk, hogy a középkor a frankok történetével 
kezdődik. Ők voltak a későrómai világ leginkább nagyra hivatott , barbár" 
népe. Államalapításuk sikeresnek bizonyult, a frank királyság területe 


Európában vezető szerepre emelkedett. A Rajna-Szajnavidék a kontinens 
legfontosabb gazdasági-politikai egysége lett. 

A frankok első említése a Kr. u. 3. század végéről való. A korabeli 
források két frank törzsszövetségről — a száli és a ripuári frankokról — 
tudósítanak. A száliak a Maas folyó vidékén, a ripuáriak pedig Köln 
környékén éltek. A két törzsszövetség a népvándorlással jutott a Római 
Birodalom területére: a száliak Gallia északi részén, a ripuáriak viszont a 
középső Rajna-vidéken telepedtek le. A romanizált gallokkal való 
együttélés hatására megkezdődött romanizálódásuk. A frank lovasság már a 
rómaiak szövetségeseként vett részt a catalaunumi ütközetben (451). 

A birodalom bukása után a vezető szerep a száliak kezébe került, s a 
Meroving nemzetségből származó Klodvig sikeresen egyesítette a frank 
törzseket. 

Klodvig (482-511) 

A korabeli államalapításokkal szemben a frankok nem távolodtak el eredeti 
törzsterületeiktől, így a frank hadsereget jelentős számú parasztság is 
követte Galliába. A frank állam magja tehát nem , barbárok"? és 
romanizáltak kényszerű együttéléséből született, ezért jóval stabilabb volt 
kortársainál. 

Klodvig az egyesítés után sikerrel próbálkozott meg királysága területének 
gyarapításával. Két legfőbb ellenfele Gallia utolsó római helytartója, 
(dux) Sygarius és az alemann törzsszövetség volt. Sygariust 486-ban a 
soissons-i ütközetben sikerült megvernie. Soissons városát királyi 
székhellyé tette, s ezzel megszületett a Frank Királyság. Tours-i Gergely 
püspök, a kor jeles történetírója feljegyzett egy történetet, mely fényt vet 
Klodvig uralmának jellegére. A Soissonsnál szerzett zsákmány elosztásánál 
vita támadt a király és az egyik harcos között. A vita tárgya egy értékes 
váza volt. A harcos, ragaszkodván az ősi szokáshoz, miszerint a 
zsákmányra senkinek sincs előjoga, nem akarta átengedni, inkább bárdjával 
szétvágta azt. A király nem szólt, de nem is felejtett. Egy idő múltán egy 
katonai szemlén azonban bárdjával váratlanul végzett a harcossal. , Így 
tettél te is Soissons-nál ama vázával" — szólott. S hogy ez meghalt, a sereget 
elbocsátotta, és e tettével nagy félelmet ébresztett maga iránt — fejezi be a 
történetet Tours-i Gergely. Bizony, inkább a félelem, mintsem királyuk 
tisztelete tartotta össze a nagy célra szövetkezett frankokat. Klodvig 
kortársainál hamarabb ismerte fel, hogy létfontosságú a katolikus egyházzal 
való jó viszony. Az alemannok elleni hadjárata alkalmával keresztelkedett 


meg, nyilvánvalóan politikai céllal. Tours-i Gergely — bizonyára nem 
véletlenül! 

— Constantinuséhoz hasonlítja Klodvig megtérését. 

A hagyomány szerint az alemannok elleni döntő ütközet előtt tett 
fogadalmat, ha győz, megtér. A pogány Klodvig tudta, ha felveszi a 
kereszténységet, megszerzi annak támogatását az állam megszervezéséhez. 
Emellett megtartotta a frank királyok hagyományos katonai és bírói 
főhatalmát is. 

Ennek az erőnek tudatában Klodvig megkezdte országa határainak 
kiterjesztését. Eszközeiben nem válogatott, a ripuári frankok királyát 
követeivel együtt egyszerűen megölette. 500 körül döntő csapást mért az 
alemannokra, majd a burgundokra támadt, sikere azonban a vizigótok 
fellépése miatt csak részleges volt. Erre Klodvig a vizigótok ellen 
fordult, s 507-ben Vouglénál, Poitiers közelében vereséget mért rájuk. 
A gótok távoztak Galliából, s e győzelem eredményeként a Frank Királyság 
határai elérték a Pireneusokat. A bizánci uralkodók gyorsan reagáltak a 
nyugati viszonyok megváltozására. Anasztáz császár küldöttei felkeresték 
Klodvigot, és egy levelet adtak át neki, melyben a következő állt: , Úgy 
tetszett a császárnak és a szenátoroknak, hogy a Birodalom (Bizánc) 
barátjának, patríciusnak és a rómaiak tanácsadójának tegyék meg őt." 
(dours-i Gergely) 

A bíborpalástot öltött , frank augustus?" azonban korántsem a , rómaiak 
barátja" címre pályázott. A rómaival vetekedő birodalom volt az álma. A 6. 
század elején új nagyhatalom született, s ezzel a történelem súlypontja 
végleg Nyugat-Európába került. 

Klodvig utódai 

A frank állam hódításainak lendülete Klodvig halála (511) után sem 
csökkent. Négy fia ugyan felosztotta az országot, a frank katonai erő 
azonban így is elegendőnek bizonyult a — most már kelet felé irányuló — 
terjeszkedésre. Három évtized alatt olyan hatalmas területű állam jött 
létre, mely sem etnikai, sem gazdasági-politikai szempontból nem volt 
egységes. Ennek hátrányai hamar megmutatkoztak a birodalmon belül. 
Fokozatosan nagyobb területi egységek alakultak ki, melyeket már nehéz 
volt együtt tartani. Ráadásul Klodvig utódai nem szűnő harcokat folytattak 
a hatalomért. Mikor Klodvig utolsó fia, I. Chlothar is meghalt (561), a 
birodalom három részre szakadt, Austrasiára, Neustriára és 
Burgundiára. Austrasia a keleti területeket foglalta magában, Neustriához 


tartoztak a frank ,törzsterületek? Párizzsal és a leginkább romanizált 
vidékkel, Burgundia pedig a hagyományos , Burgund Királyságot" foglalta 
magában. Dagobert (628-638) volt az utolsó olyan uralkodó, aki 
átmenetileg úrrá tudott lenni a nehézségeken. 

A 7. században tényleges versengés Austrasia és Neustria között alakult ki. 
A politikai széttagolódás eredményeként fokozatosan megnőtt a germán- 
római arisztokrácia és az egyház szerepe. , Ekkor kezdett a frankok 
királysága lealacsonyodni és lezülleni, és a királyok elődeik bölcsességétől 
nagyon is távol kerültek. Az országot udvaroncok kormányozták, és ezután 
főlovászmesterek, kiket udvarnagyoknak mondottak. A királyoknak csupán 
a nevük maradt meg, s az evésen-iváson kívül semmivel nem törődtek...." — 
írja az ún. Szent Dénes-krónika. Austrasia és Neustria versengéséből az 
előbbi látszott győztesen kikerülni. A királyi hatalom mindkét területen 
gyenge volt, s a tényleges erő a majordomusok kezébe került. Így a 
rivalizálást . tulajdonképpen a  majordomusok személyes képességei 
döntötték el. Pippin, austrasiai majordomus 687-ben legyőzte Neustriát, 
ezzel egyesítette a birodalmat. 

A majordomusok 

A majordomusokat a 7. század közepén említik először a források. Ez a 
latin szó udvarnagyot jelent. Kezdetben a király kíséretének vezetője, majd 
a királyi udvar és az uralkodói birtokok felügyelője volt. A sok kiskorú 
Meroving király idején nőtt meg szerepük, hisz helyettük ők kormányoztak. 
Minden részállamnak megvolt a maga majordomusa mindaddig, míg 
Pippin, Austrasia udvarnagya meg nem szerezte az összes terület feletti 
uralmat. A Meroving királyok azonban a korabeli felfogás szerint Isten 
kegyelmét hordozták, ún. szakrális hatalommal bírtak, így nem lehetett 
minden további nélkül félreállítani őket. Ezért a majordomusok hivataluk 
keretein belül igyekeztek hatalmukat növelni. A vezető pozíciókat saját 
embereikkel töltötték be. Ezt azonban csak úgy voltak képesek megtenni, 
ha embereiknek hűségükért ajándékokat - elsősorban földet — 
adományoztak. Új típusú kapcsolatrendszer alakult ki: a hűbériség. 

A hűbériség 

Pippin nagyszabású kísérletét, a hatalom koncentrálását nem hajthatta volna 
végre a hagyományos germán kíséretre támaszkodva. A szabad harcosok (a 
, frank" szabadot jelent!) alkalmi támogatására számítva nem lehetett volna 
a Frank Királyságot egyesíteni. Olyan hadseregre volt szükség, mely 
mindenkor ütőképesnek bizonyult. Ez nem lehetett más, mint a vérttel, 


lándzsával, karddal felszerelt nehézlovasság. Ennek a kiállítása azonban 
a korábbinál nagyobb terhet jelentett a szabad lakosságnak. Az évenként, 
márciusban tartott seregszemléken — még a távolmaradókat sújtó büntetések 
ellenére is — egyre kevesebb harcos jelent meg. 

A 8. század elejére a frank királyok és majordomusaik a katonai szolgálat 
ellentételezésére kényszerültek. Híveiknek jótéteményt, ún. benefíciumot 
adományoztak. A benefícium földbirtok volt, melyért cserébe a 
megajándékozott hűséggel — fides — és katonai szolgálattal tartozott az 
adományozónak. A két személv közt személyes jellegű függés alakult ki. 
Az adományozót hűbérúrnak — senior -, a megajándékozottat pedig 
vazallusnak -— , kísérő? — nevezzük. Az adományok elfogadását kezdetben 
kevéssé korlátozták, így előfordult, hogy egy vazallusnak akár több seniora 
is volt. A vazallus maga is továbbadományozhatott benefíciumot, s ezzel 
seniorokból és vazallusokból álló láncolat alakult ki, a hűbéri lánc. 

A vazallus ünnepélyes külsőségek között hűbéresküt tett. Ez lényegében a 
vazallus  commendatiója  (felajánlkozása) volt, melyet  hűségeskü 
szentesített. Ura elé térdelt, kezeit ura két keze közé tette, s elmondta az 
esküformulát. Ezután a senior felszerszámozott lovat és fegyvereket 
ajándékozott neki. E cselekedet a frank felfogás szerint a két felet örök 
hűségre kötelezte. 

Mindezek ellenére a benefícium visszavonható volt. A 9-10. századtól 
azonban öröklődővé vált. Általában ettől kezdve nevezik feudumnak, s a 
hűbériség rendszerét feudalizmusnak. A hűbériség rendszere, amely a 10. 
századtól Frankföldön uralkodóvá vált, az állam politikai berendezkedését 
alapvetően megváltoztatta. A király lett a legfőbb hűbérúr, így az egyházi és 
világi méltóságok — akik egyúttal hatalmas területek seniorai is voltak — 
kötelesek voltak esküt tenni neki. A nehézfegyverzetű lovasként harcoló, 
feudummal rendelkező réteg, a lovagság vált a társadalom legfontosabb 
tagjává. . Önmagát egyre gyakrabban tekintette nemesnek. 
Uralkodójától mentességeket — immunitas — és előjogokat — privilégium 
— igyekezett szerezni. A 11. század elejére Nyugat-Európa szinte minden 
régiójában kialakult a fegyverhordozóival hadba vonuló lovagság. 

A Karolingok 

Martell Károly (714-741) 

Austrasia sikeres majordomusának, Pippinnek örökébe törvénytelen fia, 
Károly lépett. Hivatalát nehéz küzdelemben szerezte meg, majd 
folyamatosan gyarapított birtokai és vazallusai révén a frank állam 


legtekintélyesebb vezetőjévé vált. Katonai erejére hamarosan égető szükség 
lett. Észak felől frízek és szászok támadtak a birodalomra, a déli területeket 
pedig a tenger felől arabok tartották rettegésben. 732-ben arab sereg lépte át 
a Pireneusokat, s látványos iramban haladt Gallia központi körzetei felé. A 
gyenge Meroving hatalom összeomlani látszott, ám Károly lovassága 
megállította az iszlám hadait. Az ütközetre Poitiers mellett került sor. 
Bejai Izidor, hispaniai krónikás így tudósít az eseményről: 

, (Károly) Csatasorba állította a seregét, és oly merészen támadt rájuk, mint 
ahogyan az éhes farkas szokott juhok közé rontani. A mi Urunk nevében és 
erejében oly nagy gyilkolást vittek véghez a keresztény hit ellenségei 
között, hogy miként a történelem tanúsítja, e csatában háromszázezret öltek 
meg közülük... Ettől kezdve nevezték őt Marteltnek, mert miként a kalapács 
széttöri és elrepeszti a vasat és acélt és minden más fémet, úgy repesztette 
és zúzta szét e csatában ellenségeit..." 

A nyilvánvaló túlzások ellenére sem szabad lebecsülnünk az ütközet 
eredményét: a feudalizálódó Európa visszaverte az iszlám rohamát. Az 
ezután már Martell (Pöröly) Károlynak nevezett majordomus a győzelem 
után délre vezette hadait; megszerezte Burgundiát és Provence-ot. Az 
európai tekintélyű államférfi a kereszténység védelmezőjeként lépett fel, 
így a papság kénytelen volt szemet hunyni afelett, hogy az egyház birtokait 
és egyéb vagyonát győztes katonáinak osztogatta. Hatalmának tudatában 
Martell Károly erélyesen lépett fel a Merovingok ellen, s mikor Neustria 
királya meghalt, egyszerűen elfoglalta trónját. Családja, a Karolingok 
kezébe került Tours-i Szent Márton köpönyege, mely Frankföld egyik 
legfontosabb ereklyéje (latinul religuia — maradvány) volt. Ezáltal 
megnövelte famíliája tekintélyét. Martell Károly volt az, aki a Karolingok 
családi hatalmát megalapozta. E hatalom birtokában fia — a termetéről 
, Kis7"-nek nevezett —, Pippin végrehajthatta ambiciózus tervét, a haldokló 
Meroving királyság megdöntését. 

Kis Pippin (741-768) 

, A király kénytelen volt beérni a puszta címmel; hosszú hajjal és nyíratlan 
szakállal ült a trónon és játszotta az uralkodót, aki fogadja a mindenünnen 
érkező követeket, távozásukkor pedig felmondja a betanított vagy előírt 
válaszokat.... Ha valahová el kellett mennie, olyan szekéren utazott, amelyet 
egy pár igásökör vont. Az államigazgatásról pedig és mindarról, amit bent 
vagy kifelé tenni vagy elintézni kellett, az udvarnagy gondoskodott? — 
jellemzi a Meroving király helyzetét Einhard, Nagy Károly történetírója. 


Pippin és Karlmann, Martell fiai mégis kénytelenek voltak a Meroving 
uralmat fenntartani. Jól tudták, hogy szakrális hatalmuk még mindig 
uralkodóvá teszi őket a frankok számára. A frank felfogás szerint a királyok 
e hatalmat nyíratlan hajukban és szakállukban hordták. 747-ben azonban 
Karlmann váratlanul kolostorba vonult, s Pippin elérkezettnek látta az időt a 
trón megszerzésére. 

Helyesen ismerte fel, hogy tervéhez nélkülözhetetlen az egyház és a pápa 
támogatása, ezért Róma áldását kérte. A pápát ekkor épp a langobardok 
szorongatták, így a Karoling hatalomtól megmentését várta. 751-ben Pippin 
kolostorba záratta az utolsó Merovingot, III. Childeriket, haját levágatta, s 
ezzel megfosztotta hatalmának utolsó jelétől. A 752-ben trónjára lépő II. 
István pápa elismerte, hogy Pippin ,, Isten kegyelméből (Dei gratia) 
uralkodik. A langobard veszély súlyosbodása azonban nehéz döntésre 
indította a pápát. 754-ben átkelt az Alpokon, hogy Pippint katonai 
beavatkozásra kérje. Több mint fél évig tartott, míg az újdonsült király 
meggyőzte nemeseit a beavatkozás szükségességéről, és ígéretet tett , Szent 
Péter jogainak" megvédésére. István pápa kijelentette, hogy csak Pippin 
közvetlen leszármazottait ismeri el királynak, sőt, a frank uralkodót 
patríciusnak és az egyház védelmezőjének nevezte. Cserében Pippin két 
sikeres hadjáratot vezetett a langobardok ellen, majd a tőlük elvett 
területeket a pápának adományozta. Ezzel létrejött a Pápai Állam. A 
katolikus egyházfő kente fel Pippint és két fiát, s ezzel létrehozta a Karoling 
monarchiát. A frank király hatalma teljében — sikeres kül- és belpolitikai 
tevékenység után — hunyt el. 

Halála előtt országát Károly és Karlmann nevű fiai közt osztotta fel. A 
germán jog szerint ugyanis az uralkodó a királyságát saját birtokának 
tekintette, ezért szabadon rendelkezett vele. Karlmann 771-ben 
bekövetkezett halála után Károly egyedüli uralkodó lett. Személyében a 
korai középkor legnagyobb hatású uralkodója került a Frank Királyság 
élére. 

Nagy Károly (768-814) 

Aligha lehet jobban jellemezni Nagy Károly tevékenységét, mint azzal, 
hogy majd félévszázados uralkodása alatt több mint félszáz hadjáratot 
szervezett, melyek felét személyesen vezette. Einhard, Károly történetírója 
mértékletes, kellemes megjelenésű, harchoz, vadászathoz értő, több nyelven 
beszélő férfiúnak írja le. Olvasni és írni nem nagyon tudott, de a 
tudományok, művészetek és az írásbeliség lelkes pártfogója volt. Négyszer 


nősült, s feleségeitől és ágyasaitól számos gyermeke született. A fiúk közül 
azonban csak egy érte meg a felnőttkort, Lajos. 

A hadjáratok 

Károly uralkodása a frank történelem legmozgalmasabb időszaka volt. Az 
állandó háborúk jelentős létszámú hadseregek felállítását és mozgatását 
tették szükségessé. A hadjáratok néhány esettől eltekintve a tavaszi nagy 
seregszemle után indultak. Itt a gyalogosoknak pajzzsal, lándzsával, íjjal, a 
könnyűlovasoknak ezen felül karddal, a 12 szolgáltató parasztcsaláddal 
rendelkezőknek pedig páncélban kellett megjelenniük. Ez utóbbi gyűrű-, 
esetleg pikkelypáncél volt. Akik nem tudtak a seregszemlén részt venni, 
azokat , fegyverváltsággal" sújtották. A katonáskodás egyre inkább a 
módosabbak privilégiuma lett és az erre képtelenek pedig fokozatosan 
szabadságukat is elveszítették, hisz a germán szabadság legfontosabb 
eleme éppen a katonáskodás joga volt. Ez a rendszer Károly uralkodása 
alatt azonban még megfelelően funkcionált. 

A frank király, apja nyomaiba lépve, legsikeresebb hadjáratait uralmának 
kezdetén, a langobardok ellen vezette. 774-ben a frank hadak — a 
történetíró szerint — , vastól feketéllő tengernyi hullámaikkal" rázúdultak 
Itáliára. Desiderius, langobard király bezárkózott Paviába, de a várost Nagy 
Károly elfoglalta, Desideriust kolostorba záratta, majd a még ellenálló 
hercegeket leverte. Ezután felvette a , langobardok királya és a rómaiak 
patríciusa"?" címet. Károly Itália után a Pireneusok irányába fordult, s 
beavatkozott az arab államok belharcaiba. A nagy távolság azonban 
lehetetlenné tette tartós sikerek elérését, ezért a frankok visszafordultak. 
Visszavonulás közben a Pireneusok baszk lakói rajtaütöttek az utóvéden, és 
lemészárolták. Itt esett el a breton gróf, Hruotland (Roland), kinek emlékét 
a francia nemzeti eposz, a Roland-ének őrizte meg. Ezek után a 
Pireneusoktól délre létrehozta a spanyol őrgrófságot (mark). 

A hetvenes években kezdődtek, s majd három évtizedig tartottak a szász 
háborúk. E háború , a leghosszadalmasabb, legkegyetlenebb és a frankok 
népe számára a legmegerőltetőbb volt?" — írta Einhard, Károly életrajzírója. 
A szász a Rajna és az Elba közti hatalmas területen élő 

— utolsó még meg nem keresztelt — germán nép volt. A szászokat tehetséges 
vezérük, Widukind évekig buzdította ellenállásra, végül azonban 
meghódolt a túlerő előtt. Megkeresztelkedett, s elismerte Károlyt urának. 
(Egyébként, a korra jellemző módon, Károly volt a keresztapa.) A szászok 
azonban újrakezdték a harcot. A frankok rendkívül kegyetlen módon 


áttelepítéssel és kiirtással próbálták erejüket megtörni, ez azonban nem 
vezetett sikerre. Így el kellett ismerniük ellenfeleik egyenjogúságát. Még a 
szász háborúk idején sikerült Nagy Károlynak vazallusává tennie a Bajor 
Hercegséget, így biztosította uralmát a korábbi alemann területeken. 

Ezután kezdődött a Kárpát-medencét megszálló avarok elleni támadás. A 
Rába környékén épített hatalmas, kerek avar földvárak voltak a hadjárat 
céljai. , A hunok (avarok) földjeit kilenc, kör alakú védőmű övezte... 
Tölgy-, bükk- és fenyőtörzsekből állították ezt össze: húsz láb széles és 
ugyanolyan magas volt... A lakott helyeket oly módon helyezték el, hogy 
egyik gyűrűtől a másikig a kürt harsogása jelzésként szolgálhatott... Ebben 
az erődítményben halmozták fel a hunok (avarok) mindazt a gazdagságot, 
amit az általuk elpusztított Nyugattól nyertek? — írta Einhard. A frankok 
azonban lerombolták a gyűrűket. Hihetetlen zsákmány került a kezükbe, 
melynek szépségére fényt vethet az avar fejedelmi kincs egy csekély része, 
melyet Nagyszentmiklóson találtak az ásatások során. Az avar kagán — 
főfejedelem — békét és menedéket kért maradék népe számára. Az itt élő 
nyugati szlávok védelmezőjükként üdvözölték a frank királyt. Nem 
véletlen, hogy a szláv nyelvek egy részében a , király"? szó Károly nevéből 
származik (pl. a cseh kral). A magyarok is innen vették át, s nyelvünkben 
, király"-já módosították. 

Az avar háborúkkal lezárultak a nagy frank hódítások, Nagy Károly 
birodalma Itáliától az Északi-tengerig, s a Pireneusoktól a Dunáig terjedt. 
Hatóköre ennél azonban lényegesen nagyobb volt. Fennhatóságát 
elismerték a Pannoniában lakó népek éppúgy, mint a keleti határokon túl 
élő nyugati szlávok. Nagy Károly jó kapcsolatokat épített ki a pápával és az 
angolszász uralkodókkal. Tűrhető viszonyt teremtett Bizánccal, Harún ar- 
Rashid kalifával pedig egyenesen , baráti" szövetségre lépett. A barátságot 
nyilván a távolság is növelte. Későbbi pletykák szerint a kalifa még azt is 
felajánlotta, hogy a Szentföldet Nagy Károly nevében fogja kormányozni, 
erre azonban semmi adatunk nincs. Valószínű, hogy Nagy Károly hatalmát 
volt hivatva érzékeltetni a legenda. 

A birodalom megszervezése 

Károly a birodalomépítésnél újszerű problémákkal találta szemben magát. 
Országa eltérő fejlettségű területekből állt, s ezek együtt tartásához 
hiányzott a rómaiaknál megszokott hivatalszervezet. Ugyanakkor már nem 
létezett a hagyományos nemzetségi körzetek, a ,,gau7-k összetartó ereje sem 
a germánok között. Viszont kialakulóban volt a hűbériség rendszere, amely 


feleslegessé tette a Meroving-kori kíséretet. Károly az állami hivatalokat 
sikeresen építette be a hűbéri láncba, így az ellenőrzést közvetlenül 
gyakorolhatta felettük. 

A Frank Birodalom területét grófságokra osztotta, melyek élén egy-egy 
gróf — comes — állt. A comes , kísérőt" jelent. Ők voltak az uralkodó 
legfőbb hűbéresei, tehát szolgálatukért jelentős birtokokat kaptak. A gróf 
köteles volt a királyi hatalmat képviselni a rábízott körzetben. A gróf volt a 
grófság haderejének mozgósítója, a legfőbb bíró és a jövedelmek behajtója. 
Hogy a határokat biztosítsa, a király a határmenti körzeteket őrgrófsággá 
(mark) vonta össze. Élükre az őrgrófot állította, akinek elsősorban 
határvédelmi feladata volt. A legfontosabb őrgrófságok a spanyol, az avar 
és a dán voltak. A későbbiekben kiemelkedő jelentőségre tett szert a , keleti 
mark", Ostmark, melyből Ausztria alakult ki hosszú folyamat után. 

Hogy hűségük felől meggyőződhessen, Nagy Károly királyi küldöttekkel 
— missi dominici — ellenőriztette grófjait. Ezek közül az egyik egyházi, a 
másik világi személy volt. A grófok fontos szerepet játszottak a király által 
összehívott birodalmi gyűléseken is. Ezeken nagy számban vett részt a 
főpapság is. Ők és a grófok alkották az uralkodó melletti királyi tanácsot, 
melynek Károly idején ugyan mérsékelt, de gyengekezű utódai alatt annál 
jelentősebb befolyása volt a vezetésre. A  grófságok rendszerének 
létrehozása ellenére azonban nem jött létre az a hivatalszervezet, amely 
valóban képes lett volna összetartani a birodalmat. A királyi küldöttek nem 
tudták megakadályozni, hogy a grófok ne építgessék saját tartományúri 
hatalmukat, mely végzetes lett a kései Karolingok uralmára. (Egy idő után a 
küldötteknek egymást is ellenőrizniük kellett.) 

Károly, hogy a központ erejét megőrizze, igyekezett erős, tőle függő 
hivatalokat létrehozni. E hivatalok hátránya az volt, hogy nem állt mögöttük 
olyan szervezet, amely képes lett volna végrehajtani a döntéseiket. A 
végrehajtás gyengesége egyébként az egész középkor jellemzője. 

Az udvari hivatalok legfontosabbika a kancellária volt, mely általában egy 
hozzáértő egyházi személy, a kancellár irányításával az oklevélkiadás 
munkáját végezte. Itt készültek Nagy Károly rendeleteinek, az ún. 
capituláréknak végső fogalmazványai is. A  majordomusi hivatal 
megszűnt, helyette az udvartartást a kamarás vezette. Fontos méltóság 
volt a főlovászé 

— marsall -, a főpohárnoké és az asztalnoké. Ezek később névlegessé váltak, 
csak birtokosuk befolyását voltak hivatva érzékeltetni. Az ítélkezést a 


király nevében a birodalmi ítélőszék végezte. Károly birodalmának 
érdekessége, hogy az egyház is beépült a kormányzásba. Az uralkodó 
lényegében korlátlanul gyakorolta a püspökök kinevezésének, az 
invesztitúrának a jogát. A király még teológiai problémákba is 
beavatkozott. Papjaira rendkívül gyakran bízott politikai jellegű feladatokat. 
Az udvarban élő papok összessége, az udvari kápolna, a kormányzás 
nélkülözhetetlen segítője volt. 

Mint már említettük, a hivatali szervezet csak részben volt alkalmas 
feladata ellátására, ezért az uralkodónak többször is meg kellett esketnie 
hűbéreseit, hogy a birodalomhoz és uralkodójukhoz hűségesek lesznek. 
Károly birodalomszervező tevékenységének betetőzése a császárság 800- 
ban történő létrehozása volt. 

A császárság 

Károly és a pápaság kapcsolata a langobard háborúkig nyúlt vissza. Ezek 
sikeres befejezése után Károly megerősítette Pippin adományait, a pápa 
langobard területekre vonatkozó igényeit azonban nem fogadta el. Szándéka 
nyilvánvaló volt: nem a pápa, hanem saját hatalmát kívánta erősíteni. Bár 
elismerte a pápa elsőségét, önmagát egyre gyakrabban nevezte egy 
, imperium  Christianum? — keresztény birodalom — vezetőjének és a 
kereszténység fő védnökének. 

A pápának, hogy támogatását elnyerje, területi engedményeket tett. Lépései 
sikeresek voltak, II. Leó (795-816) hűségesküt tett Károlynak. A király 
felismerte, hogy itt az alkalom birodalmának illő tekintélyt teremteni. A 
pápát római ellenfelei 799-ben foglyul ejtették. Ő azonban megszökött, és 
a frank királytól kért segítséget. 

A következő évben Károly személyesen jelent meg Rómában, hogy a 
bonyodalmakat rendezze. Uralkodói díszben fogadta az eléje járuló 
egyházfőt. A karácsonyt is Rómában ünnepelte, s ekkor történt meg a 
rendkívüli jelentőségű esemény: a december 25-én tartott ima közben III. 
Leó , váratlanul" megkoronázta a frank királyt. A jelenlévő római nép 
kórusban kiáltotta: , Éljen és győzedelmeskedjék ellenségei felett Károly, az 
Augustus, a rómaiak Istentől megkoronázott és békét teremtő császára!" 
Einhard, a már említett történetíró szerint Károlyt igen meglepte a váratlan 
koronázás, ez azonban aligha hihető. A tényen azonban ez mit sem 
változtat: megszületett a Római Császárság. A császár a koronázást úgy 
értelmezte, hogy hatalma egyenesen Istentől származik, a pápa viszont 
magát tekintette a hatalom birtokosának, aki pusztán kinevezte a 


császárt. Ez a felemás helyzet rányomta bélyegét a két személy viszonyára. 
Károly ügyelt arra, hogy függetlenségét hangsúlyozza. Székhelyét nem 
Rómában, hanem Aachenben rendezte be. Korábbi címeit — frank és 
langobard király — is megtartotta. Legnagyobb sikerét 812-ben érte el, 
ugyanis I. Mihály, a bizánci császár elismerte császárságát. Ezért cserében 
Károly hangsúlyozta, hogy igényei csak a nyugati területekre terjednek 
ki. Az új császárság katolikus germán és római népeket egyesített két 
méltóság vezetése alatt. A világi hatalom a császáré volt, akit Defensor 
Ecclesiae-nek, az egyház védelmezőjének tekintettek. A vallási vezetés a 
pápa kezében maradt, de később többször meg kellett küzdenie ezért. 500 
éven át az ő feladata volt a császárkoronázás. Károly hatalmának csúcsára 
érkezett: ő lett az összes nyugati keresztény uralkodója. Ezáltal Károly nem 
a római, hanem a keresztény császáreszmét valósította meg. 

Gazdaság és társadalom Nagy Károly birodalmában 

A 9-10. században zajlottak le azok a változások, melyek a középkor 
egészére nézve meghatározóak voltak. A legfontosabb társadalmi 
változásnak a korábban sem egységes szabadok további differenciálódását 
tekinthetjük. A  hadseregreformok következtében sokan elveszítették 
korábbi szabadságukat. A kiemelkedő vagyonos, a hadakozás költségeit 
fedezni tudó réteg — elsősorban a volt kíséret — egyre több immunitást és 
privilégiumot szerzett. A létrejövő hűbéri láncban is ők játszották a 
legfontosabb szerepet. E változások következtében visszaszorult a korábban 
oly jellemző közös földhasználat. A földek jelentős része magántulajdonba 
került, így a rajta élő szabadok függő helyzetbe jutottak. A 10. századra 
kialakult az uradalmak rendszere. Az uradalom birtokosa a földesúr volt, a 
birtokon élő népek különböző -— jogállapotuktól függő — szolgálattal 
tartoztak neki. A birtok központjában kezdetben az udvarház, később az 
úr lakótornya, esetleg vára állt. 

A hűbériségből adódóan a legfőbb birtokos a király volt, jövedelmeinek 
túlnyomó része a királyi birtokból származott. Éppen ezért nagy súlyt 
fektetett a jó gazdálkodásra. A korábbi kétnyomásos helyett — a föld felét 
pihentették — uralkodóvá vált a háromnyomásos gazdálkodás. A földnek 
csak harmadát pihentették — a trágyázás hiánya miatt ez létszükséglet volt —, 
a többibe fele-fele arányban tavaszi és őszi vetésű gabonát ültettek. A 
nehézeke lehetővé tette a kötött földek feltörését, ezért telepesek tömegei 
indultak a lakatlan vidékek felé. A földesurak az érkező hospeseknek 
(vendégeknek) kedvezményeket biztosítottak. Azok cserében feltörték az 


ugart, lecsapolták a mocsarakat, kiirtották az erdőket. Az alacsony 
lélekszám és a gazdaság bizonyos fellendülése a korai középkor e 
szakaszában viszonylagos jólétet biztosított a paraszti rétegnek. A 
telepesmozgalmak lezárulásával lassan megindult a földesúri birtokon élők 
jogi egységesülése, a szolgáltatások azonos mértékűvé válása. 

A király fokozatosan elveszítette a szabadok feletti bíráskodás jogát, s az 
átkerült a földesúr kezébe. A hűbéri rendszerben ugyanis a senior nemcsak 
a földet adja vazallusának, hanem a földhöz tartozó jogokat is. A 
hűbérbirtok fokozatosan elidegeníthetetlenné vált, tehát a földesúr 
megszerezte a teljes immunitást, , más jogától való mentességet". Ez azt 
jelentette, hogy sem birtokával, sem személyével nem rendelkezhet senki, 
kivéve a hűbéri kötelezettségeket. 

A 11. századra a nem saját birtokon élők döntő része jogilag egységes, 
szabad költözési joggal bíró jobbággyá változott. Kialakult az ideálisnak 
tekintett középkori társadalom: az oratores, az egyházi személyek, a 
bellatores, a lovagok és a laboratores, a dolgozók egymásra utalt 
hármassága. 

A ,, Karoling-reneszánsz?" 

Róma bukása után Európa kulturális fejlődése nagymértékben elmaradt 
Bizánc és az arab világ mögött. A 9. század fordulóján a Frank Birodalom 
hódításai lezárultak. A császárság megteremtésével fokozódott az antik 
világ iránti érdeklődés, ami nem utolsósorban Nagy Károly személyes 
ambícióinak következménye volt. Károly minden eszközzel szerette volna 
új birodalma fényét növelni, és ez megkövetelte az antik örökség felújítását. 
Ebben igen nagy segítséget nyújtott az Írországból és Angliából elinduló 
térítő mozgalom, emellett Róma és Bizánc hagyományai. Nagy Károly 
székvárosában, Aachenben gyűjtötte össze kora legkiválóbb tudósait és 
művészeit. — Tisztában volt vele, hogy a kultúra terjesztéséhez 
nélkülözhetetlen az írásbeliség. Ehhez azonban írni-olvasni tudókra van 
szükség, akiknek képzését meg kell oldani. A császár elsőként oktatási 
reformokat léptetett életbe. 

Az oktatás központjai a középkorban a kolostorok voltak, ezért Károly 
igyekezett számukat gyarapítani, uralkodása alatt közel kétszázat alapított. 
A Yorkból érkezett tudós szerzetes, Alkuin hatására a jelesebb iskolákban 
bevezették a hét szabad művészet — a septem artes liberales — oktatását. Két 
fő csoportjuk létezett. Az első az , alsó fokozat", a trivium volt, melybe 
három tárgy tartozott: a grammatika (a latin nyelv szabályainak 


elsajátítása), a retorika (a kifejezés művészete) és a dialektika (az érvelés és 
vitatkozás) tudománya. A , felső fokozat?" a guadrivium, az aritmetika 
(számtan), a geometria, az asztronómia (csillagászat) és a musica 
tantárgyait foglalta magában. 

A tanulást persze nem mindenki tartotta szívügyének. A kortársak 
feljegyezték, hogy az uralkodónak gyakorta kellett haragos szóval 
serkentenie az udvari iskolában tanulókat. A jó oktatáshoz sok és jó könyv 
kell. Nagy Károly ezért szorgalmazta a könyvmásolást, s a régi, 
megromlott, olvashatatlanná vált kéziratok kijavítását. A Karoling 
scriptoriumokban - íróiskolákban — új, jól olvasható, kis, kerek betűkből 
álló írást alakítottak ki, az ún. karoling minusculát. A másolatokon kívül 
jelentős számú önálló alkotás is született, az állatmesétől a politikai 
bölcseletig. E művek közül is kiemelkedik Einhard Vita Caroli (Károly 
élete) és a langobard Paulus Diaconus Langobardok története című 
történeti munkája. 

Az irodalom mellett jelentős eredményeket produkált a — bizánci mintákat 
követő — építészet (aacheni palotakápolna) is. Aligha tévedünk azonban, ha 
azt állítjuk, hogy a , Karoling-reneszánsz? legfontosabb eredménye az 
antikvitás kincseinek megőrzése volt. 1100 év távlatából is csodálat illeti az 
uralkodót, hogy temérdek államszervezési feladata mellett akart és tudott 
időt szakítani a civilizáció fejlesztésére. Ez nemcsak rendkívüli 
teherbírásról, hanem szokatlanul széles látókörről is tanúskodik. 

Nagy károly utódai 

Károly tudta, hogy halála után birodalmát fiai fel fogják osztani, s hogy ezt 
megelőzze, maga rendelkezett a felosztás módjáról. Erre azonban az 
idősebb fiúk halála miatt nem került sor. Így 814-ben a legfiatalabb, Lajos 
egyedül jutott a nagy császár hagyatékához. , Jámbor? Lajos (8314-840) 
nehezen birkózott meg az apjától rámaradt súlyos örökséggel. Úgy vélte, ha 
idejekorán rendezi az utódlást, elejét veheti az esetleges későbbi 
trónharcoknak. Ezért birodalmát már életében felosztotta három fia — 
Pippin, Lothar és Lajos — között. 

;, Jámbor? Lajosnak a második házasságából azonban újabb fia született, 
, Kopasz" Károly. Hogy neki is juttasson valamit, megváltoztatta korábbi 
döntését, s Károlynak adta Alemnanniát. 

Az idősebb fiúk kisemmizve érezték magukat és ezért fellázadtak apjuk 
ellen. Hosszú polgárháború kezdődött, mely után 843-ban , jámbor" Lajos 
még életben lévő fiai — Lothar, Lajos és Károly — a verduni szerződésben 


újabb, most már véglegesnek tűnő felosztás mellett döntöttek. Lothar, a 
császár az Északi-tengertől Itália közepéig húzódó keskeny területsávot 
kapta, a , kuglipályát". Ide tartoztak a , császárvárosok?" — Aachen és Róma 
— is. , Német" Lajos a keleti-frank területeket, , Kopasz" Károly pedig a 
nyugatiakat szerezte meg. 

8559-ben, Lothar halálával azonban minden megváltozott. A keleti és a 
nyugati területek ura egyaránt megpróbálta befolyását kiterjeszteni Lothar 
örökségére. Sűrűn követték egymást az újabb és újabb szerződések, melyek 
eredménye a keleti és a nyugati birodalom fokozatos elkülönülése lett. A 
császári cím a keleti-frank uralkodók kezére jutott. 

A 10. században új ellenségek jelentek meg a határoknál, északon és 
nyugaton a vikingek, keleten a magyarok, délen, a Rhőne völgyében 
pedig az arabok. A belső viszonyok sem voltak valami fényesek. A 10. 
század elejétől mindkét királyságban általános anarchia lett úrrá, ami ellen a 
kései Karolingok eredménytelenül vették fel a harcot. Így a barbár 
betörések elleni védelem megszervezése a helyi előkelők — hercegek, 
őrgrófok és püspökök — feladata lett. Ez az adott hatalmasságnak nagy 
terhet jelentett, az esetleges siker azonban jelentősen növelhette későbbi 
befolyását. Az idegenek elleni védelem megszervezése juttatta vezető 
szerephez nyugaton Párizst és környékét, keleten pedig a szász 
hercegségeket. 

A nyugati-frank állam 

987-ben a fiatalon elhunyt V. Lajos, nyugati-frank király halála után az 
ország előkelői célszerűbbnek látták, ha nem az idegen Karolingok, hanem 
a helyi vezetők közül választanak uralkodót. Így lett király a Capeting 
családból származó Hugó, a jelentős katonai erővel bíró frank herceg. 987- 
ben Capet Hugó koronázásával megszületett a középkori Francia 
Királyság. Igaz, a királyok hatalma kezdetben csak Párizs környékére — Íle 
de France — terjedt ki, de évszázadok szívós küzdelmével létrehozták az 
egységes, erős európai nagyhatalmat: Franciaországot. 

A keleti frank állam 

Hasonló események játszódtak le a keleti-frank államban is. Bár e területek 
távol estek a vikingek által , kedvelt?" vidékektől, 900 és 955 között sokat 
szenvedtek a magyar kalandozásoktól. Ezek Arnulf király halálával (899) 
kezdődtek, és az Augsburg melletti ütközettel (955) végződtek. Az utolsó 
keleti-frank király, , Gyermek? Lajos (399-911) képtelen volt a védelem 
megszervezésére, már csak azért is. mert viszálykodó hűbéresei gyakorta 


maguk hívták be a magyarokat, hogy katonai erejüket egymás ellen 
felhasználják. Egyedül a szász hercegek tudták a védelmet sikerrel 
megszervezni. Sikerükben fontos szerepet játszott az, hogy a szász 
területeken jelentős számú szabad, katonának alkalmas paraszt élt. 

919-ben a frankok és szászok , együttes akaratából" német királlyá 
választották I. , Madarász?" Henriket (919-936). Ezzel formálisan is 
megszűnt — a gyakorlatilag már rég nem létező — Frank (Római) 
Császárság. Henrik dolga nem volt könnyű, mert a bajor hercegek nehezen 
törődtek bele abba, hogy a birodalom hatalmi központja északra, a szász 
vidékre került. Henrik és utódai azonban sikeres politikával elismertették 
uralmukat. A szász királyi család vezető szerepét erősítette a magyarok 
elleni győzelem.család vezető szerepét erősítette a magyarok elleni 
győzelem. 973) az Augsburg melletti Lech-mezőn döntő győzelmet 
aratott a magyarok felett. 

A Német-római Császárság 

Ottó tudatosan készült egy új, a korábbi frankkal vetekedő birodalom 
megalapítására. Példaképe Nagy Károly volt, de Lotharingia kivételével 
nem sikerült visszaszereznie a nyugati területeket. Figyelme inkább a 
szlávok és Itália felé fordult. A nyugati szlávok földjének meghódítása után 
az Elba-vidéken őrgrófságokat hozott létre, majd erőszakos térítésbe 
kezdett. Kezdetben itáliai politikája is sikeresnek ígérkezett. 

Lothar állama száz esztendő alatt számtalanszor gazdát cserélt, ami csak 
fokozta a langobardok óta létező széttagoltságot. A helyzetet tovább 
súlyosbították a 10. századi magyar támadások. Itália királya — a 10. 
századra ennyi maradt Lothar királyságából — a magyarokat hívta segítségül 
politikai ellenfelei, köztük a pápaság ellen. Ezért 962-ben XII. János pápa 
a német királyhoz fordult segítségért. 

I. Ottó Itáliába vonult, legyőzte II. Berengárt, , Itália királyát", majd 
megerősítette a pápaságot Karoling adományaiban. Viszonzásképp a 
pápa német-római császárrá koronázta. Új, keresztény császárság született, 
amely azonban csak részben hasonlított Károlyéra. 

I. Ottó nem kívánta a teljes keresztény világot uralma alá vonni, , csupán" 
az uralkodók közti elsőségét hangsúlyozta. Vezető szerepét a pápa 
támogatásával szerette volna biztosítani, ezért igyekezett az egyház 
befolyását a maga oldalára állítani. Német püspökeinek, hogy elnyerje 
hűségüket, hatalmas hűbérbirtokokat adományozott. Itáliában azonban csak 
úgy tudta hatalmát biztosítani, hogy saját jelöltjeivel töltette be a pápai 


trónust. Ezek uralma azonban csak addig tartott, míg a császár katonái 
Itáliában tartózkodtak. Épp ezért a mindenkori német-római császárok 
fontos feladatuknak tartották a gyakori itáliai erődemonstrációt. A 
pápasággal való kezdeti korrekt viszonyuk súlyos gyámkodássá vált, ami 
alól a pápák az első adandó alkalommal igyekeztek megszabadulni. 

I. Ottó sikerrel hajtotta végre a Római Birodalom megújítását — 
renovatio imperii Romani —, ám ez a birodalom már csak nevében 
, római", valójában a középkori Európa vezető német hűbéri állama 
volt. 


Anglia a 4-11. században 


A római uralom 

Anglia Európa történetébe először a római hódítással kapcsolódott be. Kr. 
e. 55-54-ben Caesar legiói szálltak partra a szigeteken, ám egy rövid, de 
sikertelen expedíció után távozniuk kellett. A szigetek kelta (brit) lakossága 
visszanyerte függetlenségét. A Kr. u. 1. század elején hozta létre királyságát 
egy kelta törzsfő, Cunobelin, akiről később Shakespeare Cymbeline 
figuráját mintázta. Cunobelin felvette a , britek királya? címet, s uralma 
alatt egyesítette DélAngliát. Halála után azonban állama összeomlott, így 
Anglia könnyű zsákmányává vált a Claudius által küldött római legióknak. 
A rómaiak az általuk elfoglalt területen megszervezték Britannia provinciát, 
s megkezdődött az itt élő kelták romanizálódása. A hódítók által lakott 
városok között kiemelkedő szerepet játszott London, York, Exeter és 
Chester. A rómaiaknak azonban nem sikerült a pax Romanát Britannia 
minden területén megvalósítani. Az északra szorult kelták állandó 
támadásokkal nyugtalanították a déli területeket, ezért Hadrianus császár 
parancsára falat emeltek ellenük. , Hadrianus fala? még ma is látható 
Anglia és Skócia határán. 

A 2. században Britanniában is megjelentek az első keresztények , s az 
új tanok hamarosan elterjedtek a kelták és a rómaiak között. A 4. század 
végén pogány kelták, piktek és skótok támadtak a romanizált 
területekre. 367-ben áttörték a megerősített határt, és elözönlötték 
Britannia provinciát. Ez idő tájt érkeztek hajóikon a germán 
angolszászok is, akik a mai Dánia környéki hazájukat hagyták ott, hogy új 
lakóhelyet keressenek. Norfolk és Kent között a , Szász part"-on szálltak 
partra, s ők vetettek véget a római uralomnak. A rómaiak az 5. század 


elején kiürítették provinciájukat, a magukra maradt keresztény kelták 
pedig megkezdték a , barbárok? elleni harcukat. E küzdelem emlékét 
őrzi a félig legendás Arthur király mondaköre. 

A kelta kereszténység 

Az 5. században az erősödő angolszász nyomás elől a kelta lakosság 
kénytelen volt Wales, Skócia és Írország területére húzódni, más részük 
pedig a kontinensre, Bretagne-ba költözött. A szigeten maradt 
keresztények elszakadtak a kontinenstől, s szerzetesi közösségek által 
létrehozott, a püspöki hatalomtól független apátok vezetése alatt álló, 
önállóan "működő egyházakat alapítottak. Ezeket monasztikus 
egyházaknak nevezzük. A keresztény közösségek főként Írországban, 
Cornwallban és Walesben tevékenykedtek. 

A 6. századra az ír kolostorok maradtak Európa nyugati részén a római 
kultúra utolsó szigetei. Szerzeteseik az antik tudomány és művészet 
klasszikus értékeinek áthagyományozásában rendkívül fontos szerepet 
játszottak. Ekkor működött Írország későbbi védőszentje, Szent Patrick és 
az ír térítés legnagyobb alakja, Szent Columba. 

Szent Columba és követői a 6. század végén elhagyták a korban szokatlanul 
békésnek számító kolostoraikat, hogy Skócia és a kontinens pogányait 
megtérítsék. Sikeres munkásságukat számos kolostor alapítása jelzi. 
Columba a 6-7. század fordulóján 25 esztendőn át tevékenykedett Galliában 
és Itáliában. 

Ekkor alapította az itáliai Bobbió kolostorát, mely a kora középkori 
kódexmásolás központjává vált. Egyik társa, Szent Gallus egészen Svájcig 
jutott, s itt létrehozta a később róla elnevezett Sankt Gallen kolostorát, 
melynek könyvtára európai hírnévre emelkedett. 

A bencés térítés 

Miközben Columba Európában tevékenykedett, 597-ben Nagy Szent 
Gergely pápa negyven bencés szerzetest küldött Augustinus vezetésével 
Angliába, hogy ott regulájukat terjesszék. Augustinus megkeresztelte Kent 
angolszász királyát, s megszervezte a canterbury érsekséget, melynek első 
érseke lett. A 7. század közepére Anglia kereszténnyé vált, a 664-ben 
Whitby-ban tartott zsinaton az angol egyház elismerte Róma vezető 
szerepét, s elfogadta a latin liturgiát. 

A 8. század a missziós tevékenység újabb virágzását hozta. Szent Bonifác 
(754 7), , Germánia apostola" sikeres térítő tevékenységet végzett a német 


területeken, melynek betetőzéseként megalapította a nagy jelentőségű Fulda 
kolostorát. Évszázadokra ez lett a bencés mozgalom német központja. 

A 8. század elején alkotott Beda Venerabilis (735 7), aki megírta latin 
egyháztörténetét, és megvetette az angolszász történetírás alapjait. 

Az angolszász királyságok 

A germánokat kezdetben maguk a romanizált kelták hívták Angliába, hogy 
segítsenek a Hadrianus falát áttörő skótok, piktek és , barbár" kelták ellen. 
Ám a segédcsapatokból nemsokára hódítók lettek, akiknek erejét 
folyamatosan növelték a Dániából és a Rajna-vidékről érkező angolszászok. 
Az , angolszász" nem egységes etnikum, hanem angolok, szászok, jütök és 
egyéb germán törzsek keveréke volt. 

A hódítók Angliában hét királyságot hoztak létre, melyek közül a 
legjelentősebbek Northumbria, Wessex és Mercia voltak. Az 
angolszászok a 7. században ismerkedtek meg a kereszténységgel. Ethelbert 
kenti király Meroving hercegnőt vett feleségül, akit új hazájába bencés 
térítők kísértek. A whitbyi zsinat után néhány évvel már minden angol 
királyság keresztény volt. A 8. századra e királyságok jó kapcsolatokat 
építettek ki a Karoling állammal. Közülük is kiemelkedett Mercia, melynek 
uralkodója, Offa felvette a , Rex Anglorum? — az angolok királya — címet, 
s önmagát még Nagy Károllyal is egyenrangúnak tartotta. A két uralkodó 
egyébként korrekt viszonya lehetővé tette a sziget és a kontinens gazdasági 
és kulturális kapcsolatainak szorosabbá válását. Már úgy tűnt, hogy Anglia 
lassan megindul az egységesülés útján, mikor váratlan ellenfél jelent meg a 
sziget partjainál: a vikingek. 

A vikingek Angliában 

A viking támadások 793-ban kezdődtek és Hódító Vilmos 1066. évi 
hadjáratával fejeződtek be. A keleti parton partra szálló dánok Yorkban 
hozták létre királyságukat, s innen vezették pusztító hadjárataikat. 869 és 
875 között minden angol királyság behódolt, csupán Wessex folytatta a 
küzdelmet. A tehetséges, fiatal wessexi király, Nagy Alfréd (871-399) 
sikerrel készítette fel országát a várható csapásra. Felismerte, hogy 
rendszeres adók és , állandó" hadsereg nélkül nincs reménye a győzelemre, 
hisz a dánokat csak ajándékokkal vagy katonai csapásokkal lehetett 
eltéríteni. Ehhez azonban szervezett államra volt szükség, s Alfréd megtette 
az ebbe az irányba vezető első lépéseket. Pénzt veretett, királyi csapatokat 
szerelt fel, és megteremtette a közigazgatás egységeinek, a shire-eknek 
(grófság, megye) alapjait. A dánokkal pedig igyekezett megegyezni, s a 


sikeres . megegyezés eredményeként az idegenek  letelepedhettek 
Wessexben. 

Alfréd utódai alatt a hódítók és az angolok összeolvadása jelentős 
mértékben felgyorsult. Edgar (959-975) wessexi király sikerrel próbálta 
meg az angolszászok egyesítését. Ekkor vált Anglia vezető erejévé a 
wessexi királyság. Ám Edgar örököseinek uralkodása idején a dán 
támadások új lendületet vettek. Nagy Knut egyesített birodalmának 
erejével szemben az angolszászok tehetetlennek bizonyultak: a dán király 
1016-ban megszállta és birodalmához csatolta Angliát. Halála (1035) 
után azonban fiainak nem sokáig sikerült uralmukat fenntartaniuk. 1042- 
ben birodalmuk összeomlott, s az angolszász királynak sikerült hatalmát 
visszaállítania. Angliának, Hitvalló Edward (1042-1066) alatt azonban 
belső meghasonlással kellett szembenéznie. Edward anyja ugyanis normann 
volt, s maga is Normandiában nőtt fel. Angliába visszatérvén normann 
papokat és tanácsadókat hozott magával. Udvarának angolszász előkelői 
azonban nehezen viselték a normann befolyás erősödését. Az , angol" és a 
, normann?" párt között nemsokára összecsapásra került sor, melynek 
eredményeképp a hatalom Edward sógorának, az angol párt vezetőjének, 
Haroldnak a kezébe került. Ám a trónra igényt tartott Edward 
unokatestvére, Vilmos, normann herceg is, akit törvénytelen származása 
miatt , Fattyú"-nak neveztek. 

A várható összecsapásra mindkét fél készült, de Harold hátrányosabb 
helyzetbe került, ugyanis 1066 őszén Yorkshire-ben váratlanul norvégok 
jelentek meg. Harold ellenük vonult, s legyőzte őket. Az alkalmat azonban 
nem hagyta kihasználatlanul Vilmos, seregével 1066 októberében partra 
szállt. Az erőltetett menetben érkező angolszászokat 1066. október 14-én 
Hastingsnél megsemmisítette. Harold és az angol előkelők színe-virága a 
csatatéren lelte halálát. A hastingsi ütközettel új fejezet kezdődött Anglia 
történetében. 


Államok alakulása Európa peremén 
A vikingek 


,... hajóorr hasítson örvényt, védelmet adjon a pajzs, kard pengéje csapást, 
csókot a lány." 


(A Fenséges beszéde, Edda-dalok) 

Skandinávia hegyes-völgyes vidékei a 8. században váltak Európa 
történetének talán legfontosabb színterévé. Az itt élő germán népek — a 
svédek, a norvégok és a dánok — két évszázadon át özönlötték el és 
tartották rettegésben a kontinens számos vidékét. A velük kapcsolatba 
kerülő népek normannoknak, vikingeknek, varégeknek (varjágoknak) 
nevezték őket. A , normann" a nordman (északi ember) kifejezésből ered, s 
leginkább Nyugat- és DélEurópában gyökeresedett meg. A név ma is 
megtalálható Normandia elnevezésében, ,,varjágoknak?" Európa keleti 
részén, a Baltikumban, Oroszországban, majd később Bizáncban hívták 
őket. Legáltalánosabb elnevezésük azonban egyértelműen a varjággal 
rokonjelentésű , viking". A szó eredetileg talán a tengerek öblein lakó, 
hajózó-kereskedő-rabló embert jelentett, tehát nem népet, hanem életmódot 
takart. 

A ,wiking? elnevezést először Ádám, brémai érsek használta egy 11. 
századi történeti munkájában, s innen terjedt el szinte egész Európában. A 
sok elnevezés egyértelmű bizonyítéka annak, hogy ezek a népek a 8-11. 
századi történelem meghatározói voltak. 

A norvégok eljutottak Skóciába, Írországba, Észak és Dél- 
Franciaországba, hajósaik felfedezték Izlandot, s régészeti bizonyítékok 
alapján elérték Amerikát. A svédek uralmuk alá vonták a Balti-tenger 
medencéjét, majd Oroszország nagy folyóin leereszkedve egészen 
Bizáncig jutottak, s kapcsolatba kerültek az arabokkal. A dánok fő 
terjeszkedési iránya Anglia volt, de hajóik megjelentek a Földközi- 
tengeren is. 

Ennek az utolsó nagy népvándorlási hullámnak a jelentősége nemcsak a 
pusztításában keresendő. A vikingek olyan államokat alapítottak, melyek 
mintaként szolgáltak a Karoling-kori anarchiából kilábalni képtelen Európa 
népei számára. A 10. században létrejött a normann hercegség 
Normandiában és a Kijevi Rusz Oroszországban (Rusz: Oroszország), 
ezeket a 11. században két újabb államalapítás követte: a szicíliai normann 
hercegség és az angliai normann királyság. Az északiak folyamatos 
támadásai azonban lassanként egységbe kovácsolták Európát, a létrejövő 
kereskedelmi utak rendszere eddig érintetlen térségeket kapcsolt be a 
kontinens  , vérkeringésébe? (pl. német lengyel síkság). Fejezetünk a 
vikingek történetéről szól. 

Európa a vikingek korában 


A 8-9. századi Európa történetét négy fontosabb államalakulat befolyásolta. 
Az egyik a Karolingok Dunáig nyúló birodalma, a másik a vele , korrekt" 
viszonyt fenntartó Bizánc, a harmadik a Mediterraneum döntő részét 
uralma alatt tartó arab kalifátusok, a negyedik a Volga és az Urál vidékén 
elterülő hatalmas, nomád türkök (törökök) által alkotott Kazár 
Birodalom. 

Ez utóbbi szerepe rendkívül fontos, ugyanis átmenetileg meggátolta, hogy 
Ázsia népei a ,népek országútján" újra eláraszthassák Európát. A 
kontinensen végre nyugalom honolt, így lehetővé vált a gazdasági és 
kulturális kapcsolatrendszerek kiépülése és a kereszténység elterjedése. Mi 
sem jellemzőbb az új típusú kapcsolatok létezésére, mint Nagy Károly és 
Harún ar-Rashid kalifa baráti viszonya. 

A római birodalom bukása utáni válságot lassan kiheverő, gazdagodó 
Európát azonban féltékenyen figyelték a kontinens peremterületein élő 
népek, s időről időre — bár kevés sikerrel — megpróbálkoztak azzal, hogy 
gazdagságára rátegyék a kezüket. Nagy Károly birodalma kezdetben még 
sikerrel állta az északi tengerek felől meginduló rohamokat, sőt erejéből 
ellencsapásokra, hódításokra is futotta. A Károly-unokák osztozkodása 
folytán létrejött államok azonban már képtelenek voltak a megújuló viking 
rohamokat kivédeni. A frank utódállamok könnyű zsákmányaivá lettek a 
tenger felől érkező idegeneknek. 

A viking , kalandozások? kereskedelmi expedíciók, , földrajzi 
felfedezések", területszerző akciók és rablóhadjáratok egyaránt 
lehettek. Egy-egy hadjárat persze gyakorta mutatja mindegyik jellegét. A 
szó szoros értelmében tehát nem népvándorlásról van szó. 

Földrajzi környezet 

Skandinávia földrajzi adottságaitól elválaszthatatlan a viking történelem 
alakulása. Dánia sík területei jórészt lakatlanok voltak, neve is erre utal: 
Danmark - ,dán határország7". Hogy a gyakori frank támadásokat 
elhárítsák, a dánok már 800 körül földsánccal zárták el a déli határaikat. A 
belső területekkel ellentétben a tengerpart, mely alkalmas kikötőket kínált, 
sűrűbben lakott volt, hisz innen egyaránt lehetőség nyílt az Északi- és a 
Balti-tenger ellenérzésére. 

Svédország keleti irányban nyitott, ezért a svédek terjeszkedése a 
Baltikum felé irányult. (A Skandináv-hegység ugyanis megnehezíti a 
nyugati irányú átjárást.) Az ország neve a Sviár (királyság) szóból ered, ami 


talán arra utal, hogy a három skandináv állam közül legkorábban vált 
királysággá. 

Norvégia a legészakibb terület. Maga az országnév, Norge (angolul 
Norway) is ,északi utat?" jelent, s talán a kereskedelem korai 
kibontakozására utal. Norvégia a legkedvezőbb fekvésű, hisz a tengerekbe 
torkolló fjordok sosem fagynak be — az észak-atlanti áramlás miatt —, így 
igen kedvező kikötőhelyeket kínálnak egész esztendőben. Igaz, az , ország" 
rendkívül hosszan nyúlik el észak-déli irányban, s csak a szűk partmenti sáv 
lakható, ezért a területi egység nagyon ritkán jött létre. A földrajzi 
adottságokból következően a norvég terjeszkedés elsődleges iránya nyugati, 
s a norvégok figyelme főként az Atlanti-óceán ismeretlen vidékei felé 
fordult. 

A , viking történet"? 

E fejezetben nem , általában" viking történelemről lesz szó, hanem az egyes 
népek, — dánok, norvégok és a svédek -— történetéről. 

A dánok 

A dán támadások Jámbor Lajos (Nagy Károly fia) alatt kezdődtek. E 
rohámoktól legtöbbet a Frank Birodalom északi határa, Friesland 
szenvedett. A 9. században a nagyobb francia folyókon felfelé haladva 
Párizsig jutottak a dán hadak, s a nyugati frank királyok adófizetésre 
kényszerültek. A legnagyobb offenzívára 878-ban került sor, s ez több mint 
13 esztendeig tartott. 

A Szajna torkolatában táborozó dánok nemcsak Frankföldet, hanem Angliát 
is megtámadták. A több, egymással vetélkedő angolszász királyságra oszló 
szigetország képtelen volt ellenállni mindaddig, míg Nagy Alfréd (871- 
901), Wessex uralkodója újonnan épített hajóhada segítségével nem aratott 
látványos tengeri győzelmet. A 10. században a dánok figyelme ismét a 
nyugati frank állam felé fordult. Rollo nevű norvég vezérük 911-ben a 
frank királytól hűbérbe megkapta Normandiát, de cserében meg kellett 
akadályoznia a további viking partraszállásokat. Rollo hercegi címet 
kapott, népét letelepítette, felvette a kereszténységet, majd kialakította 
a hűbéri szervezetet. Az anarchikus Frank — Birodalomban 
, mintaállamnak? számított Rollo hercegsége. (Másfél évszázad múlva a 
normann herceg, Vilmos, már elég erős lesz, hogy egész Angliát 
meghódítsa.) 

Az egységes dán királyságot , Kékfogú? Harald hozta létre. I. Ottó német- 
római császár nyomására megkeresztelkedett, ám a két állam közt a viszony 


ellenséges maradt. Harald fia, ,, Villásszakállú? Sven sikeres harcokat 
vívott a németekkel, sőt erejéből még Anglia elleni támadásokra is futotta. 
Az ő fia, Nagy Knut (1016-1035) alatt Dánia virágkorát élte. Az uralkodó 
rövid időre ugyan, de mindhárom skandináv államot és Anglia jelentős 
részét is egyesítette. Uralkodása azonban állandó küzdelemben telt a 
zsákmányt hiányoló, a kereszténységet és a király kemény uralmát nehezen 
tűrő viking előkelőkkel. Velük szemben csak az egyházra és vejére, II. 
Henrik német-római császárra támaszkodhatott. Nagy Knut halála után a 
dán portyák újrakezdődtek, de a megerősödő Európa kiállta a próbát. 

A norvégok 

Mint már említettük, Norvégiában hosszú ideig nem jött létre egységes 
királyi hatalom. Több , király? és törzsi vezetőkből lett jar! (kormányzó) 
, uralkodott", s vezette a népét távoli kalandokra. Az ország fekvésének 
megfelelően a fő célpontok az északi szigetek és Írország voltak. Ez utóbbi 
elfoglalása csak részben sikerült, mert vetélytársként a dánok is 
jelentkeztek. A 9. század közepén a norvég hajósok a Pireneusi-félszigetig 
jutottak, kirabolták a gazdag Sevillát. Nemsokára Itália partjainál jelentek 
meg, s Pisát — melyről azt hitték, Róma — dúlták fel. , Széphajú? Harald 
király alatt norvégok érkeztek egy nagy északi szigetre, melyet 
,; Jégföldnek? — Izlandnak — neveztek el, bár éghajlata akkoriban jóval 
kedvezőbb volt. Egyikük a délnyugati part gejzírei mellett telepedett le, s e 
helyet Reykjaviknak — füstölgő öböl — nevezte el. Itt jött létre Észak-Európa 
első, népgyűlés kormányozta , keresztény köztársasága?. Az innen induló 
expedíciók fedezték fel a 10. század elején Grönlandot. 9832-ben az 
Izlandról . száműzött . Vörös Erik letelepült  , Zöldországban"? 
(Grönland). Az ő fia, Leif fedezte fel Amerikát, melynek az általa 
megismert területeit Vinlandnak, , Szőlőországnak? keresztelte el. A 
tartós megtelepedés azonban -— elsősorban az őslakosság ellenséges 
magatartása miatt — nem valósult meg. Amerika őslakói ennek ellenére 
évszázadokon keresztül őrizték a , fehér, tengeren túlról jött idegenek 
(istenek?)" legendáját. 

Norvégia a térítő , Szent? Olaf (1016-1029) alatt szembekerült Nagy Knut 
Dániájával, és a küzdelemben alulmaradt. Knut halála után a független 
norvégok folytatták támadásaikat Anglia felé mindaddig, míg Harold, szász 
király 1066-ban le nem győzte őket. Anglia a diadalnak csak három napig 
örülhetett. 1066. október 14-én , Fattyú?" Vilmos, Normandia hercege, 
lovasseregével elsöpörte Harold angolszász hadait. 


A svédek 

A 8-9. században az Uráltól nyugatra fekvő hatalmas területet két 
birodalom, a kazár és a volgai bolgár uralta. Az északiak már korán 
kapcsolatot kerestek velük. Az itt élő népek varjágoknak (varég) 
nevezték a Volgán és a Dnyeperen dél felé hajózó svédeket. A varjágok 
a 9. században kijutottak a Fekete-tengerre, sőt elérték a Bagdadi 
Kalifátus határait is. A mézzel, prémmel és szláv rabszolgával 
kereskedő svédek a Ladoga-tó partján letelepedve inkább 
kereskedelemből, mintsem zsákmányoló hadjáratokból éltek. Ezeket, a 
már korábban az anyaországot elhagyó, majd letelepedő svédeket 
nevezték ruszoknak. 

A 11. században keletkezett Orosz (Rusz) Őskrónika elbeszéli, hogyan 
alapították meg a ruszok fejedelemségüket az itt élő keleti szlávok fölött. A 
hagyomány szerint éppen az őslakók hívták be őket, mert: ,,... Országunk 
gazdag, de nincs benne rend. Gyertek és uralkodjatok közöttünk." A rusz 
dinasztiát Rurik alapította meg, fővárosává Novgorodot (Újváros) tette. 
A Volga mentén egyre-másra jöttek létre a rusz telepek. Ezek egyike, Kijev, 
amely később rendkívüli jelentőségre emelkedett, ugyanis hercege felvette a 
kereszténységet, így megkezdődhetett a keleti szlávok és ruszok 
összeolvadása. A rusz területek első egyesítése 

Oleg (379-912) novgorodi fejedelem nevéhez fűződik. A 10. században 
Novgorod ura, Szvjatoszlav (961-972) megsemmisítette a meggyengült 
kazár és volgai bolgár államot. Úgy vélte, ereje elegendő Bizánc ostromára 
is, ám kudarcot vallott. Utóda, Nagy Vladimír (Valdemar — fényes nap) 
(978-1015) elfoglalta a testvére által uralt Kijevet, és így létrehozta az 
egységes , Kijevi Ruszt". Feleségül vette II. , Bolgárölő?" Bazileosz bizánci 
császár húgát, majd látványos külsőségek közt megkeresztelkedett (989). 
Ezzel országa a bizánci kereszténység második államává, s Kelet- 
Európa jelentős hatalmává lett. 

Eközben Svédország tovább őrizte pogány hagyományait: svéd hajók 
adóztatták Angliát, svéd kereskedők járták Kelet-Európát, még a bizánci 
testőrséget is varégok adták. Ám a varég kalandozásoknak nemsokára 
leáldozott. 

A viking állam és társadalom 

A viking társadalom szervezete az ősi germánra emlékeztet. A szabad 
harcosok közösségének élén a király állt, akit a törzsek előkelői 
választottak, gyakorta csak ideiglenesen. Hatalma csak a 11. század végén 


vált örökletessé. Helyzetét mi sem jellemzi jobban, mint ez a 10. századi 
történet: Kalandozó vikingekhez frank követ érkezett, aki vezérükkel kívánt 
szólni. , Mi a neve uratoknak?? — kérdezte. , Nincs urunk, mindnyájan 
egyenlőek vagyunk" — hangzott a válasz. A király amúgy is korlátozott 
hatalmát jarlokkal (kormányzókkal) volt kénytelen megosztani. Ezek 
többnyire saját kísérettel rendelkező, önálló hadjáratokat vezető nagyurak 
voltak. A társadalom döntő többségét hadakozó szabad parasztok tették ki. 
A korban szokatlan kivételként, teljes jogúnak számítottak a nők is. Voltak 
jogtalanok is, a többnyire szláv rabszolgák. (Az angol nyelv még mindig 
őrzi ennek emlékét, hisz rabszolgát jelentő szavuk a slave — szláv.) 

A társadalmat érintő kérdésekben a népgyűlés szava döntött. Ilyen volt 
például a kalandozások irányának meghatározása. Legfontosabb feladata 
azonban az ítélkezés volt. Nem írott törvények, hanem , szokásjog?" alapján 
történt az ítélethozatal. Legsúlyosabb büntetésnek a kiközösítés számított. 
(Vörös Erik!) A közösségből kizárt személy mást nemigen tehetett, mint 
hogy hajóra szállt. 

A vikingek életmódja 

A viking életmódról rengeteg írott és íratlan forrás maradt fenn. A régészek 
táborokat, földvárakat, hajókat, fegyvereket, ékszereket találtak Európa 
szinte minden tengerhez közeli táján. A frank, német és orosz krónikák 
mellett bizánci és arab utazók gyarapították értékes leírásokkal 
ismereteinket a korról. Szép számban maradtak fenn emlékek az ún. 
, rúnaköveken?". . Ezek sajátságos  rovásírással díszített — hatalmas 
emlékkönyvek. A korról talán a sagák adják a legtöbb ismeretet. A sagák 
epikus hősköltemények, melyeknek legtöbbje Izlandról származó 10-11. 
századi alkotás. Összefoglaló néven Edda-énekeknek nevezik őket. 

A megélhetés forrásai 

A viking életmód tagadhatatlanul érdekes, hisz kalandra épül. A telet 
otthonaikban vagy a kirablandó területekhez közeli támaszpontokon 
(ilyenek voltak a Szajna, a Loire és a Ihemze torkolatában) katonai 
táborokban töltötték, hisz a viharos tenger megnehezítette a hajózást. 
Nyáron aztán elérkezett a , betakarítás" ideje: vagy kirabolták az ellenállni 
alig-alig képes területeket, vagy a megkímélés fejében adót vetettek ki 
rájuk. Anglia pl. 1018-ban 80 ezer fontnyi összeget fizetett Nagy Knutnak. 
Az is megtörtént, hogy a jól fizető európai uralkodók zsoldjába állva akár 
saját honfitársaik ellen is hadrafoghatóak voltak. Ilyesféle szerződést kötött 
911-ben Rollo és , Együgyű" Károly nyugati-frank király is. 


Természetesen kevésbé harcias tevékenységet is végeztek, elsődlegesen a 
földművelést. 

Hajózás és hadművészet 

A vikingekről köztudott, hogy művészei voltak a hajózásnak. Nem kell 
nagy bátorság annak kimondásához, hogy a hajózás ugyanolyan életforma 
volt, mint a harc. A hajó a viking technika csúcsteljesítménye. Általában 
20-25 m hosszú, 5 m széles, 1,5-2 m mély alkotmány volt, sekély merülése 
miatt rendkívül könnyedén manőverezett. Általában tölgyfából építették, 
csak a kormánylapát és néha az árboc készült fenyőből. A hajó orra 
spirálvonalban emelkedett, a palánkot rolószerűen illesztették a tőkére úgy, 
hogy mindegyik ráfeküdjön az előzőre. A réseket szurokba áztatott kóccal 
tömítették. A palánk tetejére egymást részben takaró pajzsokat erősítettek. 
A hajókat 16 pár evezővel látták el, ám az evezősök számára nem építettek 
padokat, talán hogy több hasznos teher számára maradjon hely. Fontos 
szerepet játszott még a nagy, négyszögletes vitorla, bár a mozgatás döntő 
része az evezősökre hárult. A hajótest közepén állt az egyetlen fedett 
helyiség, a raktár, ahol alkalmasint tüzet is lehetett gyújtani. (A múlt század 
végén egy ilyen hajóval minden különösebb erőfeszítés nélkül sikerült az 
Atlanti-óceánon való átkelés!) Egy felszerelt hajó 20-30 főt tudott szállítani, 
s több ezer kilométeres utat is jól bírt. 

Egyedül nagyon ritkán indultak útnak, többnyire néhány hajóból álló 
flottákba tömörültek, ám fontosabb hadjáratokra 2-300 hajónyi hadat is 
bevetettek. A háromszáz hajóból álló ,nagy hadsereg? évekig 
nyugtalanította a frank partokat a 9. század végén. 

A hajózással szorosan összefüggött a viking hadművészet is, mely jórészt a 
meglepetésen alapult. A tenger vagy folyóparti város előtt váratlanul 
megjelent egy viking flotta, s a partra szálló, rendkívül fegyelmezetten 
harcoló vikingek kifosztották az alig ocsúdó lakosságot. Gyakorta 
alkalmaztak különböző hadicseleket. 860 körül az itáliai Luna városa előtt 
viking had jelent meg. Vezérük holtnak tettette magát. A harcosok pedig 
arra kérték a város püspökét, hogy a székesegyházban celebráljon neki 
gyászmisét. A ravatalon fekvő vezért harcosainak nagy és fényes csoportja 
kísérte. A gyászmise közepén a , halott?" váratlanul felugrott a ravatalról, 
csatabárdjával agyonütötte a püspököt, szerteözönlő harcosai pedig 
elfoglalták a várost. 

Néha pusztán váltságdíjat — , a dánok adóját" — szedtek, aztán továbbálltak. 
Hosszas ostrommal csak ritkán próbálkoztak, de tudunk olyan esetről, 


mikor jó ideig , körülülték?" a megtámadott erősséget (pl. a 9. század végén 
Párizst). 

Bár a fegyverkészítésnek nem jutottak olyan magas fokára, mint az arabok, 
mégis egész Európa rettegte fegyvereiket. Ez elsősorban a kard és a — 
máshol már divatjamúlt — csatabárd volt. Emellett rendelkeztek dárdával, 
íjjal és nyíllal is. Minden harcosnak jutott bőr- vagy fémvértezet, pajzs és 
sisak. 

Az ütközetet általában nyílzápor — , mely elsötétítette az eget" — nyitotta 
meg, ezután elhajították dárdáikat, majd a kézitusa következett. A vezéreket 
jól képzett, fanatikusan küzdő katonák vették körül. A magukat amúgy 
szabadnak valló harcosok a háborúban vakon engedelmeskedtek 
parancsnokaiknak. Nemcsak hajón, hanem szárazföldön is jól harcoltak, 
emellett kiváló lovasnak is bizonyultak. Mint láttuk, a hastingsi ütközetet 
éppen Vilmos lovasrohama döntötte el. 

Viking szokások és hiedelmek 

Ha a beszámolóknak hihetünk, életük mértékletes volt. Központi szerepet 
játszott a család, mely megvédte, de korlátozta is tagjait. Legnagyobb 
értéknek a dicsőséget tartották. Ibn Fadlan arab utazó feljegyzett egy rusz 
hagyományt, mely szerint az apa újszülött fia elé egy kardot dobott, e 
szavak kíséretében: , Nem hagyok vagyont rád, csak annyid lesz, amennyit 
ezzel a karddal meg tudsz szerezni!" 

A vendégbarátság törvénynek számított, nemcsak a barátot, hanem bármely 
idegent illett szívesen látni, s korlátlan ideig tartóztatni. A viking férfi fő 
erényének mindazonáltal a körültekintés és a bölcsesség számított. 

, Napnyugtával a napot, 

holtával az asszonyt, 

suhantával a kardodat ..." 

— tartotta a viking bölcsesség. Ez persze nem jelentette azt, hogy 
mindennapjaikból száműzték volna a vidámságot. Hamar észrevették 
társaik vagy királyaik furcsaságait, amit ragadványnevek sokasága bizonyít: 
Kékfogú, Szőrösnadrágú, Keménykezű, Vérescsatabárdú stb. 

A sok háborúskodás hamar megtanította őket tisztelni az egészséget. 
Különösen a sebészethez értettek, de az asszonyok gyógyhatású növények 
garmadáját is gyűjtötték. Többnyire nem sokat adtak a tisztálkodásra, bár a 
vendéget illett vízzel és törülközővel fogadni. A , jól ápolt?" araboknak ez 
fel is tűnt, s nem rejtették véka alá véleményüket. ,A ruszok Isten 
legmocskosabb teremtményei. Nem mosakodnak akkor sem, amikor 


természetes szükségleteiket elvégezték, és nem mosnak kezet étkezés után 
sem. Olyanok, akár az elbitangolt szamár..." — írja az élesszemű, bár néha 
kissé cinikus Ibn Fadlan. 

Táplálkozásuk rendkívül változatos volt: sok húst, gabonakását, mézet, 
tejet, sajtot, szárított és nyers gyümölcsöt, bort és sört fogyasztottak. 
Kedvencük az ínyencek módjára elkészített húsleves volt, de szűk 
esztendőkben bizony asztalra került a hínár, fakéreg és zúzmó is. 

A viking hiedelemvilág főként a temetkezés köré csoportosult. Halotti 
kultuszról, az elhunytak emlékének megőrzéséről sok forrás szól, főleg 
rúnakövek és  ,hajós-temetkezések? maradtak ránk. Az elhunyt 
előkelőkkel gyakorta temették együtt hajóikat, lovaikat, néhány 
rabszolgájukat és kedves tárgyaikat. 

A viking , vallás" 

A viking vallási képzetek jelentős része rokonságot mutat a Tacitus által 
leírt régi germán vallással. A viking kort kezdetben (7-10. század) a pogány 
politeizmus, később a kereszténység jellemezte, melyet ír és német térítők 
révén ismerhettek meg. 

A régi viking vallás középpontjában az istenek lakhelye, az Ásgard állt. Itt 
található a legfőbb isten, Odin palotája, a Walhalla, ahová az elhunyt 
harcosok lelkei kerülnek. Az Ásgard az égben áll, a Föld korong alakú, a 
világtenger veszi körül. A földkorong alatt kezdődik a halottak országa, a 
Hel (angolul hell — pokol). 

A számtalan viking istenség közül kiemelkedik Odin, Thór és Tyr 
istenhármassága. Mindhármuk. összetett jellem. Odin a háború, a halott 
harcosok, de másrészt a költészet istene is. Fél szemmel azért ábrázolják, 
mert a bölcsességért feláldozta egyik szemét. Az elesett harcosokat nőnemű 
felhőszellemek, a walkürök viszik Odin seregébe. E seregre fontos szerep 
vár majd a ragnarök küzdelmeiben. 

Thór kezében kalapácsot tartó, kecskék által vont kordén ülő, vörös 
szakállú, szimpatikus figura. A mennydörgés és földművelés istene ő, a 
viking paraszt legfőbb védelmezője, a termékenység őre. Hirtelen haragú, 
de békülékeny isten. A vikingek jobban kedvelték, mint Odint. Tyr nehezen 
meghatározható alak, többnyire hadistenként tisztelték. 

E három isten fontossága mutatja, hogy a hét három napját nekik szentelték: 
kedd — Iyr napja (Iuesday), szerda — Odin napja (Wednesday), a csütörtök 
pedig — Thor napja (Thursday). A germán nyelvek máig őrzik ennek 
emlékét, mint az itt látható angol is. 


E három istenen kívül még számtalan istenség, szellem, lélekkel bíró állat — 
farkas, medve, róka — teszi változatossá az emberfeletti lények világát. 

Az északi népek isteneiknek oltárokat, templomokat emeltek. Az egyik 
ilyenről érdekes beszámolót készített Brémai Ádám érsek. A svédországi 
Uppsalában álló épületben több isten is helyet kapott, akiknek többnyire 
állatáldozatokat mutattak be. Jeles alkalmakkor azonban -— ilyen volt a 9 
évente tartott nagy termékenységünnep — nem volt ritka az emberáldozat 
sem. A kultuszokban jelentős szerepet játszott a szexualitás, különösképp az 
ezt jelképező Frey isten tisztelete. 

A viking kereszténység korszaka a 9. században kezdődött, de az új vallás 
csak kétszáz év múlva vált általánossá. A dánok , Kékfogú" Harald alatt 
tértek meg, de csak a türelmetlen Nagy Knut alatt terjedt el a kereszténység 
egész Dániában. A norvég térítést , Szent" Olaf végezte a 11. század elején. 
Svédországban sokáig küzdött egymással a régi és az új vallás, ám a 12. 
század elejére a kereszténység diadalmaskodott. Ekkorra azonban már véget 
ért Skandinávia , nagy korszaka". 


A szláv államok létrejötte 


A 9. században a keresztény Európa fogalma Nagy Károly birodalmának 
utódállamait jelentette. Az Elbától és a Duna vonalától keletre fekvő 
területek nem tartoztak , Európához". Itt skandináv, balti és szláv népek 
laktak, és a 10. századtól szinte beékelődött közéjük a magyarság. 

Ezek a népek törzsi szervezetben éltek, tehát nem feudális állam fogta össze 
őket. Az északiakról a vikingeknél esett szó, itt most a szláv népek 
fejlődését nézzük meg részletesebben. 

A szláv őshaza valahol a Kárpátok és a Don közt terült el , a keleti 
népcsoportok nyomására azonban a 4. századtól kezdve nagy hullámokban 
jelentek meg Európa keleti részén, és egészen az Elbáig nyomultak előre. 
Rendkívül sok szláv nép létezett, a történelem azonban elsősorban azok 
nevét tartotta fenn, akik képesek voltak a törzsi szervezetből állammá 
szerveződni. Ezért , tűntek el?" az Elbavidéki és balti szlávok (obodritok, 
pomeránok, liuticsok). A szlávok 3 nagy néptörzsre különültek el a 6-7. 
század folyamán. A keleti szlávok (oroszok, bjeloruszok, ukránok), a 
nyugati szlávok (csehek, morvák, lengyelek) és a déli szlávok (bolgárok, 
horvátok, szerbek és szlovének) adták a 3 csoportot. A szláv népek 
többsége a 8-10. századig terjedő időszak alatt állammá szerveződött. 


, AZ átalakulás, ahhoz képest, hogy mennyire különböző népeket érintett, 
meglepően hasonlóan ment végbe. A pogány törzsfők egyike magához 
ragadta országában a kezdeményezést, lehetséges vetélytársait félretolta, 
olykor családjukkal együtt kiirtatta, majd külföldről térítő papokat hívott be, 
akik megteremtették az új hit szervezeti kereteit... A mű befejezéséhez 
rendszerint két nemzedékre volt szükség. A régi rend rombolását, 
mondhatni a piszkos munkát elvégezte az első, a másodikra már jobbára 
hálásabb feladat, az országépítés hárult" — írja Engel Pál az északi és keleti 
térség államalapításairól. A szerveződésben természetesen szerepet 
játszott a kereszténység is. Mind Bizánc, mind Róma a saját hitét szerette 
volna terjeszteni, ezért igen aktívan részt vállalt az államalapításokban. 
Nézzük meg ezután az egyes szláv népek fejlődését (természetesen csak a 
legjelentősebbekről lesz szó részletesebben). 

A déli szlávok 

A bolgárok Az állam kialakulása (800-ig) 

A bolgár állam elsőként jött létre a szláv államalapítások sorában. A mai 
bolgárok két nép keveredéséből alakultak ki. Az egyiket azok a szláv 
népcsoportok jelentették, akik a 7. századtól folyamatosan harcban álltak 
Bizánccal a Balkán-félsziget megszerzéséért. Őket egyes történészek 
bolgár szlávoknak nevezik. A másik részük egy török eredetű népcsoport, 
mely a 7. század közepén jelent meg a Duna torkolatvidékén és kezdte el 
támadni a , bolgárokat". Őket bolgár-törököknek nevezik a történészek. 
Az állam kialakulása a 7. század végén történt, s a folyamatról a források 
hiánya miatt szinte semmit sem tudunk. A tények egyedül azt mutatják, 
hogy az állam nevét a bolgár-törökök adták, de ők maguk beleolvadtak a 
helyi szláv lakosságba. 

A 8. század a bolgár törzsi viszálykodás időszaka, amibe mindig beleszólt a 
fenyegető déli szomszéd, Bizánc is. A század végére sikerült felszámolni a 
belső problémákat és kiverni a bizánciakat a területről. 

Az első Bolgár Birodalomi (800-1018) 

Krum kán uralkodása (803-814) alatt az állam kiterjesztette határait a Duna- 
Tisza közére és a Tiszántúl területére is. Az erdélyi részek megszerzésével a 
birodalom szomszédos lett a frankokkal és a morvákkal. A 9. század első 
felében a bizánciak elleni sikeres háborúkban a birodalom határai 
délnyugati irányban is kitolódtak, és elérték az Adriai-tengert. Krum kán az 
országára törő bizánci sereget megsemmisítette, Nikephorosz császárt 
megölte, majd koponyájából ivókupát csináltatott. 


Borisz fejedelem uralkodása (352-889) idején megtörtént a kereszténység 
felvétele kereszténység felvétele ben a fejedelem megkeresztelkedett, majd 
megkezdte a bizánci vallás erőszakos terjesztését. Borisz önálló 
egyháztartományt szeretett volna létrehozni, mert félt Bizánc politikai 
terjeszkedésétől. Ez nem sikerülhetett teljesen, hiszen a papság nagy része 
Bizáncból jött. A fejedelem öregkorára kolostorba vonult, s utána előbb 
idősebb, majd fiatalabb fia következett a trónon. 

Ez utóbbi, Simeon uralkodása (893-927) jelentette az első Bolgár 
Birodalom történetének csúcspontját. Nagy Simeon folyamatos sikereket 
ért el a Bizánci Birodalommal szemben. Először adó fizetésére kötelezte, 
majd egymás után elfoglalta balkáni területeit. Felvette a cár (császár) 
címet, és bár fő célja a bizánci trón elfoglalása volt, a várost sohasem 
sikerült bevennie. A hódítások zsákmánya lehetővé tette egy új főváros 
(Preszlav) kiépítését is. Ezt ezután Cargradnak -— Császárvárosnak 
nevezték. Az uralkodó a kultúrát is támogatta, az irodalomtörténészek 
uralkodását az óbolgár irodalom aranykorának tartják. 

A virágzás ellenére a hosszú háborúk egészen aláásták a birodalom erejét. 
A 10. század közepén terjedt el a bogumilok szektája, akik az 
őskereszténységhez szerettek volna visszatérni. TIagadták az egyházat, 
ráadásul szerintük a jobbágyság ellenkezik a Szentírás tanaival. Bár az 
állam üldözte ezeket a tanokat, a nézetek a Balkán egyéb részeire is 
eljutottak. A belső gondokat kihasználva a megerősödött Bizánci Birodalom 
megkezdte az északi terjeszkedést. Először Szvjatoszláv kijevi fejedelem 
segítségével támadott (967), majd 972-ben egyedül elfoglalta a bolgár állam 
keleti területeit. A maradék Nyugat-Bulgáriának ugyan sikerült az 
újraegyesítés, de a végső küzdelemben alulmaradt. A harcok 1001-ben 
kezdődtek és szinte megszakítás nélkül folytak két évtizeden keresztül. 
1018-ban gyakorlatilag egész Bulgária 

— csaknem 200 évre -— bizánci fennhatóság alá került. Ezzel véget ért az 
első Bolgár Birodalom időszaka. 

A horvátok 

Míg a bolgároknak Bizánc ellen, addig a horvátoknak az avarokkal, a bajor 
hercegekkel, a langobardokkal, majd a frankokkal kellett harcolniuk 
függetlenségükért. A 9. század elejétől sorozatosak voltak a felkelések, 
majd a század közepén egyesültek a horvát törzsek. A bolgárok után 
másodikként szerveződtek állammá és  Iomiszláv (910-928) nevű 
fejedelmük 925-ben felvette a király címet. A horvátok, mivel a déli 


szlávság nyugati csoportját jelentették, a római kereszténységet vették fel, 
szintén 925-ben. 

A szerbek 

A szerb törzsek egyesítése lassabban ment, mint a másik két délszláv 
csoporté. Ennek belső okai a terület természetes széttagoltságában 
(hegyláncokkal szabdalt) kereshetők, a külsők pedig a túl erős 
szomszédokban. Bizánccal, az avarokkal, a frankokkal és Bulgáriával 
szemben kellett a szerb érdekeket érvényesíteni. A 10. század közepén 
sikerült az egyesítés és a függetlenség kivívása (Caslav fejedelemsége), de 
960-ban szétesett az első , szerb állam". A 11. század elején — a Bolgár 
Birodalom bukása után — a szerb területek Bizánc fennhatósága alá 
kerültek. 

A nyugati szlávok 

A morvák 

A szláv törzsek egyesülését a külső veszély tette szükségessé. Az avarok 
568-ban elfoglalták Pannoniát és támadásokat intéztek a szomszédos 
területek ellen is. Ennek megakadályozására jött létre az első nyugati szláv 
törzsszövetség 623-ban. A küzdelem élére egy Samo nevű frank kereskedő 
állt, kinek vezetésével előbb az avarokat, majd a frankokat is legyőzték. 
Samo halála után (658) azonban az , állam" szétesett. Bár voltak ezután is 
államalapítási kísérletek, igazán csak a Nagymorva Birodalomnak sikerült 
egyesítenie a területet. 

A Nagymorva Birodalom (830-906) 

A birodalom első fejedelme Mojmír volt (330-346), kinek uralma alá 
tartoztak a KözépDuna, valamint az Elba és az Odera felső folyásánál fekvő 
területek. Az egyesítést a frankok viszonylagos gyengesége tette lehetővé. 
A verduni szerződés után a keleti frankok Német Lajos vezetésével 846-ban 
megtámadták a birodalmat, és Mojmír helyett unokaöccsét, Rasztiszlavot 
ültették a trónra. Rasztiszlav uralkodása alatt (846-870) megpróbált 
függetlenedni a frankoktól, s ennek érdekében 863-ban a bizánci császártól 
kért hittérítőket. A görög származású Konstantin (Cirill és Metód 
tevékenysége minden szempontból előnyös volt. Az ország bekapcsolódott 
a — bizánci — kultúrkörbe, megteremtődött a  bizáncihoz hasonló 
egyházszervezet. A térítők szláv nyelvre fordították az evangéliumot és 
ugyanakkor ők vetették meg az ószláv nyelvű írásbeliség alapjait. Ez utóbbi 
érdekében Cirill létrehozott egy új ábécét, az ún. glagolita írást. A bizánci 


, terjeszkedés? azonban nem volt hosszú életű, mert az új uralkodó, I. 
Szvatopluk (370-894) a nyugati egyházra és annak papjaira támaszkodott. 
A Nagymorva Birodalom már jóval szilárdabb állam volt, mint a korábbi 
kísérletek. II. Szvatopluk halála után azonban felszínre törtek a belső 
ellenségeskedések, mert bizonyos területek elszakadtak. A morva állam 
bukását végül a magyarok támadása okozta 906-ban. 

A csehek 

Csehország történetéről írott forrás 845-ben tudósít először, mikor is 
Regensburgban 14 cseh törzsfő felvette a kereszténységet. A 9. században a 
cseh törzsek a Nagymorva Birodalomhoz tartoztak, de egyre egységesebb 
területet jelentettek, Prága központtal. A birodalom felbomlása után 
megkezdődött Csehország önálló állammá szerveződése. 

Első uralkodója Szent Vencel fejedelem volt, aki 929-es mártírhalála után 
Csehország későbbi  védőszentjévé vált. Az államszervezet és 
egyházszervezet azonban csak a Premysldinasztia idején alakult ki. I. 
Boleszláv (935-967) és II. Boleszláv (967-999) megerősítették a központi 
hatalmat és befejezték a területek egyesítését. 972-ben megalakították a 
prágai püspökséget, mely azonban a mainzi érsekségnek volt 
alárendelve. A német befolyás és az, hogy a cseh uralkodók a német 
császárokhoz fordultak segítségért a magyarok ellen, azt eredményezte, 
hogy 1041-ben Csehország beolvadt a Német-római Birodalomba. 

A lengyelek 

A lengyel törzsi fejedelemségek már a 8. század végére létrejöttek. A 
fejedelemségek központok köré tömörültek, majd a 9. század közepén már 
csupán két területről beszélhetünk. Kis-Lengyelország a wislánok, Nagy- 
Lengyelország pedig a polánok fejedelemsége volt. Mivel az előbbit a 
Nagymorva Birodalom meghódította (877), az utóbbi vált a születő lengyel 
állam alapjává. 

A terület végleges egyesítését a Piast-dinasztia hajtotta végre, melynek 
első ismert fejedelme I. Mieszko (960-992) volt. A lengyel állam, mely az 
Odera és a Visztula völgyében alakult ki, kb. 250 000 négyzetkilométer 
kiterjedésű volt. Mieszko uralma idején az államszervezet szinte teljesen 
kiépült. Megkezdődött a keresztény térítés is, a királyné révén cseh papok 
jöttek az országba. 966-ban Mieszko és kísérete is felvette a római 
kereszténységet, és ez — hasonlóan Csehországhoz -— itt is a német befolyás 
erősödését eredményezte. 990-ben Szilézia területével növelte a lengyel 
államot. 


Fia, Vitéz Boleszláv (992-1025) befejezte a lengyel földek egyesítését, 
Lengyelországhoz csatolta Krakkót és vidékét, mely előzőleg a cseh 
fejedelemséghez tartozott. Nagy feladatot jelentett a lengyel-német viszony 
rendezése, melyre Gniezóban került sor (1000-ben). III. Ottó beleegyezett 
az önálló lengyel egyház felállításába is, melynek központja a gniezói 
érsekség lett. Ezzel tulajdonképpen formálisan elismerte Lengyelország 
függetlenségét. Vitéz Boleszláv király terjeszkedő külpolitikát folytatott. 
Majdnem két évtizeden keresztül folytatott változó sikerű háborút a 
németekkel, 1003-ban egész Csehországot elfoglalta, de egy év múlva ki 
kellett ürítenie Prágát. Beleavatkozott a kijevi trónviszályokba is, s ennek 
eredménye Galícia egy részének megszerzése lett. 1025-ben királlyá 
koronáztatta magát, mégpedig a császár előzetes beleegyezése nélkül. 
Halála után Lengyelország hanyatlásnak indult. 


Bizánc 
Az első ötszáz év története (476-960) 


A Nyugatrómai Birodalom bukása után Bizánc legfontosabb kérdése az 
volt, sikerül-e túlélnie a népvándorlás hullámait. A birodalom sikerrel 
hárította el a vízi-, majd az osztrogót támadást, így közvetlen veszélyt 
csupán Afrika vandál megszállása jelentett. A belpolitikai stabilitás jórészt 
a szaporodó vallási-egyházi problémák sikeres megoldásán múlott. A 4. 
századtól a kereszténység keleti központja a magát Rómával 
egyenrangúnak tekintő Bizánc lett, melynek a kereszténység 
megszilárdulásával lehetősége nyílt arra, hogy fellépjen a különböző 
eretnekségekkel szemben. Ezzel jó néhány terület elveszett ugyan, de 
erősítette is a megmaradottak vallási egységét. 

Iustinianus (527-565) császár volt az első, aki már elég erősnek érezhette 
birodalmát arra, hogy megpróbálkozzon a régi Róma helyreállításával. A 
támadásba lendülő bizánci hadak megsemmisítették a vandál államot 
(533), visszafoglalták Itália döntő részét a keleti gótoktól (534-554), majd 
megszerezték Hispania déli területeit. Az óriási áldozatokkal járó küzdelem 
után a Földközi-tenger újra , Mare Nostrum? (a mi tengerünk) lett. 
lustinianus halála után azonban a kimerült birodalom rettenetes 
megrázkódtatáson ment keresztül. Itáliára langobardok törtek (568), akiket 


Bizánc képtelen volt onnan kiszorítani. Bár a Szaszanida Perzsiát súlyos 
harcok után sikerült legyőzni, Omar kalifa hadai a jarmuki ütközetben 
(636) megsemmisítő vereséget mértek Hérakleiosz császár seregére. 
Szíria, Mezopotámia és Egyiptom elveszett, s 674-ben Bizánc falai alatt 
megjelent az első arab flotta. A bizánci tengeri hegemónia véget ért. 

A 7. század végén a Balkánt avar és szláv népcsoportok özönlötték el, s ez 
utóbbiak ott véglegesen meg is telepedtek. Az új hódítók , elszlávosították" 
a görög kultúrát, mely így — a gazdag peremterületek elvesztésével — a 
centrumba szorult vissza. Ezzel közvetve erősödött Bizánc görög jellege 
olyannyira, hogy a 8. század elejére a hivatalos nyelv is a görög lett. A 717. 
évi arab flottatámadás visszaverésével a birodalmat fenyegető közvetlen 
veszély elmúlt, sőt a görög hadak fokozatosan offenzívába mentek át. 
Ennek sikere után a birodalom területének egy részét katonai 
körzetekre, themákra, az új hódításokat pedig helytartóságokra, 
exarchátusokra osztották. Bizánc a 6. század hódításai után hosszú időre 
védelemre rendezkedett be. 

A 8. század a történelemben párját ritkító vallási küzdelemmel telt. 

A 8. század a történelemben párját ritkító vallási küzdelemmel telt. ban 
betiltotta a szentképek (ikonok) tiszteletét, s ezzel megkezdődött a 
, képrombolás?".ban betiltotta a szentképek (ikonok) tiszteletét, s ezzel 
megkezdődött a , képrombolás". ben ugyan lényegében lezárult a 
képrombolási küzdelem legdrámaibb szakasza, de az elvesztegetett majd 
egy évszázad súlyos következményekkel járt. A római egyházfő a 
viszályoktól sújtott Bizánc helyett az erős frank állam felé fordult, s Nagy 
Károlyt császárrá koronázta (800). 

Megszületett a második keresztény , világbirodalom", melyet I. Mihály 
császár 812-ben el is ismert. Ezek után a bizánci és a római egyház 
rohamosan távolodott egymástól. A szentképek tiszteletét helyreállították, s 
a császárnak be kellett ismernie vereségét. Ráadásul Kis-Ázsiában évekig 
tartó, nagyarányú lázadás bontakozott ki, melyet csak véres küzdelemben 
sikerült leverni. A Balkánon ekkoriban jött létre a Bolgár Birodalom, 
mely két évszázadon keresztül halálos veszélyt jelentett Bizánc 
számára. A válságból való kilábalás első jeleit az egyház mutatta fel. 
8363-ban a szláv morvák uralkodója térítőket kért, hogy népének elvigyék a 
kereszténységet. III. Mihály császár (842-367) felismerte a páratlan 
lehetőséget: Bizánc a frank területekig terjesztheti befolyását! Térítői — a 
Szalonikiben született testvérpár -—, IKonstantin (Cirill és Metód 


megalkották a ,,cirill" ábécét, s létrehozták a szláv nyelvű egyházi 
irodalmat. Bár a morva térítés nem járt tartós eredménnyel, bizánci papok 
tucatjai indultak a két , Szláv apostol" nyomában a Balkán és Kelet-Európa 
felé. 865-ben a bolgárok ura, Borisz kán is megkeresztelkedett, s új 
egyházát a konstantinápolyi pátriárka alá rendelte. 

A 9. század végén a makedóniai katonákból lett császároknak sikerült 
úrrá lenniük a hadügy nehézségein. Ezt azzal érték el, hogy a birtokos 
szabadokat földjük fejében katonai szolgálatra fogták. VI. , Bölcs? Leó 
(886-912) új törvénykönyvet, ,,Baszilikák"?-at alkotott, megerősítette a 
hadsereget, majd katonáit sikeres hódító hadjáratokra küldte. A nagy tudású 
császár híres , kézikönyve", a Taktika a kora középkor alapvető 
hadtudományi munkájává vált. E műben a szerző a nomád népek 
harcmodorát tárgyalva megemlékezik a magyarokról is. 

A bizánci hadak eredményesen harcoltak a cári (császári) címet felvevő 
Nagy Simeon bolgár uralkodó ellen. A bolgároknak siker nélkül kellett az 
ostromlott Konstantinápoly falai alól távozniuk. Ugyanígy jártak a több 
alkalommal próbálkozó ruszok is. A Makedon-dinasztia hatalmának 
zenitjére érkezett. Leó fia, VII. (Porphürogennétosz — bíborban született) 
Konsztantinosz (912-959) alatt rövid békekorszak következett. A császár 
A birodalom kormányzásáról című munkájában kifejtett módon, békével 
és ravasz diplomáciával őrizte Bizánc tekintélyét. 


Az ezredforduló 


Konsztantinosz utódai birodalmuk kormányzásában a katonai megoldásokat 
részesítették előnyben. Johannesz Tzimiszkész (969-976) kétfrontos 
háborút vívott a bolgárokkal és Szíriában az arabokkal, s mindkettőt 
eredményesen fejezte be. Vereséget mért (972) a rusz Szvjatoszlav hadaira, 
ezzel az oroszok kiszorultak a Balkánról. Johannesz jó kapcsolatokat 
alakított ki a feltörekvő német-római császársággal. II. Ottó felesége 
bizánci császári családból származott, de más európai uralkodók is 
versengtek a bizánci hercegnőkért. A birodalom utolsó fénykorát II. 
(Bolgárölő) Bazileiosz (976-1025) alatt élte. 

A császár szövetséget kötött a Kijevi Rusz fejedelmével, Nagy 
Vlagyimirral (Valdemar), később megtámadta a magára maradt bolgár 
államot. 1014-ben a bolgár sereg megsemmisítő vereséget szenvedett. A 
fogságba esett 14 ezer bolgár foglyot a császár parancsára megvakították. 


Mikor Sámuel cár megpillantotta a hosszú sorokban menetelő vakokat, 
láttukra szörnyethalt. A 11. századi Bizánc ismét nagyhatalommá vált, 
határai a Szávától Örményországig terjedtek. 

A kor legnagyobb diplomáciai sikerének Vlagyimir kijevi uralkodó 
989. évi megkeresztelkedése számított. Bazileiosz nővérét adta a Rusz 
urához, Vlagyimir pedig elismerte a konstantinápolyi pátriárka egyházfői 
hatalmát. 


Bizánci állam és társadalom 


A bizánci társadalom legfőbb jellegzetessége a rendkívüli etnikai tagoltság 
volt, amelyet a 4. századtól tartó folyamatos népmozgások eredményeztek. 
Különféle népcsoportok telepedtek le a birodalomban, s jutottak gyakran 
vezető pozíciókba. A 6-7. században a császárok tömegesen telepítettek 
szlávokat a Balkánra, s tették őket sztratiótákká, birtok fejében 
fegyveres szolgálatot vállaló , parasztkatonákká?. A birodalom katonai 
jellegét erősítette a — már említett — thema-rendszer is. A themák élén álló 
sztratégoszok katonai és polgári hatalommal egyaránt rendelkeztek. 

A karrier lehetősége elvileg bárki előtt, aki jól beszélte a görögöt és hűséges 
volt a császárhoz, a bazileioszhoz, nyitva állt a hadseregben vagy a 
hivatalokban. 

A 8-9. század legfontosabb társadalmi változása a korábbi , szabad" rétegek 
jobbágysorba kényszerítése és a feudális nemesség megjelenése volt. A 
számtalan keleti jegyet hordozó bizánci társadalom azonban jóval lassabban 
feudalizálódott, mint nyugati kortársai. A fokozatosan erősödő bizánci 
nemesség már nem volt feltétlenül hűséges császárához, sőt, támogatását 
időről időre ajándékokkal kellett megszerezni. 


A császár 


A császár a birodalom ötszáz esztendőn át változatlan tekintélyű polgára 
volt. A 11. század végéig a szerencsés egyszerű ember számára is nyitva állt 
az út a császári trónus megszerzéséhez. A bizánci császár származásától 
függetlenül isteni személynek, vallási és világi vezetőnek számított. A 
cezaropapizmus a vallási és világi hatalom egyesítése, a császárok legfőbb 
uralkodói tevékenysége volt évszázadok során át. Hatalmuk azonban 
gyakorta csak látszólagosan volt korlátlan. A bazileusznak — a 8. századtól 


újra így nevezték — számolnia kellett a lázadó tábornokokkal, az udvari 
intrikákkal, családi perpatvarokkal és a diplomáciai bonyodalmakkal. 
Nagyon sok múlott tehát a személyiségen, s a gyenge császár számíthatott 
rá, hogy csak rövid ideig viselheti a bíbort. Palotája labirintusába zárva, az 
egyszerű polgár számára megközelíthetetlenül töltötte bonyolult, perzsa 
szertartásrenddel szabályozott mindennapjait. 

A bizánci bazileuszok történetei néha a , mélyről jött" emberek 

, karriertörténetei". Ezek közül egyet, talán a leghíresebbet mutatjuk be, 
lustinianusét. 

Iustinianus (527-565) 

Illíriai parasztcsaládból származó tehetséges katona volt, aki látványos 
karriert futott be a hadseregben, s lényegében puccsal szerezte meg a trónt. 
Felesége, Theodóra (548 7) Konstantinápoly ismert cirkuszi művésznője, s 
egyes források szerint talán még ismertebb prostituáltja rendkívül 
tehetséges, energikus politikussá vált. Iustinianus hatalomra kerülése 
után a birodalom minden erőforrását egyetlen cél szolgálatába állította: 
a római nagyság visszaszerzésébe. Ennek érdekében semmitől sem riadt 
vissza. A kortársak a változásoknak csak hátrányait, a régi világ 
megrendülését érzékelték. , Örökös virrasztása, fáradozása és törődése 
egyetlen célt szolgált: hogy szüntelenül, napról napra súlyosabb 
szerencsétlenséget hozzon alattvalóira?" — írta Prokópiosz, a kortárs, a 
Iustinianust utáló történetíró (Titkos történet). 

Uralkodásának kezdetén óriási méretű városi lázadás tört ki ellene. Az 
események a konstantinápolyi hippodromoszban — cirkuszban — kezdődtek. 
Két szurkolótábor, a ,kékek? és a , zöldek?" robbantották ki a 
jelszaváról , Nika-lázadásnak?" keresztelt (, Nika!" — győzz!) zavargást 
532-ben. A császári katonaság  tömegmészárlást rendezett a 
hippodromoszban, melynek eredménye közel 30 ezer halott volt. Miután a 
belső rendet helyreállította. a császár a nyugati területek felé fordult. Hogy 
hátát biztosítsa, 532-ben békét kötött a keleti határokat fenyegető 
Szaszanidákkal. Ezután megindultak a lustinianus kedvenc hadvezére, 
Belizariusz által vezetett bizánci hadak. 533-ban lerohanták a 
legveszélyesebbnek tartott barbár államot, a Vandál Királyságot. 

A következő években megszállták a Földközi-tenger keleti medencéjének 
szigeteit. Innen indultak a fő célpont, Itália felé. A gótokkal vívott, 17 évig 
tartó, rendkívül súlyos háború végleg lerombolta a római világot. A fővezér, 
Belizariusz, majd az újonnan kinevezett Narzész hadai legyőzték a keleti 


gótokat. lustinianus a kései nyugati császárok fővárosát, Ravennát tette az 
újonnan megszervezett exarchátus székhelyévé. A császár ritkán jelent 
meg a városban, ahonnan exarcha, császári helytartó kormányozta a 
visszahódított területeket. 

A bizánciaknak a pápához való viszonya felemás volt: elfogadták egyházfői 
szerepét, ugyanakkor igyekeztek korlátozni vallási és világi hatalmát. 
Belizariusz, a legeredményesebb hadvezér még azt is megtehette, hogy 
pápákat nevezett ki. A háborúk utolsó felvonásaként a bizánci hadak 552- 
ben megvetették a lábukat Hispaniában, s ezzel lényegében megszerezték 
az ellenőrzést a Földközi tenger felett. 

lustinianus már a hadjáratok alatt megkezdte a birodalom újjászervezését. 
Törvénykönyvet — Codex lustinianus -alkottatott, mely a római jog 
leghíresebb, mai napig ható summája. A császár szigorúan szabályozta az 
erkölcsöket, s megpróbált rendet teremteni a hivatalok zűrzavarában. 
Látványos építkezéseket kezdett, melyek Bizánc erejét voltak hivatva 
szimbolizálni. Ennek legékesebb bizonyítéka a konstantinápolyi Hagia 
Sophia, a , Szent Bölcsesség?" temploma és a ravennai San Vitale bazilika. 
Bár lustinianus halála után avar, szláv és langobard támadások érték a 
birodalmat, műve mégis maradandó volt. Hódításai  mulandónak 
bizonyultak, de reformjai megalapozták a birodalom jövőjét. Ez azonban 
már nem a régi Római Birodalom volt, hanem egy görög jellegű, erős 
keresztény államalakulat, amelyet fővárosáról egyre gyakrabban neveztek 
Bizáncnak. 


A , második Róma? 


A városon minden császár igyekezett keze nyomát rajta hagyni. A 
legnagyobb építkezők természetesen Constantinus, majd II. Theodosius, 
végül Iustinianus voltak. Az alapító fórumot, palotát, hippodromoszt, 
utakat épített, ennek ellenére nem igazán kedvelte új fővárosát. Szívesebben 
lakott a falakon kívül egy, a római szokásoknak megfelelő palotában. II. 
Theodosius volt az első, aki a városba költözött. Ő is építtetett fórumot, de 
emlékét maradandóvá az általa emeltetett hatalmas városfalak tették. Kettős 
falrendszer volt ez, amely a szárazföld felől védte a várost. 20 méter széles, 
6 méter mély vizesárokból, 4 méteres külső és 12 méter magas, 4 méter 
széles belső falakból állt. Ezer esztendeig nem akadt hódító, aki átjutott 
volna rajtuk. A Márvány-tenger felől is védművek és világítótornyok álltak, 
hogy váratlan volna rajtuk. A Márvány-tenger felől is védművek és 
világítótornyok álltak, hogy váratlan ben a legjobbkor érkezett meg az 
utolsó pillanatban riasztott flotta, hogy kénből, olajból és salétromból álló, 
pokolian égő , görögtüzével? elűzze az utoljára támadó arab hajóhadat. A 
riasztórendszerhez hasonlóan fontos szerepet kapott a város alatt húzódó 
hatalmas ciszternarendszer, melynek feladata a minden körülmények 
közötti ivóvízellátás biztosítása volt. A , bevehetetlen? város a 8. századtól 
a birodalom biztonságát és megingathatatlanságát jelképezte. 

Bár Constantinus óta tömegesen áramlott a vidéki lakosság a fővárosba, a 
theodosiusi falakat sosem sikerült kinőni. A város nyugati része hosszú 
története folyamán mindig is ritkán lakott volt. A kortársak feljegyzései 
szerint szántók és kertek terültek el itt. Annál zsúfoltabb volt a Márvány- 
tenger környéke. A gazdagok magas palotái közti sikátorokban bizánci 
szegények ezrei zsúfolódtak össze, így Konstantinápoly egyszerre lett a 
fények és árnyak nagyvárosa. A nyugati fal közepén nyíló kaputól 6 km 
hosszú főút vezetett a város központjában lévő négyszögletes főtérig, az 
Auguszteonig. Ennek egyik oldalán a szenátus Curiája, a másik kettőn 
pedig a Szent Palota és a hippodromosz emelkedett. A tér körül üzletekkel 
teli árkádsorok húzódtak. Az Egyiptomból elhurcolt obeliszktől a klasszikus 
görög szobrokig itt gyűjtötték össze a birodalom szinte minden kincsét. Ám 
minden csoda eltörpült az 532 és 537 közt lustinianus által emeltetett 
hatalmas Hagia Sophia mellett. 


A bizánci művészet 


lustinianus alatt Bizáncban és Ravennában tucatnyi templomot építettek 
vagy újítottak fel. Ezek avatják a 6. század elejét Bizánc , aranykorává". 
Rendkívül magas színvonalra jutott az építészet és a mozaikkészítés, a 
szobrászat viszont némiképp háttérbe szorult. Ennek elsődleges oka az, 
hogy az ortodoxia felfogása szerint a szobor , bálvány?. A művészet 
fejlődését csak a képrombolás szakította meg, azután magához tért, s a 11. 
században újabb virágkorát, a , második aranykort" élte. Ennek ellenére 
alkotói önállóságról csak ritkán beszélhetünk, mert a művészet minden ágát 
vallási dogmák szabályozták. Az ideális alkotásnak a Constantinus által 
létrehozott , keresztény birodalom? eszméit kellett tükröznie. Hogy ez 
pontosan mit jelent, azt már a nicaeai zsinaton hozott határozatok 
kinyilvánították: ,A festők dolga az, hogy megvalósítsák azt, amit az 
egyházatyák megszabnak és elrendelnek..." A merev kötöttségek tették 
jellegzetessé és egyszersmind lassan változóvá az ábrázolás módját, de 
éppen ez biztosította csodálatos egységét is. A felfogás állandó maradt, a 
kifejezőerő és technika viszont az évszázadok során fokozatosan módosult. 


Az egyház 


Rómában a pápát nem korlátozta világi hatalom, Bizáncban viszont az 
egyház és az állam rendkívül szorosan fonódott össze. A nicaeai zsinat óta a 
császár vallási ügyekben is illetékesnek érezte magát, így a vallási és a 
világi hatalom összeolvadásával az állam is vallási jelleget öltött. 
Elméletben a legfőbb egyházi méltóságok a patriarchák, az atyák voltak. 
A 7. században az arabok elfoglalták a jeruzsálemi, az antiochiai és az 
alexandriai patriarchátust, s így Konstantinápoly patriarchája lett a keleti 
egyház elsőszámú vezetője. A birodalom hitéletét nem egyedül, hanem a 
Hagia Sophia  papságával együtt irányította. A  császárságot 
metropoliákra, egyháztartományokra osztották, melyek élén az érsekek 
álltak. Alájuk tartoztak a székhelyüket a jelentősebb városokban tartó 
püspökök. A nagy létszámú egyszerű papság életmódjában közel állt a 
hívőkhöz, a templomi szertartások alkalmával azonban a liturgia (vallási 
szertartásrend) szabályainak megfelelő misztikus távolságba került. 
Különösen igaz ez a liturgia központjában álló Nagyhét — a Húsvét előtti 
utolsó hét — idejére. 


A bizánci hagyomány felfogásában az egyház és a világi állam hasonló 
jellegű. Az egyház nem más, mint az ortodox igazhívők közössége. Fölötte 
Krisztus, a Pantokrator (Mindenható), király módjára uralkodik. Királyi 
udvarát apostolok és szentek alkotják, akik fölött korlátlan a hatalma. 

Állam és egyház kölcsönös egymásra hatása és a merev dogmatika miatt a 
bizánci egyház ellenállt minden reformkísérletnek, és változatlanul érte meg 
a 17. századot. Igaz, nem Bizáncban, hanem a cári Oroszországban. 

A bizánci egyház sajátosságai 

A hosszú évszázadok nem hagyták érintetlenül a Róma és Bizánc vezette 
egyházat: közöttük számos, igen jelentős különbség alakult ki. 

Legelőször a szertartások nyelve és rendje változott. Nyugaton megszűnt a 
görög, keleten pedig a latin nyelv használata. Megváltoztak a külsőségek is. 
Bizánc papjai hosszú szakállt viseltek, nősülhettek, nyugaton viszont 
tiltották ezt (cölibátus). Bizánc templomaiban a papok és a hívők 
elkülönültek: ikonosztáz — ikonokkal díszített fal — húzódik a szentély és a 
hajó közt. Ez a Krisztus sírját eltorlaszoló követ és Salamon templomának 
kapuját jelképezi. A szentélyben zajlik a hívő számára többnyire láthatatlan 
szertartás jelentős része. A bizánci liturgia bonyolult, sok misztikus elemet 
tartalmazó látványossággá vált, másrészt viszont megőrizte a hívő 
elmélyülését segítő szerepét is. 

Róma és Bizánc elkülönülésének legfőbb oka egy teológiai probléma volt. 
A latin egyház szerint a Szentlélek az Atyától és a Fiútól származik, a görög 
szerint viszont egyedül az Atyától. Ebben a kérdésben évszázadok alatt sem 
közeledtek az álláspontok. 

Jelentős szerepet játszott a távolodásban a képrombolási küzdelem is. III. 
Leó császár 730-ban váratlanul betiltotta a szentképek (ikonok) tiszteletét. 
E döntés hátterében is dogmatikai probléma húzódott, jelesül az a 
kérdés, hogy Krisztus és a szentek ábrázolásai közvetíthetik-e az isteni 
kegyelmet vagy sem. (Korábban már volt szó arról, hogy a bizánci felfogás 
szerint a szobrok bálványnak számítottak. A képrombolás tulajdonképpen 
ennek a nézetnek a kiterjesztése volt a szentképekre — az ikonokra.) Mint 
láttuk, a császárok politikai célokra használták fel a küzdelmet: 
megpróbálták teljesen uralmuk alá vonni az egyházat. 

A római egyház azonban makacsul kitartott a képtisztelet mellett, tovább 
mélyítve kelet és nyugat között a szakadékot. Bár egy 787-ben tartott zsinat 
megállapította, hogy az isteni szférát közvetíthetik a képek, ez a két egyház 
megromlott viszonyán vajmi kevéssé javított. A végleges szakításra 1054- 


ben került sor, amikor IX. Leó pápa és Kerulariosz patriarcha 
kölcsönösen kiátkozta egymást. Az egyesítés a későbbiekben újra meg 
újra felvetődött (pl. 1274-ben és 1439-ben), ennek ellenére soha nem történt 
meg. Bizánc eleste után a patriarcha címét Moszkva szerezte meg. A mai 
napig is itt található az ortodox egyház központja, a , harmadik Róma". 
A szerzetesség 

A szerzetesség a késő ókor legnagyobb hatású vallási mozgalma volt. 
Kezdetben, a 4. században a társadalomból való menekülést jelentette, 
melyre a példát Szent Antal szolgáltatta. Ő Egyiptom sivatagába vonult ki, 
hogy ott remeteéletet éljen. Az elmélkedő remeték rohamosan gyarapodó 
csoportjából Szent Bazileiosz (Vazul) szervezett közösséget, s ő adta az 
első regulát is. A bazilita szerzetesség gyorsan elterjedt még a nyugati 
területeken is. Szent Vazul követői a magyarországi Tihanyi-félszigeten is 
létrehozták közösségüket. 

A 8. századra a keleti területeken felépültek az első kolostorok, ahol az 
elmélkedés mellett kódexmásolással, oktatással és  jótékonykodással 
foglalkoztak a szerzetesek apátjuk vezetésével. Az Athosz-hegyen (Szent- 
Hegység) majd kéttucatnyi kolostorban tevékenykedtek. Hasonlóan jelentős 
számú kolostor található a Meteorákban is. A képrombolásig a császárok 
sok adománnyal támogatták a szerzetesi közösségeket. A 9. századtól, 
amint a képrombolási vihar elült, az uralkodók adakozókedve ismét 
megnövekedett. 

A görög világban szerzetes bárki lehetett, aki a világi hívságokról 
lemondott. , Isten emberei?" között megkülönböztetett szerep jutott a 
nyugaton ismeretlen ,, oszlopszentek?-nek (pl. Szent Simeon), akik egy-egy 
oszlopra települve az aszkézisben próbálták megtalálni a lelki békét. 
Gyakorta tömegek zarándokoltak hozzájuk, hogy esetleges csodatételeikben 
részesüljenek. Az egyik leghíresebb ,oszlopszent? Antiochiai Szent 
Jeromos volt, aki olyan népszerűségre tett szert, hogy a gyógyulni és jövőt 
látni vágyók egész serege kereste fel. 

A kolostori mozgalom jelentősége szinte felmérhetetlen, hisz a bizánci 
civilizáció szinte minden eredményét e kolostorok őrizték. Őrizték, de a 
nyugatiakkal ellentétben nem terjesztették, s a török hódítás után e 
közösségek mintegy a görög kultúra szigeteiként maradtak meg a 19. 
századig. 


Az iszlám 


Az iszlám világ bölcsője: Arábia 


Az iszlám a korai középkorban létrejött legjelentősebb vallási, politikai, 
társadalmi mozgalom. Arábiában született, s innen indult világhódító 
útjára. A világ legnagyobb (2,7 millió négyzetkilométer) félszigete az 
európai ember számára a végtelen, forró sivatagok tikkasztó, embert 
próbáló világa. A félszigetnek csak kb. 1 976-a művelhető, a tengerpartok 
egy része és a szórványos oázisok. Előbbiek a monszun, utóbbiak a 
természetes vagy mesterséges források miatt. A térség legfontosabb 
termesztett növénye a datolya, melynek legalább száz fajtáját ismerték, 
legjellemzőbb állata pedig a szélsőséges éghajlatot jól tűrő teve 
(dromedár). A félsziget legfontosabb útvonala, a ,tömjénút", szinte 
kizárólag e haszonállat segítségével járható. A terület lakosságának 
legnagyobb része a kereskedelemből élt. 

Arábia középső részén tevés-nomád beduin lakosság élt, és él ma is. 
Törzseik élén választott sejkek állottak, akik csak egy-egy kereskedelmi 
vagy hadi vállalkozásra egyesítették népeiket. Fejlettebb városi élet csupán 
a félsziget termékeny peremén, a legfontosabb kereskedelmi utak mellett — 
a Vörös-tenger partján és Ománban — bontakozott ki. A rómaiak Felix 
(Boldog) Arábiának nevezték ezeket az általuk jól ismert területeket. Itt élt 
az arab lakosság, mely a 7. században szülőföldjét bekapcsolta a világ 
történelmébe. Arábia északi határain ekkoriban vívta élethalálharcát az 
újjáéledő Bizánc és a Szaszanida Perzsia. ÉszakAfrikát, Egyiptomot, 
Szíriát és Kis-Ázsiát Bizánc, Mezopotámiát pedig Perzsia ellenőrizte. Ám a 
két birodalmat valósággal elsöpörte a 7. század elején kibontakozó iszlám. 
Az arabok 

Kik azok az arabok? Mohamed próféta végtelenül egyszerűen határozta 
meg: , Arab az, aki arabul beszél". Arábia sémi lakosságát először egy Kr. 
e. 854 körül keletkezett asszír forrásban nevezik arabunak (arab). A 
különböző etnikumú, de közös nyelvű lakosságot e névvel illették a 
görögök és a rómaiak is. A közös nyelv ellenére sem alakult ki a politikai 
egység, még a 6. században is több , királyság? osztotta meg az 
arabokat. A városokat általában egyegy erősebb arab törzs tartotta 
kezében, ellenőrizve a környék kereskedelmét. (E városok döntő többségét 
nem az arabok alapították.) Történetünk ezek egyikének, a Kurais törzsnek 
, fővárosába", Mekkába vezet, ugyanis e törzs tagjaként született 


Mohamed, aki tanításaival fél évszázad alatt Hispaniától Indiáig átformálta 
a lakott világot. 


Mohamed (570 K.-632) 


A próféta Mekkában született, abban a városban, ahol a félsziget 
legszentebb fétisét, a Kába kövét — egy meteoritot — őriztek, ezért a 
zarándokok kedvelt célpontjának számított. A korán árvaságra jutott 
Mohamed iskoláztatásával senki sem törődött, így írni-olvasni soha nem 
tanult meg. Ennek ellenére a gyermek társai közül hamar kitűnt éles 
eszével, őszinteségével és békés természetével. Az ifjú kezdetben 
tevehajcsárként dolgozott, így módja nyílt arra, hogy utazásai során 
megismerkedjen a környező, fejlettebb népekkel. Főként a perzsa, a zsidó 
és a keresztény kultúrával és vallással találkozott, s szerzett ezekről számos 
tapasztalatot. Később egy mekkai özvegyasszonynál lett kereskedősegéd, 
majd nemsokára az asszony férje. Így egy csapásra módos kereskedő lett. 
Mohamed az átlagemberek életét élte mindaddig, míg negyvenéves korában 
látomásai nem támadtak. Hogy elmélkedjék, egy barlangba vonult vissza, s 
itt bekövetkezett a legfontosabb látomás. Gábriel arkangyal jelent meg 
előtte, és értésére adta, hogy Isten prófétájának szemelte ki. Az olvasni 
nem tudó Mohamednek itt jelent meg először , Isten könyvé?-nek, a 
Koránnak első fejezete. A sugallat hatására a próféta Mekkába ment, s 
megkezdte tanításainak hirdetését. Az az új típusú, törzsi alapon nyugvó 
vallási közösség — az umma -, amit Mohamed kialakítani szándékozott, 
nem mindenkinek nyerte el a tetszését. Ez ugyanis a hívők olyan lelki 
közösségén alapult volna, amelyben nincs helye a megkülönböztetésnek, 
így a vagyoninak sem. ,Jaj minden gúnyolódónak, rágalmazónak. A 
vagyont gyűjtőknek és a sokasítóknak" — írja a Korán (104. szúra). 

A prófétának az előkelők ellenállása miatt el kellett hagynia városát. A 
helybéliek meghívására 622-ben Jathribba költözött. Ezt az eseményt, a 
, hidzsrát? választották később az iszlám időszámítás kezdetének. Jathribot 
pedig a próféta halála után Medina an-nabinak, a , Próféta városának?" 
nevezték el. 

A Mohamed által megszervezett medinaiak évekig tartó váltakozó sikerű 
harcokat vívtak a mekkaiakkal, míg 630-ban a próféta vértes lovassága, a 
, Sötét sereg? ostrom alá vette Mekkát. A várost azonban nem fegyverrel 
vették be. Mohamed megegyezett a mekkai előkelőkkel, s ennek értelmében 


megkímélte a meghódoló lakosságot. Ígéretet tett arra, hogy az Ábrahám 
ajándékának tekintett Kába kövének kultuszát fenntartja. A , fekete 
kő"? kocka alakú (kaba -— kocka) szentélyét kiemelt kultuszközponttá 
tette, s elrendelte, hogy az imák iránya ez legyen. 

Monoteista vallásának központjába is helyi istenséget helyezett, Ilt, akit 
később Allahnak neveztek. A vallásalapító Mekka elfoglalása után két 
esztendővel hunyt el. Azon túl, hogy a perzsa és bizánci uralkodókhoz 
követet küldött, hogy vegyék fel az iszlámot, örökségének továbbviteléről, 
a távolabbi célokról nem végrendelkezett. Ennek néhány év múlva igen 
súlyos következményei lettek. 


Az iszlám 


A szó arab, engedelmességet, odaadást, Isten akaratában való 
megnyugvást jelent. Mindazok, akik elfogadják a tanítást, mozlimok, 
hívők, a többiek káfirok, hitetlenek. Az iszlám legfontosabb könyve a 
Korán, a , Szent Könyv", amit Isten szavának tekintenek. A 114 szúrából 
(fejezet) álló művet Oszmán kalifa alatt állították össze a 7. században. 
Az iszlám legfontosabb hittételei a következők: 1. Nincsenek istenségek, 
kivéve Őt, az Élőt, az Önmagában létezőt. 

Ő a magasztos, a hatalmas Isten. ,, Lá iláhá illá Iláhu". (255. szúra) 

2. Az igazhívőnek hinnie kell Isten angyalainak létezésében. 

3. Isten kinyilatkoztatásait próféták által hozta az emberek tudomására. 
Ilyen volt Ábrahám vagy Jézus is, az utolsó próféta azonban nem más, mint 
Mohamed. 

4. Minden prófétát tisztelni kell, hisz lényegében ugyanazt a vallást hozták 
el, Mohamed azonban, mint utolsó próféta, kiemelkedően fontos. 

5. A mozlimoknak hinniük kell a halál utáni életben, s abban, hogy Allah a 
halál után ítélni fog jók és gonoszak fölött. 

A próféta a hittételeken kívül kinyilvánította az istentisztelet és az ima öt 
módját is. A hívő számára előírta a napi ötszöri imát, s az ehhez 
kapcsolódó rituális tisztálkodást. A kötelező istentisztelet napjává a 
pénteket tette. A holdév — a mozlim időszámítás alapja — 9. hónapján 
napkeltétől napnyugtáig tilos az étkezés. Ez aRRamadan havi böjt, az egyik 
legfontosabb iszlám ünnepi időszak. 

A harmadik kötelesség a kötelező alamizsna, a zakát megfizetése, mely a 
szegény hívők támogatására szolgál. Alapvető jelentőségű, de csak azok 


számára, akik a költségeit fizetni tudják, a Mekkába történő zarándoklás, 
a hádzs is. Láthattuk, hogy Kába tiszteletét nemcsak meghagyta, hanem 
tovább is erősítette a próféta. 

Az utolsó kötelezettség az iszlám általános védelmezése, a dzsihád. 
, Harcoljatok azok ellen, akik nem hisznek Allahban..." (9. szúra) A szó — 
ennek ellenére — nem fegyveres harcot jelent, hanem , Isten útján teendő 
erőfeszítést". A közhiedelemmel ellentétben tehát a dzsihád nem szent 
háború, valamely más nép megtámadása. Ezt a Korán is elutasítja, hisz 
, Allah nem szereti az elsőként támadókat". Persze később az iszlámtól nem 
lett idegen a hit erőszakos terjesztése sem. 


Az iszlám terjeszkedésének első szakasza — az Omajjádok (630- 
750) 


Mohamed halála nem állította meg az iszlám terjeszkedését, mely a 
korábbi, római hódításokkal ellentétben inkább szárazföldi, mint tengeri 
úton történt. A kalifák — a próféta utódai — legfőbb feladatuknak a hit 
védelmezését és terjesztését tekintették. Omar kalifa Omar kalifa 644) 
alatt az iszlám harcosai meghódították Palesztinát, Egyiptomot és Szíriát. 
636-ban Hérakleiosz bizánci császár döntő vereséget szenvedett tőlük, egy 
esztendő múltán pedig Ktésziphont, a perzsák fényes, Tigris-parti fővárosát 
vették be az arab hadak. A nehézkes, többnyire zsoldosokból álló bizánci és 
szaszanida seregek képtelenek voltak a gyors, lelkesen harcoló arab 
csapatoknak ellenállni. Jelentősen segítette a hódítókat, hogy Szíria és 
Mezopotámia lakosságának elege volt már a bizánci és perzsa adóztatásból, 
a hivatalnokok zaklatásaiból s a vallási türelmetlenségből. Főleg bizánci 
területeken fogadták gyakorta örömmel a , hódítókat", így például Omar 
katonái harc nélkül szállhatták meg a belsőleg meghasonlott Alexandriát 
(642). 

Az araboknak Arábiát kivéve nem volt érdekük, hogy a meghódítottak 
felvegyék vallásukat. A meghódolást általában fejváltságfizetés (haradzs) 
követte, cserében a lakosság megtarthatta vallását, de egyéb ügyeiben is 
függetlenséget élvezett. A mozlimok nem fizettek haradzsot. Az arabok a 
városokon belül vagy kívül katonai táborokban telepedtek le. A 
zsákmányból vagy adókból éltek, melyek egyötöd része a próféta 
családját illette. Mivel a meghódított területek jóval fejlettebbek voltak 
Arábiánál, a létrejövő birodalom központja fokozatosan ide tolódott át. Az 


első hódítások után azonban hamarosan megbomlott a vezetés egysége. Az 
első három kalifa közül kettő is erőszak áldozatául esett. Ali, a negyedik 
kalifa, Mohamed veje és unokaöccse idején kirobbant az utódjelöltek 
közötti háború. A próféta rokonai ugyanis képtelenek voltak rendezni az 
örökösödés kérdését. A küzdelemnek, melynek Ali is áldozatául esett, 
győztese Muávija, Szíria kormányzója lett (661-680). Ő alapította az 
Omajjádok dinasztiáját. A hódítások tovább folytatódtak, az arabok 
elfoglalták Karthágót, majd Tarik nevű vezérük nomád berber törzsekből 
álló seregével átkelt a Gibraltáron (Dzsebel el-Iarik -Iarik sziklája). A 
Hispaniába átkelt arabok 711-ben legyőzték a nyugati gótokat. 
Ugyanebben az évben jutottak el az Indus partjára is az iszlám hadak. A 
birodalom elérte terjeszkedési lehetőségeinek végső határát. 718-ban az 
arab hajóhad már harmadszor vette sikertelen ostrom alá Konstantinápolyt. 
(Görögtűzzel verték vissza.) 

Nem járt nagyobb sikerrel a frankok elleni hadjárat sem, 732-ben Poitiers 
mellett Martell Károly mért vereséget rájuk. Európának sikerült 
megvédenie magát. Az arab birodalom még így is hatalmas kiterjedésű volt: 
az Industól a Pireneusokig értek határai. Az óriási kalifátus azonban csak 
látszólag volt egységes; vallási és politikai ellentétek bomlasztották. A 
kalifák hatalma gyakorta csak a főváros, Damaszkusz környékére 
korlátozódott, ezen túl azonban a hadvezérek és , kormányzók"? szabadon 
tevékenykedhettek. Az Omajjádok mindent megtettek a birodalom 
egységének erősítéséért: egységes pénzt vezettek be (dirhem), és 
megkezdték az iszlám erőltetett terjesztését. Ennek ellenére a 7. század 
végére három nagy vallási-politikai irányzatjelent meg, mely véglegesen 
megosztotta az iszlámot. 


Az iszlám irányzatai 


A Koránt az iszlám mindegyik irányzata elfogadja. Mivel ennek tanításai 
nem terjednek ki az élet minden területére, a hiányt a Mohamedről szóló 
tanításokkal, a hádisszal pótolták. (Ezen eredetileg azokat a mondásokat 
értették, amelyek Mohamedtől származtak, de nem kerültek be a Koránba.) 
Kb. 600 ezer, a prófétának tulajdonított mondatból választották ki a 
hiteleseket. Az irányzatok szétválását az okozta, hogy mit tekintettek 
hitelesnek. 

A szunniták 


Ez az iszlám legnagyobb irányzata, ma kb. 800-900 millió híve van. Ők az 
Omajjádkalifák irányításával állították össze a hagyományt, a szunnát. (A 
szunna eredetileg a próféta azon tetteit jelentette, melyekről társai 
tudósítottak. Később a Mohamedről szóló hagyományokat felváltva 
nevezték szunnának, illetve hadisznak.) A szunniták kötelező érvényűnek 
tartják a hagyományoknak azt a részét is, amit a hívők 
közmegegyezéssel — idzsma — elfogadtak. Az idzsma okozta a szunnita 
irányzat rugalmasságát. A szunna nem zárult le az Omajjádok működésével, 
hanem az egyes közösségekben közmegegyezéssel továbbfejleszthető, 
alakítható volt. Ennek következtében a hagyományoknak olyan rendszere 
jött létre, amely megfelelt az Omajjádok érdekeinek. Így a szunna már 
nemcsak a közvetlenül Mohamedre vonatkozó hagyományokat tartalmazza. 
A síiták 

A nevük azt jelenti: ,az Ali pártját követők?. Ők nem ismerték el az 
Omajjádok uralmát és a vezetésükkel létrehozott hagyomány, a szunna 
döntő részét, csak azt, amely a próféta közvetlen leszármazottaira 
vonatkozik. Törvényes vezetőjüknek, imámjuknak Alit, a negyedik kalifát 
és fiát, Huszájint tekintik. Huszájin meggyilkolásának napja (680. október 
10.) a síiták gyásznapja. Legfontosabb tanításuk Mahdi — az utolsó próféta 
— eljöveteléről szól. Róla azt tartja a hagyomány, hogy Ali 12. 
leszármazottja, aki eltűnt az emberek közül, de egy napon majd újra 
visszatér. A síiták ma is várják a 12. imámot. A síitizmus egyik irányzata az 
izmaelita, mely térítéseiről lett híres. Európában gyakorta ezen a néven 
emlegették a mozlimokat. Ma Iránban él a legtöbb síita. 

A háridzsiták Nevük jelentése: kilépők. Azt az irányzatot képviselték, 
amelyik nem vett részt a szunniták és a siiták harcában, hanem 
mindkettőtől távol tartotta magát. 

Rövid összehasonlításunkból látható, hogy az iszlám egységét a szunna 
kérdése bomlasztotta fel. A síiták azt állítják, hogy a próféta Ali javára 
végrendelkezett, tehát az Omajjádok és utódaik trónbitorlók, a szunniták 
viszont tagadják ezt. 


Az Abbászidák — az Omajjádok utódai (750-1258) 
Az Omajjád kalifátust vallási és családi ellentétek bomlasztották. 750-ben a 


próféta családjának egyik tagja, , Véres?" Abbász döntő győzelmet aratott 
az Omajjádok felett, majd a család tagjait meggyilkoltatta. Egyiküknek, 


Abd ar-Rahmannak azonban sikerült Hispaniáig menekülnie. Ott 
Cordoba központtal új államot hozott létre. Az Abbászidák új fővárost 
alapítottak a romos Babilontól nem messze: Bagdadot. Az új kalifák 
uralmuk vallási jellegét hangsúlyozták, a kalifátust a , világmindenség 
központjának" tekintették, mely ha összeomlik, akkor felborul a világ 
rendje. 

A bagdadi kalifátus virágkorát az Ezeregyéjszaka meséiből oly jól ismert 
Harún arRashid, az , igaz úton járó? (786-309) alatt élte. A birodalom 
fényes külsőségei jórészt perzsa szokásokat tükröztek, a kalifa udvara 
Európa-szerte híres volt. Követeit még Nagy Károly is fogadta. Ám a 
későbbi kalifák, akiknek egyszerre vallási és világi vezetőknek kellett volna 
lenniük, nem tudták megakadályozni, hogy a világi hatalom ki ne csússzon 
a kezükből. Így az egyre gyakrabban került a különböző török népekből 
verbuvált zsoldosok és hadvezéreik kezébe. Uralmuk biztosítása érdekében 
ugyanis egy idő után többnyire pogány zsoldosokat fogadtak fel katonának. 
A kalifa lassanként már csak nevében volt az összes igazhívő vezetője. A 
10. századra több új kalifátus jött létre, melyek közül a legfontosabb a síita 
Fatimidáké volt Egyiptomban. 

A Fatimidák a próféta leányától, Ali feleségétől, Fatimétől származtatták 
magukat. Ugyanekkor volt hatalma csúcsán al-Manszúr kalifa Cordobai 
Kalifátusa. A nagy hódítások azonban Szicília megszerzésével lezárultak, s 
a vallási után a politikai egység is végleg megszűnt a 10. századra. Az 
iszlám tudomány és kultúra virágkora viszont éppen ekkor kezdődött. 


Az iszlám állam (7-10. század) 


A legfontosabb személy a kalifa, a próféta utóda, aki hadvezér, a legfőbb 
bíró és a Korán első értelmezője volt. ,, Isten földi árnyéka? mellett 
számos magas rangú hivatalnok tevékenykedett, a tartományok vezetését 
részben független kormányzókra bízta. Az uralkodó melletti legfontosabb 
szerep a vezírnek — polgári hatalom -, az emírnek — katonai vezetés — és a 
kádinak — bíró -jutott. Ám ez mit sem változtatott azon a tényen, hogy 
minden hatalom forrása a kalifa volt. 

Hogy ez így is maradjon, a kalifák óvakodtak attól, hogy túl nagy hatáskört 
adjanak egyegy személy kezébe. Az viszont megtörtént, hogy valamely — a 
prófétával rokonságban lévő — család kezében összpontosult jelentős 
hatalom. Megesett, hogy az ilyen családot egyszerűen kiirtották. 


Az alacsonyabb rangú hivatalnokok, akiket kátibnak neveztek, többnyire a 
helyi, nem mozlim lakosságból kerültek ki. A 10. századra egy igen 
bonyolult rendszer alakult ki, melyen belül az egyes hivatalokat örökölni is 
lehetett. Az egész birodalmat kisebb-nagyobb dívánok (hivatalok) 
hálózták be, melyek többnyire had- és pénzügyekkel foglalkoztak. 

Az igazságszolgáltatást a kádik (bírók) testülete végezte. Élükön Harún ar- 
Rashid óta a , kádik kádija"? állt, akinek a feladata a többiek ellenőrzése 
volt. A kádik tanácsadók és tanúk segítségével ítélkeztek. 

A törvények alapját , Isten törvénye", a Korán képezte. Maguk a 
gyakorlati előírások — seriák — úgy jöttek létre, hogy a Korán megfelelő 
fejezeteit értelmezték. Ezt a feladatot a törvény magyarázói, az ulemák 
látták el, végső soron azonban a kalifát illette az értelmezés joga. 
Nyilvánvaló tehát, hogy az igazságszolgáltatásban a személyes vélemény is 
szerepet játszott. Gyakorta megesett, hogy egy-egy ítélet meghozatalához 
korábban megtörtént eseteket vettek alapul, s ha ilyen nem volt, akkor 
hamisítottak. 

A kalifa fontos erkölcsi kötelességei közé tartozott a kisemberek 
megvédelmezése, a jogos panaszok kivizsgálása, az úgynevezett mazálim 
gyakorlása. 

Az iszlám gazdaság 

A középkori iszlám világ nem fordult szembe olyan ellenségesen a 
haszonszerzéssel, mint a keresztény Európa. A próféta — maga is kereskedő 
— tanai egyenesen ösztönöztek a gazdálkodásra és vagyonszerzésre. E 
szemlélet elősegítette az iszlám iparának és mezőgazdaságának fejlődését, 
melyek minden téren az európai színvonal fölé kerültek. Természetesen 
nem szabad megfeledkeznünk arról sem, hogy ez a civilizáció olyan 
területre települt rá, amely már az ókorban is fejlett volt. Ebben a 
gazdaságban a nomád állattenyésztés éppúgy megtalálható volt, mint az 
ültetvényes gazdálkodás vagy a városi kézműipar. 

A mezőgazdaság 

Első számú feltétele a víz, melyet az ókorból örökölt és továbbfejlesztett 
öntözési technikával biztosítottak. A legfejlettebb öntözőművek Irakban, 
Egyiptomban és Hispaniában voltak, de a jogosultak a fejletlenebb 
területeken is hozzájuthattak az éltető vízhez. Fő gabonaféleként búzát, 
árpát, kölest és cirokféléket, ipari növényként pedig lent, kendert és 
gyapotot termeltek. Az iszlám terjesztette el nyugaton a cukornádat, a 
különböző fűszereket (sáfrány, jázmin) és a nemesített virágokat (rózsa). 


Igen fejlett volt a zöldség- és gyümölcskertészet is. A néptáplálékként 
számon tartott datolya és füge termelése mellett igen magas szintre jutott a 
gránátalma, körte, őszibarack, citrom, később a narancs nemesítése. Sőt 
még a szőlőé is, mely — bár a próféta tiltotta a borivást — továbbra is 
(nemcsak a hitetlenek számára) fontos gyümölcs maradt. 

Az állattenyésztés nem maradt a nomád vidékek jellegzetessége. Juhot, 
öszvért, baromfit mindenütt tartottak, de korántsem olyan mértékben, mint 
Európában. A táplálkozásban viszont jóval fontosabb szerepet játszott a hal, 
a gyümölcs és a zöldség. Néhol sertést is tartottak, de utált, tisztátalan 
állatnak számított. 

A mezőgazdasággal foglalkozó vidék jellegzetessége volt a számtalan 
vízimalom, melyek gabonát őröltek, cukrot és olajat sajtoltak. 

Bár — mint láttuk — elvben minden föld a kalifáé volt, mégis hamar 
létrejöttek a magánbirtokok. Európai értelemben vett hűbériség azonban 
soha nem alakult ki. 

A magánbirtokok mellett léteztek alapítványi földek is, melyeket valamely 
nemes célra adományoztak: mecsetek, kórházak, iskolák ellátását 
szolgálták. A falvakban sokáig megmaradt a közös gazdálkodás, a föld 
kollektív megművelése. A földek döntő részét főként bérleti rendszerben, a 
termés bizonyos hányadáért bérlők művelték meg. Észak-Afrikában és 
Irakban azonban nem volt ritka az ültetvény sem, melyen többnyire 
rabszolgák dolgoztak. 

Az ipar 

Az iszlám iparát magas színvonal, a technikai újítások használata és a 
rendkívüli változatosság jellemezte. Épp ezért csak a már akkor világhírűvé 
vált ágazatokat említjük meg. 

Szén és fa hiányában nem terjedt el általánosan, de egyes területeken magas 
szintre fejlődött a réz-, a vas- és a nemesfémkohászat. Így például 
világhírűvé vált a damaszkuszi (valójában indiai) acél, melyből a 
legkeresettebb fegyverek készültek. Előállítási módja féltett titok volt. A 
rézedények készítése, a rézművesek boltjai a tipikus mozlim bazár 
elengedhetetlen tartozékai voltak. Az arab fémművesség precízségét és 
megbízhatóságát mi sem bizonyítja jobban, mint a 10. századtól megjelenő 
óraszerkezetek, vagy a cordobai mecset 25, ma is tökéletes bronzkapuja. 

A mozlim világ jelentős exportcikkének számított a papír és a selyem, 
melyek készítésének módját a kínaiaktól lesték el. Sikerágazatnak számított 
a föníciai eredetű üvegfúvás. A velenceiek is a mozlimoktól tanulták meg 


az üvegkészítés titkát. 

Elsősorban az építészeti igények hívták életre a bizánci és perzsa 
hagyományokra támaszkodó kerámia-, mázastégla- és mozaikkészítést. 
Egy Európában ekkor még szinte ismeretlen , iparág" is kibontakozott a 10. 
századra: a vegyipar. Ez elsősorban illat- és pipereszerek gyártására 
korlátozódott, de a kezdetleges kísérletek megvetették a kémia alapjait is. 
(A szó az óegyiptomi Kemetből származik, mely az országot jelentette.) 
Ekkoriban illatszereket szinte kizárólag az arab világ szolgáltatott Európa 
számára. 

A kereskedelem 

A kereskedelem az iszlám gazdaságának legfontosabb ágazata volt. Ez 
részben abból adódott, hogy a kalifátusok ellenőrizte területeken haladt át a 
kora középkor három legfontosabb kereskedelmi útvonala. 

Az első a Kínából Szamarkandon és Bagdadon át Konstantinápolyig 
húzódó , selyemút" volt, melyen a selyem, a porcelán és a papír érkezett. 
Második az úgynevezett , volgai út? volt, mely Skandináviából a Volgán és 
a Fekete-tengeren át tartott Konstantinápolyig, majd innen tovább az arab 
világba. Ezen az úton észak prémje, méze és főleg rabszolgája áramlott 
dél felé. Harmadik az , indiai út?" volt. Ezt tengeri utak rendszere alkotta, 
melyek Madagaszkárból és Ceylonból indultak, majd indiai kikötők 
érintésével szárazföldön folytatódtak. Erre haladt a kínai áru döntő része, 
emellett Hátsó-India fűszerei és drágakövei. Ellentétben a római korral, a 
szállítás jelentős része a szárazföldön zajlott. Az árut karavánok. vitték, 
melyek alkalmasint több tucat teherhordó állatból álltak. 

Ezeket általában élelmes vállalkozók bocsátották a kereskedők 
rendelkezésére. 

Az utak mellett alkalmas szállások — karavánszerájok — sora épült, 
melyeket az utakkal és a kiváló hidakkal együtt gondosan karbantartottak. 
A tengeri kereskedelmet jórészt nagytestű, vitorlás szállítóhajók, a 
dzsonkok (kínaiul dzsunka) bonyolították. A közlekedés fejlettségének 
köszönhetően eredményes —- perzsa hagyományokat folytató  — 
postaszolgálat épült ki az iszlám világban. Létezett a postai küldmények 
szétosztásának rendszere, s a , táviratok" továbbítása is. Ez utóbbi fényjelek 
vagy galambposta útján történt. Egy Tuniszból indított üzenet fényjelek 
segítségével három óra alatt megérkezett Alexandriába. Sőt, arra is nyílt 
lehetőség, hogy Konstantinápolyból Kínába levelet küldjenek. 

Az iszlám világ volt a középkor leginkább városiasodott (urbanizált) 


területe. Az arab hódítás után nemcsak az antik városok — Damaszkusz, 
Cordoba — éledtek fel újra, hanem új alapításokra — pl. Kairó, Bagdad — is 
sor került. Hatalmas, többszázezer lakosú fővárosok is léteztek, de a 
jellemző a kisváros maradt. A hatalom alapja az ,arab"? világban 
évszázadokon át 

— ellentétben Európával — a város volt. Bár autonómiát nem élveztek, ipari, 
kereskedelmi és kulturális szerepük megkülönböztetett jelentőségűvé tette 
őket. 

Az iszlám városainak szerkezete jelentős mértékben hasonlított. A másfél 
millió lakosú, 27 ezer (!) mecsettel és 60 ezer közfürdővel rendelkező 
Bagdad fő jellegzetességei megegyeztek a vidéki kisvárosokéival. A város 
központja az ima és a közösségi élet legfőbb színtere, a mecset volt, de 
magát valamire tartó település nem létezhetett piac és megfelelő városfalak 
nélkül sem. A vízellátást és a csatornázást a városok többségében 
megoldották, a nagyobbakban pedig szakképzett személyzettel ellátott 
kórházak várták betegeiket. A falakon belül hivatalok, szakmák, etnikumok 
szerint rendeződött, alkotott , városnegyedeket? a lakosság. A városkép 
jellegzetességéhez tartoztak a gazdagok befelé nyíló palotái, a néha 8-10 
emeletes bérházak és a zsúfolt sikátorok. Az építkezés alapanyaga 
többnyire a vakolattal borított tégla volt, a kapuk gyakorta bronzból, 
ritkábban vasból készültek. 


Az iszlám kultúra és tudomány 


Az iszlám kultúra rengeteg változata és forrása ellenére fő vonásait tekintve 
csodálatosan fejlett és egységes volt. Ez nyilvánvalóan annak 
következménye, hogy az iszlám az általa ellenőrzött területeken az antik 
kultúra és tudomány eredményeinek továbbélését biztosította. A hatalmas 
birodalom különböző területeinek kultúrája szabadon áramolhatott: perzsa, 
indiai, afrikai, egyiptomi civilizációk hatásai keveredtek a keresztény és 
arab civilizációval. 

Az uralkodók hamar felismerték, hogy mindez az oktatáson múlik. Az 
alapfokú iskoláztatást viszonylag sikeresen meg is oldották. A gyermekek 
oktatása 7-12 éves korig tartott. Elsősorban a Koránt, az írást és az olvasást 
tanították. Utána következett a történelem, a grammatika, a retorika, a 
számtan és, a magas szintű helyesírás. A tanítási órák nem mindig jártak 
izgalommal, ugyanis főleg a Korán közös szavalásából álltak. 


A középfokú oktatás színterei a kollégiumok, a madraszák voltak. 
Híresebb  madraszákba messze földről sereglettek a hallgatók, a 
hispaniaiakba még a keresztény Európából is érkeztek érdeklődők. A 11. 
századra már nemzetközi tekintélynek örvendett a bagdadi, a kairói és a 
cordobai madrasza. Al-Mamún kalifa Bagdadban a 11. században 
létrehozta a , Tudományok házá"-t, mely néhány évtized alatt komoly 
eredményeket ért el a jog, az orvostudomány és az irodalom oktatásában. 

A közoktatás fejlettségének köszönhetően az írni-olvasni tudás a 
nagyvárosokban, s bizonyos vidéki területeken is általános volt. Arab 
történetírók szerint a Cordobai Kalifátusban csaknem minden felnőtt tudott 
írni-olvasni. A műveltség terjesztésének legfőbb eszköze, a könyv, az 
Abbászida uralom alatt szinte korlátlanul állt az olvasni tudók és szeretők 
rendelkezésére. Magán- és közkönyvtárak egyaránt léteztek, s ez utóbbiak 
kölcsönöztek is. A cordobai madrasza könyvtára 600 ezer kötettel 
büszkélkedhetett, s az állományt több száz könyvtáros gondozta. Egyszeri, 
bár szomorú történet, hogy Al-Dzsáhizt, a 9. század híres könyvbúvárát és 
tulajdonosát éppen ráomló könyvszekrénye ölte meg. Bár ezek az adatok a 
kortársak közlésein, alkalmasint túlzásain vagy tévedésein alapulnak, annyi 
bizonyos, hogy az iszlám világban a könyv elterjedtebb volt, mint a 
korabeli Európában. 

A jelentős mértékű könyvhasználat megkövetelte a könyvmásolás és - 
kereskedelem fejlesztését. Egy idő után az arab ábécé kiszorította az egyéb 
írásrendszereket, s kerekbetűs változata, a kufi uralkodóvá vált. Kezdetben 
a kéziratokat gazdagon illusztrálták, ám az illusztrációk egy idő után 
geometrikus — mintákká -  arabeszkké -  egyszerűsödtek. Az 
emberábrázolástól vallásos iratokban egy idő után tartózkodtak, de az soha 
nem számított tabunak. Egyedül a próféta volt, kinek ábrázolását a 
kezdetektől fogva tiltották. 

A könyvkészítés és -terjesztés a 11. századig folyamatosan fejlődött, ám 
ekkor az iszlám fanatizmus és a mongol hódítás miatt tért vesztett. A nagy 
könyvtárakat felszámolták, a , pogány" könyveket elégették. A hagyomány 
szerint, mikor a mongolok 1258-ban Bagdadot elfoglalták, annyi könyvet 
szórtak az Eufráteszbe, hogy a folyó kilépett medréből. 


Az iszlám öröksége 


Az irodalom szinte minden műfajban változatos olvasmányokat kínált. A 
költészet kedvelői a perzsa és török lírában, Firdauszi és Omár Khajjám 
műveiben gyönyörködhettek. Az előbbi a , Királyok könyvé"-ben az iszlám 
kor legendás hőseinek állít emléket 50 ezer disztichonban, az utóbbi pedig 
ma is modern verseiben énekelte meg a szerelmet, a bort, az élet 
mulandóságát és hiábavalóságát. Széles választékban állt rendelkezésre 
mese, mint például a perzsa Szindbád-történet és Seherezádé , ezer meséje". 
Persze nem unatkoztak a komolyabb olvasmányok kedvelői sem, 
klasszikusok — Hippokratész, Eukleidész, Arkhimédész, Ptolemaiosz, 
Platón, Arisztotelész — fordításai nagy népszerűségre tettek szert. Ám 
nemcsak az antik szerzőket fordították, hanem az iszlám tudósai önállót is 
alkottak. Ez abból a felismerésből fakadt, hogy a tudomány fejlődik, tehát 
az elődök alkotásain mindig lehet valamit újítani. Európában ekkoriban 
még fel sem merült az, hogy a tudós a korábbi tekintélyeket megtagadhatja. 
Az arab filozófusok két legnagyobbját a középkori Európa egyetemein is 
tanították: Ibn Sziná (Avicenna, 975-1037) Arisztotelész nyomdokain 
haladva kísérletet tett egy új filozófiai rendszer kidolgozására, mely nem 
függ a vallástól. Ezt a munkát Ibn Rusd (Averroes) tetézte be a 12. század 
végén. Akinek a filozófia túlságosan — bonyolultnak bizonyult, 
próbálkozhatott a kémia vagy a matematika megismerésével, esetleg 
elmélyedhetett Dzsajaháni vagy Ibn Fadlán kitűnő útleírásaiban vagy a 
számos történeti munka valamelyikében. 

E rövid felsorolással érzékeltetni kívántuk az arab kultúra sokrétűségét, 
azzal a tudattal, hogy az ismertetést még oldalak tucatjain lehetne folytatni. 
Nyilvánvaló, hogy az iszlám társadalom tagjai többségének mindennapjai 
nem a könyvek körül forogtak, de számukra is megmaradt a szórakozás 
számtalan lehetősége: a kalifák által támogatott népi ünnepek, a látványos 
katonai parádék, a mecsetekben való csevegés, a közfürdők használata és a 
sport. A módosabbak pedig hódolhattak a turizmus és a vadászat örömeinek 
is. 

Fejezetünk végén talán elmondhatjuk, hogy igaza lehetett II. Frigyes német- 
római császárnak (1212-1250), aki azt mondta, hogy a mozlimok a világ 
legboldogabb emberei. Ez a , boldogság? nemcsak a mozlimok osztályrésze 
volt, hanem néha még az iszlám világában élő , hitetleneké? is. Az iszlám 
egyes területeken és egyes korszakokban rendkívül toleráns, különféle 
kultúrák együttélését biztosító és fejlődésüket elősegítő rendszer volt. Az 


arab világ civilizációjának magas színvonala, a mindennapi élet biztonsága 
joggal válthatta ki az ötszáz évvel későbbi Európa csodálatát is. 

